
CUVÂNT ÎNAINTE 


Prestigioasa revistă Analele Dobrogei, publicație cu un putemic 
impact în domeniile științific şi cultural, a avut parte de o frumoasă și 
interesantă evoluție, care a început în anul 1920 și s-a încheiat în anul 
1938. Revista a fost ulterior republicată, ca serie nouă, în anul 1995, cu 
prilejul împlinirii a 75 de ani de la apariția primului număr. O succintă 
prezentare a revistei Analele Dobrogei o voi face în cele ce urmează... 

În anul 1916 apărea, sub îngrijirea lui Constantin Moisil, Arhiva 
Dobrogei — Revista Societății pentru Cercetarea si Studierea Dobrogei. Dar, in 
vara anului 1916, România a intrat în Primul Război Mondial și revista 
nu a mai fost publicată. După război, în urmă cu exact 100 de ani, în anul 
1919, apărea volumul al II-lea al revistei Arhivei Dobrogei, sub îngrijirea 
profesorilor Constantin Moisil și Constantin Brătescu. În anul 1919 au 
apărut patru numere, iar în anul 1920 a apărut un singur număr din 
volumul al III-lea, sub coordonarea lui Constantin Moisil. 

Revista Analele Dobrogei a fost tipărită, pentru prima dată, la 
începutul anului 1920, la Tipografia Dacia. În preambulul scris de Ioan 
N. Roman, intitulat Către cititori, se menţionează: „Un grup de intelectuali 
din Constanta - profesori, magistrați, avocați, ingineri, medici etc. - a hotărât 
înființarea unei Societăți numită Societatea Culturală Dobrogeană pentru a 
promova studiul ştiinţific al trecutului şi prezentului dobrogean, răspândind in 
cercuri cât mai largi aceste cunoştinţe prin ajutorul unei reviste, prin 
organizarea de conferințe, şezători şi excursiuni, prin înființarea de biblioteci şi 
prin fondarea unui muzeu regional dobrogean. Necesitatea unei asemenea 
societăți era de mult simțită.” 

De asemenea, autorul accentuează ideea că Analele Dobrogei continuă 
eforturile culturale ale revistei Arhiva Dobrogei: „O altă revistă, în unele 
privințe asemănătoare, la care au scris multi dintre colaboratorii noştri, a apărut 
acum câțiva ani la Bucureşti sub titlul Arhiva Dobrogei, condusă la început de 
dl profesor Constantin Moisil, iar mai târziu, împreună cu dl profesor Const. 
Brătescu, şi-a adus remarcabile servicii cauzei ce noi înşine ne propunem a servi. 
Facem această lăudabilă şi recunoscătoare mențiune, cu îndoita observatiune că 
poate ar fi fost de dorit să se ajungă la gruparea tuturor forțelor care merg şi 

lucrează în aceeaşi directiune, dar că Societatea noastră, fără a voi să atingă un 
drept sau o susceptibilitate, a crezut că e nevoie ca revista ei să apară în chiar 
metropola Dobrogei, cu program de activitate lărgit, care să imbratiseze, pe 
lângă comoara scumpă a cunoştinţelor despre trecut, şi însuşi prezentul, 
actualitatea vie, cu nesfârşita ei varietate de probleme şi curente”. 

Revista Analele Dobrogei a apărut trimestrial până în anul 1923; în 
anii 1924-1925 a fost publicat un singur număr; în anii 1926-1927 a apărut 
anual; în anul 1928 semestrial; în anii 1929-1931 a apărut lunar (iar 
fascicolele au fost legate anual); un singur număr a fost publicat în anii 
1932-1933; anual în anii 1934-1937 și, în sfârșit, trimestrial în anul 1938, 
ultimul an de apariţie al revistei în perioada interbelică. În total, în 
intervalul de timp 1920-1938, revista Analele Dobrogei a apărut într-un 
număr de 63 de volume, care însumează 6.724 de pagini. 

De-a lungul celor 19 ani de apariţie, în această revistă au publicat 
oameni de știință și oameni de cultură renumiţi în domenii precum: 
istorie și arheologie, geologie și geografie, arhivistică și demografie, 
statistică și inginerie si altele. Un aspect care trebuie menţionat este acela 
că în anul 1928, cu prilejul împlinirii a 50 de ani de la Unirea Dobrogei cu 
România, a fost editat un număr aniversar intitulat: 1878 — 1928. 
Dobrogea. Cincizeci de ani de vieață românească. 

Revista Analele Dobrogei și-a încetat activitatea în anul 1938, însă, în 
anul 1995, cu prilejul împlinirii a 75 de ani de la apariția primului număr, 
revista a fost publicată din nou. Colegiul redacțional, alcătuit din: Adrian 
Rădulescu, Enache Puiu, Doina Păuleanu, Octavian Georgescu, Actuan 
Murat și Gavrilă Simion, care semnează Cuvântul înainte, subliniază 
următoarele: „Noua serie a revistei Analele Dobrogei, inaugurată prin 
numărul de față, se doreşte a fi continuatoarea tradițiilor unor prestigioase 
publicații de cultură, ştiinţă si artă, apărute în spațiul danubiano-pontic, după 
revenirea Dobrogei în cadrul legitim al statului roman.” 

La finalul Cuvântului înainte, se precizează: „Continuarea eforturilor 
științifice si culturale de altă dată, de cunoașterea aprofundată a trecutului 
istoric, de analiză a problemelor economice, demografice, ecologice, culturale 
etc., cu care ne confruntăm în zilele noastre, este o îndatorire ce nu suportă 
amânare. Aceste eforturi isi vor afla reflectarea prin intermediul seriei noi a 
revistei Analele Dobrogei, care va reuni toate forțele întru același scop.” 

În anii care au urmat, din motive obiective și, deopotrivă, subiective, 
revista Analele Dobrogei nu a mai apărut constant, iar din anul 2012 nu a 
mai fost publicată deloc. Așadar, în perioada 1995 — 2012, revista a fost 
publicată după cum urmează: 1995 - An I, 1996 — An II, 1997 — An III, 
1998 — An IV, 1999 - An V(cunr.1 și nr. 2), 2000 — An VI, 2002 — An VII, 
2005 — An VIII, 2006 — 2008 — An IX, 2009 — 2012 — An X — XIII. Era 
ultimul volum apărut din noua serie. 

La începutul anului 2018, Consiliul Judeţean Constanţa a 
organizat Concursul de proiecte de management pentru ocuparea 
funcţiei de Director general - Manager al Muzeului de Istorie Naţională 
si Arheologie Constanta. În Proiectul de management, pe care l-am 
susținut în fața Comisiei de examinare, am subliniat importanţa reluării 
apariţiei revistei Analele Dobrogei. 

După ce am câștigat Concursul de proiecte de management, în 
ședințele Consiliului științific al Muzeului de Istorie Naţională și 
Arheologie Constanța am accentuat importanța pe care o are revista 
Analele Dobrogei și necesitatea republicării ei. Totodată, am stabilit și 
Comitetul de redacţie al revistei. 

Ulterior, am reluat discuţiile și cu reprezentanţii Universității 
Ovidius Constanţa, instituţie care semnase un Protocol de colaborare cu 
Muzeul de Istorie Naţională și Arheologie Constanţa încă din anul 2012, 
în privința editării revistei. 

Se cuvine să fac o precizare: în colaborare cu redacţia ziarului Ziua de 
Constanta, Muzeul de Istorie Naţională și Arheologie Constanta a 
digitizat toată colecția revistei Analele Dobrogei, precum și revista Arhiva 
Dobrogei, iar aceste reviste, transformate în format pdf, au fost postate pe 
site-ul Muzeului de Istorie Naţională și Arheologie Constanţa, la adresa 
de internet:  https://www.minac.ro/publicatii.html. Însă, pentru 
digitizarea noii serii a revistei Analele Dobrogei, apărută în perioada anilor 
1995 — 2012, conform Legii nr. 8 din 14 martie 1996 privind dreptul de 
autor și drepturile conexe, avem nevoie de acordul autorilor și, după caz, 
al urmașilor acestora. 

Așadar, iată că, după șapte ani de absenţă, revista Analele Dobrogei 
reapare sub egida Muzeului de Istorie Naţională și Arheologie 
Constanţa, cu noi articole și studii, multe dintre ele fiind comunicările 
științifice susținute la Sesiunea Științifică Internationala Pontica. 

Deoarece a trecut un timp destul de lung în care revista nu a mai fost 
publicată, din 2012 până în prezent, iar în perioada 1995 — 2012 a existat 
o discontinuitate în apariţia revistei, am decis să reluăm publicarea 
Analelor Dobrogei sub forma unei a treia serii. 

Astfel, primul volum din seria a treia este structurat în cinci părți 
tematice, după cum urmează: Primul Război Mondial, Din istoria Dobrogei, 
Documente, Varia şi Recenzii. 

Prima parte cuprinde cinci studii, din care cititorii pot afla informații 
despre: primul preot militar ortodox român căzut pe frontul de la 
Turtucaia; acțiunile flotei de operațiuni a României în campania din 
1917; revenirea dobrogenilor la viata normală; eforturile invalizilor, 
văduvelor și orfanilor de război pentru obținerea drepturilor cuvenite. 

În cea de-a doua parte, intitulată: Din istoria Dobrogei, sunt tratate 
diverse teme de istorie dobrogeană: arendași de impozite în sangeacul 
Tulcei; intrarea Diviziei Active în Dobrogea; Khedivial Line și portul 
constănţean; inițiativele pontice ale Societăţii Ortodoxe Naţională a 
Femeilor Române; comandantul submarinelor românești; contribuţii la 
istoria Diviziei 9 Infanterie; consideraţii referitoare la dislocările din 1952 
din județul Constanta; consolidarea falezelor din Constanta; istoria vieții 
teatrale la Tulcea. 

În a treia parte, a cărei tematică o reprezintă Documentele, sunt 
analizate subiecte precum: Dimitrie D. Chirescu; documente dobrogene 
din colecția Muzeului Judetean Satu Mare; preocupările Delegației 
permanente a Consiliului Superior al Apărării Ţării; unificarea legislativă 
în percepția Gazetei Tribunalelor sau documente privind istoricul unui 
monument astăzi dispărut, „Casa Beiului“, din Constanţa. 

Din capitolul Varia aflăm noi informaţii despre: pictorul Nicolae 
Grant; alegerile din județul Ialomița din 1926; funcționarea Serviciului 
Religios în Armata Română; Marea Neagră - Pont hegemon și teatru 
hibrid. 

Si, în sfârșit, la secțiunea Recenzii, sunt prezentate mai multe volume 
recent ieșite de sub tipar: Deceniul uitat: Constanța în anii 1979-1989; Marea 
Unire de la Marea Neagră. Volum omagial dedicat Centenarului Marii Uniri a 
Românilor și împlinirii a 140 de ani de la unirea Dobrogei cu România; 

«Dobrogea, edificii cu mozaic: Credința, Cultura, Cetatea; Dobrogea in 
documente diplomatice româneşti (1878-1884). 

În concluzie, ne dorim ca, de acum înainte, revista să apară cu 
regularitate, mai ales datorită faptului că la fiecare Sesiune Științifică 
Internațională Pontica, organizată de Muzeul de Istorie Naţională și 
Arheologie Constanta, există și secțiunea Istorie modernă și 
contemporană, unde participanţii susțin comunicări de înaltă ținută 
științifică. Este foarte important ca toate aceste comunicări științifice să 
fie publicate în revista Analele Dobrogei, la fel cum majoritatea 
comunicărilor științifice susținute la secțiunile: Preistorie, Greco-romană, 
Medievală și Numismatică sunt publicate în revista științifică Pontica, 
începând cu anul 1968, fără întrerupere, până în prezent. 


Cercetător științific 

Dr. Sorin Marcel COLESNIUC 
Director general al Muzeului de Istorie 
Naţională și Arheologie Constanţa 

CUPRINS 


Cuvânt înainte 


I. PRIMUL RĂZBOI MONDIAL 


Adrian Lucian Scărlătescu, Locotenentul Nicolae V. Furnică — 

Primul preot militar ortodox român căzut pe front la Turtucaia (5 
Mat 1883-24 august 1916) cos cite eta casa one ai cca aa aa re aul aa ai 
Marian Mosneagu, Acţiunile flotei de operațiuni a României in 
CAMPANLA anului 1917 oes tata eo el oa ea aa la e ALIR ATEA 
Constantin Cheramidoglu, Anul 1919 — dobrogenii revin la viata 
DOP OPI AL ernas a cela dia ed lic Da pa a aa ena 
Elena Zirna, Dramele copilăriei: orfelinatele militare dobrogene, în 
România postbelică (1919-1920)... eee enenanenananenea nenea 
Remus Macovei, Lupta invalizilor, văduvelor și orfanilor de război cu 
autoritățile pentru obținerea drepturilor cuvenite ................mecmenecnenncecaeee 


II. DIN ISTORIA DOBROGEI 


Nikolay Todorov, Arendașii de impozite in sangeacul Tulcei în anti 
"TO ar secolului XIX na o dia pa ada astă pna ala Aa 
Dumitru-Valentin Pătrașcu, Generalul Gheorghe Anghelescu. 140 de 
ani de la intrarea Diviziei Active in Dobrogea... 
Cristian Constantin, „Khedivial Line” şi portul Constanta în 


Anemari Monica Negru, Societatea Ortodoxă Naţională a 
Femeilor Române si inițiativele ei pontice ..............meeeen ceeace 
Florian Bichir, Constantin (Bibi) Costăchescu, comandantul de 
legendă al submarinelor româneşti... errereen 
Silviu-Daniel Niculae, Contribuţii la istoria Diviziei 9 Infanterie în 
Dobrogea de Sud (1919-1924)... naeeeee 
Ion Bălan, Floarea Bălan, Scurte considerații privind dislocările din 
anul 1952 din zona Constanţei - Studiu de caz ........... cecene 

15 


27 


47 


65 


79 


101 


113 


Gheorghe-Radu Stănculescu, Consolidarea falezelor din zona 
urbană a Constanţei. După un articol al ing. Ion Stănculescu, 
BUCU E SEN cists chines ca Dat tatal o aaa a O d a a a 
Mirela-Daniela Stîngă, Viaţa teatrală la Tulcea, de la trupele de 
amatori la primele teatre profesioniste... 


III. DOCUMENTE 


Lavinia Dumitrașcu, „Amintiri din copilărie” și adolescență - 
Dimitrie D. Chirescu din „dinastia” Chireștilor din Cernavoda......... 
Viorel Ciubotă, Vasile Marcian Onea, Documente dobrogene in 
colecția Muzeului Judetean Satu Mare ............mmmccee eee nenea 
Luminiţa Giurgiu, Teodora Giurgiu, Preocupările Delegației 
permanente a Consiliului Superior al Apărării Țării privind 
programul naval maritim, producția de substanțe chimice si 
dezvoltarea reţelei de căi ferate (1930)................ccceeeeeeeeceee eee 
George Lascu, Unificarea legislativă în percepția profesioniştilor 
de la „Gazeta Tribunalelor” (1933) ......cccccccccccccccescssessssesesessscsceeueessesees 
Delia Roxana Cornea, Din istoria pierdută a monumentelor 
constantene — documente privind inițiativele autorităților 
comuniste de salvare și valorificare turistică a monumentului Casa 
Beiulüi săi Beaten ease a A gar a 


IV. VARIA 


Cristina Botoghina, Pictorul Nicolae Grant (1868-1950) - vlăstar 
din neamul GOlești LOR: susun aaa ata cata aia catei octet la ct bă 
Valentin Gheorghe, Alegerea parțială, din 6 septembrie 1926, în 
județul Ialomița; seste geaca pl N 
Costin Scurtu, Ana-Maria Scurtu, Stabilirea normelor juridice 
privind funcționarea Serviciului Religios in Armata 
Româna erena eaa A va d n 
Dorin Popescu, Marea Neagră — din nou Pont fără hegemon, din 
NOW teatru hibrid. sii cn ia a a n a at d a i al d 

203 


219 


231 


243 


277 


291 


309 


327 


335 


343 


V. RECENZII 


Sorin Marcel Colesniuc (coordonator), Dobrogea, edificii cu mozaic: 
Credința, Cultura, Cetatea, Editura Ex Ponto, Constanța, 2019, 500 
p. (Lavinia Dacia Durmniitrăşcul);e aceasi te a că atm îl ia aie d va ai 
Vasile Bâtlan, Deceniul uitat: Constanţa în anii 1979-1989, Editura 
Printech, Bucuresti, 2018 (Constantin Cheramidoglu).............c:c000 
Sorin Marcel Colesniuc (coordonator), Marea Unire de la Marea 
Neagră. Volum omagial dedicat Centenarului Marii Uniri a 
Românilor si împlinirii a 140 de ani de la unirea Dobrogei cu 
România, Editura Celebris, Constanta, 2018, vol. I-II, 786 p. 
(Gabriel Mircea ‘Falimatchi) eisai tire dea cp ia ma ali at Dad aa 
Valentin Ciorbea, Florin Stan (editori), Dobrogea în documente 
diplomatice românești (1878-1884), Editura Academiei Oamenilor 
de Știință din România, București, 2019, 165 p. (Delia Roxana 
Cornea). ce se test ee ae il uda eh aa race aa a ba oa al a caz pătate a iad ua be dala 
Livia Buzoianu, Traian Cliante (redactori), Tristia: Epistulae Ex 
Ponto = Tristele. Scrisori din Pont! Publius Ovidius Naso, 
traducere în limba română de Teodor Naum, Editura Ex Ponto, 
Constanta, 2019, 751 p. (Livia Buzoianu)... cecene eee 

373 


375 


379 


387 

PRIMUL RĂZBOI MONDIAL 

Adrian Lucian SCĂRLĂTESCU 


PREOTUL LOCOTENENT SACHELAR NICOLAE V. FURNICĂ 
(5 MAI 1883 - 24 AUGUST 1916) - PRIMUL PREOT MILITAR 
ORTODOX ROMÂN CĂZUT PE FRONT. 

EROUL DE LA TURTUCAIA 


Aduceti-va aminte de mai-marii voştri, 

care v-au grait vouă cuvântul lui Dumnezeu; 
priviți cu luare aminte cum şi-au încheiat viata 
şi urmati-le credința. (Evrei 13, 7) 


Părintele Nicolae V. Furnică a fost preot 
paroh la Parohia Sfânta Treime din 
Urziceni - de care depindeau Biserica 
parohială Sfânta Treime (construită în 
1866) și Biserica filială Volna-Adormirea 
Maicii Domnului - cu supliniri periodice 
la Bărbulești și Cotorca. A căzut la datorie 
în Războiul de Reîntregire a neamului la 
1916, având gradul de locotenent și fiind 
primul preot militar erou. 

S-a născut la 5 mai 1883, ca fiu al lui 
Vasile Gh. Furnică și Elena V. Gh. 
Furnică, din Curcani -Ilfov (azi Călărași), 
agricultori. Absolvent de liceu, își face stagiul la Regimentul 1 Cetate; 
eliberat în 1905, cu gradul de sublocotenent în rezervă, se înscrie la 
Facultatea de Teologie.! 

S-a căsătorit, pe 11 iunie 1906, cu Marioara/Maria Petrescu din 
Ștefănești, fiica preotului econom Enache Petrescu (paroh de la 
Parohia/Comuna Radu Negru, Județul Ialomița?) și a Elenei E. Petrescu. 
Maria era menajeră și avea 17 ani. Vasile și Elena Furnică au avut 4 copii: 


* Preot, Catedrala Sfinții Împărați - Urziceni 

1 „Cultul eroilor noștri”, iunie 1922, p. 14. 

2 Despre preotul econom Enache Petrescu, vezi: Arhivele Nationale Istorice Centrale 
(în continuare, A.N.I.C.), fond M.C.I.P., Direcţia Contabilitatii, dosar 529/1916, f. 36, 
318 verso, dosar 242/1914, vol. II, f. 124, 127, dosar nr. 4053/1912, f. 118; Mădălin- 
Roberto Dumitrașcu, Monografia Parohiei Radu Negru, Călărași, bazată pe documente 
de arhivă, p. 25-2 - lucrare în manuscris. 

Elisabeta - născută pe 24 aprilie 1907 în București, Gheorghe/George - 
născut pe 4 martie 1910 în Urziceni, Savin - născut pe 25 noiembrie 1912 
în Urziceni si Stefania - născută pe 17 iulie 1914 în Urziceni. 

În 1907, Vasile Gh. Furnică a absolvit Facultatea de Teologie de la 
Bucuresti. Teza sa de licență a avut ca temă pe apologetul Tatian 
Asirianul, devenind astfel primul traducător al operelor acestuia în limba 
română. 

A fost numit la Parohia Urziceni/Sfânta Treime din Urba Urziceni pe 
1 octombrie 1907, când apare pe statele de plată cu observaţia 
„Hirotonisit preot pe 1 octombrie 1907, Ord. nr. 6422, din 10 octombrie a.(nul) 
c.(urent) Licenţiat în Teologie. Fostul titular pus în retragere din oficiu”. La 
Urziceni a fost si confesorul garnizoanei.* 

Nu cunoastem cu exactitate data, dar intre 31 decembrie 1914 si 16 
februarie 1915 părintele a primit gradul bisericesc de sachelar.5 Oricum, 
în perioada 1907 si 1916 părintele Nicolae Furnică a fost singurul licenţiat 
în Teologie din parohiile rurale ale Județului Ialomiţa. 

În timpul pastorației părintelui Nicolae V. Furnică la Parohia 
Urziceni, biserica parohială și biserica filială au fost în bună stare, așa 
cum reiese din procesele-verbale de inspecție din 27 iunie 1908, 20 iunie 
1909, 30 martie 1910, 25 aprilie 1911 şi 11 iulie 1914. Acesta înființase câte 
un pangar la bisericile parohiei și realizase reparaţii la Biserica 
„Adormirea Maicii Domnului”. De altfel, părintele făcuse diligente in 
acest sens pe lângă Administrația Casei Bisericii, de la care a primit o 
parte din suma necesară, aceasta fiind completată, prin efortul său, de la 
enoriași si prin donații” În continuare, biserica a fost ajutată prin donații, 
grație părintelui Nicolae Furnică.8 

Preotul Nicolae Furnică s-a implicat si în viata culturală a orașului 
Urziceni. Astfel, în 1911 era casier al societăților „Cultura” și „Liga 


3 A.N.LC., fond M.CIP., Direcţia Contabilitatii, dosar 529/1916, f. 361; dosar 
4247/1910, f. 262; Serviciul Judeţean Călărași al Arhivelor Naţionale, Fondul IOVR 
Călărași, dosar F 5. 

4 Administrația Casei Bisericii, Anuar. 1909, Bucuresti, Tipografia Cartilor Bisericesti, 
1909, p. 67; Cultul eroilor nostri, iunie 1922, p. 14. 

5 Lista de persoanele care au drept de vot la alegerea Consistoriului Superior Bisericesc in 
cursul anului 1915, în „Biserica Ortodoxă Română”- supliment, XXXIX, nr. 4, iulie 
1915, p. 34. 

6 A.N.I.C., fond M.C.LP., Direcţia Contabilitatii, dosar 1732/1908, f. 1, f. 24; dosar 
1704/1913, f. 26. 

7 Idem, dosar 4053/1912, f. 115, f. 123; dosar 2599/1915, f. 6; dosar 270/1915, f. 7, 8,9. 

8 Idem, dosar 2599/1915, f. 27; dosar 2802/1916, f. 2, 4 verso. 

Culturală” - secția Urziceni? Cum era de așteptat, acesta participă si la 
sărbătorile orașului. Astfel, pe 10 august 1913, împreună cu colegul său 
Călin Georgescu, a luat parte la inaugurarea noului local de școală și la 
punerea pietrei de temelie a Palatului Comunal din Urziceni. Cu acest 
prilej, cei doi preoți au săvârșit o slujbă religioasă, iar la recepție, preotul 
Nicolae Fumică a închinat pentru Mihail Gh. Cantacuzino, „iubitul șef al 
ialomiţenilor”!0. 
+ 

La intrarea României în Primul Război Mondial, părintele Nicolae V. 
Fumică a fost mobilizat, pe 15 august 1916, ca preot militar în 
Regimentul 75 Infanterie. 

Acesta se numără printre cei 36 de preoți mobilizați, semnatarii 
motiunii adresate, pe 21 iunie 1916, Părintelui Protopop al preoților de 
armată: ,,Subsemnatii, preoții mobilizați din Eparhia Sfintei Mitropolii a 
Ungrovlahiei, concentrați pe ziua de 20 iunie a.(nul) c.(urent), văzând că unii 
din colegii nostri, randuiti la diferite unități ca preoți în timp de campanie, 
astăzi nu mai sunt trecuți în numărul celor mobilizați, ştiind că aceşti frați au 
umblat pe căi lăturalnice si s-au sustras de la îndatorirea obsteasca, aducând 
prin asemenea acte asupra noastră, a tuturor, desconsiderare si blam - ba unii au 
încasat $i primă de echipare, provocând prin această chestie hotărâri ca cele 
stiute si îndepărtându-ne şi pe noi de la beneficiile leale ale oricărui mobilizabil - 
noi, subscrisii, detestăm din tot sufletul conduita acestor frați, echivalentă cu o 
dezertare condamnabilă de la cea mai sfântă datorie impusă până si celui din 
urmă cetățean si vă rugăm să binevoiti a cerceta si a face, pentru cinstea 
corpului preoţesc si pentru a nu mai plana asupra noastră acest blam, să fie 
readusi la locurile lor, după ce mai întâi le veți da dojana duhovnicească cerută 
de asemenea rare împrejurări, spre a sluji de pildă şi altora”. 

Părintele Nicolae V. Furnică a căzut în luptele de la Turtucaia. 

Ce am găsit, concret, în literatura de specialitate nu ne permite să 
reconstituim amănunțit participarea în război a preotului locotenent 
Nicolae Furnica. In cunoscuta lucrare a iconomului Constantin Nazarie, 
Preoți în lupta pentru făurirea României Mari. 1916-1919, numele lui 


9 Anuarul „SOCEC”. România şi Capitala Bucuresti, anul II, 1911, Editura Librăriei 
SOCEC & Co., București, 1911, p. 383; „Dunărea“, 6 ianuarie 1911, p. 3. 

10 Inaugurarea Școlii din Urziceni, de la corespondentul nostru, în „Deşteptarea Ialomiţei”, 
15 august 1913, p. 2. 

u Arhivele Militare Române, fond Inspectoratul Clerului Militar, dosar 1, f. 32, 71, 
apud Gh. Nicolescu, Gh. Dobrescu, Andrei Nicolescu, Preoţi în lupta pentru făurirea 
României Mari. 1916-1919, Ed. Europa Nova, București, 2000, p. 37-38. 

12 Constantin Nazarie, Activitatea preoților de armată în Campania din 1916-1918, 
Tipografia Cartilor Bisericesti, Bucuresti, 1921, p. 99. 


17 


https://biblioteca-digitala.ro 


Nicolae Furnică apare pe lista preoților mobilizați și pe lista scurtă de 24 
de clerici, de preoți dispăruți (prizonieri sau morți), la numărul 8. În 
Tabloul personalului bisericilor urbane si rurale din Ialomița”, din 14 
august 1916, realizat de Protoiereul Judeţului Ialomiţa, Preot Iconom 
Dimitrie Dobre, apare numele „Preot Sachelar Nicolae Furnică — Parohia 
Sfânta Treime-Urziceni Nicolae Furnică”. 

Numele preotului apare într-o cerere a preotului Enache Petrescu 
către Ministrul Finanţelor, datată 8 noiembrie 1916, care are drept obiect 
obținerea permisiunii ca el și cântărețul bisericesc al parohiei să doneze 
bani din salariul lor pentru întreținerea familiilor celor doi gineri 
dispăruți și celor doi băieți aflați pe front": 

„Domnule Ministru, 

Având pe câmpul de luptă doi gineri preoți, unul Preotul Marin 
Demetrescu din Călăraşi, cu o familie compusă din 7 copii, preot la Regimentul 
23 Infanterie şi unul Preot Nicolae V. Furnică din Urziceni, cu o familie din 4 
copii, care a(u) dispărut în luptele de la Turtucaia împreună cu Domnul Colonel 
Josescu, fie că morți, fie că prizonieri, ambi(i) la Regimentul 75 Infanterie, mai 
având şi doi fii iarăşi pe câmpul de luptă, din care unul rănit, Sublocoten(en)t 
Miron Petrescu, din Regimentul 63 Infanterie $i îngrozit de suferințele celor 
răniți, m-am hotărât, față de modestele mele mijloace, a da din micul meu 
salariu de 62 lei 64% lunar, câte zece (10) lei pe lună, cu începere de la 1 
Decembrie a.(nul) c.(urent) 1916 și până la finele groaznicului războiu, pentru 
răniți. 

De aseminea, Cântărețul Nicolae Vasilescu s-a decis a da si dânsul cinci (5) 
lei lunar tot cu începere de la 1 Decembrie a.(nul) c.(urent), din salariul său de 
15 lei lunar, earăși până la terminarea războiului. 

Vă rugăm dar, Domnule Ministru, cu deosebit respect, să binevoiti a 
dispune ca sumele arătate de noi mai sus să ni se retie lunar din micul nostru 
salariu, cu începere de la 1 Decembrie a.(nul) c.(urent) şi până la finele 
războiului. 

Cu deosebit respect,/ Preot E(nache) Petru/ Cântăreț Neculaiu Vasilescu” 15 

Nu am găsit documente oficiale care să facă referire la moartea pe 
front a preotului Nicolae Fumică. De altfel, multi ani a fost declarat 
dispărut, iar zvonurile au circulat. Scriitorul Nicolae Thomescu-Baciu, 
cunoscut cercetător al meleagurilor Urziceniului, aminteşte doar că 


13 A.N.LC., fond M.C.LP., Direcţia Contabilitatii, dosar 529/1916, f. 313-319. 

14 Preotul Enache Petru nu a fost singurul preot care a donat pentru armata română. 
Era o practică în vremea aceea de a dona o parte sau chiar tot salariul armatei 
române. 

35 A.N.I.C., fond M.C.LP., Direcţia Contabilitatii, Dosar 529/1916, f. 361. 

preotul Nicolae Furnică a căzut pe frontul Războiului pentru Întregirea 
neamului românesc.16 

În memoriile sale, preotul Mihail Marinescu, mulți ani paroh la 
Manasia-lIalomita, amintește participarea „manasienilor” la luptele de pe 
frontul dobrogean. „Când s-a declarat mobilizarea, pe ziua de 16 august 1916, 
animalele au tăcut ca o orchestră care a sfârşit. De atunci înainte au început 
rechizitiile de căruțe, cai, hamuri, facerea de coviltire obligatorii şi goana dupa 
rogojini precum şi forfoteală de organizare, trenuri încărcate cu soldați şi primii 
ostaşi trecuţi la Turtucaia. 

Sigur, de la exerciţii în timp de pace până la tras în plin, era destul de greu. 
Comanda se făcea pe dibuite şi cu surprize. Când comanda a dat greş, trupa a 
fost împinsă în Dunăre şi manasienii au trecut înot. Satele din Bărăgan, fără de 
apă, au plătit scump, cu câte o scândură, în încercarea de a-şi salva viata. Din 
Urziceni a plătit Preotul Nicolae Furnică, durerea primă ce s-a înecat în 
Dunăre.” Deci, conform ştiinţei acestuia, dispariția preotului Nicolae 
Furnică este legată de trecerea înot a Dunării. 

Incertitudinea privitoare la preotul Nicolae Furnică a continuat și în 
anii ce au urmat, acesta aflându-se pe lista de dispăruţi. Astfel, pe Statele 
de plată din 1917, numele părintelui Nicolae Furnică apare cu mențiunea 
de paroh la Biserica „Sfânta Treime” din Urziceni. Nici pe 14 decembrie 
1918 nu se ştia nimic despre el, asa cum reiese din următorul document: 

„Sfânta Mitropolie a Ungrovlahiei 14 decembrie 1918 

Domnule Ministru, 

Preotul Nicolae V. Furnică Sachelarie, parohul titular al Parohiei Urziceni, 
din Județul Ialomița, fiind mobilizat şi nemaiavând nici o ştire despre dânsul, 
iar parohienii se găsesc în suferință în căutarea de cele religioase, Noi am admis 
cererea Preotului G.S. Popescu, de la Parohia Crăsanii de Jos din Județul 
Ialomița, de a fi transferat în mod provizoriu la Parohia urbei Urzicenii din 
Judeţul Ialomița, cu începere de la 1 decembrie curent și vă rugăm, domnule 
ministru, să binevoiti a dispune cele legale în această privință. 

Primiti, vă rugăm, domnule ministru, încredințarea deosebitei Noastre 
consideratiuni şi Arhiereasca Binecuvântare. 

+ Konon Mitropolit Primat/ Director Econ. G.I. ... 

Domnului Ministru al Cultelor (Administrația Casei Bisericii) ".18 

În Raportul nr. 458 din 8 mai 1936, Primăria Urziceni aducea la 
cunoștință că: „În Campania 1916-1918 a murit Preotul Nicolae Furnică, 


15 Nicolae Thomescu-Baciu, Urziceni cu 24 ilustratiuni, Bucuresti, Tiparul Românesc, 
1943; reeditat în facsmil cu adăugiri, la Editura Anca, Urziceni, 2007, p. 28 

17 Adrian Lucian Scărlătescu, Corneliu loan Stan, Manasia în Manuscrisul Părintelui 
Mihail Marinescu (1640-1972), Editura Anca, 2011, p. 56. 

18 A.N.I.C., fond M.C.LP., Direcţia Contabilitatii, dosar 687/1918. 


19 


https://biblioteca-digitala.ro 


preot al Regimentului 75 Infanterie, care a luat parte în primele lupte la 
Turtucaia, 20-25 august 1916 şi Preotul Nicolae Furnică nu s-a mai înapoiat 
nici până azi, fiind dat ca dispărut.” 

În 1940, preotul Grigore N. Popescu scria că părintele Nicolae 
Furnică a tras cu mitraliera dintr-un pom până la ultimul glonț si apoi a 
fost sfartecat de bulgari cu baionetele.!* 

Un frumos tablou este făcut părintelui erou din Urziceni în revista 
„Cultul eroilor noștri”, din iunie 1922, p. 14: „Preotul Furnică V. Nicolae, 
Sub-Lt. în rezervă, de la Reg. 75 Infanterie Urziceni. Absolvent de liceu, isi face 
stagiul la Reg. 1 Cetate. Eliberat de aici în 1905, cu gradul de Sub-Locot. în 
rezervă, se înscrie la facultatea de teologie şi, în 1907, se hirotoniseste ca Preot la 
Urziceni, unde e si confesorul garnizoanei de acolo. 

Suflet distins si bun creştin, pentru soldați a fost un aprig educator militar, 
iar la declararea războiului a luat parte cu elan la toate luptele din Dobrogea, nu 
numai îndemnând si îmbărbătând soldații, dar chiar luptând cot la cot cu ei. 
Moare ca un erou printre eroi, la 24 August 1916, la Turtucaia, luptând cu 
arma în mână. Corpul său nu s-a mai găsit. Se crede că, în potopul de foc ce 
vărsau vrăjmaşii noştri neimpacati asupra trupelor noastre, ar fi fost fardmitat 
de schijele obuzelor Germano-Bulgaresti. 

Asemenea fapte de erou nu se uită şi ele nu pot servi decât ca o îmbărbătare 
şi ca o lecție pentru educația noastră națională, ca un îndemn măreț de ceea ce 
fiecare Român este dator să săvârşească si în viitor pentru apărarea scumpei şi 
frumoasei noastre Patrii. 

Lasă în urmă o soție resemnată si trei copii — care acuma sunt la Călăraşi — 
pentru care eroismul părintelui lor va fi pentru ei o mândrie, o cinste şi un 
imbold de muncă si de dragoste către Neam si Tara.” 

În amintirea părintelui Nicolae Furnică, colegii şi enoriașii săi au 
hotărât să pună o placă comemorativă la biserica la care acesta slujise. 
„Ţăranul” din 16 iulie 1922 oferă mai multe informaţii privitoare la 
diligentele făcute în acest sens: 

„În luptele de la Turtucaia, căzând mort Pr.(eotul) N.(icolae) Furnică din 
Urziceni, preoțimea ialomiteand, în dorința de a păstra nestearsa amintirea 
acestui vrednic păstor, a luat inițiativa aşezării unei plăci comemorative în 
Biserica din Urziceni. 

Cu adunarea fondurilor a fost însărcinat Pr. Ec. Dumitru Dobrescu, 
Protoiereu de Ialomița, iar cu aducerea la îndeplinire a dorinței lor a însărcinat 
pe Pr.(eotul) Gheorghe Popescu Sachelarie - (din Parohia, n.n.) Cosereni. 

În curând se va face dezvelirea plăcii comemorative”. 


19 Grigore N. Popescu, Preotimea română și întregirea neamului, vol. I, Tipografia 
Vremea, 1940, p. 46. 

Protoiereul Gh. Popescu propunea și crearea unei asociații muzicale, 
care să se manifeste și cu ocazia sfințirii plăcii comemorative amintite: 

„Proces-verbal 

Astăzi 10 octombrie 1922 

Noi, preoții şi cântăreții din cuprinsul Protopopiatului Urziceni, intruniti 
azi în Catedrala Sf.(ânta) Treime din oraşul Urziceni, am hotărât cu toții să 
punem bazele unei mici Asociatiuni muzicale, cu scopul să unificăm 
răspunsurile Sf.(intei) Liturghii, spre a fi cunoscute de toți preoții și cântăreții 
din acest protopopiat, spre a avea un cor al nostru, la orice serbare pe care 
asociatiunea noastră culturală o va da în cuprinsul acestui protopopiat si mai 
ales cu ocaziunea sfintirei Plăcii comemorative ce se va așeza în Biserica 
S.(fânta) Treime din Urziceni, în amintirea si cinstea Pr.(eotului) N.(icolae) 
Furnică, mort pe câmpul de luptă. Totodată ne obligăm ca, la datele fixate de 
membrii acestei asociațiuni, să venim regulat la repetițiile respective. 

Alegem ca conductor (dirijor) al acestei «Asociatiuni muzicale» pe 
Preotul) Gh.(eorghe) T. Vasilescu de la Parohia Malu, fost dirijor al Corului 
Seminarului Nifon. 

Pentru care am încheiat acest proces-verbal. 

Protoiereu Gh.(eorghe) St. Popescu/ Dirijor Pr.(eot) Gh.(eorghe) T. 
Vasilescu/ Membrii ( indescifrabil)!”. 

Jertfa Părintelui Nicolae Furnică nu avea să fie uitată ușor de 
locuitorii orașului si de preoții Protoieriei Urziceni. Mărturie stă o 
invitație a Părintele Protopop de la Urziceni, adresată Episcopului 
Constanţei la 7 iunie 1923, referitoare la sfințirea plăcii comemorative 
pentru preotul Nicolae Furnică: 

„Prea Sfintite Stăpâne, 

Avem onoarea a vă aduce la cunoştinţă următoarele: 

In ziua de 24 Iunie 1923 st.(il) v.(echi), fixându-se sfințirea plăcii 
comemorative pentru Pr.(eotul) N.(icolae) Furnică, mort pe câmpul de luptă în 
răsboiul din anul 1916-1918, preoțimea ialomițeană cu toți creştinii din această 
regiune vă roagă cu deosebit respect, prin mine, să binevoiti a veni în mijlocul 
nostru pentru a da astfel acestei serbări adevărata ei însemnătate. 

Această placă comemorativă este ridicată din donatiunile cucernicilor preoți 
din Ialomița, ca semn al dragostei si recunostintei față de Preotul Furnica 
N.(icolae), care a știut să-și facă datoria si față de biserică si față de tard, 
sacrificându-și viata pentru apărarea lor. 

Placa este gata si se va așeza în biserica unde Pr.(eotul) N(icolae) Furnică a 
slujit aproape 10 ani. 

Pentru aceea, Prea Sfintite Stăpâne, vă rog cu deosebit respect să binevoiti a 
ne comunica din timp ziua si ora sosirii în mijlocul nostru, spre a putea lua si 

noi măsurile ce vom crede, pentru a face ca vizita Prea Sfinţiei Voastre în oraşul 
nostru să fie cât mai frumoasă si mai înălțătoare”2. 

Placa comemorativă în amintirea preotului locotenent Nicolae 
Furnică s-a sfințit la pomenirea sa de 7 ani, pe 9 septembrie 1923, la 
Biserica „Sfânta Treime” din Urziceni, în prezența Preasfintitului Ilarie 
Teodorescu, Episcopul Eparhiei Constanta, care a săvârșit si slujba de 
parastas. 

Pe placa comemorativă din marmură albă este următoarea inscripție: 

„AMINITIRE VESNICA/ fotografia, de forma ovala, bust a 
Părintelui/ VREDNICULUI PREOT/ N. FURNICA/ MORT PENTRU 
PATRIE/ 1916/ PREOTIMEA IALOMITEANA.” 

Această piatră de marmură a preotimii ialomitene s-a facut la 
inițiativa preotului Ioan Ciolca de la Parohia Grindu Ialomita.”! 

Odată cu sfințirea plăcii comemorative, clerul și credincioșii au mers 
la locul destinat ridicării unui Monument în amintirea eroilor căzuți 
pentru țară si întregirea neamului. Aici, Preasfinţitul Ilarie a săvârșit 
slujba Sfintirii celei mici a apei și a așezat piatra de temelie a viitorului 
monument.” 

În 1971, placa comemorativă era așezată pe peretele din stânga din 
sânul (absida) bisericii. Înainte de demolarea vechii Biserici „Sfânta 
Treime”, noiembrie 2009, placa comemorativă de marmură a Preotului 
erou Nicolae Furnică era așezată jos, în partea dreaptă, în pronaos, lângă 
mormântul ctitorilor. În noua biserică, finalizată în noiembrie 2010, este 
reașezată la loc de cinste. 

Am găsit numeroase documente privitoare la discuţiile ce vizau 
locul unde urma să fie ridicat Monumentul Eroilor, locaţia iniţială fiind 
alta decât cea de azi - în fata Bisericii Adormirea „Maicii Domnului” - 
Volna din Urziceni. Vechiul amplasament al Monumentului eroilor, pe 
care este scris și numele Părintelui Nicolae Furnică, era „în fata cârciumii 


20 Document din Arhiva Protopopiatului Urziceni, fără cotă. 

21 Preotul Ioan Ciolca este autor al monografiei localității Grindu, apărută la Tiparul 
Românesc, București, 1944. La pagina 236, este reprodusă inscripția amintită. 

2 Constantin D. Matei, Ion D. Barbu, Stelian Băducu, Protoieria Urziceni, de la început si 
până astăzi, Episcopia Sloboziei și Călărașilor, 2004, p. 94-95, 191-192. Volumul preia 
această informatie din Arhiva Protopopiatului Urziceni. I. T. Vladimir, Figuri 
contimporane dobrogene. P.S. Ilarie, Episcop de Constanţa, cu un studiu introductiv 
asupra Episcopiei Tomisului, Editura Semaforul, Constanţa, 1925, p. 80-85, citată în 
monografia protoieriei și confirmă doar itinerariul vizitelor canonice, evenimentul 
sfințirii locului destinat pentru ridicarea Monumentului eroilor la Urziceni, nu si 
momentul sfințirii Plăcii comemorative, eveniment pe care îl confirmăm din Arhiva 
Protopopiatului Urziceni și din A.N.I.C., fond M.C.A., dosar 9/1923, f. 50 verso. 

lui Mitu al Năstăsoiului”, aflată „la un colt de stradă”, anume strada Paul 
Teodoru, astăzi strada 191824 Iniţiativa construirii monumentului a 
aparținut Societății Demobilizatilor si terminarea lui s-a datorat 
primarului Miltiade B. Theodoru.25 

În programul său prezentat presei la 24 martie 1935, primarul 
Urziceniului, Gogu T. Mihăilescu, promitea „repararea Bisericilor Sfânta 
Treime şi Volna; cumpărarea unui loc lângă primărie pentru amenajarea unui 
parc comunal în care se va muta si Monumentul eroilor” 26 

Că acest monument a fost ridicat în alt loc decât cel pe care se află 
azi stă mărturie și îndemnul scriitorului Nicolae Thomescu-Baciu, pe 
care îl adresa primarului Urziceniului, Vasile I. Rădulescu, în septembrie 
1938: „Domnule Primar! Desfiinţează, domnule, piedestalul de beton din 
centrul orașului pe care l-ai primit moştenire. Curăţă, te rog, terenul acolo unde 
a fost Monumentul eroilor, căci tare va fi frumos" 2 

Dezvelirea acestui monument era importantă pentru autoritățile 
locale. Astfel, ziarul „Voința Ialomiței” titra promisiunea făcută de 
primarul Miltiade B. Theodoru: ,,(...) Tot în ziua de 23 august, se va face în 
orașul Urziceni, dezvelirea Monumentului Eroilor morți în Războiul 1916- 
1918. 

Serviciul divin se va oficia de Prea Sfintia Sa Arhiereul Gherontie Nicolau, 
asistat de Sfintia Sa Părintele Protoiereu Gheorghe Popescu și alti preoți din 
localitate si comunele vecine. 

Sunt invitate toate autoritățile din orașele Călăraşi şi Slobozia, precum si 
Societăţile de Demobilizati din aceste oraşe și Țăndărei. 

Comitetul isi dă mari silinte ca serbarea să aibă o frumoasă reuşită. 

Banchetul va fi de 500 tacamuri” 28 

Monumentul eroilor, pe care la loc de cinste se afla inscris numele 
eroului locotenent preot Nicolae Furnica, a fost inaugurat la 23 august 
1925.2 


23 Nicolae Thomescu-Baciu, Vasile Holeva, în „Bărăganul”, februarie 1933, p. 8. 

24 Cf. Anuarul României pentru Comert, Industrie, Meserii şi Agricultură 1925-1926, 
Editura Rudolf Mosse, S.A., Bucureşti, p. 1947; Constantin Matei, Sorin Geacu, 
Alexandru Buleandră, Ion Barbu, Monografia Municipiului Urziceni, 1996, p. 121. 

25 „Voința Ialomiței”, 15 august 1925, p. 2. 

2 Un bun gospodar, în loc. cit., 24 martie 1935, p. 2. 

27 Nicoară Thom-Bak, În satul meu se munceşte, în „Bărăganul”, septembrie 1938, p. 11. 
28 Informatiuni, în „Voința lalomiței”, 15 august 1925, p. 4. 

2 Constantin Matei, Alexandru Buleandră, Sorin Geacu, Ion Barbu, op. cit., p. 75, 
având drept sursă pe Nicolae Thomescu-Baciu, Urzicenii cu 24 ilustratiuni, Bucuresti, 
1943, p. 62, indică greșit data inaugurării ca fiind 23 august 1923. 

După oficierea unei slujbe religioase la Biserica „Sfânta Treime”, cele 
circa 4000 de persoane au participat la pomenirea eroilor căzuți pentru 
patrie, la sfințirea si dezvelirea Monumentului eroilor, în acordurile 
fanfarei Regimentului 23 Infanterie și în prezența drapelelor Societăților 
demobilizatilor din Călărași și Urziceni. Au luat cuvântul Preasfinţitul 
Părinte Gherontie Nicolau, Nicolae Stoicescu, Nicolae Thomescu-Baciu, 
Tudor Poenaru, Gogu Mihăilescu, Gheorghe Cristodorescu. Preşedintele 
Comisiei interimare Urziceni, Miltiade Teodoru, „primind monumentul a 
promis că-l va păstra şi păzi cu sfințenie”. 

An de an s-au făcut slujbe în memoria eroilor căzuți în Primul 
Război Mondial, preotul Nicolae Fumică, unul dintre eroii de la 
Turtucaia, fiind amintit cu respect şi recunoștință. Am putea da multe 
exemple, dar ne oprim doar la unul: pe 19 mai 1924, în cadrul 
Conferinţei Generale Preotesti la Catedrala Sfânta Treime din Urziceni, s- 
a făcut o slujbă de pomenire pentru părintele Nicolae Furnică, fost paroh 
al Bisericii Sfânta Treime din Urziceni, mort pe câmpul de luptă.% 

Tot ca o formă de păstrare în amintire, în anul 1929 strada pe care se 
afla Biserica Sfânta Treime din Urziceni, numită Strada Sfânta Treime, a 
fost redenumită Strada Preot Nicolae Furnică. Azi poartă numele 
Gheorghe Doja.*! 

La conferința Cercului pastoral Căzănești, desfășurată în ziua de 23 
martie 1930 la Biserica Sfânta Treime, s-a oficiat un parastas pentru eroii, 
ctitorii și preoții ce au slujit în acel lăcaș de cult, deci si pentru părintele 
Nicolae Furnică, preotul erou. 32 

Din dosarul pensiei de urmaș al Mariei Furnică* aflăm mai multe 
amănunte despre viata acesteia, după moartea soțului său, în încercarea 
de a-și crește copiii. 

Pe 9 mai/6 iunie 1919 a primit de la Ministerul de Război, Serviciul 
Contenciosului, un certificat prin care era anunţată că părintele Nicolae 
V. Furnică „a încetat din viata în ziua de 24 august 1916, în luptele date la 
Turtucaia, fiind lovit de  gloantele inamice”, după mărturia 
sublocotenentului în rezervă Vasile Costiean. Decesul părintelui a fost 
constatat și în instanță, în Şedinţa din 7 decembrie 1920 a Tribunalului 
Ialomiţa, în prezența martorului Ligi Muşon. 


% „Tomis“, 15 iunie 1924, p. 62 

31 Buletinul Camerei de Comerţ si Industrie Călărași, septembrie-octombrie 1929, p. 47. 

32 Serviciul Judetean Călărași al Arhivelor Nationale, fondul L.O.V.R. Călărași, dosar F 5, 
Lt. Furnica Nicolae, f. 5, 15, 20, 21, 27, 28, 56-57. 

33 Ibidem. 

Tot din acest document aflăm că din 22 octombrie 1918 văduva 
Maria Fumică s-a mutat, împreună cu cei 4 copii, în Călărași, pe strada 
Eliade Rădulescu nr. 27. 

În 1921, dintr-o adresă a preotului econom Enache Petrescu către 
Protoieria Județului Ialomiţa, reiese că Maria Fumică pierduse o fiică și 
din cei trei copii rămași, doi erau studenţi la București, fiind intretinuti 
de familia sa.*4 

Pentru că avea nevoie de ajutor pentru a-și crește copiii, între 1922 si 
1943 aceasta a făcut mai multe demersuri pentru revizuirea pensiei de 
urmaș, de la gradul de locotenent la gradul de căpitan (asa cum este 
trecut pe monumentul de lângă Catedrala Urziceni).*° 

Maria Furnică s-a implicat în activitatea Asociaţiei Preoteselor 
Ortodoxe din București, înființată pe 23 martie 1932, scopurile acesteia 
fiind: educativ, religios și filantropic. 6 

În 1935 fiul lui Nicolae Fumică, Savin, era avocat în Călărași si 
domicilia, împreună cu mama sa, în Strada Griviţa nr. 167, adresă la care 
dădea ,,Consultatiuni gratuite pentru I.(nvalizi) O.(rfani si) V.(ăduve de 
război), în fiecare după masă” 37 

Găsirea dosarului cu privire la pensia de urmaș a Mariei Fumică la 
Serviciul Județean Călărași al Arhivelor Naţionale i-a determinat pe 
autorii volumului Cartea Eroilor Călărășeni* să-l treacă pe Părintele 
Nicolae Furnică în Lista Eroilor călărășeni din Primul Război Mondial 
(1916-1918). De asemenea, numele părintelui se află și în albumul lui 
Nicolae Tiripan’’. 

După ce o perioadă de peste o jumătate de secol, părintele Nicolae V. 
Furnică a fost uitat, acum este comemorat și exemplul său (re)amintit în 
fata civililor și militarilor prezenţi la slujbele de pomenire a eroilor de la 
Monumentul eroilor din centrul Urziceniului, lângă Catedrala Ortodoxă 
„Sfinţii Împărați” „din Ziua Înălţării Domnului. 


4 Preot Mădălin-Roberto Dumitrașcu, op. cit., p. 26. 

5Serviciul Judetean Călărași al Arhivelor Naţionale, fondul I.O.V.R. Călărași, dosar F 
5, Lt. Furnica Nicolae, f. 5, 15, 20, 21, 27, 28, 56-57. 

3% Ultime informaţii, în „Curierul Ialomiţei”, 10 aprilie 1932, p. 2. 

37 Cuvânt către invalizi, văduve și orfani de război, 7 februarie 1935, p. 2; 6 aprilie 1935, p. 
4; 27 aprilie 1935, p. 4; 3 iunie 1935, p. 4; 5 septembrie 1935, p. 4; 15 octombrie 1935, p. 
4. 

38 Cartea Eroilor Călărășeni, Bucuresti, 2010, p. 62. 

39 Nicolae Tiripan, Cartea de aur a eroilor, veteranilor și a operelor comemorative de război 
din Municipiul Călărași, Muzeul Municipal Călărași, 2018, p. 50. 

4 Ziua Eroilor la Catedrala din Urziceni, în ,,lalomita”, 14 iunie 2016, p. 6. 

PRIEST LIEUTENANT SACHELAR NICOLAE V. FURNICĂ 
(MAY 5, 1883 - AUGUST 24, 1916) - 
FIRST ROMANIAN ORTHODOX MILITARY PRIEST FALLEN 
ON THE BATTLEFIELD. THE HERO FROM TURTUCAIA 


Abstract 


Priest lieutenant Nicolae V. Furnică represents another example 
of Romanian heroes in the First World War. Being mobilized even 
from the beginning of the hostilities, he paid with his blood for the 
reunification and dignity of Romania. 

Keywords: Nicolae V. Furnica, The First Word War, Turtucaia, 
hero, priest. 

Marian MOSNEAGUW 


ACȚIUNILE FLOTEI DE OPERAȚIUNI A ROMÂNIEI 
IN CAMPANIA ANULUI 1917 


În preajma Primului Război Mondial, efectivele Marinei Militare 
se ridicau la 2.562 oameni, dintre care 147 ofiţeri şi asimilați, 98 
maiştri şi meseriaşi civili, 2.242 - trupă şi reangajaţi.! Efectivele 
Marinei Militare au crescut, în perioada 1878 - 1914, de la 626 ofiţeri şi 
trupă în 1878 la 2.562 in 1914.2 

La izbucnirea Primului Război Mondial, Marina Militară Română 
dispunea de 40 de nave fluviale şi maritime, fiind alcătuită din 
Divizia de Mare, Divizia de Dunăre, Depozitele Generale şi Arsenalul 
Marinei. Divizia de Dunăre, Depozitele Generale, Arsenalul Marinei 
şi Comandamentul se aflau la Galaţi, comandant al Marinei fiind, în 
acea perioadă, contraamiralul Sebastian Eustațiu. 

Divizia de Mare era slab dotată, compunându-se din crucişătorul 
„Elisabeta”, bricul ,,Mircea” şi torpiloarele ,,Smeul”, „Zborul“ şi 
„Năluca“, doar ultimele fiind apte pentru luptă. Divizia de Dunăre 
era alcătuită din patru monitoare şi opt vedete fluviale, câteva nave 
mai mici şi un serviciu de mine şi torpile. 

Când, după doi ani de neutralitate, la 14/27 august 1916 România 
a intrat în război, au fost mobilizate toate forţele Marinei, atât cele 
navale, cât şi cele ale apărărilor fixe. Forţele de luptă cantonate pe 
Dunăre au fost împărţite în două mari unităţi operative: Flota de 
Operaţiuni, la comanda căreia s-a aflat contraamiralul Nicolae 
Negrescu, şi Apărările sub Apă, condusă de comandorul Constantin 
Niculescu-Rizea. În compunerea Flotei de Operaţiuni au intrat 
Escadra de Dunăre (formată din cele patru monitoare şi opt vedete de 
siguranţă), o Divizie uşoară (alcătuită din canoniere şi şalupe), un 
convoi de aprovizionare, spitalul naval, şantierul naval mobil şi 
grupul bateriilor de coastă. În cadrul Apărărilor sub Apă s-au aflat: 


* Comandor (r) dr. - Liga Navală Română 
1 Istoria militară a poporului român, Vol. V, Editura Militară, Bucureşti, 1988, p. 
101. 


2 Muzeul Marinei Române, Statul Major al Forţelor Navale. 1860-2005. Tradiţii şi 
perspective /coord. Marian Moşneagu/ Editura Centrului Tehnic Editorial al 
Armatei, Bucureşti, 2005, p. 44. 

Grupul port-mine Dragă-mine, Grupul de artilerie de debarcare şi 
Grupul de torpiloare şi staţiuni de lansare. 

In aceste condiţii, printre cele mai importante misiuni executate 
de Marina Militară Română s-au numărat atacul flotei austro-ungare, 
la 14 august 1916, în portul Rusciuk, acţiunea navelor Escadrei de 
Dunăre în apărarea Capului de pod de la Turtucaia şi protejarea 
retragerii trupelor române din această zonă, respectiv susţinerea 
flancului drept al armatei de uscat din Dobrogea de către navele 
Flotei de Operaţiuni, sub focul artileriei germane. 

Referindu-se la modul în care flota a susţinut trupele noastre de 
uscat, reuşind să înainteze sub tirul a şapte baterii grele germane, în 
amintirile sale, contraamiralul Nicolae Negrescu arăta că „zilele de 
urmărire a flancului stâng al armatei germane din Dobrogea şi zilele de la 
Rasova vor forma pururea pagini de glorie, pentru mica dar brava şi 
neobosita flotilă română“?. 


Marina Română în campania anului 1917 

În decembrie 1916 generalul Henri Mathias Berthelot, şeful 
Misiunii Militare franceze în România, a supus regelui Ferdinand un 
proiect de reorganizare a Marinei Militare, bazat pe propunerile 
maiorului Berg de Breda. Conform mandatului încredințat de 
suveran, contraamiralul Constantin Bălescu a analizat Ordinea de 
bătaie a Marinei şi a prezentat-o Marelui Cartier General (M.C.G.) spre 
aprobare, cu unele modificări impuse de specificul național. Noua 
organizare a Marinei Militare Române a intrat în vigoare la începutul 
lunii ianuarie 1917. Ca urmare a propunerii Misiunii Navale franceze, 
la 6 decembrie 1916 contraamiralul Bălescu a fost avansat viceamiral, 
fiind promovat director superior al Marinei în Ministerul de Razboi.* 

În replică, la propunerea ministrului de Război, Vintilă Brătianu, 
contraamiralul Nicolae Negrescu a fost pus în poziţie de retragere din 
oficiu, începând cu 1 ianuarie 1917, împreună cu trei generali de 
divizie şi 11 generali de brigadă din trupele de uscat, pe baza 
Înaltului Decret nr. 11 din 9 ianuarie 1917. Alţi 15 ofiţeri de marina - 
unii comandanţi în prima parte a campaniei - au fost trecuţi din 
serviciul activ în retragere, „neîndeplinind însărcinarea de comandant ce 
le-a fost încredințată potrivit cerințelor împrejurărilor“, conform Î.D. nr. 


3 Nicolae Negrescu, Rolul Marinei in Răsboiul pentru Întregirea Neamului și 
recompensa finală (icoane și documente de război), Tipografia Gutemberg - 
Societate Anonimă, București, 1920, p. 200. 

4 Nicolae C. Petrescu, Marina Română în Războiul pentru Întregirea României. 
File de istorie, Editura și Tipografia Europroduct, Pitesti, 2004, p. 110 și urm. 

70 din 31 ianuarie 1917.5 Printre aceștia s-au numărat comandorii Paul 
Rădulescu, Vasile Toescu, căpitan-comandorii Grecescu Dumitru, 
Oprişan Emil, Miclescu Constantin, Gheorghe Ionescu, locotenent- 
comandorii Eugeniu Tăutu, Alexandru Oprişan şi căpitanii 
Constantin Ciudin, Petre Săvescu, Adrian Vasiliu, Titus Ciornei, 
Aurel Cătuneanu, Matei Niculescu şi Petre Ureche.€ 

La 1 ianuarie 1917 ordinea de bătaie a Marinei Militare Române 
era următoarea: 

I. Comandantul Marinei din Marele Cartier General cu: 
Stabilimentele Marinei, Depozitele Marinei, Administraţia Centrală a 
Marinei și Transporturile; 

II. Comandamentul Marinei P.S. (Partea sedentară) cu: Serviciile 
Artilerie, Torpile, Tehnic, Ofiţeri atasati pe lângă amiralul rus, 
comandant al Dunării de Jos (5), Ofiţeri atasati pe lângă 
Comandamentul Armatei a 6-a ruse (1), Şantierul Naval Fernic și 
Comandamentul militar al portului Galaţi; 

III. Flota de Operaţiuni pe Dunăre cu: 

- Statul Major (aici se aflau şi doi ofiţeri francezi); 

- Divizia de monitoare: „Alexandru Lahovari“, „Mihail 
Kogălniceanu“, „Ion C. Brătianu“, „Lascăr Catargiu“; 

- Vedetele: „Maior Ene“, „Locotenent Călinescu“, „Căpitan Lascăr 
Bogdan“, „Maior Nicolae Grigore loan“, „Maior Giurescu“, „Căpitan 
Romano“, „Maior  Şonţu“, „Căpitan Valter Mărăcineanu“ 
(nedisponibilă); 

- Divizia uşoară, cu canonierele: „Oltul“, „Bistriţa“, „Siretul“, 
„Griviţa“ şi torpiloarele „Zmeul“, „Sborul“, „Năluca“; 

- Bateriile plutitoare; 

- Convoiul de Aprovizionare (şlepuri, remorchere, bacuri, 
şalupe); 

IV. Apărările sub Apa (A.S.A.), cu: 

- Secţia de dragaj (comandant, ofiţerul de marină francez Carion), 
cu remorcherele „Petru Rareş“, „Basarab“ și „Ungheni“, şalupe; 

- Secţia de baraje mine (pontoane, bărci de baraj, şlepuri, şalupele 
„Opanez“ și „Poteraşul“; aici se afla şi un subofițer de marină 
francez); 


5 Arhivele Militare Române (în continuare - A.M.R.), „Monitorul Oastei”, 
februarie 1917. 

é Detalii în Nicolae C. Petrescu, Cu tricolorul la catarg. Comandanți de marină în 
Războiul pentru Intregirea României. File de istorie, Editura și Tipografia 
Europroduct, Piteşti, 2002. 

- Secţia stăvilare (şlepuri depozite materiale, pontoane, bărci și 
şalupele „Rahova“ și „Sentinela”); 

- Staţii de lansare (şlepuri cu torpile, staţiuni de lansare, bacuri); 

- Atelierul Mobil (şlepuri); 

- Aparate fotoelectrice; 

V. Şantierul Naval Mobil (şlepuri, remorchere, bacuri, şalupe, 
grupe flotante); 

VI. Spitalul Mobil, cu vasul-spital „Basarabeasca“, vasul-spital 
dublu, remorchere și şalupe; 

VII. Serviciul Transporturilor (Convoiul de Aprovizionare); 

VIII. Grupul Sectoarelor Fluviale (aici se aflau şi trei ofiţeri 
francezi); 

IX. Grupul Tunurilor de Marină (aici se aflau şi doi ofiţeri 
francezi; tunuri de calibrul 120 mm, 75 mm şi 75 mm a.a.); 

X. Arsenalul Marinei şi Şantierele Navale (Direcţia Tehnică, 
Depozitele generale, Atelierul de torpile); 

XI. Batalionul Debarcare Marină (patru companii); 

XII. Divizia de Mare, cu crucişătorul „Elisabeta“, Şcolile Marinei 
și Punctul Naval Sulina (bateria de 75 mm calibru); 

XIII. Serviciul Podurilor din regiunea Galaţi-Reni, Ismail-Chilia; 

XIV. Artileria Grea. 

Ordinea de bătaie a Marinei Militare Române pe timp de război a 
fost stabilită prin Ordinul de Zi nr. 149 din 16 ianuarie 1917, conform 
Ordinului M.C.G. nr. 1933 din 11 ianuarie 1917. Funcţia de comandant 
al Marinei în M.C.G. era deţinută de viceamiralul Constantin Bălescu. 

În Statul Major al Flotei de Operaţiuni se aflau maiorul francez 
Berg de Breda, ajutor pentru serviciul de artilerie, şi căpitanul francez 
Beherze de Lauley, pentru serviciul de mine, torpile, dragaje, 
estacade. Grupul Sectoarelor Fluviale era comandat de căpitanul de 
Nicolay, avându-l ca ajutor pentru artilerie pe maiorul Berg de Breda 
şi, pentru mine, torpile, estacade, stăvilare, pe căpitanul Beherze de 
Lauley.’ 

În ianuarie 1917 Flota de Operaţiuni şi navele din organica sa 
erau dispuse astfel: 

1. La Chilia Nouă: monitorul „Lascăr Catargiu“, vedetele fluviale 
„Căpitan Romano“ şi „Maior Nicolae Grigore loan“, canoniera 
„Oltul“, torpilorul „Sborul“, Apărările sub Apă, Convoiul de 
Aprovizionare, Spitalul Naval Mobil, şlepuri, pletine, bacuri etc.; 

2. La Galaţi: vedetele fluviale „Maior Ene“, „Căpitan Bogdan“, 
„Maior Şonţu“, „Lt. Călinescu“, torpilorul „Năluca“ şi şalupa 
„Trotuş“; 


7 A.M.R., fond Divizia de Dunăre, dos. 16, f. 173-175. 

3. Pe canalul Tătaru: monitoarele „I.C. Brătianu“, „Alexandru 
Lahovari“ şi „Mihail Kogălniceanu“, canonierele „Griviţa“, „Siretul“ 
şi „Bistriţa“, şalupe, şlepuri, tancuri, Şantierul Naval Mobil etc.; 

4. La Sulina: crucişătorul „Elisabeta“, canoniera „Alexandru cel 
Bun“, torpilorul ,,Zmeul”. 

La începutul lui 1917 Flota de Operaţiuni se afla în dificultate în 
ceea ce priveşte stocul de muniții pentru artileria de la bordul 
navelor. Mai existau, în depozite şi magazii, doar 50 de şrapnele 
brizante, 409 obuze-mină, 1239 şrapnele şi 4016 proiectile franceze. 
Așadar, exista muniţie insuficientă pentru o eventuală confruntare cu 
Flotila austro-ungară, iar pentru operaţiuni contra uscatului aceasta 
lipsea cu desăvârşire. 

La 10 iunie 1917 Comandamentul Suprem Rus a înfiinţat un post 
de comandant al Forţelor Fluviale pe Dunăre, comandament de 
armată separat, numindu-l pe amiralul Nenicov în calitate de 
comandant. 

Comandamentul Forţelor Fluviale pe Dunăre avea în subordine: 
Flota fluvială rusă, Flota rusă de transport pe Dunăre, Raionul 
Dunărea-Prut, Servicii de legătură, Inspectorul de artilerie al 
Detaşamentului Apărării Dunării și Flota de Operaţiuni Română, cu 
toate mijloacele ruse şi române de navigaţie.” 


Apărarea regiunii Chilia 

Pe 17 ianuarie 1917 Statul Major al Flotei de Operaţiuni a elaborat 
documentul Apărarea regiunii Chilia cu trupe de marină, considerându- 
se că apărarea acestei zone se putea asigura în condiţii optime numai 
extinzând serviciul de supraveghere până la braţul Sulina, 
argumentându-se existenţa în perimetrul respectiv a numeroase 
canale, lacuri și viroage, prin care se putea pătrunde la grindurile 
Stipocului şi Chiliei şi, deci, la localitatea şi portul Chilia Veche. 
Chilia, prin grindul Stipocului, unde urma să se instaleze posturi de 
observaţie şi detaşamente puternice de marinari. 

Deoarece canalul Sulina şi punctul Pardina se aflau în 
responsabilitatea trupelor ruse, Marinei Române îi revenea misiunea 
de apărare locală, pentru care dispunea de Batalionul de Debarcare şi 
de două canoniere. Punctul de comandă al batalionului urma să se 
instaleze la Chilia Veche şi să aibă în subordine posturi înaintate la 
Gârla Jidanului (60 de militari), canalul care leagă lacul Roşca cu 
grindul Chilia (170 de militari), Cot NE grind Chilia (24 de militari), 


8 A.M.R., fond Comandamentul Marinei Militare, dos. 243, f. 98. 
9 A.M.R., fond Divizia de Dunăre, dos. 17, f. 25. 

malul drept al braţului Tătaru (24 de militari) şi Nord Câşlele (35 de 
militari). 

Era prevăzută executarea unor lucrări de apărare (tranşee, şanţuri 
de comunicaţii, rețele de sârmă ghimpată - n.n.) la nord de gârla 
Jidanului, nord est-vest braţul Tătaru şi sud Chilia. Se avea în vedere 
şi cooperarea cu trupele ruse care apărau întreaga Deltă, batalionul 
fiind ca rezervă sau să ia parte la operaţiuni în zona în care coopera şi 
Escadra. 

Biroul Operații al Serviciului Marinei din M.C.G. aprecia că 
apărarea făcută în Deltă cu mijloace atât de reduse nu putea constitui 
o apărare, ci numai un serviciu de pază şi de siguranţă. „Este periculos 
să i se atribuie calificativul de apărare“, arăta şeful Biroului Operații in 
referatul înaintat viceamiralului Bălescu. Propunerea de cooperare pe 
uscat şi pe apă cu ruşii a fost socotită de mare preţ şi se impunea, dar 
hotărârea trebuia luată numai de către comandantul armatei ruse pe 
Dunăre. 

Punctul de vedere al specialiştilor în domeniul operaţiilor navale 
cu privire la apărarea brațului Chilia în Deltă evidenția necesitatea 
stăpânirii absolute a canalului Sulina dacă braţul Sf. Gheorghe ar fi 
prea greu de menţinut, cu specificatia că malul stâng al acestui brat 
nu trebuia abandonat. Se exemplifica astfel cu împrejurarea că 
apărarea malului stâng al brațului a împiedicat şi a prăbuşit la vreme 
trecerea a două batalioane bulgare la nord de acest aliniament. „Fără 
aceasta, operația se făcea şi consecințele ei puteau fi foarte mari asupra 
materialului de la Chilia“, se consemna într-un document al Marinei 
Militare. În final, se arăta că apărarea Deltei trebuia asigurată de o 
armată special utilată şi cu concursul tehnic efectiv al Flotei. 

La 28 ianuarie 1917 comandantul Marinei Militare, viceamiralul 
Constantin Bălescu, a decis: „Aprob planul apărării locale cu caracter 
serviciul de siguranță şi instrucție de campanie“. 

În primul semestru al anului 1917 monitoarele şi canoniera 
„Oltul“ au îndeplinit serviciul de gardă în aval de Reni. La 4 ianuarie 
1917, pe timpul unui marş spre Ismail, monitorul „Catargiu“ a fost 
atacat cu foc de arme de infanteria rusă, aflată în tranşeele din faţa 
localităţii Isaccea. Timp de 55 de minute nava s-a aflat sub tirul 
puştilor soldaţilor ruşi, fiindu-i perforate proiectoarele de la bord. Au 
fost răniţi grav sergentul Vasile Luca, caporalul Constantin Chiriţă, 
soldaţii Ion Gheorghişanu şi Nicolae Manolache. În ziua următoare s- 
a tras şi asupra monitorului „Kogălniceanu“, la mila 56, fiind răniţi 
trei marinari din echipaj.! Aceste incidente au dovedit lipsa de 


10 Idem, dos. 39, f. 39. 

informare şi legătură dintre navele militare române şi soldaţii ruşi din 
zonă. í 

Pe 21 ianuarie 1917, monitorul „Catargiu“, aflat la reparații în 
Şantierul Naval Mobil la Chilia, a fost vizitat de amiralul rus 
Fabrinski, cu care s-au stabilit unele măsuri pentru preîntâmpinarea 
apariției de noi atacuri ruseşti asupra navelor române. 

In februarie-martie 1917, în cadrul Flotei de Operaţiuni, aflată cu 
toate mijloacele navale la ancoră pe canalul Tătaru, s-au organizat 
conferinţe pentru sporirea pregătirii de specialitate a echipajelor, 
trageri directe contra țintelor mişcătoare pe apă şi pe uscat, în special. 
S-au făcut informări trupei despre situaţia în care se găsea tara şi s-a 
cerut marinarilor şi infanteriştilor de marină să se pregătească pentru 
victorie şi realizarea idealului naţional. S-au organizat activităţi de 
propagandă, acordându-se o atenţie deosebită educării patriotice a 
efectivelor, cursurilor de telefonie, de sanitari şi şcolilor de carte. De 
asemenea, s-a cerut ofiţerilor „a veni cât mai des în contact cu trupa şi să 
cunoască cât mai mult preocupările sufleteşti ale soldatului“. 

Pentru contracararea submarinelor inamice, care ar fi putut să se 
strecoare în amonte pe canalele Oceacov şi Starii Stambul, s-a 
organizat la 24 aprilie 1917 un Serviciu de Apărare format din 
canonierele „Siretul“, „Griviţa“ şi şalupele „Argeş“ şi „Vedea“, care 
ar fi urmat să fie dislocate la Vâlcov şi să fie pregătite pentru atacul 
submarinelor cu artileria, torpile cu scondru, focuri de armă şi prin 
pintenare.!! 

Hidroavioane germane au bombardat navele ancorate pe canalul 
Tătaru şi Chilia, producând pierderi de vieţi omeneşti în rândurile 
marinarilor, precum şi numeroşi răniţi.!? 

Intre km 105 şi 106, în amonte de pichetul de la Ceatalchioi, a fost 
organizat un stăvilar contra minelor de curent, lung de 100 de metri. 


Atacul Insulei Şerpilor de către crucișătorul german „Breslau“ 

Pe 12 iunie 1917 crucişătorul german „Breslau“, care se afla în 
Marea Neagră, a atacat Insula Şerpilor. Folosind tunurile de calibru 
150 şi 105 mm, a bombardat insula de la o distanță de 100-200 de 
metri. În sprijinul crucişătorului au acţionat şi două avioane, care au 
lansat bombe şi au mitraliat, „predispunând oamenii la teroare“. Un 
detaşament format din 16 marinari a debarcat pe insulă şi a făcut 
prizonieri 11 militari (nouă ruşi şi doi români). Primul prizonier a fost 
soldatul Tudor Coman. La întrebarea, adresată în limba română, „câți 
oameni sunt pe insulă?“, acesta a răspuns: „Sunt nou pe insulă şi nu 


1 Idem, dos. 41, f. 151. 
12 Ibidem, f. 155. 

ştiu“. Al doilea prizonier, Vasile Sandu (de origine bulgară), a spus: 
„Sunt 30“. Trei militari români au scăpat, ascunzându-se printre 
stânci. Detaşamentul inamic a ambarcat la bordul crucişătorului 
prizonierii, o mitralieră, diverse obiecte şi efecte, cutii de conserve şi 
doi porci. Au fost demontate cele două tunuri de 75 mm calibru (unul 
fusese atins în chiulasă în timpul bombardamentului). Operaţiunea a 
durat circa două ore. În Insula Şerpilor se găsea o subunitate formată 
din 26 soldaţi ruşi şi cinci soldaţi români, două tunuri de 75 mm 
calibru şi o mitralieră. Atacul s-a realizat printr-o surprindere 
absolută şi datorită convingerii militarilor ruşi şi români că insula este 
în deplină siguranţă. De altfel, postul rusesc de la far, care trebuia să 
dea alarma, nu a reacţionat, telegrafistul de veghe dormind. Singurul 
care a intervenit a fost soldatul roman Ion Mocanu, surprins în timp 
ce introducea pâinea în cuptor. 

După părăsirea zonei de către crucişătorul „Breslau“, 
contratorpilorul rus „Zanetni“ a luat din insulă şase soldaţi ruşi şi trei 
români, pe care i-a dus la Sulina. 

O comisie formată din comandorul Lebedev, comandantul 
apărării Gurii Sulina, căpitanul român de marină Coandă şi un 
inginer a venit în insulă cu contratorpilorul „Zorki“, pentru a 
constata, la faţa locului, urmările atacului german. Cu acest prilej s-a 
constatat că, deşi farul fusese lovit, unele dintre accesoriile acestuia 
(motorul și aparatele T.F.F.) erau în stare de funcţiune. Pe insulă se 
mai aflau multe bidoane cu petrol, opt-nouă oi şi vaci care aparţineau 
rusilor.!3 

Ulterior, crucişătorul „Breslau“ a fost distrus de aviatia şi navele 
britanice. 

Vedetele fluviale în apărarea malului stâng al Dunării la Galaţi 

Cele patru vedete fluviale de la Galaţi au fost organizate într-o 
escadrilă pentru apărarea malului stâng al Dunării, între Gura 
Siretului şi a Prutului, în cooperare cu armata rusă. Porțiunea 
încredințată escadrilei de vedete era cuprinsă între localul Serviciilor 
Transporturilor şi Arsenalul Marinei. La apărare a participat un 
detaşament format din 80 de marinari. Mitralierele vedetelor au fost 
montate pe afete mobile şi dispuse la intervale aproape egale, putând 
concentra focul asupra oricărui punct din această zonă. 

În curtea Arsenalului Marinei a fost amplasat un proiector, care 
putea lumina cu eficacitate această porţiune, asigurându-se astfel 
executarea unui tir precis în zona respectivă. Şase posturi de santinele 
duble şi patrule de recunoaştere supravegheau sectorul de apărare 
încredinţat vedetelor. Ceilalţi marinari din cadrul detaşamentului se 


13 Idem, dos. 41, f. 165, 166. 

aflau incartiruiti în localul Căpităniei portului, fiind gata de acțiune la 
semnalul de alarmă, sub conducerea unui plutonier. Atât pentru 
mitraliere, cât şi pentru trăgători au fost organizate adăposturi, 
pentru a fi aparati de gloantele infanteriei inamice. Pe malul drept al 
Dunării au fost amplasate patru posturi de alarmă, prevăzute fiecare 
cu câte un pistol cu rachete de la vedete şi un şomoiog îmbibat în 
păcură amestecată cu petrol. Aceste posturi aveau misiunea de a 
instiinta din vreme întreaga armată de apărare a Galaţiului asupra 
unei eventuale apropieri a inamicului. 


„SECTORUL 
INTRÂND SIRET ŞI PRUT 


pes De PESE ee | 
\ — 


POZIȚII ALE TRUPELOR ROMANE 


MITRALIERE IN 
AMP) iT 


ye PARTICIPAREA VEDETELOR 
4 LA APARAREA MALULUI STANG AL DUNARII 
5 PATRULE ÎN ZONA GALAȚI - 1917 


Cu cele patru tunuri de 47 mm ale vedetelor s-a format o baterie, 
instalată pe înălțimea din fata satului Azaclau, pe malul drept al 
Dunării. Misiunea încredinţată bateriei era de a bate zona de peste 
Dunăre, în fata Galatiului şi şoseaua ce ducea la Azaclău. Bateria nu 
trebuia să fie descoperită decât în cazul unui atac din partea 
inamicului. Pentru apărarea apropiată, lângă baterie a fost montată o 
mitralieră. Un proiector dispus în apropierea bateriei lumina atât 
Dunărea, cât şi şoseaua Azaclău. O legătură telefonică era asigurată 
între baterie, proiectoare şi detaşamentul cu mitralierele. Muniția 
bateriei era formată din 1.600 de proiectile. Cei patru ofiţeri coman- 
danti ai vedetelor au fost repartizaţi astfel: unul la detaşamentul de 
trăgători, al doilea la mitraliere, al treilea la comanda bateriei de 47 
mm, iar al patrulea la vedete, împreună cu oamenii nearmati, având 
misiunea de a duce la îndeplinire ordinele care priveau situaţia 
acestora. 

Monitoarele și Bateriile Marinei în campania anului 1917 

În prima jumătate a anului 1917 Flota de Operaţiuni Română s-a 
aflat sub comanda superioară a amiralului rus Dimitri Neniukov şi a 
constituit doar rezerva forțelor ruse, care nu au ţinut cont de ea, în 
planurile de operaţii. Numai după ce bateriile germane de la Tulcea 
au bombardat portul Ismail (la 9 iulie 1917), baza de aprovizionare a 
Armatei Ruse de pe frontul Siretului, la intervenţia comandorului 
Vasile Scodrea, amiralul rus a aprobat un plan de operaţii în care se 
prevedea şi cooperarea forțelor ruse care dispuneau de artilerie grea. 

Monitoarele şi bateriile Marinei au desfăşurat acţiuni de luptă 
decisive în iulie şi august 1917, în timpul marilor bătălii de la Mărăşti, 
Mărăşeşti şi Oituz. Astfel, prin Ordinul nr. 10 al comandantului Flotei 
de Operaţiuni, comandorul Vasile Scodrea, monitoarelor şi secţiei de 
obuziere!t li s-a fixat ca misiune să bată baterile grele şi uşoare 
inamice aflate în Tulcea, ale căror poziţii fuseseră reperate prin 
recunoaşteri aeriene şi terestre. 

Pe 11 şi 13 iulie 1917 monitoarele „Kogălniceanu“ şi „Lahovari“, 
având poziţia de tragere la km 110 şi secţia de obuziere la 
Pătlăgeanca, au tras asupra bateriilor inamice de la Tulcea. Tirul a fost 
direcționat şi asupra unei baterii grele inamice care bombarda 
canonierele ruseşti cantonate la km 103-104. La intervenţia monitoa- 
relor, artileria duşmană a dirijat focul asupra acestora. Pentru 
monitorul „Lahovari“, inamicul a repartizat 14 lovituri, care au căzut 
foarte aproape de navă - la 40, 20 şi 3 metri - producându-i avarii. 
Monitorul a tras asupra bateriilor inamice 45 de lovituri de calibrul 
120 mm. 

A fost descoperită şi poziţia monitorului „Kogălniceanu“, care 
fusese reperat dintr-un balon. Loviturile inamice, precise ca direcţie şi 
bătaie, au căzut în apropierea navei. La ora 09,20, un proiectil de 105 
mm calibru (a 12-a lovitură) a explodat pe puntea monitorului, în 
dreptul locului obuzierului din pupa. Schijele au atins turela, doar „a 
scofâlcit putin chiurasa “15, fără a produce victime. Monitorul a schimbat 
imediat poziţia şi a continuat să riposteze. Cu toate avariile uşoare 
care au survenit la piesele monitorului „Lahovari“, monitoarele au 
realizat un foc foarte bine orientat asupra inamicului, obligându-l să 
înceteze tragerea. În această luptă de artilerie, monitoarele au tras 150 
de proiectile, iar secţia de obuziere - 43. 

În Ordinul de zi nr. 205 din 19 iulie 1917, comandantul Flotei de 
Operaţiuni, comandorul Vasile Scodrea, arăta: „Având în vedere 
rezultatul tragerilor de la 11 şi 13 iulie curent contra bateriilor din Tulcea, 


1 Bateria de 120 mm calibru retrasă de la Olteniţa a fost instalată la Galati. 
15 A.M.R., fond Divizia de Dunăre, dos. 30, p. 136. 

aduc viile mele mulțumiri ofițerilor care au lucrat la preparatiile de tragere, 
comandanților de monitoare, ofițerilor cu artileria, ofițerilor observatori şi 
echipajelor vaselor pentru devotamentul, curajul şi calmul arătate în timpul 
luptei “16 

În iulie 1917 cele două baterii ale Marinei de la Galaţi, de 1207 şi 
75 mm calibru, au executat numeroase trageri de artilerie asupra 
trupelor şi lucrărilor inamice din ostrovul Chiciu, precum și a 
podurilor de pontoane peste Dunăre ale acestuia. 

Asupra lucrărilor inamice din ostrovul Chiciu, bombardamente 
intense au fost în perioada 10-17 iulie 1917.18 Astfel, pe 10 iulie, 
bateriile Marinei au executat un bombardament de distrugere asupra 
lucrărilor inamice din mijlocul ostrovului Chiciu, trăgând 15 
proiectile razante de 120 mm. A doua zi a declanșat un tir de 
distrugere asupra unei redute inamice situate la coada ostrovului, 
trăgându-se 19 proiectile de 120 mm şi 12 de 75 mm. Rezultatele au 
fost caracterizate de colonelul rus Galejevski ca „magnifice“, trupele 
germane fiind obligate să abandoneze poziţia. 


Ossemvaton arman saion ACȚIUNILE MONITOARELOR 
ASUPRA BATERIILOR DE ARTILERIE 

INAMICE DIN ZONA TULCEA 

AUGUST-OCTOMBRIE 1917 


ÈN CURSUL LUNS NCEE MERE SE EXECUTĂTRACERI 
ASUPRA ACELORAH OMECTIVE. 


Inamicul, întărit în acest ostrov, a fost supus permanent focului 
artileriei de marină şi în zilele următoare. Podurile de pontoane 
inamice de la Bugeac şi punctul „Lăţime“ au fost bombardate în 11 şi 


16 Ibidem, dos. 99, f. 255. 

17 Cu două obuziere de 120 mm calibru, scoase de pe monitoare, s-a format o 
secţie plutitoare care putea să tragă din dreptul satului Pătlăgeanca asupra 
bateriilor inamice. 

18 A.M.R., fond Divizia de Dunăre, dos. 30, p. 136. 

16 iulie, trăgându-se asupra lor 48 de lovituri. La 14 iulie bateria de 
120 mm de marină a tras asupra unei coloane de cavalerie inamică, de 
valoarea unui regiment, aflată în marş spre Garvan, pe care a 
împrăştiat-o. În 15, 16, 17 și 18 iulie, tirurile bateriilor de marină au 
fost orientate asupra podului german de la Bugeac şi a lucrărilor din 
ostrovul Chiciu. Poziţiile inamice de pe malurile Dunării au mai fost 
bombardate pe 19 iulie şi de bateria de 75 mm. Un succes deosebit a 
realizat, pe 20 iulie 1917, bateria de 120 mm în duelul de foc cu o 
baterie inamică instalată la Bugeac. Din 16 lovituri trase, şase au lovit 
ţinta. 

La începutul lui august 1917, conform ordinului 
Comandamentului Forțelor Fluviale şi al Deltei de a se face 
demonstraţii de artilerie şi mici incursiuni cu forţe de infanterie până 
la o companie, pentru a atrage atenţia inamicului în aceste zone 
monitoarele „Lahovari“ şi „Kogălniceanu“ au primit ordin să ocupe 
poziţii de tragere la km 106 Ceatalchioi.!? Misiunea monitoarelor era 
să bată materialul plutitor inamic, care se găsea după ostrovul Salcia, 
şi bateriile inamice de la Tulcea. Monitoarele au declanșat tragerea pe 
1 august 1917, la ora 19.10, întrerupând-o după circa o oră din cauza 
cetei dense care se lăsase asupra malului dobrogean şi care împiedica 
observarea loviturilor. Tragerea a fost reluată pe 5 august, când, din 

ozitia de la km 106, focul monitoarelor a încadrat perfect obiectivul. 
In noaptea de 8-9 august 1917 monitoarele „Brătianu“ şi „Catargiu“ 
au ocupat poziţii de tragere la Ceatalchioi şi km 111. Pe 9 august, la 
ora 18.15, comandantul Flotei de Operaţiuni a ordonat monitoarelor 
să deschidă focul asupra bateriilor inamice din Dobrogea. Ca urmare, 
monitoarele „Brătianu“ şi „Catargiu“ au tras asupra unei baterii 
germane, care a fost imediat încadrată. După executarea a 36 de 
lovituri, s-a ordonat schimbarea obiectivului. Noul obiectiv, o altă 
baterie inamică, a fost repartizat monitorului „Lahovari“, care, din 
poziţia de la km 111, a tras 10 proiectile, încadrând ţinta din primele 
lovituri. Această tragere a fost puţin întârziată, din cauza a trei 
hidroavioane inamice de bombardament, care se ridicaseră de la 
Tulcea şi căutau să descopere poziţia monitoarelor. Diviziunea I de 
monitoare („Brătianu“ şi „Catargiu“) de la Ceatalchioi, fiind departe 
de mal din cauza adâncimii mici, a fost descoperită de hidroavioane şi 
bombardată. Bombele au căzut foarte aproape de nave, fără însă a le 
atinge. 

Paralel cu tirul monitoarelor, a executat trageri şi bateria de la 
Pătlăgeanca. Pentru promptitudinea şi precizia cu care monitoarele au 
executat tragerile ordonate, generalii şi amiralii aliaţi participanţi la 


19 A.M.R., fond Comandamentul Marinei Militare, dos. 151, f. 130, 264. 

acţiunile respective au adus mulţumiri comandantului Flotei de 
Operaţiuni. Cele două baterii au continuat tragerile şi în septembrie, 
lovind artileria inamică de la Bugeac. 

În octombrie 1917 monitoarele au continuat tragerile de artilerie 
asupra bateriilor din Tulcea. Bateriile inamice din jurul Tulcei 
bombardau zilnic satele Regele Carol şi Pătlăgeanca. 

În consecință, monitoarele au primit misiunea să bombardeze 
aceste baterii pe 16 octombrie 1917. S-a ordonat Diviziunii I de 
monitoare să ocupe o poziţie de tragere la Ceatalchioi, iar Diviziunea 
a II-a la km 111. Pentru observarea loviturilor, s-au organizat patru 
observatori tereştri, câte doi în satele Regele Carol şi Pătlăgeanca, şi 
doi observatori aerieni, unul în balon şi altul în avion. Pe 16 
octombrie 1917, la ora 15.45, Diviziunea I monitoare a deschis focul 
asupra unei baterii inamice, reglând tirul cu ajutorul observatorului 
din avion. Din cauza defectiunii aparatului TFS al avionului, după a 
doua salvă tragerea a continuat cu ajutorul observatorilor tereştri şi al 
celui din balon, avionul rămânând să observe riguros rezultatul 
loviturilor. Tinta fiind foarte bine încadrată, a fost intens bombardată, 
rezultatul fiind cât se poate de bun. Din avion s-a observat o lovitură 
în amplasamentul primului tun, iar alta în apropierea celui de-al 
patrulea. S-au tras, în total, 36 de proiectile. În timpul tragerii, tunul 
nr. 2 de la monitorul „Catargiu“ s-a defectat, focul continuându-se 
numai cu un tun. 

La ora 17.00 a început tragerea asupra altei baterii inamice, 
trăgându-se 36 de lovituri. Bateria a fost perfect încadrată, o explozie 
având loc chiar în clădirea lângă care aceasta era aşezată. Diviziunea 
a II-a monitoare a executat trageri asupra altor baterii inamice de la 
Tulcea. Pe 16 octombrie 1917 s-au tras asupra bateriilor duşmane 95 
de proiectile.20 

Pe 24 octombrie 1917 soldaţii şi marinarii ruşi au devastat biserica 
din localitatea Ceatalchioi, furând un clopot, cazanul de botez şi mai 
multe cădelnițe. De pe monitorul „Brătianu“ a fost trimisă o garda 
pentru a recupera obiectele praduite.?! 

La începutul lui noiembrie 1917 pe două monitoare au fost 
instalate tunuri de 76 mm a.a. japoneze, acestea executând trageri de 
artilerie asupra bateriilor inamice de la Tulcea. 

Întrucât pe 29 decembrie 1917 Dunărea a început să îngheţe, 
monitoarele s-au retras la Chilia, pentru iernat. 

În Referatul şefului Biroului Operații din M.C.G., maiorul Ion 
Antonescu, în legătură cu rolul bateriilor de marină de la Galaţi, pe 2 


2 A.M.R., fond Divizia de Dunăre, dos. 28, p. 157-158. 
21 Ibidem, dos. 28, p. 165. 

noiembrie 1917, acesta îi preciza generalului Constantin Prezan: 
„După retragerea armatelor ruso-române pe Siret, Dunărea se găsea 
completamente deschisă şi, în consecință, pe de o parte Galaţiul era la 
discretia incursiunilor monitoarelor austriece, iar pe de altă parte, frontul 
Siretului amenințat de a fi întors. Pentru a se înlătura aceste inconveniente 
era nevoie de următoarele două mijloace: a) Baraj de mine în sus de Galaţi; 
b) Baterii cu tragere repede care pe de o parte să țină la distanță monitoarele 
inamice, iar pe de altă parte, să împiedice pe inamic a ridica barajul. (...) S-a 
luat deciziunea să se aducă la Galaţi tunurile de 75 şi 120 mm calibru 
debarcate de pe crucişătorul «Elisabeta». Aceste tunuri s-au constituit în 
două baterii. Prin Ordinul nr. 144 din 13 aprilie a.c. (1917 - n.n.) s-a dat 
acestor baterii următoarea misiune: a) Să acopere barajul de mine care este 
pe cale a se executa; b) Să împiedice vasele inamice să scoboare către Galaţi şi 
c) Să țină sub foc terenul cuprins între înălțimile Bugeacului şi calea ferată 
Bărboşi-Brăila. 

Ordinul s-a executat şi bateriile au fost instalate pe poziții la sud de 
Galaţi. (...). 

Bateriile sunt singurele care satisfac din punct de vedere operativ 
nevoile arătate la capitolul III (barajul de mine nu fusese executat - n.n.). 

In timpul iernii, monitoarele inamice au încercat să scoboare pe Dunăre, 
însă au fost nevoite să se reîntoarcă din cauza focului de 120 mm (...)' 2. 

S-a propus formarea a patru baterii de câte două piese fiecare, de 
120 mm şi 75 mm, propunere respinsă de generalul Prezan, care a 
cerut să se păstreze organizarea tradiţională a bateriilor de artilerie 
din armata română. Au rămas, deci, două baterii cu misiunea „să bată 
indirect şi direct înălțimile dobrogene şi sectorul Vădesei, precum şi 
Dunărea de anfilada”. 

Pe 13 decembrie 1917, în timp ce conducea şase remorchere spre 
Galati, vedeta fluvială „Maior Grigore Ion” a fost primită cu focuri de 
puşcă-mitralieră din direcţia posturilor ruseşti - aflate în regiunea 
podurilor peste Dunăre, în fata localităţii Isaccea - de la o distanţă de 
50-70 metri. Luată prin surprindere, nava a fost lovită în dreptul 
cazărmii şi in spiraiul? maşinilor. Patru membri ai echipajului, 
printre care submaistrul mecanic clasa I Alexandru Loghin, au fost 
răniţi uşor.24 

In urma armistiţiului, semnat la 26 noiembrie 1917 la Focşani, în 
legătură cu activitatea forţelor navale s-a încheiat o convenţie specială 
semnată de preşedintele Comisiunei de armistițiu a Puterilor 
Centrale, viceamiralul Albert Hopmann, şi de preşedintele Comisiei 


22 Idem, fond M.C.G., Biroul Operații, dos. 850, f. 149-150; 174-176. 
23 Luminator de punte, care se poate deschide pentru aerisire. 
24 A. M.R., fond Divizia de Dunăre, dos. 39, f. 8. 

Româno-Ruse, viceamiralul Constantin  Bălescu. Primul articol 
stipula: „Pe tot timpul cât va dura Armistițiul de la Focşani, toate 
ostilitățile, operațiunile militare şi orice pregătire în acest scop încetează pe 
întreaga Marea Neagră şi contra coastelor din partea tuturor“. Articolul 2 
prevedea: „Se stabileşte o linie dreaptă imaginară de demarcație, care, 
pornind de la farul Olinca, ce se află la gura Bratului Sf. Gheorghe, se 
termină la jumătatea distanței dintre pozițiile turce şi ruse pe coasta Mării 
Negre în Asia Mică, într-un punct care se găseşte aproximativ la est de 
Tirabolu, la 41° şi 5' latitudine nord şi 38° şi 56’ longitudine estică (după 
Greenwich). Forţele navale şi aeriene ruso-române, precum şi forțele navale 
şi aeriene ale celorlalte tari ale Înţelegerii nu pot depăşi spre sud această 
linie; tot astfel nici fortele navale şi aeriene ale celor patru Puteri Centrale 
aliate nu pot trece la nord de această demarcaţie“ (Brăila, 14 ianuarie 1918 
-st.n.)%. 

Prin Ordinul de zi nr. 41 din 28 noiembrie 1917 comandantul 
Forţelor Fluviale pe Dunăre a ordonat încetarea acţiunilor militare. În 
aceste împrejurări, ministrul de Război, Vintilă Brătianu, a ordonat 
evacuarea vaselor comerciale la Odessa. Viceamiralul Constantin 
Bălescu i-a ordonat comandorului Vasile Scodrea: ,,Studiati de acord cu 
amiralul Neniukov modul retragerii tuturor navelor marinei la Odessa, cu 
protejarea contra atacurilor submarine“ (12 decembrie 1917 - n.n.). 


Invatamintele campaniei 

În memoriul intitulat Situația Flotei la 11 ianuarie 1917 când am luat 
comanda, contraamiralul Vasile Scodrea preciza: „După retragerea 
armatei ruso-române pe linia Siret, Flota a fost adăpostită pe brațul Chilia. 

Pe baza propunerilor domnului amiral Bălescu - provocate de memoriul 
generalului Berthelot - şi sprijinite de şeful de stat-major al Marelui Cartier 
General, M.S. Regele i-a luat amiralului Negrescu comanda Flotei, 
comandorului Nicolae Negru comanda escadrei şi comandorului Constantin 
Niculescu-Rizea pe aceea a Apărărilor regionale. Subsemnatului 1 se 
încredințează reorganizarea şi comanda Flotei. 

Am fost cu totul strivit de luarea comenzii acestor ofițeri, de numirea 
înlocuitorilor, precum şi de punerea în retragere a celorlalți ofițeri. 

1. Am început prin a organiza serviciul de stat major al Flotei, pentru a 
putea studia şi rezolva toate problemele ce se prezentau. Această organizare 
lipsea cu desăvârşire fostului Comandament. Statul major astfel reorganizat 
mi-a dat posibilitatea de a stabili principii tactice pentru toate ipotezele ce se 
puteau prezenta Flotei la Dunăre, ipoteze ce s-au înaintat Marelui Cartier 
General în luna iulie 1917 şi care şi-au găsit aplicarea ulterior, cu rezultate 
cât se poate de frumoase. 


25 A.M.R., fond Comandamentul Marinei Militare, dos. 243, f. 55. 

2. Am organizat Serviciul Artileriei ținând seamă de invatamintele 
războiului, astfel ca să pot obține de la artileria vaselor cel mai mare 
randament. 

3. Am înzestrat Flota cu muniții adresându-mă amiralului Kolceag, 
comandantul Flotei Ruse din Marea Neagră, de care depindeam şi care mi-a 
pus la dispoziție munitia de care aveam nevoie - câte 1000 lovituri de fiecare 
piesă de 120 mm. Cum aceste muniții nu se puteau utiliza la piesele noastre, 
a trebuit să li se aducă modificări, fapt care a necesitat înlocuirea brâurilor 
etc. Greutatea acestor obuze fiind diferită de a celor proprii, a fost de 
asemenea nevoie de stabilirea de noi table de tragere. Odată cu adoptarea 
noilor obuze s-a mărit şi bătaia tunurilor de la 10 la 13 km, prin modificări 
la afete şi turele. Aceste modificări şi studii s-au făcut numai de flotă, fără 
nici un concurs din afară, deşi nu intra în atribuţiile ei. 

4. Minele de baraj au fost modificate tot de Flotă, făcându-le să 
corespundă cerințelor războiului. 

5. Paralel cu pregătirea de război a Flotei, am căutat să restabilesc 
disciplina şi spiritul de camaraderie. Rezultatele obținute au fost 
concretizate de comandantul Diviziei a 13-a în raportul nr. 8012 către 
Corpul VI Armată: «...impresia ce mi-au lăsat marinarii este mai presus de 
ori ce laudă. Disciplinati, avizi de a combate, nescăpând nici un factor cât de 
mic de a delega şi coopera etc., sunt calități pe care le-am dovedit la ofițerii 
marinari cu care am lucrat şi în special în bravul lor comandant comandor 
Scodrea» "36. 

Referindu-se la acțiunea Flotei pe frontul Tulcea, același amiral 
sublinia: „Din ianuarie 1917 şi până în iulie acelaşi an, flota noastră a 
constituit numai rezerva forțelor ruse, care în planurile lor aproape nu 
tineau seamă de dânsa. 

Voind cu orice pret să arăt ruşilor că sunt în eroare nesocotind flota 
noastră, am profitat de faptul că la 9 iulie 1917 portul Ismail, care servea de 
bază de aprovizionare a armatei ruse de pe frontul Siretului, a fost 
bombardat de bateriile de la Tulcea, pentru a cere amiralului Neniukov, sub 
a cărui comandă se găsea Flota noastră, să nu autorizeze a angaja lupta cu 
acea baterie a cărei poziție fusese determinată de observatorii mei permanenți 
din Deltă. Acest bombardament produsese mare nelinişte la Comandamentul 
Rus. 

Amiralul rus, bazat pe principiile în vigoare la flotă în prima perioadă a 
campaniei, mi-a obiectat că monitoarele neputând rezista tunurilor mari 
(distanța fiind de 17 km bombardarea nu putea fi făcută decât de tunuri de 
calibru mare) nu-şi poate lua răspunderea unei asemenea operații. Am 
insistat declarând că iau toată răspunderea asupra mea şi de este nevoie fac 


2 Biblioteca Academiei României, Fond Manuscrise, Miscellanea, dos. 259, f. 
1-4. 

aceasta şi în scris. 

În urma insistențelor mele am obținut aprobarea sa şi, în ziua de 11 
iulie, două monitoare au luat poziţie de tragere în amonte de Ceatalchioiu, la 
8,5 km de baterie, asupra căreia s-au tras aproximativ 150 de obuze. Nicio 
baterie din Tulcea nu ne-a răspuns. 

A doua zi am expus amiralului rezultatul obținut şi am cerut ca în ziua 
de 13 să atac din nou, de data aceasta însă cu o altă baterie şi numai în cazul 
când bateria de 150 mm ar interveni, să schimb tragerea asupra ei. 

Amiralul a aprobat, ordonându-mi a face un plan de operații în care să 
coopereze şi forțele ruseşti care dispuneau de artilerie grea. 

Planul elaborat a fost aprobat şi în timp ce două obuziere de 120 mm, 
scoase de pe monitoare şi instalate pe un ceam, băteau din satul Pătlageanca 
o baterie de 75 mm de la cota 47, din apropiere de Tulcea, mi se comunică la 
postul de comandă instalat în satul Pătlageanca că bateria de 150 mm din 
Tulcea a deschis focul asupra unei canoniere ruseşti, care ocupase poziție de 
tragere la Ceatalchioi. Am ordonat imediat Diviziei a II-a Monitoare, ce se 
găsea în amonte de Ceatalchioi, să deschidă focul asupra bateriei de 150 mm, 
care însă nu a răspuns. 

În schimb, Divizia de Monitoare este atacată de o altă baterie de 105 mm 
şi unul din monitoare - «Kogălniceanu» - primeşte o lovitură pe punte. 
Raportându-mi-se aceasta, am ordonat Diviziei a II-a să-şi menţină poziția şi 
să continue tragerea, ceea ce s-a făcut până ce bateria a fost redusă la tăcere. 

Bateria de 150 mm ce produsese perturbarea aprovizionării armatei, 
prin bombardarea bazei de la Ismail, după această acțiune a flotei nu a mai 
tras, iar după încheierea armistițiului am constatat că de fapt nu fusese decât 
un singur tun de 160 mm, care primise o lovitură fericită pe platformă. 

Acțiunea de mai sus a avut ca urmare: 1. Echipajele monitoarelor au 
căpătat încredere în nave, convingându-se că pot lupta cu bateriile de la 
uscat chiar când acestea sunt armate cu tunuri grele; 2. Atitudinea ruşilor s- 
a schimbat într-atât încât în toate planurile lor ulterioare rolul principal era 
atribuit flotei noastre. Astfel, ori de câte ori trupele ruse ce ocupau 
Pătlageanca erau atacate de bateriile din Tulcea, Flota primea misiunea de a 
bate acele baterii pe care a reuşit a le scoate din luptă”. 

Aflat la comanda superioară a Deltei Dunării, contraamiralul 
Vasile Scodrea sublinia: „In decembrie 1917, în urma defectiunii din 
armata rusă, trupele care ocupau Delta, aproximativ 8000 de oameni, au 
părăsit pozițiile lor. 

Arătând situația Marelui Cartier General şi cerând trupe pentru a 
ocupa pozițiile din Deltă, Marele Cartier General îmi dă comanda superioară 
a Deltei şi îmi trimite Batalionul de Debarcare al Marinei, care însă era 
neîndestulător pentru acest front, cu toate că dispunea de un efectiv de 1600 


27 Ibidem, f. 5-11. 

oameni cu 30 mitraliere şi 32 puşti mitraliere. Cum la Chilia se găseau 1200 
de pontonieri, din proprie inițiativă şi contrar ordinelor generale ce aveam de 
a nu utiliza acei oameni, am organizat cu ei un batalion care, după ce a făcut 
timp de 15 zile instrucție intensivă la Sulina, sub conducerea ofițerilor de la 
Batalionul de Debarcare, au fost trimişi pe front în tranşee, Batalionul de 
Debarcare rămânând ca trupă de manevră. 

Cu aceste forte reduse de uscat, sprijinite de Flotă, am putut face fata 
situației, ținând pe de o parte frontul Deltei contra inamicului şi înpiedicând 
pe de alta dezordinile provocate de trupele ruse în retragere” .78 

În anul 1917 Marina Militară, alături de armata de uscat, a 
contribuit la apărarea frontului de pe Dunăre - bombardând, cu 
artileria navelor, bateriile inamice de la Tulcea - şi la asigurarea 
transporturilor pe apă între Galaţi şi Gurile Dunării. 

Din pregătirea pe fluviu a războiului din 1916-1917 a rezultat o 
serie de invataminte şi principii doctrinare. În primul rând, Marina 
trebuia considerată ca trupă de acoperire, care, încă din perioada 
conflictului politic, trebuia să se găsească la postul său şi, în 
consecință, principiile ei de mobilizare trebuiau astfel întocmite încât 
ziua mobilizării să o găsească complet pregătită. 

Organizarea unei poziţii de rezistenţă pe fluviu, cu câmp minat şi 
baterii de coastă, cu artilerie uşoară pentru apărarea câmpului minat, 
cu nave în măsură să constituie adevărate baterii ultramobile, stațiuni 
de lansare a torpilelor şi mine de curent, constituia apărarea cea mai 
indicată atunci când o flotă de fluviu inferioară trebuia să opună 
rezistență uneia superioare. Acţiunea flotei austro-germane pe 
Dunăre a confirmat acest principiu şi, dacă ea ar fi încercat să aibă o 
atitudine ofensivă, cu siguranţă că ar fi avut atâtea pierderi că s-ar fi 
stabilit un echilibru mai stabil între ambele forţe de apă. 

Acţiunea unei flote de fluviu în această situaţie, în misiune 
defensivă, comporta două faze: o acţiune artileristică de la ancoră, 
prin întocmirea unor focuri de baraj cu tragere indirectă la distanţă 
depărtată; o acţiune apropiată, care trebuie primită cu navele în 
mişcare şi prin intrebuintarea tirului direct. Exista posibilitatea 
atacatorului de a întrebuința nave uşoare în masă pentru executarea 
unui atac împotriva navelor apărării şi distrugerea câmpului minat, 
dar această acţiune ar fi impus mari sacrificii din partea agresorului. 

De aici necesitatea unei flote de nave uşoare, de care trebuia să 
dispună atacatorul pentru a face faţă acestui gen de atac. 

Bateriile de coastă în lucrări betonate, aflate pe ţărmul pe care 
manevrau trupele celor două partide, erau expuse pierderii la cea mai 
uşoară oscilare a frontului; de aceea, era de preferat ca artileria să fie 


28 Ibidem, f. 12-16. 

mobilă. În schimb, artileria aflată pe malul opus avea posibilități de 
retragere, dar şi de tragere până în ultimul moment. De aici şi 
necesitatea de a fi amplasate în lucrări solide, fiind joasă şi 
descoperită. 

Un câmp minat bine organizat, chiar dacă frontul de uscat cădea, 
oferea suficiente posibilităţi de retragere navelor şi materialului naval 
aflat la adăpostul acestuia. 

Necesitatea unui serviciu de informaţii şi supraveghere 
îndepărtată, prin nave de patrulare mici şi fără valoare militară şi prin 
posturi de observare pe ţărmul amic, era de mare importanţă şi 
niciodată nu trebuia neglijat în perioada de pregătire şi încordare 
politică premergătoare războiului. 

Stațiile de lansare de torpile şi mine de curent izolate, care nu 
făceau parte dintr-o organizare defensivă, puteau fi întrebuințate atât 
timp cât nu erau descoperite de inamic. 

O flotă de Dunăre, care operează în sprijinul flancului unei 
armate, trebuia să aibă întotdeauna la îndemână un parc de nave de 
transport, pe care să poată ambarca şi retrage trupele de uscat, care, 
eventual, ar fi fost împinse către Dunăre sau cărora li s-ar tăia 
retragerea. O organizare de cap de pod, asemănătoare celei de la 
Turtucaia, trebuia să dispună de un pod uşor de pontonieri, pentru a 
avea retragerea asigurată. 

Problema unui baraj la Dunăre destinat să stea multă vreme în 
apă era foarte dificilă şi parţial nerezolvată, întrucât nici un fel de 
mină, oricât de sofisticată, nu putea rămâne multă vreme activă. 
Propunerea de baraje vizibile sau a minelor cu flotabilitate redusă, 
susținute cu flotoare, nu era o soluţie practică, deoarece puteau fi 
impuscate de la distanţă. Mult mai practică părea a fi combinaţia de 
mine cu flotabilitate negativă, susţinute de elemente din estacadă. Cel 
mai practic sistem părea amenajarea barajelor cât mai aproape de 
momentul când ele deveneau necesare, iar minele de Dunăre trebuiau 
să aibă posibilitatea de ancorare rapidă şi scoatere lesnicioasa.” 

Așadar, în Războiul de Reîntregire Naţională, Marina Militară a 
luat parte activă şi continuă în operaţiunile întreprinse la Mare şi pe 
Dunăre. Ea a organizat şi apărat sectoarele fluviale şi maritime şi a 
cooperat cu armata de uscat în operaţiunile de la Turtucaia şi 
Dobrogea, acoperind flancurile armatelor în retragere, păstrând 
comunicaţia Dunării şi salvând întreg parcul naţional flotant. 

Apărând spatele frontului şi linia Dunării de Jos, a dat 
posibilitatea aprovizionării armatei din Moldova, secătuită de 


29 Idem, fond 2568, dos. 345, f. 136-170. 


45 


https://biblioteca-digitala.ro 


armatele ruse, şi a contribuit, în mare măsură, la pregătirea 
victorioasei ofensive de la Mărăşti şi Mărăşeşti. 

Aceste măsuri au revenit, în cea mai mare parte, Escadrilei de 
Dunăre, unitate tactic aflată sub ordinele Flotei de Operaţiuni. 

Edificatoare este consemnarea din jurnalul istoric al vedetei 
fluviale „Lt. Dimitrie Călinescu“, contrasemnată de comandantul 
navei: „Anul 1917 se sfârşeşte în prada unei crize acute şi în perspectiva 
unui viitor enigmatic. Moralul şi demnitatea echipajelor îi mențin o 
inalterată sănătate“. 


ACTIONS OF THE ROMANIAN OPERATING FLEET 
IN THE 1917 CAMPAIGN 


Abstract 


In the War of National Reunification, the Romanian Navy took an 
active and continuous part in the operations undertaken at Sea and on 
the Danube. It organized and defended the river and maritime sectors 
and cooperated with the army in the operations at Turtucaia and 
Dobruja, covering the flanks of the retreating armies, preserving the 
Danube's communication and saving the entire national floating park. 

Defending the back of the front and the line of the Lower Danube, it 
gave the possibility of supplying the Moldovia army seized by the 
Russian armies and contributes largely to the preparation of the 
victorious offensive from Mărăşti and Mărăşeşti. 

These measures mainly came back to the Danube Squadron, a 
tactical unit under the orders of the Operations Fleet. 

Keywords: WWI, Romanian Navy, operations in 1917 campaign, the 
Danube Squadron missions. 

Constantin CHERAMIDOGLU 
ANUL 1919 - DOBROGENII REVIN LA VIAŢA LOR NORMALĂ 


Anul 1919 găsea Dobogea într-o situaţie dificilă; populaţia se 
întorcea din refugiu la gospodăriile afectate de cei doi ani de ocupaţie 
străină, podul peste Borcea fusese distrus şi legătura spre restul tari era 
dificilă, ceea ce avea urmări asupra comerțului şi, în general, în viata 
economică a acestei zone. Totul trebuia refăcut, instituţiile urmau să-și 
reintre în atributiuni, iar locuitorii dobrogeni, de toate etniile şi religiile, 
să revină la viaţa lor normală. 

La 24 ianuarie 1919, prefectul Negulescu emitea un ordin pentru 
primarii comunelor din judeţul Constanţa, îndemnându-i la acţiuni 
ponderate pentru restabilirea ordinii în localităţile lor. Retinem din textul 
documentului de arhivă: „Din prima zi a instalării noastre aci, am 
recomandat tuturor funcționarilor administrativi care mi s-au prezentat, o 
măsură egală, din punct de vedere legal, pentru toți locuitorii acestui județ. 
Acelaşi lucru l-am promis şi locuitorilor înşişi, cu ocazia diferitelor inspectiuni 
şi cercetări ce am făcut prin unele comune, cât şi delegaților lor care au venit să- 
mi reclame, să mi se plângă sau să ceară câte ceva îndreptățit. Ştiu că mulți din 
ei au suferit în timpul ocupației din partea unor conducători deveniți 
instrumente credincioase, servile şi hraparete, în mâinile ocupatiunei duşmane. 
Indreptatiti erau deci, ca în primul moment al revenirii noastre aci, să caute ei 
pe cei vinovaţi să fie pedepsiţi, sau deposedati de bunuri a căror proprietate nu o 
puteau aceştia justifica“. Apoi, prefectul atrăgea atenţia asupra populaţiei 
de etnie turcă şi tătară ce „au fost întotdeauna elementele de ordine şi 
disciplină în judeţ“, dar care, acum, era instigată la nesupunere de agenţii 
bulgari. „Doresc să fim ținuți în curent de cel putin două ori pe lună, de starea 
de spirit a populațiilor turce şi tătare şi mai ales de modul de apropriere între ele 
şi populația romana”, îşi încheia prefectul ordinul către primari. 

Situaţia din comunele şi satele dobrogene era relatată în rapoartele 
pretorilor de plasă, înaintate apoi prefectului. lată un exemplu în acest 
sens: vizitând comuna Crucea (Satischioi), administratorul plasei 
Hârşova constata: „Starea sanitară a populației s-a îmbunătățit în mod 
simțitor, nemaiexistând epidemie cu caracter grav. În localitate e linişte, 
domnind ordinea. (...) Vineri 13 iunie curent, s-au distribuit populațiunei 


* Dr., Societatea de Ştiinţe Istorice din România, Filiala Constanta 
1 Serviciul Judeţean al Arhivelor Naţionale Constanţa (în continuare SJAN 
Constanţa), fond Primăria Horia, dos. 4/1919, f. 468. 

sărace, alimente oferite gratuit în portul Hârşova de Misiunea Crucei Roşii 
Americane. leri s-au mai adus de la acea misiune din Constanta încă o cantitate 
de alimente care se găsesc depozitate la oficiul Primăriei, urmând ca duminică 
22 iunie să se împartă tot gratuit la populatiunea din această comună. 
Distribuţia se face în mod regulat. Astăzi s-a mai adus din Constanţa un stoc de 
7.000 kg făină pentru hrana populatiunei; fiind creditată de onor Prefectura 
plata pe termen de zece zile. Biserica de la reşedinţă se găseşte relativ în bună 
stare, însă preotul paroh titular nu s-a mai înapoiat din refugiu nici până astăzi, 
aflându-se cu familia sa în comuna Marteni, județul Dâmbovita. Serviciile 
religioase se îndeplinesc de către preotul Stanciu Vasile, din comuna 
Pantelimon. Biserica din satul pendinte Erchesec, fiind adusă în stare de ruină 
de către inamicii bulgari, nu funcționează. Şcoala, în lipsă de localuri proprii, 
care de asemenea sunt (cu) desăvârşire distruse tot de bulgari, funcționează în 
nişte case particulare amenajate în acest scop, care însă nu corespund unei 
asemenea destinațiuni “2. 

Revizorul şcolar Vasile Helgiu raporta, la rândul său, ministrului de 
resort: „La venire am găsit şcoala românească desființată şi ici colo urmele de 
încercare ale poporului sălbatic de a-şi imprima violența şi acțiunea de 
bulgarizare“. A bătut, apoi, drumurile prin satele dobrogene, inspectând 
şcolile şi concluzionând în raport: „am găsit totdeauna învățătorii la datorie, 
făcând pe vreme călduroasă cursurile în aer liber sau în clasele văduvite de 
geamuri; drept bănci cărămizi, drept scaune pietroaie (Mustafaci, Tatlageac 
etc.), drept tablă uşa clasei dacă era, dacă nu o tabla de fier sau tinichea ruginită 
— sau ardezii de învelit — toți însă la datorie. lar mai încoace, acum pe vreme de 
iarnă sau ploi torențiale, am găsit şi copii şi învățători tremurând, dar toți 
muncind“. lar mai departe: „Adăugam la această activitate de control, 
contribuția morală la întemeierea comitetelor şcolare, la înființarea şi repartiția 
echitabilă prin cunoaşterea amănunțită a localităților — a posturilor noi 
înființate, la ridicarea nivelului cultural al suplinitorilor aşa de multi şi de 
nepregatiti, la conducerea lucrărilor şi a corespondenţei care cerea dezlegare, ca 
şi acum, chiar între timp seara acasă între «post şcolare». Datorită acestei munci 
am izbutit să pun in stare de funcționare toate şcolile din judetul Constanta şi 
să se repare, să se completeze mobilierul la toate, să se dea absolvenţi şi la şcolile 
rurale“. Şi menţiona un exemplu relevant: în cursul lunii ianuarie 1919, 
administratorul de plasă Ioan C. Dinu de la Adamclisi a pus în stare de 
funcţionare toate şcolile din plasa sa, însărcinând cu ţinerea cursurilor, în 
localităţile unde învățătorii nu se întorseseră încă, pe dascălii de biserică. 


2 Ibidem, fond Primăria Crucea, dos. 4/1919, f. 5, 6. 

Acelaşi administrator a procurat cărţi copiilor şi material didactic 
şcolilor.’ 

Un articol în ziarul „Farul“ scris de Badea Rădulescu, învățător din 
comuna Lipnița, atrăgea atenția asupra nevoilor şcolii dobrogene, lipsite 
de material didactic. Cităm câteva din gândurile sale, exprimate cu 
durerea celui care vedea eforturile de atâţia ani risipite: „Din atâtea şcoli 
cu material didactic şi biblioteci destul de frumoase, din revistele şi arhivele 
atâtor şcoli, nu se mai găseşte o cât de mică foaie de hârtie sau inscripție 
românească. Doar ziduri părăginite sau câte o şcoală ici-colo în satele bulgare, 
am regăsit la înapoiere. În satele româneşti, şcoala şi materialul didactic au fost 
distruse, ca să nu mai aibă românii rămaşi pe ce să înveţe“. Se solicita 
aducerea rapidă a materialului didactic necesar, inclusiv a hărților 
României Mari, a tablourilor suveranilor, ce urmau să înlocuiască 
chipurile „de banditi, şefi ai comitagiilor bulgari, care n-au lipsit în tot timpul 
ocupaţiei de pe pereții şcolilor româneşti şi din nici o casă particulară “€. 

Delegații băncilor populare din judeţul Constanţa, adunaţi în şedinţa 
federaţiei Băncilor Populare din judeţ, au făcut publice doleantele lor. 
Retinem din memoriul publicat de ziarul local „Dobrogea Jună“: „Când 
populația a venit din nou pe la căminuri, aici n-a mai găsit decât ruină şi 
pustiu, plus o lipsă totală de vite şi alimente. Treptat, această lipsă s-a agravat şi 
mai mult, aşa că astăzi putem înregistra, cu durere, numeroase cazuri mortale, 
din cauza foamei. Numărul cazurilor va creşte simţitor şi repede, dacă această 
stare de lucruri va dăinui“. Ca urmare, se solicita sprijinul autorităţilor, 
prin intervenţia la guvem spre a se obţine acordarea unui „acont de 
maximum 25% din despăgubirile de război tuturor acelora ce au fost nevoiţi sa 
caute refugiu aiurea“. Se mai dorea „emiterea bonurilor de rechizitie definitive 
pentru ca titularii să poată cât mai neîntârziat să capete valoarea lor“. La aceste 
solicitări se adăugau cele ce prevedeau procurarea de alimente, în special 
făină şi porumb, precum şi a seminţelor de primăvară, „cel puțin semințe 
de porumb, fasole, cartofi şi mei, cereale ce se pot semăna şi mai târziu “.5 

La 25 aprilie 1919, ministrul român de Inteme se adresa autorităţilor 
dobrogene, aducându-le la cunoştinţă - şi, prin ele, şi trupelor franceze 
aflate la Constanţa - deciziile ce urmau să se aplice în zona Dobrogei. 
Redăm din acest ordin®: „DI. ministru de Război ne-a informat prin adresa 
nr. 533/1919 că, în urma înțelegerii luate în prealabil cu Comandamentul aliat, 
a dispus următoarele în ce priveşte teritoriul dobrogean: 


3 Ibidem, fond Inspectoratul Şcolar al Judeţului Constanţa, dos. 3/1919-1920, f. 183, 
184. 

4 „Farul“, I, nr. 119, 30 aug. 1919, p. 1. 

5 „Dobrogea Juna”, XIII, nr. 14, 17 feb. 1919, p. 1. 

é SJAN Constanta, fond Prefectura Constanta, dos. 1/1919, f. 9. 

Corpul V armată, P.S. (partea sedentară), să-şi întindă jurisdictiunea 
asupra întregului său teritoriu, deci şi asupra Dobrogei vechi şi noi 
(Cadrilaterul), unde se va aplica de acest Comandament legea stării de asediu. 
Curtea Martiala a Corpului V Armată P.S. va judeca toate procesele 
inculpatilor de pe teritoriul său, conform legei excepționale. 

Numirea de comandanţi de garnizoane în localităţile din Dobrogea până la 
sosirea trupelor (când se va permite aceasta). 

Cele trei companii de grăniceri destinate pentru frontiera Cadrilaterului să 
ia reşedinta provizorie în Tulcea şi Constanta, sau posturi mai mari în Babadag, 
Hârşova şi Cernavoda“. 

Situaţia deosebită din Dobrogea afecta şi libertatea presei, iar 
publicaţia „Dobrogea Jună“ apărea, de multe ori, cu spaţii și coloane 
albe, în paginile sale, precum şi cu scurte luări de poziţii faţă de 
cenzurarea materialelor scrise de redactorii sai.’ 

Apropierea zilei de 1 Mai făcea ca autorităţile centrale să le pună în 
gardă pe cele locale fata de eventualele manifestări ale forțelor 
bolşevizate. lată un fragment dintr-o astfel de telegramă, sosită la 
Prefectura județului Constanţa, la 30 aprilie 1919: „Vă este cunoscut că ziua 
de 1 Mai este o zi de manifestare a organizațiilor socialiste şi muncitoreşti. 
Această zi poate fi însă şi prilej de manifestare a organizațiilor revoluționare ce 
există pe teritoriul Dobrogei; de aceea vă rog, pentru a evita orice surprindere, să 
luaţi de comun acord cu autoritățile noastre militare şi cu comandamentele 
armatelor aliate, măsurile de supraveghere şi de ordine necesare“. Se atrăgea 
atenţia în special asupra „elementelor ruseşti ce au fost evacuate în Dobrogea 
şi chiar a elementelor răsvrătite din armatele aliate“. Anume se cerea: „veţi 
confisca manifestele şi publicatiunile de orice natură cu caracter revoluționar şi 
veți căuta a împiedica încercarea de fraternizare a elementelor bolşevizate cu 
organele administrative sau militare însărcinate cu menținerea ordinei. Aceeaşi 
atentiune trebuie să o aveţi asupra populatiunei bulgare şi lipovene şi să căutați 
a preveni mişcările la care ar putea fi îndemnați de agitatori bulgari şi 
organizaţiile revoluționare ce vă sunt cunoscute“. 

Conform legislaţiei în vigoare, din 21 decembrie 1916, averea 
imobiliară a supuşilor statelor cu care România se afla în conflict trebuia 
declarată la tribunalul local şi pusă sub sechestru până la încheierea 
păcii. Aplicarea acestei măsuri la Constanţa a provocat nemulțumirile 

uvernului otoman, care, la 24 mai 1919, a adresat o notă verbală 
Înaltului Comisariat Francez, prin care se solicita intervenţia acestora 
pentru a se uşura aplicarea legilor asupra supuşilor otomani din 
Dobrogea. lată un fragment din acest document: „rezultă din 


7 Vezi „Dobrogea Jună”, 2 feb. 1919 şi numerele următoare. 
8 SJAN Constanţa, fond Prefectura Constanţa, dos. 1/1919, f. 6. 

informatiunile primite, că Tribunalul de primă instanță din Constanta, după ce 
a chemat pe supuşii mai sus citați, pe fiecare în parte, şi ar fi obținut de la ei 
informatiuni precise cu privire la averile lor, a confiscat pe acestea din urmă, 
chiar în aceeaşi zi. Astfel a ordonat închiderea prăvăliilor lor, i-a împiedicat de a 
exercita comerțul lor, le-a luat maşinile şi uneltele lipsindu-i de mijloacele lor de 
câştig şi lăsându-i fără resurse în mizerie. De observat este că măsurile de mai 
sus au fost aplicate cu o rigoare deosebită la Constanţa, pe când la Galaţi şi 
Bucureşti, care sunt centre comerciale însemnate, ele nu au fost impuse cu 
aceeaşi străşnicie. Ministerul Imperial aducând cele ce preced la cunoştinţa 
Inaltului Comisariat francez este încredințat că dânsul va voi să recunoască 
nedreptatea procedeului aplicat de către autoritățile române sus arătate, într-un 
oraş unde rezidă forte militare franceze şi în ajunul încheierii păcii şi îl roagă să 
binevoiască să intervie spre a invita pe autoritățile în chestiune să revină asupra 
măsurilor arătate, care nu au fost aplicate, până în prezent, supuşilor români 
din Imperiu“. 

A doua zi, se trimite o nouă notă Înaltului Comisariat Francez, 
acuzând autorităţile româneşti că „urmează o politică de opresiune în contra 
elementului musulman din Dobrogea. Aşa bunăoară ele pun stăpânire, cu forta, 
pe vitele şi semințele lor şi împiedică pe musulmani să cultive câmpurile lor“. 
Cercetând aceste aspecte, directorul prefecturii avea să constate că 
plângerea guvemului otoman nu era întemeiată. În fapt, ţăranii turci şi 
tătari din Dobrogea au lucrat în anii anteriori şi pământurile ce 
aparţineau românilor care erau concentrați sau refugiaţi dincolo de 
Dunăre, fără a avea un drept legal în acest sens. La întoarcerea 
românilor, aceştia şi-au reluat terenurile pe care erau proprietari, chiar 
dacă unele dintre ele fuseseră semănate de vecinii lor turci. De aici, 
fireşte, unele nemulțumiri, dar, la intervenţia Inspectoratului Domenial 
din Constanţa, s-a convenit „cu locuitorii români, ca la recoltare să înapoieze 
sămânța şi arătura tătarilor, deşi aceştia s-au folosit fără de nici un drept de 
pământurile lor“. Tot la locuitorii musulmani s-au găsit şi vite pentru care 
nu aveau acte justificative, provenind din gospodăriile abandonate de 
românii refugiaţi în toamna 1916. 

Problema care îi frământa pe conducătorii turci era însă alta, aşa 
cum vedem din textul aceleiaşi note, din 25 mai: „Astfel, strânşi din toate 
părțile şi lipsiți aproape complet de mijloace de trai şi de muncă, aceşti bieti 
musulmani sunt nevoiți să-şi părăsească căminul: ceea ce dă loc unui curent de 
imigratiune, care se precizează din ce în ce mai bine, prin sosirea la Kara-Agatch 
a unui mare număr de musulmani din Dobrogea. Fiind dat că guvernul 
Imperial întâmpină mari greutăţi în momentul de față, cu reinstalarea 
emigranților rămaşi fără adăpost în interiorul chiar al țării, i-ar fi aproape cu 

neputinţă, din cauza lipsei de locuințe în Turcia, să primească şi să întrețină o 
sumă de imigranți veniţi din Romania“? 

În localităţile rurale dobrogene, sătenii întorşi la vetrele lor s-au 
constituit în comitete pentru strângerea de fonduri necesare lucrărilor de 
refacere a localurilor publice: şcoli, biserici, primării. Documentele de 
arhivă vorbesc despre constituirea acestora în comunele Chiragi, 
Gargalâcul Mic, Parachioi, Ghiuvenlia, Hasiduluc, Topalu și Lipnița. Dar 
şi la oraşe apar iniţiative ale cetățenilor domici să recupereze timpul 
pierdut în evoluţia acestora. Astfel, primarul oraşului Cernavodă, N.N. 
Iordăchescu, nota, în procesul-verbal din 5 iunie 1919, următoarele: „sub 
ocupatiunea străină mobilierul tuturor şcoalelor fiind cu desăvârşire distrus, 
comuna nu dispune de fonduri bugetare tot din cauza războiului, pentru ca să 
suporte cheltuiala de minimum 20.000 lei spre a face din nou mobilierul strict 
necesar şcoalelor. (...) Şcoalele însă nu mai pot suferi lipsa mobilierului. În anul 
şcolar încheiat, ca bănci au servit mese lungi de prăvălie, iar catedre mese 
stricate, iar ca table nişte tăblițe mici de lemn şi atât de rău vopsite încât cu 
mare nevointd se putea scrie cu creta pe ele“. Din comitetul scolar format 
făceau parte conducătorii şcolilor din oraş, primarul, dar şi Raymond 
Flamand, directorul marii fabrici de ciment din oraş, doctorul Rozeanu - 
care conducea rafinăria de petrol, alţi proprietari, avocaţi şi comercianţi. 
La Medgidia, locuitorii din fruntea comunităţii s-au strâns în jurul ideii 
de a pune bazele primului gimnaziu din oraş, a cărui înfiinţare fusese 
aprobată prin Decretul-Lege nr. 3864/1919. Din motivaţia acţiunii lor 
reținem ideile următoare: „Lipsa unei astfel de scoale în această localitate era 
foarte mult simțită, căci tineretul dobrogean, ai căror părinți au fost mai greu 
încercați în avutul lor de evenimentele barbarismului trecut acestei provincii, 
mulți erau forțați a-şi duce fiii lor prin alte oraşe, unde traiul e cu mult mai 
scump, iar alti, ale căror gospodării au fost pustiite de duşmani prin forța 
lucrurilor se găseau nevoiți a renunța la luminarea acestor fragede elemente din 
lipsă de mijloace“. 

Se ştie însă că nu toţi soldaţii se întorseseră acasă; războiul României 
s-a terminat abia în 1919, după încheierea campaniei din Ungaria, iar 
autorităţile remarcau că militarii de pe front erau nemulţumiţi după ce 
citeau scrisorile de acasă. Aflau, astfel, că „familiile lor aflate în suferință nu 
sunt scutite de rechizitii, prestații şi alte obligaţiuni din partea autorităților din 
sate, pe când unii nemobilizati şi rămaşi in tard se sustrag de la asemenea 
obligaţiuni“. Ca urmare, administratorul de plasă cerea să se renunţe la 
asemenea practici, iar primarii şi jandarmii s-au conformat, după cum 
vedem din documentele de arhivă. 


9 Ibidem, f. 134-140. 
10 Idem, Primăria Tuzla, dos. 8/1919, f. 228. 

Din presa locală reținem unul din articolele scrise de Constantin 
Sarry despre drama refugiaților dobrogeni: „La ce trist spectacol ni-i dat 
însă să asistăm! Nenorocitii refugiați stând cu săptămânile sub cerul liber sau în 
câte o paragină de magazie prin diferite gări, cu familiile istovite şi înfometate, 
iar câte un delegat de-al lor bătând cu zilele drumurile şi scările ministerelor din 
Capitală şi trăind din mila celor câțiva concetățeni, care au mai rămas pe aici“. 
Vorbind despre intervenţiile anterioare făcute de el pe lângă secretarii de 
la interne şi transporturi (Georgescu şi Buşilă), cărora le mulțumea 
pentru ajutorul acordat, ziaristul local continua: „în afară de convoiurile de 
la Ianca şi Făurei, pentru care am obținut alaltăieri ordin de îmbarcare imediată 
— de a cărui executare avem cuvinte să ne îndoim însă — am mai primit 
telegrame din gările Motatei, jud. Dolj, Săruleşti, jud. Ilfov, toate cu acelaşi 
cuprins implorator şi deznădăjduit, iar aseară am întâlnit doi dintr-un grup de 
refugiați originari din Ghiolpunar, care, expediati pe jos din județul Vlașca, îşi 
fac stagiul în maidanele din jurul Gării de Nord, în aceeaşi batjocoritoare 
aşteptare“, 

La Hârşova, prioritatea locuitorilor întorși acasă era alta, după cum 
aflăm dintr-o adresă a acestora către prefect, datată 13 mai 1919: 
„Reîntoarsă populația din pribegie, nu puțină bucurie a cuprins-o când s-a găsit 
intact lăcaşul bisericesc care face fală oraşului şi oricărui vizitator, însă lipsit de 
orice odor cu care a fost înzestrat, fiind prădat bineînţeles de duşmani, astfel că 
în aşa împrejurare gravă găsindu-ne, neavând odoarele sfinte strict 
trebuincioase serviciului divin şi nici fondul material pentru procurarea lor, 
enoriaşii creştini de aci, animați de dragostea scumpă ce o poartă dogmelor şi 
religiunei creştine, intruniti duminică 11 ale curentei luni în catedrala oraşului, 
au înființat un comitet compus din 31 persoane“. 

La 21 septembrie 1919, locuitorii oraşului Ostrov au hotărât în cadrul 
unei adunări generale constituirea unui „comitet care să strângă fondurile 
necesare pentru ridicarea unui monument eroilor din acest oraş căzuți în timpul 
marelui război 1916-1919, pentru întregirea neamului românesc”. Primii care 
au răspuns apelului au fost podgorenii din Ostrov, care, strânşi şi ei într- 
un comitet, au donat 508,20 lei.!2 

Un comitet de iniţiativă pentru ridicarea unui monument 
comemorativ al luptelor de la Topraisar, care îl avea în fruntea sa pe 
prefectul N. Negulescu, obținea, în vara 1919, suma de 1500 de lei de la 
Primăria Constanta, spre realizarea acelei inițiative." De asemenea, se 


1 „Dobrogea Jună“, XIII, nr. 17, 10 mar. 1919, p. 1. 

12 SJAN Constanta, fond Prefectura Constanta, dos. 2/1919, f. 6, 10, 14, 19, 34, 47, 48, 
74, 

13 Ibidem, dos. 25/1919, f. 2. 

alocaseră sume diverse şi pentru alte monumente ce urmau a fi ridicate 
la Turtucaia sau în alte locuri simbolice pentru jertfa armatei române. 

La 6 iunie 1919 se făcea publică iniţiativa directorilor Liceului 
„Mircea cel Bătrân“ şi al Şcolii Normale din Constanţa de a se oficia a 
doua zi, sâmbăta de 7 iunie, la biserica catedrală, un serviciu divin în 
amintirea elevilor acelor şcoli, a militarilor şi celorlalte persoane 
dispărute în acel război. După slujbă, elevii celor două şcoli, însoţiţi de 
cler şi de cetăţenii oraşului, urmau să se deplaseze, în procesiune, către 
cimitirele oraşului, unde aveau să se desfăşoare alte servicii religioase.!4 
Ceva mai târziu, la 15 iunie, la aceeaşi biserică, erau pomeniti membrii 
„corpului didactic primar căzuți pe câmpul de onoare“ 15 

Pe 7 august 1919 secţia regională Constanţa a Societăţii „Ocrotirea 
orfanilor de război“ organiza o serbare la cazinoul comunal, sub 
patronajul Crucii Roşii Americane.!6 

La 20 mai 1919, primarul Virgil Andronescu solicita sprijinul 
ministrului Industriei, Comerţului şi Alimentaţiei, printr-un document 
prin care îi prezenta, succint, starea oraşului şi necesităţile sale presante. 
Redăm, în continuare, din acest concludent document de arhivă: 
„Cunoaşteţi că starea deplorabilă lăsată de duşmani în Constanta este 
dureroasă. Acum că fiecare locuitor s-a reîntors la căminul lui, trebuie începută 
viata de refacere a tot ce s-a stricat. Locuitorii români mai ales n-au putință a-şi 
repara imobilele şi avutul lor, din lipsă de materiale prime ca lemn de cherestea, 
var, cărămidă şi ciment. Oraşul Constanta, care, ca şi Giurgiu, a suferit de pe 
urma războiului, are mare nevoie de înaltul şi părintescul vostru sprijin. În 
acest scop vin respectuos să vă rog în numele orăşenilor şi consiliului comunal 
să binevoiti a ne aproba şi nouă ca în acelaşi mod să ni se înlesnească materialul 
lemnos din fabricile din tard şi din cel rămas de pe urma duşmanului, cu un pret 
mai avantajos. Avem nevoie de câteva sute de vagoane de cherestea de brad şi 
stejar. In special însă comuna are de refăcut mobilierul complet la 18 şcoli, la 
oficiile primăriei, poliției şi serviciile ei, pentru construirea palatului comunal, a 
abatorului, a băilor de la Mamaia, a Cazinoului comunal şi a imprejmuirii 
parcurilor şi tuturor locurilor virane din oraş, pentru care scop numai ei îi 
trebuie 200 de vagoane“. Ca urmare, ministerul emite o autorizaţie la 28 
mai 1919, prin care primăria Constanta era autorizată, prin 
reprezentantul său, „a cumpăra din ţară şi a transporta la Constanta, pentru 
trebuintele comunei, diferite materiale de lemnărie pentru construcție, cherestea, 
var, cărămidă şi ciment în cantitate de circa două sute vagoane“. Prin acelaşi 


14 [bidem, dos. 7/1919, f. 16. 
15 Ibidem, f. 21. 
16 Ibidem, f. 27. 

act, cei de la căile ferate erau rugaţi „să înlesnească transportul acestor 
materiale, punând la dispozitiune vagoanele necesare“. 17 

Câteva zile mai târziu, primarul Andronescu se adresează, din nou, 
ministrului, de această dată pentru a solicita un ajutor pentru locuitorii 
oraşului: „în Constanţa se găsesc peste 900 de clădirii stricate de duşmani, care 
sunt în mare parte proprietate a foştilor mobilizați“, iar „o bună parte din 
clădiri aparțin meseriaşilor şi lucrătorilor cărora li s-au distrus atât atelierele, 
dar chiar şi uneltele de lucru“. Se solicita acum „pentru refacerea locuinţelor, 
mobilierului şi uneltelor o cantitate de lemne şi cherestea, gratuit sau cu 
reducere“. În urma înţelegerii cu ministerul, s-a decis ca 400 de vagoane 
de cherestea sosită de la Nehoiaşi să fie încărcată la Brăila, în vapoarele 
ce plecau spre Constanta, „pentru refacerea locuințelor dobrogenilor“.18 

Din paginile presei mai aflăm că „în județul Tulcea, în afară de oraşul 
de reşedinţă, în care clădirile româneşti sunt cu desăvârşire distruse, din sate, 
acelea care au suferit cel mai mult, sunt tot cele româneşti şi anume: Văcăreni, 
Garvăn, Luncavita, Principele Nicolae, Isaccea, Niculiţel, Parcheş, Ortachioi 
etc. Acestea au nevoie de o completă restaurare“.!? 

Pentru refacerea gospodăriilor ruinate şi reluarea activităţilor 
agricole sau industriale, locuitorii dobrogeni şi-au pus speranţele în 
ajutoarele pe care le puteau obţine de la autorităţi, iar presa locală a 
sprijinit demersurile în acest sens. La 17 martie 1919, ziarul local 
„Dobrogea Jună“ publica un memoriu ce fusese înaintat, la 9 martie, 
regelui Ferdinand, semnat fiind de „un grup de aproape 500 de proprietari, 
profesionişti liber, plugari, comercianți şi meseriaşi din Dobrogea“. Pomind de 
la realitatea că războiul afectase din plin Dobrogea, iar locuitorii săi au 
„fost cei mai loviți de soartă, mai greu decât oricare alţii din restul țării“, se 
vorbea, apoi, de drama refugiului de aproape doi ani, de faptul că la 
înapoiere nu au găsit decât „dezastru, jale şi pustiu“, de lipsa vitelor de 
muncă, a semințelor, a îmbrăcămintei şi hranei. Amintind de un alt 
memoriu înaintat guvernului la începutul lui ianuarie şi rămas fără efect, 
semnatarii documentului citat solicitau regelui să intervină pentru plata 
integrală a despăgubirilor ce nu depăşeau valoarea de 20 000 de lei, 
„Sumă care astăzi abia poate servi unui agricultor pentru punerea în stare de 
recoltare a unei întinderi de 10 ha pământ — iar pentru alte meserii iarăşi abia să 
le înjghebeze“2. La 6 iulie se revine cu un alt memoriu adresat regelui, 
prin care se solicită îndeplinirea a două dorinţe ale dobrogenilor: „1. A se 
da de urgenţă acontul de 20% asupra totalului pagubelor noastre de război 


17 Ibidem, dos. 28/1919, f. 34, 39. 

18 Ibidem, f. 41, 57. 

19 „Dobrogea Juna”, XIII, nr. 22, 14/27 apr. 1919, p. 2. 
20 Loc. cit, nr. 18, 17 mar. 1919, p. 1. 

tuturor dobrogenilor pagubiti, ca fiind cei mai rău încercați, afară de cei care, ca 
conationali, au simpatizat cu ocupatiunea duşmană, devastând şi jefuind averile 
românilor, trăgând foloase; 2. Legătura cu tara, oricare ar fi sacrificiul şi in cel 
mai scurt timp posibil“. Printre cei ce semnau acest apel amintim pe 
căpitanul Şteflea, dr. Butărăscu, Teodor Miulescu, căpitan Cazacincu, 
Drăgan Şeitan, Const. N. Sarry şi alţii, toţi importante personalităţi 
locale.?! 

Poate cel mai important lucru era insa refacerea conexiunii directe cu 
tara. Legătura Dobrogei cu restul țării era dificilă, in condiţiile în care 
podul peste Borcea nu era reparat. În toamna anului 1919 o delegaţie 
condusă de Tache Manicatide - cunoscut comerciant şi fost preşedinte al 
Camerei de Comerţ - a prezentat ministrului Lucrărilor Publice un 
memoriu privind necesitatea absolută a reparării grabnice a podului. 
Dacă pasagerii pierdeau 10-15 ore la transbordarea de la Cemavodă la 
Feteşti, pentru mărfuri situaţia era şi mai dificilă: „nu există nici o bază 
sigură, întrucât ferrybotul funcționează în mod neregulat, din cauza creşterii 
sau descreşterii apelor. În străinătate stiindu-se această stare de lucruri, toți 
fabricantii şi marii comercianți şi armatori dirijează vapoarele cu mărfuri în alte 
porturi, iar portul Constanta, singurul port maritim al ţării, este la decadenta si 
tot comerțul nostru şi al Dobrogei întregi este completamente ruinat. Podul de 
vase, pus de câteva zile în funcțiune, nu va putea aduce o ameliorare statornică, 
deoarece regiunea Borcei este supusă inundatiei la fiecare creştere de apă şi în 
timpul iernii scurgerea de sloiuri ne va cauza aceleaşi neajunsuri ca şi ferry- 
boatul'22. 

Trupele franceze din Dobrogea făceau parte din Armata Dunării. La 
Constanţa, ele erau comandate de It. colonelul Bonneau, care, împreună 
cu ceilalţi ofițeri superiori francezi şi englezi, locuiau în casa Manisalian 
de pe bulevardul Elisabeta.2? Pe 28 ianuarie 1919, ora 11, sosea în 
Constanţa comandantul armatelor de la Dunăre, generalul Berthelot, 
prilej pentru primarul Virgil Andronescu să mobilizeze cetățenii oraşului 
spre a-i face o primire triumfală celebrului general francez. Retinem din 
textul chemării: „Voi care ati suferit invazia duşmană, voi care ati avut 
totdeauna încredere în izbânda dreptății neamului românesc; voi, care trăiţi 
zilele mari ale întregirii neamului; lăsați ocupațiile voastre şi veniți să salutati 
pe marele comandant al trupelor aliate liberatoare. Să salutăm cu toată 
dragostea pe marele general al natiunei nobile şi generoase, să salutăm cu toată 
admiratiunea pe reprezentantul neamului de eroi, pe cel ce fără preget aleargă 


21 Loc. cit., nr. 32, 23 iun./6 iul. 1919. 
2 Loc. cit., nr. 45, 16 oct. 1919, p. 2. 
23 SJAN Constanta, fond Prefectura Constanta, dos. 29/1918-1919, f. 4. 

pentru binele şi siguranța României Mari, de la Tisa până la Nistru şi de la 
munţii din Nord la Mare“*. 

In seara de 10/23 februarie 1919, Consiliul Comunal al oraşului 
Constanţa a organizat un banchet în saloanele hotelului Grand, „în 
onoarea glorioaselor armate franceze“. 

În zilele de 24-28 decembrie 1919 se întorceau acasă şi primele trupe 
din garnizoana Constanţa. Astfel, populaţia era chemată să întâmpine la 
gară ostaşii Regimentelor 34 Infanterie, 13 Artilerie şi 18 Obuziere. 
Primarul Virgil Andronescu instiinta constantenii de sosirea lor, cu 
cuvinte înflăcărate: „După o zbuciumare de mai mult de trei ani, după lupte şi 
greutăți de nedescris, ce au avut de îndurat aceşti eroi ai neamului în acest 
interval, la frontierele tarei, ei reintră la resedintele şi cămin urile lor adevărate. 
Cu această ocaziune îndemnăm populatiunea oraşului Constanta ca să facă o 
primire cât mai călduroasă acestor eroi, întâmpinându-i la gară în număr cât 
mai mare şi a le ura de bună sosire “26, 

Urmele războiului se vedeau pretutindeni, iar cetățenii erau 
avertizaţi să se ferească de proiectilele şi grenadele rămase neexplodate 
pe câmpurile dobrogene. La începutul anului 1919, un grup de copii 
găsise o grenadă la Pazarlia (azi, Târguşor); joaca lor a ucis doi şi a 
mutilat alti doi copii. Primăria Tuzla anunţa administratorul de plasă că 
valurile mării aruncaseră la mal o mină, la sud de farul Tuzla, „iar mai jos 
de satul Mangiapunar spre Mangalia, alte trei mine“. Se luaseră măsuri de 
protecţie şi se aştepta sosirea specialiştilor de la Constanţa, „pentru 
demontarea şi ridicarea lor” 8 

La Constanţa se aflau, în primăvara lui 1919, 140 de refugiaţi sârbi, 
care erau internati la Şcoala primară de fete nr. 1 din oraş şi de a căror 
aprovizionare cu alimente se ocupa tot Primăria Constanţa? La 12 
ianuarie 1919, pleca din portul Constanţa ultimul vapor cu prizonieri 
italieni ce se întorceau acasă.% 

După cum declarau arendaşii moşiilor din jurul Constanţei, „la 
venirea autorităților româneşti nu se afla nici un bob de grâu în nicio 
magazie“, astfel că aprovizionarea oraşului cu alimentele de bază a 
constituit prima grijă a autorităţilor în 1919. Se aduceau, astfel, din 


24 Idem, dos. 29/1918-1919, f.50. 

25 Idem, dos. 27/1919, f. 39 v. 

26 Idem, dos. 15/1919, f. 56. 

27 Idem, Primaria Tuzla, dosar 8/1919, f. 13. 
2 Idem, fond Prefectura Constanta, f. 29. 

29 Idem, dos. 27/1919, f. 142. 

30 Idem, dos. 29/1918-1919, f. 40. 

31 Idem, dos. 28/1919, f. 4. 

Moldova trei vagoane cu cartofi, din judeţul Caliacra 10.000 de miei 
pentru consum, sarea de la salina Slănic, iar făina se descărca din 
vapoarele ţărilor aliate aflate în portul Constanta. Comerciantii locali se 
străduiau şi ei să aducă pe piaţă alimentele deficitare, precum zahărul, 
uleiul şi, în principal, carnea.*? Trebuie să avem in vedere greutatea cu 
care se făcea aprovizionarea Constanţei, mărfurile sosind cu vaporul de 
la Brăila, Galaţi sau chiar de la Constantinopole, iar din judeţele din jur 
cu căruțele, podul de la Borcea fiind distrus din timpul războiului. 
Pentru a uşura obţinerea autorizaţiilor necesare, la Bucureşti se afla tot 
timpul ajutorul de primar lon Berberianu, care primea telegrame de la 
Constanţa privind intervenţiile pe care urma să le facă spre a intra în 
posesia aprobarilor de achiziţii alimente din alte județe. 

Despre ilegalităţile comise de autorităţile din Tulcea în ceea ce 
privește distribuirea mărfurile vitale pentru cetăţeni, aflăm dintr-un 
articol de ziar din primăvara anului 1919, intitulat Ca la noi la nimeni: „Au 
sosit bunăoară 7 vagoane de petrol, însă distribuția acestuia nu începe până ce 
nu se va fi vândut petrolul de pe piață, pus în consumatie de depozitarii Chirilă 
Samoil şi Morav, favoriți ai regimului. Din cauza aceasta populatiunea trebuie 
să plătească acest articol cu 6-7 lei litrul. S-au adus deasemenea 67 vagoane de 
făină australiană, din care 16 destinate primăriei de reşedinţă, iar restul 
comunelor din județ. Şi efectuarea distribuției acestui aliment întâmpină însă 
piedici, care de altfel nu se resimt în special de ţărani, deprinşi acum cu o altă 
hrană: rumăgătura de ferăstrău. Făina sosită — se spune — se va păstra până 
aproape de alegeri, cand constiintele cetățenilor au nevoie de mai multe ... 
calorii“ 33 

Încă de la mijlocul lui decembrie 1918, prefectul Negulescu anunţase 
primarii că, pentru a veni în ajutorul populaţiei din ţară, puterile aliate 
au trimis spre Constanţa un vapor cu grâu. Spre a realiza o repartizare 
cât mai echitabilă, s-a cerut fiecărui primar să întocmească un tabel cu cei 
ce urmau să fie ajutaţi cu prioritate. Ca urmare, primarul din Valu lui 
Traian trimite un tabel cu persoanele „lipsite de alimente şi mijloace de trai“. 
Cei 540 de locuitori aveau să primească în total 2500 kg grâu, urmând a fi 
plătite de primar prefecturii cu 70 bani kilogramul de grâu. Raţia zilnică 
fusese calculată la 400 grame de persoană. Pe măsură ce numărul 
locuitorilor întorşi la casele lor creştea, primăria primea noi solicitări să 
procure celor aflaţi în suferință alimente la preţuri convenabile, astfel că, 
la 18 ianuarie 1919, prefectura aprobă o nouă tranşă de 1320 kg de făină 
de grâu, calculate însă la câte 245 grame pe zi de suflet.” Iar operaţiunea 


32 Idem, dos. 28/1919, f. 24, 26, 35, 87. 
3 „Dobrogea Juna”, XIII, nr. 21, 7/20 apr. 1919, p. 1. 
a SJAN Constanta, Primăria Valu lui Traian, dos. 1/1919, f. 75, 82, 91. 

a continuat şi în lunile următoare, prin intermediul băncilor populare, 
aducându-se nu doar făină, ci şi zahăr, aliment căutat la acea vreme. Şi 
tot la Valu lui Traian, în primăvara acelui an şi la îndemnul celor de la 
centru, se puneau bazele unui comitet „pentru alimentarea copiilor şi a 
femeilor sărace care alăptează“. 

La începutul anului 1919 notarul comunei Hasancea (azi Valu lui 
Traian) era instiintat că trebuia să vină în ajutorul vecinilor de la sud; iată 
ce îi scria administratorul de plasă cu trei zile înainte: „locuitorii din 
comuna Osman Facă fiind cu desăvârşire lipsiţi de hrană vă rog să luați măsuri 
ca mâine luni 31 decembrie a.crt. toată dijma care se va percepe de la moara din 
satul Omurcea să fie luată în natură şi vândută pe prețul ce veţi conveni 
delegatului primăriei comunei Osman Facâ, care se va prezenta cu acest 
ordin “6, 

Prin noile cartele intrate în vigoare la 1 februarie 1919, primăria 
Constanței urmărea să asigure aprovizionarea întregii populații cu 
alimentele de bază: pâine, fasole, mălai, zahăr etc. Pentru aceasta, toți 
capii de familie trebuiau să depună o declarație nominală a persoanelor 
aflate în gospodăria lor. Interesant este faptul că, pentru a fi siguri că 
părinții îşi vor aduce copiii la dispensar pentru a fi vaccinati, edilii 
oraşului au condiționat reînnoirea cartelei de pâine cu viza doctorului de 
la dispensarul unde se vaccinau copiii.” 

La 11 februarie 1919 primarul V. Andronescu adresa un memoriu 
ministrului Aprovizionării, spre a obţine cota de făină necesară 
locuitorilor oraşului. lată, însă, cum prezenta situaţia edilul constănţean: 
„Populaţia refugiată, în cea mai mare parte, s-a înapoiat în Constanța. După 
cartelele de pâine eliberate în urma unui recensământ făcut, s-au găsit 28.000 de 
suflete. Această populație tinde a se mări din cauză că în jurul Constanţei satele 
au fost distruse de duşman şi o bună parte din populație neavând unde locui a 
venit şi s-a stabilit la Constanta, unde cu toată aglomeratiunea totuşi poate găsi 
un adăpost şi hrană“. În aceeaşi zi, același primar se adresa şi şefului celei 
de a Vl-a Regiuni alimentare, care, conform cadrului legal, de la 9 
ianuarie 1919 coordona serviciul de aprovizionare al judeţelor din 
dreapta Dunării; de această dată nu se avea în vedere numai perioada 
zilelor următoare, ci şi asigurarea seminţelor ce puteau fi plantate în 
primăvară pe terenurile din jurul oraşului. lată câteva din argumentele 
lui Virgil Andronescu: „Oraşul Constanţa are nevoie absolută de alimente. 
Populația suferă enorm din cauza absenței alimentelor de prima necesitate, cum 
sunt fasolea, porumbul, cartofii, mazărea, orzul, ceapa şi altele. Preţurile pieței 


35 Ibidem, f. 136, 137. 
36 Idem, dos. 1/1919, f. 81. 
37 Idem, fond Prefectura Constanta, dos. 29/1918-1919, f. 33, 41. 

sunt libere comerțului şi cu mari greutăţi se pot aduce mici cantități. Fasolea se 
vinde cu 7 lei kg, cartofii cu 5-6 lei kg, orzul cu 3 lei kg, porumbul cu 4 lei kg. 
Cu aceste prețuri populația nu se poate hrăni şi din cauza mizeriei, bolile 
contagioase, variola şi tifosul exantematic, fac ravagii simtitoare. Primăvara se 
apropie. Măsuri trebuie luate de urgență pentru ca acum în primăvară să avem 
seminţele necesare grădinilor de zarzavat cărora urmează să le dăm o cât mai 
întinsă dezvoltare. In consecință pentru necesarul total al oraşului avem imediat 
nevoie de 40 vagoane de cartofi din care 20 pentru consumatie şi 20 pentru 
sămânță. Ne mai trebuesc 6000 kg arpagic, 20 vagoane fasole, 20 vagoane orz, 
30 vagoane porumb, 5 vagoane mazăre“. Se dorea aprobarea pentru a se 
putea achiziţiona aceste produse din județele Moldovei şi, apoi, de la 
Galaţi, să fie aduse pe calea apei la Constanta.*8 

De pe piaţa Constanţei lipseau însă şi alte alimente obişnuite pentru 
locuitorii săi, aşa-numitele „coloniale“, iar comercianții locali, precum 
Terzian sau Damadian, cu legături de afaceri pe piaţa de la 
Constantinopol, solicitau primăriei să intervină pe lângă comandamentul 
aliat francez, spre a obţine aprobarea de a aduce la Constanţa mărfurile 
atât de dorite de constănţeni: ulei de măsline, lămâi, stafide, sardele, 
halva, dar şi săpun.” La fel, Bercovici şi Tobias se ofereau să procure, din 
Grecia şi Turcia, peşte sărat şi lemn de foc, mărfuri pe care constantenii 
nu le găseau pe piaţa locală.* Raţia de făină pentru o persoană s-a redus, 
începând cu 7 martie 1919, la doar 175 grame pe zi; pâinea era de 440 de 
grame, pentru două zile de persoană şi costa 90 de bani, fiind distribuită, 
la două zile, la brutării şi depozitele comunale, pe cartela.*! Cât despre 
preţul pâinii la Constanţa, la începutul lunii martie, presa ne oferă datele 
necesare: „In urma celor relatate de noi şi față de intervenția energică a d-lui 
consilier comunal Nita Manolescu  — motivate de  injoncțiunile 
Comandamentului militar din localitate — Primăria din Constanta a trebuit să 
renunţe la specula neomenoasă practicată pe spinarea sărăcimei oraşului, 
scăzând prețul pâinei de la 1,75 la 80 bani”. În numărul următor, ziarul 
anunţa că preţul urcase, iar, la 90 de bani. 

Având în vedere că la abatorul din Constanţa se tăiau rar vite, 
tăierile făcându-se mai mult clandestin, astfel că nu se asigura controlul 
veterinar al animalelor, iar carnea se vindea, pe ascuns, la suprapret, 
primăria Constanţei era nevoită să limiteze consumul de came în 


38 Idem, dos. 27/1919, f. 10, 23, 24. 

39 Ibidem, f. 25. 

49 Idem, dos. 27/1919, f. 151. 

41 Idem, dos. 29/1918-1919, f. 65. 

32 „Dobrogea Juna”, XIII, nr. 15, 2 mar. 1919, p. 2. 

restaurante la zilele de marţi, joi şi duminică, carnea fiind procurată de 
restaurante pe baza bonurilor de la primărie.“ 

In aceste condiţii, era normal să apară specula cu alimente, iar preţul 
produselor deficitare să crească rapid. Din presa locală aflăm că preţul 
unei cutii de chibrituri ajunsese, în ianuarie 1919, la 2 lei.“ Aflat în 
control pe teren, inspectorul de la primăria Constanţa, A. Septville, 
sesiza această situaţie primarului: „cum zilnic se transportă din oraş cu calea 
ferată de către speculanti tot felul de alimente şi din care cauză pe fiece zi se 
scumpesc tot mai mult alimentele, chiar joi, când eu eram încă la Borcea, erau 
tocmai 20 din aceşti pretinşi negustori cu saci de cafea, cu lăzi de peşte, măsline 
şi diferite alte alimente. Pentru împiedicarea acestei specule şi pentru ca 
alimentele să nu mai iasă din oraş, rog sa binevoiti a-mi da o delegație ca 
împreună cu funcţionarul N. Ciocea să fim la fiece tren şi să pot controla şi 
confisca toate alimentele ce ies în mod clandestin din oraş“. Rezoluţia 
primarului îi acorda delegaţia ceruta.* 

In 1 februarie sosea în Dobrogea prima misiune americană, iar 
membrii ei au vizitat 45 de comune, unele de mai multe ori, și, conform 
presei locale, „nu s-au mărginit a împărți numai îmbrăcăminte şi alimente, ci 
s-au interesat de adevărata stare de lucruri din partea locului cum şi de 
multiplele nevoi ale populatiunei“. O a doua misiune sosea în martie, 
condusă de doamna Moran şi, ca şi prima, s-a bazat pe fondurile puse la 
dispoziţie de Crucea Roşie Americană. Despre activitatea concretă aflăm 
din acelaşi ziar: „a început prin a distribui 800 de porții de mâncare pe zi, 
număr care s-a urcat la 1600, în afară de laptele de două ori zilnic copiilor de la 
şcolile froebeliene. Aceeaşi misiune a oferit trusouri la copii nou născuți, de o 
bogăție neobişnuită“. O nouă misiune condusă de domnul Schall, venită 
atunci, intenţiona „să înființeze cantine în toate comunele urbane şi rurale din 
județele Tulcea şi Constanța“. La începutul lunii septembrie, misiunea 
Crucii Roşii americane se încheia şi, din presa locală, aflăm atât de unele 
abuzuri făcute de cei ce „ajutaseră“ la împărţirea ajutoarelor, cât şi de 
recunoştinţa sinceră a persoanelor serioase implicate în acest demers. 
lată un fragment în acest ultim sens: „în saloanele d-nei inginer Erbiceanu, 
în ziua de 6 septembrie, d-nele şi d-şoarele, care în zelul lor neobosit au ajutat 
Crucea Roşie Americană în nobila sarcină, pe care cu atâta bunăvoință au dus-o 
la îndeplinire, cu ocazia plecărei misiunii din localitate, au oferit un ceai 
membrilor ei ținând să arate prin aceasta recunoştinţa şi dragostea ce o poartă 


43 SJAN Constanta, fond Prefectura Constanta, f. 48. 

+ „Dobrogea Juna”, XIII, nr. 9, 12 ian. 1919, p. 2. 

45 SJAN Constanta, fond Prefectura Constanta, dos. 27/1919, f. 19. 
46 „Dobrogea Juna”, XIII, nr. 26,12/25 mai 1919, p. 1. 

față de sacrificiile şi devotamentul unor oameni de bine, de nobilă şi frumoasă 
îndeplinire a datoriei de umanitate fata de cei năpăstuiți şi nevoiaşi“. 

Armatele inamice de ocupaţie au lăsat în urma lor multă mizerie, 
curţile caselor fiind pline de bălegar, asemenea şi străzile. Prin ordonanţe 
ale primarului, locuitorii au fost obligaţi să asigure curăţenia oraşului. 
lată un fragment din documentul de arhivă: „Toţi locuitorii oraşului sunt 
obligați de a mătura strada în dreptul locuințelor lor până la jumătatea 
drumului, iar gunoaiele le vor strânge în grămezi pe marginea trotuarului, de 
unde vor fi ridicate în vehiculele Primăriei şi transportate afară din oraş. Toți 
hangii din cuprinsul oraşului sunt obligați a ține curțile hanurilor şi grajdurilor 
în cea mai perfectă stare de curățenie, ridicând gunoaiele în fiecare zi şi 
transportându-le cu propriile lor mijloace în gropile de la cărămidărie“.48 Cât 
despre igiena locuitorilor, aceştia erau obligaţi să facă baie obligatoriu la 
băile modeme din oraş, din strada Al. Lahovari, pentru a se evita 
răspândirea tifosul exantematic, transportat lesne de păduchi în condiţii 
de necuratenie. 

Autorităţile aveau în atenţie revenirea la viaţa normală a cetăţenilor 
din comunele respective, motiv pentru care administraţia plăşii 
Constanta instiinta des primarii şi notarii din comune de schimbările ce 
urmau a fi făcute. Retinem dintr-un astfel de document ce era afişat la loc 
vizibil pentru toţi locuitorii comunei Tuzla: „în scopul de a face să dispară 
legitimatiile liberate de către puterile centrale pe timpul ocupatiunei, vă rog 
instiintati populatiunea, să nu mai intrebuinteze aussveisele ce ar avea sau orice 
legitimatii emanate de la ocupanti, asemenea acte nefiind ținute în seamă de vreo 
autoritate şi fiind considerate ca neexistente. Autoritățile nu vor mai pretinde 
astfel de legitimatii, obligând locuitorii să-şi scoată bilete de identitate prevăzute 
de legile şi regulamentele noastre”.4? 

La 15 mai 1919, urmau să aibă loc alegeri pentru Cameră şi Senat, 
dar au fost amânate pentru 28, 29 iulie şi 4 august, apoi, la 15-21 
septembrie. Cetăţenii erau chemaţi să verifice înscrierea lor în listele 
electorale şi să-şi ridice certificatele de alegători.5 Ulterior, alegerile 
generale au fost, din nou, amânate pentru 2-8 noiembrie 1919.5! Pe 7 si 8 
noiembrie 1919 au avut loc alegeri pentru trei senatori ai județului 
Constanţa.? 


47 Loc. cit, nr. 43, 5 oct. 1919, p. 2. 

48 SJAN Constanta, fond Prefectura Constanta, dos. 29/1918-1919, f. 59. 
49 Idem, fond Primaria Tuzla, dos. 8/1919, f. 203. 

50 Idem, fond Primaria Constanta, f. 87. 106. 

51 Idem, dos. 4/1919, f. 1. 

52 Idem, fond Judecătoria M. Kogălniceanu, dos. 13/1919, f. 1. 

Şi totuşi viaţa mergea înainte... La 9 iunie 1919 Comandamentul 
militar francez de la Constanţa se adresa primarului pentru a afla ce 
documente trebuie să prezinte un militar francez ce dorea să se 
căsătorească aici cu o româncă, iar primarul îi răspundea cu rapiditate, 
lămurind că legislaţia noastră nu cerea decât un act de identitate al 
francezului respectiv. 

Primăria Constanţa împreună cu Societatea Marilor Stabilimente au 
început lucrările de refacere a Cazinoului, ce fusese putemic afectat de 
bombardamentele inamice din octombrie 1916. Asemenea, şi clădirea 
hotelului Palace, al aceleiaşi societăţi, fusese şi ea devalizată de tot 
mobilierul specific, astfel că s-au adus, în acea vară, de la Paris, toate 
dotările necesare atât hotelului, cât şi Cazinoului din Constanţa, în 
încercarea de a le pune mai repede în exploatare pentru recuperarea 
pagubelor suferite.54 

La Carmen Sylva, în iunie 1919, Sever Movilă deschidea 
stabilimentul de băi şi solicita aprobarea pentru a înfiinţa un restaurant 
şi un debit de băuturi spirtoase pentru perioada sezonului.55 

După cum vedem din paginile ziarelor de atunci şi din documentele 
de arhivă, în anul 1919 dobrogenii se străduiau să revină la viaţa lor 
normală. Situaţia politică incertă, în perspectiva deciziei aşteptate a 
marilor puteri privind soarta Dobrogei, agitatiile din rândul unor 
minorităţi naţionale, bolşevizarea unor elemente din armată şi 
posibilitatea radicalizării unor mişcări politice în contextul economic 
precar au afectat toate viaţa dobrogenilor. 

Chiar dacă, întorşi cei mai mulţi dintre ei din refugiu, şi-au găsit 
gospodăriile distruse, prin muncă ordonată, cu putinul ajutor pe care 
statul îl putea acorda în acele vremuri grele, ei au reuşit să reia firul vieţii 
obişnuite. Au început să se refacă clădirile, s-au adunat arhivele 
instituţiilor statului, comercianții şi meseriasii şi-au reluat activitatea, in 
ciuda greutăților legate de transportul dificil peste Dunăre sau de 
dotarea deficitară a portului Constanţa. Ajutorul extem, mai ales cel prin 
Crucea Roşie Americană, a înlăturat pericolul foametei, iar activitatea 
medicilor şi măsurile de igienizare luate de autorităţi au împiedicat 
izbucnirea unor epidemii. Viaţa politică se relua în noile condiţii 
democratic lărgite ale României Mari; au loc, în acest sens, primele 
alegeri şi partidele se reorganizează şi în oraşele dobrogene, sprijinite de 
o presă viguroasă. Erau primele semne ale începutului unei epoci noi, de 
referinţă în istoria României. 


53 Ibidem, f. 93, 94. 
 Idem, dos. 20/1919, passim. 
55 Idem, fond Primăria Tuzla, dos. 6/1919, f. 63. 

THE YEAR 1919 - THE INHABITANTS OF DOBRUJA RETURN 
TO THEIR NORMAL LIFE 


Abstract 


In 1919 the inhabitants of Dobruja returned to their homes and tried 
to resume their normal life. But the conditions were difficult. The allied 
armies of France and Great Britain were in Dobruja, and the Romanian 
administration hardly retumed to its duties. Its first concern was to 
provide the population with the necessary food and firewood, but also to 
apply hygiene measures to avoid the epidemics that usually occur after 
wars. However, the residents mobilize and manage to restore their 
homes, repair the destroyed schools, and the economic activities begin to 
retum to normal. There are also the first post-war elections, so the 
country is back on its natural path. 

Keywords: Dobruja, World War I, Romanian administration. 


https://biblioteca-digitala.ro 


Elena ZÎRNĂ* 


DRAMELE COPILĂRIEI: ORFELINATELE MILITARE 
DOBROGENE, IN ROMANIA POSTBELICA (1919-1920) 


În 1918, după doi ani de război purtat pe teritoriul național, după 
ocupaţia și jaful inamic, starea morală si viata materială a românilor erau 
din ce în ce mai chinuitoare. Producţia industrială mergea din ce în ce 
mai prost, transporturile erau paralizate, agricultura nu  satisfăcea 
nevoile curente ale populaţiei, inflaţia era în creştere, iar specula înflorea. 
Multe întreprinderi se închiseseră din lipsa materiei prime si a 
personalului, astfel că populația nu mai avea asigurat traiul zilnic.! 


Extras din: ATLAS GEOGRAFIC ISTORIC, ECONOMIC ŞI! STATISTIC 
aprobat de onor Ministerul de Instrucție cu Ordinul nr. 830 din 6 iulie 1934 


ROMÂNIA ÎN PRIMUL RĂZBOI MONDIAL 


* Expert arhivist, Depozitul Central de Arhivă, Piteşti 
! Gheorghe Buzatu, loan Scurtu, Istoria românilor în secolul XX, Editura Paideia, 
București, 1999, p. 22-23. 

Cei care s-au mai întors de pe front şi-au găsit casele și gospodăriile 
distruse, asa că era simplu de înţeles de ce ei nutreau, în acele momente, 
o puternică dorință de schimbare, de reconstrucție, de î începere a unei 
noi etape în viaţă. Însă multi dintre ei nu mai puteau să muncească, 
întrucât erau răniți sau invalizi. În urma celor care nu s-au mai întors de 
pe front au rămas acasă văduvele lor și copiii orfani. 

Așa se face că prima grijă a statului român după Marele Război a 
fost aceea de a-i ajuta atât pe invalizii de război, cât şi pe orfanii și 
văduvele de război, prin înființarea unor cămine pentru invalizi şi orfani 
în fiecare reşedinţă de judeţ. 

În cele ce urmează, vom prezenta activitatea desfășurată de statul 
român, alături de inițiativele private pentru ajutorarea văduvelor și 
orfanilor de război, în câteva unități militare din Dobrogea, în prima 
jumătate a anului 1920. 

Însă, înainte de aceasta, mi se pare oportun să facem câteva precizări 
cu privire la însemnătatea unirii Dobrogei cu România si efectele 
demografice și economice ale Primului Război Mondial asupra acestui 
teritoriu. 

Se ştie că Dobrogea a devenit un „obiect“ al dezbaterii internaționale 
într-un context politic care avea la bază echilibrul prin compensații. 
Unirea celei mai mari părți a Dobrogei cu România, stabilită prin 
Congresul de la Berlin, urmată de instalarea autorităților românești între 
Dunăre și Marea Neagră, începând cu noiembrie 1878, precum și 
programele de dezvoltare promovate de guvernele de la București și de 
Regele Carol I, au înscris regiunea într-un vast proces de modernizare si 
integrare cu efecte demografice semnificative.? 

In 1913, înainte de intrarea României în război, în județele Constanta 
si Tulcea trăiau 380.430 locuitori. S-a observat o creștere importantă fata 
de anul 1879, cu aproximativ 273.500 de locuitori, conform statisticilor.? 
Cursul ascendent al evoluţiei economico-demografice a fost întrerupt 
după intrarea țării noastre în război, regiunea Dobrogei fiind prima care 
a resimțit consecințele conflagrației. 

După înfrângerea de la Turtucaia (24 august-6 septembrie 1916), cea 
mai mare parte a Dobrogei (mai putin Delta Dunării) a fost ocupată de 
trupele Puterilor Centrale. Autoritățile și numeroși locuitori s-au refugiat 
în stânga Dunării. Administraţia bulgară s-a instalat rapid în zonă. 
Ocupantii şi-au consolidat poziţiile și și-au stabilit centre de acțiune 


2 Istoria Românilor. De la Independență la Marea Unire (1878-1919), vol. VII, tom. II, 
Editura Enciclopedică, București, 2003, p. 36-44/ coord. Gheorghe Platon/. 

3 Răzvan Limona, Populația Dobrogei în perioada interbelică. Semănătorul, Editura- 
online, 2009, p. 25. 

implicate în mișcarea iredentistă bulgară. Sunt bine cunoscute acțiunile 
interbelice violente ale comitagiilor. Bulgarii au avut un comportament 
agresiv față de români, fiind preocupaţi de jefuirea bunurilor din 
regiune, de distrugerea documentelor și agresarea populaţiei (crime, 
violuri). 

Insă drama populaţiei dobrogene nu avea să se încheie nici după 
1918, deoarece regiunea a rămas sub ocupație militară și abia în urma 
unor intervenţii pe lângă aliații României, autoritățile și populaţia 
refugiată încep să se întoarcă în teritoriul dintre Dunăre și Marea 
Neagra.* 

Avea sa înceapă, cu pași mici, ce-i drept, un lung proces de 
modernizare a Dobrogei, care s-a desfășurat pe întreaga perioadă 
interbelică, însă condiţiile au fost fundamental schimbate. Porturile din 
nordul Dobrogei (în special Sulina și Tulcea) au decăzut în condiţiile 
reducerii dramatice a comerțului și navigaţiei pe Dunăre. Constanţa a 
rămas însă principalul port la Marea Neagră, în ciuda faptului că orașul 
a fost afectat de scăderea volumului comerțului și incertitudinile legate 
de noul statut al navigației prin strâmtorile Bosfor și Dardanele. A 
continuat stabilirea în Dobrogea a numeroși români din alte provincii, iar 
în anii '20, în special în partea de sud a județului, s-au așezat numeroși 
aromâni. Tot în această perioadă are loc o emigrare masivă a turcilor din 
Dobrogea în Turcia, ca urmare a politicii lui Mustafa Atatiirk de a 
încuraja stabilirea musulmanilor din Balcani în noul stat turc. 

Revenind la subiectul nostru, continuăm prin a spune că, în acea 
perioadă de grele încercări, o situație deosebită cu care avea să se 
confrunte guvernul român a reprezentat-o cea a veteranilor de război, în 
general, a invalizilor, orfanilor și văduvelor de război, în special. 

Au apărut, mai întâi, inițiativele private de ajutorare a invalizilor, 
orfanilor și văduvelor de război. Încă din timpul războiului, în ianuarie 
1917, la inițiativa Reginei Maria, s-a înființat Societatea invalizilor de război. 
Aceasta și-a desfășurat activitatea într-un spital de la Iași, începând cu 1 
octombrie 1917.5 

Dacă în 1912 statisticile cercetătorilor români aproximau la 2.000 
numărul invalizilor de război, pe măsură ce activitatea acestei instituții a 


+ Istoria Românilor. De la Independenţă la Marea Unire..., p. 36-44. 

> Silviu Hariton, Asumarea politicilor sociale de către stat în România. Cazul invalizilor, 
orfanilor şi văduvelor de război (IOVR) după Primul Război mondial, în „Archiva 
Moldaviae, Supliment I”, 2014, p. 115-140; vezi și Gheorghe Banu, Sănătatea poporului 
român, Bucureşti, Fundaţia pentru Literatură și Artă Regele Carol II, 1936, p.65. 

continuat, numărul invalizilor a crescut la 72.000 în 1923, pentru ca în 
1932 numărul acestora să fie în jur de 70.000.° 

În ceea ce privește orfanii de război, despre care vom detalia în 
expunerea noastră, Prințesa Olga Sturdza, cu sprijinul elitelor sociale, a 
format, tot în lași, la 1 decembrie 1917, Societatea pentru ocrotirea orfanilor 
de război. Numărul membrilor cotizanti avea să crească destul de repede.” 

Alături de inițiativele private, autorităţile statului au depus eforturi 
considerabile pentru a realiza o situație cât mai exactă a invalizilor și 
orfanilor de pe întreg teritoriul țării. 

Mai întâi, pentru a 
înlesni ocrotirea orfanilor 
de război, la 22 aprilie 
1918 au fost aprobate 
Dispoziţiile generale 
referitoare la această 
mare problema cu care s- 
a confruntat România 
după război. Conform 
acestor dispoziții, 
primarii comunelor 
urbane şi rurale aveau 
obligativitatea de a 
identifica toți copiii 


Societatea pentru ocrotirea orfanilor din 
război, care a funcționat în localul Școlii 
de Menaj „Regina Maria“ din lași orfani de război şi de a 


întocmi o evidență 

amănunțită a acestora. Erau consideraţi orfani de război următoarele 
categorii de copii: 

- cei ai căror taţi decedaseră în timpul si din cauza războiului si ai 
căror mame muriseră înaintea sau după moartea acestora; 

- cei rămași orfani de tată și a căror mamă nu avea posibilităţi de a-i 
mai creşte; 

- cei fără mame, ai invalizilor de război, internaţi sau în neputinţă de 
a se îngriji de ei; 

- cei orfani de mamă, părăsiţi de tată, fără mijloace de supraveghe 
sau bolnavi; 


e Silviu Hariton, op.cit., p.115-140. 

? „Monitorul Oficial”, nr.19, 22 apr. 1918, p. 237-240, cu statutele publicate in acest 
număr din Monitor la p. 939-943 și, apoi, republicate, cu modificările ulterioare, în 
„Monitorul Oficial”, nr. 255, 12 feb. 1919, p. 5277-5281, „Monitorul Oficial” nr. 19, 10 
mai 1919, p. 1046-1049. 

- cei orfani de mamă şi fără supravegherea tatălui, chemat să 
îndeplinească serviciul militar pentru armată, în afara comunei în care 
locuiau.8 

O parte dintre aceștia erau puși sub tutela unor rude sau cunoștințe, 
dar majoritatea erau incredintati pentru întreținere unor orfelinate, 
cămine sau stabilimente existente.” 

Peste numai câteva săptămâni, prin Înaltul Decret nr. 1037 din 8 mai 
19181, s-a obținut calitatea de „persoană morală“ a Societăţii pentru 
ocrotirea orfanilor din război. Scopul înființării acestei instituţii a fost 
ocrotirea fizică şi morală a orfanilor de război. Această societate avea 
filiale în toate județele țării și se compunea din comitete regionale, 
judeţene si comunale. 

Imediat după înființare, autoritățile române au întocmit statistici 
pentru a cunoaște numărul cât mai exact al orfanilor de pe întreg 
teritoriul țării. 

La începutul lui 1918 au fost recenzați initial 40.000 de orfani, în 
teritoriul controlat de autoritățile române în Moldova. Peste numai doi 
ani, în 1920, numărul estimat al orfanilor de pe întreg teritoriul țării a 
fost de 296.000. În Muntenia și Dobrogea erau 127.135 orfani de război. 
Pentru aceștia aveau să se strângă peste două milioane de lei din donații 
și alte ajutoare, obținute în urma organizării unor spectacole, serbări, sau 
de la diferite misiuni umanitare." 

In 1920, Societatea pentru ocrotirea orfanilor de război avea în îngrijire 
3.900 de copii in 57 de orfelinate si alti 96.900 de orfani erau îngrijiţi si 
cazați în orfelinate doar pentru o anumită perioadă de timp, fiind asistați 
și la domiciliu, acolo unde mai trăia unul dintre părinți sau unde exista 
un tutore, conform statutului societatii.!? 

După cum ușor putem observa, Societatea a avut în grijă un număr 
mic de copii orfani (cazați permanent sau temporar în orfelinate), 
comparativ cu cel înregistrat de autorități în Dobrogea și Muntenia. 

Activitatea acestei instituții a fost extrem de importantă și foarte 
intensă, mai ales după prima conflagrație mondială. A fost nevoie să 
treacă ceva timp până când Societatea pentru ocrotirea orfanilor de război să 
funcționeze la adevăratele valenţe. Abia după Marele Război 
adăposturile sociale din întreaga țară aveau să capete importanța 


8 „Monitorul Oficial”, nr.19, 22 apr. 1918, p. 237-240. 

9 Loc. cit. 

10 Loc. cit., nr. 31, 8 mai 1918, p. 400-401. 

u Silviu Hariton, op.cit., p.115-140. 

12 Ibidem; vezi si „Monitorul Oficial”, nr.19, 22 apr. 1918, p. 937-943; nr.31, 8 mai 1918, 
p. 400-401; nr.19. 10 mai 1919, p. 1046-1049. 

cuvenită, numărul copiilor cazați și îngrijiţi aici fiind din ce in ce mai 
mare. De-a lungul timpului, această activitate de asistență civică 
națională s-a ridicat la cel mai înalt nivel, atunci când taţii lor „au fost cu 
sabia în mână, țintă la inamic, nu aveau putinţa să-și îndrepte nici cel putin o 
clipă atenția si sprijinul către cei rămaşi în voia soartei la căminuri“">. 

Tocmai de aceea, după război, alături de inițiativele private’, armata 
a fost instituţia cu o însemnată contribuţie la rezolvarea acestei dificile 
probleme. 

Ministerul de Război, prin factorii conducători, a lăudat inițiativele 
private care au reușit să aline suferința copiilor rămași orfani de tată sau 
chiar de ambii părinți. Într-o statistică a Ministerului de Război din 
decembrie 1919 este consemnat faptul că societățile private din tara 
adăposteau aproximativ 200.000 de „gingașe vlăstare“5, un număr mic, 
totuși, comparativ cu pierderile umane înregistrate dupa prima 
conflagrație mondială. 

După război, 
autorităţile militare 
centrale şi teritoriale 
(şefii marilor corpuri 
de armată) au 
colaborat cu filialele 
judeţene ale 
Societății pentru 
ocrotirea orfanilor de 
război, cu scopul 
instituționalizării 
acestor marginali în 
spațiul cazon al 
cazărmilor, fără a se 


încerca, însă, — 
militarizarea lor. Copii orfani, la coadă, așteptând portia de 
Membrii activi ai hrană 


societății au întocmit 
situații cu numărul copiilor orfani care aveau nevoie de îngrijire, cu 


13 Depozitul Central de Arhivă, Pitesti (în continuare Dp.C.A), fond Ministerul de 
Război-Cabinetul ministrului, dos. 369, f. 114. 

14 Două dintre acestea au fost pomenite mai sus; au fost înființate numeroase fundații 
care au venit, și ele, în ajutorul copiilor rămași orfani; alături de acestea, foarte multe 
persoane fizice au făcut donaţii pentru copii, au organizat spectacole, baluri sau alte 
reprezentații, în urma cărora s-au strâns fonduri semnificative. 

15 Dp.C.A., fond Ministerul de Război-Cabinetul ministrului, dos. 369, f. 114. 

situaţia părinţilor sau tutorilor cărora erau incredintati, starea materială, 
situaţia şcolară, meseriile pe care le cunoșteau şi orice alte informaţii 
considerate utile pentru a asigura institutionalizarea orfanilor în condiţii 
optime. Aceste situații au fost trimise către fiecare unitate militară. 

Astfel, Ministerul de Război a pus în practică iniţiativa înființării 
unor adăposturi pentru copiii defavorizati, organizând la nivelul fiecărui 
regiment cămine pentru orfanii de război, care nu erau nimic altceva decât 
niște clădiri special amenajate. S-au dat instrucţiuni precise corpurilor de 
armată pentru a-i primi pe toţi cei care aveau nevoie atât de locuinţă, cât 
şi de hrană şi îmbrăcăminte. Pentru amenajarea acestor adăposturi s-au 
folosit fie construcţiile deja existente, care au fost reabilitate, fie s-au 
construit altele. Însă, în ambele situaţii, cazarea copiilor a fost dificilă, 
dar nu imposibilă. 

În aceste adăposturi sociale, numite „orfelinate“, au fost primiți copii 
până la vârsta de 18 ani. În unele orfelinate nu au fost primiţi decât 
băieţii, fetele nefiind acceptate. Fiecare orfan primea de la statul român 
un ajutor social, o pensie de stat, trimisă direct în adăposturi, prin 
filialele societăţii. In situația în care mama nu-și mai putea îngriji 
propriul copil, orfan de tată, asa cum de multe ori se întâmpla, si hotara 
să-l ducă în orfelinat, o parte din pensie îi revenea acesteia, iar cealaltă 
parte era directionata către copil.!” 

Au fost primiţi atât orfanii de război, care nu mai aveau case şi 
trebuiau să locuiască permanent, precum şi cei care doreau să fie 
gazduiti temporar, aceștia din urmă având cel putin un părinte în viata 
sau un tutore. Cei mai oropsiti de soartă, care nu puteau trăi decât cu 
ajutorul statului, erau permanent cazaţi aici, primeau hrană, îngrijire 
medicală, mergeau la școală. Erau pregătiți pentru a putea intra ușor în 
societate, pentru a se dezvolta independent și individual, ei 
reprezentând viitorii militari ai armatei române. 

Alături de cazarea lor, o problemă la fel de importantă a fost 
educarea copiilor adapostiti în cazărmi, fără a se urmări însă 
militarizarea lor, ci numai buna creştere și pregătirea lor pentru a putea 
înfrunta greutățile vieții. O parte dintre ei au fost adoptați „copii de 
trupă“ pe lângă unitățile militare. Alţii au dorit să urmeze cariera 
militară. 

După o scurtă trecere în revistă a ceea ce a însemnat statutul de 
„copil orfan de război“ și după prezentarea statisticilor întocmite de 
statul român și de Societatea pentru ocrotirea orfanilor de război, în cele ce 
urmează vom încerca să descriem activitatea din câteva cămine 


te „Monitorul Oficial“, nr.19, 22 apr. 1918, p. 239. 
17 Dp.C.A., fond Ministerul de Război-Cabinetul ministrului, dos. 369, f. 76. 

regimentare din Dobrogea, în primele luni ale anului 1920, care au fost 
înființate pentru ajutarea celor năpăstuiți de soartă. Activitatea era 
raportată constant, astfel că putem observa evoluţia numărului copiilor 
în adăposturile din garnizoane. 

Așadar, în perioada 23- 
29 ianuarie 1920, 
comandantul Regimentului 
39 Infanterie din Divizia 10 
Infanterie a raportat că 
avea în îngrijire șapte 
orfani, care au primit 
îmbrăcăminte și hrană „la 
fel ca soldaţii“; de educaţia 
lor s-a ocupat fie un 
subofițer desemnat de 
comandantul unităţii, fie 
chiar soțiile ofițerilor din 
unitate. S-a organizat un 
spectacol artistic, în cinstea Copiii orfani primeau hrană de la 
Anului Nou, respectiv la 3 bucătăriile de campanie ale unităților 
ianuarie 1920, care a adus militare 
un „beneficiu“ de 1000 lei, 
bani folosiți exclusiv pentru copiii adapostiti aici. 

Conducerea Diviziei 9 Infanterie a raportat că nu avea în îngrijire 
niciun copil orfan. La fel și Regimentele 23, 33 si 38 Artilerie, precum si 
20 Obuziere si 10 Pionieri.!8 

Comandantul Regimentului 10 Vânători a raportat forului superior 
al armatei (Ministerul de Război) că adăpostea și îngrijea cinci copii 
orfani, doi dintre ei urmau cursurile școlii primare, iar ceilalți trei erau 
internați în spital, în garnizoana Brașov, fiind bolnavi. Regimentul 2 
Vânători nu avea camere disponibile pentru a mai primi copii, deși avea 
cazați doi. Regimentul 6 Vânători avea o cameră disponibilă cu șase 
paturi, însă niciun copil. Regimentul 4 Infanterie avea două camere în 
cazarmă, cu 14 și, respectiv, 17 paturi și îngrijea 11 copii. Alături de 
aceștia, alti 253 fuseseră îngrijiţi de militarii unităţii, copii care au fost „în 
trecere“ prin cazarmă, adică nu au fost cazați permanent, ci doar atât cât 
au avut nevoie de ajutor. Regimentul 20 Infanterie a raportat că, în 
perioada 23-29 ianuarie 1920, a îngrijit cinci copii, deși dispunea de două 
camere cu 11 paturi pentru orfani si 16 pentru invalizii de război. 
Regimentul 5 Infanterie avea puși pe ordinea de zi zece copii orfani, însă 


18 Ibidem, f. 273-274. 

au fost prezenţi, în săptămâna 23-29 ianuarie, doar şapte. Această unitate 
a raportat că primise subvenţii în valoare de 1435 lei, bani folosiţi 
exclusiv pentru îngrijirea copiilor și invalizilor de război. Regimentul 6 
Infanterie a transformat o cameră din cazarmă, unde a instalat 60 de 
paturi suprapuse pentru invalizii de război, și o cameră cu 6 paturi, 
pentru copiii orfani. Însă, în săptămâna 23-29 ianuarie, a avut în îngrijire 
doar doi copii. Avea fonduri în valoare de 2740 lei. 

O situaţie aparte a fost raportată de comandantul Regimentului 21 
Infanterie. Deși avea fonduri în valoare de 2137 de lei, nu dispunea de 
nicio cameră pe care putea să o transforme în cămin pentru copiii 
orfani.”° 

În cazarma Regimentului 107 Infanterie situaţia era complet diferită. 
S-au amenajat două camere cu mobilierul necesar pentru copiii care 
urmau să fie aduși aici. La 28 ianuarie 1920 nu avea repartizat niciun 
orfan si niciun invalid de război.?! 

In săptămâna imediat următoare, respectiv 29 ianuarie - 4 februarie 
1920, situația nu era cu mult diferită. Unităţile militare au raportat 
următoarele: 

În cazarma Diviziei 9 Infanterie nu s-a înregistrat nicio schimbare 
față de perioada anterioară. Regimentul 39 Infanterie din Divizia 10 
Infanterie îngrijea tot şapte copii orfani și Regimentul 38 Infanterie, din 
aceeași divizie, avea sub îngrijire nouă copii, care luau cursuri de muzică 
la școala primară, alături de celelalte materii studiate, respectiv 
matematică, citire, caligrafie ș.a. Si cei cinci orfani din cazarma 
Regimentului 10 Pionieri urmau cursurile școlii primare. Regimentul 74 
Infanterie a raportat că îngrijea tot cinci copii orfani. Al cincilea a fost 
adus la unitate în timpul vacanței școlare de iarnă, fiind înscris la scoala 
în clasa a II-a. Regimentul 25 Artilerie avea în îngrijire doi copii, 
Regimentul 16 Pionieri - patru copii, iar Regimentul 30 Obuziere nu 
îngrijea niciun orfan și niciun invalid de razboi.” 

In perioada 26 martie - 2 aprilie 1920, statistica întocmită de 
autoritățile militare a fost următoarea: Diviziile 9 şi 15 Infanterie, precum 
şi Regimentele 76 şi 80 Infanterie, au raportat că nu aveau niciun orfan 
de război în cazărmi. Așadar, situația nu se schimbase față de cea din 
primele două luni ale anului 1920. La fel si pentru Regimentele 63, 73, 79 
şi 87 Infanterie, Regimentele 25 Artilerie şi 15 Pionieri. Spre deosebire de 


19 Ibidem, f. 354-35. 

20 Ibidem. 

21 Idem, dos. 371, f. 253. 
22 Idem, dos. 369, f. 656. 


73 


https://biblioteca-digitala.ro 


acestea, comandanții Diviziei 10 Infanterie și Regimentului 23 Infanterie 
au raportat că au avut în îngrijire 17 băieţi, cu vârste între 7 şi 15 ani.” 

În săptămâna 10-17 aprilie 1920, Diviziile 9 şi 10 Infanterie nu au 
raportat nicio schimbare. Conducerea Regimentul 75 Infanterie din 
Divizia 15 Infanterie a consemnat că avea sub îngrijire 12 orfani, care au 
fost echipați cu haine și încălțăminte confecționate de militari și înscriși 
la școală în clasele primare.24 

Toţi acești copii napastuiti de soartă, aflați sub directa supraveghere 
a autorităților militare, au fost bine îngrijiţi, mergeau la cursuri, în clasele 
primare și gimnaziale. Totodată au fost pregătiți chiar în atelierele de 
mecanică sau croitorie ale unităților, tocmai pentru deprinderea unor 
meserii care să le folosească mai târziu in viata. Li s-au confectionau 
haine în atelierele din cazărmi, primeau hrană la fel ca militarii, pe care o 
serveau fie la popota unităților, fie în camere special amenajate. Doar 
pentru cei cu vârste foarte mici, hrana era diferită - primeau lapte - și 
masa era servită în incinte separate de ale militarilor. 

Fără sacrificiul părinţilor acestor copii, fie că au fost taţii care au 
căzut pe câmpul de luptă sau au rămas infirmi, fie că au fost mamele 
răpuse de tifosul exantematic etc., victoria noastră nu ar fi fost posibilă. 

După încheierea războiului, militarii rămași în viață, precum și 
ceilalți membri ai familiilor lor au încercat să ia viața de la capăt, să 
reintre pe un fagas normal. Însă existența lor era amenințată, deoarece 
nu au mai putut să-și lucreze pământul, fiind tot timpul sub arme, 
gospodăriile fuseseră distruse în cea mai mare parte și nu-și mai puteau 
procura hrana necesară supraviețuirii. 

Așadar, o altă problemă dificilă cu care s-au confruntat autoritățile 
române, la terminarea Primului Război Mondial, a reprezentat-o 
asigurarea alimentării populației, care era din ce în ce mai săracă. Pentru 
rezolvarea ei, in 1919 guvemul României a hotărât acordarea 
subvenţiilor, sub formă de alimente, cereale, animale sau alte materiale 
folosite în gospodărie (unele rechizitionate de la inamic), familiilor celor 
care au supraviețuit cumplitelor bătălii. 

S-a realizat un sistem național care să identifice necesarul populaţiei, 
sursele disponibile și dirijarea centralizată a acestora, spre regiunile și 
categoriile de persoane defavorizate. 

La nivel naţional a fost constituită Direcţia Generală de 
Aprovizionare, cu scopul de a asigura aprovizionarea armatei și 
populaţiei civile. Conform instrucţiunii nr. 313 din 6 ianuarie 1919, emisă 
de această instituţie, la nivelul întregii tari s-au organizat șase servicii 


23 Idem, dos. 417, f.8. 
24 Ibidem, f. 57. 

regionale, ai căror membri supravegheau și îndrumau activitatea 
desfășurată privind aplicarea hotărârilor Direcţiei Generale de 
Aprovizionare. La nivelul fiecărui județ se stabilea întregul stoc de 
cereale sau subzistente de la producători sau deținători de cereale si 
subzistente, controlarea prețurilor minimale și luarea măsurilor de 
sanctionare a celor care nu le aplicau, precum și contabilizarea familiilor 
a căror existență depindea de acordarea ajutoarelor sociale. Plata 
produselor disponibilizate se făcea din creditul de război al Ministerului 
de Război, iar prețul se plătea integral, fără a se mai reține taxe pentru 
stat.25 

Conform Ordinului circular nr. 3074 din 16 august 1919 al Marelui 
Cartier General, transmis tuturor marilor unităţi din ţară, „în urma 
încheierii armistițiului, au fost rechizitionate de la guvernul Ungariei si aduse 
în tara, toate categoriile de materiale de construcție, materiale rulante, 
echipamente agricole, animale sau materiale «plutitoare de orice categorie», 
alături de 20.000 de vagoane de grâu, 10.000 vagoane de porumb și 5.000 
vagoane de orz si ovăz“. Primii care au beneficiat de aceste ajutoare 
materiale aveau să fie orfanii de război, invalizii de război și văduvele 
celor căzuți la datorie pe câmpul de luptă.26 

Unităţile militare care aveau în îngrijire orfani și invalizi de război 
au fost aprovizionate cu alimente și cereale de la Depozitul central de 
subzistente al armatei din București. Alături de alimente și cereale le-a 
fost distribuit și material lemnos, folosit la încălzirea camerelor 
transformate în „orfelinate“. De cele mai multe ori transportul lemnului 
era îngreunat și ajungea cu întârziere la unități, din cauza vremii sau a 
lipsei fondurilor. 

Depozitele din garnizoana București, în data de 28 martie 1920, 
conțineau următoarele cantități de cereale și alimente: arpacaș - 34.000 
kg, bulion - 4.700 kg, brânză - 2.000 kg, cafea „pisată“ - 1.972 kg, ceai - 
13.139 kg, ceapă - 70.000 kg, cartofi - 55.000 kg, conserve de carne - 
840.000 bucăţi, conserve de fasole - 29.000 bucăţi, grâu - 1.342 kg, precum 
și „cărticele orfani“ - 141.542 bucăţi, „cărticele trupă“ - 18.030 bucăţi, care 
au fost distribuite populaţiei.? 

De-a lungul timpului s-au depus toate eforturile, atât din partea 
autorităților militare, cât și civile, pentru ca acești copii orfani de război 


3 Remus Macovei, Ocupația militară a Dobrogei de către Puterile Aliate: reinstalarea 
autorităților româneşti în Dobrogea: noiembrie 1918-decembrie 1919, Constanţa, Editura 
Next Book, 2018, p. 41-42. 

25 Dp.C.A., fond Marele Cartier General, dos. 3092, f. 1-15. 

27 Idem, fond Ministerul de Razboi-Cabinetul ministrului, dos. 371, f. 92. 

să primească a doua șansă, să poată crește frumos și să fie puternici în 
viață. 

Alături de copiii care și-au pierdut taţii în cumplitele bătălii, statul 
român le-a ajutat si pe mamele acestora, văduve de război, care se 
confruntau cu mari lipsuri financiare, dată fiind situația dificilă din 
întreaga tara. 

Astfel, în martie 1920, văduva generalului lon Butză (din 
Regimentul 26 Infanterie ,,Rovine”) a solicitat ministrului de război 
ajutor financiar sau alimentar pentru ea și copilul său orfan, care 
ajunseseră să „umble prin restaurante si să cerșească mâncare “2. 

Văduva de război Florica Popovici, din Constanţa, a primit de la 
autoritățile statului următoarele alimente: 16 kg zahăr, 5 kg de orez, 10 
kg de făină, 5 cutii de lapte condensat, 5 kg de paste făinoase și 2 kg de 
untură. 

De asemenea, văduva căpitanului Andreescu, Maria Andreescu, în 
urma solicitării a primit următoarele cantități de alimente: 4 kg zahăr, 2 
kg de orez, 3 kg de făină, 2 cutii de lapte condensat, 2 cutii cu sardele și 1 
kg de untură. 

Tot în martie 1920, văduva Maria Ene, din comuna Dichiseni, județul 
Ialomița, soția soldatului Ene, mort pe front, a solicitat doi cai și „o 
pereche de boi“. Aceste animale erau considerate „bunuri de rechiziție“ si au 
fost de mare ajutor în desfășurarea muncilor agricole.?! 

Copiii loan și Dafina Pârvu, rămași orfani în urma decesului ambilor 
părinți, au solicitat Ministerului de Război „doi boi sau doi cai de la 
Regimentul 24 Infanterie Tecuci“, cu care să-și lucreze pământul. Aceste 
animale au fost repartizate, de fapt, tutorelui acestor copii, Gavrilă 
Pârvu, care a prezentat autorităților decidente toate actele necesare.* 

Atât animalele, alimentele, cât și alte materiale sau unelte agricole, 
atât de necesare în gospodăriile familiilor rămase în voia sorții, au fost 
repartizate în mod gratuit de statul român sau cu prețuri foarte mici, 
tocmai pentru a nu încuraja specula. 

Un caz particular este cel al văduvei de război Ana Poltzer, din Ilfov, 
care și-a pierdut nu numai soțul pe câmpul de luptă, ci și unicul fiu, 
caporalul Alexandru Poltzer. Acesta s-a înrolat voluntar în campania din 
1916, în Regimentul 21 Infanterie, și a căzut la datorie. In 1920 mama 
militarului a solicitat Serviciului Pensii militare ajutor financiar, anume 


28 Ibidem, f. 130. 
29 Ibidem, f. 151. 
% Ibidem, f. 172. 
31 Idem, dos. 400, f. 12. 
32 Ibidem, f. 841. 

pensie de urmaș, precum și alimente și material lemnos pentru 
gospodarie.*? 

De asemenea, in iunie 1920 vaduva Maria Benescu, din Braila, care 
si-a pierdut sotul si fiul (soldatii Marin si Tudor Benescu) in cumplitele 
bătălii, a solicitat ajutor financiar pentru procurarea hranei necesare 
creșterii celor doi copii orfani pe care-i mai avea acasă. Dorea să-și 
crească singură copiii, nu să-i aducă în „orfelinatul“ din zona Dobrogei. 
Această dorință nu se putea materializa fără ajutorul din partea statului 
român, întrucât nu avea „avere“, după cum declara. 

Asemănător este si cazul văduvei de război Ioana Pleșa, din județul 
Muscel, soția sergentului major Andrei Pleşa. În iunie 1920 a solicitat 
pensie de urmaș pentru a-și putea crește copiii rămași orfani de tată.” Si 
exemplele de acest fel au fost numeroase. 

Continuăm prin a spune că mamele văduve au fost scutite de plata 
anumitor taxe fiscale, tocmai pentru „ușurarea traiului zilnic“, pentru a-și 
putea crește și educa frumos copiii, ele însele afirmând că „suntem demne 
de situația și numele tatălui lor“. 

O altă modalitate de a veni în sprijinul mamelor și copiilor rămași 
orfani după război a fost organizarea unor spectacole caritabile, cu 
concursul autorităților militare și civile. De exemplu, concertul de pian 
susținut la Ateneul Român, în 26 martie 1920, de Corina Sfetea, 
absolventă a Conservatorului de Muzică din București. Jumătate din 
suma obținută din vânzarea biletelor a fost trimisă orfanilor de război 
aflați sub îngrijirea d-nei Lisette Greceanu, membră a Societăţii „Ocrotirea 
Orfanilor de Război“, una dintre sutele de persoane care au contribuit, 
prin donațiile lor, la ajutarea acestor copii.” 

De asemenea, pentru orfanii din Sighişoara, aflați sub îngrijirea 
Regimentului 97 Infanterie, în ianuarie 1920 s-a organizat un spectacol 
teatral. S-au strâns 2.627 lei, sumă folosită exclusiv pentru ameliorarea 
situației acestor oropsiti de soartă, victime ale Marelui Război.” Si 
exemplele de acest fel pot continua. 

Înființarea acestor orfelinate a avut scopul de a adăposti şi îngriji un 
număr cât mai mare de copii rămaşi în voia sorții, pe de-o parte, iar pe 
de altă parte s-a încercat educarea lor, pentru a face față mai ușor 
provocărilor vieții de adult. 


33 Idem, dos. 371, f. 400-401. 

% Idem, fond Casa Dotatiei Oastei, dos. 568, f. 11. 

35 Idem, dos. 568, f. 82. 

% Idem, fond Ministerul de Razboi-Cabinetul ministrului, dosar 371, f.172. 
37 Ibidem, f. 213-214. 

38 Ibidem, f. 258. 

Acestea fiind spuse, putem concluziona afirmând că numărul 
copiilor orfani institutionalizati de statul roman în spațiul cazon al 
unităților militare a fost destul de mic, comparativ cu pierderile umane 
înregistrate după prima conflagrație mondială. 

Ocrotirea orfanilor din război a reprezentat o „datorie morală“, o 
„dorință“ și, mai ales, o „obligaţie“ față de jertfa părinţilor lor, pentru 
viitorul celor care au supraviețuit într-o tara unită. 

Iniţiativa de ocrotire a orfanilor de război în aşezăminte ale 
instituţiei armatei, precum si în casele de copii înființate în întreaga tara, 
cu ajutorul societăților private, s-a dovedit a fi un real succes. 


CHILDHOOD'S DRAMAS: THE MILITARY ORPHANAGES OF 
DOBRUJA, ROMANIA, AFTER THE GREAT WAR (1919-1920) 


Abstract 


After The Great War, the first concern of the Romanian State was to 
help those who were disabled, orphans and war's widows, the military's 
survivors dead on the battle field. For solving this problem, it was set up, 
in 1916, a Society for defending the disabled and war's orphans. The 
purpose of this special society was to defend them morally and 
physically. 

Alongside this one, the army had an important contribution in 
solving their institutionalization problem. „Houses” for invalids and 
war's orphans were set up, which were social places developed in 
military's buildings. 

In this article, we would like to present the activity of a few special 
places, from military organization of Dobruja, where were refuged 
invalids and war's orphans, from the begining of 1920'. 

Keywords: World War I, orphan children, Society for defending the 
invalids and war's orphans, the military's orphanages, Dobruja, 1920". 

Remus MACOVEI 


LUPTA INVALIZILOR, ORFANILOR ȘI VĂDUVELOR 
DIN CAMPANIA 1916-1919 S 
CU BIROCRATIA ȘI REAUA-CREDINTA A AUTORITATILOR 


1. Împroprietărirea participanţilor la război si a urmașilor celor 
căzuţi 

Încă din timpul iernii anului 1917, regele Ferdinand I, în timpul 
deselor deplasări în primele linii ale frontului sau inspectării taberelor 
de refacere, în timpul participării la diferite aplicaţii, a promis 
militarilor că toţi cei care luptă pentru ţară vor fi împroprietăriți: 
„Vouă, fiilor de țărani, care ati apărat cu brațul vostru pământul unde v-aţi 
născut, unde ati crescut, vă spun eu, regele vostru, că pe lângă răsplata cea 
mare a izbânzii, care vă asigură fiecăruia recunoştinţa neamului nostru 
întreg, ati câştigat totodată dreptul de a stăpâni într-o măsură mai larga 
pământul pe care v-aţi luptat. Vi se va da pământ. Eu, regele vostru, voi fi 
întâiul în a da pilda!” 3 

Împroprietărirea ţăranilor se va face în baza Legii pentru reforma 
agrară din Oltenia, Muntenia, Moldova şi Dobrogea din 17 iulie 1921, 
publicată în „Monitorul Oficial” nr. 82/17 iulie 1921. Această reformă a 
fost apreciată de către specialişti ca fiind cea mai mare și mai 
îndrăzneață din punct de vedere economic din lume, fiind un act de 
dreptate socială, acceptat la nivelul întregii societăți românești. 

Referitor la împroprietărirea militarilor care au luptat în război şi 
a urmaşilor acestora, legea prevedea următoarele: 

„e Pământul expropriat se vinde în loturi celor indreptatiti in 
următoarea ordine de precădere: 

1. Mobilizatilor în războiul 1916-1919; 

2. Mobilizatilor în campania 1913; 

3. Văduvelor de război pentru copii; 

4. Agricultorilor mici lipsiți de pământ; 

5. Agricultorilor cu proprietăți mai mici de 5 ha; 

6. Orfaniilor de război.” (art. 78) 


*Colonel, președinte al Asociaţiei Cultului Eroilor „Regina Maria” ~ Filiala Constanta 
1 Enciclopedia Armatei Române, Editura Centrului Tehnic al Armatei, București, 2009, 
p. 27. 

„e Meseriaşii ca: lemnarii, fierarii, croitorii, lăutarii etc., care în trecut 
nu s-au ocupat cu agricultura, cârciumarii şi diferitii comercianți, precum şi 
acei din orice categorie ar fi, care, având pământ, l-au vândut, nu vor fi 
împroprietăriți decât după ce au fost satisfacuti toți ceilalți indreptatiti.” 
(art. 84); 

„e Ofițerii invalizi vor primi cu precădere, în conditiunile de plată ale 
legii, câte 5 ha pământ; ei vor putea primi până la 25 ha în regiunile de 
colonizare după terminarea împroprietăririi dacă se obligă a-l cultiva 
personal şi a se stabili pe lot.” (art. 85); 

„e Se exclud de la împroprietărire dezertorii condamnați cu hotărâri 
rămase definitive, chiar dacă au fost amnistiati de delictul săvârşit, precum 
şi toți aceia care s-au pus în serviciul duşmanului. Fac excepție de la cele 
prevăzute în alineatul de mai sus dezertorii in țară, condamnați şi 
amnistiati, care la revizuirea prevăzută de art. 90 vor dovedi înaintea 
comitetului de ocol, cu copie de pe foaia matricolă certificată de către 
comandantul cercului de recrutare respectiv, că în tot cursul războiului 
1916-1919 nu au avut lipsuri nelegale de la corpul sau serviciul lor, urmate 
de mutație de dezertare, neanulate prin ordin de zi, mai mult de 30 de zile. 

Mobilizatii care n-au urmat armata în Moldova şi au rămas în teritoriul 
vremelnic ocupat şi care au fost cercetaţi de comisiunile instituite in acest 
scop şi găsiți că au rămas în teritoriul ocupat, vor fi împroprietăriți în 
comunele lor, numai după ce se vor satisface celelalte categorii de 
indreptatiti la împroprietărire, iar în cazul când nu va ajunge şi pentru ei 
pământ în comunele lor, ei vor fi împroprietăriți prin colonizare. 

Răniţii şi invalizii, precum şi cei care au fost făcuți prizonieri de 
duşmani şi n-au fost condamnaţi de Curțile marțiale, nu se consideră ca 
rămaşi în teritoriul ocupat şi deci nu se tratează ca atare în ceea ce priveşte 
împroprietărirea.” (art.86); 

„e Acolo unde nu este destul pământ pentru a împroprietări pe toți cei 
indreptatiti, o parte din ei se vor muta în regiuni de colonizare. Această 
alegere se va face de către locuitorii înşişi, iar când pe această cale nu s-ar 
ajunge la un rezultat împăciuitor, alegerea se va face de comitetul local de 
împroprietărire, preferându-se la împroprietărirea pe loc invalizii şi văduvele 
de război, iar din aceeaşi categorie sătenii mai în vârstă familişti, care posedă 
gospodării întemeiate.” (art. 87); 

„e Din pământul expropriat prin dispozițiile legii de fata peste 
prevederile Decretului-lege nr. 3697 din 15 decembrie 1918, se vor 
împroprietări de preferință înaintea celorlalte categorii de indreptatiti: 

a) Invalizii; 

b) Văduvele de război pentru copii şi orfanii de război născuţi cel mai 
târziu în anul 1903 şi care posedă inventar agricol.” (art. 88)? 

Conform documentelor existente la Serviciul Judeţean Constanţa al 
Arhivelor Naţionale, fond Consilieratul Agricol, au avut dreptul de a fi 
împroprietăriți şi au fost trecuţi pe listele comunale de împroprietărire, 
cu respectarea prevederilor legii, 282 invalizi, 1.829 urmaşi ai celor căzuţi 
pe front şi 9.328 mobilizați în campania 1916-1919. Fiecare dintre cei care 
aveau acest drept a întocmit dosare de împroprietărire, care au fost 
verificate de comisiile locale, abia ulterior aceștia fiind puşi în posesia 
suprafeţei de pământ legal cuvenite. 

Pentru urmaşi — soțiile sau părinţii celor căzuţi în timpul campaniei 
- marea lor majoritate neştiutori de carte, a fost un adevărat calvar 
procurarea tuturor documentelor necesare întocmirii dosarului de 
împroprietărire. Necunoscând cu exactitate unităţile în care au fost 
mobilizați, locul şi data când au murit sau au fost dati dispăruţi militarii, 
urmaşii s-au lovit de birocraţia existentă în Ministerul de Război şi în 
structurile subordonate, dar şi la nivelul primăriilor de care aparţineau. 

Într-o situaţie deosebită se aflau urmaşii celor declaraţi dispăruţi în 
timpul campaniei. Membrii de familie trebuiau să găsească camarazi ai 
militarului care să ateste, prin declaraţii scrise, date în fata unor 
reprezentanţi legali, moartea sau dispariţia acestuia. Astfel, Dobriţa N. 
Florescu din Cemavodă a întâmpinat mari greutăţi în întocmirea 
dosarului pentru a obţine pensia de urmaş în urma decesului soțului său, 
soldatul Florescu Nicolae, în campania 1916-1918. Până pe 27 iulie 1925 
aceasta a reuşit să procure doar o parte din documentele necesare: de la 
camarazii soldatului s-a aflat că acesta a fost în contigentul 1896 şi că a 
făcut parte din Regimentul 74 Infanterie. Nu a putut obţine actul de 
căsătorie şi certificatele de naştere ale celor 4 copii, deoarece 
documentele Primăriei Cernavodă fuseseră distruse pe timpul 
războiului. Din cauza lipsei mijloacelor materiale şi a bolii, văduva nu a 
avut posibilitatea să obţină aceste documente, astfel încât dosarul de 
pensie depus la Comisia Interimară a Primăriei Cernavodă a fost 
respins.? 

Deputatul Aurel Dragoş face o comunicare in plenul Adunării 
Deputaţilor, la 12 noiembrie 1923, prin care solicită simplificarea 
procedurii declarării ca morţi a militarilor dispăruţi în război. 


2 Legea pentru reforma agrară din Oltenia, Muntenia, Moldova şi Dobrogea din 17 iulie 
1921, publicată în „Monitorul Oficial“ nr. 82/17 iulie 1921, Partea a II-a. 
Împropietărirea, Capitolul 10. Ordinea de preferință la împropietărire. 

Serviciul Judetean al Arhivelor Nationale Constanta (în continuare, SJAN 
Constanţa), fond IOVR, dos. 5893. 

Parlamentarul justifică propunerea şi prin prisma faptului că o parte 
din soțiile celor dati dispăruţi ar fi dorit să se recăsătorească, dar, din 
cauză că procedura declarării soţului dispărut ca fiind mort era 
deosebit de complicată, nesigură şi costisitoare, preferau să trăiască în 
concubinaj, ceea ce nu era în interesul statului. Traiul în concubinaj a 
reprezentat o problemă încă înaintea intrării României în război, lucru 
dovedit de Ordinul nr. 8/1915 al Sfintei Mitropolii, prin care se 
recomanda preoţilor să ia „grabnic măsuri pentru săvârşirea căsătoriilor 
civile ale celor ce trăiau în concubinaj, înlesnindu-le sau uşurându-le 
cheltuielile”. Aceste măsuri trebuiau luate pentru ca urmaşii 
participanţilor la războiul să beneficieze de drepturi, dacă aceştia vor 
fi căzuţi în lupte. Din păcate, un număr mic de astfel de cazuri au fost 
rezolvate, astfel încât, după război, soțiile care trăiseră în concubinaj 
au avut mari probleme în rezolvarea situaţiilor legate în mod deosebit 
de primirea loturilor de pământ cuvenite celor decedați în campania 
1916-1919. 

Rada Flutur din Constanţa, văduvă de război cu doi copii, arăta 
că în timpul ocupaţiei bulgaro-germane, pentru a nu fi batjocorită, a 
trăit în concubinaj cu un bărbat din localitate. În 1918 a fost silită de 
autoritățile de ocupaţie să se căsătorească cu acesta, dar actele nu au 
fost legal întocmite, fiind eliberate de persoane care nu aveau acest 
drept. A intentat divorţ încă din 1919, odată cu revenirea autorităţilor 
româneşti, căsătoria fiind anulată abia în anul 1924. În urma sesizării 
făcute de o rudă, în martie 1939, i s-a suspendat pensia de urmaş şi 
solicita să i se rezolve această situaţie. 

Deosebit de dificilă a fost lupta cu reaua-vointa de care au dat 
dovadă unii primari şi membrii comisiilor de împroprietărire. 

La 23 iunie 1923, Zaer Latif Axeit, al cărui sot a murit la Turtucaia, 
mamă a trei copii, îl acuza într-un memoriu trimis Ministrului 
Agriculturii şi Domeniilor, pe Dumitru Gârtan, primarul comunei 
Independenţa (Bairamdede), că a indus în eroare Comisia de 
împroprietărire, că a şters-o de pe listă şi a înlocuit-o cu soră sa, care nu 
avea acest drept. Primarul mai era acuzat că şi-a împroprietărit ilegal un 
frate, tatăl şi o prietenă, totul cu acordul Comisiei de împroprietărire. 
Zaer Latif Axeit solicita să fie trecută pe tabelul de împroprietărire, iar 
primarul să fie trimis în judecată pentru abuzurile şi falsurile făcute în 
acest sens.® 


+ Adrian Lucian Scărlătescu, Cununati-vd şi plecaţi la război, în „Misiunea”, nr. 1(4), 
2017, p. 156. 

5 SJAN Constanta, fond IOVR, dosar 1160. 

6 Ibidem, fond Prefectura Constanta, dos. 41/1923, f. 26. 

2. Drepturi acordate invalizilor 

Pe timpul acţiunilor militare, în perioada 1916-1919, dar şi la 
terminarea războiului, o problemă dificil de rezolvat a reprezentat-o 
sprijinirea invalizilor de război, atât pe timpul convalescentei, cât şi 
pentru reintegrarea în societate. 

La laşi, în ianuarie 1917, a fost înfiinţată Societatea Invalizii de 
război, din iniţiativa Reginei Maria, care l-a propus preşedinte de 
onoare pe prinţul Carol.” Deoarece acesta nu a avut nicio implicare, 
domnişoara de onoare a Reginei Maria, Simona Lahovari, a fost aleasă 
preşedintă executivă a societăţii, fiind ajutată de doi vicepreşedinţi — 
Henri Catargi, mareşalul palatului, şi doamna Zărnescu. La inițiativa 
acestei societăţi se înfiinţează la laşi un adăpost destinat invalizilor, 
pentru 70 de convalescenti. Ulterior, capacitatea acestuia a fost 
sporită, prin construcţia unor barăci din scânduri. Invalizii care 
puteau munci şi-au „desfăşurat activitatea în atelierele armatei, de 
tâmplărie, cizmărie, croitorie şi în subunitățile de manutanta, prestația lor 
fiind remunerată” În perioada imediat următoare au mai fost 
construite astfel de adăposturi în Piatra Neamţ - pentru 700 de 
invalizi - şi la mănăstirile Văratec si Neamt.!° 

După terminarea războiului, recunoştinţa promisă de 
conducătorii statului celor care au luptat pentru ţară s-a dovedit 
doar... o promisiune deşartă. Situaţia tuturor invalizilor de război, 
dar, în mod deosebit, a celor din mediul rural, s-a agravat permanent. 
Birocratia şi reaua-vointa a autorităţilor şi funcţionarilor aveau să 
producă multe necazuri invalizilor şi familiilor acestora. 

La 22 noiembrie 1923 deputatul Iacobescu adresa ministrului 
Sănătăţii următoarea interpelare, referitor la problemele cu care se 
confruntau invalizii de război: 

,lnvalizii de război, peste 100.000, cărora tara mărită ar trebui să le 
arate recunoştinţă, se zbat în cumplita mizerie a unor ajutoare ce variază 
între 30 şi 100 lei. Ofițerii noştri, conducătorii luptelor glorioase, ale căror 
brațe s-au mistuit cu pământul apărat de ei, înfruntă cu durere disprețul 
legal al oficialităților noastre, zbătându-se în mizeria unor pensiuni de 
foamete. 


7 Alin Ciupala, Bătălia lor. Femeile din România în Primul Război Mondial, Ed. Polirom, 
Iaşi, 2017, p. 102. 

8 Ibidem, p.120. 

? Ibidem . 

10 Ibidem. 

Legea I.O.V., care ar trebui să îngrijească de invalizi, cuprinde 
dispozitiuni vexatorii, pentru acei cărora li se datoreste România de azi, în 
vreme ce toate celelalte state, care au luat parte la război, consideră pe 
invalizi ca pe eroi. 

Invalizii de război sunt astăzi cerşetorii diverselor oficii ale Statului şi 
sunt îndepărtați sistematic, ori de câte ori cer dreptul pe care li l-a dat 
sângele vărsat cu abundență”. 

Scrisorile şi memoriile pe care aceştia le adresează autorităţilor 
dovedesc cu prisosinta acest lucru. 

La 4 aprilie 1933, fraţii Stoian Stoian şi Stoian Ion din Techirghiol, 
ambii invalizi în urma luptelor de la Turtucaia (primul a rămas, în 
urma luptelor, fără braţul stâng, iar al doilea, cu infirmitatea braţului 
stâng), au trimis regelui Carol al II-lea o petiție, prin care solicitau 
rezolvarea de urgenţă a situaţiei lor: „Vă rugăm a da ordin organelor în 
drept a ne împroprietări cu câte 5 ha pământ, deoarece de la Războiul pentru 
Reîntregirea Neamului nu am căpătat câte un lot de 5 ha. Plugăria fiind 
singura ocupație pe care o cunoaştem, vă rugăm, prin mila dumneavoastră, 
să ne dati posibilitatea să o practicăm spre agonisirea mijloacelor de trai“’?. 

Gologan Gheorghe, caporal din Regimentul 34 Infanterie, 
domiciliat în Constanţa, arată că în 1918 a fost clasat cu grad de 
invaliditate 40%. În 1924 a fost revizuit, fiind clasat definitiv cu grad 
de invaliditate 20%, iar peste cinci ani a fost clasat, fără a primi biletul 
de reformă. În 1933 a sesizat Ministerul de Război, dar până în iulie 
1939 nu a primit niciun răspuns. Solicită să fie revizuit conform Legii 
IOVR.E 

Soldatul Mihai Badula solicita, la 29 mai 1937, să primească şi el 
aceleaşi drepturi ca şi camarazii săi răniţi în campania 1916-1919, 
deoarece în 1937 a fost clasat de Comisia Medicală cu grad de 
invaliditate 40%.14 

Elefterie C. Pascu, soldat, invalid de război din comuna 
Independenţa (Bairamdede), reclamă la 8 august 1937 faptul că, deşi 


1 Mircea Vâlcu Mehedinţi, Dezvăluiri, viata necunoscută a istoriei României. 2. Armata, 
veteranii, siguranța statului, poliția, jandarmeria. Memoria istoriei. Culegere de documente 
originale din Fondurile Serviciului Special de Informaţii, Direcţia Sigurantei generale, 
Direcția generală a Poliţiei, Corpului Detectivilor, Casa Regală, Ed. Mircea Vâlcu 
Mehedinţi, București, 2008, p. 125-126. 

12 SJAN Constanta, fond IOVR, dos. 1218. 

13 Ibidem, dos. 1301. 

14 [bidem, dos. 995. 

la 18 decembrie 1936 a fost clasat definitiv cu grad de invaliditate 
60%, nu a primit nici la această dată drepturile cuvenite.!5 

Oprică Voicu din Medgidia, tată a patru copii, a făcut parte din 
Regimentul 74 Infanterie. Rănit în timpul luptelor de pe Valea 
Buzăului și luat prizonier, a fost internat în spitalele din Braşov, 
Gherla, Arad şi Timişoara. La 15 iunie 1918 a fost eliberat din 
prizonierat. Toate documentele sale medicale de reformă, predate de 
Comisia Medicală Germană din Orşova ofiţerilor români care îi luau 
în primire pe prizonieri, s-au pierdut. Din această cauză, el nu a fost 
împroprietărit şi nici nu a beneficiat de pensia IOVR cuvenită. Drept 
urmare, acesta solicita la 7 decembrie 1929, printr-o petiție adresată 
Ministerului de Război, să i se rezolve situaţia.!6 

Oprea Gheorghe, din comuna Castelu (Chiostel), a făcut parte din 
Divizionul 5 Tren, fiind contingent 1908. În septembrie 1917 a fost 
internat în spital, fiind clasat ca bun pentru partea sedentară, cu 
diagnosticul cataractă traumatică stângă. Pe 24 mai 1918 fiind 
reformat definitiv, a trimis toate documentele necesare pentru a primi 
pensie IOVR. Deoarece până la 5 decembrie 1922 nu primise niciun 
rezultat, acesta a adresat un memoriu comandantului Corpului 5 
Armată, prin care solicita documente privind situaţia sa medicală. 
Specifica faptul că reclamatia făcută împotriva sa de cinci consăteni, 
conform căreia ar fi suferit de ochi înainte de mobilizare, era o 
răzbunare, deoarece el a dovedit că aceştia, în timpul ocupaţiei 
Dobrogei, jefuiseră locuinţele celor care insotisera armata romana în 
Moldova şi că s-a opus distribuirii către cei cinci dezertori a unor vite 
aduse din Ungaria, care trebuiau distribuite doar demobilizaţilor.!? 

Vărzaru Gheorghe din comuna Movila Verde, fost soldat în 
Regimentul 34 Infanterie, invalid de război, este reclamat, prin două 
petiţii adresate Casei de Pensii IOVR, de către consateanul său, Ion V. 
Badea, că şi-a pierdut braţul drept în Basarabia, nu în timpul luptelor, 
ci atunci când a fost surprins de o santinelă când încerca să fure caii 
regimentului. Din cercetările făcute de șeful Poliţiei Negru Vodă, 
plutonierul major Vasile Silaghi, această acuzaţie nu s-a confirmat.!8 

Soldatul Bălăceanu Marin din Cobadin a luat parte la campania 
1916-1917 cu Regimentul 34 Infanterie, iar în perioada 1917-1919 a 
activat în Regimentul de Jandarmi Pedeştri. A fost rănit în luptele de 
la Monteoru. În urma revizuirii a fost clasat pentru serviciul militar. 


15 Ibidem, dos. 4221. 
16 Ibidem, dos. 4365. 
17 Ibidem, dos. 4363. 
18 [bidem, dos.2258. 

Acesta arată, la 3 februarie 1940, că din cauza războiului s-a 
îmbolnăvit de epilepsie, fiind în imposibilitatea de a câştiga existenţa 
pentru sine, soția sa si cei patru copii. Solicită să i se acorde o pensie 
IOVR.P 

Victor Brănescu din Hârşova, fost soldat în Regimentul 40 
Infanterie, contingent 1913, într-o petiție adresată Ministrului de 
Război, pe 25 iulie 1935, arată că a fost reformat şi, începând cu 1 
aprilie 1924, i s-a acordat un ajutor viager în valoare de 30 de lei 
lunar. În 1934 a fost clasat mare mutilat de război (orb) şi i s-au ridicat 
carnetul şi titlul de pensie pentru rectificare. Deoarece a trecut peste 
un an fără a primi drepturile cuvenite, solicita rezolvarea situaţiei 
sale, întrucât nu avea alte surse de întreținere pentru familia sa — soţie 
şi trei copii.” 

Maria Bogdan Encia din Constanţa arată că, fiind rechizitionata in 
primăvara anului 1917, a fost rănită de schijele unui proiectil de 
artilerie, în urma acestui fapt fiindu-i amputat membrul superior 
drept. Solicita, la 22 ianuarie 1923, să fie declarată invalid de război. 
La 10 aprilie același an, revenea cu un nou memoriu, arătând că este 
femeie săracă şi că nu are cu ce să-şi întrețină copiii.?! 

Ioan Cluşiu din comuna Bârghiş, plasa Agnita, contingent 1914, 
stabilit după război în Constanţa, căsătorit, tatăl unui copil, în 
memoriul adresat ministrului de război arată că în 1914 a fost rănit, 
pe timpul cât a luptat în armata austro-ungară împotriva ruşilor. A 
fost reformat, iar după 1 decembrie 1918 a fost angajat ca sergent în 
Jandarmeria rurală, în comuna Homorod. Din cauza rănii a fost 
reformat din nou în 1920. S-a mutat în Constanţa, angajându-se ca 
servitor la Primăria Constanţa. A ajuns în situaţia de a nu-şi plăti 
chiria şi asigura alimentele necesare familiei. Solicită, la 21 iulie 1921, 
să i se acorde o mică pensie din care să-şi poată întreţine familia. 

După intrarea României în cel de-al Doilea Război Mondial, 
situaţia invalizilor se ameliorează datorită emiterii de către 
Preşedintele Consiliului de Miniştri a Ordinului 3176 M din 24 
octombrie 1941, având următorul conţinut: 

„Domnul mareşal Antonescu doreşte să se acorde un tratament special 
invalizilor şi familiilor celor care au murit pe front (mame, soții, copii): 

La serbările oficiale urmează a avea locul de cinste în dreapta 
autorităţilor; 


19 Ibidem, dos.1439. 
20 [bidem, dos. 4532. 
21 Ibidem, dos. 4506. 

În şcoli, copiii orfani de război şi cei ai invalizilor să fie aşezaţi în 
primele bănci. 

Deasemenea, în toate celelalte ocaziuni, văduvele, orfanii şi invalizii de 
război trebuiesc tratați cu toată solicitudinea”.~ 

Problemele cu care se vor confrunta invalizii şi văduvele de 
război din Primul Război Mondial vor deveni foarte grave începând 
cu 1947, odată cu anularea de către autorităţile comuniste a pensiilor 
acestor categorii, cu scopul de a-i sili să se înscrie în CAP. 

Maria Cristache din Ciocârlia (Biulbiul), soție a soldatului Stefan 
Cristache din Regimentul 34 Infanterie, mamă a patru copii 
(Paraschiva, născută în 1904, Elena, născută în 1907, Voica, născută în 
1910, şi Dumitru, născut în 1916) în urma morţii soţului ei în război 
primea o pensie de 100 de lei, începând cu 1 octombrie 1921. În 1947 i 
s-a anulat pensia, deoarece poseda 2 ha de pământ. Ajunsă la 73 de 
ani, aceasta reclama că este singură şi fără niciun ajutor şi solicită să i 
se acorde din nou pensia, fără de care nu putea supravieţui.2 

Ecaterina D. Deacu din comuna Cochirleni, văduvă din campania 
anului 1916, în cererea trimisă preşedintelui IOVR, la 26 noiembrie 
1947, arată că are 70 de ani, că este femeie săracă, că nu mai poate 
munci şi că singura sursă de venit era pensia de pe urma soţului mort 
în campanie. Aceasta se plânge că, prin anularea pensiei, este 
muritoare de foame și ruga „să i se redea pensia şi un ajutor de iarnă căci 
altfel văd cum moartea se apropie ".24 

Maria Udrică din comuna Dumbrăveni, văduvă de război, în etate 
de 70 de ani, reclamă, la 14 aprilie 1953, că în 1947 i s-a anulat pensia, 
deoarece poseda 12 ha de pământ. Petitionara arată că în februarie 
1953, conform prevederilor HCM nr. 308/1953, a donat pământul 
Ministerului Agriculturii şi solicita un ajutor de stat.25 

Dinu N. Radu, în vârstă de 62 de ani, din satul Mireasa (comuna 
Targusor) arată la 21 decembrie 1957, prin petiția adresată ministrului 
Sănătății şi Prevederilor Sociale, că în 1917 şi-a pierdut globul ocular 
drept, fiind reformat cu gradul de invaliditate de 60%. În urma 
participării sale la război primea, începând cu 1918, pensie IOVR şi 
fusese împroprietărit cu 5 ha pământ arabil. În 1946 i s-a suspendat 
pensia IOVR, pentru că avea o avere de 10,88 ha pământ arabil. 
Având în vedere că în 1952 a intrat în CAP, solicita, pentru a putea 


22 SJAN Constanta, fond Prefectura Constanta, dos. nr.14, / 1941, Tabele orfani de 
război si invalizi de război, fila 267. 

23 Idem, fond IOVR, dos. 5463. 

24 Ibidem, dos. 4666. 

25 Ibidem, dos. 1587. 

supravieţui el şi familia sa, să primească din nou pensia avută 
anterior. Pe 25 iunie 1958 primeşte un răspuns nefavorabil, bazat pe 
nişte anoste calcule matematice, de la Biroul Pensii IOVR.26 

Sutiu Nicolae, de 78 de ani, din comuna Horia, fost soldat in 
Regimentul 33 Infanterie, contingent 1911, reformat cu grad de 
invaliditate 20%, reclama la Ministerul Sănătăţii şi Prevederilor 
Sociale, printr-o petiție din 7 august 1964, că din 1947 i s-a suspendat 
pensia IOVR. Pe 1 aprilie 1965 era instiintat că i s-a acordat o pensie 
IOVR, în valoare de 300 de lei.2” 

Ivana Gh. Gheorghe, de 70 de ani, din comuna Ciobanu, reclama 
că pensia primită, urmare a decesului soţului său, caporalul Gheorghe 
Gheorghe (Regimentul 74 Infanterie) în campania anului 1916, i-a fost 
suspendată la începutul lui 1948. Arată că este singură, având 1 ha de 
pământ arabil, restul pământului fiind împărţit copiilor, care au uitat 
complet de bătrâna lor mamă, şi ruga să i se redea pensia IOVR, care 
reprezenta singurul sprijin al vieţii sale. La 6 octombrie 1949 
autorităţile locale hotărăsc să-i acorde, în urma aplicării unor calcule 
matematice, o pensie de 46 lei.?8 

Nae Nita, de 82 de ani, din satul Straja (comuna Cumpăna) în 
petiția adresată la 23 aprilie 1969 Ministerului Sănătăţii, arată că soțul 
său, soldatul Nae R. Tănase, din Regimentul 2 Infanterie, a fost 
declarat dispărut în campania 1916-1918. Ea şi cei doi copii minori au 
primit o pensie de urmaş, începând cu anul 1921, dar în 1948 i s-a 
suspendat pensia. Solicită ca pe lângă ajutorul de la CAP, în valoare 
de 40 de lei, să i se acorde şi pensia de urmaş. În urma unei anchete 
sociale, având în vedere vârsta înaintată a petitionarei, Consiliul 
Popular al comunei Cumpăna hotărăşte să i se acorde un ajutor în 
bani, pentru a putea lua cele necesare pentru iarnă şi a i se crea 
condiţii de viata mai bune. % 

Şerban M. Anica, de 73 de ani, din comuna Tortomanu, reclamă la 
26 februarie 1960, printr-o petiție adresată Ministerului Sănătăţii, că 
pensia de urmaş primită în urma decesului soţului său, Marin Şerban, 
fost soldat la Ambulanţa Diviziei 8 Infanterie, i-a fost suspendată în 
1948 pentru că avea 4,8 ha de pământ arabil. Deşi în 1952 a cedat 
această suprafaţă de teren CAP-ului din comună, până la data scrierii 
petitei nu a mai beneficiat de pensia de urmaş. Văduva de război 
solicita să i se acorde dreptul cuvenit „pentru a putea să-mi ameliorez 


26 [bidem, dos. 5816. 
2? Ibidem, dos. 6247. 
28 Ibidem, dos. 5671. 
29 Ibidem, dos. 5642. 

trista situaţie de mizerie in care mă găsesc acum în pragul sfârşitului de 
viață”. La 24 aprilie 1961 Sfatul Popular al Raionului Medgidia îi 
comunică faptul că, începând cu 1 aprilie 1961, i s-a acordat o pensie 
IOVR, în valoare de 150 lei.% 

Cănciulescu I. Elena, de 83 de ani, din comuna Independenţa, 
arată în petiția din 4 noiembrie 1948 că a primit pensie de urmaş până 
în aprilie 1947. Ea făcea apel la mila autorităţilor, deoarece este o 
femeie în vârstă şi nu poate munci: „cu tovărăşie vă rog să luați în 
cercetare situația mea şi a-mi acorda o pensie, conform legilor în vigoare, cu 
care să pot trăi puţinele zile ce mai am”.?! 

Teodorescu I. Maria, în vârstă de 84 de ani, din Cernavodă, in 
petiția înaintată autorităţilor locale la 4 noiembrie 1964, arată că soțul 
său, soldatul Teodorescu Ion din Regimentul 74 Infanterie, contingent 
1902, a fost declarat dispărut în campania 1916-1918. Ca urmare, a 
primit o pensie de urmaş până în iulie 1947. Solicita să i se redea 
această pensie, deoarece nu avea nicio avere şi nu mai putea munci.*? 


3. Drepturi acordate orfanilor de război 

Una din cele mai grave probleme cu care s-a confruntat România 
în timpul şi la terminarea Primului Război Mondial a fost cea a 
orfanilor de război. Numărul exact al acestora nu se cunoaşte cu 
exactitate. Leonida Colescu indică 37.000 de orfani în teritoriul liber şi 
aproximativ 100.000 în toată ţara; altă sursă ne indică 15.601 orfani 
doar în Moldova.* 

Societatea Familia luptătorilor din teritoriul ocupat avea printre 
obiective şi ajutorarea orfanilor de război. Însă aceasta s-a dizolvat și 
rezolvarea problemei a căzut în sarcina femeilor din înalta societate. 
Elena Pherekyde a declanşat o activitate de strângere de bani şi haine 
pentru îngrijirea a 634 de orfani pe care reuşise să-i adune la 
Bucuresti. 

In Moldova situatia copiilor ai căror taţi erau morţi pe câmpul de 
luptă, iar mamele fuseseră răpuse de boală, era dramatică. Ion F. 
Buricescu, comandant de companie în Regimentul 63/79 Infanterie, 
cantonat în satul Căzăneşti, descria în amintirile sale din război 
situaţia unei familii în care tatăl era pe front, iar mama murise de tifos 
exantematic: „După amiază, compania noastră fiind în gardă, am timp să 


30 [bidem, dos. 4703. 

31 Ibidem, dos. 4596. 

32 Ibidem, dos. 3276. 

3 Alin Ciupală, op. cit., p. 96-97. 
2 Ibidem, p. 100. 

inspectez de aproape cantonamentul. La marginea satului dau de o priveliste 
ce-mi sfâşie inima de durere. Într-o odăiţă mică, goală, cu un pat de scânduri 
neacoperit cu nimic, trei copii — două fete şi un bdietas — goi, numai în 
cămăşi, şed cu unul din soldații disponibili. Fata cea mai mare, ascunsă după 
sobă, e slabă şi palidă — a fost bolnavă, acum este ceva mai bine; o altă fată 
mai mică e grasă şi voinică; băiețaşul, în vârstă de vreo trei ani, zace lungit 
pe scânduri şi tremură, îmbrăcat numai cu o cămaşă neagră făcută fâşii şi 
acoperit cu o velinţă subțire şi ruptă. E atipit şi geme, cuprins de fiorii 
boalei. Soldatul îi priveşte părinteşte. (...) In timpul acesta intră în odaie, 
legănându-se pe picioare, un băiat de vreo 15 ani; după culoarea pământie a 
fetii, după ochii duşi din fundul capului şi pielea lipită de oasele 
proeminente, se vede că şi el a fost sau este bolnav. E fratele mai mare. Se 
întoarce de la cele două vite — un cal şi o vacă — singura lor avere, cărora s-a 
dus să le dea de mâncare. Mă uit prin cameră. Pe lângă că-s goi, copiii 
aceştia n-au măcar cu ce se înveli noaptea”. Ofiţerul a luat măsuri si, cât 
timp subunitatea a fost încazarmată în această localitate, copiii au fost 
îngrijiţi de militari. 

Armata este instituţia cu o implicare majoră în ameliorarea 
situaţiei orfanilor aflaţi în teritoriu liber. Remarcabilă este acţiunea 
generalului Nicolae Petala, comandantul Corpului I Armată, care a 
organizat la Păuneşti, în zona Vrancei, un orfelinat pentru 120 de 
copii, unde „copii peste 12 ani urmau să lucreze în atelierele Corpului I 
Armată pentru a învăța o meserie, cei între 8 şi 12 ani erau trimişi la şcolile 
din zonă, iar cei sub 7 ani rămâneau permanent în orfelinat unde se jucau, 
învățau să citească şi să scrie sub supravegherea a două educatoare”. 
Orfelinatul era condus de preotul militar căpitan Cunescu D. de la 
ambulanta Diviziei X, care şi-a îndeplinit misiunea cu zel, abnegatie şi 
mult devotament. 

Prin Circulara nr. 1060 din 17 septembrie 1917 Constantin Nazarie 
precizează modul în care preoţii militari urmau să se implice în 
rezolvarea problemei copiilor orfani: „Vă rog a vă interesa de aproape de 
copii orfani, din localitățile în care cantonati, din satele supuse evacuării sau 
din cele recuperate de la inamic şi a lua măsuri cu comitetele locale, 
constituite în acest scop, pentru a asigura existența acestora. Când într-o 
localitate n-aţi putea face nimic în sensul arătat, ne veți instiinta imediat, 


3 Ion F. Buricescu, Pe marginile prăpastiei. Însemnări din Războiul pentru Reîntregire”, 
Asociaţia Generală a Ialomitenilor, 1939, p. 189-190. 
% Alin Ciupală, op. cit., p. 99. 

trimițând un tablou de numele şi prenumele copiilor orfani, rămaşi 
neplasați”?7. 

Guvernul va oferi orfanilor un sprijin financiar indirect, decizând 
avansarea în grad post-mortem a tuturor ofițerilor morți pe câmpul 
de luptă, „ceea ce însemna o creştere a pensiilor cuvenite urmaşilor "38. 

Conform unei măsuri iniţiate în timpul războiului de către Regina 
Maria, copiii orfani de ambii părinţi, sau care aveau mama decedată și 
tatăl pe front, primeau alimente de la cea mai apropiată unitate 
militară din zonă. 

Odată cu încetarea ostilităţilor, Guvernul României va emite o 
dispoziţie, la 22 aprilie 1918, publicată în „Monitorul Oficial” nr. 19, 
care, referitor la situaţia orfanilor de război, prevedea luarea 
următoarelor măsuri: 

-primarii comunelor urbane şi rurale, sub îndrumarea prefectilor, 
au datoria de a identifica toţi orfanii de război şi să întocmească 
situaţii privind starea civilă şi situaţia militară a părinţilor, starea 
materială, situaţia şcolară a acestora. Toate aceste date trebuiau 
înaintate instanţelor judecătoreşti competente; 

- pentru cei care deţineau avere, aveau rude sau cunoştinţe care 
puteau să-i îngrijească, orfanii de război erau puşi sub tutelă; 

- dacă orfanul de război nu putea fi pus sub tutelă, instanţa 
judecătorească judeţeană îl încredința Comitetului pentru ocrotirea 
orfanilor de război din localitatea de domiciliu; 

- cei care îi aveau în grijă erau răsplătiți în bani, iar în caz că 
neglijau îngrijirea copiilor, puteau fi pedepsiţi cu închisoare de la 15 
zile la 6 luni; 

- orfanii de război bolnavi erau internaţi în spitale şi trataţi 
gratuit.* 

Olga Sturza, preşedinta filialei laşi a Societăţii Ortodoxe 
Naţionale a Femeilor Române, a înfiinţat în vara 1917 primul 
orfelinat. S-a creat un Comitet de conducere, din care făceau parte 
reprezentanţi a patru ministere, care avea ca scop: „realizarea unui 
recensământ general al orfanilor, repartizarea lor, în măsura posibilităților, 
în familii pentru a fi îngrijiţi, amenajarea unor orfelinate în fiecare județ, 


37 Constantin Nazarie, Activitatea preoților de armată în campania 1916-1918, Imprimeria 
Ministerului Cultelor și Artelor, 1920, Bucuresti, p. 98. 

38 Ibidem, p. 98. 

3 Elena Zima, Julian Botoghina, Armata Română şi Societatea civilă, Editura Istros, 
Piteşti, 2012, p. 67-68. 

puse sub administrarea prefecturilor, asigurarea hranei, îmbrăcămintei şi 
educaţiei pentru aceşti copii”.40 

Prin Înaltul Decret nr. 1037 din 8 mai 1918 se recunoastea calitatea 
de persoană morală a Societății pentru ocrotirea orfanilor de război, care 
avea drept exclusiv şi unic scop asistenţa şi sprijinul orfanilor de 
război din întreaga ţară. Societatea era constituită sub protecţia 
Reginei Maria şi funcţiona sub controlul Ministerului de Război. Avea 
sediul central la Iasi şi era organizată pe patru secţiuni regionale, cu 
sediile la Iaşi, Bucureşti, Craiova şi Chişinău. 

Societatea va înfiinţa aşezăminte necesare pentru „creşterea, 
învățătura şi îngrijirea sanitară a orfanilor, precum; leagăne, orfelinate, 
cămine, grădini sau şcoli de copii, case de corectiune, spitale sanatorii, 
infirmerii, etc. sau de a se folosi de aşezăminte de cultură existente, în 
înțelegere cu ministerele respective”.! Sumele necesare funcţionării 
societății proveneau din subvenţii acordate de diferite instituţii, 
societăţi şi fundaţii, dar şi din sumele alocate de stat, judeţe şi 
comune. 

Ministerul de Război va ordona organizarea unor cămine de 
orfani la fiecare regiment. Deşi în unităţile din subordinea Diviziilor 9 
şi 10 Infanterie se vor organiza astfel de cămine, acestea au fost mai 
mult goale, în principal, din cauză că erau organizate în mediul 
urban, iar majoritatea orfanilor se găseau în mediul rural. 

Deşi în judeţul Constanţa, conform datelor existente la Serviciul 
Judeţean Constanţa al Arhivelor Naţionale, fondul Consilieratul 
Agricol, existau 3.246 de orfani de tată sau de ambii părinţi, în aprilie 
1920 orfelinatele pregătite de Divizia 9 Infanterie erau goale, iar 
Regimentul 74 Infanterie avea gazduiti „14 orfani, cărora li se pusese la 
dispoziție îmbrăcăminte şi hrană, urmând ca atunci când vor fi trimişi la 
şcoală să fie complet echipați”.*? Acest cămin de orfani va primi de la 
Crucea Roşie americană următoarele ajutoare; „5 lăzi cu cutii de lapte 
condensat, o ladă cu cacao, 24 săpunuri, 8 perechi de ghete, 24 de batiste, 
nasturi şi alte lucruri necesare pentru cusut” .% 

Activitatea Societăţii pentru ocrotirea orfanilor de război a 
întâmpinat multe greutăţi în desfăşurarea nobilei misiuni. Astfel, la 3 
octombrie 1924 conducerea societăţii intervenea la primul-ministru 
pentru ca pâinea necesară tuturor orfelinatelor din ţară să fie 


0 Alin Ciupală, op. cit., p. 97. 

Elena Zîrnă, Iulian Boţoghină, op. cit., p. 69. 
2 Ibidem, p. 71. 

43 Ibidem. 

asigurată de Manutantele Armatei, la preţul legal, pentru a scăpa de 
specula brutarilor şi morarilor aparţinând diferitelor naţionalităţi.“ 

Nici autorităţile locale nu au rezolvat corespunzător problemele 
orfanilor de război din zona lor de responsabilitate. Astfel, la 9 iulie 
1924, patru copii - (Zamfirică, Maria, Stanca şi Traian), urmaşi ai 
soldatului Munteanu Gheorghe din Hârşova, dispărut în campania 
1916-1918, au adresat un memoriu Ministrului de Război, arătând că 
începând din 23 februarie 1923 le-a fost suspendată pensia, pe motiv 
că nu ar avea toate actele necesare la dosarul de pensie. Orfanii 
solicitau ministrului să „ordone organelor în drept pentru a dispune să ni 
se dea pensia avută înainte, până la cel din urmă major dintre noi, neavând 
nici un fel de alt mijloc cu care am putea trăi, fiind micuti şi fără niciun 
sprijin ”.45 


4. Abuzuri comise de autorităţi în acordarea diferitelor drepturi 
cuvenite urmașilor celor care și-au jertfit viata pe front 

Bratu I. Elena din Cernavodă, soţia plutonierului major Bratu Ion, 
mort de tifos exantematic la 26 martie 1917, mamă a doi copii minori, 
a solicitat la 20 martie 1919 acordarea pensiei de urmaş legal cuvenită. 
La 15 iunie 1921, nemulțumită de suma primită, a adresat un nou 
memoriu, prin care solicita recalcularea pensiei de urmaş, conform 
Legii 3531 din 2 septembrie 1920.46 

Alexandra Z. Popescu din Negreşti a adresat o petiție 
Ministerului de Război în care arată că, în urma decesului soțului său, 
Zenofte Popescu, în campania 1916-1918, a primit o pensie de urmaş 
în 1923, care, după câteva luni, i-a fost suspendată, toate documentele 
fiindu-i ridicate în vederea recalculării acesteia. De aproape 4 ani 
aceasta nu mai primise pensia, care era singura sursă de trai și solicita 
rezolvarea rapidă a situației.“ 

Maria Pungă din Facria, solicita Ministerului de Război, pe 25 
iulie 1925, să primească o pensie, urmare a faptului că soțul său, 
Şerban Pungă, murise în 1918 în urma bătăilor primite de la militarii 
germani. În acest memoriu arată că fiul său cel mare, sergentul 
Gheorghe Pungă (din Regimentul 9 Vânători) a fost rănit în piept de 7 
gloanţe, fără a fi declarat invalid, iar fiul cel mic, Nedelcu Şerban, a 
luptat şi el în Regimentul 18 Artilerie. Ambii copii sunt săraci lipiti şi 


+ Mircea Vâlcu Mehedinţi, op. cit., p. 127. 
45 SJAN Constanta, fond IOVR, dos. 4478. 
46 [bidem, dos. 3416. 
47 Ibidem, dos. 5282. 

nu o pot ajuta, singura speranţă, „pentru a scăpa de foame” 
reprezentând-o pensia solicitată.“ 

Rada Dumitru din Cochirleni, soţie a soldatului Ghiţă Dumitru 
din Arsenalul Armatei, mort în ianuarie 1917 în infirmeria unităţii, în 
petiția înaintată Casei de Pensii IOVR, la 1 august 1938, arată că a 
beneficiat de o pensie de urmaş în valoare de 1650 lei, începând cu 1 
aprilie 1923. Reclama faptul că în 1931 perceptorul comunei i-a ridicat 
carnetul şi titlul de pensie pentru a fi recalculată, deoarece copilul lor 
a devenit major. Deoarece nici la 7 ani de la acest eveniment nu a mai 
primit pensia promisă, solicita să i se verifice situaţia şi să i se acorde 
drepturile cuvenite, conform legilor in vigoare.” 

Păuna N. Lungu din satul Ştefan cel Mare, comuna Saligni, în 
petiția trimisă Ministrului de Război la 18 mai 1931 arată că a primit 
pensie de urmaş de pe urma soţului său, soldat Nicolae Lungu (din 
Regimentul 34 Infanterie), decedat în Basarabia la 18 ianuarie 1918, 
până la 1 septembrie 1924, când i-au fost ridicate toate documentele. 
Reclama faptul că aștepta de șapte ani să i se rezolve situaţia şi 
solicită o rezolvare cât mai urgentă, având în vedere că avea 3 copii 
minori şi nicio avere.% 

Ioana Mazăre Milea din satul Movila Verde (Cazil Murat) solicita 
la 11 februarie 1920, Centrului de Recrutare Constanţa, să i se acorde 
un ajutor, deoarece de la moartea soţului său, în 1916, nu primise 
decât un carnet de ajutor de la Comitetul Familia luptătorilor din 
Constanţa. Aceasta specifica faptul că are de crescut un copil şi că 
trăieşte în cea mai mare mizerie, neavând nicio avere.5! 

Menzade Menazis Abilburi din satul Conacu a primit pensie în 
perioada 1923-1928, urmare a morţii soţului pe front. Odată cu 
împlinirea vârstei de 18 ani a celui de-al doilea copil, i s-a suspendat 
orice ajutor. Solicita să i se acorde drepturile legal cuvenite.*? 

Elena I. Enache din Negru Vodă, femeie săracă şi fără niciun 
ajutor, roagă să i se acorde un ajutor, pentru a-şi putea susţine copilul 
orfan, care era student la Politehnică Bucureşti, deoarece acesta 
devenind major, pensia cuvenită i-a fost suspendata.°? 

Filofteia Stanciu Năstase din Negru Vodă reclamă că nu a mai 
primit pensie din 1 aprilie 1931, aceasta fiindu-i suspendată abuziv. 


48 Ibidem, dos. 3416. 
49 Ibidem, dos. 4352. 
5 Ibidem, dos. 5882. 
51 Ibidem, dos. 1182. 
52 Ibidem, dos. 897. 
53 Ibidem, dos. 926. 

Mamă a doi copii, a primit pensie de urmaş ca urmare a dispariţiei 
soțului ei, Stanciu Năstase, în timpul luptelor de la Mărăşeşti. 
Deoarece în comună s-au primit două scrisori, din care reieșea că 
soţul ei era în viata, recăsătorit în Rusia, reprezentanţii primăriei i-au 
suspendat pensia. În urma cercetărilor, autorităţile locale au fost silite 
să repună în plată pensia anulată prin încălcarea prevederilor legale.54 

Stana lon Andrei din Constanţa reclamă faptul că, începând cu 
februarie 1943 i-a fost suspendată pensia de urmaş, obţinută ca 
urmare a morții soţului său în campania 1916-1919. Aceasta a crescut 
singură trei copii, doi dintre ei fiind pe front în Rusia, iar al treilea dat 
dispărut în timpul luptelor din Caucaz. Solicita să i se acorde pensia 
cuvenită în urma dispariţiei fiului său pe front, dacă nu mai putea 
primi pensia de urmaş.” 

Petrache Cutaru, pensionar, domiciliat în Medgidia, şi-a pierdut 
ambii copii în 1917: sergentul Cutaru Vasile, de 23 de ani, în luptele 
de la Mărăşeşti, şi soldatul Cutaru Marin, de 20 de ani, de tifos 
exantematic, în Spitalul din Scheia (judeţul Vaslui). În urma petitiei 
adresate Ministerului de Război, i s-a acordat, începând cu 1 
octombrie 1934, o pensie de urmaş în valoare de 30 de lei lunar. La 25 
noiembrie 1935 trimitea o nouă petiție, prin care solicita recalcularea 
pensiei, deoarece a descoperit că fiul său, Cutaru Vasile, fusese 
avansat plutonier. De asemenea, solicita să primească sumele cuvenite 
începând cu 17 martie 1917, data morţii primului său fiu.56 

Ştefan Iuga, de 67 de ani, din comuna Peştera, reclama prin petiția 
trimisă Ministerului de Război la 7 aprilie 1938, faptul că deşi fiul său, 
soldatul Iuga Ştefan Ion, soldat în Regimentul 74/80 Infanterie, a 
decedat la 11 februarie 1918 în Spitalul de contagioşi din Piatra 
Neamţ, nici măcar după 20 de ani nu a primit pensia de urmaş legal 
cuvenită, cu toate că a făcut toate demersurile necesare la autoritățile 
locale. Solicită rezolvarea situaţiei sale pentru a-şi putea întreţine 
familia, având în vedere că nu poseda nicio suprafaţă de teren 
arabil.5 

Maria Dobre Dobrescu din satul Ivrinezu, comuna Cochirleni, 
printr-o petiția din 14 februarie 1937 arată că a primit până in 1926 
pensie de urmaş în urma decesului soţului său, caporalul Dobre 
Dobrescu, din Regimentul 9 Vânători, contingent 1912, mort de 
tuberculoză după demobilizare, boala fiind contractată în timpul 


5 Ibidem, dos. 2457. 
55 Ibidem, dos. 6121. 
56 Ibidem, dos. 4378. 
57 Ibidem, dos. 5062. 

campaniei 1916-1918. După ce autorităţile locale au adunat toate 
documentele de pensionare în vederea recalculării pensiilor, doamna 
Maria Dobre Dobrescu a fost chemată la Centrul de Recrutare 
Constanţa pentru a ridica noul carnet şi titlul de pensionare. Aici 
plutonierul Seceleanu, angajat al Centrului de Recrutare, a pretins şi a 
primit 500 de lei de la mai mulţi consăteni de-ai Mariei Dobre 
Dobrescu — invalidul Stefan Barbu şi văduva Maria Gh. Mihai - 
pentru a elibera aceste documente. Deoarece femeia era săracă și nu a 
putut achita suma pretinsă, nu i-au fost eliberate documentele. La 11 
ani după acest eveniment, văduva solicită reprezentantului 
Serviciului Pensiilor Militare să-i rezolve problema.%8 

Un caz aparte îl reprezintă situaţia Filipinei Tucser, de 65 de ani, 
din Mihail Kogălniceanu. Aceasta a fost căsătorită cu Vendelinus 
Tucser, contingent 1911, mobilizat în 1916 ca soldat în Regimentul 34 
Infanterie. Acesta a fost declarat dispărut. Soţia a primit pensie de 
urmaş, în valoare de 25 de lei lunar, începând cu 1 aprilie 1922 până 
în septembrie 1940, când a emigrat în Germania împreună cu mai 
multi etnici germani din Mihail Kogălniceanu. In Germania a primit o 
pensie pentru soţul decedat în război în valoare de 90 de mărci, 
reuşind să agonisească o avere, cu care a cumpărat 10 ha de pământ 
arabil, 0,5 ha vie şi o casă de locuit. În 1956 s-a întors în România. Prin 
grija Primăriei Mihail Kogălniceanu, i s-a repartizat o cameră în 
Căminul Cultural, iar mâncarea i-a fost asigurată de la CAP. Filipina 
Tucser a solicitat să fie repusă în posesia pensiei IOVR, iar comisia 
numită să verifice situaţia sa propunea, având în vedere vârsta, faptul 
că era bolnavă şi că nu mai putea munci, să i se acorde pensia IOVR 
solicitata.°? 


În campania 1916-1919, 2151 de militari constănţeni şi-au pierdut 
viata, alti 509 fiind declaraţi invalizi de război. Conducătorii 
României, în frunte cu regele Ferdinand, au promis că aceştia se vor 
bucura veşnic de recunoştinţa urmaşilor. Promisiunea aceasta nu a 
fost respectată, dovadă fiind sutele de memorii, petiţii şi reclamaţii 
existente în arhive si prezentate în acest articol, acte prin care 
invalizii, orfanii şi văduvele de război solicitau autorităţilor acordarea 
drepturilor legale promise. 


58 Ibidem, dos. 5804 
59 Ibidem, dos. 1762 

THE FIGHT OF THE DISABLED, ORPHANS AND WIDOWS OF 
THE 1916-1919 CAMPAIGN AGAINST THE BUREAUCRACY AND 
THE ILL-INTENTIONED AUTHORITIES 


Abstract 


In the campaign of 1916-1919, a number of 2151 soldiers from 
Constanţa lost their lives, another 509 being declared disabled 
soldiers. Romanian leaders, headed by King Ferdinand, have 
promised that they will forever enjoy the gratitude of their 
descendants. This promise was not respected, as evidenced by the 
hundreds of memoirs, petitions and complaints found in the archives 
of Constanta, whereby disabled soldiers, orphans and war widows 
asked the authorities to grant the due legal rights. 

Keywords: memoirs, petitions, complaints, disabled soldiers, 
orphans, widows, land reform. 

Nikolay TODOROV* 


ARENDAȘII DE IMPOZITE ÎN SANGEACUL TULCEA 
ÎN ANII SAPTEZECI AI SECOLULUI XIX 


Sistemul arendării impozitelor în Imperiul Otoman a fost un element 
important al dezvoltării sale economice în secolul XIX. Cu câteva 
întreruperi în perioada tanzimatului și a unor încercări de reformă, s-a 
trecut în anii '60 și 70 ai secolului XIX la reglementări legale ale 
sistemului arendării impozitelor, mai ales în segmentul legat de 
colectarea zeciuielii pentru producția agricolă!. Tratarea unui astfel de 
subiect presupune câteva clarificări de bază. 

De curând, în istoriografia bulgară interesul pentru arendarea 
impozitelor și, mai ales, pentru participarea bulgarilor la tranzacţiile de 
afaceri şi-a găsit un loc substanţial în cercetările întreprinse de St. 
Yaneva. Într-un șir de articole au fost tratate o serie de variante locale ale 
modului practic de funcţionare a sistemului, iar în monografia ei privind 
această temă au fost urmărite în detaliu mecanismele interne, 
reglementările legale, schimbările apărute în timpul perioadei 
tanzimatului și participarea elitei renașterii bulgare la sistemul arendării 
impozitelor în Imperiul Otoman din secolul XIX?. Contribuţii la acest 
subiect au fost aduse si de unele cercetări ale Evgeniyei Davidova?. 

Acest articol este destinat să completeze imaginea generală privind 
modul de funcționare a acestui gen de practici fiscale în sangeacul 
Tulcea, care cuprindea întreaga Dobroge de nord. Cu sprijinul unor 
documente otomane inedite va fi prezentată elita economică locală și cei 
mai importanţi reprezentanţi ai acesteia, care dispuneau de cel mai mare 
capital. 

Înființat în urma reformei privind vilayetele din anul 1864 ca parte a 
vilayetului de la Dunăre, sangeacul a fost împărțit în kazale: Kiistenca, 
Babadag, Sulina, Hirsovo, Magin si Mecidie. Până în anii '40 ai secolului 
XIX, Tulcea nu a fost centrul urban principal în această parte a vilayetlui 
Silistra. Centre militar-strategice principale erau orașele Babadag și 
Isaccea. Deschiderea Dunării, după anul 1856, pentru navigația 


* Dr. Nikolay Todorov, Muzeul Regional de Istorie Silistra, G. S. Rakovski Str. 24, 
7500 Silistra; todorovnikolay@abv.bg. 

1 YANEVA 2011, p. 43; SHOW 1975, p. 422. 

2 Y ANEV A 2004; 2006; 2007; 2007 a; 2011. 

3D AVIDOVA 2007. 

comercială a ridicat rolul Tulcei, care a devenit principalul port 
comercial la Dunăre și, bineînţeles, centrul administrativ al zonei. 

La baza prezentului studiului se află un defter otoman inedit despre 
arenda impozitului în sangeacul Tulcea, pentru anii financiari 1289/1290 
(1872/1873), păstrat în Departamentul Oriental al Bibliotecii Nationale‘. 
Dimensiunea documentului este de 43,5 x 30 cm, scris de Rika, cu 
cerneală neagră și roșie. Fiecare pagină a defterului este împărțită în 8 
coloane, scrise cu cerneală albastră. Ele indică numele arendașului de 
impozite, numele garantului său (kefil), localitatea din care a fost încasat 
impozitul și valoarea concretă a acestuia. Defterul cuprinde localitățile 
din întregul sangeac Tulcea, în număr de 232. 

Numărul complet al arendașilor de impozite se ridica la 110 
persoane, repartizate din punct de vedere religios după cum urmează: 
musulmani - 75, nemusulmani - 35, dintre care un evreu si patru 
armeni. Suma totală a impozitului se ridica la 6.129.554,5 groși. La 
însumarea localităților, cel care a scris a făcut însă o greșeală și a socotit 
suma totală la 6.212.554, 5 groși. 

In anii '60 și 70 ai secolului XIX au apărut modificări în 
reglementările legale privind arendarea impozitelor. În anul 1872 
guvernul a hotărât, la propunerea consiliului administrativ al 
vilayetului, să repartizeze satele acestei provincii, unul după altul, la 
centrele de kaza pentru arendarea impozitului, fără alte licitații în 
centrele sangeacului sau în vilayet, pentru un interval de doi ani. În 
așezările care nu puteau atinge nivelul zeciuielii din anul anterior, 
zeciuiala a fost colectată de guvern:. În anul 1873 a fost, de asemenea, 
publicat în paginile ziarului „Dunav“ o „Nouă Lege despre Mezat ‘ 
(Licitaţie). Scopul autorităţilor a fost acela de a face ordine în colectarea 
zeciuielii, care deseori era însoțită de nereguli și ilegalităţi. 

În continuare vom lua în considerare sumele plătite de arendasii de 
impozite în timpul licitaţiilor. Pentru o mai adecvată vedere generală, le 
vom clasifica după următoarea scală: până la 10.999 groși; 11.000 — 39.999 
groși; 40.000 - 69.999 groși; 70.000 — 99.999 groși; mai mult de 100.000 
groși. 

Această clasificare va face posibilă evidenţierea grupelor de arendași 
cu resurse financiare mai importante; pentru cei din grupa comercială cu 


+ Biblioteca Naţională „Sfinţii Kiril și Metodiu” (NBKM), Departamentul oriental, F. 
Tch 53/13. (În continuare - NBKM-OrO). Mulţumesc dnei docent doctor Gergana 
Georgieva (de la Universitatea Veliko Târnovo) pentru ajutorul acordat la descifrarea 
documentului. 

5 YANEVA 2007, p. 418. 

6 Ziarul „Dunav”, anul IX, nr. 776, 20 mai, 1873, pag. 1. 

resurse financiare mijlocii și mai reduse, va fi evidenţiată diferențierea 
interioară. Datele din defter vor fi completate cu informații din alte 
documente otomane-turcești care enunță o parte a arendașilor de 
impozite. 

Conform grupării amintite, persoanele sunt repartizate, ținând cont 
de sumele investite pentru achitarea zeciuielii, după cum urmează: 


Tabelul 1: Numărul persoanelor, pe baza sumei investite pentru 
achitarea zeciuielii în sangeacul Tulcea: 


Până la | 11.000- 
10.999 
groși 


Peste 
100.000 
grosi 
13 


Suma 


Numărul 
persoanelor 


Inainte de a începe analizarea cifrelor, vom adăuga, de asemenea, 
informaţii privind apartenenţa religioasă a arendașilor de impozite din 
aceste categorii: 


Tabelul 2: Apartenența religioasă arendașilor de impozite: 


Suma Musulmani Nemusulmani Total 


Peste 100 000 grosi 9 4 13 


Simpla participare la arendarea impozitelor este un indiciu privind 
existența unor capitaluri libere la persoanele apărute la licitații. Poate că 
acest gen de afacere era pentru unii dintre ei un adaos la alte activități 
lucrative. Din punct de vedere al sumelor investite în achitarea zeciuielii, 
aceste categorii pot fi împărţite și după calitatea lor. 

Multezimii - (arendasii de impozite) din prima grupă - (până la 
10.000 de groși) pot fi calificați ca aparținând categoriei inferioare a 
arendasilor de impozite, care dispuneau de mai puțini bani, iar pentru ei 
se poate presupune că era o activitate complementară. Valoarea medie a 
sumelor investite de ei se ridica la 5.046 groși. De interes deosebit sunt 
cei doi stareti ai mănăstirilor Celic Dere si Cocos - Papas Tanas 
(Atanasiy) si Papas Angel, care isi achitau ei înșiși zeciuiala, respectiv 
5.750 şi 5.500 groși”. Nu este sigur dacă era o practică uzuală la mănăstiri 
ca staretii să apară si ca arendasi ai zeciuielii datorate de ei, sau dacă este 


7 TONEV et alii 2001, p. 280; 293. 

un caz atipic, dar această informație completează ideea participării 
clerului la astfel de practici de afaceri. Acesta era un rol atipic pentru 
reprezentanţii clerului. Starețul mănăstirii Cocos nu avea garant, iar 
Ligor din Brasov era kefil al arhimandritului Atanasiy, stareț al 
mănăstirii Celic Dere. 

De acest grup aparținea și un armean - Kiistengali Bedros, care 
achita zeciuiala satului Ilah Kapu, la nivelul de 7.600 groși. 

Cea de-a doua grupă (11.000-39.999 groși) cuprindea 46 de persone 
și era cea mai numeroasă. Nemusulmanii reprezentau 31% dintre 
arenadașii de impozite. Tabelul următor cuprinde numele acestora, 
alături de garanţii lor, precum si numărul satelor, a căror zeciuială era 
achitată. Cu aceste date vom clarifica relaţiile de afaceri dintre arendașii 
de impozite si cetățenii așezărilor. 


Tabelul 3: Nemusulmani și garanţii lor care aparțin grupei de la 
11.000 până la 39.999 groși: 


Arendaș Numărul 
: ae Garant Suma 
de impozite satelor arendate 
| Tulcali Liiskan Mihal Hacı 16.050 
Constantin 


| Bakal Dimitri Bakal Vangel 2 17.800 


| Tulcali Ivanco Tulcali 18.565 
Kurkcibasi Vilcu 


Lazar Corbaci Tulcal 20.300 
Ekmekcibasi 
Dimitraki 


| 
| Todor Hristo Hristo Nikola 23.650 | 
| 


| Tulcah Stoyko Tulcali  Liiskan 24.325 
Konstantin 
| Mecedieli Raico Mecedieli (?) 1 59.000 
Oglu Ivan¢o 


| Kir Konstantin Alep 32.500 


Dimitri 

Hacı Konstantin | Liiskan 36.450 
O Mina ap 
Ktistencali 18.800 
Hamparsun Aga | Stefan Aga č | 1 ss... | 


8 Numele este ilizibil. 

Se poate observa pentru început că la arendarea impozitului 
participau si rude -În acest caz tatăl și fiul, Hacı Konstantin Oğlu Mihal, 
Mihal Oğlu Hacı Konstantin, care aveau îndelungate relații de afaceri 
cu Tulcah Liiskan. Cel din urmă era însă și fiul lui Hacı Konstantin, 
cunoscut din documentele bulgare ca Liitskan Hacı Konstantinov - un 
cunoscut cetățean al Tulcei, donator și participant la disputele naționale 
bisericești. 

După înființarea consiliului diocezei, după 1870, a devenit membru 
al acestuia”. Fratele lui, Mihal Hacı Konstantinov, era membru al 
consiliului local Tulcea, înființat în anul 1860, iar în 1868 a devenit 
administrator al bisericii „Sf. Gheorghe“. Acest caz are o semnificație 
deosebită și demonstrează cum puterea economică a tatălui era 
transferată la moștenitorii săi și rămânea de facto în familie. Fiii au 
devenit garanti unii pentru ceilalți, iar în unul dintre cazuri unul dintre 
fii era garantul tatălui Hacı Konstantin. Probabil că Liitskan era fiul mai 
mare, pentru că era Hacı, ca tatăl său, ceea ce solicita un anumit interval 
de timp. 

În ciuda interdictiei exprese ca kefilii să ia parte la arendarea 
impozitului, conform defterului cercetat aceasta era o practică obișnuită. 
Poate fi, de asemenea, observată și o garantare reciprocă la persoane care 
practicau aceeași ocupaţie. În această situaţie erau doi comercianţi de 
alimente, Dimitri si Vangel. Reprezentanți ai mestesugarilor si anume în 
poziții înalte în breaslă, existau și printre garanti - Ekmekçibaşı si 
Kurkcibasi - (brutar si blănar). 

În structura ocupationala din Tulcea Ekmekçiler und Kürkçüler - 
(brutari si blănari) erau cele mai preferate mestesuguri, cu venituri 
relative mari. Toate acestea indică faptul că o parte a arendasilor de 
impozite și garanţii lor, în afara posibilităților economice din acest gen 
de operațiuni financiare, ocupau diferite poziţii în cadrul autorităților 
administrative locale. Aceste poziţii le-au permis deseori ocazia unor 
câștiguri ușoare sau le garantau achitarea zeciuielii pentru aşezările 
dorite de ei, din care obțineau anumite câștiguri sigure. Legăturile cu 
puterea le oferea o anumită siguranţă privind afacerile întreprinse de ei. 

Printre arendașii de impozite musulmani care aparțineau acestei 
categorii impresionează prezența susținută a unor Aga (21), de asemenea 
un Bey (Hirsovali Murad Bey), un Çavuş (sergent) (Isakcali Hasan 
Cavus) si un Mullah - Suleyman, care achita zeciuiala a două sate, in 
sumă de 31.000 groși. Pentru doi dintre musulmanii arendasi de 
impozite - Tulcah Haci Mahmud si Tulcah Mustafa Aga, garantul era 


9 TONEV et alii 2001, p. 251. 
10 TONEV et alii 2001, p. 14; 39. 

Ekmekçibaşı Dimitraki, deja amintit în tabel. Isakcali Hasan Cavuş achita 
zeciuiala pentru satul Parches, în sumă de 25.000 de groși, fiind garantat 
de Haci Veliko. În acest caz este foarte probabil vorba de Haci Veliko 
Stefanov, unul dintre cei mai importanți donatori pentru școala și 
biserica din Tulcea. 

Grupa de la 40.000 până la 69.999 groși era constituită din 27 de 
persoane, dintre care 18 erau musulmani și 9 nemusulmani. Aici, printre 
ultimii, îl regăsim pe Liitskan Haci Konstantinov, dar de data aceasta în 
rolul arendașului de impozite pentru satul Congaz, în sumă de 53.485 
groși, cu garant — fratele său Mihal Haci Konstantin. În același timp, 
acesta din urmă achita zeciuiala a trei sate (Destemal, Eskibaba und 
Soganaf), si anume din nou prin garanţia fratelui său Liitskan. Tulçalı 
Yani a luat prin mezat (licitație) satul Beștepe pentru suma de 41.000 de 
groși, garantat de Tulcali Bakal Vangel, pe care îl întâlnim a doua oară in 
acest rol. Interesante sunt relațiile de afaceri dintre Babadakli Arif Efendi 
și Kürkçü - (blănarul) din Tulcea — Vilgo. Arendasul de impozite din 
Babadag s-a angajat cu zeciuiala pentru trei sate în cazaua Tulcea și 
Babadag - Pirlita, Kupeli și Dautca în sumă de 43.450 groși; pentru 
primele două sate garant pentru afacere era Tulcali Kürkçü Bas Vilcu 
(maistru blănar), iar pentru cel de-al treilea sat probabil fiul ultimului 
Tulcali... glu" Vilcu. 

Acest exemplu este dovada unei alte practici neconvenţionale, 
asupra căreia ne informează defterul cercetat. Este evident că relaţiile de 
afaceri ale tatălui — arendasul de impozite Arif Efendi din Babadag - sunt 
transmise treptat fiului său, sau acesta a participat la același nivel cu tatăl 
său. Totodată, a moștenit de la el ocupaţia de Kürkçü - (blanar). 

Unul dintre arendașii de impozite nemusulman din această 
categorie era armeanul Mecedieli Garabet, care achita zeciuiala satului 
Ilahkapu, în sumă de 40.000 de groși. 

Tulcali Vangel, anterior deja amintit în rolul său de garant, a apărut 
de asemenea de două ori ca garant al unui alt arendaș de impozite din 
Tulcea - Salih Efendi. Acesta achita zeciuiala satelor Alibey și Gercelik, în 
sumă totală de 42.000 de groși. 

În acest caz se constată parteneriate trainic stabilite. În suita de sume 
prezentate este impresionant că a existat un număr mai însemnat de 
nemusulmani - garanti ai arendasilor de impozite - comparativ cu 
musulmanii, investitori de bani în sumă mai redusă. 

Aici a fost înregistrat un mulah — Mehmet, care achita zeciuiala 
satului Peceneg, în sumă de 51.750 de groși si un fiu al mulahului - 
Mollacizade Ali Bey. Ultimul era arendasul zeciuielii orașului Măcin, in 


11 Numele este ilizibil. 

sumă de 54.500 de groși şi ai satului Umurlar, în sumă de 5.650 de groși. 
Atât în cazul clerului creștin, cât și la musulmani, se constată un inters 
susținut privind acest gen de practici de afaceri și participarea activă la 
acestea. De acest grup a aparținut și un Çavuş — Mahmud, care prin 
mezat (licitație) a obținut achitarea impozitului pentru satul Cataloi, în 
sumă de 47.460 de groși. 

In grupul de la 70.000 pînă la 99.999 de groși regăsim 9 persoane, 
printre ei doi nemusulmani. Armeanul Babadakli Artiin achita zeciuiala 
a patru sate, în sumă totală de 85.275 de groși, iar cel de-al doilea 
nemusulman, al cărui nume încă trebuie clarificat din document, achita 
zeciuiala a patru sate, în sumă de 71.850 de groși. Peste 90.000 de groși 
investeau următorii musulmani: Mehmed Aga din Mecidie (98.751 
groși), Ahmed Aga din Hirsovo (91.950 groși), Mullah Omer din 
Mecidie (91.100 groși). Numai Ahmed Aga a apărut la licitație cu un 
Kefil - nemusulman - Kir Konstantin. 

Cei mai importanți arendași de impozite, aparținând categoriei de 
peste 100.000 de groși, erau 13 persoane, dintre care 9 musulmani și 4 
nemusulmani. Din această categorie se poate presupune cu temei că 
făceau parte reprezentanţi ai elitei de afaceri sau unii dintre cei mai 
bogaţi locuitori ai centrelor de kaza din sangeacul Tulcea. În privința 
locului lor în dezvoltarea economiei orășenești, vom cita numele lor 
împreună cu numărul de așezări arendate, precum și sumele investite în 
acest scop. 


Tabelul 4: Arendași de impozite care au investit mai mult de 100.000 
de groși în achitarea zeciuielii: 


Arendasi de impozite Numărul așezărilor Suma 
Avadliş Ağa | 475.000 
427.500 
| Tula Amaud Sadık Aga | 9 | 289.290 
| Maçinli Mahmud Efendi | č 6 | 206.250 
180.525 
| Küstencali Ziyaeddin Efendi | 9 | 177.000 
|Panayot Vilku O | 6 O| 158.990 
145.500 
145.000 
| Küstencali Dimitraki | 4 | 142.700 
142.250 


Tulcali Dimitri Arslan bo 5O O 126.846 


5 
Amaud... Ağa 1 115.700 


12 Numele este indescifrabil. 

Mai întâi se observă că în afara celor mai mari sume pentru arenda 
impozitelor, în această grupă se regăsește și cel mai mare număr de sate 
achitate, ceea ce indică faptul că aceasta era activitatea de afaceri 
principală a persoanelor menţionate. Posibilitatea de a aconta sume atât 
de mari și ca arendarea impozitelor să fie o activitate adiacentă, rămâne 
minimă. Garantii unei parti a arendașilor de impozite musulmani erau 
originari din grupe etno-confesionale diferite: Tulcah Arnaud Sadik Aga 
avea ca kefil pe Babadakli Todor Corbaci; Avadliş Aga, care achita 
zeciuiala pentru Tulcea, în sumă de 180.000 de groși, avea ca garant pe 
Stefan Aga. De asemenea, în privința unei părți a arendașilor de 
impozite s-au înregistrat câte doi garanti. 

Pe baza acestor cifre pot fi trase câteva concluzii importante privind 
funcționarea sistemului de arendare a impozitelor. In primul rând se 
constată completa nerespectare a normelor legale care reglementau 
funcţia și drepturile garantilor. In acest caz este vorba de un mare numar 
de kefili (garanti), care in acelasi timp erau si arendasi de impozite. Cei 
din urma alegeau de cele mai multe ori astfel de persoane ca garanti, 
care erau originari din acelasi grup etnic sau religios, dar nu sunt rare 
cazurile in care arendasii de impozite musulmani aveau nemusulmani ca 
garanti. La armeni se observa o tendinta ca garantii sa fie de aceeasi 
origine etnica. 

Arendasii de impozite care au investit cele mai mari sume (mai mult 
de 100.000 de groși) achitau zeciuiala a 73 de așezări, care constituie 
exact o treime a tuturor localităților. Acest fapt indica marile 
disponibilitati ale acestei categorii de miiltezimen (arendasi de impozite). 
Cifra completă a arendașilor de impozite nemusulmani se ridica la un 
sfert dintre toți arendasii de impozite. Această situație demonstrează că 
nemusulmanii care participau la arendarea impozitelor dispuneau de 
posibilități mai reduse, cu excepția a trei persoane care investeau mai 
mult de 100.000 de groși. 

Defterul cercetat descrie o serie semnificativă de reprezentanţi ai 
elitei locale de afaceri. Erau mai ales persoane cu resurse financiare 
substanţiale, care ocupau sau ocupaseră, în trecut, poziții administrative. 
Prezența unor clerici creștini sau musulmani este, de asemenea, 
importantă în ceea ce privește modul practic de funcționare a sistemului 
de arendare a impozitelor. 

Disponibilitatea de a participa la acesta cu sume considerabile indică 
și situaţia lor financiară. Aceasta demonstrează că, alături de obligaţiile 
religioase pe care le aveau fiecare conform religiei lor, se ocupau deseori, 
cu activități economice, care le aduceau venituri suplimentare. Prezența 
unor meșteșugari printre arendașii de impozite completează și ideea 
combinării mai multor activități, cu scopul asigurării unei stabilitati 
financiare, care la rândul ei demonstrează o anumită evoluţie. Se pare că 

veniturile din meșteșuguri nu erau singurele surse de venituri în această 
categorie de lucrători. Este deosebit de important să identificăm nivelul 
proprietății arendasilor de impozite, statutul lor social si participarea lor 
la autoritățile locale conducătoare. Numai astfel se poate contura 
complet locul lor în structura ierarhică a societății. 

In noua lege din 1873 era menționat expres ca persoane care 
participau la licitaţii să fie “bogate” și că ceea ce trebuiau să achite, sau 
cu ce deveneau garanti, “nu trebuia să depășească dimensiunea stării lor’. 
Dispunem de documentul care conține îndatoririle plătite pentru un 
interval de cinci ani (alti senelik virgii ilmühaber) a unuia dintre 
arendașii bulgari, locuitor din Tulcea, Dimitri, fiul lui Arslan, care a 
investit 126.846 de groși pentru arendarea impozitelor pentru cinci sate!*. 

Probabil că demersul său a fost anulat și de aceea documentul a fost 
însemnat cu o linie diagonală, totuși se arată bunurile imobile posedate 
de el la un moment dat, valoarea lor si impozitul plătit pentru ele 
(Vergi). Valoarea totală a imobilelor posedate de Dimitri, fiul lui Arslan, 
se ridica la 133.500 de groși. 

În tabelul următor enunțăm felul imobilelor, valoare lor si veniturile 
realizate din acestea. 


Tabelul 5: Imobiliare, posedate de Dimitri, fiul lui Arslan din Tulcea 


| Felul imobiliarelor | Valoare / în grosi | Venituri/ în groși | 


| Casă 1250 | 
| Casă 0 | 
| Casă 1250 | 
| Casă 2500 | 
| Magazin 2000 | 
| Magazin 550 | 
| Magazin 1500 | 
| Magazin 1000 | 
| Magazin 900 | 
| Magazin 1350 | 
| Magazin 0 | 
| Grajd 350 | 
| Hambar de grane 350 | 

2500 | | 


| Hambar de grâne 2500 300 


| Hambar de grâne 4000 750 


13 Ziarul „Dunav”, an IX, nr. 776, 20 mai, 1873, pag. 1. 
14 NBKM-Or.O, F. Tch 58/1, pag. 5 

| Hambar de grâne | 5000 | 750 | 
| Total | 133 500 | 14 800 | 


Documentul cercetat arată o variantă locală a funcționării practice a 
sistemului de arendare a impozitelor și evidențiază un eşantion 
reprezentativ al elitei locale de afaceri. Rezultă clar cât de multilaterală 
era aceasta în privința ocupatiilor si a religiilor. Mai numeroși sunt 
musulmanii, ceea ce este de înțeles datorită poziției lor dominante. Este 
interesant că alături de reprezentanții lor si meșteșugari, regăsim și 
reprezentanți ai clerului care se ocupau de arendarea impozitelor. 


TAX FARMERS IN TULCHA SANDZHAK 
IN THE '70S OF THE 19™ CENTURY 


Abstract 


The present article aims to review the tax farming problem in the 
Ottoman empire in the 70's of the 19 century. Recently in the Bulgarian 
historiography the interest in tax farming and mainly the participation of 
Bulgarians in these economic operations found a serious place in the 
researches of Sv. Yaneva and Evgeniya Davidova. 

The current research target is to complete the overall picture of this 
type of fiscal practices functioning on Tulcha Sandzhak territory, which 
covers the whole Northem Dobrudzha. 

The article is based on unpublished Ottoman defter for tax farming 
of the tithe in Tulcha Sandzhak for the fiscal year 1289/1290 (1872/1873), 
kept in the Oriental department of the National Library. The overall 
number of tax farmers totals 110 people divided in religious indication as 
follows: Muslims — 75, non-Muslims — 35, of which a Jew and four. The 
total amount of the tithe is 6,129,554.5 grosh. 

The researched defter outlines a significant range of representatives 
of the local business elite. They are mainly persons with considerable 
financial abilities, often occupying or had occupied administrative 
positions. The accumulated funds from the Tax farmers allow them to 
better integrate in the Ottoman managerial system. Often they become 
intermediaries between the local society and the government or even 
take part in the local managerial bodies. 

What is notable in the present document is that significant parts 
of the kefils in specific periods are members of the local administrative 
councils and judiciaries created after the vilayet reform. Commitment is 
observed between the authorities and the financial abilities of the tax 
farmers and their guarantors. 

The researched document indicates one local variation of the 
practical system functioning for tax farming and demonstrates a 
sampling, of the local business elite. 

Keywords: Tax Farmers, Tulcha Sandzhak, kefils, Ottoman Empire 

Dumitru-Valentin PĂTRAŞCU 


GENERALUL GHEORGHE ANGHELESCU. | 
140 DE ANI DE LA INTRAREA DIVIZIEI ACTIVE IN 
DOBROGEA 


Gheorghe Anghelescu s-a născut la 6 ianuarie 1839!, la Bucureşti, în 
familia Ion şi Elena Anghelescu?, frate al lui Alexandru Anghelescu?, 
ambii fiind veterani ai Războiului de Independenţă a României şi 
avansând până la gradul de general al Armatei Române. 

Gheorghe Anghelescu a urmat cursurile Şcolii Militare de la 
Bucuresti în perioada 1854-1856, după absolvire, la 7 aprilie 1856+, fiind 
avansat la gradul de sublocotenent şi repartizat la Regimentul nr. 1 
Infanterie de Linie. A participat cu unitatea sa la taberele de instrucţie 
organizate de către domnitorul Alexandru loan Cuza, la 20 februarie 
1860 fiind avansat la gradul de locotenent şi numit în Statul Major 
General al Armatei Romane’; ulterior, la 6 iunie 1862, a fost avansat la 
gradul de căpitan”. 

Totodată, a fost membru al comitetului de redacţie a revistei 
„România Militară“, remarcându-se prin publicarea studiului intitulat 
Organizarea sistemului militar al României, în cuprinsul căruia susţinea 
necesitatea întăririi armatei permanente şi organizarea militară a 
populaţiei.ă 


* Muzeul Judeţean Gorj „Alexandru Ştefulescu” din Târgu-Jiu 

1 Lucian Predescu, Enciclopedia României — Cugetarea — Material românesc. Oameni şi 
înfăptuiri, Bucureşti, Editura Saeculum I.O. & Editura Vestala, 1999, p. 35. 

2 Serviciul Judeţean Gorj al Arhivelor Naţionale (În continuare se va cita S.J.A.N. 
Gorj), Registrul Stării Civile pentru morţi al oraşului Târgu-Jiu pe anul 1915, f. 49 r. 

3 Fratele mai mare al lui Gheorghe, Alexandru Anghelescu, s-a născut la 4 noiembrie 
1836, în satul Rugi, comuna Turcineşti, localitate aflată în vecinătatea nordică a 
oraşului Târgu-Jiu, vezi Constantin Ispas, Nemuritorii. Generali gorjeni, valori ale 
neamului românesc, vol. I, Târgu-Jiu, Editura Centrului Judetean al Creaţiei Gorj, 2002, 
p. 45. 

4 Ibidem, f. 51. 

5 Ibidem. 

6 Ibidem. 

? Ibidem. 

8 Ibidem. 

Avansat la gradul de maior la 4 septembrie 1865”, este numit şef de 
Stat Major al Diviziei a II-a teritoriale”. In 1866 a fost numit comandant 
al Batalionului I Vânători cu garnizoana în Iasi, iar la 2 octombrie 1867 a 
fost avansat la gradul de locotenent-colonel şi mutat la Regimentul 7 
Infanterie de Linie", ulterior, în cursul anului 1868, devenind comandant 
al Regimentului 2 Infanterie de Linie”. 

La 1 ianuarie 1870, în mod excepţional, a fost avansat la gradul de 
colonel!’, iar în timpul manevrelor militare din toamna 1876 a îndeplinit 
o funcţie superioară, cea de comandant de brigadă în cadrul Diviziei a 
III-a Infanterie." 

La 6 aprilie 1877, odată cu decretarea mobilizării armatei române în 
vederea implicării României în războiul ruso-turc şi declanşării 
Războiului de Independenţă împotriva Imperiului Otoman, colonelul 
Gheorghe Anghelescu a fost numit comandant al Diviziei a II-a 
Infanterie, având ca principală misiune apărarea punctului strategic 
Barbosi până la sosirea trupelor ruse.!5 Ulterior, Divizia a III-a Infanterie 
a fost dislocată la Giurgiu, cu misiunea de a supraveghea garnizoana 
otomană din Rusciuc şi de a acoperi trecerea trupelor ruse în sudul 
Dunării pe la Zimnicea.!€ 

In perioada 15 mai - 24 iulie 1877 Divizia a III-a Infanterie s-a aflat in 
observaţie între Bechet şi Desa, cu misiunea de a împiedica eventuale 
tentative otomane de trecere în nordul Dunării”. Ulterior, în perioada 
12-14 august 1877, trupele Diviziei a II-a Infanterie au supravegheat 
lucrările de construcţie a podului de vase de la Siliştioara-Măgura, după 
încheierea acestora generalul Gheorghe Anghelescu trecând Dunărea în 
fruntea trupelor pe care le comanda şi luând parte la atacul asupra 
redutei Griviţa.!8 

După 16 august 1877, când întregul efectiv al Diviziei a III-a 
Infanterie a trecut la sud de Dunăre, până la 27 august 1877, trupele 


? Dimitrie R. Rosetti, Dicţionarul contimporanilor, ediţia a I-a, Bucureşti, Editura Lito- 
Tipografiei „Populara“, 1897, p. 11. 

10 Constantin Ispas, op. cit., p. 51. 

11 Ibidem. 

12 Ibidem. 

13 Dimitrie R. Rosetti, op. cit., p. 11. 

14 Constantin Ispas, op. cit., p. 51. 

15 Ibidem, p. 52. 

16 [bidem. 

17 Dumitru-Valentin Pătraşcu, Dobrogea. Evoluţia administrativă (1878 - 1913), Iasi, 
Editura Institutului European, 2014, p. 72. 

18 Constantin Ispas, op. cit., p. 52. 

Diviziei a III-a, aflate sub comanda generalului Gheorghe Anghelescu, 
au asigurat afluirea spre Plevna”. 

În ziua de 30 august 1877, la ora 15%, trupele Diviziei a III-a 
Infanterie, împreună cu trupele Diviziei a IV-a Infanterie, comandate de 
către generalul Gheorghe Anghelescu, declanşează atacul asupra 
Plevnei, pomind de pe poziţiile înaintate pe care le ocupaseră pe malul 
râului Bucov.20 

După capitularea Plevnei, la 28 noiembrie 1877, generalul Gheorghe 
Anghelescu a fost numit comandant al Diviziei a IV-a Infanterie, primind 
misiunea de a încercui şi asedia cetatea Vidin?! Ulterior, la 1 decembrie 
1877, generalul Gheorghe Anghelescu a fost avansat la gradul de general 
de brigada.” 

La 12 ianuarie 1878, Divizia a IV-a Infanterie a ocupat fortificația 
otomană de la Tatargic, precum şi Novo Selo, facilitând astfel încercuirea 
Vidinului de către armata română». După încheierea armistiţiului, 
trupele comandate de către generalul Gheorghe Anghelescu au ocupat 
cetăţile Vidin şi Belogradcic. 

La 5 august 1878 a luat fiinţă la Piteşti, sub comanda generalului 
Gheorghe Anghelescu, Divizia Activă, unitate a armatei române ce urma 
să intre în Dobrogea, teritoriu cedat României ca urmare a prevederilor 
Tratatului de Pace de la Berlin. Aceasta era compusă din următoarele 
unităţi: Batalionul 4 Vânători, Regimentele 4, 5 şi 7 de Linie, Regimentul 
2 Roşiori, Regimentul 1 Artilerie, Compania a 2-a de Geniu, Escadronul 2 
Tren, o secţie de infirmerie şi ambulanta divizionară.24 

Divizia Activă, comandată de către generalul Gheorghe Anghelescu, 
a luat parte la 8 octombrie 1878 la intrarea triumfală a Armatei Române 
în Bucureşti, ulterior având misiunea de a se deplasa spre Brăila, unde a 
ajuns la 24 octombrie 1878.25 

La 14/27 noiembrie 1878 Divizia Activa, comandată de către 
generalul Gheorghe Anghelescu, a trecut Dunărea în Dobrogea pe un 
pod de vase, într-o atmosferă festivă. În seara de 13 noiembrie 1878 
Domnitorul României, Carol de Hohenzollern-Sigmaringen, însoţit de 


19 Ibidem; Dumitru-Valentin Pătraşcu, op. cit., p. 72. 

20 Constantin Ispas, op. cit., p. 52. 

21 Ibidem; Dumitru-Valentin Pătraşcu, op. cit., p. 72. 

22 Constantin Ispas, op. cit., p. 52. 

23 Ibidem 

4 Dumitru-Valentin Pătraşcu, op. cit, p. 72; Idem, Generalul de Divizie Gheorghe 
Anghelescu (1839-1915) — comandantul Diviziei Active, în „Litua. Studii şi cercetări”, nr. 
XVIII, Târgu-Jiu, 2016, p. 515-519. 

25 Idem, Dobrogea. Evoluţia administrativd..., p. 72. 

suita sa militară, s-a deplasat cu un tren special de la Bucureşti spre 
Brăila, ajungând în oraşul dunărean la 14 noiembrie 1878, la ora 9% 
dimineaţa. 

După primirea oficială, Carol I a trecut in revistă trupele de 
operaţiuni compuse din Regimentele 4, 5 şi 7 Infanterie, un regiment de 
Artilerie şi Regimentul 2 Roşiori, aflate sub comanda generalului 
Gheorghe Anghelescu, după care a dat citire unei proclamatii către 
armata română.” După citirea proclamatiei, Episcopul Melchisedec al 
Dunării de Jos a celebrat un Te Deum.28 

Ulterior, Domnitorul Carol I, aflat în fruntea trupelor, s-a îndreptat 
spre centrul oraşului, unde a avut loc defilarea în onoarea sa. Odată 
încheiată defilarea, trupele s-au îndreptat spre portul oraşului Brăila, 
unde fusese ridicat un arc de triumf în cinstea solemnităţii unirii 
Dobrogei cu România. 

La ora 12% Domnitorul Carol I s-a îmbarcat pe iahtul „Ştefan cel 
Mare“, însoţit de lon C. Brătianu, primul-ministru al României, de 
Episcopul Melchisedec al Dunării de Jos şi de reprezentanţi ai 
autorităţilor civile.*° 

La ora 13% au trecut Dunărea un detaşament de Roşiori, o companie 
de Vânători, o baterie de Artilerie şi Regimentul 5 Infanterie de Linie. În 
momentul debarcării în Dobrogea, atât Domnitorul Carol I, cât şi trupele 
române au fost întâmpinați cu urale de bucurie de localnicii prezenţi la 
festivitate?! Fanfara militară a intonat imnul national, dupa care 
Episcopul Melchisedec al Dunării de Jos a binecuvântat noul pământ 
românesc revenit la țară.3? 

La 14 noiembrie 1878 generalul Gheorghe Anghelescu, însoţit de 
Statul Major al Diviziei a III-a Infanterie, a sosit în portul Tulcea la 
bordul vasului „Ştefan cel Mare“. La debarcare, generalul Gheorghe 
Anghelescu a fost primit cu onoruri de guvernatorul rus al Dobrogei. In 
după-amiaza aceleiaşi zile au sosit în portul Tulcea şi vasele „Arpod 
Foscolo” şi „România“, precum şi 16 şlepuri ce transportau trupe ale 


26 Ibidem. 

Ibidem, p. 73. 

28 Ibidem. 

29 Ibidem. 

% Romulus Seişanu, Dobrogea, Gurile Dunării şi Insula Şerpilor. Schiţă monografică. 
Studii şi Documente, Bucureşti, Editura Ziarului „Universul“, 1928, p. 189. 

31 Dumitru-Valentin Pătraşcu, Dobrogea. Evoluţia administrativă..., p. 73. 

32 Ibidem. 

Regimentului 7 Infanterie, trei baterii de artilerie şi două escadroane de 
cavalerie.% 

Ceremonia intrării trupelor române în Tulcea s-a desfăşurat 
începând cu ora 15% a zilei de 14 noiembrie 1878. În fruntea trupelor s-a 
aflat generalul Gheorghe Anghelescu, însoţit de Statul Major, coloana 
fiind compusă din: Regimentul 7 Infanterie, comandat de către colonelul 
Grigore Cantilli, batalioanele comandate de către maiorii Pega şi Jipa, 
trei baterii de artilerie şi un escadron de roşiori. Comandantul trupelor 
române, generalul Gheorghe Anghelescu, a fost primit cu pâine şi sare 
de Costache Boambă, cel mai în vârstă dintre fruntaşii comunităţii 
româneşti din Tulcea.*4 

Iniţial, Divizia Activă a avut comandamentul la Tulcea, însă odată cu 
adoptarea Înaltului Decret nr. 373 din 22 februarie 1879, prin care era 
înfiinţată Divizia Activă „Dobrogea“, unitate aflată tot sub comanda 
generalului Gheorghe Anghelescu, comandamentul acesteia avea să fie 
mutat la Constanţa. 

În perioada 25 ianuarie - 1 august 1882, generalul Gheorghe 
Anghelescu a fost ministru de Război în guvernul liberal condus de către 
Ion C. Brătianu, preluând portofoliul chiar de la primul-ministru, care 
fusese ad-interim la Ministerul de Razboi.* 

Ulterior, între 1882 și 1885, generalul a fost senator liberal în 
parlamentul României. Concomitent cu activitatea sa parlamentară, 
începând cu 1883, generalul Gheorghe Anghelescu a fost numit 
comandant al Corpului I Armată. Activitatea sa de militar avea să se 
încheie în 1894, ca urmare a punerii sale în indisponibilitate, la vârsta de 
55 de ani.* 

Generalul Gheorghe Anghelescu a fost căsătorit cu Elena Părăianu, 
descendentă a unei ilustre familii boiereşti din județul Gorj, familie care 
l-a dat pe primul preşedinte al Consiliului Judeţean Gorj, Zamfir 
Părăianu, şi din rândurile căreia avea să se remarce căpitanul şi poetul 
Emanoil Părăianu”, cel care a donat în 1916, prin testament, Ministerului 
de Război, casa sa situată în centrul oraşului Târgu-Jiu, clădire care 
adăposteşte astăzi Cercul Militar Judeţean Gorj. 


33 Ibidem. 

34 Ibidem. 

% Stelian Neagoe, Istoria guvernelor României de la începuturi până în zilele noastre, 
Bucureşti, Editura Machiavelli, 1999, p. 58. 

3% Dimitrie R. Rosetti, op. cit., p. 11. 

37 Daniela-Liliana Pătraşcu, 100 de ani de la trecerea în neființă a poetului Emanoil 
Părăianu (1860-1916), în „Litua. Studii şi cercetări”, nr. XVIII, Târgu-Jiu, 2016, pp. 501- 
514. 


117 


https://biblioteca-digitala.ro 


Pentru calităţile de comandant de care a dat dovadă în timpul 
Războiului de Independenţă a României, generalul Gheorghe 
Anghelescu a fost decorat cu: Ordinul „Steaua României“, în grad de 
Comandor, medalia „Virtutea Militară“, în aur, medalia „Irecerea 
Dunării“, medalia „Apărătorii Independenţei“, Ordinul rus „Sf. 
Vladimir”, clasa a IV-a, şi ordinul rus „Sfânta Ana'3%. 

Generalul Gheorghe Anghelescu a scris lucrarea memorialistică 
intitulată Amintiri din viață. Memorii, lucrare ce se referă, în mare parte, la 
participarea sa pe fronturile Războiului de Independenţă a României. 

Şi-a petrecut ultima parte a vieţii în oraşul Târgu-Jiu, unde locuia 
împreună cu soţia sa, Elena, într-o casă situată pe strada Unirii, la 
numărul 140, fapt ce reiese din actul de deces eliberat la 3 aprilie 1915 şi 
semnat de primarul oraşului Târgu-Jiu, Constantin Bălănescu.% 

Din cuprinsul actului de deces reiese faptul că „în ziua întâi ale 
prezentei luni, la ceasurile nouă după amiază a încetat din viață la casa din 
strada Unirea, nr. 140, domnul General Gheorghe I. Anghelescu, în vârstă de 
şaptezeci şi şase, de profesiune funcționar, născut în comuna Bucureşti, Judeţul 
Ilfov, căsătorit cu doamna Elena Anghelescu, născută Părăianu, domiciliat în 
comuna Bucureşti, strada Sculpturii, nr. 28, fiu al decedatilor Ion Anghelescu şi 
Elena“.% 

După deces, trupul generalului a fost transportat la Bucureşti, fiind 
înhumat în cimitirul Bellu ortodox, la mormântul generalului Gheorghe 
Anghelescu fiind amplasat ulterior un bust realizat de sculptorul 
Frederic Storck.“ 

Este demn de menţionat faptul că fratele generalului Gheorghe 
Anghelescu, Alexandru Anghelescu, absolvent al Şcolii Militare de 
Ofiţeri din Bucureşti în 185642, a participant la mişcarea antidinastica din 
1870, cunoscută sub denumirea de „Republica de la Ploieşti“, motiv 
pentru care avea să fie judecat şi, în cele din urmă, achitat de către 
Tribunalul din Târgovişte“. 

Avansat la gradul de colonel la 1 ianuarie 1871%, Alexandru 
Anghelescu avea să fie numit la 1 iulie 1877 la comanda Diviziei a 2-a 


38 Constantin Ispas, op. cit., p. 53. 

% S.J.A.N. Gorj, Registrul Stării Civile pentru morţi al oraşului Târgu-Jiu pe anul 
1915, f. 49r 

40 Ibidem. 

a Vezi Paul Filip, Bellu, Panteon National, ediţia a II-a, Bucuresti, 2001. 

42 Constantin Ispas, op. cit., p. 45. 

43 Ibidem. 

4 Ibidem. 

45 Ibidem, p. 46. 

Infanterie, ulterior, la 20 iulie 1877, preluând comanda Diviziei a 4-a 
Infanterie, mare unitate care a participat la luptele pentru cucerirea 
Plevnei. Astfel, la 30 august 1877, trupele comandate de către colonelul 
Alexandru Anghelescu au atacat cu un eroism de nedescris reduta 
„Griviţa 1“, pe care au cucerit-o după patru atacuri succesive. 

Ca urmare a eşecului atacului dat în cursul zilei de 7 octombrie 1877 
asupra redutei „Griviţa 2“, colonelul Alexandru Anghelescu este înlocuit 
la comanda Diviziei a 4-a Infanterie cu generalul D. Racoviţă şi numit, la 
14 octombrie 1877, în funcţia de comandant al artileriei Armatei de 
Observaţie din zona Calafat.” 

După încheierea Războiului de Independență, Alexandru 
Anghelescu a fost avansat la gradul de general de divizie, în perioada 21 
februarie 1886 - 5 noiembrie 1887 girând funcţia de ministru de Război, 
după care a fost numit comandant al Corpului 3 Armată, poziţie pe care 
a ocupat-o până la 8 februarie 1888. 

Prin Înaltul Decret Regal nr. 3793 din 21 decembrie 1888, generalului 
de divizie Alexandru Anghelescu i s-a retras gradul şi a fost şters din 
controalele armatei, iar instanţa judecătorească l-a condamnat, în data de 
7 decembrie 1888, la 3 luni de închisoare corecțională. 

În concluzie, generalul de divizie Gheorghe Anghelescu, alături de 
fratele său, Alexandru Anghelescu, au fost comandanţi ai Armatei 
Române în perioada Războiului de Independenţă, având o contribuţie 
importantă la victoriile militare ale trupelor române în luptele de la 
Plevna, Vidin, Belogradcic, Smârdan, Griviţa I şi II, generalul Gheorghe 
Anghelescu fiind primul comandant al Diviziei Active, unitate a Armatei 
Române înfiinţată in vara 1878, ce avea să fie prima forţă armată 
românească ce a intrat în Dobrogea la 14 noiembrie 1878. 


ANEXĂ 


Certificatul de deces eliberat de Primăria oraşului Târgu-Jiu, la 3 
aprilie 1915, ca urmare a încetării din viaţă a generalului Gheorghe 
Anghelescu (1839 - 1915). 


"No. 94 


Act de moarte din anul una mie nouă sute cincisprezece, luna aprilie, ziua 
trei, orele unsprezece înainte de amiază. 


46 Ibidem, p. 47. 
1 Ibidem, p. 47. 

În ziua întâi ale prezentei luni, la ceasurile nouă după amiază a încetat din 
viata la casa din strada Unirea, no. 140, Dnul General Gheorghe I. Anghelescu, 
în vârstă de şaptezeci şi şase, de profesiune funcționar, născut în comuna 
Bucureşti, strada Sculpturii, no. 28, fiu al decedatilor Ion Anghelescu şi Elena. 

Moartea a fost verificată de Dnul Medic M. Ciuceanu, care a laborat 
certificatul cu no. 62 de la întâi aprilie curent. 

Această declaratiune ne-a fost făcută de următorii martori: Dnul Ştefan 
Dobritescu, de ani cincizeci şi şase, de profesiune funcționar, domiciliat in 
comuna Târgu-Jiu, strada Mircea Basarab, no. 18, şi Dnul Petre I. Hobeanu, de 
ani patruzeci şi patru, de profesiune funcționar, domiciliat în comuna Târgu- 
Jiu, strada Victoriei, no. 18, care, după ce le-am citit acest act, l-au subscris 
împreună cu noi, C. Bălănescu, primar şi ofițer de stare civilă al comunei 
Târgu-Jiu. 

Martori Ştefan Dobritescu 

P. I. Hobeanu 
Ofițer al Stării Civile, C. Bălănescu" 


Serviciul Judeţean al Arhivelor Naţionale Gorj, Registrul Stării Civile 
pentru morţi al oraşului Târgu-Jiu pe anul 1915, f. 49r. 


Fig. 1- Generalul Gheorghe Anghelescu Fig. 2 -Bustul generalului Gheorghe 
(1839 - 1915) Anghelescu amplasat în cimitirul Bellu” 


” Apud Paul Filip, Bellu Panteon National, ediţia a II-a, Bucuresti, 2001. 

Fig. 3 - Intrarea triumfală a armatei române în Bucureşti pe Podul Mogoşoaiei, 
care, de la acea dată, 8 octombrie 1878, s-a numit Calea Victoriei. 


z | a 

Fig. 4 - Intrarea triumfală a armatei române în Dobrogea (14 noiembrie 1878) 


121 


https://biblioteca-digitala.ro 


GENERAL GHEORGHE ANGHELESCU. 140 YEARS SINCE THE 
ENTRY OF THE ACTIVE DIVISION IN DOBRUJA 


Abstract 


A graduate of the Military School from Bucharest, Gheorghe 
Anghelescu, from Gorj county, passed through all steps of a military 
career until he became a General and he was also the Minister of War for 
a short time. He proved his military capacity during the siege of Pleven, 
in the Russian-Romanian-Turkish War of 1877-1878 (the Romanian War 
of Independence, in Romanian historiography), as he acted bravely 
when he was commander of the 3'i Romanian Infantry Division. Shortly 
afterwards, as commander of the 4 Romanian Infantry Division, he 
encircled and besieged the stronghold of Vidin. 

After the Romanian War of Independence, Gheorghe Anghelescu 
became the commander of the Active Division which, on October 8, 1878, 
was part of the Romanian Army triumphant march in Bucharest. Later, 
the Active Division was deployed at the town of Brăila, from where, on 
November 14, 1878, crossed Danube in Dobruja and reached the town of 
Tulcea, in the presence of the Romanian Army commander-in-chief, 
Carol I (Charles I) of Hohenzollern-Sigmaringen. 

Keywords: Plevna, the Romanian War of Independence, Dobruja, 
the Active Division, Tulcea. 

Cristian CONSTANTIN 


„KHEDIVIAL LINE” ŞI PORTUL CONSTANŢA ÎN 1927 


Povestea de fata îşi are originile în anul 1927. Fără să fie vreo 
epopee întâlnită până acum în studiile ce descriu istoria celui mai 
mare port românesc de la Marea Neagră, Constanţa, aventura 
societăţii de navigaţie „Khedivial Line“ se înscrie în peisajul 
constănţean interbelic. Din câte se pare, numele original al companiei 
nu se cunoaşte, dar se consideră că a fost fondată în anul 1858. O 
urmaşă a primei societăţi a fost înființată în 1898, pentru a satisface 
interesele autorităţilor egiptene, arborând pavilionul britanic. Flota 
acestei companii opera servicii de transport de pasageri şi mărfuri 
între porturile Alexandria, Constantinopol, extinzându-şi reţeaua în 
tot Levantul şi oferea posibilitatea unor legături frecvente între 
porturile Marsilia, Malta, Pireu şi cele din Cipru, Suez şi Marea Roşie. 
„Khedivial Line“ era, după Marele Război, o societate constant 
utilizată şi pentru expedierea rapidă a corespondentei.! 

Pe fondul unei politici interventioniste a autorităţilor bucureştene 
asupra economiei României, corelată cu intrarea a 1.186 nave în portul 
Constanţa pe parcursul anului 1926 (dintre care 278, adică 22,44% 
erau sub pavilion românesc, un an mai târziu, în cercurile 
decizionale constantene se vorbea despre necesitatea unei reale 
modernizări a Serviciului Maritim Român (S.M.R.), luându-se în 
calcul achiziţionarea de către statul român a unor noi ,,pachebote”?. 
Societatea „Watson & Youell“ propunea Ministerului Comunicaţiilor, 
în anul 1927, să i se ofere dreptul de a monopoliza alimentarea cu 
combustibil a navelor ce acostau în portul Constanţa. Compania 
solicita şi dreptul de a folosi anumite dane, de a construi cisterne şi de 
a utiliza o parte din instalaţiile portului, în schimbul alimentării 
bastimentelor S.M.R. şi pe cele ale marinei militare române. 


* Dr., Universitatea „Dunărea de Jos” din Galaţi 

1 A se vedea o scurtă istorie a companiei „Khedivial Line” la adresele 
https://goo.gl/HtuzEw şi https://goo.gl/wsSxUu , accesate pe 13 mai 2017. 

2 Direcţiunea Generală a Porturilor şi Căilor de Comunicatie pe Apă. S.P.M., Darea de 
seamă asupra activității S.P.M. pe exercițiul financiar 1926-1927, 1928, tabel nr. 10. 

3 „Gazeta Bursei şi a Marinei”, Constanta, an II, nr. 8, 15 mai 1927, p. 3-14. 

Autorităţile române nu au acceptat cerinţele solicitate de către 
„Watson & Youell”.4 

Constanta devenea, dupa Primul Razboi Mondial, principalul 
port al României Mari. Spre exemplu, importurile s-au ridicat, în 1926 
la 234.128 tone, pentru ca peste un an să se producă un regres, 
înregistrându-se doar 168.211 tone de produse importate de statul 
român prin intermediul portului Constanţa. La capitolul exporturi se 
consemnează un fenomen invers. Ieşirile de mărfuri prin acest port au 
fost de 1.631.485 tone în anul 1926, pentru ca peste un an să ajungă la 
1.861.092 de tone.5 Peste trei sferturi din exporturile româneşti, în 
anul 1927, prin portul românesc de pe litoralul vest pontic erau 
reprezentate de produsele petrolifere (1.441.239 tone - 75,50% din 
total), fiind urmate de cereale (349.426 tone - 18,79%) şi cherestea 
(47.688 tone - 2,57%). Produsele de fierărie dominau capitolul 
importuri prin Constanţa în anul 1927, cu 60.556 tone, la o distanţă 
mare de maşini-unelte (21.587 tone) şi cărbuni de piatră (19.658 tone).7 
Toate aceste operaţiuni comerciale necesitau o infrastructură 
adecvată, precum și case comerciale şi de navigaţie, bine conectate la 
realităţile comerciale internaţionale. 

Pe acest fundal, societatea de navigaţie „Khedivial Line” solicita 
Ministerului Comunicaţiilor de la Bucuresti, prin intermediul Legatiei 
Angliei din capitala României, anumite facilităţi în interiorul 
bazinului portului Constanta „înainte de a obţine libera practică”. 
Autorităţile portuare constantene respingeau orice favor solicitat de 
compania „Khedivial Line”, invocând faptul că portul Constanţa 
dispunea de un bazin foarte mic, în interiorul căruia vasele nu puteau 
sta numai în ancoră fără legătură la mal sau la geamanduri. Aşadar, 
oferirea unor asemenea derogări putea conduce la accidente între 


+ Arhivele Naţionale ale României, fond Căpitănia Portului Constanţa, dos. 11/1927, f. 
6-8. 

5 Directiunea Generală a Porturilor şi Căilor de Comunicatie pe Apă, 1926-1927, 
1928. 

é Mariana Cojoc, Constanta — port international. Comerţul exterior al României 
prin portul Constanţa (1878-1939), Cartea Universitară, Bucureşti, 2006, p. 232. 
7 Ibidem, p. 237. 

8 Arhiva Ministerului Afacerilor Externe ale României (în continuare, AMAE), 
fond Problema 68 (Societăţi de navigaţie fluvială, maritimă, aeriană: române 
şi străine), vol. 9 (referitor la Brazilia, Cehoslovacia, Danemarca, Egipt, 
Elveţia; Societăţi de Navigaţie; Reclamaţii), nepaginat. 

nave sau la lovirea acestora de cheuri şi ar fi împiedicat manevrele de 
acostare a unor bastimente maritime la danele cheurilor.? 

În cazul în care se ofereau anumite facilităţi societăţii 
„Khedivial”, companiile „Fraissinet”, „Lloydul Triestin” şi „Sitmar”, 
cu o activitate mai îndelungată în portul de pe litoralul vestic al Mării 
Negre, ar fi solicitat un tratament similar, aspect care, dacă i s-ar fi dat 
curs, ar fi dus la crearea unui haos în interiorul bazinului portului 
Constanţa. Vasele S.M.R. nu beneficiau în portul Alexandria, sediul 
operaţiunilor companiei dornice de privilegii la Constanţa, de 
favorurile solicitate autorităţilor portuare constantene de compania 
„Khedivial”.10 

După tergiversări şi analize ce s-au întins până în martie 1928, 
Căpitănia portului Constanţa realiza un raport cu privire la cererea 
societăţii „Khedivial Line” de a li se permite navelor sale ancorarea 
imediată în bazinul interior şi de a aştepta acolo vizita sanitară, în loc 
de a stationa la ancoră în bazinul exterior al portului, aşa cum erau 
prevederile legale în vigoare la acea dată.!! 

În raportul Căpităniei Portului Constanţa - dincolo de 
argumentarea deciziei de a nu da curs ambarcatiunile companiei 
„Khedivial” de a ancora în portul vechi, în dreptul danei 20, înainte 
de a primi libera practică - sunt evocate şi câteva din realităţile 
curente ale navigaţiei din perimetrul Constanţei. Aşteptarea la ancoră 
în aproprierea danei 20 putea conduce la adevărate tragedii. Vânturile 
predominante la nord-est ofereau premisele deplasării navelor 
staționate la ancoră până la cheu înainte de obţinerea dreptului de 
liberă practică, „cum de altfel s'a şi întâmplat în trecut”. lar, in 
aceste condiţii, Serviciul Sanitar nu mai admitea derogări de la 
regulament. 

Ancorarea unui vas la o distanţă mai mare de dana 20 producea 
neplăceri ambarcatiunile care operau vis-a-vis, în dreptul danei 16 sau 
de la silozuri. Aşadar, lărgimea de 337 m a bazinului interior al 
portului Constanţa în dreptul danei 16 nu oferea cadrul necesar unor 
operaţiuni confortabile pentru  cargourile maritime sosite. De 
asemenea, activitatea societăţilor de navigaţie „Fraissinet” şi „Fabre 
Linie”, care primeau dreptul de acostare la dana 16, era perturbată de 


9 Ibidem, f. urm. 

10 Ibidem, f. urm. 

Ibidem. 

12 Raportul Căpităniei portului Constanţa nr. 249/928, înregistrat la Direcţia 
Generală a Porturilor la nr. 1632/928, în AMAE, fond Problema 68, vol. 9, 
nepaginat. 

bararea drumului vaselor spre cheul silozurilor în cazul oferirii unor 
facilităţi companiei „Khedivial Line”. 

După cum s-a putut observa, cu toate investiţiile realizate în 
decursul a jumătate de veac pentru modernizarea infrastructurii, 
portul Constanţa avea încă destule neajunsuri. lar aceasta reprezintă 
doar evocarea unui sumar episod din istoria navigaţiei pe litoralul 
vest pontic. Dincolo de aceste neajunsuri, dezvoltarea portului 
Constanţa a făcut din acesta „cel mai însemnat port al României la 
Marea Neagră”, prin care au fost susținute schimburile 
internationale ale ţării pe cale maritimă, cu preponderență în perioada 
interbelică. Constanţa a reprezentat unul din principalele porturi din 
bazinul pontic, dovadă pentru cele afirmate fiind chiar numeroasele 
companii internaţionale de navigaţie care au acţionat în portul de pe 
litoralul vestic al Mării Negre. Dar, cu toate acestea, Constanţa a 
rămas un port de factură medie şi importanţă regională, neatingând 
anvergura şi rolul economic pe care îl jucau în epocă mult mai 
celebrele Rotterdam, Anvers, Liverpool şi Marsilia. 


Anexa 1: Adresa Direcţiei Generale a Porturilor şi Căilor de 
Comunicatie pe Apă, înaintată Ministrului Comunicaţiilor, privitoare 
la solicitarea companiei de navigaţie Khedivial Line! 


“România 

Ministerul Comunicaţiilor 

Directiunea Generală a Porturilor şi Căilor de Comunicatie pe Apa 
No. 6828 din 29 nov. 1927 


Domnule Ministru, 


Referindu-ne la adresa Dv. No. 49442/927, motivată de scrisoarea 
Legatiunei Angliei, cu privire la cererea Societăţii de Navigaţie Khedivial 
Line, avem onoarea a vă face cunoscut că nu s'ar putea admite ancorarea 
vaselor susnumitei Societăți în basinul interior al portului Constanţa, 
înainte de a obține libera practică. 

În afară de aceasta portul Constanta fiind mic, ori unde, în basinul său, 
vasele nu pot sta numai in ancoră fără legătură la mal sau la geamanduri, 
pentru că s'ar lovi între ele sau s'ar lovi de cheuri, pe lângă că ar duce 
împiedicarea vaselor ce ar manevra pentru acostarea la danele cheurilor. 


13 M. Cojoc, op. cit., p. 438-439. 
14 AMAE, fond Problema 68, vol. 9, nepaginat. 

În aceeaşi situatiune se găsesc şi vasele Companiei Fraissinet, Lloydul 
Triestin şi Sitmar, care intrând şi ele în basinul interior al portului 
Constanța pentru debarcarea pasagerilor, ar putea solicita de asemenea 
favoarea de a aştepta la ancoră darea liberei practici şi dacă s'ar crea un 
precedent pentru vasele Societăţii Khedivial Linie, dificultățile la manevră în 
basinul interior ar spori. 

D-Sale Domnului Ministru al Afacerilor Străine.” 


Anexa 2: Rezoluţia Direcţiei Generale a Porturilor şi Căilor de 
Comunicatie pe Apă, cu privire la solicitarea companiei de navigaţie 
„Khedivial Line”%5 


"România 

Ministerul Comunicaţiilor 

Directiunea Generală a Porturilor şi Căilor de Comunicatie pe Apă 
No. 1598 din 8 martie 1928 


Domnule Ministru, 


Ca urmare la adresa noastră No. 6828 din 29 Noiembrie 1927, avem 
onoarea a vă înainta aici alăturat în copie raportul Căpităniei portului 
Constanţa, relativ la cererea Societăţii Khedivial de a se permite vaselor sale 
ca imediat la sosirea lor în portul Constanţa, să ancoreze în basinul interior 
al portului şi să aştepte acolo vizita sanitară, în loc de a aştepta la ancoră în 
basinul exterior. 

Totodată anexăm şi un plan al portului Constanţa în care se arată 
situatiunea danei 20 la care vasele Societăţii Khedivial acostează in acest 
port. 


Director General 

[indescifrabil] 

Şeful Serviciului 

[indescifrabil] 

D-Sale. 

Domnului Ministru al Afacerilor Străine” 


Anexa 3: Raportul Căpităniei portului Constanţa, cu privire 
la navigația în incinta bazinului docurile Constanţa!€ 


15 Ibidem. 

“Copie după raportul Căpităniei portului Constanta No. 249/928 
inreg. la Direcţia G-lă a Porturilor sub. No. 1632/928. 


Domnule Director General, 


La ordinul Dv. No. 869/928 din 10 Februarie, am onoarea a răspunde că 
cererea comandanților de vapoare Soc. Khedivial, de a ancora în portul vechi 
în dreptul danei 20, înainte de a primi libera practică, nu se poate admite 
pentru următoarele motive: 

1) Dacă vasul ar stationa la ancoră, în imediata apropriere a cheului în 
dreptul danei 20, vânturile predominante la Nord-Est îl vor lipi de cheu 
înainte de libera practică, cum de altfel s'a şi întâmplat, fapt pe care sub nici 
un motiv Serviciul Sanitar nu poate să-l admită. 

2) Dacă vasul ar stationa la ancoră mai departe de cheu în dreptul danei 
20, ar împiedica manevra vaselor care acostează sau pleacă dela dana 
silozurilor sau dela dana 16, lărgimea portului în dreptul danei 20 şi danei 
16 fiind numai de 337 m. 

3) Dacă s'ar acorda vaselor Soc. Khedivial favoarea ca în aşteptarea 
vizitei sanitare să stea la ancoră în basinul interior în dreptul danei 20, la 
care urmează să acosteze după efectuarea acestei vizite, nu s'ar putea refuza 
această favoare vaselor Soc. Fraissinet, precum şi celor a Soc. Fabre Linie, 
care au ca dană de acostare dana 16, vis-a-vis de dana 20, ceea ce ar provoca 
complecta barare a drumului vaselor spre cheul silozurilor. 

Favoarea deosebită pe care vasele Soc. Khedivial o cer în portul nostru, 
nu o au în celelalte porturi pe care le ating şi nici vasele Serviciului Maritim 
Român nu au o au în portul Alexandria. 


Căpitanul Portului Constanta 
Căpitan Comandor (ss) Popescu” 


“KHEDIVIAL LINE” AND CONSTANȚA HARBOUR IN 1927 
Abstract 
The annexation of the trans-Danubian province of Dobruja to 
Romania in 1878 brought a different and bigger problem to the 


commercial circles from Brăila and Galaţi, more visible in the interwar 
period. The paper presents the development of the “Khedivial Line” 


16 Ibidem. 

society in Constanţa during the first half of twentieth century. The 
original name of the company is unknown but it is thought that it was 
founded in 1858. The “Khedivial Mail Steamship & Graving Dock 
Co.” was formed in 1898 to operate ships and docks owned by 
various departments of the Egyptian Government, but little is known 
of the early years of the company or its ships. The new fleet was 
registered under the British flag and operated passenger and cargo 
services between Alexandria, Constantinople and Syrian ports and 
between Suez and Red Sea ports. Later services were extended to 
Piraeus, Malta, Marseille and Cyprus. P & O Line took control of the 
company between 1919 and 1924. In 1936 the company was re-formed 
in Alexandria as “Pharaonic Mail Line” and in 1941 was changed to 
“Khedivial Mail Line”. 

Keywords: Constanţa, navigation, trade, privileges, 
infrastructure. 

Anemari Monica NEGRU" 


SOCIETATEA ORTODOXĂ NAŢIONALĂ A FEMEILOR ROMÂNE 
ŞI INIŢIATIVELE EI PONTICE 


I. Introducere: geneza, caracteristicile şi obiectivele Societății 
Ortodoxe Naţionale a Femeilor Române 

Societatea Ortodoxă Naţională a Femeilor Române (SONFR) a fost 
întemeiată în 1910, la Bucureşti, din iniţiativa unor femei educate şi 
active, precum Zoe Gr. Râmniceanu, Alexandrina Gr. Cantacuzino, 
Maria Glogoveanu, Elena Odobescu, Sultana Miclescu, Irina 
Butculescu, Anastasia Filipescu, Esmeralda Manu, Elena Seulescu, 
Zoe Mandrea, Elisabeta Manu, Zoe Rosetti Bălănescu, Maria Timuş, 
Eleonora Stratilescu.! 

Multe membre ale SONFR au rămas în istoria mişcării feministe 
prin diverse iniţiative inovatoare în domeniul educaţiei, legislaţiei, 
literaturii şi, desigur, în asistența socială şi cultural-religioasă a 
copiilor, a populaţiei sărace. Alexandrina Gr. Cantacuzino a fost o 
lideră reprezentativă a mişcării feministe interbelice româneşti, 
afirmată pe plan naţional şi internaţional, prin calităţi intelectuale, 
religiozitate, putere de muncă. Ea s-a născut la 20 septembrie 1876, în 
comuna Ciocăneşti, judeţul Ilfov, într-o familie boierească, tatăl său 
fiind Theodor Pallady, ofiţer de carieră, iar mama sa, Alexandrina 
Kretulescu. Rămasă orfană de mamă, a fost crescută şi educată de o 
mătuşă din familia Ghica, în Franţa, unde a arătat interes pentru limbi 
străine, retorică, istorie şi economie. În 1899 Alexandrina Pallady s-a 
căsătorit cu politicianul conservator Grigore G. Cantacuzino şi au 
avut trei fii. 

Alexandrina Cantacuzino a susținut, chiar şi din fonduri proprii?, 
mişcarea de emancipare a femeii române, iar prin numeroasele 
articole, discursuri și comunicări publicate în limba română sau 
franceză, şi-a făcut cunoscute convingerile feministe. Alexandrina 


* Consilier superior, Arhivele Nationale ale României 

1 Arhivele Naţionale ale României, fond Societatea Ortodoxă Naţională a Femeilor 
Române, A. Comitetul Central, dos. 4/1910-1918, f. 65-66 (în continuare, ANR, fond 
SONER). 

2 Elena Bogdan, Feminismul, Tipografia Huniadi, Timisoara, 1926, p. 73-74. 

Cantacuzino? a întemeiat şi a condus diverse asociaţii contemporane, 
care militau pentru îmbunătăţirea situaţiei femeii române, precum 
SONER (1918-1944), Consiliul Naţional al Femeilor Române, Asociaţia 
„Casa Femeii”, Societatea „Solidaritatea”, Societatea ,,Tesdtoarea”, 
„Uniunea Intelectuală Română”, „Mica Înţelegere Feminină”. Prin 
călătoriile sale în Franţa, Egipt, India, Grecia, Bulgaria, Maroc, Turcia, 
Ierusalim, America, ea a răspândit ideile feminismul românesc. 

Scopul SONFR, evidenţiat în statutul său, era să dezvolte „cultura 
şi educatiunea copiilor români, din punct de vedere religios şi national, aşa 
precum cere interesul patriotic”î. A fost o asociaţie filantropică având 
importante obiective educative, culturale, religioase, care a strâns 
fonduri pentru construirea şi întreţinerea de diverse instituții de 
învăţământ, biserici, cămine, cantine, pentru ajutorarea copiilor săraci 
şi a celor mobilizați, a femeilor paupere. 

Ideologia asociaţiei avea la bază o profundă convingere religioasă 
ortodoxă, semnul SONFR fiind crucea cu panglică tricoloră, 
preşedinţi de onoare erau mitropoliţii, iar membrii puteau fi aleşi 
numai dintre persoanele de religie ortodoxă. SONFR a fost sprijinită 
constant de clerul ortodox, acest aport fiind demonstrat de prezenţa şi 
cuvântările mitropolitilor și ale patriarhului României la adunările 
generale şi congresele societăţii. Pe de altă parte, asociaţia a promovat 
o activitate de propagandă ortodoxă: a introdus ora de reculegere în 
toate şcolile ei şi a organizat concursul de religie, o dată pe an, în 
cursul lunii februarie; de asemenea, comitetele filialelor şi parohiilor 
au desfăşurat serbarea Duminica Ortodoxiei în fiecare an (se ţineau 
predici, cuvântări, erau depuse flori la mormintele eroilor).5 Totodată, 
SONFR a susţinut, prin toate mijloacele, construirea şi refacerea 
bisericilor, inclusiv a catedralei de la Sulina (şi la congresul asociaţiei 
din 1933 s-a ridicat problema terminării acestei catedrale). 

SONFR era o asociaţie formată din organe de conducere şi 
administraţie generale (Comitetul Central, Adunarea Generală şi 
Congresul societăţii) şi organe de administraţie locale (comitete 
parohiale şi comitete filiale). La început au fost create filiale, adică 
organizaţii subordonate pe lângă bisericile din Bucureşti, apoi în 
oraşe şi sate din Muntenia şi Moldova, treptat în toată ţara. În 1943 
societatea reuşise să întemeieze 43 de filiale la: Arad, Arsache-Vlaşca, 
Bacău, Bârlad, Bălţi, Beiuş, Blaj, Botoşani, Braşov, Braşov, Buzău, 


3 Alexandrina Gr. Cantacuzino, Cincisprezece ani de muncă socială şi culturală. 
Discursuri, conferințe, articole, scrisori, Tipografia Românească, Bucuresti, 1928. 

+ „Monitorul Oficial”, 17 februarie 1911, p. 10652-10653. 

5 ANR, fond SONER, dos. 138/1935, f. 54-57. 

Câmpulung, Câmpeni Turda, Chişinău, Craiova, Curtea de Argeş, 
Târnăveni (fost Diceosânmartin), Dorohoi, Dumbrăveni, Fundulea, 
Galaţi, Găujani Vlaşca, Giurgiu, Huşi, Ismail, Mehadia, Orşova, Piatra 
Neamţ, Ploeşti, Roman, Sebeş Alba, Sibiu, Slatina, Sulina, Târgovişte, 
Tecuci, Tg. Ocna, Turnu Severin, Tighina, Turda, Vaslui, Bălănoaia- 
Vlasca, Odessa.€ 

Mişcarea feministă din Dobrogea este foarte puţin cunoscută şi 
cercetată, totuşi, analizând documentele din arhive, descoperim acte 
din anii interbelici care evidenţiază că SONFR a înfiinţat filiale la 
Constanţa şi Sulina.” Fruntașele dobrogene ale asociaţiei sunt, de 
asemenea, foarte puţin cunoscute şi regăsite în istoriografia română, 
doar actele păstrate în arhive le amintesc pe: Maria Istrati, Maria 
căpitan Ştefan, Elena Alexandrescu, Angela Grossu din Constanţa, 
respectiv Lucretia c-dor Herter, Lelia Jijie, Zetta c-dor Păunescu, d-na 
ing. Burghele şi Lucia Vlădescu din Sulina. 

SONFR a fost o societate caritabilă, deci şi fondurile filialelor 
pontice erau obţinute din vânzări de lucrări ale elevelor: covoare, 
confecţii, contribuţii ale membrelor: cotizatii, ceaiuri dansante, loterii, 
donaţii, iar cheltuielile constau în materiale pentru confecţii, plata 
maestrelor, întreţinere, ajutoare, diverse — vezi Anexa 1.8 

Acest studiu are la bază documentele fondului SONFR păstrate la 
Arhivele Naţionale ale României, în special dosarul 847, creat direct 
de filiala Constanţa, şi dosarele 1128-1135 ale filialei Sulina. Desigur, 
informaţii despre aceste filiale se mai găsesc şi în celelalte dosare ale 
fondului SONFR. Aceste dosare contin scrisori, telegrame, procese- 
verbale, dări de seamă, rapoarte, adrese, fotografii. 


II. Din istoria SONFR în zonele pontice 

Chiar din primii ani după întemeierea SONFR la Bucureşti, în alte 
diferite oraşe ale României (Târgovişte - 1910, Roşiori de Vede, Târgu- 
Ocna - 1911, Prahova, Călăraşi, Botoşani - 1913, Slatina - 1913/1914, 
Vaslui - 1914, Craiova - 1916), elitele feminine locale au făcut eforturi 
în vederea organizării unor filiale. Nu avem informaţii precise cu 
privire la data înființării filialei din Constanţa. Documentele atestă 
existența unor femei-lider pontice - de exemplu, la congresul SONFR 
din 1915 este menţionată participarea Elenei Vasiliu, reprezentanta 


6 Ibidem, dos. 251, f.7, 8. 

7 Ibidem, dos. 52, f. 1. 

8 Ibidem, dos. 1129, f. 14. 

9 Ibidem, dos. 53, f. 1-120, manuscris. 

Constanţei, care a vorbit despre educaţia copiilor!0. De asemenea, din 
perioada Primului Război Mondial s-a păstrat un tabel cu filialele 
societăţii, printre care este menționată şi cea din Constanţa, condusă 
de Ecaterina Mumuianu şi Maria Istrati.!! Preşedinta activă a filialei 
Constanţa, Maria Istrati, a încercat în 1916, fără succes, să înfiinţeze o 
şcoală de copii cu local propriu.!? S-au păstrat mai multe documente 
din 1919, care prezintă o filială activă a societăţii la Constanţa, de 
exemplu, o delegaţie prin care Alexandrina Cantacuzino o însărcina 
pe doamna Popescu să formeze comitetul filialei Constanta cu 
episcopul ca vicepreşedinte.!? Tot în 1919 ea trimitea mai multe adrese 
către preşedinta filialei Constanta, doamna Istrati, prin care, 
solicitându-i informaţii cu privire la situaţia financiară a filialei în anii 
1916-1919, cerea să deschidă o grădiniță de copii şi cursuri pentru 
adulţi, urmând să trimită cărţile necesare, şi îşi exprima 
nemulţumirea fata de tăcerea prelungită a filialei.!4 

Aşadar, documentele arhivistice atestă activităţi ale filialei 
Constanţa încă din anii 1915-1919, dar şi existenţa a diferite probleme 
în asigurarea continuității funcţionării asociaţiei. La sfârşitul anilor 
'20 sunt semnalate noi intenţii cu privire la înfiinţarea unei filiale în 
orașul Constanţa. Astfel, într-o adresă către Alexandrina Cantacuzino, 
din 15 martie 1929, directorul cancelariei episcopiei Constanţa scria că 
a promis în 1927-1928 să înfiinţeze o filială şi că episcopul Constanţei, 
Gherontie, cerea un statut al SONFR. La 18 martie Alexandrina 
Cantacuzino răspundea cu mulţumiri, trimitea statutul şi un 
regulament. Din procesul-verbal, încheiat la şedinţa asociaţiei din 10 
mai 1929, aflăm că s-a înfiinţat filiala SONFR la Constanţa, cu sediul 
în Bulevardul Principesa Ileana nr. 4, la cancelaria episcopului 
eparhiei Constanţa. S-a ales şi primul comitet al filialei: D.D. 
Gherontie, episcopul Constanţei - preşedinte de onoare, Maria căpitan 
I. Ştefan - preşedintă activă, Elena Alexandrescu - vicepreşedintă, A. 
Şerbănescu - casieră, Angela Grossu - secretară, 4 membre, 2 cenzori!5 
— vezi Anexa 2. 

In arhive, în cadrul unicului dosar specific filialei SONFR de la 
Constanţa care s-a păstrat, nu mai sunt consemnate şi alte informaţii 
cu privire la activitatea acestei subdiviziuni. Din alte dosare ale 


10 Ibidem, dos. 14, f. 10, manuscris. 
1 Ibidem, dos. 556, f. 15. 

12 Ibidem, dos. 18, f. 230, manuscris. 
13 Ibidem, dos. 847, f. 4-5, manuscris. 
14 Ibidem, f. 1-2, manuscris. 

15 Ibidem, f. 7, 9, 10, manuscris. 

fondului SONFR mai aflăm că membrele filialei au reuşit să 
organizeze participarea la concursul şi expoziţia de scoarte româneşti 
din aprilie 1931, alături de 22 de şcoli şi ateliere de industrie casnică, 
de meserii, societăţi, maestre şi maici din Arad, Bucureşti, Călăraşi, 
Chişinău, Craiova, Târgovişte, Ploieşti și Gorj, care au expus 83 de 
scoarte româneşti.! De asemenea, filiala Constanta, prin delegatul 
său, diaconul Drăgulescu, a participat la adunarea generală a SONFR 
din 6 iunie 1936, iar de la filiala Sulina au fost delegate doamnele 
Teodorescu şi Păunescu.” Deci, conform documentelor arhivistice, 
filiala Constanţa a continuat să funcţioneze în anii '30, cu iniţiative 
educative și culturale. 

În anii interbelici SONFR a fost interesată de promovarea 
spiritului asociaţiei, de dezvoltarea educaţiei copiilor şi în zona 
Dobrogei. Astfel, la Carmen Sylva, SONFR a deschis o grădiniță, unde 
asigura educaţie şi ajutor medical şi material unor copii săraci sau 
bolnavi - vezi Anexa 3.18 SONFR a mai organizat două colonii de vară 
pentru copile debile la Carmen Sylva şi la Piatra Neamț.” 

Filiala Sulina a SONFR s-a înființat la 25 mai 1927 — vezi Anexa 4. 
Primul comitet al filialei Sulina a avut 24 de membri, la conducere 
fiind alese: Lucretia Herter - preşedintă, Lelia Jijie, protopopul 
Dimitrie Sârbu şi Victoria Corozel - vicepreşedinţi, Poly Mihăilescu - 
casieră.2% Membrele filialei au militat, de la început, pentru 
întemeierea unei şcoli de industrie casnică (tesatorie), asemenea şcoli 
ale SONFR funcţionând, în anii interbelici, la Bucureşti, Chişinău, 
Călăraşi, Ismail. Mai multe surse consemnează eforturile unei 
feministe dobrogene, Maria Livescu, profesoară la Sulina, care se pare 
că a contribuit şi la înființarea filialei Ismail și care a susţinut în 
scrisori trimise conducerii SONFR necesitatea înfiinţării unei filiale si 
a unei şcoli de industrie casnică la Sulina. 

Filiala Sulina s-a confruntat cu numeroase probleme financiare, 
preşedinta ei, Lucretia Herter, cerea autorizație pentru organizarea 
unui ceai dansant, cu scopul strângerii de fonduri necesare asociaţiei. 
De asemenea, era obligată să ceară ajutor pentru şcoala nou înființată 
de societate, în condiţiile dificile din port (vremea rea, somajul).”! 


16 Ibidem, dos. 439, f. 25v, 26v, registru, manuscris. 

17 Ibidem, dos. 149, f. 1-23. 

18 Ibidem, dos. 189, f. 7-9. 

19 Din istoria Societăţii Ortodoxe Nationale a Femeilor Române, editor Anemari Monica 
Negru, Editura Cetatea de Scaun, Târgovişte, 2016, p. XXXVII. 

20 ANR, fond SONFR, dos. 1128, f. 14, 17, manuscris. 

21 [bidem, dos. 1129, f. 1, 2, 3, manuscris. 

Chiar şi în aceste condiţii dificile, filiala a perseverat, iar în 1929 
şcoala de meserii a SONFR de la Sulina era apreciată, elevele făceau 
covoare şi din vânzarea lor se întreținea instituţia — vezi Anexa 5.2 O 
inspecţie a şcolii a avut loc la 27 iunie 1932, iar inspectorul general I. 
Gheata a apreciat educaţia practică a elevelor, care învățau croitorie, 
țesutul covoarelor, să confectioneze lenjerie, meserii ce le asigurau 
existenţa şi independenţa financiară.2 

Documentele dovedesc că filiala SONFR de la Sulina a funcţionat 
mai constant şi eficient, comparativ cu cea de la Constanţa, probabil 
datorită eforturilor membrelor societăţii şi succesului uman şi 
material repurtat de atelierul de tesatorie, organizat de asociaţie in 
localitate. Acest atelier de tesatorie și produsele realizate de eleve au 
fost apreciate si au adus venituri societăţii. Şcolile industriale 
asigurau examene finale la discipline specifice: sericicultură, ţesut, 
filatură, tehnologie, cultura dudului şi vopsitorie, iar elevele aveau o 
mai mare siguranţă în obţinerea unei slujbe după terminarea şcolii. 

Anii de criză au fost însă grei şi membrele filialei au fost creative. 
Astfel, aflăm dintr-o scrisoare a preşedintei filialei către Alexandrina 
Cantacuzino, din 14 martie 1933, că în iarnă nu a reuşit să organizeze 
o serată dansantă pentru a face rost de fonduri, dar a procurat un film 
de cinematograf.” Totodată, ea sublinia importanţa aşezării Sulinei la 
gurile Dunării, iar elevele şcolii de țesătorie - deşi puţine - lucrau 
scoarte frumoase şi lenjerie pentru armată.” 

În 1935 la conducerea filialei s-au produs schimbări, astfel Lelia c- 
dor ad. Jijie a fost aleasă preşedintă, Lucretia Herter plecând din 
Sulina şi demisionând din funcţie (în acte apare şi în 1937, ca delegată 
a Comitetului Central la Sulina, deci a rămas membră a SONFR).26 

În anul următor, filiala s-a confruntat din nou cu probleme 
financiare. Cum exista pericolul închiderii şcolii (clădirea era în 
ruină), membrele s-au adresat conducerii SONFR, Primăriei, 
Prefecturii, Ministrului Instrucțiunii Publice.” Şi Alexandrina 
Cantacuzino a cerut ministrului de Finanţe scutirea de impozite 
pentru şcoala de tesatorie a SONFR de la Sulina, în condiţiile în care 
cele două maestre ale şcolii nu mai erau plătite de stat, ci de filială, iar 


22 Ibidem, f. 6, manuscris. 

23 Ibidem, f. 19, manuscris. 

24 Ibidem, f. 22, manuscris. 

25 Ibidem, f. 26, manuscris. 

26 Ibidem, dos. 1130, f. 31, 32. 
27 Ibidem, f. 8,11. 

conducerea societăţii acorda ajutor.” În epocă, filiala Sulina a SONFR 
era apreciată şi recunoscută. Astfel, la 29 iulie 1936 i s-au cerut surori 
de caritate, de religie ortodoxă, pentru spitalele Comisiei Europene a 
Dunării din Sulina. Comisia Europeană a Dunării a donat bani 
pentru construirea unei noi clădiri a şcolii primare de fete.*° 

Sub preşedinţia Leliei Jijie, în decembrie 1937 s-au organizat 
şezători, o serbare şcolară cu cântece, jocuri şi piese. Lelia Jijie a 
trimis, la 12 mai 1938, o dare de seamă preşedintei generale, 
plângându-se că pentru biserica întemeiată de Regele Carol I la 
Sulina, în 1910, nu s-au găsit fonduri pentru a fi terminată. De 
asemenea, la doi ani după evacuarea vechiului local, construirea unui 
nou sediu al şcolii primare de fete nu a fost nici măcar începută, iar 
elevele făceau cursurile după-amiază la o şcoală de băieţi. S-a 
închiriat o casă în acest scop, dar era neîncăpătoare, iar ajutoarele 
promise de diverse autorităţi nu soseau. Preşedinta îşi dădea demisia 
şi propunea pe Zetta Păunescu în locul ei, o învăţătoare mai eficientă. 
Probabil războiul, greutăţile cotidiene, plecarea multor cetăţeni ai 
oraşului au determinat continue schimbări la conducerea filialei. 

Chiar şi în acei ani grei, filiala reuşeşte să obţină fonduri. De 
exemplu, din analiza bilanţului balului SONFR Sulina din 28 ianuarie 
1939, aflăm că au fost realizate încasări din donaţii, vânzări la bufet, 
sau din vânzări de evantaie, pălării, ghiocei, confecţii, din organizarea 
loteriei ,, lepurasul”, licitaţia „Cutia de sticlă” pentru mănuşi, insigne, 
regina balului, roata norocului ş.a..%2 În acelaşi timp, asociaţia se 
confrunta cu probleme interne. La 18 septembrie 1939 s-a ales noul 
comitet al filialei, multe din membrele fostului comitet mutându-se 
din Sulina şi dându-şi demisiile - vezi Anexa 6. 

În anii de război, filiala Sulina şi-a continuat activitatea. 
Membrele filialei au adoptat politica SONFR de a susține oficierea 
cununiei unor cupluri. Astfel, la 28 mai 1940, 430 de perechi din 
judeţul Tulcea au fost ajutate si s-au căsătorit (le-au dat verighete, 
diverse ajutoare materiale).% Într-o adresă din 27 ianuarie 1941 a noii 
preşedinte, d-na inginer Burghele, către Alexandrina Cantacuzino, se 
menţiona că filiala Sulina a strâns bani pentru a îmbrăca şi pentru a 
oferi ceai gratuit la 15-16 fetițe sărace pe timpul iernii. Pentru a mări 


28 Ibidem, dos. 1132, f. 1, 32, 37, manuscris. 
29 Ibidem, dos. 1130, f. 3. 

30 Ibidem, dos. 1132, f. 1-2, manuscris. 

31 Ibidem, f. 36. 

32 Ibidem, f. 21-22. 

33 Ibidem, dos. 1134, f. 7. 

fondurile societății, membrele propuneau activarea unui 
cinematograf. Dar erau timpuri dificile (inghetul Dunării, izolarea 
oraşului Sulina), iar în februarie 1942, când mulţi cetăţeni părăseau 
oraşul în condiţiile bombardamentului aerian, erau evacuate bunurile 
societăţii (covoare, materiale de lucru, arhiva) pe vase, se închideau 
şcolile şi se mutau instituţiile la Tulcea.* 

In octombrie 1942 situaţia se mai îmbunătăţise. Astfel, membrele 
societăţii au revenit la Sulina, dar preşedinta filialei era reținută la 
Tulcea de necesităţile educative ale copiilor săi şi obligată să-şi dea 
demisia.% În aceste condiţii, la şedinţa filialei din 11 decembrie 1942 
au participat toţi membrii de la Sulina şi s-a ales un nou comitet, noua 
preşedintă fiind Lucia Constanţa c-dor Vlădescu, institutoare la şcoala 
primară de fete ” - vezi Anexa 7. 

Documentele ne mai transmit informaţia că, în iunie 1943, 
membrele filialei au fost obligate să părăsească oraşul”. Evident, 
războiul a continuat să răvăşească viaţa locuitorilor oraşului Sulina, 
activitatea filialei s-a diminuat treptat, iar ulterior autorităţile 
comuniste au dizolvat asociaţia. 

În zona pontică, SONFR a reuşit să funcţioneze şi la Odesa, unde, 
în 1942, în contextul eliberării Basarabiei, este menţionată o filială, 
condusă de doamna c-dor Balaş??. Această filială din Odesa a reușit să 
înființeze un Institut de fete, cu sediul în Str. Jucovschi nr. 24, cu 
patru clase primare şi şase clase de liceu. Imobilul avea zece săli de 
clasă, două ateliere - lenjerie şi croitorie, capelă, sală de gimnastică, 
trei cancelarii, şapte dormitoare, o sală de băi, o sală de lavabouri, 
infirmerie, locuinţa direcţiei, trei camere pentru personalul 
administrativ, spălătorie, sufragerie, sală de gospodărie, bucătărie, 
camere de servitori etc. Principesa Cantacuzino a vizitat Odesa în 
perioada celui de-al Doilea Război Mondial. Şcoala era apreciată. Pe 
29 mai 1943 a sosit la Bucureşti un grup de 90 de eleve ale Institutului 
de fete, care a fost primit de Mareşalul Ion Antonescu. Elevele au 
vizitat oraşul, redacţia ziarului „Curentul” și, călătorind prin Valea 
Prahovei, au vizitat Sinaia, Braşov, Bran, Curtea de Arges.*! Ulterior 


4 Ibidem, f. 19. 

35 Ibidem, dos. 1135, f. 9v. 

% Ibidem, f. 36. 

37 Ibidem, f. 17. 

38 Loc. cit. 

39 Ibidem, dos. 251, f. 7. 

40 Ibidem, dos. 459/1942, f. 9. 

41 Ibidem, dos. 245/1942-1943, f. 22v, manuscris. 

însă, în condiţiile războiului, a fost nevoie să fie evacuat acest liceu 
ortodox de fete cu internat. 4 

Arhivele păstrează și informaţii despre serbarea de Crăciun la 
Odesa, din 22 decembrie 1943, când filiala SONFR și-a dovedit din 
nou generozitatea: „A fost o mişcătoare manifestaţie de înfrățire creştină 
în jurul Societății Ortodoxe, care a dat obiecte la 1.000 de soldați la unitățile 
de pe front chiar din Crimeea veniți dinadins, la 300 soldați germani, la 100 
ofițeri români şi germani, la 200 de copii de la grădinițe, la 100 de doamne 
scăpătate din înalta societate, la toate elevele liceului care s-au produs într-o 
minunată serbare şi la tot personalul didactic şi administrativ superior şi 
inferior al şcolii”.* 

Fondul SONFR (1910-1948) nu conţine alte documente despre 
istoria acestor filiale dobrogene din anii următori, ceea ce 
demonstrează dispariţia lor treptată, în condiţiile desfăşurării celui 
de-al Doilea Război Mondial, urmat de instalarea regimului comunist 
şi promovarea de măsuri antidemocratice. 

În concluzie, SONFR a reuşit să activeze şi în zona pontică, mai 
limitat decât în Muntenia sau Moldova, probabil din cauza lipsei unei 
elite feminine locale solidare, a diversităţii etnice şi religioase a 
populaţiei din Dobrogea. Totuşi, membrele filialelor Constanţa, 
Sulina şi Odesa au adunat fonduri din diverse activităţi culturale şi au 
întreţinut şcoli primare, de tesatorie, institute, au acordat ajutoare 
copiilor şi femeilor sărace, au prezentat problemele locale la adunările 
şi congresele asociaţiei. Prin toate aceste iniţiative, prin muncă, 
eforturi şi sacrificii, membrele filialelor pontice au scris o pagină 
luminoasă în istoria mişcării feministe. 


42 Ibidem, dos. 252, f. 66. 
43 Ibidem, dos. 264/1944, f. 123-140. 

ANEXA 1 
Cont de gestiune a filialei Sulina (1931-1932) — ANR, fond SONFR, 
dosar 1129, f. 14. 

ANEXA 2 


Proces-verbal încheiat la 10 mai 1929, cu consemnarea înființării filialei 
SONFR la Constanta şi membrele primului comitet — ANR, fond SONFR, 
dos. 847, f. 7, manuscris. 

ANEXA 3 


Fotografii cu grădinița de copii a SONFR de la Carmen Sylva - ANR, 
fond SONER, dos. 646, f. 2. 

ANEXA 4 


Proces-verbal încheiat la 25 mai 1927 cu prezentarea primului comitet 
de conducere a filialei Sulina — ANR, fond SONFR, dos. 1128, f. 14, 


manuscris. 

ANEXA 5 


Adresă referitoare la buna funcționare a şcolii de tesatorie de la Sulina — 
ANR, fond SONEFR, dos. 1129, f. 6. 


In ziua de /// septembrie am vizitat filiala Sulina. 
Intr'un local curat in acest orăşel funcţionează Scoala 
de Meserii a Soc.Ortodoxe a Femeilor Române. 
Inchiderea socotelilor erau in curs. 


Blevele fac covoare şi din vânzarea lor se întreţine 


gcoala. 
Scoala se bucură de o bună reputație gi cred că cu 


ajutorul ce i se va putea da mai târziu de către Administratiunea Cen- 
trală se va putea umple un gol pentru instrucțiunea elevelor în această 
parte a țării unde din puct de vedere cultural nu are decât un gim- 


naziu mixt. 
Directiunea şcolii roagă Comitetul Central a o ajuta 


cu un fond de 5.000 lei pentru elevele lipsite de mijloace. 


e 
1 eener > 
Se 

ANEXA 6 


Adresă din 18 septembrie 1939 cu membrele vechiului şi noului comitet 
al filialei Sulina - ANR, fond SONFR, dos. 1134, f. 21. 


SOCIETATE z 
Ser OXA NATIONALA A FEMEILOR ROMANE S 
stele LER SI 
fi =<68° U2 IN 
kb ce cr aia 
` 6 
N y Nos 37 


N 18 Sept. 193» 


NS da 


L 
W A 
N K N DCAINA PRESEDINTA GENERALA, 
Si Avem onoare a vA aduce le cunostiint& că, din canza 


mutării din localitate, en primit demisiile următoarelor 
membre din Comitet : 

D-na Zetta Comandor PHunescu - Presedintaé 

D-na Ana Dr.’ Vlesie - Vice Pregedintă 

D-na A. Fabris - Secretara 


D-na Maria Teodorescu = Cassier 
Comitetul u fost complectat dupe cum urmează ¢ 


PRE EDiNTA + D-na Ing. Burghele ~ Incinta In 


VICE-PRESiDINTI s Preot Androescu - Le Biserică ~, 
D-na Ing. Zvoranu ~ Incinta DDN 


SECRETAR : p-ra Antoaneta Popp - Incinta DDM 
CASSTBRA + D-na Laura Păvăluţa - Incinta DD 


CENZORI : D-nul Drescanu - str.N.Bălcescu 3 
D-nul Ene ~ Sulina 


CONTABI L 3 D-nul I. Păvăluţă Incinta DDM 


Tabloul membrilor filialei nu-l putem i inta, deoa- 
rece nu am mai încasat nici-o cotizaţie in afară de inca- 
stările specificate în raportul nostru No.21/14.III.1959.- 

Primi ti, vă rog, Doamnă Presedint& Generală, asigu- 


rarea deosebitei noastre consideraţiuni,- 


hi PRESEDINTA, 


(dadu Wau i Secretari, 

ANEXA 7 


Proces-verbal al şedinţei filialei Sulina din 20 decembrie 1942 şi 
alegerea unui nou comitet director - ANR, fond SONFR, dos. 1135, f. 20. 

THE NATIONAL ORTHODOX SOCIETY 
OF ROMANIAN WOMEN 
AND ITS PONTIC INITIATIVES 


Abstract 


The archivistic documents demonstrate that in Dobruja, the 
National Orthodox Society of Romanian Women (1910-1948) founded 
branches in Constanta, Sulina and Odessa. The members of the 
company organized kindergartens, weaving schools, a girls’ institute, 
provided support to women and children in need. Faced with 
different financial problems, these branches survived by organizing 
events, dance teas, movie screenings, where they managed to collect 
funds and aid. 

Keywords: Dobruja, Constanta, the National Orthodox Society of 
Romanian Women 

Florian BICHIR” 


CONSTANTIN (BIBI) COSTĂCHESCU, COMANDANTUL 
DE LEGENDA AL SUBMARINELOR ROMANEŞTI 


Fără a încerca să diminuăm meritele celorlalţi comandanţi de 
submarine, comandorul Constantin Bibi Costăchescu rămâne unic. A 
intrat în legendă ca fiind singurul comandant român de navă cu o 
torpilare reuşită în misiune de război. A scris file de istorie, fiind 
comandantul submarinului „Delfinul”, pe care l-a condus în luptă un 
an, două luni şi 12 zile. Celebrul scriitor Virgil C. Gheorghiu îi face un 
portret remarcabil: „Singurul comandant de submarin pe care l-am 
cunoscut a fost căpitanul C., comandantul «Delfinului». M-am apropiat de 
dânsul cu sfială. Când am făcut cunoştinţă şi am dat ochii cu dânsul, nici nu 
l-am privit în ochi. Ştiam că-i moldovean din Fălticeni şi că este unul dintre 
matematicienii noştri de frunte. Mi se spunea că are o inimă bună ca pâinea 
caldă şi eram emoționat când l-am cunoscut... Comandantul «Delfinului» e 
un om voinic: umeri lati, grumazul de fier şi un piept pe care nu-l poți 
cuprinde. E o figură de adevărat marinar. Totuşi ochii, fruntea, privirea şi 
vorba sunt de cărturar. Are aceeaşi sfiiciune şi discreţie pe care 0 au oamenii 
chinuiti de probleme şi de întrebări. Descifrez pe fruntea lui umbre de 
oboseală aristocratică a oamenilor pe care îi prind zorile, citind tomuri grele 
de gânduri.”! 

Căpitanul Constantin Costăchescu (Bibi) a fost supranumit de 
şeful său imediat ierarhic, locotenent-comandorul Victor Voinescu, o 
„figură în istoria Marinei Militare Române”. Dar mai bine să lăsăm 
faptele să vorbească. Comandantul Forţei Navale Maritime, 
comandorul Alexandru Bardescu, emitea la 15 noiembrie 1941, 
Ordinul de Zi nr. 65, cu următorul conţinut: »Operatiile de război ale 
navelor noastre sunt multe şi pline de succes... Intre atâtea fapte de arme pe 
marea noastră au strălucit prin zelul lor, prin sacrificiul lor neprecupetit şi 
prin înalta lor ținută plină de exemplu navele Grupului Submarin şi Vedete 
Torpiloare. Mândria Marinei noastre de mâine se va sprijini cu mult temei 
pe tot ce a constituit astăzi acțiunea Vedetelor Torpiloare şi submarinul 
«Delfinul», care sunt primele unități române ce au străbătut apele inamice 


* Lector universitar dr. Universitatea Naţională de Apărare „Carol I” Bucuresti 
1 Virgil C. Gheorghiu, Cu submarinul Delfinul la asediul Sevastopolului, Ed. Agaton, 
Făgăraş, 2008, p. 224. 


149 


https://biblioteca-digitala.ro 


ale Mării Negre. Submarinul «Delfinul» a fost în continuă căutare a 
inamicului pe mare şi a înscris la activul său, până în ziua de 10 noiembrie 
1941, cinci cruciere, cu un total de 47 de zile de mare. Perseverenta, curajul 
şi spiritul de sacrificiu dovedite continuu de tot personalul submarinului au 
fost încununate de succes în ziua de 6 noiembrie (1941) când, în baia Yalta, 
cu o singură torpilă a «Delfinului» a dat la fund o navă sovietică de 12.000 
de tone. Este o glorie a Marinei Regale Române fapta de arme a unicului 
nostru submarin şi ne mândreşte pe toți marinarii mândria celor care au 
săvârşit-o. Pentru toți şi pentru toate încerc să exprim multumirile mele în 
calitate de comandant al Forţei Navale Maritime şi să dau ca exemplu de 
Forţă ofițerii, maiştrii, sub-maistrii şi marinarii de la submarinul «Delfinul» 
întru imitarea şi întru camaraderească cinstire...” .2 

Ordinul de Zi nr. 449 din 10 noiembrie 1941 cuprindea 
următoarele: „Pentru curajul, destoinicia şi spiritul de jertfă arătat cu 
ocazia torpilării şi scufundării unei nave auxiliare de război sovietică, la 
circa trei mile de Yalta, stând continuu 22 de ore la posturi sub apă, dintre 
care opt ore sub intensă grenadare inamică, submarinul fiind astfel prima 
navă a României care a scufundat o navă inamică prin torpilare”. 

lată cum s-au întâmplat lucrurile, cea mai faimoasă faptă de 
vitejie a submariniştilor români. La 5 noiembrie 1941 submarinul, 
aflat în sudul Crimeii, a zărit prin periscop o navă de transport ce 
venea dinspre est spre Yalta. Nava părea neescortată, dar submarinul 
a manevrat spre a se plasa spre coasta unde detecția sub apă era mai 
puţin probabilă. A încercat să scape de urmărire printr-un zigzag 
prelungit, dar în final a oferit poziţia clasică a unei ţinte, la 800 de 
metri depărtare. Exploziei torpilei lansată cu tubul 6 din pupa i-a 
urmat o a doua explozie, probabil a unei căldări sau a unor muniții de 
la bord. Prin periscop, nava păruse mare, dar în realitate a fost vorba 
de un transportor vechi ,,Uralet”. Submarinul a fost reperat şi supus 
unei grenadări intense. Nicolae Koslinski şi Cristian Craciunoiu? 
susțin că acest lucru s-a petrecut fie că bula de aer de la lansarea 
torpilei nu a fost bine absorbită, fie că unităţile escortei - neobservate 
prin periscop - au reacţionat rapid. Comandantul Costăchescu a ieşit 
în larg, în ideea stopării complete a oricărui motor sau agregat de la 
bord pe timpul perifonărilor şi câştigării unei cât mai mari imersiuni 
pe timpul exploziilor. Submarinul a depăşit, astfel, cota de 80 de 
metri, presiunea apei făcând sa scârţâie tablele balasturilor. S-au 
înregistrat 23 de grenadări, numărându-se între 80 şi 90 explozii de 


2 Arhivele Militare Române (în continuare, A.M.R.), dos. 158 Decorații, p. 141. 
3 Nicolae Koslinski, Cristian Crăciunoiu, Fortuna Audaces Juvat - Delfinul, în 
„Modelism Internaţional”, nr. 1, 1998, p. 15. 

bombe. Pentru menţinerea moralului, cu sânge rece, căpitanul 
Costăchescu a ordonat păstrarea deschisă a porţilor transversale 
etanşe dintre cele cinci compartimente ale navei, spunând: „Ori 
scăpăm toţi, ori ne ducem toţi!”. După un timp, ce a părut imemorial 
celor de la bord, în realitate cca. 8 ore, „Delfinul” s-a putut degaja la 
sud, înspre coasta Asiei Mici şi a ieşit noaptea la suprafaţă pentru 
reîncărcarea bateriei. A dat radiogramă, anunțând lansarea cu tubul 6 
şi s-a îndreptat spre Constanţa. 

În termeni oarecum identici descriu celebra încleştare, în Marina 
Română în al II-lea război mondial, Nicolae Koslinski şi Raymond 
Stănescu. În dimineaţa de 5 noiembrie, ajuns de-acum dincolo de 
colţul Crimeii, în zona Capului Aitodor, „Delfinul” a observat la 06.36 
o navă de patrulare şi a început veghea periscopică în larg, la sud-vest 
de Yalta. Comandantul Costăchescu îl luase la bord, pentru 
familiarizarea cu specificul de aprovizionare a submarinului, pe 
ofiţerul comisar de bord al Grupului submarin şi vedete torpiloare, 
sublocotenentul de administraţie Constantin Stegaru. Acesta, chemat 
să privească prin periscop, a indicat o ţintă. Părea o navă mare de 
transport, ce avea un drum aproximativ de 290° spre Yalta. Putin 
după ora 08.05, submarinul a luat drum de atac, dar la ora 08.15 ţinta 
a venit la stânga, apropiindu-se de submarin, ceea ce l-a determinat 
pe comandantul Costăchescu să o lase să treacă, să-i taie direcţia de 
marş prin pupa, ajungând ca la 08.43 să lanseze torpila din tubul nr. 6 
pupa, de la aproximativ 800 metri distanţă. Explozia torpilei a fost 
urmată de o explozie şi mai puternică, datorată fie unei căldări, fie 
unor muniții aflate la bord. Prin periscop, văzută de aproape, nava 
păruse foarte mare - cu două comenzi suprapuse; în realitate, a fost 
vorba de un transportor de 1975 trb. „Urateţ”, care, înainte de a se 
scufunda, a tras cu armament automat de la bord. Era probabil 
neescortat, căci, după derobarea înspre larg a submarinului, acesta a 
înregistrat, abia la 09.46, primele impulsuri de perifon (emiţător de 
impulsuri ultrasonore al aparaturii de hidrolocatie - detecție 
submarină - pe carenă). 

Acţiunea de grenadare a început apoi la 10.30 şi avea să dureze 
până la 18.40. Au avut loc 23 de atacuri, înregistrându-se între 80 şi 90 
de explozii de grenade anti-submarine. Comandantul Costăchescu a 
acționat în sensul opririi tuturor instalaţiilor de la bord pe timpul 
perifonărilor şi câştigării unei imersiuni tot mai mari pe timpul 
grenadărilor. Pentru moralul echipajului, porţile etanşe dintre cele 5 


4 Nicolae Koslinski, Raymond Stănescu, Marina Română în al II-lea război mondial, Ed. 
Făt Frumos, 1996, București, p. 250. 

compartimente ale corpului rezistent au fost lăsate deschise, 
comandantul spunând „ori scăpăm toţi, ori ne ducem cu toţii”. 

Totuşi, cea mai exactă descriere ne-o face comandorul Nicolae 
Petrescu, fost director al Muzeului Marinei Române, un pasionat 
cercetător al Arhivelor Militare5. Documentele de arhivă au reţinut 
desfăşurarea evenimentelor astfel: ,,... In ziua de 5 noiembrie (1941, 
n.n.), la orele 8:00, se zăreşte o navă în pupa tribord, de circa 12.000 de tone, 
având drum către Cap Aitodor, venind probabil de la Batumi. Submarinul 
manevrează întorcându-se spre navă şi se plasează pentru atac. Se trece la 
cota de 30 de metri. La distanța de circa 800 de metri, nava este atacată cu o 
torpilă. La 50 de secunde după aceasta, o a doua explozie, mult mai 
puternică, este sesizată în aceeaşi direcţie, probabil din cauza exploziei 
muniției de la bord. Pentru scoaterea submarinului din zonă, comandantul a 
ordonat drum Sud-Est. După o oră şi cincizeci de minute se aud explozii de 
grenade anti-submarine. «Delfinul» este reperat şi atacat timp de opt ore în 
23 de valuri succesive, aruncându-se asupra lui circa 80 de grenade. Se trece 
la cota de 80 de metri imersiune, cea mai mare atinsă după probele de şantier 
(82 de metri, n.n.). La ora 01:00 din 6 noiembrie 1941, la 60 de Mm sud-vest 
Crimeei, submarinul se ridică la suprafață şi îşi continuă drumul în vederea 
ieşirii din zonă şi pentru încărcarea bateriei, descărcate complet în cursul 
celor 22 de ore de imersiune. Din cauza mării agitate, bateria nu a putut fi 
încărcată. «Delfinul» s-a îndreptat spre portul Constanţa pe o puternică 
furtună (tempesta, n.n.), care a durat circa 36 de ore. Orizontul era brăzdat 
de fulgere, nori se revărsau cu furie asupra mării şi a navei. Valurile 
acopereau complet turela submarinului care ambarca pachete mari de apă 
prin ecluza tambuchi şi navigația devenea foarte grea, submarinul fiind la 
suprafață. Comandantul, căpitanul Constantin Costăchescu, căuta să 
încurajeze echipajul, dar într-o discuție cu un ofițer de la bord, a spus: 
«aceasta este bătaia lui Dumnezeu că am scufundat atâtea suflete 
nevinovate»”. În timpul când pregătea atacul asupra navei sovietice, 
comandantul a fost întrebat de şeful mecanic, căpitanul Panait 
Papaianopol, dacă vasul are escortă. Răspunsul a fost: „Are sau nu 
are, eu tot îl atac!”. Din relatările unui ofiţer din echipaj rezultă că, 
atunci când submarinul a fost intens grenadat, comandantul trecea 
dintr-un compartiment în altul spunând: „Lasă, că o să scăpăm noi şi de 
aceasta”€. 


5 Nicolae C. Petrescu, Marina Română în războiul antisovietic, Ed. Europroduct, Pitesti, 
2008. 

é Datele referitoare la scufundarea navei sovietice ,,Uralet”, de către submarinul 
„Delfinul”, se găsesc în A.M.R., fondul Comandamentul Forţei Navale Maritime, 
dosar nr. 216, p. 66-67. 

Pentru temerara faptă de arme săvârşită de echipajul 
submarinului, „Delfinul” a fost decorat cu ordine şi medalii şi citat 
prin Ordin de Zi pe Marina Militară. Comandantul navei, căpitanul 
Constantin Costăchescu, a primit Ordinul „Mihai Viteazul” clasa a III- 
a, „Crucea de fier” clasa I şi a II-a, „Vulturul German” clasa a V-a şi 
„Steaua României” clasa a V-a cu spade şi panglică de Virtutea 
Militară 

După această faptă Comandantul Marinei Militare Române, 
contraamiralul loan Georgescu, prin Ordin de Zi nr. 140 din 10 
noiembrie 1941, argumenta astfel propunerea de decorare a 
căpitanului Constantin Costăchescu: „In calitate de comandant al 
submarinului «Delfinul» a dat dovadă de aptitudini deosebite, operând cu 
submarinul în misiunile avute în apropierea bazelor inamice supravegheate 
intens de nave şi aviaţie, întorcându-se la bază cu rezultate prețioase... în 
ziua de 5 noiembrie (1941, n.n.) atacă cu torpila de la distanță mică un 
vapor sovietic de circa 12.000 tone, încărcat cu materiale explozive, lovindu- 
l în plin, scufundându-l. Prin acest succes înscrie prin faptă de arme 
submarinul «Delfinul». După atac este urmărit, reperat şi grenadat timp de 
opt ore de navele inamice. Prin manevra excelentă şi măsurile luate, salvează 
submarinul şi echipajul şi revine neatins la baza de plecare”’. 

Comandamentul submarinului „Delfinul” a propus pentru a fi 
decoraţi cu medalia „Serviciul Credincios” cu spade clasa a Il-a pe 
maistrul principal Dobre Constantin, pe şeful de echipaj Nae Marin, 
pe şeful torpilor - Melinte Gheorghe, pe şeful F.F.S. - Radu 
Constantin, torpilor, şi încă 19 sub-maistri clasa I şi a II-a. Motivarea 
acestor propuneri, în Ordinul de Zi nr. 449 din 10 noiembrie 1941, 
cuprindea următoarele: „Pentru curajul, destoinicia şi spiritul de jertfă 
arătat cu ocazia torpilării şi scufundării unei nave auxiliare de război 
sovietică, la circa trei mile de Yalta, stând continuu 22 de ore la posturi sub 
apă, dintre care opt ore sub intensă grenadare inamică, submarinul fiind 
astfel prima navă a României care a scufundat o navă inamică prin 
torpilare”. 

După atâţia ani de la această faptă eroică de arme persistă 
întrebarea: Ce a scufundat de fapt „Delfinul“? Inginerul Cristian 
Crăciunoiu8 susține că nu stim nici astăzi, cu precizie, ce navă a fost 
atacată. Jurnalul de bord nu menţionează numele navei. Pe harta de 
operaţiuni, desenată de însuşi comandantul „Delfinului“, nu apare 
nimic. Abia în decretul de acordare a ordinului „Mihai Viteazul” 


7 A.M.R., dos. Decorații Est, nr. 158, p. 195. 
8 Cristian Crăciunoiu, Ce a torpilat NMS Delfinul la 05-11-1941?, în „Modelism 
Internaţional”, nr. 5, 2006, p. 4. 


153 


https://biblioteca-digitala.ro 


apare menţionat un cargou, „Uraleţ”, identificat ulterior ca având 
doar 1975 tdw. Şi aşa, toţi istoricii români au copiat unul de la celălalt 
numele navei. Şi amatorii, şi profesioniştii, şi autorii de articole, cu 
sau fără ştaif, şi chibiţii. Ca o noutate, ing. Crăciunoiu prezintă câteva 
documente de arhivă din Rusia. Dacă celebra carte Cronology of The 
War at Sea, semnată de Jugen Rohwer şi G. Hummelchen, nu 
mentioneaza nimic, sovieticii considera ca actiunea de torpilare din 5 
noiembrie 1941 a cargoului ,,Uralet”, de circa 8100 tdw, ce evacua de 
la Odessa regimentul de aviaţie maritimă ce bombardase Constanta şi 
atacase podul de la Cernavodă, ca fiind efectuată de „Delfinul”!!! Se 
pare că nava nu a fost scufundată, ci grav avariată, suficient de mult 
ca să nu mai ia parte la război. Lucrurile sunt departe de a fi lămurite 
şi doar deschiderea arhivelor ruseşti ne va putea lămuri în viitor! 


Li 


Cine este Constantin (Bibi) Costăchescu?! „Ori scăpăm toţi, ori ne 
ducem cu toţii!” 

S-a născut la 12 aprilie 1909, la Pleşeşti (Suceava), fiul lui Vasile şi 
Olga Costăchescu. Din 1921 a fost elev al Liceului militar „Gheorghe 
Macarovici” din laşi, pe care-l absolvă în 1928. Îşi ia bacalaureatul la 
Liceul „Mircea cel Bătrân” din Constanţa. 

Tatăl, de profesie învăţător, proprietar a patru hectare de pământ, 
membru al Partidului Naţional Liberal, a fost numit primar al 
oraşului Fălticeni în aprilie 1944. A avut un frate, Adrian, inspector în 
cadrul Regionalei C.F.R. Braşov, şi o soră, Maria, profesoară în oraşul 
Fălticeni. Constantin Costăchescu s-a căsătorit la 22 octombrie 1949 cu 
Alexandrina Sandu. 

Cariera profesională și-a început-o la Şcoala Navală Constanţa, pe 
care a terminat-o al doilea în promoție, pe 1 iulie 1930. În primii doi 
ani de studii s-a remarcat prin rezultatele frumoase obţinute, fiind 
caracterizat ca înzestrat din punct de vedere intelectual. Inteligent, 
studios, muncitor, disciplinat, modest, perseverent „cu aspirații 
speciale” pentru matematici (cam aşa l-a notat directorul de studii al 
şcolii), s-a situat printre primii la cursuri. Era un tânăr prezentabil, 
agreabil din punct de vedere fizic (înălţime 1,78 m şi 86 kg greutate), 
sănătos, fire delicată, melancolică, cu educaţie bună şi cu o purtare 
deosebit de aleasă. Profesorii săi i-au „descoperit şi dezvoltat 
viitor cu folos la _directiunea teoretică” a meseriei de ofițer de 
marină. Directorul de studii, căpitan-comandorul Prossivag, l-a 
caracterizat astfel: „Foarte bun element. Inteligent, studios, muncitor. A 
obținut foarte frumoase rezultate la cursuri. Are aplicație specială pentru 

matematici. Disciplinat şi perseverent. Educaţia îngrijită. Prea timid şi 
molatic. Merită a intra în corpul ofițerilor”. 

Activitatea ulterioară a elevului Constantin Costăchescu a 
confirmat pe deplin aprecierile dascălilor săi. În primii doi ani ai 
Şcolii Navale a fost notat ca lipsit de aptitudinile necesare pentru 
partea practică şi aplicativă, din cauza timiditatii şi lipsei de energie, 
de care nu s-a putut debarasa pe timpul şcolarităţii. Viitorul 
comandant al submarinului „Delfinul” şi eminentul profesor a reuşit 
însă să înlăture în mare măsură aceste defecte. Puterea sa deosebită de 
muncă, dublată de o cultură profesională excelentă, cu aplicaţii la 
studii si la practică, îl situează în anul I (Specială), cu media 8.08, 
primul dintre cei 17 ofițeri elevi. A încheiat cu media 8.17. A urmat 
apoi Şcoala de Aplicaţie a Marinei (1 aprilie 1933), clasându-se pe 
primul loc. Din notele avute în cei doi ani al Şcolii de Aplicaţii, la 
partea teoretică şi practică, scris şi oral, rezultă calificativele de foarte 
bine, obţinute la navigaţie, submarine, aeronautică, hidrografie, 
lucrări, jurnale, caiete etc. La aptitudini şi la purtare a primit numai 
note de 9 şi 10. Lista disciplinelor în care nu a excelat cuprinde numai 
materii la care aprecierile s-au înscris în calificativul satisfăcător: 
tactica războaielor, tactica armatei, manevre, radio, limba franceză, 
limba engleză şi legislaţie. 

Ca ofiţer elev, în vara anului 1932 a efectuat practica 
marinărească la bordul navei-şcoală „Constanţa” - Şcoala de 
Submarinisti de la Gotenhafen şi Şcoala comandanților de submarine 
Memel (Germania, 15 aprilie - 12 mai 1941), Şcoala Superioară de 
Război (1 noiembrie 1943 - 15 mai 1944, octombrie 1945 - februarie 
1946). 

Grade: sublocotenent (1930) şi căpitan de rangul 1 (30 decembrie 
1954). În baza ordinului MC 01399 din 26 iunie 1957 a fost trecut în 
rezervă cu drept de pensie. 

Constantin Costăchescu și-a început activitatea ca ajutor de ofiţer 
de artilerie, pe distrugătorul „Mărăşti” (1 iulie - 1 noiembrie 1930). 
Aici, personalitatea sa se imbogateste cu noi trăsături: dragoste 
pentru serviciu, staruinta, bunăvoință şi simţ ridicat al datoriei, bun 
camarad, manierat şi cu bun-simt. Notarea comandantului Grupului 
de Distrugătoare: „va deveni un bun ofițer de marină”, prima apreciere 
de acest fel, a fost pe deplin onorată. 

În continuare, a fost comandant de pluton la Corpul Echipajelor 
Maritime (1 noiembrie 1930 - 15 mai 1931), ofițer la bordul 


distrugătorului „Regina Maria” (15 mai - 16 octombrie 1931), 

distrugătorului  „Mărăşti” (1 aprilie - 1 noiembrie 1933), 

distrugătorului „Regina Maria” (15 mai - 16 octombrie 1931), 

distrugătorului „Mărăşti“ (1 aprilie - 1 noiembrie 1933), 

distrugătorului „Regina Maria” (1 noiembrie 1933 - 8 mai 1934). 
Ofițerul cu navigația şi timoneria Constantin Costăchescu s-a pus la 
punct cu toate chestiunile serviciului la bord, dovedindu-se rezistent, 
suportând bine greutăţile ambarcării şi ale unei campanii. 

Pe 8 mai 1934 a fost îmbarcat pe cargoul S.M.R. „Suceava”. 
Comandantul navei îl notează astfel: „foarte rezistent la mare, 
îndeplinind serviciul de ofițer de cart, în timpul zilei, foarte conştiincios, 
făcea calcule nautice foarte reuşite”. Devine căpitan de Lungă Cursă prin 
Decretul nr. 8537 din 17.09.194. 

Din 1 noiembrie 1934 până la 1 noiembrie 1935 a îndeplinit 
serviciul în cadrul comenzii Şcolilor Marinei ca ofiţer de clasă, fiind 
profesor de Matematică şi Navigaţie la Şcolile Marinei, unde a predat 
Geometria descriptivă şi Geometria plană şi în spaţiu - a fost apreciat 
de comandantul instituţiei ca fiind „apt a preda cu aceeaşi autoritate şi 
cu acelaşi succes şi alte ramuri ale matematicii”, cu frumoase însuşiri 
pedagogice, multă aplicaţie la studii şi o frumoasă cultură 
profesională şi generală; un „ofițer prea bun”. 

În continuare, Constantin Costăchescu a fost ofiţer cu navigația 
pe nava-bază ,Constanta” (15 iulie - 5 octombrie 1936), pe 
distrugătorul „Regina Maria” (30 octombrie 1936 - 7 iulie 1937) și pe 
nava-baza pentru submarine ,,Constanta” (7 iulie 1937 - 1 octombrie 
1938). În anul de instrucţie 1937-1938 a fost în echipajul de rezervă al 
submarinului „Delfinul”. Evidentiindu-se prin cunoştinţele frumoase, 
entuziasmul şi dragostea de armă dovedite prin participarea la toate 
exerciţiile în mare ale submarinului cu scop de antrenament nautic şi 
militar al echipajului, precum şi la crucierele executate de navă, 
comandantul navei a apreciat că are pregătirea necesară pentru a 
îndeplini funcţia de ofiter-secund al submarinului. Constantin 
Costăchescu a primit gradul de căpitan prin Înaltul Decret Regal nr. 
3002 din 26 iunie 1939. În calitate de ofiter-secund şi ofiţer cu topilele 
la submarinul „Delfinul” până la 1 noiembrie 1939, când a luat 
comanda navei, a dovedit reale calităţi de conducător. A obţinut 
rezultate frumoase, manifestând o remarcabilă uşurinţă în rezolvarea 
problemelor tehnice, pregătind cu mult profesionalism  torpilele 
pentru lansare. După doi ani de activitate la bordul submarinului, s-a 
apreciat că ofiţerul şi-a însuşit cunoştinţele necesare unui comandant 
de submarin, fiind socotit „ofițer eminent”. 

De la început, în calitate de comandant al submarinului 
„Delfinul“, s-a remarcat printr-o pregătire deosebită şi aplicaţie 
pentru comandă, o cunoaştere perfectă a mecanismului de lansare a 
torpilelor. Locotenent-comandorul Victor Voinescu, comandantul său 
superior, îi evidenția seriozitatea şi conştiinţa îndeplinirii datoriei, 
„cum rar se mai vede azi”, blandetea, dar şi energia dovedite fata de 

echipaj, de care era foarte apropiat, formând un bloc gata pentru orice 
misiune, un foarte bun comandant de submarin, ofiţer excepţional, 
model din toate punctele de vedere. 

În urma participării la manevrele regale din 1938 şi, în continuare, 
la o aplicaţie executată în prima lună de un ofiţer la bordul 
submarinului, ministrul Aerului şi Marinei, generalul adjutant Paul 
Teodorescu, a emis Ordinul de Zi nr. 6 din 7 noiembrie 1938, în care 
se preciza: „Activitatea de navigație la suprafață şi imersiune a 
submarinului «Delfinul» a fost în ultimul timp din cele mai fructuoase şi 
demnă de a fi dată exemplu. În decurs de o lună şi câteva zile, nava a parcurs 
un total de peste 1300 Mm. Pe tot drumul marşului, personalul ofițeresc şi 
întreg echipajul submarinului au dat dovadă de pricepere, putere de muncă 
şi vădită dragoste pentru ca nava lor să ducă la îndeplinire misiunile ce i-au 
fost încredințate. Unitate nouă în marina noastră, submarinul «Delfinul» a 
ajuns la performantele actuale datorită sârguinţei şi entuziasmului tuturor 
şi mai ales comandanților şi ofițerului mecanic”. 

În perioada 11 aprilie 1941 - 17 mai 1941 a urmat cursurile Şcolii 
Germane de Submarine şi ale Şcolii de Comandaţi de Submarine 
Momel. Dintr-o notă a unui ofiţer camarad rezultă că a avut relaţii de 
prietenie cu ofiţerii nemti numai în cadrul serviciului, datorită şi firii 
sale puţin ataşabile. 

In anul 1941 a obţinut Brevetul de comandant de cursă lungă cu 
nr. 1072 din 23.10.1941. Între 1 noiembrie 1941 şi 26 aprilie 1942 a 
executat, în calitate de comandant al submarinului „Delfinul”, cinci 
cruciere de front în zonele Yalta, Bosfor, Batumi. Comandantul 
Grupului Submarine şi Vedete torpiloare l-a caracterizat pentru 
această perioadă în felul următor: „...sănătos şi rezistent la mare. 
Inteligență $i judecată superioară, cultură generală şi profesională 
dezvoltată. Suficient de energic şi autoritar, voluntar şi ambițios, foarte 
bune aptitudini marinăreşti, în măsură a executa orice misiune, fiind animat 
de înalt spirit de sacrificiu şi patriotism. Foarte bun comandant de 
submarin. Modul în care a atacat nava sovietică şi mai ales priceperea şi 
curajul cu care a sustras nava sa reacției inamice, timp de 8 ore, i-au atras 
stima tuturor şi, în special, a echipajului său. Foarte bun ofițer de marină”. 

În Foaia Calificativă pentru 1 noiembrie 1941 până la 31 
octombrie 1942, se consemnează astfel activitatea căpitanului 
Constantin Costăchescu, pentru segmentul de timp 27 aprilie - 31 
octombrie 1942. În anii 1942 și 1943 a predat cursul de navigaţie în 
Şcoala Navală, fiind apreciat cu excelente aptitudini fizice, 
intelectuale, militare şi morale, obţinând foarte bune rezultate. Este 
evidenţiată participarea sa la întocmirea unui curs de trigonometrie şi 
a Regulamentului Serviciului la Bord. 

După doi ani la bordul submarinului, a fost apreciat ca un „ofiter 
eminent din toate punctele de vedere, (...) şi-a însuşit cunoștințele necesare 
unui comandant de submarin” şi ca „...model din toate punctele de vedere şi 
care face cinste marinei şi submariniştilor”. Prin Înaltul Decret Regal nr. 
656 din 12 martie 1943 (Brevet nr. 1834), a fost decorat cu Ordinul 
„Mihai Viteazul” clasa III-a „pentru eroismul şi sângele rece, elanul şi 
disprețul fata de moarte de care a dat dovadă la comanda submarinului 
«Delfinul». În timpul celor 7 misiuni de război executate în condițiuni din 
cele mai grele a reuşit să scufunde o navă sovietică de 12000 tone şi prin 
măsurile luate să-şi salveze submarinul şi echipajul ori de câte ori a fost 
atacat de submarinele, vedetele sau aviația inamică, revenind neatins la baza 
de plecare”. 

În tabelul nominal de propuneri la decorare, semnat de 
contraamiralul loan Georgescu, comandantul Marinei Regale, se 
evidenția: „A navigat 5806 mile la suprafaţă. A stat sub apă 348 ore, 
mergând 460 mile. (...) În misiunea I-a submarinul a făcut parte dintre 
fortele care au blocat Sevastopolul, faptă citată în Comunicatul Special al 
Înaltului Comandament German. În misiunea a 2-a, submarinul a fost 
atacat de un submarin sovietic în imersiune. În misiunea a 3-a, după ce a 
scufundat nava sovietică, submarinul a fost atacat timp de opt ore de către 
vedetele sovietice care au lansat contra lui 85 de grenade antisubmarine. În 
misiunea a 6-a submarinul a fost atacat de trei ori de aviație. In misiunea a 
7-a submarinul a fost atacat de trei ori timp de 20 de ore cu 520 bombe de 
avion. În toate aceste operațiuni, a dovedit un deosebit curaj şi eroism, 
reuşind ca prin măsurile luate să salveze submarinul şi echipajul, revenind 
neatins la baza de plecare”. 

În rezoluția scrisă pe acest raport, viceamiralul Nicolae Păiş, 
subsecretar de stat S.S.M., a specificat: „De acord cu comandantul 
Marinei. Nu găsesc cuvinte cu care aş putea să exprim curajul, încrederea în 
sine, destoinicia cu care căpitanul Costăchescu C-tin a condus submarinul 
«Delfinul» în fata coastelor sovietice”. 

A făcut parte din promoţia Şcolii Superioare de Război (S.S.R.) 
3/A (a 1l-a Marină). Şeful Secţiei Marină din S.S.R., căpitan- 
comandorul Eugen Săvulescu, a apreciat activitatea căpitanului 
Constantin Costăchescu ca ofiter-elev al acestei înalte instituţii de 
învăţământ militar român, atât la cursurile teoretice, cât şi la practică, 
astfel: „şi-a însuşit in prea bune condiții cunoştinţele elementare asupra 
armelor de marină, dovedind o deosebită aplicație pentru lucrările de Stat- 
Major”. Cu ajutorul Şefului Biroului 3 la Comandamentul Litoralului 
Maritim şi Fluvial, a dovedit spirit de metodă, inteligenţă şi judecată 
superioare şi o mare putere de analiză şi sinteză. 

Odată cu intrarea submarinului „Delfinul“ în reparații, 
Constantin Costăchescu a activat ca profesor de Navigaţie la Şcoala 

Navală (1 noiembrie 1942 - 25 iunie 1943) și la Grupul Submarine şi 
Vedete Torpiloare (25 iunie - 30 septembrie 1943). 

Cu prilejul evenimentelor de la 23 august 1944 a făcut dovada 
unui cald patriotism, devotatiune pentru Patrie şi Tron, contribuind 
prin energia şi calmul său desăvârşit la răspândirea unei atmosfere de 
încredere în jurul său, la stăvilirea panicii. La 15 mai 1944 a fost 
repartizat la Apărarea Litoralului Maritim, ca ajutor al şefului 
Biroului Operații. A fost numit în toamna anului 1944 şef al Biroului 
Operații. A fost întrebuințat pentru legătura cu comandantul sovietic 
din Constanţa, întocmind o serie de lucrări, în special o lucrare de 
apărare contra paraşutiştilor, cerută de către sovietici. A urmat la 
Forţa Fluvială ca şef de Stat-Major. În notarea pe anul respectiv se 
menţiona: „A colaborat în excelente condițiuni cu comandamentul sovietic, 
executând în perfecte condițiuni toate lucrările cerute, acordându-i-se 
multumiri de către Apărarea sovietică a coastei”. 

Ulterior, a fost încadrat la C.A.L.M. (15 februarie 1946 - 13 aprilie 
1948). La 22 decembrie 1948 a fost numit şef de Stat-Major la Forţa 
Maritimă. În această funcţie s-a bucurat de o frumoasă apreciere. 
Şeful său, căpitan- -comandorul Nicolae Moşov, l-a notat astfel: 
„Energic, autoritar, foarte inteligent, judecată superioară, mult bun-simt, 
mult spirit de metodă, mult spirit de observaţie, cultură profesională şi 
generală dezvoltate, hotărât, cu voință, multă putere de muncă, activ, 
generos, ponderat, modest, foarte disciplinat, bun camarad, devotat, leal, 
demn, integru, militar bun. Marinar foarte bun, specializat în submarine. 
Caracter foarte cinstit, corect, înclinații spre matematici, muncitor şi foarte 
conştiincios, mare înclinare către studii. La început a păstrat rezerve fata de 
ideile democratice, în prezent manifestă sentimente de apropiere fata de 
regimul democrat, are posibilități de adaptare, ofițer de Stat-Major foarte 
bun”. 

Comandantul Forţelor Maritime, col. Apostol Radu, scria, 
referindu-se la activitatea ofițerului în aplicaţia din octombrie 1950, 
următoarele: „are bune cunoştinţe teoretice asupra operațiunilor navale, în 
această aplicaţie a dovedit progres fata de trecut, nu are aptitudini suficiente 
pentru comanda unei Mari Unităţi de Marină, putând lucra mai bine sub 
comandă”. 

Apoi a devenit şeful Serviciului de Pilotaj Marin în portul 
Constanţa (1948 -1950), profesor de Navigaţie la Catedra Specială a 
Institutului de Piscicultură Constanţa (21 iunie 1952 - iunie 1953). 
Odată cu mutarea Institutului de Piscicultură, a predat Navigaţie la 
Institutul Tehnic din Galaţi. Prin Ordinul M.C. 0333 din 19 februarie 
1955 a fost desemnat şeful catedrei de Materiale si Munitii de Artilerie 
la Şcoala Superioară de Marină, iar prin Ordinul nr. 038 din 15 
octombrie 1956 al C.F.N.M. a fost numit şeful Facultăţii de Navigaţie 

la Şcoala Militară Superioară de Marină. „Are o bună pregătire generală 
şi de specialitate foarte bună - sublinia în ultima foaie de notare 
comandantul Şcolii Superioare de Marină, căpitanul de rangul 1 
Nicolae Milu - care îi permite a conduce în bune condițiuni procesul de 
învățământ, datorită practicii îndelungate de învățământ, are pregătirea 
metodică necesară, ceea ce-l ajută să facă pregătirea celorlalți ofițeri, 
profesori”. 

„M-am ocupat de matematici — menţiona în autobiografia sa, in 
1949 — şi am publicat o serie de articole şi probleme la «Revista Matematică» 
din Timişoara şi «Gazeta Matematică» din Bucureşti: «Trigonometria 
pătratică sferică», «Contribuţii la problema lansării de torpile» etc., iar la 
problemele de matematică au fost peste 40 (la nivel de facultate — n.n.)”. A 
întocmit patru culegeri de probleme de matematică, având aplicaţii în 
marină. De asemenea, a publicat circa 80 de probleme de matematică 
aplicată în marină și astronomie?. 


? Amintim, dintre acestea: Asupra determinării punctului astronomic în cazul diferențelor 
mici de azimut (metoda astronomului sovietic Berg), în „Revista Armelor”, aug. 1957; O 
nouă metodă pentru determinarea punctului astronomic, în cazul diferențelor mici de azimut, 
în „Revista Transporturilor”, iun. 1958; Asupra unei probleme de cinematică navală, în 
„Revista Marinei”, mai 1937; Teoria compasului magnetic, în „Revista Marinei”, apr. 
1937; Compasul bigiroscopic, în „Revista Marinei”, aug. 1937; Asupra unei probleme de 
navigație astronomică (calcului orei, când un astru atinge un relevment dat), în „Revista 
Marinei”, oct 1938 şi în „Buletinul ştiinţific al Şcolii Militare de Marină”, 1957; 
Aplicatiuni ale trigonometriei pătratice la câteva probleme de navigație costieră, în „Revista 
Matematică”, Timişoara. vol. XXIII; Asupra unei probleme de navigaţie, în „Revista 
Matematică”, nov. 1943; Contribuţii la problema lansării torpilelor, în „Revista Marinei”, 
1943; Asupra formulei unghiului de ochire, în „Revista Matematică”, nov. 1945; Aplicaţii 
ale trigonometriei pătratice la trigonometria sferică, în „Revista Matematică”, mar. 1947; 
Asupra formulei deviatiei compasului giroscopic, datorită drumului şi vitezei navei, in 


xn 


„Revista Matematică”, aug. 1947; Aplicații ale trigonometriei pătratice la navigația 


xn 


astronomică, în „Revista Matematică”, oct. 1947; Generalizarea unei probleme de 
cinematică, în „Revista Matematică”, sep. 1948; Generalizarea unei probleme de 
cinematică aero-navală, în „Revista Transporturilor”, sep. 1948; Rezolvarea câtorva 
probleme de navigație costieră cu ajutorul trigonometriei pătratice, în „Revista 
Matematică”, mar. 1941; Problema datei, în „Gazeta Matematică”, aug. 1956; 
Identificarea unui astru necunoscut, când se cunosc unghiurile a doi aştri cunoscuți, în 


xn 


„Gazeta Matematică”, 1956; Asupra determinării punctului navei cu trei relevmente, în 
„Revista Matematică”, nov. 1945 şi „Revista Transporturilor”, 1968; Câteva considerații 
asupra navigației pe ortodromă, în „Revista Transporturilor” nr. 8, 1969; Asupra 


navigației pe arc de cerc mare, în „Revista Transporturilor” nr. 8, 1970; Identificarea 

* 


Constantin Costăchescu - trecut în rezervă şi degradat cu gradul 
de soldat. 

În noiembrie 1950 activa la Comandamentul Forţelor Maritime. 
Deşi l-au apreciat ca foarte bine pregătit ofiţer de marină, având 
frumoase cunoştinţe în materie de matematici şi navigaţie, 
comandantul şi loctiitorul politic al C.F.M. au socotit că nu are calităţi 
de comandant, deoarece nu este exigent, hotărât şi serios şi îi lipseşte 
autoritatea necesară fata de subalterni, din care cauză sarcinile ce le 
dă nu sunt luate în seamă. S-a considerat că în ceea ce privește 
activitatea în M.U. nu aplică măsuri severe împotriva celor care 
săvârşeau diferite abateri, fiind chiar un inconstant în relaţiile cu 
subordonații. S-a apreciat că are suficiente cunoştinţe politice şi 
ideologice, însă nu le aplică în practică, lăsând totul pe seama 
aparatului politic. Se considera că, ajutat şi ţinut din scurt, ar putea da 
rezultate bune in munca. A fost întrebuințat ca profesor la diferite 
discipline în Şcoala Navală, pregătind î în condiţii bune promoţia 23 
august 1950. În final, s-a propus să fie numit profesor la Şcoala 
Marinei Militare, unde se credea că putea da rezultate bune, fiind 
lipsit de calităţile ce se cer unui comandant. Secţia Cadre din 
Comandamentul Marinei Militare şi-a însuşit caracterizarea 
anterioară, propunând să fie menținut în cadrele active. 

Este însă trecut la trupă cu gradul de soldat (ord. M.F.A. nr.722/10 
sept.1951), fiind şi degradat pe baza Hotărârii Comisiei de Notare a 
Direcţiei Pregătirii de Luptă. În ianuarie 1952 este reactivat şi numit 
profesor la Catedra Specială din Institutul de Piscicultură - Constanţa. 
Aici obţine o notare bună. 

După avansarea în gradul de căpitan de rangul I (comandor), este 
mutat la Şcoala Superioară de Marină, şef al catedrei Materiale şi 
Munitii de Artilerie şi şef al Facultăţii Mine-Torpile. În mai 1957, 
împreună cu comandorul Constantin Bruker, a organizat prima 
sesiune ştiinţifică din Marina Militară, la care au prezentat referate şi 
patru elevi ai Şcolii Militare Superioare de Marină, pe care i-a 
coordonat personal. În acelaşi an, la iniţiativa sa, a fost „organizată în 
cadrul şcolii prima expoziţie astronomică din armată. În iunie 1957, 
căpitanul de rangul I Constantin Costăchescu este trecut în rezervă cu 
drept de pensie. 

Timp de 28 de ani a publicat în „Revista Marinei” numeroase 
articole şi probleme de matematici, o parte cu aplicaţii la marină. În 
1952 a predat aproximativ 50 de ore la Facultatea Muncitorească, fără 


xn 


stelelor cu opt jaloane, în „Gazeta Matematică 
Matematico” din Buenos Aires. 


nr. 1, 1975, precum şi în „Boletin 

plată. A întocmit culegerea Probleme de navigație şi cercetarea cârdurilor 
de peste la larg (1953), Probleme de navigație şi de cinematică ş.a. 


* 


Tara, recunoscătoare, l-a decorat pentru activitatea sa in timpul 
războiului, amintim: Ordinul „Coroana României” clasa a V-a în grad 
de cavaler (Brevetul nr. 1990 din 12 mai 1939), „Virtutea Maritimă” 
clasa a Ill-a Navigant (LD.R. nr. 27241/14 august 1939), ,,Virtutea 
Maritimă clasa a Il-a, Navigant”, „Steaua României” clasa a V-a cu 
spade şi panglică de „Virtutea Militară” (Brevetul nr. 1834 din 29 
iunie 1942), Ordinul „Mihai Viteazul” clasa a III-a (I.D.R. nr. 656/12 
martie 1943), Ordinul „Meritul Militar” clasa a Il-a (Decret nr. 
348/18.08.1954). Medalia „Eliberarea de sub jugul fascist” (15 august 
1964), „Crucea de Fier” clasa I, „Vulturul German” clasa a III-a, 
Ordinul croat „Zvonimir” clasa a II-a. 

A fost împroprietărit cu 5 ha de pământ - lot „Mihai Viteazul”, în 
1946, în comuna Moşneni (Mangalia), teren care a fost predat ulterior 
către I.A.S. 

Locuia în Constanţa, pe strada Călăraşi nr. 57, când destinul a 
făcut ca, în august 1982, cel care a sfidat moartea în misiunile 
temerare ale submarinului „Delfinul“ în timpul războiului 
antisovietic, să părăsească această lume într-un tragic accident auto.!! 


CONSTANTIN (BIBI) COSTĂCHESCU, THE LEGENDARY 
COMMANDER OF THE ROMANIAN SUBMARINES 
Abstract 


Constantin (Bibi) Costăchescu was the commander of „Delfinul” 
submarine, during the difficult time of World War II. The author 
presents episodes from the submarine's battles and a biography of its 
commander. 

Keywords: Constantin Costăchescu, World War II, „Delfinul“ 
submarine 


10 Marian Mosneagu, Dicţionarul marinarilor români, Ed. Militară, Bucuresti, 2009. 
1! Nicolae C. Petrescu, op. cit. 

Silviu-Daniel NICULAE* 


CONTRIBUŢII LA ISTORIA DIVIZIEI 9 INFANTERIE 
IN DOBROGEA DE SUD (1919-1924) 


Vidul de autoritate creat după încheierea Armistițiului cu Bulgaria 
din 1918 — deşi trupele aliate erau prezente pe teritoriul vecinului de la 
sud, dar depăşite numeric de problemele create de populaţia bulgară din 
Dobrogea de Sud - a dus la cererea de sprijin a trupelor române, 
formulată de către Comandamentul Interaliat de la Sofia. 

Până la venirea Corpului 5 Armată, autorităţile civile şi ecleziastice 
din Dobrogea şi Cadrilater comunicau Marelui Cartier General că 
instalarea autorităţilor şi siguranţa vieţii fiecărui cetățean român erau 
obiective foarte greu de îndeplinit şi veşnic în pericol. 

În primele luni ale lui 1919 cei care se confruntau cel mai des cu 
diferite situaţii erau jandarmii români. Încă de la sfârşitul anului 1918, 
Compania Caliacra evidenția, în rapoartele sale, dificultăţile pe care le 
întâmpina la instalarea jandarmilor la posturi. Conform acestor rapoarte, 
batalioanele de jandarmi din Dobrogea informau factorii de decizie 
militari că „din cauza mitralierelor ce le-au instalat bulgarii în pozițiile 
amenajate mai dinainte, posturile nu pot fi ocupate, aceştia fiind întâmpinați cu 
focuri de arme”. Din raportul nr. 18 al comandantului Batalionului de 
Jandarmi reiese că „s-au ținut întruniri şi au avut loc banchete, la care au 
participat chiar ofițeri şi soldați englezi, unde s-a vorbit în contra noastră. Din 
raportul nr. 315 al Companiei de Jandarmi Constanţa se vede că atitudinea 
ostilă a populației bulgare fata de jandarmi a fost întărită de publicaţia ce ar fi 
fost dată de către comandantul Regimentului 61 francez, prin care se prevedea 
că Armata Română nu putea intra în Dobrogea până la pacea generală şi deci 
jandarmii, făcând parte din armată, nu puteau intra nici ei prin sate. Se observă 
Că, în general, cuvântul de ordine la bulgari este de a rezista până la unul. La 21 
decembrie 1918, Compania Caliacra raporta că zilnic se cărau 40-50 căruțe cu 
lemne şi cereale din Balcic spre Varna. Comandamentul englez nu ia nicio 
măsură în această privință. Raportul Regimentului 2 de Jandarmi din 24 
decembrie 1918 ne instiinteaza că în comuna Dăeni (Tulcea) populația bulgară 
nu vrea a recunoaşte autoritățile române”!. 


* Universitatea Naţională de Apărare „Carol I” 
1 Arhivele Militare Române (în continuare A.M.R.), Fond Microfilme, rola F.II. 1.2590, 
cd. 392. 

Despre existenţa unui asemenea comportament din partea bulgarilor 
informa şi ofiţerul de legătură de pe lângă Armata engleză din Dobrogea 
de Sud, locotenent-colonelul Douglas Căpităneanu. În satul Karapelit 
populaţia i-a împiedicat pe jandarmi să se instaleze, însă a doua zi, 26 
decembrie 1918, au fost aduşi şi mentinuti de către trupele engleze. La 1 
ianuarie 1919 erau semnalate proteste şi manifestări ostile ale populaţiei 
bulgare, în urma acţiunilor de prevenire desfăşurate, jandarmii reuşind 
să ridice 200 de arme, 6 revolvere şi 1 200 cartuşe. În acelaşi timp, se 
primeau veşti despre incidentele de la Turtucaia, fiind semnalată 
moartea unui bulgar. 

Generalul Adrien Paul Alexandre Chrétien (comandantul Trupelor 
Aliate de Ocupaţie din Bulgaria între 7 octombrie 1918 și 10 august 1919) 
era informat despre aceste evenimente. Mai mult decât atât, Marele 
Cartier General îi comunica generalului Louis Felix Frangois Franchet 
d‘Esperey, prin intermediul ofițerului român de legătură de la Salonic, 
colonelul Toma Dumitrescu, că în Dobrogea autorităţile civile româneşti, 
deşi s-au dus la postul lor, nu pot funcţiona în bune condiţii din cauza 
lipsei de ordine, linişte şi siguranţă. În Dobrogea de Sud contrabanda cu 
vite era de necontrolat, fiind semnalate jafuri şi devastări de proprietăţi 
aparținând populaţiei româneşti. Trupele britanice, în neputinţă de a 
împiedica aceste jafuri, au cerut, prin generalul Berthelot, să trimită pe 
frontiera de sud a Dobrogei 3 companii de grăniceri, cerere agreată de 
comandamentul francez, dar refuzată de guvernul bulgar a cărui opinie - 
trebuie precizat - nu avea nicio consecinţă juridică din moment ce, odată 
cu semnarea Armistițiului de către Bulgaria, Tratatul de la Bucureşti era 
caduc. Pe lângă solicitarea engleză, Marele Cartier General român cerea 
autorizarea imediată a trupelor de grăniceri pentru paza frontierei şi 
pentru sprijinirea autorităţilor civile româneşti, care abia reuşiseră să se 
instaleze în Dobrogea de Sud. 

O primă reacţie din partea aliaţilor apare în aprilie 1919, când 
Ministerul de Război român era informat despre aprobarea primită de la 
generalul Berthelot privind întinderea jurisdicției Corpului 5 Armată 
asupra Dobrogei Noi şi Vechi. Conform acestei informări „se va aplica de 
acest comandament Legea stării de asediu şi asupra Dobrogei. Curtea Martiala a 
Corpului 5 Armată — Partea Sedentară va judeca toate procesele inculpatilor de 
pe teritoriul său şi deci şi din Dobrogea conform legii excepționale. Se vor numi 
comandanți de garnizoană în localitățile din Dobrogea până la sosirea trupelor 
(când se va permite aceasta); comandanții Cercurilor de Recrutare Tulcea, 
Constanta, Durostor, Silistra şi Bazargic vor putea fi numiți şi comandanți de 
garnizoană dacă nu se vor putea numi alti ofițeri; 3 companii de grăniceri ce le 
avem destinate pentru frontiera Cadrilaterului (care azi sunt la Medgidia, 
Călăraşi şi Oltenița) vor fi destinate să ia provizoriu garnizoane in Tulcea şi 
Constanța, dând posturi mai mari în Babadag, Hârşova şi Cernavodă. 

Grănicerii din Tulcea vor servi şi la dezarmarea trupelor de voluntari. Pentru 
aceste trupe, dezarmarea şi supravegherea lor începe să se facă şi cu concursul 
trupelor aliate, iar transportul lor prin Sulina, mai departe spre Caucaz sau 
Rusia meridională cu ajutorul vaselor puse la dispoziție de comandamentul 
aliat”?. 

Sosirea trupelor de grăniceri în Dobrogea de Sud a fost descrisă 
astfel de maiorul Constantin Longhin, la 5 septembrie 1919: „autoritățile 
şi populația românească au primit cu o bucurie şi entuziasm de nedescris sosirea 
grănicerilor în Cadrilater. La Silistra toate autoritățile şi întreaga populație 
românească au venit, încă de la orele 7, în port pentru a-i primi pe grăniceri, 
oferind ofițerilor şi trupei flori. La orele 9, batalionul locotenent-colonelului 
Georgescu intra în oraş sub arcul de triumf şi defilează în fata Palatului 
Administrativ, unde erau de faţă toate autorităţile în cap cu Prefectul judeţului 
şi primarul oraşului, precum şi un public foarte numeros. In timpul defilării, 
trupa şi ofițerii au fost acoperiți cu flori. După defilare primăria a servit o 
gustare, iar la trupă s-a împărțit vin şi tutun. La Bazargic grănicerii au avut 
aceeaşi primire grandioasă. Trenul întârziind, publicul nerăbdător a ieşit în 
întâmpinarea grănicerilor la gara Bazargicul de Sud, depărtare 4 km de oraş. A 
doua zi a avut loc un Te Deum, după care a urmat defilarea batalionului, care a 
fost primit de toate autorităţile în cap cu Prefectul județului şi primarul 
oraşului, precum şi de un numeros public. După defilare s-a servit la primărie o 
gustare pentru ofițerii şi delegații de la trupă. La Turtucaia, grănicerii au fost 
primiți de toate autoritățile şi un public mai putin numeros. Aici entuziasmul şi 
bucuria populației s-a manifestat într-un grad mai mic”? 

La primirea ştirii că vor sosi grănicerii români în Cadrilater, 
populaţia bulgară părea îngrijorată şi nutrea speranța că şi de data 
aceasta se vor contramanda ordinele relativ la trecerea grănicerilor în 
Cadrilater. În preziua trecerii au răspândit ştirea că sosesc trupele 
americane (delegaţii sosiți aveau pălării italienesti) şi „din orice lucru 
căutau să se amăgească”, răspândind ştiri false. La Silistra, francezii au scos 
la debarcader o gardă de onoare care să-i primească pe grăniceri. 
Bulgarii au interpretat acest lucru în favoarea lor şi au răspândit imediat 
ştirea că francezii au trimis un pluton în port pentru a-i opri pe grănicerii 
români să intre în oraş. La Bazargic, deşi nu mai era decât o oră până la 
sosirea trenului, bulgarii vorbeau prin cafenele că sub niciun motiv nu 
poate veni trupa românească în Cadrilater şi că trupa ce sosea este 
americană. 

După intrarea grănicerilor în oraş, toate visele şi speranţele 
bulgarilor au fost spulberate şi din ziua intrării nu s-a mai văzut picior 


2 Idem, rola F.II. 1.2654, cd. 491. 
3 Idem, rola F.II. 1.2628, cd. 186-187. 

de bulgar pe străzile oraşului. Trupele franceze au primit cu bucurie 
venirea grănicerilor în Cadrilater. La Silistra detaşamentul francez a 
format o gardă de onoare, iar ofiţerii francezi i-au invitat pe ofiterii- 
grăniceri la o gustare, unde s-a servit numai şampanie, apoi cu toţii au 
venit la primărie, unde s-a toastat pentru România Mare. La Turtucaia 
detaşamentul francez a format o gardă de onoare la sosirea grănicerilor, 
iar ofiţerul francez (comandant al detaşamentului) a fost în legătură 
continuă cu maiorul Nicolae Tonita. La Bazargic, unde era şi reşedinţa 
batalionului, sosirea grănicerilor a fost primită destul de rece. 

Odată cu venirea militarilor români, pe lângă faptul că paza 
frontierelor s-a întărit, informări despre evenimentele din Dobrogea de 
Sud au început să ajungă pe masa Marelui Cartier General, evoluţia 
acestora fiind în strânsă legătură cu ceea ce se întâmpla în viata politica 
din Bulgaria. 

Pe fondul creşterii interesului aliaţilor privind modul în care 
oficialităţile bulgare respectă condiţiile armistiţiului referitoare la 
dezarmarea armatei, grănicerii români raportau despre existenţa unor 
depozite de arme şi muniții, despre care trupele de ocupaţie franceze şi 
engleze nu aveau cunoştinţă. De altfel, faptul că nu se respectau întocmai 
înțelegerile privind dezarmarea a dus la schimbarea generalului 
Chrétien, la 22 august 1919, cu generalul Claudel, decizie care a 
determinat un viu protest din partea oficialilor bulgari. 

Paralel cu această nemulțumire, la frontiera cu România era 
semnalată prezența unui număr foarte mare de comitagii. Conform 
rapoartelor Detaşamentului de Grăniceri, în Dobrogea, la 16 septembrie 
1919, „a sosit din teritoriul Bulgariei cu trenul, în gara Oboriştea, un grup de 
3-400 de bulgari comitagii, sub masca de muncitori, având printre bagajele şi 
sculele lor arme şi muniții, cu intenția ca la semnarea păcii, dacă va fi în 
defavoarea lor, să atace posturile noastre de grăniceri şi să treacă în Cadrilater, a 
se deda la omoruri şi jafuri. Acest grup de comitagii este trimis de autoritățile 
bulgare şi, ca să nu fie suspecte de autoritățile franceze, au venit ca muncitori 
împrăştiindu-se prin satele din apropierea frontierei noastre” 4. 

Momentul era bine ales, pentru că urma ca trupele franceze să 
înceapă retragerea progresivă din Bulgaria. Pentru a evita slăbirea forței 
armate din Dobrogea de Sud, în primele zile ale lunii decembrie 1919, 
Batalionul 2 din Regimentul 23 Infanterie ajungea la Silistra pentru 
înlocuirea trupelor franceze (care trebuiau să plece pe 5 decembrie 1919), 
iar un batalion din Regimentul 33 Infanterie înlocuia unitățile franceze 
din Bazargic, în ziua de 3 decembrie 1919. 


4 Ibidem, cd. 177. 

Concomitent cu dislocarea acestor trupe, părţile sedentare ale 
Diviziei 9 primeau planurile de transport în garnizoanele de pace. 
Potrivit acestor planuri, pe 13 decembrie, ora 12, partea sedentară a 
Regimentului 35 Infanterie se transporta de la Călăraşi la Silistra, unde 
sosea în aceeaşi zi, dispunând de un şlep puntat? şi două nepuntate. 
Partea sedentară a Regimentului 36 Infanterie se transporta, în ziua de 14 
decembrie, ora 12, de la Olteniţa la Turtucaia, unde ajungea în aceeași zi, 
dispunând de un şlep nepuntat. Restul părţii sedentare a Regimentului 
36 Infanterie se transporta, pe 15 decembrie, ora 9, de la Cemavodă la 
Turtucaia, unde sosea a doua zi, dispunând, de asemenea, de un şlep 
nepuntat. Planul de transport pe calea ferată a părţilor sedentare ale 
Diviziei 9 în garnizoanele de reşedinţă prevedea ca partea sedentara a 
Regimentului 40 Infanterie să se transporte, în ziua de 14 decembrie, ora 
12, de la Cemavodă la Bazargic, unde ajungea în ziua de 15 decembrie, 
ora 2. Ambele dispuneau de trenul „G 21”, cu 23 vagoane închise şi 14 
platforme, în timp ce „Regimentul 9 Vânători partea sedentară se transportă 
de la Cobadin la 17 decembrie ora 18 la Bazargic unde va sosi cu 28 vagoane 
închise şi 16 platforme“€. 

La 19 decembrie 1919 Divizia 9 era înlocuită în Basarabia cu Divizia 
2, iar trupele acesteia demarau procedurile de transport pe calea ferată în 
garnizoanele lor din Cadrilater pe direcția Cernăuţi — Paşcani — laşi — 
Galaţi pentru cele din jurul localității Bălţi. De la Galaţi, transporturile s- 
au executat pe Dunăre, corpurile din gamizoanele Constanţa, Bazargic şi 
Medgidia au debarcat la Cernavodă, de unde s-au îmbarcat din nou în 
trenuri până la garnizoanele de mai sus, iar celelalte au debarcat la 
Silistra şi, respectiv, la Turtucaia. Comandamentul Diviziei a ajuns la 23 
decembrie la Călăraşi, unde s-a instalat în mod provizoriu, iar pe 3 
ianuarie 1920 s-a îmbarcat şi debarcat la Silistra. Conform ordinului 
Marelui Cartier General, la 3 ianuarie toate trupele trebuiau să fie în 
garnizoanele lor, însă din cauza liniilor defecte şi a lipsei de cărbuni, 
transporturile s-au terminat la 21 ianuarie 1920. 

Conform Ordinului secret nr. 138 din 12 decembrie 1919 al Corpului 
5 Armată, ocuparea localităţilor de reşedinţă de către trupele Diviziei 9 şi 
acoperirea graniţei se realiza astfel: cu începere din ziua de 28 decembrie 
1919, frontiera de sud a Dobrogei era ocupată de 3 companii de Grăniceri 
(7, 8 şi 9), sub comanda maiorului Bâgu, cu reşedinţa la Kurtbunar. 
Comandantul Companiei 7 Grăniceri, locotenentul Popovici, avea 
reşedinţa in Turtucaia. Comandantul (Companiei 8 Grăniceri, 
locotenentul Ioanid, avea reşedinţa la Kurtbunar; comandantul 


5 Despre nave sau ambarcațiuni — cu punte 
6 A.M.R., Fond microfilme, rola F.II. 1.2628, cd. 247-249. 

Companiei 9 Grăniceri, locotenentul Gorschi, avea reşedinţa la Bazargic. 
Trupele Diviziei ocupau garnizoanele din timp de pace, astfel: a) 
Comandamentul Diviziei 9 la Silistra; b) Brigada 18 Infanterie şi 
Regimentul 36 Infanterie la Turtucaia; c) Regimentul 35 Infanterie avea 
statul major şi un batalion la Silistra, un batalion la Ostrov şi un batalion 
la Akadânlar; d) Brigada 17 Infanterie şi Regimentul 40 Infanterie la 
Bazargic, Regimentul 40 Infanterie cu un batalion la Balcic şi cu o 
companie la Cavarna. Batalionul rămânea la Balcic până la sosirea părții 
active a Batalionului 9 Vânători. „Batalionul 2/Regimentul 23 Infanterie care 
se află la Silistra la venirea Regimentului 35 Infanterie va lua reşedinţa la 
Kurtbunar. După sosirea Regimentului 40 Infanterie în garnizoana Bazargic şi 
a Regimentului 36 Infanterie la Turtucaia se va raporta spre a se lua măsuri ca 
batalioanele 3/Regimentul 23 Infanterie să fie transportate la corpurile lor. În 
această zi, Cartierul Brigăzii 18 Infanterie, Regimentul 36 Infanterie, statul 
major, batalioanele 1 şi 2 sosesc la Turtucaia”. 

La 10 ianuarie 1920 Corpul 5 Armată, prin Dispozitia nr. 154, ordona 
ca Batalionul 2 din Regimentul 23 Infanterie să aştepte la Silistra sosirea 
Regimentului 35 Infanterie, fără a detaşa nicio companie la Akandâlar şi 
Kurtbunar. Primul batalion din Regimentul 35 Infanterie care urma să 
sosească la Silistra, bine încadrat în ofiţeri şi trupă, pleca la Akandânlar. 
La scurt timp, conform Ordinului nr. 9327, după ce al doilea batalion din 
Regimentul 35 ajungea la Silistra, Batalionul 2/Regimentul 23 Infanterie 
pleca la Călăraşi, „tot în această zi a sosit în Constanţa şi statul major al 
Regimentului 34 Infanterie“8. 

Prezenţa trupelor române se remarca prin schimbarea dispozitivului 
acestora în teritoriu, fiind semnalate deplasări frecvente. 
Comandamentul Diviziei 9, care se afla la Turtucaia, comunica Marelui 
Stat Major la 11 ianuarie 1920, cu nr. 9841, că Regimentul 23 Infanterie 
rămânea la Silistra până la sosirea completă a Regimentului 35 Infanterie, 
iar cu nr. 9839, faptul că sectorul Brigăzii 17 Infanterie se întindea de la 
Trupciular până la Eckrene. 

De altfel, pe parcursul lunii ianuarie 1920, poziția trupelor române s- 
a modificat concomitent cu sosirea grosului Diviziei 9 în zonele de 
staţionare din timp de pace. In ziua de 17 ianuarie a sosit în garnizoana 
de reședință statul major al Regimentului 35 Infanterie, împreună cu 
Batalioanele 1, 2 şi 3. În aceeaşi zi s-a primit Ordinul Corpului 5 Armată 
nr. 1822, care dispunea ca îndată ce Regimentul 35 Infanterie ajungea la 
Silistra, să detaşeze un batalion la Akandânlar, iar celelalte două 
batalioane să rămână la Silistra. Batalionul 2/Regimentul 23 Infanterie, 


7 Idem, rola F.II. 2.76, cd. 383. 
8 Ibidem. 

care se afla la Silistra, urma să treacă la Călăraşi de îndată ce ajungea 
Regimentul 35 Infanterie. În ceea ce priveşte Regimentul 40 Infanterie, 
odată ajuns la Bazargic, acesta trebuia să detaşeze un batalion la Balcic. 
Batalionul din Regimentul 33 Infanterie, care se afla la Bazargic şi Balcic, 
pleca la reşedinţa de garnizoană numai după ce ajungea al treilea 
batalion al Regimentului 40 Infanterie, utilizând pentru transport 
gamitura acelui batalion, pregătindu-se, între timp, la Akandânlar şi 
Balcic, cazarea unităţilor. Brigada 18 Infanterie, cu nr. 924, raporta că 
Regimentul 35 Infanterie a sosit în gamizoana Silistra şi că va detaşa un 
batalion la Akandânlar. 

Pe 8 ianuarie 1920 ajungea în garnizoana Constanţa comandamentul 
Brigăzii 9 Artilerie, împreună cu Bateria 9 din Regimentul 13 Artilerie, 
iar Batalionul 2/ Regimentul 23 Infanterie raporta că s-a îmbarcat şi urma 
să plece la Călăraşi, la ora 18. „Regimentul 35 Infanterie cu nr. 13962/1920 
raporta că Batalionul 21/ Regimentul 35 Infanterie a plecat la Akandânlar, iar 
Batalioanele 1 şi 2/Regimentul 35 Infanterie au rămas în garnizoana Silistra”. 

La 20 ianuarie Regimentul 35 Infanterie, cu nr. 14078, raporta că 
Batalionul 2, comandat de maiorului Bejan, era trimis la Akandânlar, „iar 
Batalioanele 1 şi 2 din Regimentul 36 Infanterie rămâneau în garnizoana 
Silistra 10. 

Peste o zi, trupele Diviziei 9 ocupau garnizoanele din Cadrilater 
astfel: comandamentul diviziei la Silistra; Secţia autocamioane, Brutăria 
şi Ambulanţa la Silistra; Secţia de telegrafie la Silistra; Brigada 17 
Infanterie la Bazargic; Regimentul 40 Infanterie la Bazargic; Regimentul 
34 Infanterie la Constanţa; Brigada 18 Infanterie la Turtucaia; Regimentul 
36 Infanterie la Turtucaia; Regimentul 35 Infanterie la Silistra; Brigada 9 
Artilerie la Constanţa; Regimentele 13 Artilerie şi 18 Obuziere la 
Constanţa. 

In Basarabia au rămas, în mod provizoriu, Batalionul 9 Pionieri, care 
a fost pus la dispoziţia Grupului „General Popovici”, şi Bateria 
4/Regimentul 13 Artilerie, pusă la dispoziţia Diviziei 5. 

Aşa cum am menţionat, la sosirea trupelor Diviziei 9 în Cadrilater 
se găseau un batalion din Regimentul 23 Infanterie la Silistra şi un 
batalion din Regimentul 33 Infanterie la Bazargic. Aceste trupe au plecat 
în garnizoanele lor de pace (Galaţi şi Tulcea), pe măsură ce au sosit 
trupele Diviziei 9. Paza graniţei dinspre Bulgaria se făcea cu trei 
companii de grăniceri: 7 (cu reşedinţa la Turtucaia), 8 (cu reşedinţa la 
Kurtbunar) şi 9 (cu reşedinţa la Bazargic). 


9 Ibidem, cd. 389. 
10 Ibidem, cd. 390. 

În aceeaşi zi, respectiv 21 ianuarie 1920, ajungeau la garnizoana 
Constanta Bateria 5/Regimentul 13 Artilerie de la Roman - Văscăuţi 
(Basarabia), statul major al Regimentului 18 Obuziere de la Floreşti, 
Bateria 2/Regimentul 18 Obuziere şi Bateria 4/Regimentul 18 Obuziere de 
la Văscăuţi. Prin Ordinul Marelui Cartier General nr. 5557/1919, 
comunicat Corpului 5 Armată cu nr.118/1919, trupelor Diviziei 9 nu li s-a 
dat la început nicio însărcinare de acoperire, „ci li s-a prescris să se ocupe de 
instructia recrutilor şi de repararea cazărmilor”!!. 

La rândul său, Corpul 5 Armată, prin Ordinul nr. 118/1920, 
comunica Marelui Cartier General, cu nr. 57, că atâta timp cât situaţia 
operativă îngăduia, se va executa întocmai programul de grupare a 
forţelor prevăzute în directivele de instrucţie. Prin această grupare s-a 
prevăzut să se găsească la dispoziţia corpurilor de armată, în 
permanență, câte o divizie activă. In principiu, trupele acestor divizii 
trebuiau să fie în garnizoana lor de pace, pentru a-şi putea urma în bune 
condiţii programul de instrucţie și refacerea, în acelaşi timp cu obligaţiile 
gospodăreşti. Comandamentele de corp de armată aveau latitudinea de a 
face direct, în caz de absolută nevoie şi fără o prealabilă autorizare, orice 
deplasare impusă de nevoia menţinerii ordinii în regiunea marii unități 
respective. In acest scop, comandamentele erau rugate să dea 
instrucţiunile necesare comandamentelor de garnizoană, pentru a 
raporta modificările pe care le vor face grupării forțelor de care dispun şi 
motivele care determină aceste modificări. 

Prin urmare, la 29 ianuarie 1920 s-a primit Ordinul nr. 158 al 
Corpului 5 Armată, prin care se prevedea ca trupele care aveau reşedinţa 
în Cadrilater, fiind dislocate şi în vederea siguranţei regiunii, pe lângă 
îndatoririle prevăzute în serviciul de garnizoană şi instructia trupelor, să 
reprime, la cererea autorităţilor administrative, toate mişcările care s-ar fi 
produs în zonă. 

Pentru aceasta, comandantul Diviziei 9 dădea instrucţiuni 
comandanților de garnizoană să fie în strânsă legătură cu aceste 
autorităţi şi, atunci când nevoia o cerea, să intervină cu energie, conform 
prevederilor legale. De asemenea, se luau măsuri ca birourile de 
informaţii înfiinţate la fiecare corp de trupă şi de comenduire de 
garnizoană să funcţioneze în cele mai bune condiţii, astfel încât 
comandantul de garnizoană să fie tot timpul la curent cu situaţia 
operativă. Conform Ordinului nr. 6285 al Marelui Cartier General, 
grănicerii trebuiau să împiedice bandele de comitagii ce ar fi încercat să 
treacă pe teritoriul nostru. În cazul în care aceste bande erau numeroase, 


11 Ibidem, cd. 344. 

iar grănicerii nu puteau face faţă situaţiei, aceştia aveau ordin să ceară 
concursul trupelor din Cadrilater. 

In conformitate cu această dispoziție, divizia a dat Ordinul nr. 9947, 
prin care s-a împărţit frontiera de sud a Dobrogei în două sectoare şi 
anume: sectorul Brigăzii 18 Infanterie de la Dunăre până la Trupciular si 
sectorul Brigăzii 17 Infanterie de la Trupciular până la capul Caliacra. În 
fiecare sector de brigadă se însărcinau câte două batalioane care trebuiau 
să intervină cele dintâi în ajutorul grănicerilor. Comandanți acestor 
„batalioane împreună cu comandanţi companiilor de grăniceri respective au 
făcut recunoaşterea terenului (până la frontieră) în sectoarele destinate şi au 
înlocuit planurile de apărare în caz de atac al frontierei şi care se află la dosarul 
cu apărarea frontierei 2. 

In luna februarie situaţia tactică şi operativă era următoarea: trupele 
Diviziei 9 erau în gamizoanele de pace, cu excepția câtorva unități. 
Această divizie era compusă din Comandamentul diviziei, Cartierul 
diviziei, Secţia Camioane, Secţia Telegrafie, Brutăria de campanie și 
Ambulanţa Divizionara; Brigada 17 Infanterie cu Regimentul 34 
Infanterie si Regimentul 40 Infanterie; Brigada 18 Infanterie cu 
Regimentul 35 Infanterie; Brigada 9 Artilerie cu Regimentul 13 Artilerie 
și Regimentul 18 Obuziere. 

Comandantul Diviziei 9 Infanterie era generalul de brigadă 
Gheorghe Mironescu, secundat de: ofiţerul adjutant - sublocotenentul 
loan D. Ştefan; Serviciul de stat-major - locotenent-colonelul Marius 
Herașcu (şeful de stat-major), Biroul Operații - maior Vasile Mitrea (şef), 
Registrator - plutonierul (r) Dumitru Anghelescu și secretarul-dactilograf 
Stelian Oprescu. 

Comandamentul Brigăzii 17 Infanterie era format din: comandant - 
colonelul loan Petrescu, adjutant - sublocotenentul George Popescu, 
secretar - plutonierul (r) Benone Andronic și veterinar - caporalul 
Constantin Cernaian. 

Regimentul 34 Infanterie il avea comandant pe locotenent-colonelul 
Ioan Teodorescu, ajutant - locotenent-colonelul Grigore Răileanu, ofiter- 
adjutant - sublocotenentul Petre Davidescu. Batalionul 1 era comandant 
de maiorul Ioan Niculescu, Batalionul 2 de locotenent-colonelul 
Gheorghe Popescu, Batalionul 3 de maiorul loan Sadoveanu și Biroul 
Informaţii de căpitanul Ştefan Cerchez. 

În ceea ce priveşte Regimentul 40 Infanterie, acesta îl avea drept 
comandant pe colonelul Necula Georgescu, adjutant - locotenent- 
colonelul Scarlat Constantinov, ofițer adjutant - locotenentul Alexandru 
Petrescu. Batalionul 1 era comandant de maiorul Radu Tulescu, 


12 Ibidem. 

Batalionul 2 de maiorul Traian Teodorescu și Batalionul 3 de maiorul 
Gheorghe N. Popescu. 

Brigada 18 Infanterie era comandată de generalul de brigadă 
Constantin Frim, adjutant-locotenentul Atanase Gh. Pârvu și veterinar - 
căpitanul (r) Dumitru Gheorghe. 

Conducerea Regimentului 36 Infanterie era alcătuită din: 
comandant - colonelul Atanase Iliescu, adjutant - locotenent-colonelul 
Buzescu Ştefan, ofiter-adjutant - sublocotenentul Dumitru Popescu. 
Batalionul 1 era comandant de maiorul Gheorghe Bălănescu, Batalionul 2 
de maiorul Eugeniu Brighiu și Batalionul 3 de maiorul Florea Anghel. 

Comandantul Regimentului 35 Infanterie era colonelul Petre 
Dobriceanu, adjutant - locotenent-colonelul Dumitru Anastasiu, ofițer 
adjutant - sublocotenentul Petre Aprilescu. Batalionul 1 era comandant 
de maiorul M. Antonescu, Batalionul 2 de maiorul Gheorghe Bejan și 
Batalionul 3 de maiorul Leonard Mociulschi. 

Brigada 9 Artilerie era comandată de generalul Grigore Tomescu, 
adjutant - locotenentul loan Avram. Regimentul 13 Artilerie avea drept 
comandant pe locotenent-colonelul Vladimir Grigorescu, adjutant - 
maiorul Tache Rădescu. Divizionul 1 era comandat de maiorul Tache 
Rădescu, Divizionul 2 de maiorul Necula Georgescu și Divizionul 3 de 
maiorul Teodor Munteanu. 

Regimentul 18 Obuziere era comandant de colonelul Niculae 
Vasilescu, adjutant - maiorul Constantin Vâlcu, ofițer adjutant - 
locotenentul Vasile Danacu. Divizionul 1 era comandat de maiorul 
Constantin Vâlcu și Divizionul 2 de maiorul Popa. 

Din punct de vedere tactic, trupele Diviziei 9 ocupau zona din 
dreapta fluviului Dunăre, cuprinsă între frontiera dinspre Bulgaria la 
sud-vest, la est de Marea Neagră şi la nord de vechea frontieră a 
Dobrogei şi Dunăre. Cu alte cuvinte, Cadrilaterul ce cuprindea judeţul 
Durostor (cu capitala Silistra) şi Caliacra (cu capitala Bazargic). Misiunea 
diviziei era „apărarea frontierei Dobrogei de Sud contra agresiunilor bandelor 
de tâlhari sau detaşamentelor armate bulgare, acoperirea mobilizării şi 
concentrării Corpului 5 Armată, pentru a preîntâmpina un atac organizat cu 
mijloace puternice, împiedicarea propagandei bulgare şi pătrunderea agenților 
de propagandă şi menținerea ordinii publice”. 

Primele măsuri pentru îndeplinirea acestei misiuni au fost luate de 
Brigada 18 care cerea, prin telegrama nr. 161 din 5 februarie 1920, să se 
trimită în teritoriu câte un pluton, care să patruleze în spatele frontierei, 
asigurând astfel o ruptură a legăturilor dintre locuitorii din Bulgaria şi 
populaţia bulgară din Dobrogea de Sud. La rândul ei, Brigada 17 


13 Ibidem, cd. 429. 

Infanterie a primit Ordinul nr. 1327, prin care trebuia să pună la 
dispoziţia Companiei 7 Grăniceri două plutoane, cu însărcinarea de a-i 
sprijini pe aceştia atunci când vor fi atacați de forte superioare. 
Batalionul 2 din Regimentul 35 Infanterie raporta „că a luat măsuri a se 
pune în legătură cu Companiile 7 şi 8 grăniceri şi că batalionul se găseşte la 
Akandânlar”!, în condiţiile în care Corpul 5 Armată primise informări 
conform cărora „în seara zilei de 4 februarie 1920 bulgarii au vrut să atace 
frontiera” 15. 

Referitor la acest aspect al terorii existente la frontiera de sud, regele 
Ferdinand I, prin actul normativ apărut în „Monitorul Oficial” nr. 212 
din 14 ianuarie 1920, decreta „suspendarea stării de asediu, cenzura presei şi 
a oricăror altor publicații în vechiul regat exceptând Dobrogea”’*. 

La scurt timp, în martie 1920, Corpul 5 Armată preciza prin 
„Ordonanţa nr. 1 relativ la menţinerea stării de asediu în Dobrogea” ca 
în termen de 10 zile de la publicarea acesteia, toți cei ce vor avea arme şi 
pentru care nu posedau permisul special de purtare de armă, eliberat de 
corpul de armată, să le predea în comunele urbane la Comenduirea de 
garnizoană, iar în cele rurale la posturile de jandarmi, care eliberau 
chitante dintr-un carnet anume întocmit pentru fiecare armă. În acelaşi 
timp, ordona perchezitionarea locuitorilor şi strângerea armelor de la cei 
care, după împlinirea termenului prevăzut de ordonanţă, au cerut 
permis pentru purtare armă. 

Cu toate aceste măsuri, în aprilie 1920 gamizoanele din Dobrogea de 
Sud raportau Comandamentului diviziei că „în toate satele de primprejurul 
frontierei s-ar fi dat arme şi muniții populaţiei. În satul Cocardja Sud, Kioseabdi 
s-ar afla un batalion din Regimentul 45 Infanterie comandant de un maior şi alti 
4 ofițeri inferiori. Acest batalion ar avea un efectiv de 500 soldați şi misiunea de 
a întări pichetele de grăniceri şi de a face patrulări pe frontieră şi prin satele 
dimprejur”Y. 

Desele incidente de frontieră dintre grănicerii români şi bulgari 
aveau ca motiv — cel putin aşa reclamau bulgarii în toamna anului 1920 — 
defectuoasa delimitare a graniţei. Pe 10 octombrie 1920 Corpul 5 Armată 
raporta Marelui Stat Major - Secţia 4 răspunsul dat la Ordinul nr. 
822/1920, cu privire la aceste incidente. Din corespondenţa dintre Divizia 
9 şi Corpul 5 Armată reiese că au fost încheiate 8 procese-verbale, prin 
intermediul cărora se constata modul de patrulare între anii 1913 şi 1916 


14 Ibidem, cd. 397. 

15 Ibidem. 

16 Idem, rola F.II. 5.1850, cd. 135. 
17 Idem, rola F.II. 2.76, cd. 436. 

şi cum se realiza după anul 1918, precum şi restabilirea frontierei 
româno-bulgare din Dobrogea de Sud. 

Comisia, formată din maiorul N. Georgescu (delegatul Diviziei 9) şi 
locotenentul Constantin Georgescu (comandantul Plutonului 3 Grăniceri 
Vladimirovo) din partea română și maiorul Colev (comandantul 
grănicerilor din Sectorul 16) şi locotenentul Gheorghe Vasov 
(comandantul Plutonului 5 Grăniceri) din partea bulgară, a trecut la 
identificarea semnelor de hotar existente la momentul respectiv, 
constatând în mare parte lipsa acestora sau mutarea lor. De comun acord 
s-a stabilit ca, în sectoarele unde lipsesc aceste semne, ofiţerii topografi să 
restabilească pe teren linia de frontieră marcată prin movile şi stâlpi, 
conform convenției încheiată în anul 1913. 

Preocupati de comportamentul instabil al guvernului de la Sofia, 
care putea ataca România în orice moment, sub impresia evenimentelor 
de la Turtucaia anului 1916, autorităţile române au elaborat, în noiembrie 
1920, un „Plan de evacuare“ în cazul în care Bulgaria îşi arăta ostilitatea 
fata de vecinul de la nord-est. Documentul stabilea modalitatea practică 
de retragere a rechizitiilor, suspectilor şi a autorităţilor noastre din 
Dobrogea de Sud, în cazul unui război. Comisia, întrunită la sediul 
Marelui Stat Major pe 14 noiembrie 1920, alcătuită din delegaţi ai 
Ministerului de Inteme, Ministerului Domeniului, prefectii județelor 
Durostor, Caliacra şi Ialomița, precum şi reprezentanţii armatei, a stabilit 
procedura legală în baza căreia trebuia să se desfăşoare evacuarea. 
Potrivit acestor măsuri, evacuarea „zonelor militare trebuie începută 
înaintea decretării mobilizării şi odată cu ridicarea indivizilor suspecți şi 
adunarea rechizitiilor în comune, deoarece această evacuare cere timp şi 
dispoziții complicate (cam 8 zile înainte). O altă chestiune importantă este 
pregătirea mijloacelor necesare pentru evacuarea arhivelor autorităților din 
județele de frontieră, acestea trebuie să-şi pregătească de pe acum lăzi în care, la 
primul ordin, să împacheteze arhivele cu actele indisponibile şi să le țină gata 
pentru plecare. În vederea evacuării prefecturilor de Durostor, Caliacra şi 
Constanta trebuie să pregătească organizarea unor convoaie cu căruțe special 
destinate pentru îmbarcarea arhivei şi a bagajelor, precum şi pentru 
transportarea familiilor funcționarilor, mai ales a acelor din comunele situate în 
imediata apropiere a frontierei bulgare”'8. 

In ciuda faptului că oficialii bulgari susțineau că nu au nicio legătură 
cu atacurile violente săvârşite de bandiți pe 14 martie 1921, regele 
Ferdinand decreta „starea de asediu care se va aplica pe o zonă de 30 de km 
putându-se lărgi până la 50 km pe tot lungul fruntarilor ţării de la punctul de 
joncțiune al graniței lugoslaviei cu granița maghiară până la cetatea Albă, 


18 Idem, rola F.II. 1.302, cd. 90-97. 

urmând granița maghiară, cehoslovacă, polonă şi rusă apoi pe frontiera 
Cadrilaterului”*. 

În iunie 1921 configuraţia graniței Dobrogei de Sud era subiectul 
Comisiei Mixte, al cărui preşedinte era colonelul Nicolae Uică 
(comandantul Brigăzii 17 Infanterie), secondat de locotenentul loan 
Racoveanu (de la Serviciul Geografic al Armatei) şi de maiorul Nicolae 
Toniţa (comandantul Regimentului 1 Grăniceri). Partea bulgară era 
reprezentată de colonelul Petckigargov  Parackev (comandantul 
Sectorului 6 Grăniceri), căpitanul de marină Jean Djedarov şi căpitanul 
(r) Nicolas Doncov (ofiţer topograf). 

În conformitate cu Ordinul Marelui Stat Major român nr. 459, din 30 
mai 1921, și cel bulgar nr. 201 din 28 mai 1921, membrii comisiei s-au 
reunit la Turksmil pentru a restabili linia de frontieră. Lucrările au 
început la 1 iunie şi s-au finalizat la 11 iulie 1921. Au fost raportate 
dificultăţi în aplicarea Protocolului din anul 1913, cauzate de 
interpretarea eronată a acestuia (traducerea fiind din limba franceză), 
precum şi lipsa unor hărţi pe o scară mai mare. Discuţiile aprinse s-au 
purtat asupra sectorului Echiscea, a cărui suprafaţă de teren era 
revendicată de bulgari în baza Protocolului care era neclar. Au fost 
încheiate 12 protocoale, care stabileau liniile de patrulare, modul distinct 
de marcare a bomelor de frontieră şi construirea pichetelor pentru a fi 
recunoscute de la distanţă. 

În ciuda acestor dispute, colonelul Nicolae Uică remarca dorinţa 
bulgarilor de a reîncepe bunele relaţii de vecinătate avute înainte de anul 
1913. Acesta afirma: „țin să aduc la cunoştinţa dus. (Marelui Stat Major — 
n.n.) ca [sic!] comisia bulgară a arătat toată dorința de a relua cât mai 
neîntârziat legăturile de bună vecinătate şi chiar fac propunere de bună prietenie 
zicând: «Spre a nu se mai zice că grănicerii bulgari sau comitagii atacă patrulele 
române, propunem ca patrulele să fie mixte»"20. 

Cu toate aceste informări, care prefigurau o apropiere româno- 
bulgară conform vechii tradiţii de bună vecinătate, Marele Stat Major 
român privea cu îngrijorare incidentele de la frontiera de sud. 
Dispunerea trupelor Diviziei 9 prin deplasări succesive în teritoriu şi 
serviciul de pază efectuat de companiile de grăniceri au avut ca efect 
instalarea la frontiera de sud a Dobrogei de Sud a unei stări de siguranţă, 
care a dus la prosperitatea economică a locuitorilor greu încercaţi după 
încheierea păcii. Prezenta unei forțe bine organizate a stopat desele 
incursiuni ale comitagiilor. 


19 Idem, rola F.II. 5.1850, cd. 132. 
20 Idem, rola F.II. 1.307, cd. 225-227. 

În acest context, în septembrie 1921 Divizia 9 transmitea Brigăzilor 
17, 18 Infanterie şi Regimentelor 34, 35, 36 şi 40 Infanterie, Comunicatul 
nr. 3610, prin care hotăra ca aceste trupe să părăsească dispozitivul atins 
la acea dată. Situaţia operativă impunea o adaptare la noile condiţii 
caracterizate de o rărire a atacurilor bandelor de tâlhari, adăugând la 
aceasta şi lipsa de efect ce s-a produs prin trimiterea unei treimi din 
oameni în concediu. 

Însă, încă mai existau atacuri bine tintite ale comitagiilor, a căror 
prezenţă era semnalată în bogatele şi desele păduri ale Dobrogei de Sud. 
De aceea s-a impus o regândire a situaţiei tactice şi strategice a forţelor 
disponibile, cu scopul de a preveni eventualele incursiuni şi de a 
distruge aceste grupuri răzlețe de comitagii. Noul dispozitiv adoptat era 
alcătuit dintr-un batalion al Regimentului 36 Infanterie la Asfatchioi, iar 
celelalte două la Turtucaia; un batalion al Regimentul 34 Infanterie la 
Akandânlar, unul la Kurtbunar şi al treilea la Alfatlar; Regimentul 35 
Infanterie, cu toate batalioanele, la Silistra; Regimentul 40 Infanterie, cu 
toate batalioanele, la Bazargic, având însă detaşată si o companie la 
Balcic; cavaleria rămânea cu toate unitățile pe loc, până la noi ordine. 

Mijlocul ales pentru distrugerea bandelor de comitagii era formarea 
unui detaşament de patrulare rapidă, denumit poteră, alcătuit din două 
unități ale fiecărui regiment. Conform comunicatului, „dispozitivul acesta 
se aplică cu începere de la 10 septembrie, când toate unitățile trebuiau să se 
găsească la locurile ordonate mai sus. Până atunci însă, regimentele vor lua 
măsuri ca până la 5 septembrie să adune la reşedinţa actualelor batalioane de 
acoperire toate plutoanele de acoperire, toate posturile fixe din sate unde vor 
rămâne numai jandarmi, toate posturile date şi la diferitele fabrici particulare şi 
toți soldații detaşaţi la pichetele de grăniceri, aşa că batalioanele rămân în satele 
în care se găsesc însă masate”?!. 

Tot până la 5 septembrie fiecare comandant de regiment, împreună 
cu cei doi comandanţi de potere, trebuiau să meargă şi să aleagă 60 de 
soldaţi din efectivul regimentului pentru acestea. Oamenii erau aleşi 
dintre cei mai buni şi cei mai abili şi dintre aceia care se ofereau de bună 
voie să facă acest serviciu, iar în condiţiile în care cei recomandati 
refuzau, comandantul regimentului îi recruta din oficiu. Comandantul 
mai trebuia să aleagă și patru ofiţerii. Dacă unul dintre aceștia nu avea 
aptitudini pentru acest serviciu, era dator să-l schimbe imediat. După ce 
ofițerii şi soldaţii erau aleşi, erau aduși la reşedinţa regimentului, unde 
sub conducerea ofițerilor absolvenți ai şcolii divizionare, urmau cursurile 
pregătitoare în vederea executării misiunii pentru care au fost aleşi, şi 
anume 5 zile (de la 5 la 10 septembrie). Cei 60 de oameni erau împărţiţi 


21 Idem, rola F.II. 2.417, cd. 159-161. 

în două potere, fiecare având un efectiv de 30 de oameni, repartizaţi 
astfel: 24 oameni pentru poteră, 3 informatori şi 3 agenţi de legătură 
călări. O poteră avea „un ofițer comandant, un ofiter-ajutor, 3 plutonieri sau 
subofiteri capi de grupă, 24 soldați, 3 informatori şi 3 agenți călări. Şcoala pe 
care o vor urma aceste potere se va face după un program stabilit din vreme de 
şefii poterelor, aşa după cum s-a procedat la divizie şi văzut de comandantul de 
regiment. Programul va cuprinde, în general, 3 părți: a) o parte teoretică în care 
să se arate scopul şcolii, situația din trecut şi situația actuală a banditilor în 
atacul satelor şi jafurilor la drumul mare, semnele lor de recunoaştere; b) o parte 
practică, care să constea din câte mai multe exerciţii, cât mai diferite şi care să se 
execute atât ziua, cât şi noaptea; a se avea în vedere modul cum s-a procedat la 
divizie; c) a treia parte care va consta din învățămintele trase, din exerciţiile 
făcute şi care să se pună în aplicare atunci când nevoia va cere. Instructia se va 
face în mod intensiv, oamenii fiind scutiți de gărzi şi de orice corvezi. Dacă se va 
afla că ofițerii şi oamenii din potere sunt intrebuintati şi la alte servicii, 
comandanții vor face cunoscut atunci acest lucru direct comandantului”??. 

Pe 10 septembrie 1921 trupele au intrat în dispozitivul prevăzut, 
celelalte unităţi retrăgându-se la reşedinţa regimentului, raportând 
diviziei noua poziţie. Sectorul fiecărui regiment rămânea să fie păzit de 
aceste două potere, câte una în sectorul fiecărui batalion. Astfel, 
Regimentul 36 Infanterie participa cu o poteră la Turtucaia, care era 
întrebuințată pentru postul sector al Batalionului Daidir, iar a doua 
poteră la Asfatchioi, acţionând în sectorul acelui batalion. Regimentul 34 
Infanterie forma o poteră la Akandânlar şi una la Kurtbunar pentru cele 
două sectoare de batalion. Regimentul 35 Infanterie avea ambele potere 
la Silistra, la dispoziţia diviziei. Regimentul 40 Infanterie deținea potere 
la Bazargic. 

În momentul în care în sector era linişte, poterele stationau la 
reşedinţa batalioanelor şi a regimentelor, făcând instructii şi exerciţii, 
menţionând faptul că oamenii nu se intrebuintau la altceva. 

Situaţia se schimba „când o bandă apare în sector, comandantul de 
batalion sau regiment aruncă potera în acel punct în cel mai scurt timp şi cu cea 
mai mare repeziciune, iar dacă este nevoie va trimite şi pe a doua poteră în acel 
moment. De îndată ce potera intră în acțiune ea va lucra numai după cum 
ordonă comandantul poterei; el va acționa în aşa fel încât nimeni să nu ştie locul 
unde se află (adică populația satelor, bandiții şi chiar unitățile militare) el este 
peste tot şi nicăieri. Crezul poterilor trebuie să fie: SECRET ÎN MIŞCARE, 
IUTEALA, VIOICIUNE ÎN LOVITURĂ. Pentru ca rezultatul poterelor să fie 
frumoase trebuie să se țină seama de următoarele: a) soldații să fie armati cu 
revolvere, cuțite, arme şi grenade, b) fiecare poteră să aibă câte trei lanterne (câte 


22 Ibidem. 

una pentru fiecare grupă) pentru iluminatul grotelor; acestea se vor cumpăra 
din comerţ; este de dorit a fi brichete cu benzină care sunt foarte portative şi 
uşor de aprins; c) echipamentul să fie cât se poate de uşor (ranitele se vor lăsa la 
postul de comandă), toți vor fi incaltati cu opinci; d) fiecare poteră să aibă prin 
îngrijirea regimentului câte 4 căruțe pentru transportul oamenilor; tot 
regimentul să dea cai buni agenților călări; d) hrănirea se va face prin îngrijirea 
comandantului de batalion sau regiment; f) cantonarea se va face în sat şi numai 
pe timpul nopții, încolo poterile nu au ce căuta în sate şi nici nu trebuie să se 
apropie de ele pentru că s-ar da naştere la reclamații”??. 

In ceea ce priveşte agenţii de legătură, ei erau folosiți între 
comandanții poterelor şi ai grupelor, pe principiul operaţiilor între 
informatori şi trupă, între trupă şi sate, transmițând ştirile. Informatorii 
(ispititorii sau  iscoadele) se intrebuintau in locul despre care 
comandamentul poterei avea informaţii. Potera nu trebuia să atace 
precipitat. Baza tuturor acţiunilor era hotărârea atacului, care trebuia 
bine judecat, „goana zadarnică sau acțiunile necugetate nu trebuiau să existe”. 
Viaţa ofiţerilor şi soldaţilor se deosebea de a celor din cazarmă, ei 
trebuind să aibă încredere unul în altul şi, la nevoie, să moară toţi în 
luptă, fără frică. Referitor la acest aspect, recompensele materiale şi 
morale se dădeau ofiţerilor şi soldaţilor care dovedeau curaj şi 
destoinicie şi care, la prima întâlnire cu o bandă, o distrugeau complet. Ei 
erau învățați că distrugerea uneia reprezenta un exemplu pentru 
celelalte bande de comitagii. 

Acestea erau rezultatele la care se dorea să se ajungă în cel mai scurt 
timp posibil, în urma adoptării dispozitivului cu începere de la 10 
septembrie, respectiv eliminarea totală a bandelor de comitagii de pe 
întreg, teritoriul Cadrilaterului. Pentru îndeplinirea acestui deziderat, 
comandanții de regimente trebuiau să aibă grijă ca la data menţionată 
trupele să se găsească în situaţia ordonată, fiecare poteră la locul ei, gata 
să intre în acţiune oriunde şi oricând, iar trupele de la reşedinţă să 
înceapă instructia in mod intensiv şi dupa un program bine stabilit. Erau 
obligaţi să vegheze continuu asupra acţiunilor celor două potere, 
corectând imediat greşelile observate. 

Pentru a asigura unităţilor de comandă şi acţiune libertatea de 
mişcare, se numeau „comandanți ai poterilor pentru fiecare sector de regiment 
următorii ofițeri: căpitanul Drăghicescu - comandantul poterilor Regimentului 
36 Infanterie, maiorul Ursache - comandantul poterilor Regimentului 34 
Infanterie, locotenent-colonelul Ivaşcu - comandantul poterilor Regimentului 40 


23 Ibidem. 

Infanterie, căpitanul Puicea - comandantul poterilor Regimentului 35 
Infanterie"24. 

La ordinul comandantului Diviziei 9, generalul loan Vlădescu, 
comandanții de brigadă aveau însărcinarea de a supraveghea 
îndeaproape atât acțiunea poterilor din sectorul lor, cât şi mersul 
instrucției unităţilor de la reşedinţa regimentelor şi batalioanelor de 
acoperire. 

Pentru ca toate aceste măsuri să fie îndeplinite cu bune rezultate, 
autorităţile civile și cele militare trebuiau să asigure dotarea trupelor şi 
asigurarea resurselor necesare. Soldaţii care formau potera erau 
înzestrați cu revolvere, cuțite, arme şi grenade de bună calitate. După 
executarea tragerilor în poligon, soldaţii trebuiau să curețe armamentul 
și să îl ungă cu vaselină pentru evitarea situaţiilor în care armele se 
puteau bloca în timpul luptei. Cuţitele erau din dotarea regimentului, 
bine ascuţite la vârf (baionetele de la compania mitraliere). 

În timpul luptei se recomanda oamenilor să tragă numai din poziţia 
culcat. Dacă erau nevoiţi să înainteze, trebuiau să o facă târându-se pe 
burtă, să „nu se mai ridice în picioare, după cum, cu regret, am constatat în 
mai multe rânduri, căci vor fi împuşcaţi de bandiți. Banditii nu trag niciodată 
din picioare, iar dacă sunt surprinşi se trântesc imediat la pământ. Să nu se 
tragă un glont până ce mai întâi nu s-a ochit bine ținta, să se tragă cu cel mai 
mare calm. Să nu se grăbească a trage focuri multe şi fără niciun efect, ci din 
contră, să se tragă putin, dar cu efect"25. Se mai recomanda oamenilor să nu 
vorbească în timpul patrulării sau a intervenţiei pentru a nu fi auziti. 
Pentru remedierea acestui posibil pericol s-a dispus ca oamenii să fie 
incaltati cu opinci. 

Serviciul de Informaţii era organizat conform scopului declarat. 
Fiecare poteră avea câte trei agenţi informatori luaţi de la batalioane şi 
detaşaţi în cadrul poterelor, pe care le însoțeau peste tot, fiind primele 
„antene” ale comandantului în punctele unde intenţiona să opereze. 
Comandantul ambelor potere avea un Serviciu de Informaţii, compus 
din doi agenţi ai Brigăzii de Siguranţă, pe care îi întrebuința cum dorea şi 
în funcție de informaţiile pe care le primea zilnic. 

Poterele dintr-un sector de brigadă erau sub comanda 
comandamentului de sector (brigadă), care, dacă situaţia o impunea, le 
putea întrebuința pe toate. Atunci când acestea stationau în localităţile 
iniţiale fixate de divizie, zilnic, la ora 7 dimineaţa, se prezentau rapoarte 
şi dări de seamă privind activitatea din ultimele 24 de ore. În acelaşi 
timp, raportau şi regimentului. În momentul în care o poteră sau ambele 


24 Ibidem. 
25 Ibidem, cd. 162-169. 

se găseau în sector în urmărirea vreunei bande, fiecare comandant de 
poteră raporta zilnic, inclusiv regimentului, de la primul post telefonic, 
comandantului de sector (brigadă) evenimentele petrecute în 24 de ore şi 
activitatea sa. Rapoartele informative zilnice erau duse la primul post 
telefonic de agenţii de legătură călări. În condiţiile în care o poteră nu 
putea face fata, cu propriile efective, unei anumite situații, comandantul 
putea cere ajutorul trupelor celor mai apropiate, care erau obligate a-i da 
tot concursul. Comandamentele de sectoare (brigadă) şi regimentele 
raportau zilnic diviziei, la ora 8, evenimentele şi activitatea desfășurată 
în întreg sectorul şi operaţiile executate. 

Noul dispozitiv era alcătuit din trei subsectoare de regiment, fiecare 
regiment îşi păstra sectorul prin două potere, comandate de ofițeri. 
Batalioanele care rămâneau la Asfatchioi, Akandânlar, Kurtbunar și cele 
de la reşedinţă se ocupau numai de pregătirea de război şi numai când li 
se cerea ajutorul sau vreo informaţie precisă şi urgentă dădeau ajutorul 
necesar şi luau măsurile ce se impuneau. Din punct de vedere operativ, 
poterele erau sub comanda comandantului de sectoare. 

În comun acord cu Prefectura judeţului Durostor, în afară de aceste 
potere s-a hotărât şi înființarea unei „armate teritoriale a județului, compusă 
din infanterie şi cavalerie însărcinată: infanteria cu paza satului, formând două 
corpuri: 1 corp al apărării satului propriu-zis (gardă) şi corpul de serviciul de 
noapte (caraulele), iar cavaleria pentru cercetările exterioare satelor”, cu 
începere de la 10 septembrie 192176. 

Tot în colaborare cu Prefectura judeţului Durostor, s-a dispus ca 
întreg teritoriul judeţului să fie împărţit în 6 subsectoare, fiecare 
subsector fiind corespondentul unei plăşii. Existau subsectorul Alfaltar 
(comandat de un ofiţer din Regimentul 35 Infanterie), Kurtbunar 
(comandat de un ofițer din Regimentul 34 Infanterie), Doimuslar 
(comandat de un ofițer din Regimentul 35 Infanterie), Turtucaia 
(comandat de un ofiţer din Regimentul 35 Infanterie), Akandânlar 
(comandat de un ofițer din Regimentul 34 Infanterie) si Sarsânlar 
(comandat de un ofiţer din Regimentul 36 Infanterie). Ofițerul 
comandant al  subsectorului locuia în aceeaşi localitate cu 
administratorul plăşii, neavând voie să se amestece în problemele 
administrative și se ocupa strict numai de problemele militare ale satelor 
(inspecta gărzile şi caraulele, corecta deficiențele sau grupa mai multe 
gărzi la nevoie). 

Fiecare regiment punea la dispoziţia acestor ofiţeri câte doi soldaţi 
(cunoscători ai limbii bulgare sau turce) și cai, deoarece ei puteau servi și 
ca agenţi de legătură. De asemenea, fiecare ofițer de subsector își forma, 


26 Ibidem. 

în fiecare sat, câte un om de încredere, care să-l informeze despre 
bandele de comitagii și despre locuitorii care colaborau cu acestea. 

Zilnic, ofiţerii aveau obligaţia să dea comandantului de sector 
(brigadă) şi regiment un raport informativ, în care să prezinte 
evenimentele petrecute în ultimele 24 de ore în subsectorul lor, precum şi 
măsurile luate de acord cu administratorul plăşii. Mijloacele de 
transmisie erau posturile telefonice permanente, care se găseau în fiecare 
administraţie de plasă. 

La fel ca și poterele, armata teritorială a judeţului (gărzi şi caraule) 
trebuia să primească o pregătire, care consta în mânuirea armelor. În 
acest scop, în colaborare cu Prefectura judeţului, s-a hotărât ca toţi 
locuitorii din Durostor, care s-au înscris de bună voie în gărzile şi 
caraulele destinate pazei satelor, să facă instrucţie cu armele în perioada 
4-10 septembrie 1921. 

Pentru că numărul locuitorilor înscrişi pentru paza satelor era prea 
mare şi instructia se realiza foarte greu, s-a dispus ca locuitorii angajaţi 
pentru acest scop să se pregătească în câte două centre din fiecare plasă. 
Repartiția la aceste centre, hrana şi ordinele de chemare le dădea 
Prefectura prin administratorii de plasă. Aceste centre de instrucţie erau 
distribuite astfel: pentru plasa Alfatlar - Alfatlar şi Cainargeaua Mare - 
Regimentul 35 Infanterie, pentru plasa Domuslar - Domuslar si 
Balabanlar - acelaşi regiment, pentru plasa Akandânlar - Akandanlar şi 
Docilar - Regimentul 34 Infanterie, pentru plasa Kurtbunar - Kurtbunar 
şi Beibunar - acelaşi regiment, pentru plasa Sarsânlar - Sarsânlar şi 
Asfatchioi şi pentru plasa Turtucaia - Turtucaia şi Denizlar - Regimentul 
36 Infanterie. Pentru instructia acestor oameni, regimentele repartizau 
cate un ofiţer si 6 gradati, iar la nevoie se numeau instructori, soldaţii 
care cunoşteau mânuirea armelor şi, în special, a modelului de 75 mm şi 
a modelului italian. 

La resedintele de plasă rămâneau ca instructori ofiţerii destinati să 
fie comandanţi de subsectoare, urmând să li se trimită numai gradati. În 
celelalte centre se trimitea un ofițer în plus, iar după îndeplinirea 
misiunii aceștia se înapoiau la regiment împreună cu gradatii, rămânând 
numai cei de la subsectoare. Aceşti ofiţeri, împreună cu gradati, se 
găseau la centrele amintite pe 3 septembrie, pentru ca, în ziua următoare, 
să împartă oamenii pe grupe și să înceapă instructia. Pregătirea consta 
„în pozițiile soldatului fără armă şi cu armă, cunoaşterea armei, încărcarea şi 
descărcarea armei, principii generale de luptă prin care să li se arate cum trebuie 
să se comporte în diferite situații ce se ivesc (cum se prind bandiții când aceştia 
jefuiesc o casă, cum să opereze pe câmp deschis sau în pddure)’?’. Tragerile se 


27 Ibidem. 

executau într-un teren recunoscut şi păzit, pentru prevenirea 
accidentelor. În cadrul acestei pregătiri, li se recomanda să nu facă 
zgomot în timpul operaţiunii și pentru comunicare să folosească semne 
convenţionale. De asemenea, li se recomanda să nu se grăbească la 
deschiderea focului si să învețe cum trebuie să înainteze sub focuri de 
armă. La sfârşitul săptămânii, fiecare ofiţer comandant de centru trebuia 
să facă exerciţii variate în teren. Comanda gărzilor şi caraulelor din sate o 
aveau jandarmii, iar gărzile plășilor erau conduse de ofiţerul comandant 
de subsector. 

Primăriile aveau ordin ca atunci când trimiteau la centrele de 
instrucţie recrutii, să le dea jumătate din armele de care dispunea satul 
din care proveneau, precum şi câte 15 cartuşe pentru fiecare armă. 
Pentru cele 7 zile de instrucţie, Prefectura județului asigura hrana şi 
cantonarea acestora, iar după această pregătire erau testati. În acelaşi 
timp, fiecare ofițer comandant de centru înainta, la sfârşitul perioadei de 
instrucţie, o dare de seamă amănunţită, în care prezenta programul 
executat şi rezultatele obţinute. 

Comandantul Diviziei 9 Infanterie, generalul loan Vlădescu, 
propunea alcătuirea Cavaleriei Teritoriale „care în curând va lua ființă, tot 
dintre locuitorii satelor, care să urmeze o asemenea şcoală împreună cu ofiterul 
şi gradatii de la regimentele noastre de cavalerie, după care, apoi, dacă toată 
lumea va pune tot sufletul pentru scopul care se urmăreşte, în curând, sper ca 
liniştea deplină să domnească în întreg Cadrilaterul, bandiții ne mai având curaj 
să treacă frontiera”?8. 

Mentinerea stării de asediu în zonele militare din apropierea 
frontierelor obliga comandamentele prezente în aceste zone să-şi impună 
autoritatea prin măsuri adaptate la situaţiile apărute în teren. 

Cu toate aceste măsuri militare şi civile luate de autorităţi, pe 
parcursul anilor 1922-1924 au fost semnalate atacuri şi incidente la 
frontiera Dobrogei de Sud, care trebuie judecate contextual, conform 
politicii externe bulgare. Cert este că prezenţa Diviziei 9 Infanterie şi a 
companiilor de grăniceri a stopat foarte mult agresiunile comitagiilor, 
care reprezentau o amenințare permanentă la frontiera de sud. 

În martie 1924 Ministerul de Interne român primea informări precise 
cu privire la noi şi putemice atacuri ale comitagiilor în Dobrogea de Sud. 
Ca primă reacţie, Comandamentul Jandarmeriei a dispus trimiterea unei 
companii mobile în teritoriu, care, împreună cu unităţile teritoriale, să 
conlucreze la prevenirea şi pregătirea unei rezistențe consistente. 
Confruntati cu realităţi geografice greu de controlat, în sensul vastei 
întinderi de pământ care trebuia supravegheată (zonă acoperită de 


28 [bidem. 

păduri dese), jandarmii români recunoşteau neputinta lor de a fi 
eficienţi, fiind nesiguri de o acţiune energică şi cu bune rezultate. Pe 
lângă aceste greutăţi de ordin geografic, aceştia reclamau lipsa 
mijloacelor tehnice de comunicare, solicitând sprijin din partea Marelui 
Stat Major. 

Cunoscând foarte bine situaţia operativă din teren, Comandamentul 
Corpului de Jandarmi a cerut, încă din februarie 1924, detaşarea în 
Dobrogea de Sud a unui escadron de cavalerie cu efectivul complet, 
pentru a fi pus la dispoziţia Regimentului 11 Jandarmi. Suplimentar, îşi 
făcea cunoscute lipsurile în ceea ce privește mijloacele de comunicații, 
solicitând „2 secţii telefoane de campanie şi 2 camioane «Fiat»” %. Răspunsul 
a fost negativ. 

La scurt timp, Marele Stat Major punea la dispoziţia 
Comandamentului de Jandarmi un escadron din Regimentul 9 Roşiori, 
care trebuia să stea în gamizoana sa de reşedinţă de la Giurgiu, şi numai 
în cazul în care evenimentele impuneau intervenţia acestuia, ar fi fost 
trimis cu trenul la Bazargic. 

Toate aceste pregătiri aveau în vedere politica pe care Bulgaria o 
ducea cu vecinii ei. Iredentismul bulgar nu putea renunţa la etemul vis 
al autonomiei Macedoniei şi unirea cu Bulgaria, vis exploatat din punct 
de vedere politic şi întreţinut de clasa politică din raţiuni electorale. La 
capitolul revendicări teritoriale şi revizuirea tratatului asumat de către 
oficialii bulgari, intra şi Dobrogea de Sud, la frontierele acesteia statul 
bulgar intretinand o stare continuă de agitaţie şi instabilitate, aşa cum era 
caracterizată de altfel politica extemă a Bulgariei, un stat care devenise 
un serios factor de destabilizare zonală şi regională. 

Însă politica oportunistă promovată de vecinii de la sud era atent 
monitorizată de factorii decizionali de la Bucureşti, care, prin brațul 
înarmat al Diviziei 9 Infanterie, în principal, dar şi al reprezentanţilor 
autorităţilor civile prezente în Dobrogea de Sud, au încercat să menţină 
un climat de siguranţă, chiar dacă acest lucru se realiza cu mari sacrificii 
din partea acestor autorităţi. 


29 Idem, rola F.II. 1.56, cd. 743. 

CONTRIBUTIONS TO THE HISTORY OF DIVISION 9 
INFANTRY IN THE SOUTHERN DOBRUJA (1919-1924) 


Abstract 


After the Armistice with Bulgaria in September 1918 was signed, the 
fate of the Romanian territory acquired through the Peace from 
Bucharest was at risk because of the Bulgarian irredentism. Due to the 
intemal instability of the southem neighbors and the terrorist actions of 
the komitadjis at the Romanian-Bulgarian border, both the state security 
of Romania and the fragile peace installed after the general armistice in 
1918 were threatened. 

Keywords: Division 9 Infantry, Southern Dobruja, Bulgaria, 
komitadjis, nationalist terrorism. 

Ion BĂLAN si Floarea BĂLAN“ 


SCURTE CONSIDERAȚII PRIVIND 
DISLOCARILE! DIN ANUL 1952 
DIN ZONA CONSTANȚEI - STUDIU DE CAZ 


Acţiunile de dislocare din oraşele şi centrele industriale au început 
în 1950. Centre aglomerate, conform anexei hotărârii HCM nr. 1154 din 
26 octombrie/1950, erau considerate următoarele localităţi: Bucureşti (cu 
o zonă de 20 km în jurul oraşului), Stalin (Braşov), Ploieşti, Cluj, Oradea, 
Timişoara, Reşiţa, Hunedoara, Cugir, Constanta, Galati şi Iasi. Articolul 2 
menționa că în centrele aglomerate se puteau stabili angajaţii organelor 
şi instituţiilor de stat, întreprinderilor şi organizaţiilor cooperatiste şi a 
celor cu caracter obştesc, militarii de carieră mutaţi în interes de serviciu, 
precum şi soţii, descendenţii şi ascendentii acestora, adică persoanele şi 
familiile celor angajaţi la stat. Mutatia în centrele aglomerate se acorda 
de miliţie numai pe baza ordinului de repartizare a unei locuinţe sau a 
adeverintei instituţiilor sau organizaţiilor de stat care asigurau 
angajatului şi familiei sale spaţiul locativ necesar. In centrele aglomerate 
nu se puteau stabili, în mod definitiv, şi nu puteau locui ca flotanti 
persoanele care „prin manifestările lor fata de poporul muncitor dăunează 
construirii socialismului în Republica Populară Română”, chiar dacă 
îndeplineau condiţiile prevăzute de art. 2, adică aveau un serviciu.? 


* Consilier Superior la Serviciul Judeţean Giurgiu al Arhivelor Naţionale 

** Profesor la Colegiul Naţional „loan Maiorescu” din Giurgiu 

1 Dislocarea este definită, în România 1945-1989. Enciclopedia Regimului Comunist- 
Represiunea. A-E; coord. Octavian Roske, Institutul National Pentru Studiul 
Totalitarismului, București, 2011, p. 580-584, litera D-Dislocare, ca fiind „procedură 
administrativă utilizată în cadrul sistemului concentrationar, aplicată anumitor categorii de 
persoane, constând în strămutarea de la locul de domiciliu” (autori Florin Abraham și 
Cristian Gojinescu). 

2 Vezi pe larg: Nicoleta Ionescu-Gura, Dislocarea din centrele aglomerate a persoanelor 
care „dăunau construirii socialismului în Republica Populară Română”, în „Caietele 
CNSAS - Revistă semestrială editată de Consiliul Naţional pentru Studierea 
Arhivelor Securităţii”, an I, nr. 2, 2008, p. 277-293; cadrul legislativ este punctat și în 
lucrarea lui Ion Bălan, Regimul Concentrationar din România. 1945-1964, Fundația 
Academia Civică, București, 2000, p. 132-175 (în capitolul III Dislocări, Deportări). 

Articolul 6 preciza că cei care nu-şi justificau prezenţa în aceste 
centre (persoanele care nu aveau nicio ocupaţie, care refuzau sistematic 
plasarea lor prin Oficiul Forţelor de Muncă, sau care au suferit 
condamnări grave, „foştii exploatatori” etc.) şi cei care se manifestau ostil 
fata de regimul politic impus de Moscova erau evacuaţi din centrele 
aglomerate de organele Ministerului Afacerilor Interne, stabilindu-li-se 
domiciliu obligatoriu în orice localitate. 

La 15 martie 1951, prin HCM nr. 344, a fost modificat art. 6 al HCM 
nr. 1154/1950, în sensul că Ministerului Afacerilor Interne i se dădea 
posibilitatea, pe bază de decizie, să dispună mutarea din orice localitate, 
nu numai din centrele aglomerate, a persoanelor care „dăunau construirii 
socialismului în RPR”. 

Conform art. 11 al HCM nr. 1554 din 22 august 1952, stabilirea 
domiciliului obligatoriu era făcută de o comisie regională formată din 
secretarul de partid, şeful regiunii securităţii statului şi şeful regiunii de 
miliţie, care studiau dosarele şi propunerile pregătite şi prezentate de 
Securitate şi Miliție (fiecare organ pentru persoanele care intrau in 
competenţa lui). După aprobarea comisiei regionale, tot materialul cu 
concluziile şi propunerile acestei comisii era înaintat Comisiei Centrale 
de la Ministerul Afacerilor Inteme. Hotărârea rămânea definitivă după 
aprobarea Comisiei MAI. Pe baza deciziei acestei comisii, măsura 
dislocării era dusă la îndeplinire de organele MAI. 

Secretarul regional de partid răspundea de activitatea comisiei şi 
propunerile făcute în faţa Comitetului Central al Partidului Muncitoresc 
Român. Intr-o circulară către regiunile de partid, se arăta care erau 
sarcinile secretarilor regionali de partid în comisie: de a studia cu atenţie 
categoriile şi criteriile în stabilirea domiciliului obligatoriu „pentru a lua 
hotărâri în spiritul luptei de clasă, pentru izolarea elementelor duşmănoase în 
şedinţele comisiei, pe care le conduce secretarul de partid, acesta trebuie să 
studieze împreună cu ceilalți doi tovarăşi toate dosarele prezentate, să constate 
existența materialului documentar şi probatoriul necesar care să justifice 
măsura dislocării; întrucât criteriile de apreciere şi categoriile prevăzute în 
hotărâre sunt destul de largi, secretarul regiunii de partid are datoria să vegheze 
ca să nu se facă abuzuri, stângisme sau alte abateri”. În circulară se dădea şi 
un exemplu: „pentru stabilirea domiciliului obligatoriu, art. 6, punctul a, 
prevede între altele că în această categorie intră şi foştii mari negustori, care au 
avut comerț cu ridicata sau amănuntul, care au fost expropriati sau ale căror 
bunuri au fost naţionalizate pe baza legilor în vigoare. Trebuie atenție, ca să nu 
fie incluşi în această categorie foşti negustori, care au avut mici prăvălii de 
detaliu, cu unul sau doi vânzători sau chiar fără nici unul”. Au fost cazuri, de 
asemenea, când un mic negustor, chiar fără salariaţi, a fost expropriat 
sau i s-au naționalizat bunurile din anumite interese de stat (localul era 

aşezat într-un loc unde era necesară lărgirea unui magazin de stat sau 
casa în care era prăvălia a fost necesară unei instituţii de stat şi s-a 
naționalizat etc.). Astfel de cazuri şi altele similare nu trebuie să fie 
considerate că intră în criterii. In practică, au fost dislocate şi astfel de 
persoane şi altele cu origine socială modestă. 

Potrivit informaţiilor fumizate de cercetătoarea Nicoleta Ionescu- 
Gură”, bazate pe cercetări laborioase în arhivele C.N.S.A.S., „echipele 
însărcinate cu dislocarea au fost formate din sergenti de miliție şi ostaşi din 
trupele de securitate (pentru fiecare familie, o echipă era formată dintr-un 
militian şi un ostaş). Ofițerii superiori de miliție au condus operațiunea in 
raioane (ajutați de colective formate din 3-5 ofițeri de miliție), iar ofițerii de 
miliție, în secții. Militia a condus operațiunea de imbarcare/debarcare a 
persoanelor dislocate, iar trupele de securitate au asigurat paza locurilor de 
imbarcare/debarcare. Cadrele, in special cele cu funcții de comandă, au fost alese 
din rândurile membrilor de partid şi UTM”. Era necesar ca ele să fie 

Operaţiunea de dislocare propriu-zisă a avut următoarele etape. La 
fiecare familie s-a prezentat o echipă compusă dintr-un sergent de miliţie 
şi un ostaş din trupele de securitate. Echipa a fost însoţită de un delegat 
al sfatului popular, însărcinat cu preluarea bunurilor rămase şi a 
locuinţei. După legitimarea celor găsiţi în locuinţă, le-au fost ridicate 
buletinele de identitate şi li s-a adus la cunoştinţă că, printr-o decizie a 
Sfatului Popular, s-a hotărât dislocarea. Nu li s-a lăsat nicio înştiinţare 
scrisă. Echipa le-a comunicat că în termen de două ore trebuiau să 
părăsească locuinţa şi că puteau lua cu ei doar lucruri de uz personal, 
după care i-a însoţit până la locurile de îmbarcare şi i-a predat, pe bază 
de proces-verbal, ofițerului de miliţie însărcinat cu primirea dislocatilor. 
După predare, echipa a raportat comandantului secţiei de îndeplinirea 
misiunii, i-a predat actele de identitate şi procesul-verbal de predare la 
locul de imbarcare a celor dislocati. 

Pentru a ajunge în localităţile unde li s-a fixat domiciliu obligatoriu, 
familiile dislocate au fost îmbarcate în vagoane de marfă închise (20-25 
de persoane într-un vagon). Garda trenurilor nu a călătorit în vagoanele 
de dislocati, ci într-un vagon clasă, ataşat la fiecare tren. Persoanele 
dislocate au fost obligate să-şi plătească transportul pentru a ajunge în 
localităţile stabilite de autorităţi. Banii au fost strânşi de câte un delegat 
al lor pe fiecare vagon şi depuşi la casa de bilete a gării, în schimbul 
cărora li s-a eliberat un Buletin de control de călătorie pe Căile Ferate 
Române (CFR). 


3 Nicoleta Ionescu-Gura, op. cit., p. 277-293. 

La sosirea în gara de debarcare, comandantul eşalonului tren i-a 
predat pe cei dislocati, nominal, prin proces-verbal, ofițerului de miliţie 
însărcinat cu primirea (ofițerul de miliţie avea sub comandă un număr 
de sergenti de miliţie). Transportul la locurile fixate s-a făcut cu 
mijloacele locale de transport puse la dispoziţie de ministerele în ale 
căror întreprinderi aveau să lucreze. 

Ministerele respective aveau, în gara de debarcare, un reprezentant, 
responsabil cu transportarea, cazarea şi încadrarea în muncă a celor 
dislocati. Buletinele de identitate le-au fost restituite după stabilirea in 
localităţile fixate de autorităţi. Pe paginile 4 şi 9 din buletinul de 
identitate s-a aplicat cu tuş o ştampilă specială, care era un indicativ 
pentru organele Ministerului Securităţii Statului că cetăţeanul respectiv 
fusese dislocat. 

Evidenţa persoanelor dislocate era ţinută prin fişe individuale şi prin 
dosare familiale.+ Pentru fiecare dislocat s-a întocmit un dosar care 
cuprindea atât „materiale ce-l caracteriza, precum şi materiale 
compromiţătoare”. 

După aşezarea în localităţile fixate, organele de miliţie îi 
supravegheau pentru a nu părăsi domiciliul obligatoriu. Părăsirea 
domiciliului obligatoriu se sancţiona aspru. Conform art. 9 al HCM nr. 
1554/1952, cei care părăseau domiciliul obligatoriu erau trimişi în 
judecată, fiind pasibili de pedeapsă de la 15 la 20 de ani închisoare. 

Din Zona Constanţei au fost dislocate, acum 65 de ani, în data de 8 
august 1952, 1097 de persoane. Nu era pentru prima dată; în anul 1951, 
potrivit Deciziei nr. 200/1951, au fost dislocate, alături de 


4 Relatează Anastase Firimita: „Un ofițer de miliție venit de la raion, de fapt o femeie, pe 
care aveam să aflu într-o altă împrejurare că se numea Raveica, ne-a făcut un instructaj 
colectiv despre ce aveam voie și ce nu ni se permitea să facem cât si faptul că toată lumea 
trebuia să semnăm într-un registru de prezență. Această măsură era menită să-i descurajeze 
pe cei care ar fi vrut să părăsească locul de... detenţie în aer liber. În continuare, tovarășa 
locotenent a asistat personal la completarea unor fişe, așa-zis biografice, de către toate 
persoanele care aveau peste 14 ani.” Vezi Anastase Firimita, Amintiri, Amintiri, 
Tipografia și Editura Kronos R, Giurgiu, 2010, p. 245. 

5 ASRI, fond Documentar, dos. 9572, vol. 47, f. 441-469, 476-515, 573-635; în format 
pdf-www.cnsas.ro/documente/colonii%20munca/D%20000055-047%20watemark.pdf. 
Se face precizarea: „Menţionăm că în această situație se încadrau și elementele dislocate din 
orașul Mangalia, Regiunea Constanţa, a căror situație nu s-a putut întocmi, întrucât tabelele 
au fost luate de comisia M.A.I. pentru verificarea pe teren si nici până în prezent nu au 
terminat” - vezi ASRI, fond Documentar, dos. nr. 9572, vol. 47; f. 1-2. Rezultă clar din 
documente că dislocările din zona Constanţei au fost mai ample, dar, din motivele 
mai sus menţionate, ele nu sunt consemnate. 

persoane/populatii din zona frontierei de Vest, din raioanele Sânicolaul 
Mare, Timişoara, Deta, Reșița, Oraviţa, Mehadia, și persoane din 
raioanele Băneasa și Constanta.° 

Dislocările din anul 1952 din zona Constanţei trebuie înțelese într-un 
context mai larg; conform Deciziei M.A.I. nr. 239/1952, au fost dislocate 
6000 familii cu 9000 persoane nu numai din zona Constanţei, ci și din 
„centrele aglomerate” precum Giurgiu, Zona Petroșani - Petroșani, Lupeni, 
Uricani etc., Brașov, Ploiești, Cluj, Oradea. 

Vizate au fost categorii de persoane precum: foști "exploatatori" - 
bancheri, industriași, mari comercianți etc.; familiile unor persoane 
condamnate pentru activitate contrarevolutionara, membrii Mișcării 
Legionare și alte categorii.” 

Concret, din zona Constanţei au fost vizate următoarele categorii de 
persoane: 209 persoane pe motive politice; 660 persoane pe motive de 
natură economică?; 228 de persoane pentru infracțiuni de drept comun”. 


é Despre aceste dislocări din raioanele Băneasa si Constanta detinem informaţii 
sumare. 

7 A se vedea vol. România 1945-1989. Enciclopedia Regimului Comunist- Represiunea. A- 
E; coord.Octavian Roske; Institutul National Pentru Studiul Totalitarismului, 
București, 2011, p. 580-584. 

8 Motivatiile au fost de genul: „activitate legionară”; „favorizarea unei organizații de 
tip fascist”; „fost pretor”; „fost judecător la Tribunalul Constanţa”; „fost consilier la 
Curte”; „trecere frauduloasă a graniței”; „uneltire împotriva ordinei publice”; 
„instigare publică”; „insultă adusă unui conducător de stat”; „fapte politice”; 
„broșuri interzise/detinere de broșuri interzise“; „răspândire de stiri false”; 
„omisiune de denunt”; „deţinere ilegală de armament”; „furt de pistol” etc. 

9 În această categorie au fost încadraţi: „fost moșier expropriat”/ „fost moșier 
expropriat, a avut 2 imobile”; „fost comerciant patron birou de copiat acte, a avut 
moșie și fabrică de ape gazoase”; „fost comerciant și proprietar de imobile 
naționalizate”; „fost mare industriaș, posedat fabrică de ulei”; „fost proprietar de 
imobile și magazin de încălțăminte”; „fost mare industriaș, a posedat o fabrică de 
ambalaje și sobe de teracotă”; „fost negustor și moșier”; „fost proprietar al fabricei de 
ulei Argus”; „fost mare comerciant de băuturi și proprietar al unui hotel”; „fost 
director general al societății petrolifere Concordia” etc., în peste 80% din cazuri 
motivaţia dislocării a fost faptul că persoana dislocată deținea un imobil care, de 
regulă, fusese naționalizat. 

10 Detaliind: 34 persoane pentru sabotaj/sabotaj, speculă, evaziune fiscală, tăiere 
clandestină de vite; 9 pentru contrabandă și trafic de aur și valută; 185 persoane 
pentru furt de la 3 luni, 6 luni, un an, un și jumătate la 2-5 ani; foarte multi au fost 
incluși în categoria „rom recidivist”. 

Cele 1097 persoane au fost dislocate în următoarele localități: 545 
persoane (183 familii) în satul Neagra; Bicazul Ardelenesc — 224 persoane 
(67 familii); Bicaz-Chei - 326 persoane (121 familii); toate aceste localități 
situate în Regiunea Bacău și Pârscov; Regiunea Ploiești - o familie 
formată din 2 persoane. 

Ca ocupații, 318 dintre persoane erau casnice, pentru 135 se făcea 
mențiunea că sunt fără ocupaţie, în cazul altor 194 persoane nu se făceau 
precizări în legătură cu ocupaţia, iar pentru restul de 450 se mentionau 
ocupațiile: administratori, agricultori/plugari - 10; cârciumari, fabricanți 
sifoane, elevi - 78; comercianţi - 70; îngrijitori, contabili - 19; șoferi - 15; 
referenti - 15; fotografi, portari, dulgheri, funcționari - 19; modiste, 
muncitori - 16; cizmari, foști subofiteri, mecanici - 13; referenti tehnici - 
10; studenţi - 4; acari, căruțași, croitori, pontatori, paznici, casieri, 
dactilografe, brutari, fierari, măcelari, ospătari, agenţi vapoare, simigii, 
intendenti, chelneri, salahori, electricieni, gestionari, normatori, 
antreprenori, achizitori materiale, boiangii, zugravi, revizori financiari, 
magazioneri, grădinari, teracotisti, vânzătoare, cojocari, impiegati 
mișcare, ajutori operator topometru, morari, spălătorese, desenatori, 
barcagii; foști ofițeri - Todorut Valeriu Silviu, Butunoiu Andrei, 
Comănescu Gheorghe, Martac Alexandru, Nistor Valeriu, Picioruș 
Nicolae; arhitect - Leskova Herman Fronto; șef siloz - Ionescu Eugen; 


antreprenor - loanini Antonie; corespondent - lenachi Elefterie; 
profesoară pian - Todie Margareta; fost notar - Călinescu Zaharia; grefier 
- Mihailescu Petre; foști magistrați - Moroianu lon, Serienescu 


Constantin, Picheanu Aureliu; regizor - Carpiniseanu Nicolae; cartograf - 
Dugănescu Ion, ingineri - Cochino Pascal, Frangopol Dimitrie, Pop 
Stefan, Starostă Iosif; preot - Bădeanu Constantin; invatatori/pedagogi - 
Cazacu Dumitru, Hristodulo Vasilichi, Chirilă Paraschiva, Ştefănescu 
Virginia, Naum Elena, Otavă Mihalache, Otava Maria, Stoian Ion, Gelal 
Ilarie; profesori - Micu loan, Gheorghiu Emilia, Cionu Traian, Mănescu 
Valentina, Tâpea Teofil, Stoianovici Victor Stefan, Lazaride Iani; avocaţi - 
Buter Alexandru, Bădescu Ion, Todie Romulus Valentin, Mânzu Marian 
etc. 

Au fost dislocate familii numeroase. Prezentăm doar cazurile 
familiilor cu cinci sau mai multi membri: Cirezeanu Dumitru - 5, 
Rosculet Gheorghe - 5, Afanase Matei - 5, Bulat Saip - 6, Iancu lancu - 7, 
Manicatide Dumitrache - 6, Naun Nicolae - 6, Popescu Mihai - 5, 
Păcuraru lon - 6, Hegei Abdul Vuap - 5, Săvulescu lon - 5, Tașcă 
Gheorghe - 5, Vâlcu Rada - 7, Vasilescu Vasile - 5, Dumitrescu Ioana - 5, 
Luban Ion - 5, lulnea Mitea - 5, Rucăreanu Stere - 6, Plugaru Ion - 6, 
Tudor Marin zis Ibis - 7, Burdighian Nicolae - 7, Stoisu Ion - 7, Vasile 
Tudor - 5, Burdigoi Tudorache - 7, Petre Anghel - 7, Florea Tudor - 8. 

După vârstă: Bârzan Radu Cristian - 2 ani, Butunoiu Andrei - 2 ani, 
Bulgără Ion - 74 ani, Călinescu Zaharia - 83 ani, Călinescu Maria - 78 ani, 
Diamandopol Sava - 73 ani, Eremia Mircea - 75 ani, Dragon Stavre - 74 
ani, Frangopol Chiriac - 74 ani, Gheorghiu Ion - 82 ani, Gheorghiu 
Hermina - 79 ani, Florea Verginia - 4 ani, Florea Ion - 3 ani, Filimon 
Cornel - 3 ani, Popescu Arian - 3 ani, Andrei Stanita - 2 ani, Mihalache 
Virginia - 2 ani, Panait Vasile - 4 ani, Tudose Viorel - 3 ani, Pletea Florica 
- 1 an- cea mai tânără persoană dislocată, Arsene Pavel - 3 ani, Banesaru 
Codruta - 4 ani, Banesaru Doru - 3 ani, Frangopol Comeliu - 4 ani, 
Brailovschi Maria - 78 ani, Cirezeanu Remus - 4 ani, Olariu Dumitru - 80 
ani, Rosculet Gheorghe - 82 ani, Rosculet Livia - 4 ani, Luchian Valentin - 
2 ani, Stoianovici Constantin - 2 ani, Afanuli Gheorghe - 88 ani, Iancu 
Cornea - 79 ani, Ichim Lucian - 2 ani, lordan Gheorghe - 73 ani, Leskova 
Herman Fronto - 77 ani, Zaip Fatima - 83 ani, Hanga Constantina - 82 
ani, Nistor Elena - 78 ani, Nedelcu Ion - 78 ani, Patru Mircea Mihai - 4 
ani, Patru Ana Virginia - 3 ani, Pilipidis Apostol - 75 ani, Mateescu 
Claudiu Ion - 4 ani, Constantin Ipatia - 73 ani, Pacuraru Maria - 2 ani, 
Sfetcu Sanda - 4 ani, Safarică Ecaterina - 92 de ani - cea mai varstnica 
persoană, Tămășanu Nicolae - 3 ani, Alexandrescu Georgiana - 4 ani, 
Ciobanu Dumitru - 4 ani, Lerner Jeanina - 2 ani, Dumitrescu Sirma - 73 
ani, Luban Lidia - 2 ani, Veriadi Tudora - 83 ani, Petre Anghel - 77 ani 
etc. 

Au fost dislocate familii pentru invinuiri considerate astazi absurde, 
respectiv ,,vinovatia” unuia dintre membri, spre exemplu, „soțul fost mare 
comerciant şi proprietar de imobile” - cazuri: Frongopol Petra Fotini, 
Frangopol Honorini; soțul „fost proprietar de imobil” - Giorgian Paraschiva 
împreună cu 3 fii, un nepot și o rudă; pentru că membrii familiei - fiu, 
sot, concubin au fost condamnați pe diferite motive - Bogza Gheorghe; 
Vasile Petre împreună cu soția, 2 fiice si un ginere; sotul/fiul condamnat 
pentru trecerea frauduloasă a granitei/fugiti din tara: Dragos Aurelia cu 
2 copii, Rameta Olimpiada, Popa Agafia cu 2 fiice si o ruda, Dobre 
Constantin cu soția si fiica; Andreanu Marin împreună cu soția, fiica si 
fratele său; Dusmanu Stana împreună cu nora, nepotul si cumnatul; 
Nicolescu Constantin împreună cu soția, fratele si sora; Nistor Geană 
împreună cu fiul, 2 surori, mama, tatăl și cumnatul pentru motivul: 
„concubinul său Tiganas Dumitru este fugit în Danemarca din anul 1950”; 
Munteanu Evantia împreună cu 2 copii; Terente Silvia împreună cu fiica, 
soacra si 2 cumnati; Vârlan Maria împreună cu 3 copii si cu soacra; 
Dumitrescu Nicu împreună cu soția, un fiu și ginerele său; Drăgulescu 
Ecaterina, pentru că „soțul ei, Eugen, a fost pretor înainte de 23 august 
1944”, a fost dislocată la Bicazul Ardelean, împreună cu fiica, ginerele și 
2 nepoți; Cinezeanu Dumitru, pentru că a fost „mare comerciant și 

chiabur”, a fost dislocat la Neagra împreună cu soția și 2 fii; Frangopol 
Dimitrie a fost dislocat, împreună cu soţia, la Bicaz Chei, pe motivul că 
făcea parte din familia marilor negustori Frangopol; Olariu Dumitru, în 
vârstă de 80 de ani, a fost dislocat la Bicazul Ardelean împreună cu fiica, 
ginerele si nepotul, pentru motivul că a fost moșier etc. 

Absurdul a fost atins în cazul fostului „moșier” Simion Vasile din 
Râmnicu Sărat. Pentru motivul că au fost rude, au fost dislocate mai 
multe persoane: Pârlitu Aneta, fiică, dislocată la Neagra; Ghiojdeanu 
Valeria, fiică, dislocată la Neagra împreună cu soțul si fiul său; ginerele, 
Trandafir Petre, cu soția și fiica, dislocati la Neagra; interesant este cazul 
Alevrei Margareta, dislocată la Bicaz Chei, pe motivul că este „fostă 
întreținută a marelui industriaș Carol Gagel din Bucuresti”. 

Sunt de amintit câteva din persoanele cu pondere importantă 
cândva în lumea economică a Constanţei: Ion Ion - fost comerciant si 
proprietar de hotel; Iancu lancu - proprietar al unei fabrici de ulei; 
Ioanidi Antonie - fost proprietar al unei cariere de piatră cu instalație 
modernă și al unui imobil cu 7 apartamente; Jinga Maria - soția unui fost 
proprietar al unei fabrici de ulei; Lăcătuș Constantin - fabrică de pâine, 
grădinar, patron și proprietar de imobile; Lămureanu lon - fost 
proprietar al fabricii metalurgice, 27 ha. teren, autobuz și imobile; Motaș 
Dumitru - fost acționar la Banca „Dobrogea“; Manicatide Dumitrache - 
fost mare industriaș, fabrică de cărămidă și sobe de teracotă, fost consul 
în Norvegia 3 ani; Marin lon - proprietar de mașini și autobuze; 
Protopescu Constantin - fost proprietar de fabrică de ape gazoase, 
cârciumă și mai multe imobile; Păcuraru Victor - proprietar al unei 
societăți de transport auto; Păcuraru Vasile - fost proprietar al Societății 
„Săgeata” de transport auto; Sfetcu Nicolae - proprietar al unei fabrici de 
ape gazoase și imobile; Slivescu Silvia — soțul, fost cofetar, proprietar de 
șalupă; Safarică Polixenia - soțul, fost proprietar de fabrică de ulei si 
imobile; Teodorescu Dimitrie - fost proprietar al Hotelului „Splendid“; 
Tulea Gheorghe - fost proprietar al Fabricii de ulei ,, Argus”; Bucur Vasile 
- fost comerciant, proprietar restaurant si fost bucătar la Curtea regală; 
Bălăceanu Tudor - proprietar birou de copiat acte, fabrică ape gazoase; 
Bălăceanu Nicolae - fost proprietar de fabrică de ape gazoase; Curteanu 
Dimitrie - fost proprietar imobile naționalizate, 2 mașini auto, atelier 
mecanic; Dalla Sterie - fost proprietar al unei agenţii de vapoare și a unei 
vile; Frangopoulu Hristu - fost subdirector la firma ,,Szinger”; Serban 
Samoil - fost director al unei societăți de asigurări; Mănescu Victor - fost 
director al Societăţii petroliere „Concordia“; Petre Ion - fost proprietar al 
unei agenţii de vapoare; Curechianu Nicolae - fost proprietar al unei 
societăți de autobuze etc. 

SATUL NEAGRA" - REGIUNEA BACĂU 


A fost cel mai important centru de dislocare folosit de regimul 
comunist. La 5 august 1952, din Raza Direcţiei Regionale M.A.I. 
Constanţa aici au fost intemate 545 de persoane, respectiv 183 familii, 
din municipiul Constanţa. 

Motivatiile au îmbrăcat cu precădere o tentă politică si una 
economică: chiaburi/fosti chiaburi, foști mosieri/fosti moșieri expropriati, 
comercianţi, proprietari de imobile naționalizate — 2 imobile/patron birou 
copiat acte/magazin și fabrică de apă gazoasă/fost proprietar de ape 
gazoase, foste întreprinderi nationalizate/fost proprietar de salupa/fost 
proprietar al Fabricii de ulei „Argus”/fost proprietar de hotel/fost 
proprietar carieră de piatră cu instalaţie modemă - imobil cu 7 
apartamente/patron și proprietar al unei fabrici de pâine/fost proprietar 
al unei societăți de transporturi auto si imobile/fost mare industriaș - 
fabrică de ulei/proprietar de autobuze si imobile/fost proprietar de 
atelier si magazin de încălțăminte/fost mare industrias/subdirector la o 


1 Numele de Chisirig (Neagra) vine de la muntele omonim, iar Neagra de la stânca 
Bâtca Neagră (1458 m), cât și de la pârâul și pădurile negre din zonă. Legat de 
toponimia satului, tradiția spune că, din cauza iernilor grele și aspre, călugării 
pustnici și sihaștri coborau în peșteri și bordeie la biserica din sat, iar de mulțimea lor 
și a hainelor negre se vedeau pete negre pe zăpadă. O altă sursă ar fi inundaţiile de la 
început de secol XX, când mai multi arbori rupti de vânt, aduși de viiturile de pe 
versanți, s-au oprit la confluența celor două pârâuri, Neagra Mare și Neagra Mică, 
apa strecurându-se printre ei. Aceste lemne s-au carbonizat și câțiva ani apa a curs 
„neagră“. Primul sat al comunei Tașca atestat documentar este satul Neagra 
(Chisirig), care a fost la început un cătun menţionat pentru prima dată într-un hrisov 
din 12 august 1611, și aparținea satului Bicaz, format pe moșia mănăstirii Bistriţa. 
Comuna Tașca nu exista la sfârșitul secolului al XIX-lea pe teritoriul ei actual, fiind 
inclusă în comuna Bicaz din plasa Piatra-Muntele a județului Neamt, existând 
satele Crasna, Neagra, Tașca, Chișirig și Floarea. Anuarul Socec din 1925 
consemnează în aceeași comună Bicaz satele Chisirig-Neagra, Hămzoaia, Secu, Tasca, 
Ticoș și Floarea. 

Comuna a fost înființată în 1931, prin separarea teritoriului ei de comuna Bicaz. 
Satele comunei erau Chisirig, Hamzoaia, Secu, Tasca și Ticos-Floarea. În 1950, 
comuna a fost arondată raionului Piatra Neamţ din regiunea Bacău. În 1950 satul 
Neagra împreună cu satele Ticoș și Floarea se aflau în componența comunei Bicaz 
Chei, Raionul Piatra Neamţ, Regiunea Bacău. În 1952 era sat în componența comunei 
Tasca, împreună cu Hamzoaia, Secu, Bâcu, Tasca si Ticu Florea - Raionul Piatra 
Neamt, Regiunea Bacău - formă de organizare care se menţine până in 1968. Din 
1968 până în prezent este sat în componenţa comunei Tasca, județul Neamt. 

agenţie de vapoare/director general al societatii/director administrativ al 
Societăţii Petrolifere  „Concordia”/ Moara Popescu/actionar la o 
moară/fabrică de ambalaje/sobe de teracotă; fost exploatator; fost 
condamnat politic; fost deținut politic; condamnat pentru participarea la 
organizații de tip fascist; răspândire de stiri false/instigare/port ilegal de 
armă/vânzare de pistol/omisiune de denunt/trecere frauduloasă a 
granitei/brosuri  interzise/instigare  publică/insultă adusă unui 
conducător de stat; soțul arestat; fost subofițer și chiabur; condamnat 
pentru sabotaj; condamnat pentru speculă; suspect furt/nu are 
buletin/suspect/legături periculoase cu  infractorii/recidivist/tăieri 
clandestine/evaziune fiscală etc. 

96 de persoane au fost dislocate aici pe motive de natură politică sau 
asimilate celor de natură politica”, 295 persoane pentru motive de natură 
economică! și 156 de persoane pentru fapte de drept comuni. 

Ocupațiile au fost diverse: agricultor, fost fabricant, comercianți - 33, 
contabili - 8, șofer, referent, dulgher, funcţionari - 6, fost notar, inginer, 
cizmar, fost subofițer, foști ofițeri - 2, mecanici - 4, referent tehnic, 
carutas, croitor, pontator, muncitor, profesor, inspector, șef de echipă, 
secretară, cartograf, coordonator administrativ, vulcanizator, chelner, 
electrician, agent vapoare, dactilografă, casier, corespondent, reparator 
radio, inginer chimist, simigiu, intendent, normator, antreprenor, 


2 Din rândul acestor motive de natură politică amintim: „activitate legionară”; 
„favorizarea unei organizații de tip fascist’; „fost pretor“; „fost judecător la Tribunalul 
Constanța”; „fost consilier la Curte”; „trecere frauduloasă a graniței”; „uneltire împotriva 
ordinei publice”; „instigare publică”; „insultă adusă unui conducător de stat”; „fapte 
politice”; „broșuri interzise/detinere de broșuri interzise”; „răspândire de stiri false”; 
„omisiune de denunt”; „deținere ilegală de armament"; „furt de pistol” etc. 

13 Motive de natură economică : „fost moșier expropriat”/ „fost moșier expropriat, a avut 2 
imobile”; „fost comerciant, patron birou de copiat acte, a avut moșie și fabrică de ape 
gazoase” ; „fost comerciant și proprietar de imobile naționalizate”; „fost mare industriaș, a 


r 


posedat fabrică de ulei”; „fost proprietar de imobile și magazin de încălțăminte“; „fost mare 
industriaș, a posedat o fabrică de ambalaje și sobe de teracotă”; „fost negustor și moșier”; 
„fost proprietar al fabricei de ulei Argus”; „fost mare comerciant de băuturi si proprietar al 
unui hotel”; „fost director general al societății petrolifere Concordia” etc., în peste 80% din 
cazuri, motivaţia dislocării a fost faptul că persoana dislocată deținea un imobil care 
de regulă fusese naționalizat. 

1 Din rândul faptelor de drept comun enumerăm : pentru sabotaj, speculă, evaziune 
fiscală, tăiere clandestină de vite; pentru contrabandă și trafic de aur și valută; 
persoane pentru furt de la 3 luni, 6 luni, un an, un și jumătate la 2-5 ani; foarte mulți 


au fost incluși în categoria „rom recidivist”. 

achizitor materiale, fotograf, brutar, învățător, paznic, boiangiu, tâmplar, 
măcelar, acar etc.; erau pensionari - 3, fără ocupaţie - 65, elevi - 46, un 
student, iar femeile, cu câteva excepții, erau casnice — 148; în multe cazuri 
nu se preciza ocupația — 129. 

Prezentăm câteva situații: 

Cea mai vârstnică persoană care a fost dislocată aici a fost Safarică 
Ecaterina, de 92 de ani, iar cea mai tânără, Luchian Valentin, de 2 ani. 

Au fost dislocate familii numeroase (prezentăm doar cazurile 
familiilor cu mai mult de cinci membri): Cirezeanu Dumitru - 5, lancu 
Iancu - 7, lulnea Mitea - 5, Rucăreanu Stere - 6, Plugaru Ion - 6, Tudor 
Marin, zis „Ibis” - 7, Burdighian Nicolae - 7, Stoisu Ion - 7, Vasile Tudor - 
5, Burdigoi Tudorache - 7, Petre Anghel - 7, Florea Tudor - 8.15 


BICAZUL ARDELEANI* - REGIUNEA BACĂU 


15 ASRI, fond Documentar, dos. 9572, vol. 47, f. 441-469, 476-515, 573-635; în format 
pdf-www.cnsas.ro/documente/colonii%20munca/D%20000055-047%20 watemark; 
Ion Balan, Regimul concentrationar din Romania. 1945-1964, Fundatia Academia Civica, 
Bucuresti, 2000; Radu Ciuceanu, Regimul penitenciar din România (1940--1962), INST, 
Bucuresti, 2001; Andrei Muraru (coord.), Dicţionarul penitenciarelor din România 
comunistă, (1945-1967), Ed. Polirom, Iasi, 2008; Romulus Rusan, Cronologia și geografia 
represiunii comuniste în România. Recensământul populaţiei concentrationare (1945-1989), 
Fundaţia Academia Civică, București, 2007; Vladimir Tismăneanu, Dorin Dobrincu, 
Cristian Vasile (ed.), Comisia prezidenţială pentru analiza dictaturii comuniste din 
România. Raport final, Ed. Humanitas, Bucuresti, 2007; Nicoleta lonescu-Gură, op.cit.; 
Roxana Petrescu, Cum s-a construit în zece ani hidrocentrala care a luminat România si ce 
povești de viață au rezistat muncii pe șantierul de la Bicaz, în „Financiar“, 27 sep. 2010 

15 La sfârșitul secolului al XIX-lea, teritoriul comunei făcea parte din Regatul 
Ungariei din Austro-Ungaria, în cadrul căreia era arondată districtului Gheorgheni 
al comitatului Ciuc; hărțile epocii îl consemnează în zona comunei satelor Tikos, 
Bisztrapatak si Almâsmez6. În 1918, comuna a fost ocupată de armata României, stat 
care a revendicat Transilvania, iar în 1920 trecerea la România a fost oficializată prin 
tratatul de la Trianon. Astfel, Anuarul Socec din 1925 o consemnează cu numele 
românesc de Bicaz, cu o populaţie de 6994 de locuitori, în plasa Tulgheș a județului 
Ciuc, această comună cuprinzând și teritoriul actualei comune Bicaz-Chei. Spre 
sfârșitul perioadei interbelice, cele două comune s-au diferențiat. În 1950, comuna 
Bicazul Ardelean a fost transferată raionului Piatra Neamţ din regiunea Bacău, fiind 
formată din satele: Bicazul Ardelean, Neagra și Ticoș Florea. În 1952 în componența 
de mai sus s-a menţinut în cadrul raionului Piatra Neamţ, Regiunea Bacău. În 1956 
era formată din satele: Bicazul Ardelean, Bistra, Chișirig, Ivaniș, Lunca, Lunca 
Bainesilor, Palei, Pârâu Borviz, Pârâul Caprei, Pârâul Tepeseni, Popescu, Ticos, Tiros, 

A fost unul dintre cele mai importante centre de dislocare folosite de 
regimul comunist. Pe 5 august 1952, din Raza Direcţiei Regionale M.A.I. 
Constanţa, aici au fost internate 224 de persoane, respectiv 67 familii, 
provenind din municipiul Constanţa. 

Motivatiile au îmbrăcat cu precădere o tentă politică și una 
economică: chiaburi/foști chiaburi, fost moșier/ fost moșier expropriat; 
comercianţi, proprietari de imobile naționalizate — 2 imobile/patron birou 
copiat acte/magazin și fabrică de apă gazoasă/fost proprietar de ape 
gazoase, foste întreprinderi nationalizate/fost proprietar de șalupă/fost 
proprietar de hotel/fost proprietar carieră de piatră cu instalație modernă 
- imobil cu 7 apartamente/patron și proprietar al unei fabrici de 
pâine/fost proprietar al unei societăți de transporturi auto și imobile/fost 
mare industriaș - fabrică de ulei/proprietar de autobuze și imobile/fost 
proprietar de atelier și magazin de  încălțăminte/fost mare 
industriaș/subdirector la o agenţie de vapoare/ acționar la o 
moară/fabrică de ambalaje/sobe de teracotă; fost exploatator; fost 
condamnat politic; fost deținut politic; condamnat pentru participarea la 
organizații de tip fascist; răspândire de știri false/instigare/port ilegal de 
armă/vânzare de pistol/omisiune de denunt/trecere frauduloasă a 
granitei/brosuri  interzise/instigare  publică/insultă adusă unui 
conducător de stat; soțul arestat; fost subofițer și chiabur; condamnat 
pentru sabotaj; condamnat pentru speculă; suspect furt/nu are 
buletin/suspect/legături periculoase cu  infractorii/recidivist/tăieri 
clandestine/evaziune fiscală etc. 45 de persoane au fost dislocate aici pe 
motive de natură politică/asimilate celor de natură politică”, 146 pentru 
motive de natură economică! și 33 de persoane pentru fapte de drept 
comun”. 


Tosorog, Tepeseni, Valea Bradului — Raionul Piatra Neamt, Regiunea Bacău. În 1960 
era formată din satele: Bicazul Ardelean, Bistra, Chisirig, Lunca, Palei, Pârâu Borviz, 
Pârâul Caprei, Ticoș, Telec, Tosorog, Tepeseni - Raionul Piatra Neamt, Regiunea 
Bacău. Din 1968 până în prezent este comună în cadrul județului Neamţ. 

17 Motivatii de natură politică : „activitate legionară”; „favorizarea unei organizaţii de tip 
fascist”; „trecere frauduloasă a graniţei”; „uneltire împotriva ordinei publice”; „instigare 
publică”; „insultă adusă unui conducător de stat”; „fapte politice”; „broșuri 
interzise/detinere de broșuri interzise”; „răspândire de stiri false”; „omisiune de denunt”; 
„deținere ilegală de armament”; „furt de pistol” etc. 

18 Motive de natură economică : „fost moșier expropriat”/ „fost moșier expropriat, a avut 2 
imobile”; „fost comerciant, patron birou de copiat acte, a avut moşie şi fabrică de ape 
gazoase”; „fost comerciant și proprietar de imobile naţionalizate”; „fost mare industriaș, 
posedat fabrică de ulei“; „fost proprietar de imobile și magazin de încălțăminte”; „fost mare 

Ocupațiile au fost diverse: agricultor, fost fabricant, comercianţi - 14, 
contabili - 4, șofer, referent, dulgher, funcționari - 7, fost notar, inginer, 
cizmar, fost subofițer, foști ofițeri — 3, mecanici — 4, referent tehnic, 
carutas, croitor, pontator, muncitor, profesor, inspector, șef de echipă, 
secretară, cartograf, coordonator administrativ, vulcanizator, chelner, 
electrician, agent vapoare, dactilografă, casier, corespondent, reparator 
radio, inginer chimist, simigiu, intendent, normator, antreprenor, 
achizitor materiale, fotograf, brutar, învățător, paznic, boiangiu, tâmplar, 
măcelar, acar etc. Erau pensionari - 3, fără ocupaţie - 26, elevi - 8, iar 
femeile, cu câteva excepții, erau casnice — 66; în multe cazuri nu se 
preciza ocupația - 43. 

Cea mai vârstnică persoană care a fost dislocată aici a fost Rosculet 
Gheorghe, de 82 ani, iar cea mai tânără, Pletea Florica, de 1 an. 

Au fost dislocate familii numeroase (prezentăm doar cazurile 
familiilor cu mai mult de cinci membri): Păcuraru Ion - 6, Hegei Abdul 
Vuap - 5, Bulat Membet - 7; Vâlcu Rada, Luban Ion - 5, Florea Tudor - 8.2 


BICAZ CHEI 2! - REGIUNEA BACĂU 


x, 


industrias, a posedat o fabrică de ambalaje si sobe de teracotă”; „fost negustor si moșier” etc. 
În peste 80% din cazuri, motivaţia dislocării a fost faptul că persoana dislocată 
deținea un imobil care, de regulă, fusese naționalizat. 

Fapte de drept comun: sabotaj, speculă, evaziune fiscală, tăiere clandestină de vite; 
pentru contrabandă și trafic de aur și valută; pentru furt de la 3 luni, 6 luni, un an, un 
și jumătate la 2-5 ani; foarte mulți au fost incluși în categoria „rom recidivist”. 

20 ASRI, fond Documentar, dos. 9572, vol. 47, f. 441-469, 476-515, 573-635; în format 
pdf- www.cnsas.ro/documente/colonii% 20munca/D%20000055-047%20 watemark; 
Ion Bălan, op.cit; Radu Ciuceanu, op.cit; Romulus Rusan, op.cit; Vladimir 
Tismăneanu, Dorin Dobrincu, Cristian Vasile (ed.), op.cit; Nicoleta Ionescu-Gura, 
op.cit.; Roxana Petrescu, art. cit. 

21 La sfârșitul secolului al XIX-lea, teritoriul comunei făcea parte din Regatul 
Ungariei din Austro-Ungaria, în cadrul căreia era arondat districtului Gheorgheni 
al comitatului Ciuc; hărțile epocii îl consemnează in zona comunei satelor Gyorgyo- 
Békas (la confluenţa râurilor Dămuc și Bicaz) și Ivanyos. În 1918, comuna a fost 
ocupată de armata României, stat care a revendicat Transilvania, iar în 1920 trecerea 
la România a fost oficializată prin Tratatul de la Trianon. Astfel, Anuarul Socec din 
1925 o consemnează cu numele românesc de Bicaz, cu o populaţie de 6994 de 
locuitori, în plasa Tulgheș a județului Ciuc, această comună cuprinzând și teritoriul 
actualelor comune Bicazul Ardelean si Dămuc. Spre sfârșitul perioadei interbelice, 
cele trei comune s-au diferențiat. În 1950, comuna Bicaz-Chei a fost transferată 
raionului Piatra Neamţ din regiunea Bacău. 

Şi aici a fost unul dintre cele mai importante centre de dislocare 
folosite de regimul comunist. La 5 august 1952, din Raza Direcţiei 
Regionale M.A.I. Constanta, aici au fost internate 326 de persoane, 
respectiv 121 familii, dinslocate din municipiul Constanţa. 

Motivatiile au îmbrăcat, ca de obicei, o tentă politică și una 
economică: chiaburi/foști chiaburi, fost moșier/ fost moșier expropriat; 
comercianţi, proprietari de imobile naționalizate — 2 imobile/patron birou 
copiat acte/magazin și fabrică de apă gazoasă/fost proprietar de ape 
gazoase, foste întreprinderi nationalizate/fost proprietar de șalupă/fost 
proprietar de hotel/fost proprietar carieră de piatră cu instalație modernă 
- imobil cu 7 apartamente/patron si proprietar al unei fabrici de 
pâine/fost proprietar al unei societăți de transporturi auto și imobile/fost 
mare industriaș - fabrică de ulei/proprietar de autobuze și imobile/fost 
proprietar de atelier și magazin de  încălțăminte/fost mare 
industriaș/subdirector la o agenţie de vapoare/ acționar la o 
moară/fabrică de ambalaje/sobe de teracotă; fost exploatator; fost 
condamnat politic; fost deținut politic; condamnat pentru participarea la 
organizații de tip fascist; răspândire de știri false/instigare/port ilegal de 
armă/vânzare de pistol/omisiune de denunt/trecere frauduloasă a 
granitei/brosuri  interzise/instigare  publică/insultă adusă unui 
conducător de stat/; soțul arestat; fost subofițer și chiabur; condamnat 
pentru sabotaj; condamnat pentru speculă; suspect furt/nu are 
buletin/suspect/legături periculoase cu  infractorii/recidivist/tăieri 
clandestine/evaziune fiscală etc. 68 de persoane au fost dislocate aici pe 
motive de natură politică/asimilate celor de natură politica”, 219 pentru 
motive de natură economică? și pentru 39 de persoane fapte de drept 
comun”. 


În 1956 făcea parte din Raionul Piatra Neamţ, Regiunea Bacău, și era formată din 
satele: Ata, Bicaz Chei, Bicăjelu, Bârnadu, Bârnădel, Gherman, Gura Dămuc, Ivaneș, 
Lapoș, Lunca Bisericei, Lunca Bicazului, Pârâu Bicaz. În 1960 făcea parte din Raionul 
Piatra Neamt, Regiunea Bacău și era formată din satele: Ata, Bicaz Chei, Bicăjelu, 
Bârnadu, Gherman, Ivanes, Lunca Bisericei, Lunca Bicazului, Pârâu Bicaz. Din 1968 si 
până în prezent este comună în cadrul Județului Neamţ. 

22 Motive de natură politică: „activitate legionară”; „favorizarea unei organizații de tip 
fascist”; „trecere frauduloasă a graniței”; „uneltire împotriva ordinei publice“; „instigare 
publică”; „insultă adusă unui conducător de stat”; „fapte politice”; „broşuri 
interzise/detinere de broșuri interzise” ; „răspândire de stiri false”; „omisiune de denunt”; 
„deţinere ilegală de armament”; „furt de pistol” etc. 

23 Motive de natură economică : „fost moșier expropriat”/ „fost moșier expropriat, a avut 2 


imobile” ; „fost comerciant, patron birou de copiat acte, a avut moşie si fabrică de ape 

Ocupațiile au fost diverse: agricultor, fost fabricant, comercianți - 23, 
contabili - 7, șofer, referent, dulgher, funcționari - 6, fost notar, inginer, 
cizmar, fost subofițer, foști ofițeri - 1, mecanici - 4, referent tehnic, 
carutas, croitor, pontator, muncitor, profesor, inspector, şef de echipă, 
secretară, cartograf, coordonator administrativ, vulcanizator, chelner, 
electrician, agent vapoare, dactilografă, casier, corespondent, reparator 
radio, inginer chimist, simigiu, intendent, normator, antreprenor, 
achizitor materiale, fotograf, brutar, învățător, paznic, boiangiu, tâmplar, 
măcelar, acar etc. Erau pensionari - 2, fără ocupaţie - 43, elevi - 24, 
studenți — 3; femeile, cu câteva excepții, erau casnice - 103; in multe 
cazuri nu se preciza ocupația — 24. 

Cea mai vârstnică persoană care a fost dislocată aici a fost Afanuli 
Gheorghe, de 88 ani, iar cea mai tânără, Lerner Jeanina, de 2 ani. 

Au fost dislocate familii numeroase (prezentăm doar cazurile 
familiilor cu mai mult de cinci membri): Bulat Saip - 6, Săvulescu Ion - 5, 
Costache Nicolae - 5, Frangopol Chiriac - 6, Vârlan Maria - 5, Vasilescu 
Vasile - 5 etc.25 


PÂRSCOV2 — REGIUNEA PLOIEȘTI 


gazoase” ; „fost comerciant şi proprietar de imobile naționalizate“; „fost mare industriaș, a 
posedat fabrică de ulei”; „fost proprietar de imobile si magazin de încălțăminte”; „fost mare 
industriaș, a posedat o fabrică de ambalaje şi sobe de teracotă”; „fost negustor și moșier” etc. 
În peste 80% din cazuri motivaţia dislocării a fost faptul că persoana dislocată 
deținea un imobil care, de regulă, fusese naționalizat. 

4Motive de drept comun: sabotaj, speculă, evaziune fiscală, tăiere clandestină de vite; 
pentru contrabandă și trafic de aur și valută; persoane pentru furt de la 3 luni, 6 luni, 
un an, un și jumătate la 2-5 ani; foarte mulți au fost incluși în categoria „rom 
recidivist”. 

25 ASRI, fond Documentar, dos. 9572, vol. 47, f. 441-469, 476-515, 573-635; în format 
pdf-www.cnsas.ro/documente/colonii%20munca/ D%20000055-047%20 watemark; 
Ion Balan, op.cit; Radu Ciuceanu, op.cit; Romulus Rusan, op.cit; Vladimir 
Tismăneanu, Dorin Dobrincu, Cristian Vasile (ed.), op.cit.; Nicoleta Ionescu-Gura, 
op.cit.; Roxana Petrescu, art. cit. 

26 Pârscov este o comună în județul Buzău, zona Muntenia, formată din satele 
Bădila, Curcănești, Lunca Frumoasă, Oleșești, Pârjolești, Pârscov (reședința), 
Robești, Runcu, Târcov, Tocileni, Trestieni și Valea Purcarului. Comuna se află 
în zona Subcarpaților de Curbură, în valea Buzăului, pe malul stâng al râului, la 
confluența sa cu râul Bălăneasa, și avea, în anul 2011, 5654 de locuitori. Este 
străbătută de șoseaua județeană DJ203L, care spre sud traversează râul Buzău si duce 
la Măgura (DN10), iar spre nord urcă pe valea Bălănesei spre Bozioru și Brăești. 

La 05.08.1952 din Raza Direcţiei Regionale M.A.I. Constanta aici au 
fost internate 2 persoane, respectiv o familie, din municipiul Constanţa. 

Motivatiile au fost de natură strict economică. 

Ca ocupaţii: o persoană era trecută in categoria fără ocupație, iar 
cealaltă era casnică. 

Despre persoanele care au fost dislocate avem mărturii foarte puţine: 
stim că cei care au fost dislocati la Neagra, Bicazul Ardelean si Bicaz- 
Chei au fost folosiți ca forță de muncă ieftină la construirea barajului 
Hidrocentralei de la Bicaz. 

lată una dintre puținele mărturii identificate de noi, mărturie ce 
aparține Constanţei Craiu?: „La 18 ani am fost deportați 2.000 (s-ar putea 
să fie luaţi în calcul si cei deportați din zona Mangaliei) de constănţeni. 
Politica lui Dej (Gheorghe Gheorghiu Dej - n.red.) ne-a deportat. Eram 
crema negustorimii din Constanta, comercianți de parfumuri şi mătăsuri şi în 
vara lui '52 ne-a urcat în vagoane pe toți, cu restricție de bagaj de 10 kilograme 
şi am ajuns aici. Nici cel mai amărât om nu are 10 kilograme. Şi acest lucru nu 
ni-l făcea nişte străini. Eram români contra români. Am călătorit două zile şi 
două nopți şi am ajuns la Bicaz. Aici am îmbătrânit”, spune Constanţa Craiu, 
unul dintre miile de oameni care a ajuns la Bicaz. În 1952 avea doar 18 
ani, păstrând şi acum, ca şi atunci, o pasiune: cântatul. „Ce s-a făcut aici 


Prin comună trece calea ferată Buzău-Nehoiașu, care este deservită de gara 
Pârscov și de halta Bădila. La sfârșitul secolului al XIX-lea, comuna Pârscov era 
reședința plaiului Pârscov (înainte de unirea lui cu plaiul Slănic) din județul Buzău 
și era formată din cătunele Bădila, Lunca Frumoasă și Pârscov, având în total 5400 de 
locuitori. În comună funcționau o școală mixtă cu 50 de elevi (dintre care 7 fete) si 4 
biserici ortodoxe. Pe teritoriul comunei actuale funcționau în același plai și comunele 
Robesti si Târcov. Comuna Robesti era alcătuită din cătunele Robesti, Runcu și 
Stănilești, cu 630 de locuitori si 2 biserici. Comuna Târcov avea satele Gura 
Târcovului, Olesesti, Tarcov și Trestieni, cu 900 de locuitori, 2 biserici și o școală. În 
1925 comuna Robesti fusese desființată și inclusă în comuna Târcov, împreună cu 
comuna Gura Aninoasei. Comuna Târcov avea 3491 de locuitori și făcea parte din 
plasa Sărăţelu. Comuna Pârscov era inclusă în schimb tot în plasa Pârscov, avea o 
alcătuire asemănătoare și avea 4256 de locuitori. În 1931, a fost temporar înființată 
comuna Lunca Frumoasă, fostele ei subdiviziuni, Curcănești, Pârjolești, Tocileni si 
Valea Purcarului, devenind sate de sine stătătoare ale acestei comune. În 1950 cele 
trei comune (Pârscov, Lunca Frumoasă și Târcov) au fost incluse în plasa Cărpiniștea 
a regiunii Buzău și apoi (după 1952) a regiunii Ploiești; în timp, comuna Lunca 
Frumoasă a fost desființată și inclusă în comuna Pârscov, iar comuna Târcov a fost 
desființată și împărțită între Pârscov și comuna Berca. Din 1968 comuna Pârscov 
face parte din nou din județul Buzău. 

27 Roxana Petrescu, art.cit., în „Ziarul Financiar“, 27 septembrie 2010. 

nu s-a făcut cu cântec, ci cu muncă, dar ce-aş mai canta un tangou acum. 
Mergeam în fiecare zi pe jos 10 kilometri ca să ajung la şantier. Ghetele mi se 
rupseseră şi mi le legasem cu sârmă. Dădeam toată ziua la ciur pentru nisip, să-l 
folosească la construit. Erau fii de învățători cu mine. Ei nu făceau armată. Erau 
considerați prea periculoşi pentru a tine o armă in mână, aşa că-i trimiteau la 
muncă aici. Dar cântam. Ai noştri plângeau şi munceau, dar cântam. Am fost 
balsamul lor”, spune Constanţa Craiu care, după un an şi opt luni, a fugit 
de pe şantier, reuşind să-şi refacă viaţa. 

Unele lucruri au rămas însă, cum ar fi teama de zgomote, cum sunt 
cele de artificii: „Am auzit prea multe la viata mea”, mai spune Constanta 
Craiu, făcând referire la dinamita care se folosea pentru a scoate din 
munte piatra necesară construcţiilor.28 

Rămâne ca viitoare cercetări bazate pe noi surse de arhivă și mărturii 
orale să completeze tabloul încă sărac al unei drame cumplite, 
deportarea a peste o mie de oameni pe motive închipuite, care au fost 
dislocati de la casele lor si au plătit cumplita vina de a nu fi fost, în 
vremuri potrivnice, pe placul guvernantilor de atunci. 

SHORT CONSIDERATION REGARDING THE 
DISPLACEMMENTS OF 1952 FROM THE AREA OF 
CONSTANTA- CASE STUDY 

Abstract 


Through several government decisions, begining with 1950, certain 
categories of persons were dislocated from their home towns to other 
localities in the country. The main criteria for selecting the persons who 
were moved to a compulsory home were related to the previous political 
activity of those persons, to the social category to which they belonged. 
This paper presents the dislocated people from Constanta in 1952, these 
being analysed by their former profession, age, etc. Then are presented 
the centers of dislocation in which these persons had compulsory home 
in Bacau region, with particular examples and cases. 

Keywords: Communism, displacemments, Constanta, compulsory 
home. 

Gheorghe Radu STĂNCULESCU" 


CONSOLIDAREA FALEZELOR DIN ZONA URBANĂ 
A CONSTANȚEI. DUPĂ UN ARTICOL 
AL ING. ION STĂNCULESCU, BUCUREȘTI 


Puţini sunt aceia care, plimbându-se azi dinspre plaja Modern 

m către Casa Căsătoriilor de pe str. 
Eminescu din Constanța sau în zona 
din spatele Muzeului Marinei, cunosc 
istoria recentă a pământului de sub 
picioarele lor. 

În 1962 apărea, în revista 
Universităţii Tehnice din Dresda, un 
articol despre amplele lucrări de 
consolidare a falezelor din zona 
urbană a Constanţei.! Autorul era un 
inginer roman, Ion Stanculescu, care 
prezentase deja, pe larg, subiectul 
articolului in cadrul unei conferinte 
organizată de această prestigioasă universitate germană în anul 1958. 

Inginerul (mai târziu profesorul inginer) Stănculescu era la 
începutul unei cariere profesionale de excepție, care s-a întins pe 
aproape şase decenii, devenind unul dintre cei mai buni experți ai 
țării din toate timpurile în domeniul ingineriei geotehnice și a 
fundațiilor. A fost șeful catedrei de specialitate din Institutul de 
Construcții București, prorector al aceluiași Institut, președinte al 
Societății Române de Geotehnica si, spre sfârșitul vieţii, a primit 
titlurile de Doctor Honoris Causa al Universităţii Tehnice de 
Construcţii București și al Universităţii Politehnice din lași. Falezele 
Constanţei i-au oferit unul dintre primele prilejuri de recunoaștere 
internațională. 


* Arhitect, Ordinul Arhitecţilor din România 

1 J. Stănculescu, Sicherung der Gelânderutschung im Stadtgebiet von Konstanza 
(Rumänische Volksrepublik), in ,,Wissensehaftliche Zeitschrift der Technischen 
Universitat Dresden”, nr. 12 (1968) Heft 2, p. 489-499. 

În prima parte a secolului XX, principala parte a centrului 
Constanţei era situată pe o peninsulă, având laturile expuse către 
mare. Încă din 1883 s-a constatat la acest oraș instabilitatea cronică a 
falezelor nord-estice (pe o lungime de 45 km) și sudice (pe o lungime 
de 1 km). Încercări succesive de a efectua lucrări de sprijinire a 
versanților falezelor au început încă din 1904. (fig. 1) 

Totuși, până în 1956, platoul orașului (situat la circa 41 de metri 
peste nivelul mării) s-a micșorat spre interior cu circa 20-70 metri. 
Aceste alunecări si prăbușiri masive ale falezelor puneau în pericol 
case și străzi întregi ale orașului, intervenția pentru oprirea lor 
devenind urgentă imediat după al Doilea Război Mondial. (fig. 2) 

Partea de sud a peninsulei este orientată către port, iar execuția 
unei căi ferate de legătură cu portul, prin decuparea falezei, până la 3 
metri peste nivelul mării, a accentuat instabilitatea acesteia, mai ales 
că s-a sectionat, cu acest prilej, stratul subteran cu pânza de apă 
freatică. (fig. 3) 

După 1946 s-au făcut studii geologice inginerești detaliate în 
zonele falezelor Constanţa, pentru a se determina structura exactă a 
subsolului acestora și, mai ales, pentru identificarea cauzelor exacte 
ale alunecărilor și prăbușirilor lor. Astfel, la circa 5-7 metri peste 
nivelul mării, s-a identificat un plan de alunecare format dintr-un 
strat argilos compact si putin permeabil, purtător al pânzei de ape 
freatice, peste care erau masive groase de 4-12 m de soluri 
macroporice (adică loess-uri), sensibile la umezire, și de argile 
permeabile, care jucau un rol important în prabusirile falezelor. (fig. 
4) 

Falezele prăbușite prezentau un aspect terasat neuniform și erau 
în continuă mișcare, permanent instabile. (fig. 5) 

Mișcările de teren erau deosebit de active, fiind vizibile la 
suprafață pe perioade relativ scurte de monitorizare. Astfel, pe 
parcursul a doar șase luni, în 1956, s-au constatat deplasări orizontale 
de chiar până la 3 metri pe lună. (fig. 6) 

Aspectul haotic al maselor de pământ alunecate și prăbușite s-a 
putut constata, în mod clar, la începutul lucrărilor de consolidare a 
falezei sudice, în 1955. (fig. 7) 

Cu toate că lucrările platformei portuare (în sud) și execuția unui 
dig de protecție a malului mării (în nord) ar fi trebuit să limiteze 
aceste alunecări de teren, prăbușirea falezelor a continuat. Dinamica 
acestor mișcări ale solului a fost identificată prin observațiile, studiile 
și măsurătorile detaliate făcute între anii 1955-1956. Astfel, s-a 
remarcat că pantele teraselor falezelor prăbușite sunt, în partea 

superioară, relativ line (1:5), dar către malul mării acestea devin 
abrupte. 

Vara, aceste mase masive de pământ prezentau fisuri numeroase 
în care se acumula apa din pânza freatică, la care se adăugau cantități, 
ceva mai reduse, de apă din precipitaţii. Aceste ape alimentau un plan 
subteran de alunecare care, în anotimpurile umede, făcea ca vitezele 
de deplasare ale maselor de pământ să fie foarte mari. (fig. 8) 

Imaginea dramatică a falezelor în faza alunecărilor și prăbușirilor 
active a fost constatată direct, când s-a pus problema unei intervenții 
rapide de oprire a acestor fenomene grave geotehnice. (fig. 9, 10) 

Primele lucrări importante de consolidare a falezelor Constanţei 
au fost efectuate în 1910, pe partea sudică, către portul Constanţa. De 
la început, s-a intuit că pânza freatică, izvorând de la baza falezei, era 
cauza principală a prăbușirilor. Din acest motiv a fost construit și 
executat un sistem de drenaj al apelor freatice pe 1250 m lungime. 
Acest sistem a constat din puțuri verticale de drenaj, rigidizate cu 
rame de lemn si umplute cu pietre, așezate la o distanță de 5 m. La 
nivelul pânzei de ape freatice, s-a preconizat realizarea unei galerii 
orizontale de evacuare a apelor, alimentată prin puturile menționate, 
fiecare cu dimensiunea de 1x1 m, lucrare care a fost sprijinită spre 
exterior cu un masiv de loess compactat. Apa colectată în galeria 
orizontală se evacua, apoi, în niște foraje verticale, situate la 20 m 
distanță și adâncite până la 7 m sub nivelul mării. La fundul forajelor 
s-a executat un strat de pietriș, considerat permeabil. (fig. 11) 

Iniţial, cota de fund a galeriei orizontale de evacuare trebuia să fie 
la partea inferioară a stratului freatic. Datorită dificultăților de 
execuție, nivelul acestei galerii s-a adâncit cu 4 m, astfel încât apele 
subterane nu mai erau preluate din puturile verticale, ci doar din 
forajele situate la 20 m distanţă. La aproximativ un an de la 
executarea sistemului de drenaj, s-a constatat că acesta nu mai 
funcţiona. 

Investigatiile ulterioare au arătat că fusese depășită capacitatea de 
colectare a forajelor, iar acestea s-au colmatat rapid, devenind mai 
degrabă rezervoare de apă decât drenuri de scurgere. Şi alunecările 
au continuat. 

În 1911 a fost încercată o altă metodă, prin care masele de sol în 
mișcare erau înlocuite cu un masiv de loess compactat, fundat la 
nivelul solurilor neperturbate, și care avea funcția unui zid de sprijin, 
în spatele căruia s-a executat un sant de drenaj, care să conducă apa în 
straturile adânci ale terenului. (fig. 12) 

Volumul acestui masiv de loess a fost, inițial, prea mic, astfel 
încât si acest masiv a cedat si a alunecat. În 1914 si în 1934 s-au 

adăugat alte masive de loess compactat, dar, din cauza costurilor 
ridicate, lucrările nu s-au mai finalizat și abia în 1955 lucrările au fost 
reluate, un rest de 200 de metri liniari de faleză au fost atacați prin 
vechea metodă cu masive de umpluturi compactate. 

Coeficientii de siguranță, calculati pe baza celor mai scăzute 
valori ale testelor de laborator pentru stratul inferior de fundare, 
impunea ca, prin acest tip de metodă să fie necesară excavarea unor 
mase de pământ importante, la adâncimi mai mari, dincolo de 
straturile care se aflau în mișcare constantă. O altă dificultate 
constatată a fost existența riscului unor noi alunecări de teren, 
deoarece, temporar, se altera echilibrul falezelor, prin eliminarea 
pantelor acestora, afectând funcționarea drumurilor și calea ferată de 
acces în port. 

Conducerea conceptuală a acestor noi lucrări de consolidare a 
falezelor a fost preluată, în 1955, de ing. Stănculescu, în colaborare cu 
prof. univ. ing. Aurel Beles. S-a decis să se renunţe la soluția folosită 
până atunci, având în vedere costurile și riscurile mari pe care aceasta 
le implica. Astfel, în soluția nou aleasă (fig. 13), adâncimea drenajelor 
instalate - de data aceasta, perpendicular fata de panta terenului - a 
fost astfel concepută încât canalele de scurgere să fie așezate sub 
masele de teren instabile. Santurile au fost închise cu umpluturi din 
piatră spartă permeabile. Vechile masive de sprijin au trebuit 
continuu refăcute, în timpul lucrărilor, datorită mișcărilor continui ale 
terenului. În cursul execuției lucrărilor s-a descoperit s și vechea galerie 
orizontală de colectare a apei, realizată în 1910, din care, în 1956, s-au 
scos câteva mii de metri cubi de apă acumulată în timp. 

Pentru colectarea apelor subterane a fost creată o nouă galerie 
subterană vizitabilă, amplasată în altă parte decât vechea galerie, și 
executată în faze de lucru succesive. Ritmul de execuţie a fost de 
aproximativ 2 m liniari de galerie pe zi, lucrându-se în trei schimburi. 
(fig. 14, 15) 

Pentru stoparea maselor de pământ în mișcare dintre drenaje, în 
partea de jos a rampei terenului s-au conceput și executat arce din 
zidărie de piatră, descărcate la partea inferioară pe un zid de sprijin 
de beton. (fig. 16) 

In plus, masele de loess dintre drenaje au fost tratate termic cu o 
tehnologie inovatoare, dezvoltată și implementată în premieră în 
România de către autorii conceptului de consolidare. (fig. 17) 

Lucrările de consolidare la faleza sudică a Constanţei au fost 
dificile mai ales datorită volumului mare de excavații, care s-au 
executat în mase de pământ în continuă mișcare. Lucrările au fost 
finalizate in 1958 si, în timp, s-au conservat bine, sistemul de drenaj 

funcționând de atunci corespunzător (fig. 18). Costurile lucrărilor au 
fost de aproximativ 60.000 lei pe metru liniar de faleză, sumă egală, la 
acel moment, cu aproximativ costul construcției a două apartamente. 

În același timp se desfășurau lucrările la faleza de nord-est a 
Constanţei. Pe terasa superioară a zonei alunecate s-a realizat un zid 
de sprijin din beton armat cu contraforți, fundat pe un cheson de 
beton armat, pe o lungime de aproximativ 450 m. Contrafortii sunt la 
o distanță de 3 m, între care s-au executat umpluturi cu loess 
compactat. În spatele chesonului si zidului, s-a executat un drenaj, din 
apa care este evacuată la fiecare al cincilea element de cheson. (fig. 19) 

Acest sistem radical de consolidare s-a conservat relativ bine, cu 
toate că masele de pământ din fata chesonului au continuat să se 
deplaseze, apărând în teren fisuri paralele cu acesta. Consumul ridicat 
de oțel pentru armare, de circa 150 kg pe metru liniar de faleză, a 
impus găsirea unei soluții mai economice pentru restul de 
aproximativ 450 m de faleză, prin care să se folosească și experiența 
dobândită la prima porţiune de zid de sprijin. (fig. 20) 

Soluţia tehnică adoptată pentru faleza nordică a constat din 
următoarele componente (fig. 21, 22): 

- interceptarea apei freatice cu ajutorul unor galerii de drenaj in 
forma Y, din stratul purtator al apei freatice si pana spre plaja; 

- sustinerea maselor de teren instabile prin intermediul unor arce 
de mică adâncime, care erau, la rândul lor, susținute de piloți de 
beton forati și turnati până la terenul neafectat din subsol. Poziţia 
arcelor de descărcare inferioare a fost aleasă ţinându-se seama de 
faptul că masele instabile de pământ ce urmau a fi susținute erau de 
maximum 3 până la 4 m adâncime de la nivelul terenului; 

- stabilizarea si fixarea părții inferioare a falezei instabile prin 
intermediul unui perete de susținere din beton putin înalt. 

Prin selectarea locurilor potrivite pentru arce și piloţi, presiunea 
pământului a fost semnificativ redusă și a permis efectuarea lucrărilor 
fără alte dificultăți. Consumul de oțel pentru armare a scăzut la 
aproximativ 10 kg pe metru liniar de faleză, deoarece betonul armat s- 
a folosit doar la legăturile cu canalul de evacuare a apei de la partea 
inferioară. Această ultimă soluţie, care s-a bazat pe experiența 
acumulată din lucrările anterioare, a reprezentat o nouă etapă în lupta 
împotriva alunecărilor de faleze la Constanţa. (fig. 23, 24) 

Concluzionând, după finalizarea lucrărilor, ing. Stănculescu a 
indicat principiile care trebuie să stea la baza viitoarelor rezolvări 
tehnice ale fenomenelor similare din Constanţa și Dobrogea. Astfel, 
măsurile care trebuie luate au ca scop să asigure, în primul rând, 
captarea apelor subterane, pentru a exclude acumularea de apă în 

stratul freatic și pentru a preveni apariția planului de alunecare a 
terenului. Apoi, trebuie să se ia măsuri de susținere a maselor de 
pământ alunecate și prăbușite, prin folosirea arcelor si a altor 
elemente de descărcare cu forme pe cât posibil regulate, mai ales 
pentru a reduce sau elimina riscul ca apa din precipitaţii să ducă la 
instabilitatea argilelor sensibile la umezire din sol. In cursul 
investigațiilor și lucrărilor s-au identificat și proprietăți speciale ale 
straturilor de sol, formate din argile brun-roșcate, situate imediat 
deasupra pânzei freatice. S-a constatat apariția unor fenomene de 
umflare a acestui sol argilos, iar cercetări viitoare vor trebui să 
descopere în detaliu cauzele acestui fenomen dăunător stabilității 
falezelor. 

În loc de epilog: colegul și prietenul arh. Radu Cornescu mi-a 
povestit acum câţiva ani o întâmplare pe care o aflase, la rândul lui, 
de la un coleg geotehnician constănţean, dl. Tase. 

Profesorul ing. Stănculescu a urmărit, ani la rândul, comportarea 
în timp a lucrărilor conduse de el la falezele Constanţei. După ani de 
zile, vizitând împreună cu dl. Tase, pe str. Traian, tronsonul dinspre 
gară, unde ing. Stănculescu concepuse și executase în 1958 niște 
galerii de drenaj și niște puțuri de vizitare ale acestora, pentru 
consolidarea și siguranța malului de pe valea portului, el a dorit să 
facă o verificare a situaţiei. Ajunși la un astfel de put, Stănculescu l-a 
rugat pe Tase să coboare să vadă dacă galeriile au fost vizitate, de-a 
lungul anilor, de tehnicienii din Constanţa, așa cum preconizase el la 
construcția lor, pentru a se verifica dacă sistemul de drenaj funcționa 
și nu se colmatase. Tase a avut două întrebări: ,,1 - cum să observe 
asta? și 2 - dacă sunt gaze sau nu e aer jos, cum să coboare, punându- 
se astfel în pericol?”. 

Stănculescu i-a răspuns: „Când am dat în folosință galeria, am pus o 
mătură cu coada lungă în diagonală la baza putului, la intrarea in galerie: 
dacă e în aceeași poziție, cred că nu a controlat-o nimeni; pentru punctul 2, 
prinde o pisică şi o legăm, o coborâm si dacă într-un sfert de oră e vie si 
liniştită, înseamnă că nu e nici un pericol!”. Tase a prins o pisică de pe 
lângă un bloc de pe str. Traian, a legat-o și, după un sfert de oră, 
pisica era teafără si bine. Atunci a coborât și el în put. Mătura era în 
poziția lăsată de Stănculescu, cu două decenii în urmă! 

Nu mulți constănţeni știu ce se află sub picioarele lor când se 
plimbă în zonele falezelor despre care am vorbit. Dacă și-ar arunca 
însă ochii pe o imagine din satelit a acestor faleze, ar remarca ușor, 
cred, amploarea lucrărilor de consolidare făcute de ing. Stănculescu la 
jumătatea secolului trecut. (fig. 25) 

Fig. 5 — Terasele falezelor prăbuşite 

Fig. 6 — Viteza de deplasare a alunecării 

Fig. 8 — Mecanismul producerii alunecării și prăbuşirii falezei. 

Fig. 11 — Schema lucrărilor la faleza 
spre port (sudică) din 1910. 

Fig. 10 — Fază activa a prăbușirii 
_ falezei. 

Fig. 12 — Schema lucrărilor la 
faleza spre port (sudică) din 
1914-1934. 

5 
Fig. 14 — Fazele execuţiei galeriei subterane vizitabile de 
drenaj (faleza sudică) din 1956-1958. 


Fig. 15 — Imagine din timpul 
execuţiei galeriei de drenaj 
(faleza sudică). 


Fig. 16 — Imagine din timpul 
execuție arcelor de descărcare 
(faleza sudică). 

Fig. 17 — Tehnologia inovativă de Fig. 18 — Imagine la finalizarea 
stabilizare a solurilor argiloase (în 1958) a lucrărilor la faleza 
prin ardere. sudică. 


Fig. 19 — Schema lucrărilor inițiale Fig. 20 -— Imagine de la lucrările 
la faleza nord-estică din 1955-1956. la faleza nord-estică 1956-1957. 

Fig. 22 = Imagine din timpul 
execuției puturilor de drenaj 
(faleza nord-estică) 


Fig. 21 - Schema generală a lucrărilor 
puturilor de drenaj (faleza nord-estică) 


iig. 24 = - Imagine dinspre mare 


Fig, 23 — Imagine de la finalizarea Tucrarilor a lucrărilor terminate de la 
la faleza nord-estică (1958) faleza nord-estică 


Imaginile anexelor 1-23 sunt preluate din J. Stănculescu, op. cit., 
passim 

Fig. 24 — Vedere din satelit (2017) a lucrărilor de la faleza nord-estică 
(sursa: Google maps) 


CONSOLIDATION OF CLIFFS IN THE 
URBAN AREA OF CONSTANTA. 
AFTER AN ARTICLE OF ING. ION STANCULESCU, BUCHAREST 


Abstract 


The southern and northern coasts of the Constanta peninsula 
have been affected by severe landslides since the end of the 19th 
century. The civil engineer Ion Stanculescu, together with his mentor, 
Prof. Eng. Aurel Beles, devised extensive geotechnical works to 
consolidate these sea side cliffs in the years 1955-1959, saving 
important areas of Constanta from destruction due to the collapse of 
these cliffs. The technical solutions adopted in these extensive works 

were judicious and innovative, so that even today the cliffs are in 
good condition. 

These underground works, even though many people who are 
walking today on the seafront are no longer noticing them, were 
essential engineering works for the city and port of Constanta. 

In this way, engineer Stănculescu represented the third 
consecutive generation of the same family, who linked their name, 
with honour, with the city of Constanta, after his grandfather A. I. 
Bolton, MD, the first modern medical doctor of the city, and his 
father, general Ion S. Stanculescu, commander of the 9th Infantry 
Division of Dobruja, during the WW2. 

Eng. Stanculescu later became an engineering professor, president 
of the Romanian Society of Geotechnics and Foundations, and Doctor 
Honoris Causa of the Technical University of Civil Engineering of 
Bucharest and Polytechnic University of Iasi. 

Keywords: sea side cliffs, port of Constanta, landslides, Eng. 
Stănculescu, geotechnical work. 

Mirela-Daniela STINGA* 


VIAȚA TEATRALĂ LA TULCEA, DE LA TRUPELE DE 
AMATORI LA PRIMELE TEATRE PROFESIONISTE 


Dorinţa tulcenilor de a avea un teatru profesionist s-a concretizat 
târziu, după 1990. Până atunci, publicul tulcean și-a potolit setea de 
teatru urmărind spectacolele jucate de către teatrele din tara, dar si pe 
cele ale grupărilor de amatori care au găsit potential uman pentru a se 
dezvolta în orașul de pe Dunăre. La fel ca și la Constanţa, după 
momentul unirii Dobrogei cu tara, trupele din tara, aflate în turneu, 
dădeau reprezentații și în spațiul dobrogean. Este vorba despre trupele 
Atanasescu-Orendi, Marinescu, Marioara Voiculescu, teatrul ,, Ventura”, 
Constantin Tănase. Nici George Enescu nu ocolise această parte a 
Dobrogei. ! 

După instalarea comunismului în România, o primă grupare de 
teatru tulceană s-a format la Casa Raională de Cultură în 1950, când, din 
punct de vedere administrativ, Tulcea făcea parte din regiunea 
Dobrogea, care avea reședința la Constanţa. Primul spectacol pus în 
scenă de Echipa Raională de Teatru Tulcea a fost „Fiul meu”, de Gergely 
Sandor, in regia actorului galatean T. Necula.? La insistențele profesoarei 
Silvia Radu Iorgulescu, aceasta grupare a devenit in 19563 „Cerc 
Dramatic”, pentru ca doi ani mai târziu, în 1958, să capete statutul de 
Teatru Popular. 4 În jurul acestuia, dar și a „Studioului Z“, înființat câțiva 
ani mai târziu (in 1973), precum și a „Teatrului Tineretului”, ale cărui 
baze s-au pus în 1980, s-a concentrat activitatea culturală a Tulcei până în 
1990. 

„Studio Z” a apărut la iniţiativa profesorului Aurel Ifrim, care, după 
ce s-a convins că proiectul său de „Teatru Total” din 1971 s-a dovedit a fi 
„himeric”, a pus bazele unei formule de spectacol, gândit să reunească 
muzică, poezie, coregrafie, datini și tradiții sub forma unui tot unitar. 
Scopurile "Studioului Z" erau acelea de a crea un climat cultural destins 


* Muzeul de Artă Populară Constanta 

1 Tulcea. Monografie, Bucuresti, Editura Sport-Turism, Bucuresti, 1980, p. 244. 

> Aurel Ifrim, Tulcea Culturală între anii 1949-1989: oameni și evenimente, Editura 
Sinteze, Galaţi, 2013, p. 8. 

3 Ibidem, p. 18. 

+ Ibidem, p. 22. 

la Tulcea și de a forma un public în rândul adolescenților și tinerilor. 
Denumirea noului grup cultural menit să educe, dar și să creeze valoare, 
nu era deloc întâmplătoare și nici nu trăda comoditate sau lipsă de 
originalitate din partea fondatorului. „Cum creația scenică se dorea un picut 
extravagantă, menită să rețină atenția, am «botezat-o» cu o literă din alfabetul 
grecesc: «Z». Grecii au creat alfabetul după cel fenician, unde Z înseamnă armă. 
Cum o armă se foloseşte si la apărare, eu i-am dat înțelesul: «fii arma din mâna 
inteleptului, arata-ti puterea fără să lovesti». Prin extensie, sintagma cu pricina 
ar căpăta alte sensuri: «Fii Ceva!... Dă glas sufletului si gândului tău, arată 
lumii puterea lor»”, explică profesorul Aurel Ifrim în volumul cu caracter 
monografic pe care îl semnează O serie de premiere si de evenimente 
artistice s-au derulat sub egida acestei grupări. 

Pe lângă producţiile de teatru autohtone și spectacolele inedite, la 
Tulcea s-a inaugurat, în 1977, prima stagiune permanentă de teatru 
profesionist. Acesta a fost un prilej deosebit pentru publicul tulcean și 
pentru actorii grupărilor artistice existente în acest spațiu de a lua 
contact atât cu producţii ale teatrelor din Capitală, cât și cu a celor din 
județele învecinate, printre care și Constanţa. De un real succes se 
bucurau Teatrul „Fantasio“ și vedetele sale. Acest lucru este probat de 
afirmația fondatorului "Studioului Z", Aurel Ifrim: „Cu excepția echipei de 
la Fantasio, celelalte teatre de revistă din România vin la Tulcea ca la nişte rude 
sărace și proaste. Decorul «pentru turneu» este făcut din ciurucuri, balerinele - 
cam tot așa, cântăreții se produc cu șlagăre mahala etâcetera [sic!]. De aceea 
joacă cu săli goale, spectatorii fiind si ei «de turneu». La spectacolele Teatrului 
Fantasio, biletele se epuizează in câteva zile”?. 

In 1980, la iniţiativa a trei actori de la „Studioul Z” - Victor Petcu 
Marinescu, Nelu Serghei și Eugen Neacșu - a luat ființă Teatrul 
Tineretului. Câţiva ani mai târziu, în 1985, Nelu Serghei punea bazele 
Studioului A, ca replică la Studioul Z, denumirea venind de la „Artist 
amator“. Tot aici, patru ani mai târziu, în 1989, prin mijlocirea lui Florian 
Pittiş si cu girul Teatrului „Lucia-Sturdza Bulandra” din Bucuresti, 
condus de Ion Besoiu, Teatrul „Orizont“, care funcționa din 1987 pe 
lângă Combinatul Metalurgic a primit oficial statutul de teatru 
semiprofesionist, o adevărată performanţă, în condiţiile în care, conform 
legii, acesta putea angaja personal artistic cu statut permanent.? 


5 Ibidem, p. 99. 

é Tulcea. Monografie,.... p. 258. 

7 A. Ifrim, op. cit., p. 118. 

8 Ibidem, p. 169. 

9 Ibidem, p. 238; vezi si p. 228, p. 240. 

În 1990 prima trupă de teatru neprofesionist care a apărut la Tulcea a 
fost „Altar”, care a susținut pe diferite scene autentice sau improvizate 
spectacole din dramaturgia naţională și internaţională, clasică sau 
contemporană, de la Shakespeare, Cehov și Gogol la Caragiale, Eugen 
Ionescu și Matei Vișniec, unele spectacole fiind în premieră absolută, 
participând chiar si la festivaluri.’° Trupa de teatru „Altar” devenise „o 
rampă de lansare a multor membri, care au urmat diferite universități de gen şi 
care astăzi joacă sau montează pe scenele țării sau peste hotare”, dar atrăsese si 
atenția autorităţilor locale." 

Apariţia unui teatru profesionist la Tulcea este însă strâns legată de 
apariția, în 1993, a unui festival pentru amatori, cu un nume care face 
trimitere la rădăcinile teatrului grecesc „Tragos”. Prima ediţie a acestui 
festival a fost organizată de Centrul de Conservare a Traditiei Populare 
și Inspectoratul Judeţean pentru Cultură Tulcea. 

Odată cu ediția a IMI- -a, in 1995, festivalul ,,Tragos” a căpătat 
rezonanță internațională. În 1996 festivalul nu s-a mai bucurat de 
susținerea autorităţilor județene, motiv pentru care s-a desfăşurat 
neoficial pe o scenă în aer liber, reprezentațiile fiind susținute de trupa 
„Altar” si câteva trupe din tara.!? Festivalul a fost reluat i în 1997, când s-a 
desfășurat ediția a IV-a, continuând si anul următor. Însă in 1999, după 
ediția a VI-a, acesta a fost nevoit să-și înceteze existența din cauza 
resurselor financiare insuficiente și a dezinteresului arătat de autoritățile 
locale.! Posibilitatea ca festivalul tulcean să se desființeze era luată in 
calcul încă din timpul ediției cu numărul patru. Ca mărturie stă finalul 
unui articol de presă publicat la câteva zile după ce se stinsese ecoul 
ediției a IV-a, desfășurată în perioada 25-27 septembrie 1998, în care s-a 
făcut o pledoarie pentru existența acestui eveniment în peisajul cultural 
al Tulcei, care nu beneficia de o trupă profesionistă de teatru, dar avea 
un festival dedicat amatorilor, ce se bucura de succes la nivel national." 


'http://www..teatruljeanbart.ro/istoric/10/istoricul-teatrului-jean-bart-tulcea.html, 
accesat în data de 6 iunie 2016. 

1 Ibidem. 

12 http://www.teatruljeanbart.ro/festivaluri/1/festival-1.html, accesat în data de 2 
ianuarie 2018. 

13 Ibidem. 

14 Gabriela Măgirescu, Festivalul international de teatru TRAGOS 1998, în „Curentul“, 
an II, nr. 235, 8 oct. 1998, p. 19: „(...) acest festival trebuie să existe... Toţi cei care l-au 
sprijinit într-o mai mică sau mai mare măsură - Inspectoratul pentru Cultură din judeţ, prin 
persoana consilierului-șef Nicolae Sava, Ministerul Culturii, Consiliul Judeţean sau Centrul 
Creaţiei Populare - au datoria de a lupta în continuare atât cu mentalitățile, cât si cu inflația 
sau tranziția, pentru păstrarea unei manifestări ce ar putea să devină (dacă nu a devenit deja) 

Pledoaria făcea trimitere la instituţiile statului (judeţene și naționale) de 
la care se aștepta ajutor. 

În acest context cultural, vizibil marcat de instabilitati si 
inconsecvente, la Tulcea a apărut, la sfârșitul anului 1999, primul teatru 
profesionist, „Urmuz“. Numele său era cel al scriitorului român de 
avangardă Urmuz, care, prin prisma profesiei de magistrat, a avut 
legături cu Tulcea.!5 Inaugurarea teatrului amintit a avut loc pe 10 
decembrie 1999, cu premiera spectacolului „Proștii sub clar de lună”, 
dupa Teodor Mazilu, în viziunea regizorală a lui Ion Dore, plastician, 
proaspăt absolvent de regie la Universitatea de Artă Teatrală din Târgu- 
Mureș, cu o experiență de peste două decenii ca animator de trupe de 
teatru de tineret sau de amatori. 

Apariţia instituției teatrale, un deziderat al tulcenilor încă din 
perioada interbelică, a fost salutată de presa culturală. Printre publicaţiile 
care au dedicat spațiu editorial acestui eveniment notabil din nordul 
Dobrogei s-au numărat: revista de cultură constănţeană „Tomis”!$, 
revista de specialitate „Scena”!7, aceasta din urmă marcând evenimentul 
teatral printr-un articol semnat de criticul de teatru Victor Parhon. 
Autorii ambelor articole din publicațiile menţionate catalogau ca fiind 
lăudabilă inițiativa din orașul de pe malul Dunării, în contextul în care 
nu existau condiții favorabile actului cultural: „lată, într-o perioadă de 
prelungită austeritate financiară, când actorii au salarii de mizerie si multe 
teatre stau să se închidă, nu e surprinzător că a apărut şi continuă să apară noi 
teatre profesioniste, la Târgu Jiu, la Focşani, la Buzău si acum şi la Tulcea?”!8, 
se întreba, retoric, Victor Parhon. De asemenea, redactorul revistei 
„Tomis” aprecia ca fiind o realizare notabilă apariția de teatre în trei 
„Oraşe surori întru vitregire la capitolul instituții artistice profesioniste” - 
Tulcea, Odorheiu Secuiesc și Slatina - „într-un an deosebit de nefast din 
punct de vedere cultural”. ° 


tradițională, un important punct în agenda festivalieră națională, un eveniment aşteptat de la 
an la an de toţi cei care încearcă de fiecare dată să dovedească că sunt mai mult decât amatori. 
Că pot fi profesionişti”. 

15 Pseudonimul literar al lui Demetru Demetrescu-Buzău, care a fost o perioadă 
judecător în județul Tulcea, la Casimcea. 

1 Gabriela Riegler, Teatrul „Urmuz”, în „Tomis“, an V (XXXV), nr. 1, ian. 2000, p. 10. 
Victor Parhon, Greul abia începe, în  „Scena”, feb. 2000, apud 
http://www.hetel.ro/index.php/2011/02/2121/ - Greul abia începe - o cronică teatrală despre 
Proștii sub clar de lună a lui Teodor Mazilu, spectacol de inaugurare al Teatrului Urmuz, 
accesat în data de 3 februarie 2015. 

18 Ibidem. 

19 Gabriela Riegler, op. cit., p. 10. 

Noua instituţie teatrală de la Tulcea funcţiona ca secţie a Centrului 
Artistic Judeţean, condusă de Ștefan Coman, care se afla în subordinea 
Consiliului Judetean Tulcea (CJT). Teatrul „Urmuz” nu avea un sediu 
propriu, instituția nou ivită în peisajul cultural tulcean funcționa în Casa 
Tineretului „loc excentric, situat oarecum spre margine de oraş"20, care fusese 
amenajat în acest scop „aproape de la zero”. Promisiunea de a primi în 
folosință sediul fostului cinematograf „Patria”, considerat ca fiind spațiu 
ideal pentru un asemenea proiect”?, nu se împlinise, chiar daca CJT isi 
propusese acest lucru de vreme ce, încă din toamna lui 1997, ziarul 
tulcean „Delta” nota: „Luând aminte la apetenta tulcenilor pentru actul 
artistic, CJT depune eforturi pentru preluarea fără plată a clădirii 
cinematografului Patria, în vederea transformării acestuia în teatru. Apreciem 
ca fiind benefică şi realizabilă această inițiativă în comparație cu proiectul 
privind construcția unui teatru”2. Un singur lucru îi reproșa cronicarul 
revistei „Tomis” noului teatru: alegerea premierei inaugurale, „Proștii 
sub clar de lună”, deoarece textul lui Tudor Mazilu, scris „sub aripa 
cenzurii”, era considerat depășit pentru spectatorul anului 2000, 
bancurile anilor '60 fiind aproape uitate de cei mai în vârstă și 
necunoscute pentru publicul tânăr. 2 

Prima ieșire în afara municipiului Tulcea, după premiera inaugurală 
din 10 decembrie 1999, a avut loc pe 22 ianuarie 2000, la Babadag, la 
Căminul Cultural, considerat una din scenele importante ale județului.2 
Ca spectacol în afara județului a fost programat, pe 10 februarie, la 
Constanţa, apoi la Galaţi, pe 17 februarie, și în București pe 23 și 24 
februarie. 2% Reprezentatia susținută pe scena Teatrului „Ovidius” din 
Constanţa, într-o sală plină, în prezența a 500 de oameni, a fost 
considerată o ocazia deosebită pentru Teatrul „Urmuz” de „a-și testa 
aderenţa la un public «profesionist»"?, într-un oraș cu tradiție culturală, dar 
și „un al doilea examen după cel al criticii (din ziua premierii)“28, deoarece in 


20 Ibidem. 

21 Ibidem. 

22 Suzan Mehmet, Emotie, artă teatrală şi profesionalism: Interviu cu Ion Dore, regizor la 
Teatrul „Urmuz” din Tulcea, în „Acum”, an V, nr. 1362, 10 dec. 1999, p. 3; vezi și 
http://www.hetel.ro/index.php/2011/02/2121/ 

23 Poate curând, Tulcea va avea teatru, în „Delta“, seria nouă, nr. 1762, 3 oct. 1997, p. 1. 

24 Gabriela Riegler, op. cit., p. 10. 

25 Suzan Mehmet, Urmuz la Babadag, in „Acum”, V, nr. 1394, 21 ianuarie 2000, p. 3. 

26 Ibidem. 

27 Suzan Memet, Lovitură (de gong) în plin: Teatrul „Urmuz” a umplut la Constanta o sală 
de 500 de locuri, în loc. cit., nr. 1411, 10 feb. 2000, p. 6. 

28 Ibidem. 

public s-au aflat mulți actori ai instituției de la Marea Neagră, precum și 
regizorul Tudor Mărăscu. 

În aprilie 2000, pe scena culturală a municipiului Tulcea și-a făcut 
apariția Compania de teatru „Exil“, care prezenta, în cea dintâi zi a lunii, 
într-o sală arhiplină, avanpremiera spectacolului „A douăsprezecea 
noapte”, după William Shakespeare, în regia actorului tulcean Valentin 
Potrivitu.2? Trupa reflecta modul în care se situa Tulcea teatrală, văzută 
ca „margine“, în raport cu „centrul“, Capitala, după cum explica tânărul 
actor-regizor Potrivitu: „Numele de «Exil» vine de la faptul că Tulcea, ca 
zonă, este undeva la margine de tara. Apoi, tinerii actori care mai colaborează pe 
la teatrele din Bucureşti sunt oarecum într-un fel de exil, din punct de vedere 
profesional. Dar asta nu înseamnă că nu sunt capabili să facă artă” °° 

Premiera inaugurală a „Exilului” a avut loc pe 8 aprilie 2000, pe 
scena Casei de Cultură a Sindicatelor din Tulcea. Presa din orașul de pe 
Dunăre a consemnat modul inedit în care a avut loc promovarea noii 
trupe de teatru și, implicit, a primului titlu din repertoriu, principalul 
agent de publicitate fiind magarita Stela care „a funcționat ca afiş mobil 
pentru reclama la spectacolul «A douăsprezecea noapte» (piesă în care un 
«coleg» de rasă joacă un rol important)’. 

Trupa „Exil” nu era percepută ca o concurență pentru Teatrul 
„Urmuz”, de vreme ce ambele instituţii aveau aproape același colectiv 
artiști.”2 Spre exemplu, regizorul spectacolului, Potrivitu, care 
interpretase și rolul bufonului Feste, urma să joace câteva zile mai târziu 
în cea de-a doua premieră a Teatrului „Urmuz“, comedia „Trei farse”, 
formată din piesele scurte ale lui Cehov, „Ursul“, „Jubileu” și Cerere in 
căsătorie”, in regia lui Ion Dore.” Spectacolul inaugural al companiei 
„Exil” fusese „remarcabil”, „un eveniment, în sine”, ridicând actul teatral la 
„cote bine definite de artă, emoție si stil”°4 Prezent la avanpremiera 
spectacolului „A douăsprezecea noapte”, criticul literar Doru Mareș 
punea succesul reprezentatiei pe seama a trei factori: „momentul ales, cel 
mai important în ultimii 20 de ani, intenţiile si profesionalismul trupei, precum 
si autorul textului, William Shakespeare’*>. Succesul trupei ,,Exil”, dar si 


29 Petre Tincoca, „Trei staruri ratate” si unul reusit!, in loc. cit., nr. 5 apr. 2000, p. 3. 

% Suzan Mehmet, „Ce ţară e aceasta?”. Interviu cu actorul Valentin Potrivit, în loc. cit., 8- 
9 apr. 2000, p. 3. 

31 Viorica Rusu, Un personaj shakespearian îi lansează pe tinerii actori, în „Adevărul“, nr. 
3061, 11 apr. 2000, p. 4. 

Suzan Mehmet, op. cit. 

dem, Râzând, îndreptăm moravurile, în „Acum”, an V, nr. 1462, 10 apr. 2000, p. 3. 

34 Ibidem. 

35Petre Tincoca, op. cit. 

proiectele Teatrului „Urmuz” erau însă umbrite de probleme de ordin 
financiar, izvorâte din lipsa de interes a forurilor locale si a sponsorilor.* 

Cele două teatre se confruntau cu lipsa spaţiilor de cazare pentru 
actori. Astfel, la începutul lui 2000 obținerea de locuințe pentru tinerii 
actori ai Teatrului „Urmuz” rămăsese la stadiu de deziderat. 
Nemultumirile erau cauzate si de faptul că în organigrama noii instituții 
se aflau doar șapte actori, aceiași care fuseseră distribuiți în premiera 
inaugurală „Proștii sub clar de lună”, de Mazilu, dar și în cel de-al doilea 
spectacol al teatrului ,Urmuz” - „Trei farse”: Rodica Bistriceanu, 
Valentin Potrivitu, Vitalie Ursu, Cătălina Cristea, Valentin Ghibaltovski, 
Veronica Gheorghe și Voicu Hetel. Valentin Potrivitu îi cazase în 
apartamentul părinţilor săi din Tulcea pe cei zece actori pe care îi 
distribuise în spectacolul „A douăsprezecea noapte”, același spațiu fiind 
folosit si pentru repetiții. Mai mult, actorii, dintre care patru debutanţi, 
lucraseră fără salarii, iar în loc de costume folosiseră propriile haine, 
pentru a sugera contemporaneitatea piesei.°? 

Lipsa spaţiilor locative, justificată de absenţa resurselor financiare, a 
constituit unul dintre principalele motivele care au dus încet-încet la 
desființarea Teatrului „Urmuz”. Din această cauză, în anul 2001 
„Urmuz” pierde statutul de teatru de repertoriu, devenind teatru de 
proiecte, pentru ca, în 2003, să funcționeze ca secție a Centrului Cultural 
Judeţean „Ludovic Paceag”, diminuandu-si activitatea pana la dizolvare. 

in acest context socio-cultural, mai mult sau mai putin favorabil 
actului teatral, pe 15 februarie 2008 s-a inaugurat Teatrul „Jean Bart” 
Tulcea, „într-o clădire modernă, albastră, cu oglinzi ce amintesc de luciul 
Dunării”. Scopul noii instituţii era acela de a realiza producţii artistice - 
spectacole dramatice, spectacole de teatru-dans, teatru experimental, 
concerte de muzică de genuri diferite - care să atragă cât mai mult 
public.“ Hotărârea de înființare a fost adoptată în ședința din 12 
februarie 2008 a Consiliului Judeţean Tulcea. 

Apariţia teatrului „Jean Bart” la Tulcea a fost bine primită și de 
comunitatea artistică din tara. De exemplu, criticul de teatru Doru Mares 
îl considera ca fiind o realizare a orașului de pe malul Dunării, care 


% Suzan Mehmet, op. cit. 

37 Idem, „Farsele“, trei la număr, mai bune ca „Proștii...”, în „Acum“, an V, nr. 1467, 15- 
16 apr. 2000, p. 3; vezi și „Teatrul Urmuz Tulcea praf de amintire și... atât, 
http://www.hetel.ro/index.php/2010/11/668/ , accesat în data de 3 februarie 2015. 

38 Viorica Rusu, op. cit. 

%Ibidem. 

4° https://www.cjtulcea.ro, accesat in data de 12 septembrie 2015. 

41 Ibidem. 

intrase în „zodia recuperării, încercând înlocuirea industrializării comuniste 
prin atractivitate turistica’*. 

Anul 2010 a fost unul nefast pentru instituţiile din cultură, în special 
pentru cele aflate în subordinea autorităților locale. Schimbările au loc la 
nivel naţional şi au fost aduse de OUG nr. 63 din 30 iunie 2010, privind 
modificarea şi completarea Legii nr. 273/2006 privind finanţele publice 
locale, precum şi pentru stabilirea unor măsuri financiare. Principalul 
efect al acestei legi a fost reducerea numărului de angajaţi din 
administraţia locală, inclusiv al celor din domeniul culturii. Astfel, prin 
HCJT nr. 14 din 26 februarie 2010 s-a înființat „începând cu 1 martie 2010 
Centrul Cultural „Jean Bart» Tulcea, prin comasarea si reorganizarea 
Ansamblului Artistic «Baladele Deltei», a Centrului Judetean pentru 
Promovarea si Conservarea Culturii Tradiţionale Tulcea, a Teatrului «Jean 
Bart» Tulcea si a Școlii Populare de Arte si Meserii Tulcea, instituții care isi 
încetează activitatea’’*. 

În aceste condiţii, Centrul Cultural „Jean Bart” Tulcea a devenit 
persoană juridică de drept public, aflată în subordinea Consiliului 
Judeţean Tulcea. În Anexa nr. 4 a H.CJ. nr. 14 din 26 februarie 2010 se 
precizează că „personalului preluat de la Ansamblul Artistic «Baladele 
Deltei», Centrul Judeţean pentru Promovarea şi Conservarea Culturii 
Tradiționale Tulcea, Teatrul «Jean Bart» Tulcea şi Şcoala Populară de Arte şi 
Meserii şi care va fi concediat, i se vor achita drepturile salariale în baza art. 73 
din Legea 53/2003 privind Codul Muncii”**. 


THEATRICAL LIFE IN TULCEA, FROM AMATEUR 
THEATRICAL COMPANIES TO THE FIRST PROFESSIONAL 
THEATERS 
Abstract 


Tulcea it's a city with a theatrical tradition. Although the first 
professional theatre, Urmuz Theatre, appears in Tulcea in the year 1999, 
on the shores of this Danube city there were, before 1989, a series of 
amateur companies, The Dramatic Circle, that in 1958, on the second 


42 Doru Mares, Cu „scândura” pe Dunăre, în „Observator cultural”, an X, nr. 238, 15-21 
oct. 2009, p. 23. 

%  https://ovww.cjtulcea.ro/sites/cjtulcea/Legislativ/Pages/ ArhivaHotarari.aspx, accesat in 
data de 12 septembrie 2015. 

44 Ibidem. 

year of its existence, became the Popular Theatre, "Studiul Z", created in 
1973 and Teatrul Tineretului (1980) and Orizont (1989). To these, in 1990, 
joins „Altar”, the first unprofessional theatre that appeared after the 
events that took place in 1989. These companies, but also the Theatre 
Festival „Tragos”, born in 1993, were the starting points for the first 
professional theatre, Urmuz, which functioned as a section of the Artistic 
County Center within Tulcea's County Council until 2001, and then as a 
section of the Cultural County Center „Ludovic Paceag”, until 2003, 
when it was disbanded because of some financial issues. At the same 
time with Theatre „Urmuz”, in Tulcea there was also functioning the 
independent theatre company „Exil“. In this social-cultural context, on 
the 15th of February 2008, „Jean Bart” Theatre was inaugurated in 
Tulcea, a cultural institution that lives to this day, in spite of the 
difficulties he has encountered. 
Keywords: Tulcea, theatre, Theatre „Urmuz“, Theatre „Jean Bart”. 

Lavinia DUMITRAȘCU 


„AMINTIRI DIN COPILĂRIE” ȘI ADOLESCENȚĂ - DIMITRIE 
D. CHIRESCU DIN "DINASTIA" CHIREȘTILOR DIN 
CERNAVODA 


Amintirile unui copil obișnuit și, în același timp, ale unui copil 
născut într-o familie deosebită, el însuși ajungând general al armatei 
române. 

Dimitrie D. Chirescu s-a născut la Cernavodă, pe 12 martie 1891!, la 
două luni după moartea tatălui său, preotul și dascălul Dimitrie 
Chirescu, ctitor de românism în școli și biserici, cel care a primit 
autoritățile române în Dobrogea la 1878 și cel care, în 1890, sfintea 
temelia Marelui Pod de la Cemavodă. Cei mai cunoscuţi dintre cei 12 
copii ai preotului Chirescu au fost: Nicolae - avocat, primar al urbei, loan 
- renumitul compozitor, și Dimitrie - autorul amintirilor pe care le 
prezentăm în continuare. 

Mezinul familiei Chirescu, Dimitrie, a urmat școala întemeiată de 
tatăl său în Cernavodă, apoi Seminarul Central din București, Şcoala 
Militară de Infanterie, cap promoţie 191%, Şcoala Specială de Tragere a 
Infanteriei şi Școala Superioară de Război.’ 

S-a remarcat în mod deosebit în timpul Primului Război Mondial, 
mai ales în campania din Dobrogea si la Mărășești, fiind una dintre 
personalitățile marcante ale Regimentului 9 Vânători, activitatea sa fiind 
recompensată prin numeroase ordine și decorații. 

Dimitrie D. Chirescu a fost căsătorit cu fiica savantului Nicolae 
Iorga, Florica. 

Intre 1931 si 1932 a fost si prefect de Storojineț, numit în această 
funcție, pe merit, de socrul său, fapt ce a declanșat un adevărat scandal, 
în care Dimitrie Chirescu era victimă colaterală, ținta fiind Nicolae Iorga. 
Maiorul - atunci - Chirescu şi-a făcut pe deplin datoria cerută de funcție. 
Dovadă: distinctiile primite. 

Dimitrie D. Chirescu a murit în 1981, la 90 de ani. 


"Cercetător ştiinţific III - Muzeul de Istorie Naţională și Arheologie Constanta 

1 Depozitul Central de Arhivă Pitesti, Fond Direcţia Cadre şi Invatamant, dos. 2767, f. 
43. 

2 Loc.cit., fond nr. 3042 Reg. Of. inf. activ, dos. 2, vol. 2, f. 570; MINAC, inv. 4050. 

3 Loc.cit., fond Direcţia Cadre si Invatamant, dos. 2767, f. 44. 

* 


Am cercetat si am publicat despre „dinastia“ Chireştilort, cum îmi 
place să-i spun. Însă, anul trecut, la lași, am avut onoarea de a citi caietul 
în care bătrânul Dimitrie D. Chirescu își așternuse povestea vieții. Și 
recunosc că-mi tremurau mâinile atingând foile. Acest sentiment i-l 
datoram unui vechi prieten și coleg al tatălui meu, cunoscutul profesor 
universitar dr. Ion Solcanu, care a avut bunăvoința de a dona Muzeului 
de Istorie Naţională și Arheologie Constanţa o serie de documente ale 
Chireștilor, cu ocazia lansării celor două monumentale volume 
privitoare la Regimentul 9 Vânători5, în care Dimitrie D. Chirescu are 
locul pe care-l merită. 

Din caietul cu amintiri ale lui Dimitrie D. Chirescu, profesorul Ion 
Solcanu a publicat perioada activităţii sale din Regimentul 9 Infanterie, 
în timpul Războiului de Reîntregire, permitandu-mi să le public pe 
celelalte. M-am oprit la paginile 3-17 - scrise fata-verso, la perioada de 
copilărie și adolescență. Pe de o parte, pentru a înțelege mai adânc 
familia Chirescu, și, pe de alta, pentru a „pipăi“ viata orașului 
Cernavodă a acelui timp: jocurile copiilor, școala, relațiile dintre 
cemavodeni, oamenii orașului, trăirile și întrebările copilului la 
inaugurarea podului de la Cernavodă, începuturile de dirijor ale lui loan 
D. Chirescu, corul, întâlnirile cu personalități de marcă ale României... 
De asemenea, viața copilului de provincie ajuns la școala secundară la 
București, la Liceul „Sf. Sava“ și, apoi, la Seminarul Central din 
București. 


„Amintiri din copilărie“ (1893-1898 


4 Lavinia Gheorghe, Contribuţii la cunoaşterea neamului Chirestilor din Cernavodă: 
Dimitrie Chirescu şi Nicolae D. Chirescu, în „Anuarul Muzeului Marinei Române“, tom 
XIV, 2011, p. 468-481; Idem, Din, dinastia“ Chireştilor of Cernavodă: Dimitrie D. Chirescu, 
în „Studia varia in honorem professoris Panait I. Panait. Octogenarii“, Constanta, 
Editura Muzeului Marinei Române, 2012, p. 185-192; Idem, Dimitrie Dimitre Chirescu 
din dinastia Chireştilor din Cernavodă - ofițerul şi prefectul, în „Armata României şi 
politica naţională. Studii şi comunicări prezentate la sesiunea de comunicări 
ştiinţifice Piteşti-Mioveni, 24 iulie 2015“, Editura Istros, Brăila, 2015, p. 59-63; Lavinia 
Dumitrașcu, Something from our history in Dobrugea: The monuments of the First War's 
heroes from Medgidia. Dimitrie D. Chirescu and Ibrahim Themo, în „Arma Pontică. 
International Magazine“, nr. 1 (21), 2019, p. 12-16. 

5 Ion Solcanu, Operatiile și istoricul Regimentului 9 Vânători în Războiul pentru Întregirea 
„Neamului Românesc“ 1916-1918, Editura Enciclopedică, Bucuresti, 2018; Idem, Un erou 
în războiul de Reintregire a României, Editura Junimea, lași, 2018. 

* Documentul face parte din arhiva personală a prof. univ. dr. Ion Solcanu. 

M-am născut în casa părinților mei la Cernavodă la 12 martie 1891, ora 11 
din noapte, stil vechi, două luni și 16 zile după decesul scumpului meu tată, care 
a decedat la 16.X11.1890 în Bucuresti, la Spitalul Brâncovenesc. 

Sunt cel din urmă copil, al 12-lea în familie. Fiind orfan de tată, am fost 
rasfatat de toți frații şi surorile, în fruntea lor fiind scumpa si neuitata mamă 
care m-a alăptat până la 3 ani. 

Îmi amintesc cum o căutam prin grădina de zarzavat, ziua, ca să-mi dea să 

sug. Îmi amintesc că la vârsta de 3 ani fratele meu mai mare Iacob, care luase 
locul tatei (care decedase) ca institutor prin transferare la Cernavodă (asa mi-a 
spus mama si frații mai mari când am început să pricep $i eu ceva), s-a dus în 
Constanța în vacanța Crăciunului în 1894, la Revizorat. Seara, la înapoierea 
acasă, a adus în geamantan mandarine şi portocale şi, deschizându-l în cameră, 
fructele s-au revărsat, răspândindu-se pe jos. Fratele meu, nenea Iacob, mi-a 
spus: ,,Dumitrica, ale tale sunt, ia si mănâncă“. Eu, ca toți copiii, m-am repezit 
si am luat o mandarină, pe care mi-au curățat-o şi mi-au dat să o mănânc. Mi-a 
plăcut mult şi am mai cerut şi mi-au mai dat. De atunci, n-am mai cerut mamei 
să-mi dea să sug. Astfel, am fost intarcat. 
_  Zide zi ceream „papă bună“ şi-mi dădeau din cele bune şi gustoase fructe. 
Imi amintesc cum, împreună cu fratele meu Ionel II, actualul Artist al 
Poporului, prof. loan D. Chirescu, mai mare ca mine cu doi ani (născut în 
1889), casa noastră fiind cea mai apropiată de portul de la Dunăre, mergeam 
încet până ajungeam la port si ne agdtam de vagoanele cari transportau granitul 
adus cu şlepurile de la Iacob deal, din județul Tulcea, şi îl transportau la colonia 
de italieni cioplitori, aduși special din Italia, şi-l ciopleau fasonându-l pentru 
clădirea picioarelor maretului pod, a cărei piatră fundamentală fusese pusă în 
ziua de 9 octombrie 1890, slujba religioasă fiind săvârșită de tatăl meu, care 
atunci trăia, in fata Regelui Carol I, a Reginei Elisabeta, a Mitropolitului si 
guvernului (detaliile le am de la mama și frații mei mai mari). 

După ce oboseam si flămânzeam, veneam acasă şi ceream pâine. Această 
distracție o repetam zilnic, până când Ionel a început școala primară. 

Îmi amintesc că duminica după-amiază mergeam împreună la horă, în 
mahalaua românească sau turcească şi ne zbenguiam acolo cu alți copii de vârsta 
noastră, plăcându-ne mult cântecul lăutarilor şi jocul horei sau al sârbei. 

După ce el a început scoala, distracţia la port o făceam singur, căci 
ajunsesem la vârsta de 5 ani şi-mi plăcea. Mama mă sfătuia să nu mă mai agat 
de vagonete, dar eu tot o rugam să mă lase, căci cei ce conduceau convoiul de 
vagonete mă suiau în vagonul in care erau ei si mă păzeau. Când plecam spre 
Casă, așa mic cum eram, le multumeam ca m-au ajutat. 

Îmi amintesc că podul a fost inaugurat în 1895, însă nu-mi amintesc în ce 
zi. Sosise cu vaporul de la Giurgiu Familia Regală şi guvernul. 

Dealul spre malul drept al Dunării pe care se sprijină capul de pod pe malul 
dobrogean era acoperit de populația din Cernavodă si din satele din apropiere 

care ajutaseră la căratul pământului de pe traseul căii ferate spre Constanţa, de 
la Cernavodă la gara Saligny. 

Surorile mele, fiind institutoare la Școala primară Constanța, la băieți, iar 
Elena la fete, împreună cu ceilalți institutori, au luat-o pe mama, care era foarte 
respectată de populație şi de oficialitățile oraşului. Mama, având pe de-o parte pe 
fratele meu si pe de cealaltă parte pe mine, a urcat dealul la gara de la Pod, unde 
urma să urce si Familia Regală împreună cu guvernul si Mitropolitul de atunci. 

După câtva timp, nu-mi dau seama cât, a apărut convoiul inaltilor oaspeți, 
în frunte cu M. Sa Regele Carol I si Regina Elisabeta, Mitropolitul si guvernul, 
în așteptarea sosirii celor 16 mașini de tren cuplate, care trebuiau să 
demonstreze trăinicia podului. 

La un moment dat, se aude zgomotul făcut de cele 16 mașini cuplate care 
intraseră pe viaductul din Balta Ialomiței. In acest timp, M.S. Regele Carol I s-a 
deplasat spre pod şi a tăiat cu foarfecele o panglică ce era legată de cei 2 
dorobanţi de bronz, de o parte si de alta a podului si apoi M.S. s-a retras la 
grupul oficialilor. 

Convoiul celor 16 masini intra pe teritoriul dobrogean ș şi opreşte la peron. 
Îmi amintesc că, înainte de a se opri convoiul de maşini, un cățeluș mic se juca 
printre şinele C.F. Este călcat si zdrobit. Eu am plâns, iar mama mi-a Spus să 
tac. Imediat după oprirea maşinilor a coborât din prima mașină un domn bine 
îmbrăcat, s-a îndreptat înspre grupul oficialilor, oprindu-se in fata M.S. 
Regelui, salutându-l si cu mâna la pălărie a dat raportul M.S. Regelui. 

M.S. Regele i-a strâns mâna felicitându-l si i-a mai vorbit. 

Din cele ce mi-au spus frații şi mama după vreo 2 ani, căci îi întrebam 
mereu cine a fost domnul care s-a dat jos din prima locomotivă ducându-se la 
Rege, am înțeles că era ing. Saligny, cel care a construit podul, al cărui nume îl 
are şi prima gară după Cernavodă spre Medgidia. 

Eu nu mi-am dat atunci seama ce caută acei doi dorobanţi de metal de-o 
parte si de alta a maretului cap de pod, dar am văzut ce s-a petrecut. 

În acel timp, în mijlocul oficialităților si in fata Familiei Regale, 
Mitropolitul a făcut o slujbă. Desigur, un Te Deum. Îmi amintesc că la 
terminarea festivitatii, după verificarea rezistenței podului, populația a 
ovationat strigând neîncetat , Ura!Ura! Ura!“. 

Când oficialitățile au coborât spre pod pentru a lua vaporul, toți cetățenii 
care au fost ospatati pe câmp au început a pleca cu căruțele spre casele lor, iar 
cernavodenii, în pâlcuri, pâlcuri, au coborât în oraș prin fata podului, 
manifestând şi cântând la plecarea vaporului cu înalții oaspeți. 

Nu pot uita aceste fapte văzute de mine când aveam 5 ani, amintiri peste 
care au trecut peste 83 de ani. 

Tot ce-am scris până acum este tălmăcirea, la vârsta de 87 de ani, a 
amintirilor de când aveam 5 ani (1895), de când s-a inaugurat oficial terminarea 
si sfințirea maretului pod de peste Dunăre, dată când a trecut pe el cel dintâi 

tren format din 16 locomotive prin fata M. Sale Regelui Carol I si a Reginei 
Elisabeta, a guvernului, a oficialităților si a populației țării. 

Podul poartă numele de „Carol 1“. De la această mare solemnitate la care 
am asistat la vârsta de 5 ani si până la 7 ani, când a venit timpul să merg la 
şcoală, din primăvară şi până în toamnă, aproape zilnic mă duceam singur la 
port şi mă bucuram când treceau vapoarele, remorcând câte 6 şlepuri încărcate 
cu cereale sau alte mărfuri în susul si pe gurile Dunării. 

Rareori treceau corăbii turcești cu pânze, fără motor, dar care mă minunau 
mult cum pot ele să înainteze în contra cursului Dunării! 


Școala primară 

Clădită, la intervenția tatălui meu, de către Stat in 1879, era măreață, 
având în aripa stângă școala de fete cu 4 săli de clasă, iar în aripa din dreapta 
alte 4 clase pentru şcoala de băieți; în partea centrală erau cancelariile 
profesorilor. 

Am început a urma școala în toamna anului 1898. 

In clasa I-îi am avut profesoară pe doamna Eleonora Panici care la sfârşitul 
anului a ieşit la pensie. Era bună, s-a purtat cu noi ca o mamă, iar cursurile ei 
erau făcute asa de frumos că le urmăream cu toată plăcerea. Când am început a 
scrie pe plăci venea pe la fiecare si ne arăta cum se tine creionul în mână ca să 
putem scrie frumos, după ce scrisese pe tablă litera „a“ și numărul „1“. 

In clasa a II-a am avut ca profesoară pe sora mea cea mai mare, Constanta 
Chirescu. Absolvise Azilul „Elena Doamna“ şi a fost repartizată la Şcoala din 
Cernavodă. Ea a fost cea care a suportat greul gospodăriei familiei noastre, după 
decesul fratelui nostru, Iacob, care luase locul tatălui nostru ca director si 
învățător al şcolii. 

Materiile cursului din clasa a II-a ni le explica frumos si eram foarte atenţi, 
iar la dictare, la scris, ne controla pe fiecare si ne explica, lamurindu-ne cum 
trebuie ținut tocul ca să scriem bine si frumos. Nu făcea deosebire între mine, ca 
frate, si ceilalți colegi. 

În clasele a III-a si a IV-a am avut ca profesor pe directorul școlii, Ion 
Buzincu. Era venit de curând, de la Huşi, ca director. Prima inițiativă pe care a 
luat-o a fost - școala având o curte mai mare pentru zbenguirea scolarilor în 
timpul recreatiei - instalarea într-o parte a curții a unor aparate de gimnastică: o 
pereche de paralele, iar în mijlocul terenului, un trunchi de brad înalt, la care a 
atașat o prăjină pe care ne urcam sprijinindu-ne cu picioarele si cu mâinile si 
apoi ne dădeam jos, prin alunecare. 

Mie îmi plăcea foarte mult să mă urc pe prăjină si ajungând la capul ei 
treceam pe partea de sus a trunchiului de brad si atingeam cu mâna drapelul 
care era în vârf. Nu-mi amintesc să fi văzut un alt coleg [care] să aibă curajul 
acesta. Aveam, dincolo de curtea de joacă, un teren de cultură, unde stăteam noi 

în orele libere și făceam brazde pentru zarzavat si gropi unde puneam pomisori. 
Se făcuse o frumoasă grădină cu pomi. 

Gramatica, istoria si matematica ni le preda foarte bine. Ajunsesem stăpâni 
în rezolvarea problemelor de aritmetică din clasa a III-a şi a IV-a. 

Am absolvit toate clasele cu premiul I-îi si cu coroană. Știu că mă duceam 
cu coroana pe cap până acasă și mă bucuram mult când mama mă imbratisa, iar 
ceilalți frați si surori mă felicitau. Eram grozav de impresionat că le-am făcut 
bucurie. 


Şcoala secundară 

In 1902, terminând cursul primar, în vacanță m-am odihnit două 
săptămâni, în care m-am dus iarăși la port să privesc vapoarele si corăbiile, asa 
cum făceam în fiecare zi între 5 şi 7 ani. 

Apoi am început să mă prepar pentru examenul de bursă la Liceul Sf. Sava 
din Bucureşti. La matematică mă supraveghea sora Constanţa, care mi-a fost 
profesoară în clasa a II-a, și Domnica, soră, care terminase Azilul_Elena 
Doamna și a trecut la Şcoala Centrală din Str. Icoanei. Îi plăcea foarte mult 


matematica, făcând facultatea. Toamna am dat examen pentru bursă la Liceul 
Sf. Sava și am reușit bursier. 


La Liceul Sf. Sava 

Bursa consta în cazare, întreținere si şcolarizare. Nu se mai da st 
îmbrăcăminte. În clasa a I-a am avut următorii profesori: 

Religia - preot Ovid Musceleanu; 

Matematică - prof. Radu Dobrescu; 

Șt. Naturale - Director Saba Ștefănescu; 

Franceza - lon Coman; 

Geografia — Brezoianu + Gorciu; 

Istorie - I.S. Floru; 

Caligrafie - Petru Ionescu; 

Desen - Atanasiu Cioc; 

Gimnastica - Mocanu, apoi Pavelescu. 

În vacanţa de la sfârşitul anului, am fost trimis la Sanatoriul din Predeal, 
până toamna. 

În clasa a Il-a am avut următorii profesori: 

Matematică - Radu Dobrescu; 

Șt. Naturale - Director Saba Ștefănescu; 

Germana si Franceza - Ion Coman; 

Geografia - Gorciu; 

Istorie - I. S. Floru; 

Latina - Grama; 

Caligrafie - Petru Ionescu; 

Desen - Atanasiu Cioc; 

Gimnastica - Pavelescu. y 

Profesorii din clasele I-a și a Il-a ne țineau foarte interesante cursuri. Imi 
plăceau mult ştiinţele naturale ținute de director, profesor Saba Ștefănescu, care 
ne explica atât de frumos lecțiile, încât ne pasionau. 

Din primăvară până în toamnă, duminica şi sărbătorile, ne răspândeam pe 
la grădinile publice sau pe la șosea spre pădurea Băneasa, ca să culegem plante şi 
flori pentru herbarium. La matematică, prof. Radu Dobrescu ne lămurea cu 
pasiune asupra operațiilor. Îmi amintesc că la prima teză în clasa I-a, când le-a 
adus în clasă, suindu-se la catedră a întrebat <<Care este elevul Chirescu 
Dumitru?>>. M-am sculat în picioare, răspunzând <<prezent!>>. Banca în care 
stăteam împreună cu colegul Corneliu Alecu, tot dobrogean ca şi mine, era în 
dreptul uşii. Profesorul mi-a spus: <<O lucrare foarte bună! Ti-am pus nota 
10>>. Am mulțumit. Colegii se uitau spre mine. M-am gândit la surorile mele 
care m-au supravegheat când mai greseam. Lor le datoram primul succes. 

Cursul de istorie ținut de prof. I.S. Floru era interesant si ne plăcea mult. 

Părintele Musceleanu ne-a făcut să înțelegem ce este religia şi credința. 

Ne-a pasionat mult si geografia, grație prof. Gorciu. 

Franceza, germana si latina la început mi s-au părut mai obositoare, dar, 
după ce le-am înțeles, au început să ne placă. 

Dexteritatile toate ne-au plăcut si am lucrat cu pasiune la ele. 

La Caligrafie, profesorul Petre Ionescu era renumit. Avea si caiete oficiale 
tipărite si ne munceam să scriem si mai frumos ca autorul. Pe o pagină era 
scrisă întrebarea in nemteste: <<Cine scrie frumos?>>, iar răspunsul era tot 
scris: <<DI Ionescu scrie frumos!>>. 

Desenul ne-a plăcut. Exista sală specială pentru desen, unde erau plăci 
speciale de ghips, cu diferite figuri pe ele. Cu multă plăcere ne munceam să le 
putem desena pe bloc, spre bucuria profesorului şi a noastră. 

La gimnastică, în clasa I-a, la prima oră a fost vestitul Moceanu, care iesise 
la pensie. 

A venit să-l prezinte pe noul profesor Pavelescu. Liceul avea o frumoasă si 
bine utilată sală de gimnastică. Ora de gimnastică era o plăcere pentru noi, mai 
ales că profesorul se ocupa mult de îndrumarea noastră. 

La finele anului II am dat obişnuitul examen. La cursul de ştiinţe naturale 
a asistat și sora mea, Domnica, si a fost mulțumită. Ea era studentă la 
matematică la prof. Haret, în același timp fiind pedagoga la Școala Centrală de 
fete. Terminând examenul, eram deja elev în clasa a III-a. lar am fost la 
Sanatoriul Învăţământului din Predeal, unde am stat două luni. 

Când am venit acasă am rămas nedumerit din cauză că surorile mele 
institutoare şi fratele meu, Nicolae, care urma Dreptul, luându-și şi licența, au 
hotărât să mă dea la Seminar, ca să urmez cariera de preot a tatălui meu. Eu nu 
m-am opus căci mi-ar fi plăcut ca să devin preot. Pe atunci dobrogenii se 

bucurau de-a fi primiţi direct ca bursieri. Era bine, dar am fost primit elev în 
clasa I-a, pierzând doi ani. Am acceptat situația, gândindu-mă că astfel voi 
îndeplini voința mamei şi a celorlalți frați si surori. In acest fel, am terminat 
liceul şi, fiind retras, deşi eram bursier, a trebuit să mă prezint la Seminar tot ca 
bursier, dar începând de la clasa I-a de Seminar. 


La Seminarul Central din București 

Am început anul I de școlarizare, la clasa I-a de Seminar, în toamna anului 
1903. Nu-mi displăceau deloc cursurile. Eu cunoşteam multe cursuri din cele 
două clase de liceu, dar la Seminar erau câteva necunoscute: muzică psaltică şi 
multă religie. Mă bucuram mult că pe cele din liceu le repetam, şi nu mi-a făcut 
rău, mă sileam ca să le înțeleg mult şi pe cele din Seminar, căci erau obiecte de 
bază ale învățământului seminarial. 

Profesorii noștri de la Seminar erau: 

cls. I-a, Religia: preotul Iordăchescu; 

Matematica: prof. Temistocle Alexandrescu care ieşind la pensie, în locul 
său a venit prof. Radu Dobrescu, cel care a fost si la liceu. 

Științe Naturale, prof. Vasile S. Moga; 

Germana, prof. Alex Vîntu; 

Geografia, prof. Gorciu, de la liceu; 

Româna, prof. P. Garboviceanu, suplinit de St. Pop; 

Istoria, prof. Mihail Popescu, director Casa Școalelor; 

Muzica vocală, prof. D. Teodorescu Basu; 

Muzica bisericească, prof. I. Popescu Pasărea; 

Psihologia, prof.univ. Virgil Arion; 

Matematica în cursul superior, V. Vâlcovici (universitar); 

Cosmografia, prof. G. Nichifor (universitar); 

Latina, prof. loan Dianu; 

Religia, prof. Preot Costică Popescu; 

Hermeneutica, Arh{imandrit] Iuliu Scriban; 

Directori au fost: 

1. Preot C. Nazarie, f. bun; 

2. Preot Moşoaia Popescu? 

3. Preot Arh{imandrit] Iuliu Scriban, prof. slab, căci cursul îl citea din 
cărți străine, chiar în timpul lectiei, rău gi caracter iezuit ca director. 

In vacantele de vară ale cursului superior, tineretul cernavodean, băieți şi 
fete, împreună cu câțiva funcționari tineri, ne-am constituit într-o asociație 
literară şi am organizat un cor mixt pentru biserică, pe care l-a condus fratele 
meu Ionel, căci a dirijat la Seminar marele cor, începând din clasa a VI-a, până 
la absolvire. 

Eram în ansamblu cam 30 de persoane, băieți, fete, trei tineri funcționari de 
la Fabrica de ciment şi trei marinari de la telegrafia fără fir a marinei din 
Cernavodă. 

Intre ei a fost și marinarul Alexandru Lupescu, cel care a ajuns, după 
studiile muzicale din Italia, primul bas al Operei Române. Când am terminat 
Seminarul, Alex. Lupescu şi-a terminat si el stagiul la marină (cea de la 
telegrafia fără fir de pe dealul de la Capul podului din Cernavodă). 

În acel an, Familia Regală, în cursul vacanței, a făcut o călătorie pe Dunăre 
cu vaporul Ștefan cel Mare, ca în fiecare an, de la Vârciorova până la Sulina. 
Ajungând la Cernavodă au acostat în port unde au rămas până a doua zi. 

Seara, autoritățile orașului, împreună cu Comandantul garnizoanei, 
Generalul Istrati, s-au prezentat Inaltilor Oaspeți. Familia Regală a luat masa 
pe vapor. Acest Alexandru Lupescu avea o voce de bariton foarte frumoasă și 
cânta minunat. Când s-a terminat masa, în timp ce se servea cafeaua, a fost 
prezentat M.S. Regelui de către Comandantul garnizoanei, căruia i-a cerut 
permisiunea ca acest marinar să cânte. Nu-mi mai amintesc ce baladă 
românească a fost. Aprobându-se, Al. Lupescu a cântat atât de frumos, că a 
impresionat pe M.S. Regele şi Regina. 

M.S. Regina Elisabeta, bună cunoscătoare a muzicii, a apreciat atât de mult 
vocea şi interpretarea cântărețului, încât s-a hotărât ca după eliberare să fie 
trimis în Italia pentru desăvârşirea cunoştinţelor muzicale. 

Lupescu era bacalaureat. Terminând studiile in Italia si revenind în țară, a 
fost angajat ca prim-bariton la Opera Română din Bucureşti. Coincidenta a 
făcut ca în acele momente, când a intrat pe vapor in fata Majestatilor Regale, să 
fie santinelă pe vas marinarul caporal Dumitru M. Chirescu, văr primar al 
nostru. El ne-a povestit momentul de mai sus. 

Corul organizat de gruparea noastră cânta la fiecare sărbătoare la biserică, 
dând răspunsurile la Liturghie. Preotul paroh al bisericii era din laşi si se 
numea loan Tincoca. El făcuse studiile teologice, după cele seminariale, 
Rusia, la Kiev. 

Mitropolitul Moldovei, Partenie Clinceri, l-a repartizat ca preot la biserica 
din Cernavodă. A fost un adevărat slujitor al bisericii, de o mare valoare 
spirituală și morală. În fiecare sărbătoare, biserica era neîncăpătoare, plină de 
credincioși. Prin felul cum oficia slujba, cu frumosul său glas de tenor și prin 
comportamentul său, a reușit să stârpească secta pocaitilor care se inmultise în 
oraş si făcea prozeliti. Grație activității preotului Tincoca toți pocăiții au revenit 
la ortodoxism. 

În ultima vară, când a mai activat corul nostru, Episcopul Nifon 
Ploieșteanu din Galaţi - Dobrogea ținea de această Episcopie, a făcut o vizită 
canonică la biserica din Cernavodă, luând parte la slujba de duminică. A rămas 
încântat de felul cum a slujit preotul, de predica sa si de felul cum s-a prezentat 
corul. S-a minunat ce frumos a cântat concertul „La râul Vavilonului” si, 

lăudându-l pe dirijor, ne-a spus că la Episcopie nu a auzit niciodată o execuție 
atât de frumoasă a acestui concert. Episcopul era un foarte bun cunoscător al 
muzicii. Era autorul unor manuale de muzică religioasă, foarte importante. 

Dirijorul, fratele meu, a mulțumit pentru frumoasele aprecieri şi a arătat 
Episcopului Nifon că el a dirijat marele cor al Seminarului Central încă din 
clasa a VI-a până a terminat şcoala, în Capela Seminarului si la serbările ce se 
făceau în sala de recepție. I-a comunicat I.P.S. Episcop că profesorul de muzică 
vocală, D. Teodorescu, si cel de Muzică Bisericească, I. Popescu-Pasărea, l-au 
îndrumat în această artă. 

Dar, cu acest cor, nu am activat numai la Biserică. În timpul verii dădeam 
serbări publice in fata populației. Jucam piese de teatru româneşti de Alecsandri, 
cântam piese patriotice româneşti bine studiate şi piese corale din Faust. 

La vioară se cânta solo, acompaniată de pian. Se recitau poezii patriotice. 
Făceam si gimnastică la paralele. Pentru piesele de teatru aveam în rândurile 
corului şi elemente foarte talentate. 

Cu acest organism ne deplasam și la Hârşova, și la Medgidia. Populația 
aprecia această activitate si ne îndemna în această direcție. În acest fel tineretul 
avea o activitate frumoasă pe timpul verii. Activitatea noastră a fost preluată 
după noi de seriile mai tinere, care ne-au urmat. 

Corul de biserică nu se desființa î în timpul anului. Îşi continua activitatea, 
mai restrâns, sub conducerea unuia din funcționarii de la Fabrica de ciment pe 
care îi îndrumase fratele meu. Mai târziu, şcoala primară a făcut un cor care 
cânta și la biserici, iar când s-a înființat în oraș şi un liceu, s-a reorganizat un 
ansamblu coral mare. 

In ultimul an, cât a mai fiintat asociația noastră, prin august s-a inaugurat 
Cazinoul din Constanta. Câțiva dintre primii coristi, care din toamnă au intrat 
la cursurile universitare, s-au dus și au asistat la festivitatea de la Constanţa. 
Venise autorul operei „Dunărea albastră“ cu ansamblul lui de la Viena. La 
înapoierea de la Constanta nu ne-am lăsat până când corul nostru nu l-a învățat 
şi l-am cântat în premieră. 

Îmi amintesc numele câtorva coristi din cei de vârsta mea: Alex. Burghardt, 
foarte bun bariton; frații Stoianovici, “doctorul, foarte bun tenor, şi Alexandru, 
minunat tenor secund; Mihail Şteinfeld, prieten cu Burghardt, colegi din Liceul 
Lazăr; marinarii Al. Lupescu, cel ce a devenit prim-bariton la Opera Română; 
subofițer ad[ministra]tie Tita din Reg. 35 Inflanterie] cu soția Zamfira, 
cernovodeanca; frații Simionescu, funcționari la Fabrica de Ciment, si I. Popa, 
tot acolo funcționar; Alex. Farmache, care a studiat şi-a devenit doctor la Paris. 
Mai erau fete din școlile secundare ale căror nume nu mi le amintesc. La serbări 
cânta solo și Al. Burghardt (bariton) si la vioară cânta, acompaniat la pian de 
fratele meu. 

Îmi amintesc si de veselul Ghiţă din Focşani, care era cam trubadur piuo 
grava şi când am terminat cu asociaţia el s-a angajat pe vaporul „Regele Carol“ 
croazier si ne trimitea scrisori cu desene cu cămile din Sahara si Egipt. 

Când dădeam piese la grădină, el picta cortina şi decorul. 

În anul 1964 corul, care acum era şcolar (se înființase î în oraș şi un liceu), a 
împlinit 60 de ani de existență, fiind cel mai vechi cor din Dobrogea, a fost 
sărbătorit în sala de festivități a Primăriei. 

A venit să asiste și un reprezentant de la Uniunea Compozitorilor români 
din Bucuresti, compozitorul Mircea Neagu, care a si dirijat cântecul special 
scris pentru Şcoala din Cernavodă, el însuşi fiind cernovodean, finul preotului 
paroh din 1872 al Bisericii Sf. Nicolae din deal, Preotul Iconom Stavrofor - 
institutor Dimitrie I. Chirescu - cel care a înființat prima școală primară, în 
chiar locuința sa, în anul 1875 „Studiu român 1875", în timpul dominației 
otomane. 

Bunicul nostru a înființat la Rasova şcoala primară românească pe la anul 
1850, cursurile ținându-le în pridvorul bisericii. El era dascăl la biserică şi ştia 
carte românească si cunoştea treburile bisericeşti. ÎI chema Chirea Deli Iorga. 


x 


În vara anului 1911 am terminat cursul Seminarului complet deziluzionat 
de educația si exoterismul ultimul director, arhimandritul Iuliu Scriban, care 
era si profesor de Hermeneutică. 

Acest director era complet imoral pentru că isi alegea 2-3 elevi din clasa I-ti, 
pe care îi invita Sâmbăta seara la locuința sa din chiar curtea şcolii, sub motiv ca 
să le dea cărți să citească, dar isi bătea joc de ei, în chip murdar şi-i transforma 
în turnători. 

Seminarul avea bibliotecă de mii de volume de unde, sâmbătă seara, ne 
alegeam cărți de literatură pentru citit pe care în viitoarea sâmbătă le înapoiam 
şi alegeam altele, așa că acțiunea directorului avea alt scop (murdar). 

Acest arhimandrit, în timpul meditatiei de seară, venea însoțit de mecanicul 
de la calorifere care-i purta scara pe care se urca directorul pe la geamurile 
diferitelor clase să vadă ce fac elevii, apoi intra ca o furtună în clasă si făcea 
morală de ce cutare nu era la locul lui, ci în altă bancă la un coleg. Ba te si 
pedepsea! 

El nu tinea seama că elevii aveau de făcut traduceri la greacă, latină, 
germană, traduceri pe care ne munceam să le facem singuri si ne mai duceam sa 
judecăm anumite cazuri, făcându-ne controlul unul altuia. 

Era om rău, iar ca profesor foarte slab. Când ne explica lecţia, el se plimba 
prin clasă citind din limbi străine (italiană, franceză sau germană), iar noi 
trebuiam să stenografiem cursul, luând note. Avea numai o oră pe săptămână, 
iar pentru lucrarea scrisă erau numai 4-5 lecţii. Acele lecții le toceam până le 
invatam perfect, cuvânt cu cuvânt. 

Deziluzionat de imoralitatea sa si de felul cum ne tortura cu lecțiile, 
terminând cursul Seminarului, nu m-am făcut nici preot, nici la teologie nu m- 
am înscris, ci în timpul vacanței de vară m-am preparat foarte bine şi m-am 
înscris la examenul pentru Școala Militară de Infanterie din Dealul Spirii, 
București. 


"MEMORIES FROM CHILDHOOD" AND ADOLESCENCE - 
DIMITRIE D. CHIRESCU FROM THE CHIRESCU "DYNASTY" 
FROM CERNAVODA 


Abstract 


The novel document that I will present - from the archive of Proffessor Ion 
Solcanu, PhD - is a fragment of the life of General Dimitrie D. Chirescu, a 
descendant of the Chirescu “dynasty”, a combatant in the First World War, 
Nicolae lorga's son-in-law. 

I stopped at his childhood and adolescence, as he reminded them at the age 
of 80 years. Beyond the life of the Chirescu family, the author introduces us to 
the life of the Cernavoda city: children’s games, school, relationships between the 
inhabitants of the city of Cernavodă, experiences and questions of the child at the 
inauguration of the Cernavodă bridge, his brother’s, Ioan D. Chirescu, 
beginning of his career as conductor, choir, meetings with Romanian 
personalities ... 

Also, the document presents the life of the child who left his provincial town 
and attended the the “Sf. Sava” Secondary School in Bucharest, and then the 
Central Seminar in Bucharest, with both excitement and dissatisfaction. 

A fragment of life ... in another time ... 

Keywords: memories, Dimitrie D. Chirescu, Cernavodă, Ioan D. 
Chirescu, „Sf. Sava ” Secondary School, Central Seminar in Bucharest. 

Viorel CIUBOTA’, Vasile Marcian ONEA” 


DOCUMENTE DOBROGENE ÎN COLECŢIA 
MUZEULUI JUDEŢEAN SATU MARE 


Acum mai bine de 30 de ani, instituţia noastră intra în posesia 
unui exponat filatelic de valoare excepţională, intitulat Omagiul Marii 
Uniri, care aparţinea unui cunoscut şi împătimit colecţionar din 
Tulcea, Grigore Cuculis. Colecţia achiziționată a cuprins, la început, 
946 de documente, la care s-au adăugat, în cursul anilor, un număr 
mare de scrisori, cărţi poştale, care au aparţinut unor combatanți de 
pe fronturile de luptă din toată Europa. În al doilea rând, colecţia 
acoperă toate ţinuturile României Mari, inclusiv meleagurile 
sătmărene, de unde se păstrează o valoroasă corespondenţă 
aparţinând căpitanului Aurel Nistor, viitor om politic de succes în 
România interbelică. 

Pentru că numărul documentelor este extrem de mare, am fost 
siliţi să efectuăm o selecţie drastică, având ca principiu de bază 
reflectarea, pe cât a fost posibil, a tuturor episoadelor participării 
României la conflict, iar în al doilea rând, valoarea informaţiei 
cuprinsă în documente, insistând mai ales pe cele din anii 1916-1917, 
ani de dezastru, dar şi de măreție a poporului Român. 

Din acest punct de vedere, credem că documentele pe care le 
prezentăm sunt importante, deoarece, cu ajutorul lor, putem să 
restituim faptele istorice prin prisma şi viziunea celor „mici“, a celor 
mulţi, care în istoriografia tradiţională nu-şi prea găseau locul. In 
tratatele închinate Primului Război Mondial apelăm, în primul rând, 
la memoriile unor generali celebri şi mai puţin la cei care au stat în 
tranşeele primei linii, zi de zi, ceas de ceas, adevărații eroi, cei mai 
multi nestiuti. 

In al doilea rand, acest gen de documente ne ajuta sa reconstituim 
starea de spirit reală a majorităţii soldaţilor şi ofiţerilor români, de pe 
diferitele teatre de luptă, idealurile pe care le nutreau. La unison, toţi 
au sperat că lumea se va schimba în bine, iar sacrificiile lor să nu fie în 
zadar. Din păcate, aşteptările marii majorităţi a combatantilor au fost 


* Dr., Muzeul Județean Satu Mare 
” Inspector scolar, Inspectoratul Scolar Judetean Satu Mare 

înşelate şi este evident că dramele României secolului al XX-lea îşi au 
sorgintea şi în anii Primului Război Mondial şi în perioada imediat 
următoare. 

Nu în ultimul rând, documentele ne dovedesc, încă o dată, că 
românii sunt capabili de fapte extreme de vitejie, indiferent de 
privatiunile şi încercările la care au trebuit să facă fata în perioada 
Primului Război Mondial (înfrângeri, dezorganizare, foamete, boli 
etc). 

Nimic nu prevestea izbucnirea războiului şi pe teritoriul 
României, deşi în cei doi ani care trecuseră de la declanșarea 
conflagrației mondiale, în august 1914, două tabere s-au înfruntat 
necontenit pe scena politică românească: adepţii Antantei şi intrării 
imediate a României în război, pe de o parte, iar de cealaltă parte 
adepţii Triplei Intelegeri şi a intrării în luptă de partea ei. Și cum să se 
bănuiască aceasta, când nimeni nu se ocupa în mod vizibil de 
organizarea armatei sau de pregătirea populaţiei pentru un viitor 
conflict sau de strângerea de rezerve alimentare suficiente etc. 

Vasile Th. Cancicov, în volumul său de amintiri, creionează, în 
mod magistral, această situaţie: „Nu putea trece prin mintea nimănui că 
guvernul va intra într-un război, sau că pregăteşte războiul, când acorda 
această încredere unui om (generalul Iliescu - n.n), care nu numai că nu 
făcea nimic pentru pregătirea armatei, din contră, în ochii publicului şi în 
mod obişnuit făcea noaptea zi, în zaifeturi pe la grădinele de petreceri din 
jurul Capitalei. Război fără pregătire n-a conceput nimeni. Războiul ce se 
dezlantuise deja <de> doi ani fusese o grozăvie, cine să creadă că planurile 
de apărare ale ţării sau de cucerire a Ardealului pot fi făcute în Bordei la 
Fronescu, mâncând mititei şi band şampanie şapte nopți din săptămână? "|. 

Chiar şi un specialist militar de talia mareşalului Alexandru 
Averescu urmărea „şi evenimentele de la noi cu un interes cu atât mai 
mare, cu cât îmi dădeam seama cât de puţini pregătiți, din toate punctele de 
vedere, ne-a surprins acest mare moment în istoria neamului nostru! ”?. 

Astfel că nu era de mirare că lumea petrecea fără grijă, staţiunile 
erau pline de lume („nici că au fost vreodată atâta lume, băile pline 
intruna” - după cum rezultă dintr-o ilustrată trimisă din staţiunea 
Târgu Ocna de Gh. I. Gheorghiu, soţiei sale, aflată la Tecuci). Chiar şi 
Vasile Cancicov, om aflat în centrul politicii româneşti, plecă fără 


Vasile Th. Cancicov, Impresiuni și păreri personale din timpul războiului României. Jurnal 
zilnic 13 august 1916 — 31 decembrie 1918, vol. I, Bucuresti 1921, p. X. 
2 Alexandru Averescu, Notite zilnice din războiu (1916-1918), Bucuresti 1935, p.7. 

grijă, cu toată familia, în staţiunea Sinaia, care era la câţiva paşi de 
viitorul teatru de război.? 

Şi totuşi, în această atmosferă de linişte şi fără griji mai întâlnim şi 
îndemnuri înălţătoare care prefigurează într-un fel vremurile eroice 
care erau pe punctul de a izbucni. lată ce-i scrie Costică Papadopol 
fratelui său, Ghiţă: „Cu muncă, sacrificii, încordare, suferințe se împlinesc 
faptele mari. Inainte cu energie şi bucurie, căci fericirea, gloria te va urma pe 
suişul greu al vieţii şi vei dobândi astfel recompensa mult meritată”. (doc. 
nr. 1) 

Toate sursele care vorbesc despre intrarea în război a României, 
produsă, după cum se ştie, în 14 august 1916, sunt la unison când 
vorbesc despre entuziasmul general care a cuprins populaţia la 
declanşarea evenimentului.‘ 

Şi una din cărţile poştale vorbeşte despre atmosfera deosebită 
care domnea în fiecare localitate, în fiecare gară: „În direcția în care am 
plecat eri am mers foarte bine. Locuri în vagoane nemaifiind m-am suit pe 
coverta (acoperiş - n.n.) cu bagaje şi soldați. De data aceasta mă 
aprovizionasem din Bucureşti cu de toate, iar prin gări Crucea Roşie ne 
bombarda cu pâine şi brânză, ne servea apă şi limonadă”. (doc. nr. 6) 

Un alt combatant, născut în 28 mai 1892, sublocotenentul 
Alexandru Niţescu, devenit locotenent în 1 noiembrie 1915, originar 
din Tulcea, scria in septembrie 1916 soţiei lui Florica, mutată la 
Bucuresti, că „mobilizarea a fost primită de soldați cu bucurie si cu urale“. 
(doc. nr. 7) 

Ofensiva românească s-a îndreptat in primul rând spre 
Transilvania, unde s-au concentrat principalele forte ale armatei 
române (2 armate), care au pornit la atac în noaptea de 14-15 august 
1916. Până în 20 august, armatele române reuşiseră să treacă Munţii 
Carpaţi şi să elibereze un teritoriu de aproximativ 12.000 kmp.°® 

Aceste succese au fost stopate prin ofensivă germano-bulgaro- 
turcă, începută în dimineaţă zilei de 20 august 1916 pe frontul din 
Dobrogea şi, în primul rând, asupra fortificațiilor de la Turtucaia. 
Amintim că la frontiera sudică cu Bulgaria erau organizate trei 
grupări de forte: prima grupare de frontieră era formată din Corpul 6 
Armată, Divizia 20 Infanterie, Diviziile 18 Infanterie şi Divizia 1 
Cavalerie. A doua grupare era Divizia 17 Infanterie, comandată de 


3 Vasile Th. Canciov, op. cit., p. X. 

4 Ibidem; Constantin Argetoianu, Pentru cei de mâine amintiri din vremea celor de 
ieri, București, 1992, p. 15. 

5 Anuarul armatei române pe anul 1916, Bucuresti, 1916, p. 888. 

6 Istoria militară a poporului român, vol. V, Bucuresti, 1988, p. 404. 

generalul de brigadă Constantin Teodorescu, şi se afla în capul de 
pod de la Turtucaia. În capul de pod de la Silistra se afla Divizia 9 
Infanterie, comandată de generalul de brigadă Ion Basarabescu. În 
perimetrul dintre Dunăre şi Marea Neagră se afla Divizia 19 
Infanterie (comandant general de brigadă Nicolae Arghirescu) şi 
numeroase trupe ruseşti. 

Mai trebuie să menţionăm că trupele inamice aveau în fruntea lor 
pe unul dintre marii comandati ai Primului Război Mondial, 
feldmaresalul August von Mackensen, renumit strateg al armatei 
germane, care se făcuse remarcat pe fronturile din Polonia 
(Tannenberg), Serbia, Bulgaria, România, unul dintre puţinii 
deținători (şase persoane) a Marii Cruci ai Crucii de Fier. 

Turtucaia, care avea vreo 20.000 de apărători, conduşi de un 
general nevolnic, s-a predat pe 25 august, armata română suferind 
una dintre cele mai grave înfrângeri din Primul Război Mondial (480 
ofițeri şi 28.020 soldaţi prizonieri). După cum spunea şi mareşalul 
Averescu, „la Turtucaia a fost un adevărat dezastru: Forte ca la un Corp de 
Armată, parte măcelărite, parte luate. N-au scăpat decât răniții evacuaţi în 
primele faze ale luptei”®. 

O soartă mai bună a avut Divizia 9-a din zona Silistra, care, după 
o încercare eşuată de a veni în ajutorul celor din Turtucaia, a reuşit să 
se retragă pe linia Ghiunegea- -Parachioi-Calaici-Dobromirul din Vale. 
Din această perioadă avem şi câteva cărţi poştale, care ne ajută să ne 
facem o imagine a situaţiei de pe frontul de sud. În prima, care 
datează din jurul datei de 27 august 1916, sublocotenentul Alexandru 
Averescu comunica soţiei sale: „Până acum am intrat o singură dată într- 
o luptă grozavă. Am văzut şi eu ce grozav e când gloantele şuieră pe 
deasupra şi şrapnelele se sparg”. 

Într-o altă scrisoare, Alexandru Nitescu îi scrie soţiei că „până 
acum am luat parte la o luptă cu Bulgarii” şi-i cere să se mute în Tulcea 
la părinţii lui, unde s-ar fi aflat mai în siguranţă. Probabil bănuia că 
Bucureştiul va deveni ţinta principală a unui atac general al 
duşmanului, nebănuind că acesta va ocupa toată Dobrogea. În altă 
carte poştală, adresată părinţilor săi din Tulcea, datând din 10 
septembrie, scria: „E însă o distracție stranie să asişti la lupte veritabile şi 
teribile”. 


7G. A. Dabija, Armata română în războiul mondial (1916-1918), vol. I, Bucuresti, 
a., p. 179-258 (autorul dă cifra de 39.000 ostași și ofițeri români aflaţi la 

Turtucaia); Istoria militară a poporului român, vol. V, p. 421-425. 

8 Alexandru Averescu, op.cit., p. 20. 

Ce rezultă din informaţiile de până acum? Marea masă a 
soldaţilor şi ofițerilor era doritoare de luptă, dar fără experienţă de 
front, având nevoie imperioasă de conducători adevăraţi, cu 
experienţă, ceea ce, din păcate, nu era cazul cu multi dintre 
conducătorii militari pe care îi aveam în acea perioadă (vezi cazul 
generalului Iliescu, ţinut în fruntea armatei datorită prieteniei care îl 
lega de prim-ministrul României). lar în al doilea rând, insuficienta 
dotare a armatei, care a trebuit să facă faţă, în această primă perioadă 
a războiului, unei dotări tehnice net superioare a forţelor atacatoare 
(aviaţie, artilerie, armament). Acest lucru reiese cu pregnanta din 
următoarea carte poştală adresată de Alexandru Niţescu părinţilor 
săi: „De 15 zile brigada noastră a încercat cele mai grele lupte, lupte 
crâncene şi numai cu nemții. Oricum sunt ei de nemți, cu toate aceste în 
sfârşit i-am răpus. Am avut de luptat mai mult cu tunuri teribile, zile 
întregi eram într-un iad de bubuituri şi în sunetele cele mai mari... Până 
acum sunt sănătos şi am scăpat teafăr. Însă mulți camarazi de-ai mei au 
murit”. (doc. nr. 10) 

Cronologic urmează ofensiva Armatei a IIl-a sub conducerea 
generalului Averescu (ofensiva de la Flămânda), menită să treacă 
Dunărea şi să slăbească presiunea lui Mackensen asupra frontului din 
Dobrogea (18 septembrie 1916). Din păcate, între timp, începe 
contraofensiva duşmanului în Transilvania, care duce la retragerea 
trupelor româneşti şi la stoparea acţiunilor Armatei a III-a. 

În 23 septembrie/6 octombrie, ofensiva din Dobrogea este oprită, 
iar pe 19 octombrie generalul Mackensen reia ofensiva la Topraisar, 
atacând trupele Diviziei 19 (colonel Scărişoreanu). Pe 21 octombrie, 
inamicul ocupă Topraisar, în 22 octombrie - Constanţa, în 23 
octombrie - Medgidia.” 

Urmează zile grele pentru toate unităţile armatei române, care, cu 
toată superioritatea sa morală, trebuie să cedeze rând pe rând toate 
poziţiile din Dobrogea şi Muntenia. In octombrie 1916, 
sublocotenentul Alexandru Nitescu încă scrie părinților săi: „Soldații 
noştri luptă cu multă vitejie şi dă bine şi sănătos”. (doc. nr. 12) 

Bătălia pentru capitala ţării reprezintă doar un episod din lungul 
şir de dezastre din anul 1916. Constantin Argetoianu nota, în preajma 
bătăliei pentru Bucureşti, că „inamicul îşi adusese diviziile dislocate de la 
Verdun, şi acum nemţii, austriecii, ungurii şi bulgarii năvăliseră cu toată 
puterea asupra noastră. Planul lor de a termina repede cu rezistența 


9 Vezi, pe larg, România în războiul mondial 1916-1919..., vol. III, p. 487-675. 

românească devenise vădit... şi să pună mâna, in România, pe o excelentă 
zonă de aprovizionare şi pe rezervele noastre alimentare”. 

Ofensiva germană pentru ocuparea capitalei începe pe 12 
noiembrie, iar pe 23 noiembrie, într-o miercuri, primele trupe 
germane ocupau Bucureştiul. 

Şi totuşi, în această situaţie extrem de grea pentru ţară, soldaţii şi 
ofiţerii români nu-şi pierduseră speranţa, crezând în destinul 
României. lată ce scrie locotenentul Traian Stanescu", din Divizia 2 
Cavalerie, soţiei sale, Elena, din Galati: „Iţi scriu acum câteva rânduri 
înainte de o mare luptă cu forțele inamice coplesitoare. Ne batem să apărăm 
capitala acestei tari azi atât de năpăstuită. Curaj tuturor românilor noştri. 
România nu poate fi nimicită de vreo hoardă. Stă scris pe săbiile noastre. Cu 
Dumnezeu înainte pentru această Sfântă Ţară Românească”. (doc. nr. 13) 

Pe 21 noiembrie/4 decembrie, armata română a început retragerea 
generală spre Moldova, care s-a încheiat pe linia Siretului de Jos, unde 
au rămas în apărare trupele ruseşti şi cele ale Armatei II române. 
Celelalte trupe au fost trimise în Nordul Moldovei pentru refacere.!? 
În acelaşi timp, se reorganizează armata, fiind create două armate în 
loc de patru. Armata II română, comandată de generalul Alexandru 
Averescu, formată din Corpul 2 Armată (diviziile 1, 3, 12), şi Corpul 4 
Armată (diviziile 6, 7, 8). Armata I română, comandată de generalul 
de divizie Constantin Christescu, formată din Corpul 1 Armată 
(diviziile 2, 4, 11) şi Corpul 3 Armată (diviziile 5, 13, 14).1° 

În acelaşi timp se desfăşoară un intens proces de instrucţie, școli 
și centre, pe lângă diferite eşaloane, apar peste tot în Moldova, 
instruind militarii în mânuirea armamentului, invatandu-i pe ofiţeri 
noile principii de tactică militară, rezultate din experiența celor doi 
ani de război. La acest proces, un rol extrem de important l-a avut 
misiunea militară condusă de generalul Berthelot. 

Se păstrează mai multe documente despre această atmosferă de 
pregătire a unor noi cadre. Prima este o carte poştală, trimisă, după 2 
decembrie 1916 din laşi, de către un combatant (Seraphides) ajuns la 
Şcoala de Artilerie a Regimentului 7 Roşiori. 

Ceea ce frapează este faptul că, deşi în Moldova domneau frigul, 
foametea şi bolile, la şcoală se asigurau condiţii decente de viata, in 
așteptarea începerii instrucției: „La 2 decembrie pe 3 ore noaptea am 


1 Constantin Argetoianu, op. cit., p. 49. 

u Era ofiţer de carieră, născut pe 2.06.1889, ajuns locotenent pe 1 noiembrie 
1914, cf. Anuarul armatei române, 1916, p. 518. 

12 Radu R. Rosetti, Mărturisiri (1914-1919), Bucureşti, 1997, p. 161. 

13 Din istoria militară a poporului român, vol. V, p. 520. 

ajuns cu bine la laşi după o obositoare călătorie. În dimineața zilei m-am 
prezentat la şcoala unde sunt încă de ziua găzduit f<oarte> bine, cum nici nu 
mă aşteptam. Am un pat bun şi o mâncare destul de abundentă şi gustoasa. 
Ni se servesc câte 3 mese fiecare zi. Dimineaţa un ceai bun şi la prânz câte 
două feluri de mâncare ca: prune cu carne, tocană cu mămăligă, cartofi cu 
carne, mămăligă cu brânză, etc. Astfel încât sunt f<oarte> multumit în 
această privință. Până în prezent nu s-a aranjat nimic cu noi astfel numai 
mâncăm şi ne culcăm”. (doc. nr. 16) Probabil că documentul datează 
după data de 25 decembrie, data căderii Brăilei sub ocupaţie 
nemteasca, deoarece militarul îşi exprima tristeţea pentru soarta 
părinţilor şi a Brăilei. „Un lucru mă întristează f<oarte> mult soarta 
D<umnea>v<oastră> şi a Brăilei.” 

O altă carte poştală este trimisă de medicul Constantin Turcu din 
Corpul 3 Armată, în care vorbeşte de procesul de refacere: „Ne-am 
stabilit în fine dar cam departe ca să cerc pe vremea asta să vă mai văd. Bine 
ca să zic aşa, pentru timpurile noastre. Ne refacem, ne prefacem şi aşteptăm 
să ieşim din iarnă — restul ...? (adică semn de întrebare)”. (doc. nr. 17) 

Dumitru Niţescu scria părinţilor săi dintr-o şcoală regimentală 
aşezată într-o pădure: „Suntem într-o pădure şi m-am pârlit de parcă sunt 
fundul unui ceaun de fiert ciorbă. Nu fiți îngrijorați că eu n-am scris până 
acum. Eu sunt bine, mai sănătos ca oricând. Îmi prieşte milităria şi nu 
degeaba făceam eu de când eram tovil (tivil - n.n) la dreapta şi la stânga 
toată ziua. Acuma am putin de lucru, alerg toată ziua călare pe un Ducipal 
cam spălăcit, dar bun şi măsor şi fac la crochiuri. Am fost propus spre 
avansare, dar până acuma nu a venit la nimeni nimic”. (doc. nr. 18). 
Acelaşi Dumitru Nitescu îi scrie fratelui său Ion Niţescu, inginer 
silvic, pe 8 iunie 1917, descriindu-i activităţile pe care le desfăşura: 
„Tot timpul sunt călare, alerg de pe un deal pe altul, făcând măsurători şi 
crochiuri şi ridicând diferite sectoare pe planşetă în vederea luptelor cari o să 
urmeze”. (doc. nr. 19) 

Constantin Turcu, medic militar în Regimentul 2 Grăniceri, cerea 
prietenului său Fanny Gheorghiu, aflat la Tecuci, să-i facă rost de 
nişte tratate de medicină pentru a-şi susține doctoratul, deoarece 
„războiul tinde să mă îmbătrânească...”. (doc. nr. 26) 

In orice caz, la începutul lunii iunie, pregătirile armatei române s- 
au încheiat, astfel încât Marele Cartier General putea să se gândească 
acum la acţiuni ofensive în zona Focşani-Nămoloasa, menite să 
nimicească forțele inamice. Această bătălie, cunoscută îndeobşte sub 
numele de Bătălia de la Mărăşeşti, începe pe 9 iulie, printr-un foc de 

artilerie nimicitor din cele 228 de guri de tun aflate la dispoziţia 
Armatei II.!4 
Moralul trupelor române era extrem de ridicat. Toţi cei care 
stăteau în tranşeele liniilor de apărare sperau că sacrificiul lor va 
contribui la crearea unei Românii mai luminoase şi mai drepte. 
Scrisoarea sublocotenentului Fanny Gheorghiu este o reflectare fidelă 
a sentimentelor corpului ofițeresc roman şi nu numai: „Sperăm că in 
curând vom rupe nodul gordian şi vom trece în sunetul trambitelor 
fanfarelor victorioase peste ei, să luăm aceia ce e al nostru. Vor fi ploi de 
bucurii şi dureri, deceptii şi de mindrie — furtuna va trece însă — şi un soare 
limpede, cald, soarele dreptăţii va lumina pământul liber şi o lumină mai 
bună. Din țărâna acestui pământ liber va ieşi rodul viitor, rod cinstit, 
adevărat, egal, drept. A, dar eu vorbesc ca cel care a mâncat şi apoi deinde 
filosofari!5 şi îmi vine să turbez când vă ştiu în ce strâmtoare vă găsiți. E 
însă vremea privatiunilor, a virtuților, a calităților de tot soiul. Şi a şti să 
rabzi, a suferi e o virtute şi onoare a oamenilor virtuoşi”. (doc. nr. 21) 
După oprirea atacului de la Mărăşti, din cauza căderii frontului 
rusesc din Galiţia, urmează contraofensiva trupelor germane, de sub 
conducerea feldmaresalului Mackensen în sectorul Mărăşeşti, cu 
scopul de a distruge trupele române şi a ocupa Moldova în răstimp de 
două săptămâni. Atacul începe în noaptea de 23-24 iulie 1917, când 
sutele de tunuri grele nemtesti au supus poziţiile româneşti unei 
canonade nimicitoare. S-au scris mii de cărţi şi articole despre această 
bătălie. Mărturiile pe care le prezentăm vin din partea unor 
combatanți care au fost, zi de zi, în prima linie, conştienţi că îşi 
puneau viata la bătaie: „Nu ştiu, Ioane, de-oi scăpa de aici, dar de-oi scăpa 
multe am să-ți zic”, scria locotenentul Stefan Dumitru, în toiul bătăliei, 
lui loan Dumitru, învăţător în Folteşti. Reproducem rândurile cărţii 
poştale mai ales că ele confirmă câteva episoade eroice ale 
Regimentului 32 „Mircea”, rămase în istoria militară: „N-am răgazul 
necesar să-ți scriu azi mai multe, aici şueră gloantele şi obuzele şi şrapnelele 
ca în iadul de pe lumea aialaltă, dacă o fi undeva altă lume. Suntem atacați 
în valuri de nemți, că te miri de unde răsar alţii pe câţi secerăm aici. Ai 
noştri ieri au trecut la atac in cămeşi şi izmene de căldură ce era: Arsita 
mare soarele dădea şi arsita de atâtea explozii de obuze şi şrapneluri... iadul 
pe pământ nu alta. Au căzut şi de-ai nostri şi inamicul ce să-ți zic, stive stau 
leşurile lor în această tard a nimănui. Stau cu casca pe cap şi cand dorm, că 
se doarme câteva minute pe noapte, în picioare, atipit pe mitraliera încinsă 


14 Vezi Alexandru Averescu, op. cit., p. 184-186; V. Mocanu, op. cit., p. 138-58. 
15 De fapt, este doar o parte dintr-un proverb latin celebru: „Primum vivere deinde 
philosophari” („Mai întâi să trăieşti și apoi să filosofezi”). 

care fierbe de atâta foc. Nu am dormit nimenea din ai noştri de câteva zile că 
nu se poate şi primejdia ne paşte de pe tot locul. Ori noi, ori ei, dar cred că o 
să fie noi că se bat românii ca leii de la Plevna lui 877 că d-aia sunt români 
şi pământul sfânt al nostru nu se poate da cu una două... Nu ştiu nimic de 
Marin şi Petre al lui Nea Vasile. Cred că au căzut bietii la o pădure de-aici, 
ce-i până la Răzoare, la câțiva paşi de mine. Spune-i lui Culai că frate-su a 
căzut rănit acu două zile, după ce s-o purtat ca cei mai bravi, cu dreapta 
lovită, a tras la mitralieră cu stânga până l-o luat cu brancarda căzut peste 
bandă. Zic că o să scape”. (doc. nr. 25) Episodul cu soldaţii Batalionului 
3, Regimentul 32, porniţi la atac în cămeşi şi izmene este confirmat şi 
de jurnalul de operaţiuni al regimentului, trupele germane speriindu- 
se, crezând că au de-a face cu africani (după mărturiile 
prizonierilor).16 

Bătălia de la Mărăşeşti a ţinut până în data de 21 august şi a 
consemnat un număr uriaş de pierderi şi de-o parte, şi de cealaltă: 
47.000 soldaţi şi ofiţeri din partea Armatei 9 germană, 26.000 de 
soldaţi şi ofițeri din Armata 1 Română şi 20.000 de soldaţi şi ofiţeri 
din Armata 4 rusa.!” 

Combatantul Gheorghe Alexandrii consemna laconic într-o carte 
poştală, trimisă fratelui din Sulina: „Am ieşit cu bine cu ajutorul Celui de 
Sus. Au avut loc încleştări mari şi năprasnice. Nu-ţi scriu mai mult, că nu 
am vreme şi stau în câmpie deschisă... ”. (doc. nr. 24) 

Deşi învingători pe câmpul de luptă, românii nu s-au putut 
bucura de roadele sacrificiilor făcute, din cauza căderii frontului 
rusesc, ei trebuind să încheie armistițiul ruşinos de la Buftea 
(februarie 1918). Abia în toamna anului 1918 armata română renaşte, 
pornind, din nou, pe frontul din Ardeal şi reuşind ca pe 4 august 1919 
să ocupe Budapesta, de unde Vasile Jora putea să-i scrie soţiei cu 
satisfacția datoriei implinite: „Necazurile sunt multe, să mulțumim însă 
lui Dumnezeu că m-a invrednicit pe mine, tăticul vostru, a fi printre cei ce 
istoria îi va mări cât va trăi omenirea”. (doc. nr. 34) 

Era încununarea supremă a anilor de jertfă şi suferințe imense, 
dar care au scos în evidenţă că românii, atunci când sunt conduşi 
bine, sunt capabili de fapte extraordinare, lucru pe care îl observa atât 
de bine, în 1916, Nicolae Filipescu, unul din artizanii României Mari: 
„Ei bine, nu am nici un merit, am avut credința nestrămutată că în poporul 


16 Mărăşti, Mărăşeşti, Oituz - Documente Militare, Bucuresti, 1977, p. 215-216. 
17 V. Mocanu, op. cit., p. 206. 

nostru zace un fond de admirabilă barbatie, căreia îi trebuie numai un mediu 
prielnic, pentru a se dezvolta şi disciplina ”.18 


DOCUMENTE 


1 
1916 mai 25, Botoşani. Costică Papadopol îl felicită pe fratele său, 
Ghiţu Papadopol, viitor combatant, cu ocazia zilei de naştere. 


„Dragă Georgică, 

Cu muncă, sacrificii, încordare, suferințe se împlinesc faptele mari. 
Înainte cu energie şi bucurie, căci fericirea, gloria te va urma pe suişul greu 
al vietei şi vei dobândi astfel recompensa mult meritată. D<umne>zeu te va 
ajuta. 

Cu cele mai calde felicitări, La Mulţi Ani. 

Te sărută cu drag, Costică”! 

Destinatar: Gitu Papadopol, Strada: Elena Doamna, Nr. 1, Tecuci 

<Ştampila> : Botoşani 25 mai 1916 


2 

1916 iulie 1, Târgu Ocna. Carte poştală adresată de Gh.l. 
Gheorghiu soţiei sale din Tecuci, reflectă starea de linişte şi trăire 
intensă a oamenilor în preajma războiului. 


„Lubiților, 

Astăzi Duminică s-au întors lucrurile la lac, lume multă că nici 
tramvaiele la fiecare 5 minute îi cară mereu, nici că au fost vreodată atâta 
lume, băile pline întruna, eu sunt în a 4-a baie rece, cu duş le fac, de 
minune, diseară plec la Co<n>stanta ca să văd şi acolo să le fac vreo trei băi 
de mare. Vă voi scrie de acolo. Pe acasă cred <că este> linişte. Sunt bine. 

Vă sărut, Gh.I. Gheorghiu 

Am scris şi lui Costică, la Govora, cred că ne vedem în Tecuci”?° 


Destinatar: D-nei Elena Gh.I. Gheorghiu, Tecuci 
<Ştampile>: 3 iulie 1916; Târgu Ocna 30 iunie 1916 


3 


18 M. Polizu-Micşuneşti, Nicolae Filipescu. Însemnări 1914 -1916, Bucuresti, 
1936, p. 258. 

"Muzeul Judetean Satu Mare, Colecţia Grigore Cuculis, inv. 31.107, f. 1. 

0 Loc. cit., inv. 31.110, original, f. 1. 

1916 august 14 <?>. Carte Poştală adresată de soldatul Omer 
Memet, vărului său, Caitani Memet. Făcea parte din Compania 1, 
Regimentul 34, divizia a 10-a, aflată atunci în rezerva strategică a 
Marelui Cartier General şi cantonată în zona Ghergani-Vizureşti- 
Ciocanesti-Fundata-Bucoveni-Cosaba?!. 


„Multe complimente la Caitani Memet. La Carta Poştală şi nu m-ai 
trimes un respuns. De rog Don Caitani Memet trimete un Carta Poştal ne 
greşit. Multe Co<m> plimente Compliment Fumilia Caitanii Memet dal (de 
la - n.n.) Caitanii Memet. Te rog trimite un Carta Postal acasa la mine. Îi 
scris cu Turceşte phinca turceşte nu merge la casa despre mine. Bine şi 
Sănătos, De rog Caitani Memet trimete văr 20 lii (lei - n.n.) Do<a> men 
Mamăt. Trimet Carat Postal.” 

Expeditor: Adr<e>sa Armatei de Operatiuni - Corpul Armatei - 
Divizia 10 Regim<entul> 34 

Campania 1 

Destinatar: D-nul Caitani Memet La Macala Siganiasca Constanta 

<Stampile>: Constanta mandate 14 august 1916; Armata de 
operatii; Divizia 10; Liber la expeditie 


4 

1916 august 27 (Silistra). Sublocotenentul Alexandru Nitescu ii 
scrie sotiei sale Florica, aflata in Bucuresti, de pe frontul de la Silistra. 
Facea parte din Brigada 19 Infanterie, Divizia 9. 


„Draga mea Florica, 

Eu sunt sănătos, dar mi-e dor aşa de mult de tine, cum nu-ţi închipui. 
Până acum am intrat o singură dată într-o luptă grozavă. Am văzut şi eu ce 
grozav e când gloantele şuieră pe deasupra şi şrapnelele se sparg. În orice 
caz, eu am poziţie mai ferită. Deocamdată sunt tot unde ştii, dar nu cred să 
stăm mult. 

Scrie şi acasă că eu abia am timp să mă mai gândesc la tine. Te sărut de 
mii de ori. 

Al tău Sandu.” 

Expeditor: Nitescu Alex, Sublocotenent Brigada 19 i<nfanterie> 


21G. A. Dabija, Armata Română in războiul mondial (1916-1918), vol. I, Bucuresti, f. a., p. 
116. 

2 Muzeul Judetean Satu Mare, Colecţia Grigore Cuculis, inv. 31.122, original, 
f.1. 

23 Loc. cit., inv. 30.898, original f. 1. 

<Ştampile>: Cenzura militară Reg. V<ânători>: Ialomiţa nr. 23; 
Ştampilă ilizibilă Bucuresti?4 


5 

1916 august 29 <?> Sublocotenentul Alexandru Nitescu îi scrie 
sotiei Florica, sfatuind-o sa se mute din Bucuresti in Tulcea din cauza 
situaţiei instabile de pe frontul de sud, românii pierzând Turtucaia, 
Silistra şi sudul Dobrogei în favoarea trupelor germano-bulgare. 


„Draga mea Florica, 

E aşa de greu când nu am nici o ştire de la tine, cum nu-ți închipui, noi 
am plecat de unde eram”. Tu mai eşti în Bucureşti? Eu te-aş sfătui să te 
duci la Tulcea, pentru că acolo eşti mai în siguranță. Ar fi bine să pleci cât 
mai degrabă. Eu sunt sănătos. Până acum am luat parte la o luptă cu 
Bulgarii. Scrie-le şi celor de acasă veşti de la mine. Tu ce mai faci? Pe la 
Târgovişte ce mai veşti... 

Transmite tuturor complimentele mele. Pe tine te îmbrățişez de mii de 
ori 

Al tău sot, care te doreşte mult. Sandu 2 

Expeditor: Nitescu Alexandru, Sublocotenent Brig. 19 Infanterie 

Destinatar: Florica Nitescu, La d<omnu>l Georgescu, Calea 
Dudeşti 231 Bucureşti 

<Ştampile>: 1 septembrie 1916 Bucureşti; ilizibilă, Liber la 
expediţie Armata de operaţii 


6 

1916 septembrie 2 <Băileşti>. Carte poştală expediată de 
sublocotenentul medic Grigoriu N. Gheorghe din Regimentul 81 
Infanterie lui I. Mustacescu din Buzău, în care îi descrie atmosfera 
deosebită creată de Crucea Roşie prin gări. 


„În direcția în care am plecat eri am mers foarte bine. Locuri în vagoane 
nemaifiind m-am suit pe coverta unui vagon cu bagaje şi soldat. De data 
aceasta mă aprovizionasem din Bucureşti cu de toate, iar prin gări Crucea 
Roşie ne bombarda cu pâine şi brânză, ne servea apă şi limonadă. Am mers 
aşa de bine şi deşi soare, fuga trenului făcea un curent aşa de plăcut şi de sus 


24 G.A. Dabija, op. cit, p. 144. 

25 Pe 26 august 1916, ora 16, Divizia 9 primește ordinul de a se retrage din zona 
Silistra si se cantonează în zona Lipnita-Coslugea-Cuiungiuc-Garvanu Mic, cf. G.A. 
Dabija, op.cit., p. 278. 

% Muzeul Judetean Satu Mare, Colecţia Grigore Cuculis, inv. nr. 30.898, original f.1. 

de pe vagoane se vede prea frumos totul în jur?. Ai impresia adevărată că 
sbori. Sunt foarte bine şi ca sănătate şi cu celelalte. 

Ştiri mai multe cred că v-o fi dus Alexandru, cu care m-am văzut în 
capitală. 

Cu dor şi drag George”?! 

Expeditor: Grigoriu N. Gheorghe, Medic Sublocotenent 
Regimentul 81 infanterie 

Destinatar: I. Mustăcescu, Str. Mihai Bravul Buzău 

<Ştampile>: Băileşti 2 septembrie 1916 - Armata de operaţii Reg. 
81. inf. Comp. 12. 


729 

1916 septembrie 5 <?>. Carte poştală trimisă de sublocotenentul 
Alexandru Nitescu din Brigada 19 Infanterie, Divizia 9-a Infanterie, 
soției sale, Florica, în care pomeneşte despre starea de spirit ce-a 
domnit în armată la auzul veștii mobilizării. 


„Drăguța mia soție 

Probabil că n-ai primit scrisorile mele din cauza cenzurei. Eu sunt tot 
unde mă ştii. Acum draga mea va trebui să rămâi până pe joi sau pe vineri 
acolo. Nu-ţi poți închipui cât sunt de ocupat şi ce mult te doresc. Adese ori 
sunt foarte trist că mă gândesc ce bine era în sat. Nu ştiu dacă vom rămâne 
aici, în tot cazul eu iti voi scrie şi te voi tine în curent. Tu de-asemenea 
scrie-mi. Nici eu n-am primit nimic de la tine. Eu sunt sănătos, pe aici e 
linişte, deşi suntem mobilizați. Mobilizarea a fost primită de soldați cu 
bucurie şi cu urale. Dacă cumva vom pleca de aici, atunci iti voi scrie. Cred 
că peste o zi două să-ţi trimit vreo 300 lei, să ai dacă vei veni aici. 

Lucrurile tale au rămas în sat într-o cameră încuiată. Ce mai fac cei de 
pe-acolo, sărută pe micutu pentru mine. Cici ce mai face? 

Te sărut cu mult dor, al tău sot Sandu” 

Expeditor: Al. Nitescu, Sublocot<enent> Brig. 19 Infanterie 

Destinatar: Florica A. Nitescu, la D<omnu>l Georgescu Calea 
Dudeşti no. 231 Bucureşti 


27 Regimentul 81 Infanterie a făcut parte, in această primă fază a războiului, din 
Detașamentul Argeș, aflat pe Argeș, alături de unități din Regimentele 84, 49, 42 
Infanterie și escadroane din Regimentele 5, 6 Călărași, precum și o baterie din 
Regimentul 9 Artilerie, cf. România în războiul mondial 1916-1919, vol. III, partea a II-a, 
București, 1941, p. 871. 

28 Muzeul Judetean Satu Mare, Colecţia Grigore Cuculis, inv. 30. 892, original, 
f.1. 

% Loc. cit., inv. 30.888, original, f. 1. 

<Ştampile>: Silistra 5 sept. 1916; Bucureşti 8 sept. 1916; Armata de 
operaţii Divizia a 9-a Liber la expediere 


830 

1916 septembrie 10 <?>. Carte poştală a sublocotenentului 
Alexandru Niţescu, din Brigada 19 Infanterie, trimisă părinţilor săi 
din Tulcea, în care le dă veşti despre situaţia în care se află. 

„Lubiții mei, 

Eu sunt sănătos. E însă o distracție stranie să asişti la lupte veritabile şi 
teribile. Sunt însă înapoia frontului, mai întotdeauna lângă colonelul meu.5! 
Ştiţi cred că veşti nu vă pot da pentru că n-ar ajunge scrisorile pe care le 
trimit. Cu Florica nu corespond<ez> decât cu telegrame. Eu îi scriu, dar nu 
primesc nimic. I-am scris să vină la Tulcea, căci la Silistra nu mai e chip. 

Al vostru Sandu” 

Expeditor: Al. Nitescu, Sublocotenent Brigada 19 I<nfanterie> 

Destinatar: Dumitru Niţescu Dir<ector> Şc<oala> No. 1 băieţi 
Tulcea 

<Ştampile>: Tulcea 10 sept. 1916; Călăraşi, Liber la expediţie; Reg. 
V<ânători>. Ialomița No. 23 


932 

1916 septembrie 15 <?>. Carte poştală expediată de 
sublocotenentul Alexandru Nitescu soției sale, Florica, aflată in 
Bucureşti, comunicându-i că nu se mai află la Silistra. 


„Dulcea mea conita, 

Sunt sănătos şi te doresc mult. Aşi vrea să te văd, dar e rău căci nu se 
poate. Până acum n-am primit nici o știre de la tine. Comunică-mi telegrafic 
ce faci şi dacă mai eşti prin Bucureşti. Eu nu mai sunt unde ştii. Poate că va 
da Dumnezeu să te văd mai curând. ...că nu mai vine nici o ştire de la tine. 
Tu scrie-mi şi pe partea din față nu pune localitatea. 

Al tău Sandu” 


3° Loc. cit., inv. 30.888, original, f. 1. 

3 Brigada 19 Infanterie era comandată de colonelul N. Mihăiescu si era formată din 
Regimentul 7 Vânători, sub conducerea locotenent-colonelului Păulean (mort în anul 
1919 în județul Satu Mare), Regimentul 23 Infanterie, comandat de colonelul 
Constantinescu, și Regimentul 35 Infanterie, comandat de locotenent colonelul Botez, 
cf. G.A. Dabija, op. cit., p. 260. 

32 Muzeul Judetean Satu Mare, Colecţia Grigore Cuculis, inv. 30. 899, original, f. 1. 

Expeditor:  Niţescu  Alex<andru>, Sublocotenent Brig. 19 
I<nfanterie> 

Destinatar: Florica A. Nitescu la D<omnul> Georgescu Bucureşti 
Calea Dudesti 231 

<Ştampile>:15 sept. 1916 — Bucuresti; Liber la expediţie 


1033 

1916 septembrie 25 <?>. Carte poştală a sublocotenentului 
Alexandru Nitescu adresată părinţilor săi din Tulcea, in care le 
descrie luptele teribile duse cu trupele germane timp de 15 zile in 
Sudul Dobrogei. 


„Lubiţii mei, 

Primii o scrisoare de la voi în care îmi spuneți că n-aveţi nici o ştire de 
mine. Eu v-am scris mai multe. De 15 zile brigada noastră a încercat cele 
mai grele lupte, lupte crâncene şi numai cu nemții. Oricum sunt ei de nemți, 
cu toate aceste în sfârşit i-am răpus. Am avut mai mult de luptat cu tunuri 
teribile, zile întregi eram într-un iad de bubuituri şi în sunetele cele mai 
mari. 

Acum de două zile suntem departe de foc spre a ne odihni. Ne găsim în 
satul unde este nenea Mitu pe care l-am văzut eri. I-am văzut pe toți ai lui. 
Ei nu m-au cunoscut decât după ce le-am spus cine sunt. Până acum sunt 
sănătos şi am scăpat teafăr. Însă multi camarazi de-ai mei au murit. Voi cum 
o mai duceti cu sănătatea? Ionel ce mai face? Mitică a intrat la şcoala 
militară? Paostea şi bunica ce mai fac? Florica mea este la Bucureşti. I-am 
scris să vină la Tulcea şi mi-a răspuns că vrea să vină şi caută timpul când 
nu ar fi aşa de mare aglomeratie. 

Vă sărut de mii de ori. Al vostru care vă doreşte Sandu” 

Expeditor: Al. Niţescu, Sublocotenent Brig<ada> 19 I<nfanterie> 

Destinatar: Dumitru Nitescu, Direct<or> Sc<oala> No.1 băieţi 
Tulcea 

<Stampile>: Tulcea .....1916; Armata de Operatii Libera expeditie; 
Of. Postal al Diviziei 25 sept. 1916 


1155 


33 Loc. cit., inv. 30. 902, original, f. 1. 

34 La începerea ofensivei Armatei a II-a Române pe frontul de Sud si in Dobrogea, pe 
18 septembrie 1916, Divizia 6 se găsea în rezervă la Irvinezu Mare si Irvinezu Mic, cf. 
G.A. Dabija, op.cit., p. 377. 

% Loc. cit., inv. 30.900, original, f. 1. 

1916 octombrie 16 <?> Carte poştală a sublocotenentului 
Alexandru Niţescu adresată soţiei sale, Florica, aflată la Tulcea, în 
care îi cere veşti despre situaţia de acasă. 


„Dragă Floricel, 

Sunt mai bine de o săptămână de când n-am mai primit nimic de la tine. 
Ce mai faci? Nu mi-ai răspuns de primirea banilor. Telegrafiază-mi dacă i-ai 
primit şi dacă eşti sănătoasă. Telegrafiază- mi dacă pleci la Tulcea. Îmi scrie 
de acasă că a trimis pe lonel să te ia la Tulcea. Sunt foarte nerăbdător să aflu 
veşti de la tine. Sunt de părere mai bine să-mi telegrafiezi decât să-mi scrii, 
măcar de două ori pe săptămână, în privința sănătății şi unde te găseşti. 
Chiar acum scriu şi acasă. 

Al tău sot care te doreşte mult, Sandu 

Eu am vorbit la telefon cu [...] 

Tocmai acum primi telegrama de primire a banilor. Îmi pare aşa de 
bine.” 

Expeditor: Al. Nitescu, Sublocotenent Brig<ada> 19 Infanterie 

Destinatar: Florica A. Nitescu La Scoala No. 1 băieţi Tulcea 

<Stampile>:16 octombrie 1916 Tulcea; Stampila of<iciului> Postal 
al Diviziei; Stampila Armatei de operaţii Regim<entul>. V<ânători>. 
Ialomiţa nr. 23 


1237 

1916 octombrie <?>, <?>. Carte poştală a sublocotenentului 
Alexandru Nitescu, adresată părinţilor săi din Tulcea, în care le 
comunica, printre altele, că soldaţii romani „luptă cu multă vitejie”. 


„Lubiţii mei, 

Azi primi o telegramă de la Florica în care îmi spune că a primit banii şi 
că pleacă la Tulcea. Îmi pare foarte bine şi acum sunt mai liniştit. De 
asemenea am primit şi scrisoarea lui Giorgică care mi-a făcut mare plăcere. 
Mitică a plecat la şcoala militară? Eu sunt sănătos şi bine. Soldaţii noştri 


36 Pe 19 octombrie 1916, ofensiva lui Mackensen începe la Topraisar, atacând trupele 
Diviziei a 19 (col. Scărișoreanu). Pe 21 octombrie cade Topraisarul, pe 22 octombrie - 
Constanţa, pe 23 octombrie - Medgidia. Abia pe linia Boascic-Tașaul și apoi pe linia 
Dăieni-Alifacâ-Cogealac (20 oct./2.nov.-21 oct./3 nov. 1916), frontul se stabilizează, 
dar, mai târziu se retrage peste Dunăre. 

7 Loc. cit., inv. 30.898, original, f. 1. 

luptă cu multă vitejie şi dă bine şi sănătoss?. Vă sărut şi vă imbratisez cu 
toată dragostea. 
Al vostru Sandu” 
Expeditor: Al. Nitescu, Sublocotenent Brig<ada> 19 Infanterie 
Destinatar: Dumitru Niţescu, Şc<oala> No. 1 băieţi Tulcea 
<Ştampile>: Tulcea. oct. 1916 (după 18 oct.); Ştampila Oficiului 
Postal al Diviziei; Armata de operaţii. Liberă expediţie. Regim<entul> 
V<ânători> Ialomița No. 23 


1339 

1916 noiembrie <23>, <?>. Carte postala a locotenentului Traian 
Stanescu din Divizia 2 Cavalerie adresata sotiei sale, la Galati, in care 
îşi exprima încrederea in destinul României, care nu putea pieri, deşi 
era tocmai pe punctul de a-şi pierde capitala. 


„Draga mea, 

Îți <scriu> acum câteva rânduri înainte de o mare luptă cu forte inamice 
coplesitoare. Ne batem să apărăm capitala acestei tari azi atât de năpăstuită. 
Curaj tuturor românilor noştri. România nu poate fi nimicită de vreo 
hoardă. Stă scris pe săbiile noastre. Cu Dumnezeu înainte pentru această 
sfântă țară românească“. Traian. 

P.S: Bărbatul Augustei a căzut ieri străpuns de o şrapnilă [...]*!. Nu le 
spune tu nimic. Las-i să afle de la [...] 

P.S: Să nu-mi mai trimiti nimic până ce nu primeşti de la mine [...]*.” 

Expeditor: L<ocotenent) Stănescu Traian, L<ocotenent> Div<izia> 
a 2 cavalerie la St<atul> M<ajor> operativ 

Destinatar: Elena T. Stănescu Str. Domnească Galaţi 


148 


3% Pe 20 octombrie, Divizia a 9-a ocupa poziţii de la nord de Dăieni, cota 117 - 
Făgărașu Nou, cota 188, cf. G. A. Dabija, op. cit., p. 450. 

39 Loc. cit., inv. 30.831, original, f. 1. 

40 Divizia a 2-a cavalerie a facut parte din Grupul de Armată G-ral Prezan - grup de 
apărare a Dunării și apoi a Capitalei, ca divizie de manevră, alături de Diviziile 18 și 
9/19. Luptase de la începutul războiului, trecând Carpaţii, evidentiindu-se în bătălia 
de la Magherus (25 sep./8 oct.- 29 sep./12 oct. 1916), intrând în componența Armatei 
de Nord. În amintirea eroilor ei, la Iasi s-a ridicat un monument. În orice caz, primele 
trupe germane au intrat în București în după-masa zilei de 23 noiembrie, într-o zi de 
miercuri, cf. Vasile Th. Cancicov, op.cit., vol.I, p. 206. 

4 ilizibil 

2 lizibil 

1916  octombrie-noembrie  <?>,  <?>* Carte poştală a 
sublocotenentului Alexandru Nitescu din Brigada 19/40 Infanterie, 
adresată soţiei sale, Florica, refugiată înainte de căderea Tulcei la 
Galaţi. 


„Iubita şi buna mia fetiță, 

Sunt sănătos şi bine. Am primit nişte cărți poştale de la tine în care îmi 
spui că stati pe Str. Vulturului No.33, când eu ştiam că stati pe Sf<intii> 
Impărați No.13. Eu iti scriu pe Vulturului No. 33. Să-mi scrii imediat pe ce 
adresă stai, ca să pot să-ți trimit 500 sau 600 lei. 

Telegrafiaza-mi dacă eşti in Galati şi dacă stati mai mult. Mi-e foarte 
dor de tine şi sper să te văd. 

Ce mai fac ceilalți. Sunt sănătoşi. Eu dacă n-aş fi ocupat m-ar omori 
dorul de voi, dar sunt foarte ocupat. Astăzi fusei mai liber. Pentru ziua de 
mâine aşteptăm vizita M<ajestatii> S<ale> Regelui, dar s-a amânat. Bunica 
ce mai face? Georgică ce face cu liceul? Până acum toate bune, numai că 
primesc scrisori puține de la voi şi cu putin conținut. O să mă supăr până la 
urmă. 

Vă sărut şi vă imbratisez pe toți de mii de ori. Sandu 

Am primit pachetul pentru care iti pup ochii.” 

Expeditor: A<lexandru> Nitescu, Sublocotenent Brig<ada> 19/40 
I(nfanterie) 

Destinatar: Florica A. Nitescu, Strada Vulturului 33 Galati 

<Ştampile>: Cenzura Reg. 7 Vânători Stat Major Reg. 


15% 

1916 noiembrie 20 <?>. Carte poştală a sublocotenentului 
Alexandru Nitescu, adresată părinţilor săi, refugiaţi din Tulcea la 
Galaţi, în care cere să fie informat amănunţit despre refugiu. 


„Dragii mei, 

Nici eri, nici azi nu primi nimic de la tine. Ce mai faci? Eu sunt 
sănătos. Pe aci a început oleacă de frig. Draga mea, trimite-mi nişte mănuşi 
de piele sau de lână, groase de tot. Tu cum eşti pregătită de iarnă? Trag 
multă speranță că o să pot să vin până la Galaţi să vă văd. 


43 Muzeul Judetean Satu Mare, Colecţia Grigore Cuculis, inv. 30.903, original, f. 1. 

+ Tulcea fost ocupată de bulgari pe 11 decembrie 1916, deci cartea poștală a fost 
trimisă înainte de această dată, cf. G. A. Dabija, op.cit., p. 458. 

% Loc. cit., inv. 30.901, original, f. 1. 

Eu cu mult dor şi dragoste aştept un moment să vă văd. Cred că dorința 
aceasta îmi va fi răsplătită şi voi putea să vă văd. Vă sărut de mii de ori, al 
vostru fiu şi sot, Sandu. 

Scrie-mi mai des şi mai amănunţit, cum ati plecat din Tulcea, dacă ati 
luat toate lucrurile. Ce lucruri ati lăsat acolo şi în seama cui? Sandu” 

Expeditor: Sub<locotenent> Al<exandru> Nitescu, Sublocotenent 
Brig. 19/40 I<nfanterie> 

Destinatar: Florica Niţescu, Strada Vulturului 33 Galaţi 

<Ştampile>: - Galaţi 20 noiembrie 1916 - Cenzura 


16% 

1916 decembrie <dupa 25> laşi. Carte poştală expediată lui 
Spiridon Seraphides din Brăila, de fiul său, ajuns la Iasi la Şcoala de 
artilerie a Regimentului 7 Roşiori. El îşi exprimă tristeţea pentru 
soarta părinţilor şi a Brăilei. 


„Lubiți părinți, 

La 2 decembrie, pe 3 ore noaptea, am ajuns cu bine la laşi după o 
obositoare călătorie. În dimineaţa zilei m-am prezentat la o şcoală unde sunt 
încă din ziua întâi găzduit <foarte> bine, cum nici nu m-aşteptam. Am un 
pat bun şi o mâncare destul de abondentă şi gustoasă. Ni se servesc câte 3 
mese fiecare zi. Dimineaţa un ceai bun şi la prânz câte două feluri de 
mâncare ca: prune cu carne, tocană cu mămăligă, cartofi cu carne, mămăligă 
cu brânză, etc. Astfel încât sunt f<oarte> mulțumit în acestă privință. Până 
în prezent nu s-a aranjat nimic cu noi, astfel numai mâncăm şi ne culcăm. 

Un lucru mă întristează f<oarte> mult soarta D<umnea>v<oastra> şi a 
Brăilei.* 

Mă grăbesc acum, al D<umnea>v<oastră> fiu, Şcoala nouă de artilerie 
la Reg<imentul> 7 Roşiori.” 

<Ştampila>: Cenzura din Bucureşti 


1748 

1917 ianuarie 27, Latunoia. Carte poştală trimisă de medicul 
Constantin Turcu din Corpul 3 Armată, Armata I-a, prietenului său, 
Fanny Gheorghiu, aflat la Botoşani, în care vorbeşte printre altele de 
operaţiunea de refacere a Corpului, care era în plină desfăşurare. 

„Don Fanny 


4 Loc. cit., inv. 31.908, original, f. 1. 

47 În data de 25 decembrie 1916 Brăila şi Focşani cad în mâinile duşmanului, cf. 
Alexandru Averescu, op.cit., p. 118. 

48 Muzeul Judetean Satu Mare, Colecţia Grigore Cuculis, inv. 30.909, original, f. 1. 

Ne-am stabilit în fine — dar cam departe ca să cerc pe vremea asta să vă 
mai văd. 

Bine ca să zic aşa, pentru timpurile noastre. 

Ne refacem, ne prefacem şi aşteptăm să ieşim din iarnă — restul ...? 
(adică semn de întrebare) 

Tu? Mititica? Mitică? Nicuşor? Speram să mă reped la laşi — dar nu 
mai sper până n-o fi ordin de sus pentru concediu. 

Cu dragoste C<onstantin> Turcu.% 

Expeditor: Constantin Turcu, Medic Ambulanţa Diviziei - Corpul 
III 

Destinatar: Dr. Papadopol pentru Fanny Gheorghiu Botoşani 

<Ştampile>: Latunoaia Gară 27 ian.1917 


1850 
1917 aprilie <?>, <?>. Carte poştală trimisă de elevul plutonier 
Dumitru Niţescu, familiilor Nitescu şi Ionescu din Galati, în care îi 
anunţă că a fost repartizat la regiment şi că va fi avansat 
sublocotenent. 


„Dragii mei, 

Am ajuns cu bine la regiment. M-am întîlnit cu D<omnul> 
subl<ocotent> Boboc care e foarte binevoitor fata de mine. Sunt repartizat 
aşa cred eu la bateria I. La 15 aprilie plecăm cu regimentul să ne instalam în 
[....]5!. Am venit într-un regiment care îmi place foarte mult. Ofițerii toți 
sunt băieţi de treabă. Masa o luăm la popotă 0,85-1 leu masă. Pe ziua de 1 
Mai ne avansează sublocotenenti, aşa ne-a spus d<omnul> colonel Folescu. 


49 Medic sublocotenet Constantin Turcu, Ambulanţa Sanitară a Brigăzii a III-a Mixtă, 
Corpul III (general Tănăsescu), Divizia 6 Infanterie. Divizia a intrat în cadrul Armatei 
a Il-a pe frontul de la Predeal-Prahova, în retragerea de la Azuga (10 octombrie 1516), 
fiind greu încercată în luptele de la Tabla Butii și în atacul de la Tehereu și Dealul 
Șoimului (14/29-15/28 octombrie 1516), Siriu (22-24 octombrie 1916), după care a 
intrat în componența Armatei de Nord. Revenită la Armata a Il-a, Divizia 6 participa 
la bătălia de la Mărăști (9-24 iulie, prima ofensivă, luptele de pe Dealul Arsitei, Susita 
și bătălia de la Oituz-Mărăști-Cireșoaia, Dealul Sticlărie, cotele 383-408 și 
Negraponte), cf. Alexandru Averescu, op.cit., p. 184-190; Mărăști, Mărăşeşti, Oituz..., p. 
52-53. 

5 Muzeul Judetean Satu Mare, Colecţia Grigore Cuculis, inv. 31.911, original, f. 1. 

51 sters de cenzura 

Sărutări la toți, Mitică”. 

Destinatar: Familiilor Niţescu şi Ionescu, Str. Grădinii Vechi 
no.100 Galatz 

<Ştampile>: Galaţi 28 apr<ilie>, 1917; Cenzura militară a județului 
Vaslui 


19 

1917 iunie 7 <?>. Carte poştală a elevului-plutonier Dumitru 
Nitescu adresată părinţilor, refugiaţi la Galaţi, în care le comunică 
veşti despre activitatea în cadrul unităţii. 


„Dragii mei, 

Suntem într-o pădure şi m-am pârlit de parcă sunt fundul unui ceaun 
de fiert ciorbă. Nu fiţi îngrijorați că eu n-am scris până acum. Eu sunt bine, 
mai sănătos ca oricând. Îmi prieşte milităria şi nu degeaba făceam eu de când 
eram tovil (tivil - n.n) la dreapta şi la stânga toată ziua. Acuma am putin de 
lucru, alerg toată ziua călare pe un Ducipal cam spălăcit, dar bun şi măsor şi 
fac la crochiuri. Am fost propus spre avansare, dar până acuma nu a venit la 
nimeni nimic. 

Am primit câteo stea barosană şi efecte: un veston, o pereche pantaloni, 
bocanci, două cămăşi şi două izmene, mari. Când ne îmbrăcăm cu ele parcă 
suntem nişte paiate. Tare frumoşi mai suntem. Multumindu-i Floricăi 
(cumnata - n.n) pentru scrisorică şi să ne mai scrie. 

Sărutări la toți, adică de la papa până la domnişoara Aurica G. lonescu. 

Cu bine, Mitică.” 

Expeditor: Nitescu D<umitru> „Elev plutonier Reg.13. 

Destinatar Niţescu D<umitru>, Str. Grădinii Vechi No.100 Galatz 


2053 

1917 iunie 8 <?> Carte poştală adresată fratelui său, Ion D. 
Nitescu, inginer silvic în satul Lucăceşti (judeţul Bacău), în care îi 
descrie activităţile pe care le desfăşura. 


„Dragă Ionel, 


5 Nitescu Dumitru, combatant în Reg. 13, artilerie, Bateria a 9-a, Divizia a 9-a, 
Armata l-a (Generalul Cristescu), ulterior comandată de generalul erou Eremia 
Grigorescu, cf. V.Mocanu, Timp al îndârjirilor..., p. 159-207. 

5 Muzeul Judetean Satu Mare, Colecţia Grigore Cuculis, inv. 30.912, original, 
f. 1. 

Ti-am scris o scrisoare, dar n-am primit nici un răspuns. Mai lasă la o 
parte treaba şi scrie-mi şi mie ceva. Ce mai faci de altfel? Eu o duc minunat 
şi-mi aştept înaintarea, lucrez mult dar îmi place. Tot timpul sunt călare, 
alerg de pe un deal pe altul, făcând măsurători şi crochiuri şi ridicând 
diferite sectoare pe planşetă în vederea luptelor cari o să urmeze. Suntem 
într-o pădure, dar curată, în rest ştii tocmai ce-mi plăcea mie încă de când 
eram civil. 

Îmi pare rău că nu plecăm odată pe front. Sunt militar şi parcă mi-e 
ruşine să spun cuiva că încă nu am fost pe front. 

La revedere dragă Ionel şi vezi descrie-mi. 

Mitică” 

Expeditor: Nitescu D. D<umi>tru, Elev plutonier Reg. 13 

Destinatar: Ion D. Niţescu, şef inginer silvic Satul Lucăceşti Prin 
Măicăneşti jud. Bacău 

<Ştampile>: laşi 8 iun<ie>, 917; Cenzurat D<ivizia> 3 


Zi 

1917 iulie 1 <?>. Scrisoare trimisa, probabil, de sublocotenentul 
Fanny Gheorghiu, in care îşi exprimă încrederea că armata română va 
reuşi să depăşească situaţia grea pe care a traversat-o. 


„Duduiță Cuta 

Am primit rândurile mata<le>, peste cari plutesc ca o visare un aer de 
uşor pesimist. De ce? De ce «duduie Cuta»? De ce aşa de tristă şi aşa de 
fudulă, că nici măcar nu vrei să te arăţi. 

De ce? — că doar de suntem şi noi elită acum, ditai ofițeri, et par 
concequace® nu mai vorbeşti mujicilor — ci te adresezi ofițerilor. 

Vad eu că te persecută refrenul cântecului ce ne aminteşte vremuri atât 
de frumoase. E greu? E greu? E foarte greu, dar la dracul - curaj - ce atâta. 
Ca mâine, poimâine prevăd, vom fi iarăşi la olaltă şi un dublu brio (sught), 
vom cânta acelaş refren ca pe o dulce amintire, în superbul celui mai 
îndreptățit chef, udat de cea mai adevărată bucurie. 

Noi, noi o ducem bine. Ca visguroii (poporul) ne frământăm toată 
noaptea, iar ziua dormim cât putem şi putem — vezi - toată ziua. 

Sperăm că în curând vom rupe nodul gardian şi vom trece, în sunetul 
trambitelor fanfarelor victorioase, peste ei să luăm aceia ce e al nostru. Vor fi 
ploi de bucurii şi dureri, de deceptii şi de mândrie — furtuna va trece însă - şi 
un soare limpede, cald, soarele dreptății va lumina pământul liber şi o 
lumină mai bună. 


54 Loc. cit., inv. 30. 835, original, f. 1. 
5 Prin consecință (limba franceză în original). 

Din țărâna acestui pământ liber va esi rodul viitor, rod cinstit, 
adevărat, egal — drept. A, dar eu vorbesc ca cel care a mâncat şi apoi deinde 
filosofari şi imi vine să turbez când vă ştiu în ce strâmtoare vă găsiți. E însă 
vremea privatiunilor, a virtuților, a calităților de tot soiul. Şi a şti să rabzi, a 
suferi e o virtute şi onoare oamenilor virtuoşi. 

Dar îmi este foame...onoarea...E şi acesta un sacrificiu, fie chiar pe 
altarul patriei. Încolo bine Duduita Cuta 

Şi cu respect 

Te salută Fanny 


2257 

1917 august 3 <?>. Carte poştală trimisă de sublocotenentul 
Popovici Alexandru, lui Vasilatos Ianis din Sulina, din care răzbate 
febrilitatea lunilor iulie-august 1917. 


„Dragă Tani, 

Iti scriu grăbit şi-ţi notific că până acuma sunt bine şi sănătos. La fel şi 
Nicu Cuculis, vărul tău. Cum vom avea mai mult timp iti vom scrie mai 
multe. Sărută din partea mea pe toți amicii şi pe Penelopi. 

Cu dragoste frățească, Alexandru" 

Expeditor: Popovici Al<exandru>, Sub<locotenet> Camp. 14, Reg. 
83 inf., Div. a X-a 

Destinatar: Vasilatos Ianis, Str. Portului Sulina 

<Ştampile>: Poşta Sulina 3 august 1917; Cenzura Tulcea 


235 

1917 august 24, Bârlad. Carte poştală trimisă de sublocotenentul 
Dumitru Nitescu, din spitalul Cantemir din Bârlad, părinţilor săi 
refugiaţi în Galaţi. 


5 Probabil Fanny Gheorghiu, sublocotenent. 

57 Muzeul Judetean Satu Mare, Colecţia Grigore Cuculis, inv. 30.905, original, 
f.1. 

58 Sublocotenentul Alexandru Popovici era combatant în Compania 14, Regimentul 
83, infanterie, Divizia X. Această divizie a fost dislocată, prin Ordinul de operaţie nr. 
4 al Marelui Stat Major al Armatei din 29 iulie 1917, în regiunea Nicorești, fiind 
subordonată Armatei I, care avea misiunea de a respinge forțele inamice ce atacau pe 
direcția Mărășești și de a restabili situaţia pe frontul Ivești-Siret. Dintr-o dare de 
seamă a Comandamentului Armatei I către Marele Cartier General, aflăm că Divizia 
10 s-a concentrat în zona Nicorești-Grozești, alcătuind, împreună cu Divizia 13, 
Grupul 5 Armată, cf. Mărăști, Mărășești, Oituz..., p. 242, 254. 

59 Muzeul Judetean Satu Mare, Colecţia Grigore Cuculis, inv. 30. 913, original, f. 1. 

„Dragii mei, 

Culmea nenorocirei să fii pe câmpul de luptă cu ploaia de gloanţe şi 
obuze să fii sgâriat de o schije ştiţi unde în... pardon, dar ceva mai mult să te 
îmbolnăveşti de un fel de diaree (cam 20 de eşiri pe zi) încolo sănătate. Ce 
mai faceți de altfel? Nu fiți îngrijorați de loc. Cred că in covalescenta să mă 
învârtesc să vin la Galati. 

Sărutări de mâini la toți, Mitică” 

Destinatar: D-lui Nitescu D<umi>tru, Str. Sfinţii Împărați no. 13 
Galatz 

Expeditor: Nitescu Dumitru, Subl<ocotenent> Spitalul Cantemir 
Bârlad 

<Ştampile>: Bârlad Cenzurat 


2461 

1917 august <?>, <?>. Carte postala a combatantului Gheorghe 
Alexandrii din Regimentul 33 Infanterie, Divizia a 10-a infanterie, 
adresată probabil fratelui său, Nicu Alexandrii, din Sulina, la sfârşitul 
eroicei bătălii de la Mărăşeşti. 


„Nicuşor, 

Am ieşit cu bine iară cu ajutorul celui de Sus. Au avut loc încleştări 
mari şi năprasnice. Nu-ţi scriu mai mult, că nu am vreme şi stau în câmpie 
deschisă, iară curierul pleacă la [...]” 

Expeditor: Gh. Alexandrii, Comp<ania> 1. Reg<imentul> 33, 
Divizia a 10-a Infanterie 

Destinatar: Nicu Alexandrii, Pilotina Nr. 1 Sulina 

<Ştampilă>: Sulina august 917 


2563 


& În luna august 1917 Divizia 9-a se găsea pe poziţii în sectorul nord, cota 461 - 
pârâul Zăbrăuciorul, în dreptul cotei 368. Ea a atacat poziţiile germane pe direcția 
P.T. Muncelul - cota 391, în ziua de 19 august 1917, ducând lupte grele, nereușind să- 
si atingă obiectivele stabilite prin ordinul de luptă nr. 40/17.VIII.1917. Atacul a fost 
reluat și pe 20 august. Probabil că în această perioadă a fost rănit sublocotenentul 
Nitescu Dumitru, cf. Mărăști, Mărășești, Oituz...,p. 265-366. 

61 Muzeul Judetean Satu Mare, Colecţia Grigore Cuculis, inv. 30.904, original, f. 1. 

6? şters de cenzură 

Muzeul Judetean Satu Mare, Colecţia Grigore Cuculis, inv. 30.832, original, f. 1. 

1917 august <?>, <?>. Carte poştală trimisă de locotenentul Ştefan 
Dumitru lui loan Dumitru, învăţător la Folteşti de Galaţi, în care îi 
descrie luptele eroice duse de armata română la Mărăşeşti. 


„Dragă loane, 

N-am răgazul necesar să-ți scriu azi mai multe, aici şuieră gloantele şi 
obuzele şi şrapnelele ca în iadul de pe lumea aialaltă, dacă o fi undeva altă 
lume. Suntem atacați în valuri de nemți că te miri de unde răsar alții pe câți 
secerăm aici. Ai noştri ieri au trecut la atac în cămeşi şi izmene de căldură ce 
era: arşiță mare soarele dădea şi arşiță de atâtea explozii de obuze şi 
şrapneluri... iadul pe pământ nu alta. Au căzut şi de-ai noştri şi inamicul ce 
să-ți zic, stive stau leşurile lor in această țară a nimănui. Stau cu casca pe 
cap şi când dorm, că se doarme câteva minute pe noapte, în picioare, atipit pe 
mitraliera încinsă care fierbe de atâta foc. Nu am dormit nimenea din ai 
noştri de câteva zile, că nu se poate şi primejdia ne paşte de pe tot locul. Ori 
noi, ori ei, dar cred că o să fie ori noi, că se bat românii ca leii de la Plevna 
lui 877 că d 'aia sunt români şi pământul sfânt al nostru nu se poate da cu 
una două. Nu ştiu, Ioane, de-oi scăpa de aici, dară de-oi scăpa multe am să-ți 
zic. Frate Ioane te sărut pe tine şi pe părinții tăi şi ce-o vrea Dumnezeu să 
fie. 

L<oco>t<enent> St. Dumitru 

Nu ştiu nimic de Marin şi de Petre al lui nea Vasile. Cred că au căzut 
bietii la o pădure de-aici, ce-i până la Răzoare, la câțiva paşi de mine. 

Ştefans5 

Spune-i lui Culai că frate-su a căzut rănit acu două zile, după ce s-o 
purtat ca cei mai bravi, cu dreapta lovită, a tras la mitralieră cu stânga până 
l-o luat cu brancarda căzut peste bandă. Zic că o să scape. 

Ştefan” 

Destinatar loan Dumitru - învăţător la Foltesti de Galati - Foltesti, 
jud<etul> Covurlui 

<Ştampile>: Galaţi; Cenzura Militară; Corpul 2 


« Corpul 2 Armată ocupa la Mărășești o poziţie pornind de la cota 1234, mergând 
spre culmea Sboina Neagră, cota 1375 - pe muntele Turloaia (1138) — cota 827 - est 
Fata Schitului, dealul Titiana, vârful Streiului, cf. Mărăști, Mărășești, Oituz..., p. 195. 

65 Şters de cenzură 

6 Lupta de la pădurea Răzoare a avut loc în ziua de 6 august și a rămas în analele 
armatei ca exemplu de curaj și sacrificiu, cf. Mărăști, Mărășești, Oituz..., p. 332-333. 

2667 

1917 noiembrie 18 <?> Carte poştală expediată de medicul 
sublocotenent Constantin Turcu din Regimentul 2 Grăniceri, adresată 
sublocotenentului Fanny Gheorghiu, aflat în Tecuci, în care îi cere să 
facă rost de cărţi pentru a-şi susține doctoratul. 


„Don Fanny 

Ti-am pierdut urma şi tare aş vrea să te găsesc acum să-mi faci un 
serviciu. 

S-a aranjat [...]® în C.G.S.S ca să dăm examenele la laşi şi cum 
războiul tinde să mă îmbătrânească, vreau să dau şi eu ceva doctorate. 

Tu ai posibilitatea să-mi faci rost de: 

Précis d' anatomie descriptive par Testut. 

O Physiologie (de preferință Maurice Arthus) 

O hystologie. 

Ti-am fi foarte recunoscători şi numai cu una din ele (în primul rând 
Testut). 

Cu drag C. Turcu” 

Expeditor: Constantin Turcu, Medic sublocotenent Regimentul 2 
Grăniceri 

Destinatar: D<omnu> S<u>b<locotenen>t Fanny Gheorghiu, 
Anton Circu nr. 1 Tecuci 

<Ştampile>: Tecuci 18 nov. 917 Cenzura militară Tecuci, Cenzurat 
Tecuci 2. Armata de operaţii Liberă expediere 


2770 


1918 mai 25 <?>. Carte poştală trimisă de Luta Zamfirescu, 
băiatului ei Florea, cercetaş în cohorta Păstorul Bucur din colonia 
Sculeni, județul Iaşi. 


„Scumpul meu copil 


* Muzeul Judetean Satu Mare, Colecţia Grigore Cuculis, inv. 30.912, original, f. 1. 

& Ilizibil 

Regimentul 2 Grăniceri a luptat tot timpul războiului. Batalionul 1 al acestui 
regiment, la începutul războiului, a intrat în componența Diviziei a 4-a (grupul 
Prahova). La 11/24 noiembrie 1916 regimentul ia parte la apărarea Capitalei în cadrul 
Brigăzii de Grăniceri (Colonel Cantacuzino), Divizia a 8-a (General Pătrașcu, Corpul 
14 General Văitoianu). În 1917 se distinge în luptele de la Mărăști și Oituz, 
remarcându-se în luptele de la Dealul Arsita, Dealul Lesuntului și Dealul Sticlăria. 

7 Muzeul Judeţean Satu Mare, Colecţia Grigore Cuculis, inv. 1150, original, f. 1. 

Primii 3 (trei) cărții poştale şi o scrisoare închisă şi mă bucurai că eşti 
sănătos şi bine. Dragul mamii copil vei ştii şi de mama ta Luta că este 
sănătoasă şi bine. În casa noastră cum m-ai lăsat aşa mă vei găsi. Te rog 
Mişiule să vii cu cineva mai bătrân ca tine Petru Truşcă sau Petrică Sfetcu 
sau altcineva din Craiova. 

A ta mamă care te sărută şi te doreşte din suflet. 

Luta Zamfirescu 

Mai răspunde-mi de primire şi când vii.” 

Pe verso: 

„Primită la Miercuri 25/ V 1918. 

S.S. indescifrabil” 

Destinatar: Zamfirescu I. Florea, Cercetaş Cohorta Păstoru<l> 
Bucur Colonia Sculeni 

Judeţu<1> Iasi Moldova 

<Ştampile> Craiova 9 mai 1917 - De sosire 4 iunie 1918 


2871 

1919 februarie 14, Galati. Carte poștală trimisă de Mariana Jora, 
sotului ei, Vasile Jora, seful Oficiului postal al Diviziei 13, in care ii 
descrie situatia de acasa. 


„Dragă Vasile 

Eri am primit c<artea> ta poştală, iar azi cele 2 pachete. 

Să-ţi spun sincer că eram foarte nelinistita din cauză că nu primisem de 
două săptămâni nici o veste de la tine. 

Acum când mi-ai scris şi îmi spui că esti sănătos sunt mulțumită şi mă 
bucur mult. 

Noi, dragul meu, suntem cu toții asemenea sănătoși. Am citit în 
„Monitorul Oficial” avansările de la poștă în care figurezi şi tu. Primeşte 
felicitările mele, urându-ți în curând la mai mare. 

În sfârşit am luat si eu alimente de la Manutanta pe luna ianuarie, 
anume: ulei 5 kg, zahăr 3,6 kg, sare 4, mălai 18, macaroane 1, făină integrală 
2, 

Se aude însă că pe Februar are să se dee f <oarte> puțin. 

Se vede că un ghinion mă urmăreşte acum, când să iau şi eu după atâta 
lipsă ce am îndurat să nu pot căpăta. 

În sfârșit resemnare. 

Te sărută cu tot dorul şi drag Mariana” 

Destinatar: Vasile Jora, oficiant gr<ad>I Oficiul militar Divizia 13 


71 Ibidem, inv. 30.917, original, f. 1. 

<Ștampile:> Galaţi, 14 februarie 1919; Biroul de cenzură militară 
Galaţi 


2972 

1919 mai 9, Debrețin. Carte poștală trimisă de Vasile Jora, șeful 
oficiului poștal al Diviziei 13-a, soţiei sale Mariana din Galaţi, în care 
isi exprimă multumirea că familia este asigurată cu pâine în fiecare zi. 


„Dragă Mariana 

Am primit scr<isoarea> ta în care îmi spui despre botezul fetiţei, nu-mi 
spui dacă ai primit coletul trimis cu borangic. 

Sunt mulțumit că-mi scrii, că cel putin sunteți asiguraţi cu pâine, e 
foarte trist că e numai atâta şi văd, văd de-aproape suferințele voastre de care 
mă doare si mă doare mult, a-şi fi mai ușurat dacă am fi la un loc. Chiar de 
nu a-și fi de mult ajutor totuşi suferințele în comun par mai uşoare. Eram 
mai îngrijorat stiindu-va si fără pâine, acum cel putin mi s-a luat de pe 
suflet această piatră. 

Astăzi, Dragă Mariana, 9 Mai primesc şi scr<isoarea> prin care imi 
anunț moartea copilei şi chestia bursei cu Gică. Acum judică şi tu singură 
asupra reflectiunilor tale în chestia nerespunderii la timp la scrisorile tale. 
Sunt curios că nu-mi ai mai scris și cu alte scrisori ce le-am primit despre 
afacerea Gicăi, cum a rămas si cine au reușit la bursă? Trimite la 
Giunghiurasa ceara un pachet trimis acum 3 zile conținea sandale de lemn 
etc. 

Vă sărut şi doresc sănătate Vasile” 

Destinatar: Dnei Mariana Jora, Str. Princepesa Maria 78 Galaţi. 

<Stampile:> 18 mai, Galati; (altă ștampilă ilizibila) 


3073 

1919 mai 18, Galati. Carte postala trimisa de Mariana Jora, sotului 
ei, Vasile Jora, aflat pe frontul din Ungaria, in care îi descrie situația 
grea de acasă. 


„Dragă Vasile 

Am primit pachetul cu sandalele şi celelalte, mă voi căzni a le utiliza pe 
toate pe cât posibil, ce să-i faci după vreme, aci într-adevăr au venit cu 
necazurile destule, dar scumpete cu toate că mai aflăm putin ca mai înainte, 
dar totuşi nu-ți vine a cumpăra coturi cu 9,10, 12 lei metru, spun de cele 
mai proaste celelalte stofe 28, 35, 40, 120, 150 <lei>, coloniale de asemenea 


72 Ibidem, inv. 30.919, original, f. 1. 
73 Ibidem, inv. 30.919, original, f. 2. 

sunt, dar totuși scumpe: undelemn 22 kilo, măsline 16, 18, sardele 6, 25 
cutia, cafea 28, orez 20, smochine 8, stafide 10 până cand roscovele se vând 
cu 6 lei kg. Asa că poți cumpăra si mânca cu banii pe care mi-i trimiti? Cu 5 
copii? Apoi carnea 14 lei, peştele 12, 14, 18, brânza 18, 20. 

Și când te gândeşti că lăptezi şi-ţi trebuie o hrană mai substanțială de 
care sunt lipsită de atâta vreme. Sunt tare slăbită și mă întreb până când voi 
mai putea rezista cu așa viata plină de privatiuni şi necazuri. Iti spun sincer 
m-am săturat până la gât. Tu desigur o duci bine si ai voii să fii tot asa, 
deoarece văd că nu mai spui nimic relativ la mutare sau demobilizare, nici 
cel putin să vii să vezi fetița si pe ceilalți de curiozitate. Dar ce să zic, ai tu 
alte curiozitati care te preocupă şi care-ţi răpește timpul cu noi. Relativ la 
Gică iti scriu că s-a revenit a se da numai la orfani de război care sunt destui 
de numeroși, el însă învață f <oarte> bine, dacă nu mă insel e întâiul. Să 
vedem și pe trimestul al IV-lea. Cu Mircea şi Margareta nu pot să-i prezint 
acum. Poate la septembrie n-am timp să-i prezint sunt mult ocupată. 

Te sărut și doresc Mariana” 

Destinatar: Vasile Jora, Șeful Oficiului Postal Militar Divizia 7 

<Stampile:> Galati, 21 mai 1919; Divizia 7 


3174 

1919 iunie 1919, Szentes. Carte poştală trimisă lui Fanny 
Gheorghiu, licenţiat în Drept, angajat la Ministerul de Industrie şi 
Comerţ, Direcţia Contencios din Bucureşti, expediată din Szentes 
(Ungaria). 


„Szentes, 7 iunie 191975 

Iubite Fănică 

lartă-mă că-ți scriu aşa de rar dealtfel nici nu-i posibil, poşta de aici 
merge f<oarte> greu. Câtva timp n-a mers de loc căci n-am avut nici cenzor, 
acum vreo câteva zile s-a hotărât şi cenzorul e un frate f<oarte> drăguţ. Voi 
ce mai faceţi pe acolo? Eu o duc bine n-am ce zice. Muncesc f<oarte> mult. 
O să am multe să vă povestesc la venire. Îţi închipui şi tu cum o duc eu pe 
aici, dar n-am trăit clipă fericită în care să nu mă gândesc la voi. Ce 


74 Muzeul Judetean Satu Mare, Colecţia Grigore Cuculis, inv. 30. 981, original, f. 
1. 

75 Pe 30 aprilie 1919, trupele Diviziei 1 Vânători au atins Tisa, intrând în localitățile 
Szentes, Mindszent Hodmezovasarhely. Divizia era comandată de generalul Lecca 
Aristide, cf. Jurnal de operațiuni al Comandamentului Trupelor din Transilvania (1918- 
1921), ediţie îngrijită de Viorel Ciubota, George Niculescu si Cornel Tuca, Satu Mare, 
1998, p. 174, 179. 

multumit a-şi fi să vă simt lângă mine. Ce faci Tanczi? Complimente. Cu 
dragoste frățească Mitică.” 

Destinatar: D-lui Fanny Gheorghiu, Licenţiat în Drept, Ministerul 
de Industrie şi Comerţ (Dir<ectia> Contencios) Bucureşti 


3276 

1919 august 21, Debrețin. Carte poştală adresată de Fanny 
Gheorghiu, membru al Comisiei centrale de exploatare, lui Simon 
Papadopol, medic primar în Tecuci. 


„Dragă Simione 

[ti scriu de la Debrețin şi peste 3-4 zile iti voi scrie din Buda Pesta. Îti 
trimit monumentul eroului Kosuth. Oraş f<oarte> drăguţ, dar cam bizar. 
Viața convenabilă. Stau la cel mai mare hotel. Fac parte din Comisia 
Centrală de Exploatare.” 

Te sărut cu drag Fanny” 

Destinatar: Doctor Simion Papadopol Medic Primar Tecuci 
România 

<Ştampile:> Bucureşti Gara de Nord Tranzit 2... august 919; (altă 
ștampilă, ilizibilă) 


3378 

1919 iulie <?>, Pe Tisa. Carte poştală trimisă de Vasile Jora, şeful 
oficiului poştal de la Grupul General Dumitrescu, soţiei sale, Mariana, 
în preajma ofensivei româneşti care va duce la ocuparea Budapestei. 


„Dragă Mariana, 

Astăzi 30 iul<ie> am ajuns în localitatea Mădăras, lângă Tisa, pe care o 
vom trece aşteptând ordine şi cât de curând iti voi scri<e> din B<uda>pesta. 

Aceasta ne era destinaţia de la început şi acolo mergem la care plăcere 
totuş<i> aşi renunța dacă-mi va sosi vestea ce-mi anuntasi şi pe care o 
aştept cu nerăbdare. Sunt sănătos, dar voi a ştii de voi şi mai ales în chestia 
hranei cum se prezintă acolo, apoi ai multă grijă de lemne, adună cât de 
multe. Cu chiriaşii cum s-a rezolvat. Aşi dori ca copii (sic!) toți să stea în 


76 Muzeul Judetean Satu Mare, Colecţia Grigore Cuculis, inv. 30.812, original, f. 1. 

77 Comisia Centrală de Exploatare a fost creată in zona de est de Tisa, zona militară, 
având menirea să administreze și exploateze sistematic acest perimetru. Guvernator 
a fost numit generalul Traian Moșoiu. 

cf. G.D. Mărdărescu, op.cit., p. 69. 

78 Muzeul Judetean Satu Mare, Colecţia Grigore Cuculis, inv. 30.921, original, 
f. 1. 

curte şi numai la nevoie să iasă şi pe cât se poate de cuminţi, asta ne face 
cinstea. 

Cu drag te sărut şi pe copii tu în locul meu şi cât de curând la revedere. 

Tăticul vostru Vasile” 

Expeditor: Jora, şeful oficiului Grupul G<enera>l Dumitrescu „Pe 
Tisa”? 

Destinatar: D-nei. Mariana Jora, Str. I. C. Brătianu 104 Câmpu 
Lung 


3480 

1919 august 8, Peczel. Carte poştală trimisă de Vasile Jora, şeful 
Oficiului militar al Diviziei a 7-a, soţiei sale, Mariana Jora din 
Câmpulung Muscel, din preajma Budapestei. 


„Scumpii mei, 

Eri am ajuns în această localitate la 9 km de B<uda>pest, nu ştiu de 
vom intra cu Div<izia> noastră în B<uda>p<esta>, deoarece ne-au luat 
altele înainte şi noi avem însărcinarea de a menţine ordinea prin 
imprejurimi.®! 

In fine cu ajutorul lui D<umne>zeu şi cu sănătatea dăruită de el am 
ajuns şi pe aci. 

Naturalul este că curiozitatea omului e mare, dar nu prea e de trăit aici. 
Scumpete extraordinară şi nu se găseşte. Aci în loco 200 kor<oane> 
puişorul, la B<uda>pesta 2000 cor<oane> gâsca. Pâine nu găseşti. Se 
împarte de primărie făina ca să-şi facă fiecare. Carne nu există. Noi însă nu 
ducem lipsă de nimic. 


7? Grupul General Dumitrescu a terminat gruparea în regiunea Mădăras în 30 
iulie, urmând ca în noaptea de 30-31 iulie 1919 să înceapă trecerea Tisei. 
Grupul era format din Divizia 7-a și Brigada 2 Roșiori. Generalul Constantin 
Dumitrescu era născut în 25 februarie 1868. A avansat repede, ajungând în 10 
mai 1915 locotenent colonel în cadrul Diviziei I. Războiul i-a adus gradul de 
general, cf. Jurnal de operatiuni..., p. 295 si Anuarul Armatei Române pe anul 
1916, București 1916, p.444. 

80 Muzeul Judetean Satu Mare, Colecţia Grigore Cuculis, inv. 30.922, original, 
f. 1. 

81 Pe 4 august 1919 Budapesta a fost ocupată de 3 escadroane din Brigada 14 Roșiori, 
trei grupe de mitraliere și o secţie de 2 tunuri, care făceau parte din Grupul General 
Holban (Divizia II cavalerie, Diviziile I si Il-a vânători). cf. G. D. Mărdărescu, 
Campania pentru desrobirea Ardealului si ocuparea Budapestei (1918-1920), Bucuresti, 
1921, p. 157; Gh. I. Brătianu, Activitatea politică și militară a României în 1919, Bucuresti, 
1939, p. 124-125; Jurnalul de operatiunt..., p. 333. 

Din ceea ce aştept n-am nicio ştire. 

Necazurile sunt multe, să multumim însă lui D<umne>zeu că m-a 
invrednicit pe mine, tăticul vostru, a fi printre cei ce istoria îi va mări cât va 
trăi omenirea. 

Vă sărut şi la revedere cu sănătate. Vasile” 

Expeditor: Jora, Şeful of<iciului> mil<itar> Div<izia> 7 

Destinatar: Mariana Jora, Str. I.C. Brătianu 104 Câmpu Lung 
Muscel 


3582 

1919 august <?> <Budapesta>. Carte poştală trimisă din 
Budapesta de Vasile Jora soției sale, Mariana Jora, din Câmpulung 
Muscel. 

„Dragă Mariana 

Primiti sărutările mele din faimosul oraş ce azi face fală țarei şi armatei 
române. 

La revedere cu toată dragostea Vasile” 

Destinatar: D-nei Mariana Jora, Str. I.C. Brătianu 104 Câmpu 
Lung 


3683 

1919 august 22, Cluj. Carte poștală trimisă de combatantul Roșu 
părinţilor săi, in care își exprimă satisfacția fata de faptele la care a 
asistat, care nu se întâlnesc decât foarte rar in viata. 


„Dragă mamă şi tată 

[...] din Cluj. Nu ştiu dacă am dat adresa care este: Corpul 6 Armată, 
sunt bine sănătos și mă împac bine cu toate pe aici. Am avut zile frumoase 
de tot cu care rar te întâlneşti în viata. 

Sărutări de mani şi complimente la toți. [...]” 

Destinatar: D<om>na și D<omnu>l D. Roșu, Str. Mihăileanu 42 
București 

<Ştampile>: Cluj Cenzura de Cluj 


3784 

1921 aprilie 1923, Briceni. Carte poştală trimisă de medicul militar 
George Grigoriu, din Regimentul 26 Roşiori, soţiei sale, în care îi 
descrie situaţia nesigură din Basarabia. 


s Muzeul Judeţean Satu Mare, Colecţia Grigore Cuculis, inv. 30.922, original, f. 1. 
8 Ibidem, inv. 30.994, original, f. 1. 
% Ibidem, inv. 30.844, original f. 1. 

„Dragă Mutzule, 

M-am înapoiat de la Samoilovca şi mâine plec la Sanca şi Ataki în 
combaterea boalelor de ochi. 

Am primit încă trei scrisori de la tine; încet, încet vin toate. Planul de a 
ne vedea de Paşti s-a spulberat. Concediile trupei s-au suprimat, iar pentru 
ofițeri se admit câteva zile acelor ce nu au avut de loc anul acesta. 

La asta se adaugă plata drumului la înapoieri, căci ordinul spune să se 
suprime foile de drum. Ba mai mult aflu că s-ar fi suprimat şi foile ce se 
dădeau semestrial familiilor ofițerilor. Stai că nu s-au terminat încercările: e 
vorba să ne deplasăm curând mai spre sud. Unde anume, nu se poate spune. 
Se bănuieşte însă, o localitate ca Bricenii de Hotin cu deosebire că e la vreo 
20-30 km departe de gară. Culmea mizeriei se apropie de se vor realiza toate 
acestea. Paştile le-om face pe drum. Cine ştie? Pentru mizerii suntem aduşi 
aici şi ne putem felicita de curajul cu care le înfruntăm. Insă ne-om abrutiza 
cu totul şi nu ne-or mai face nici o impresie. 

Oricât de idealist ai fi, nu poți suferii să se ia mai mult de la unii decât 
de la alții. 

Vă imbratisez George” 


Expeditor: Dr. Grigoriu R<egimentul> 26 R Prin [...]8 * 
Destinatar: D-nei Madeleine Dr. Grigoriu, Str. Mihai Bravul 22 
<Ştampilă> 24 aprilie 1921 


DOCUMENTS FROM DOBRUJA IN THE COLLECTION 
OF SATU MARE COUNTY MUSEUM 


Abstract 


This paper presents for the first time a part of the documents of 
exceptional value from the Cuculis collection (Tulcea), bought 20 
years ago by the Satu Mare County Museum. Documents about World 
War I (letters, photos, etc.) are presented. 

Keywords: novel documents, Cuculis collection, World War I, 
letters from the battlefield. 

Luminiţa GIURGIU”, Teodora GIURGIU” 


PREOCUPĂRILE DELEGAȚIEI PERMANENTE A CONSILIULUI 
SUPERIOR AL APĂRĂRII ȚĂRII PRIVIND PROGRAMUL 
NAVAL MARITIM, PRODUCŢIA DE SUBSTANTE CHIMICE 
SI DEZVOLTAREA REŢELEI DE CĂI FERATE (1930) 


Constituţia adoptată în 1923 prevedea, în Titlul V „Despre puterea 
armată”, la articolul 119, obligativitatea tuturor cetăţenilor „fără deosebire 
de origine etnică, de limbă sau religie” de a face parte dintr-unul dintre 
„elementele puterii armate”, compusă din „armata activă cu cadrele ei 
permanente, rezerva ei şi milițiile”. De un interes aparte, articolul 122 
prevedea înființarea unui „Consiliu Superior al Apărării Ţării, care se va 
îngriji, în mod permanent, de măsurile necesare pentru organizarea apărării 
naționale”. 

Anul 1924 a fost marcat de apariţia a două legi care au permis 
restructurarea organismului militar conform cerinţelor noului stat, cu 
nevoi de apărare radical diferite fata de 1916: Legea organizării Consiliului 
Superior al Apărării Ţării din 13 martie şi Legea relativă la organizarea 
armatei din 23 iunie. 

Pentru prima dată apărea, astfel, conceptul de Sistem Militar Naţional 
constituit din organisme, organe şi instituţii de planificare şi conducere 
statală şi militară; forțele armate ale ţării; formaţiuni de pregătire a 
populaţiei pentru apărare şi mijloacele economice, administrative şi 
teritoriale şi de asigurare logistică. Din acesta făcea parte: Parlamentul, 
Guvernul, Ministerul de Război!, Ministerul de Interne, Ministerul de 
Externe, Ministerul de Finanţe, Ministerul Aerului şi Ministerul Marinei?. 


* Comisia Română de Istorie Militară, Asociaţia Naţională Cultul Eroilor „Regina 
Maria” 

“Arhivele Militare Nationale Romane 

1 Ministerul de Război a fost înfiinţat în anul 1862 şi a purtat această denumire până 
în 1929. Ulterior a mai purtat alte denumiri, după cum urmează: Ministerul Armatei 
(1929-1932), Ministerul Apărării Naţionale (1932-1943), Ministerul de Război (1943- 
1947), Ministerul Apărării Naţionale (1947-1950), Ministerul Forţelor Armate (1950- 
1972), Ministerul Apărării Naţionale (1972-2006), Ministerul Apărării (2006-2008) şi, 
din 2008 până în prezent, Ministerul Apărării Naţionale. 

2 Ministerul Aerului şi Marinei a fost înfiinţat în baza Decretului Regal nr. 2620 din 13 
noiembrie 1936 (publicat în „Monitorul Oficial” nr. 266 din 14 noiembrie 1936), prin 

Forțele armate erau alcătuite din: armata activă, rezervele acesteia şi 
milițiile, structuri de pregătire pentru apărare a tineretului (premilităria, 
arcăşia, cercetăşia, planorismul, zborul cu motorul, radioamatorismul 
etc.), precum şi pregătirea populaţiei pentru protecţia antichimică în 
cazul atacurilor aeriene. 

Ministerul de Război răspundea de pregătirea militară şi 
administrativă a întregii armate, fiind ajutat de Consiliul Superior al 
Armatei?, Marele Stat Major, trei inspectorate de armată, direcţii şi 
servicii. 

Regele era comandantul suprem al Armatei în timp de război, 
putând delega la comandă un general. Intrarea în război se făcea prin 
decret regal sancţionat de corpurile legiuitoare. 

În Regulament, Consiliul Superior al Apărării Țării stabilea linia 
generală politico-militară a apărării naţionale prin: studierea şi emiterea 
de hotărâri referitoare la problemele apărării naţionale; coordonarea 
eforturilor prin menţinerea „echilibrului tuturor nevoilor ţării, dând oștirii 
puterea militară  voită”; coordonarea activității ministerelor cu 
responsabilități în domeniul apărării naționale, precum și prin studierea 
în timp de pace a tuturor problemelor referitoare la apărare şi prin 
identificarea mijloacelor pentru asigurarea lor. 

Consiliul Superior al Apărării Ţării era alcătuit din: preşedinte - 
preşedintele Consiliului de Miniştri şi membrii - principele moştenitor, la 
majorat, miniştrii de Război, de Interne, Externe, Industriei şi 
Comerţului, Comunicaţiilor, Lucrărilor Publice, Agriculturii, Sănătăţii, 
Finanţe şi preşedintele Consiliului Superior al Oştirii (cu vot consultativ). 
Cei doisprezece membri ai Consiliului erau şi membri ai guvernului, 
determinând o suprapunere aproape perfectă cu acesta. 

De remarcat este prevederea art. 1 din lege, care preciza că 
„încheierile Consiliului Superior al Apărării Ţării sunt obligatorii şi angajează 
răspunderea ministrului respectiv, după confirmarea Consiliului de Miniştri”, 
demonstrând astfel poziţia sa de subordonare faţă de Guvern. 

Potrivit art. 3 din legea de organizare, Consiliul Superior al Apărării 
Ţării se întrunea, obligatoriu, de cel puţin două ori pe an, în lunile martie 
şi septembrie. Regele putea convoca Consiliul ori de câte ori aprecia ca 
necesar, conducând lucrările şedinţei respective. In acest caz, legea nu 
specifică ce se întâmplă cu preşedintele Consiliului de Miniştri. Din 


contopirea Subsecretariatului de Stat al Aerului cu Inspectoratul General al Marinei, 
de la 13 februarie 1937. 

3 Consiliul Superior al Armatei, înființat în iunie 1919, răspundea de organizarea, 
pregătirea de luptă şi conducerea nemijlocită a organismului militar. 

studiul prevederilor actelor normative invocate se deduce că acesta era 
prezent la lucrările Consiliului, fără să exercite preşedinţia acestuia. 

Ordinea de zi a şedinţelor era, de regulă, următoarea: citirea 
procesului-verbal al şedinţei precedente şi semnarea acestuia; dezbaterea 
problemelor ordinei de zi şi întocmirea rezumatului şedinţei. 

La lucrări era necesară prezenţa tuturor membrilor, iar în cazuri 
excepţionale, a 2/3 dintre aceştia. Hotărârile se adoptau prin vot verbal, 
în ordinea indicată de preşedinte, cu majoritate de voturi. 

Dezbaterea unei probleme se făcea după următorul procedeu: ,,a) 
citirea chestiunii care face obiectul dezbaterii, in total sau pe parti, de către 
secretarul consiliului; b) discuția membrilor, pe rând, în ordinea cererii şi 
acordării cuvântului, alternând cei care vorbesc pentru, cu cei care vorbesc 
contra; c) închiderea discuţiei, rezumarea chestiunii de către preşedinte şi 
votarea”. 

Hotărârile deveneau obligatorii pentru ministerul respectiv, după 
sancţionarea lor de Consiliul de Miniştri. 

Pe lângă Consiliul Superior al Apărării Ţării funcţiona, permanent, 
Delegația miniştrilor departamentelor interesate pentru satisfacerea 
nevoilor armatei, componența acesteia fiind hotărâtă de Consiliul de 
Miniştri. Scopul acesteia era de a realiza o legătură eficientă şi rapidă 
între Ministerul de Război şi celelalte ministere cu responsabilități în 
pregătirea naţiunii şi teritoriului pentru război. Din păcate, această 
comisie interministerială a funcţionat sporadic, neîndeplinindu-şi scopul 
pentru care a fost creată (de exemplu, în 1924 s-a întrunit de patru ori şi o 
dată în 1934). 

O şedinţă a Delegației Permanente a Consiliului Superior al Apărării 
Ţării a avut loc pe 19 decembrie 1930, la sediul Marelui Stat Major, sub 
preşedinţia Regelui Carol al II-lea. La dezbateri au participat Principele 
Nicolae, Gheorghe G. Mironescu‘ - primul-ministru, Mihai Popovici’ - 


Gheorghe Mironescu (1874-1949) - membru al Partidului Naţional Ţărănesc, absolvent 
al Facultăţii de Drept din București (1894) și al Facultăţii de Litere și Filozofie din 
București (1895), doctor în drept (Paris, 1898), procuror la Tribunalul Ilfov (1900), 
avocat al statului (1900-1901), profesor la Facultatea de Drept din București (1903- 
1938), membru de onoare al Academiei Române (1938), ministru al Instrucțiunii 
(1921-1922), al Afacerilor Străine (1928-1931), al Finanţelor (iunie-octombrie 1932), al 
Internelor (14 ianuarie-9 noiembrie 1933) și președinte al Consiliului de Miniștri (7-12 
iunie 1930 si 10 octombrie 1930-17 aprilie 1931). 

5 Mihai Popovici (1879-1966) - membru al Partidului Naţional Ţărănesc; ministru al 
Lucrărilor Publice (1 decembrie 1919-13 martie 1920), al Finanţelor (6-20 ianuarie 
1927, 10 noiembrie 1928-14 octombrie 1929, 13 iunie-8 octombrie 1930, 10 octombrie 
1930-14 aprilie 1931), al Internelor (7-8 iunie 1930) şi al Justiţiei (20 octombrie 1931-12 

ministrul de Finanţe, lon Mihalache - ministrul de Inteme, Virgil 
Madgearu - ministrul Agriculturii şi Domeniilor, Mihail Manoilescu - 
ministrul Industriei şi Comerţului, lon Răducanu - ministrul Lucrărilor 
Publice şi Comunicaţiilor, general Nicolae Condeescu® - ministrul 
Armatei, generalul Nicolae Samsonovici” - şeful Marelui Stat Major, 
generalul Alexandru Gorski - inspectorul general al Aeronauticii, 
generalul Ion Papană - inspectorul General Tehnic, generalul Ioan 
Schmidt - directorul gazelor şi viceamiralul Vasile Scodrea® - inspectorul 
general al Marinei. Ordinea de zi a cuprins „1. Programul naval maritim’; 
2. Înzestrarea armatei cu mijloacele necesare apărării şi atacului chimic; 3. 
Planul de dezvoltare al rețelei de C.F."10. 

Prezentăm, în continuare, procesul-verbal întocmit cu acest prilej, 
evidenţiat ca având nr. 8, de interes deosebit fiind Programul Naval, 
Baza Navală, Canalul Dunăre-Marea Neagră, șantierele navale și Flota 
Comercială. 


ianuarie 1933, 14 ianuarie-9 noiembrie 1933). 

6 Nicolae Condeescu (1876-1936), absolvent al Școlii Militare de Infanterie (1896) și al 
Școlii Superioare de Război (1905); membru de onoare al Academiei Române și 
membru fondator al Academiei de Științe din România; a participat la cel de-al 
Doilea Război Balcanic și la Primul Război Mondial în funcţiile de comandant al 
Regimentului 21 Infanterie și șef al Secţiei Informaţii a Marelui Cartier General; 
adjutant al principelui moștenitor Carol (1919), șef al Casei Militare Regale (1928- 
1930); ministru de Război (14 aprilie-6 iunie 1930, 7-12 iunie 1930, 13 iunie -9 
octombrie 1930 și 10 octombrie 1930-17 aprilie 1931). 

7 Nicolae Samsonovici (decedat 1950, Sighet, jud. Maramures) - general; şef al Marelui 
Stat Major (1927-1932 şi 1934-1937) şi ministru al Apărării Naţionale (1932-1933). 

8 Vasile Scodrea (1873-1934) - absolvent al Academiei Navale din Livorno (1898), 
director de studii și profesor la Școala de Marină din Constanţa (1898-1899), director 
al Diviziei de Mare (1909) și comandant al bricului „Mircea”, în timpul Primului 
Război Mondial comandant Flotila de Operaţiuni, șef de stat-major la 
Comandamentul Marinei (1919), comandant al Diviziei de Mare (1921), comandant al 
Marinei Militare Române (1925-1934). 

? Vezi, pe larg, Luminiţa Giurgiu, Noi informații cu privire la programul naval interbelic 
aprobat de Consiliul Superior al Apărării Ţării, în Studii de Istorie II, vol. II, Editura Istros, 
Brăila, 2013/ editori Constantin Buse, Ionel Cândea/, p. 501-508; Consiliul Superior al 
Apărării Ţării şi politica navală din perioada interbelică în „Anuarul Muzeului Marinei 
Române”, tom XII, 2009, Editura Muzeului Marinei Române, Constanţa, p. 155-161. 

10 Arhivele Militare Române, Fond Marele Stat Major - Secretariatul Consiliului 
Superior al Apărării Ţării, dos. crt. 6/1930, f. 13-27. 

Menţionăm că documentul a fost adnotat de generalul Ion 
Antonescui!!, în calitatea sa de șef al Marelui Stat Major: „19.11.1934. Nu a 
avut niciun efect practic”. 


* 


„Regele dă cuvântul ministrului Armatei. 

Ministrul Armatei anunţă chestiunile ce se vor discuta, urmând ca, dupa 
discutarea lor, guvernul să avizeze asupra mijloacelor de realizare. 

Viceamiralul Scodrea expune Programul Naval Maritim. Arată că a 
dispune de o forță maritimă este o necesitate de ordin politic şi militar. 

Prin forță maritimă înțelege atât marina comercială, care e chemată să 
transporte bogăţiile până în cele mai depărtate porturi, cât şi marina de război, 
care protejează pe cea dintâi. 

În caz de război, pe lângă protejarea liniilor proprii de comunicații, marina 
noastră de război va mai avea de îndeplinit următoarele misiuni: atacul liniilor 
inamice de comunicații; apărarea litoralului nostru maritim; împiedicarea 
transporturilor de trupe şi armament din Rusia în Bulgaria. 

Starea în care se găseşte azi marina noastră nu ne permite îndeplinirea 
misiunilor de mai sus, deoarece flota sovietică din Marea Neagră ne este mult 
superioară şi niciodată nu o vom putea întrece, decât numai în cazul când vom 
avea sprijinul unei flote mari aliate, lucru ce este posibil în urma 
internaționalizării Strâmtorilor prin Tratatul de la Lausanne. 

În situația actuală, singură, Anglia ne poate sprijini cu un număr mare de 
vase, rămânând ca vasele mici să le completăm noi. 

Pentru adăpostirea, aprovizionarea şi eventualele reparaţii necesare flotei 
este nevoie a se construi o Bază Navală. In privința alegerii locului acestei baze 
s-a cerut avizul unui expert englez şi unui expert francez. Ambii au fost de 
părere că locul cel mai nimerit este Lacul Taşaul. 

Expertul englez a mai propus şi construirea unui canal de legătură între 
Dunăre şi Marea Neagră; acest canal prezintă avantajul că scurtează drumul 
între Europa Centrală şi Marea Neagră cu 400 km şi ne dă independenţa fata de 
Comisia Europeană de la Gurile Dunării. 

Expertul francez nu împărtăşeşte părerea construirii acestui canal din 
următoarele motive: implică cheltuieli mari; e greu de realizat din punct de 
vedere tehnic; ruinează porturile Galaţi şi Brăila. 

Ținând seama de considerentele de mai sus, precum şi de faptul că 
submarinele şi hidroaviatia sunt nişte auxiliare ale vaselor de suprafață, 
inspectorul general al marinei a întocmit un Program Naval, care, în afară de 
materialul existent şi hidroaviatie, cuprinde următoarele: 4 crucişătoare; 12 


11 Generalul Jon Antonescu a fost șeful Marelui Stat Major între 1 decembrie 1933 și 
11 decembrie 1934. 

distrugătoare; 6 submarine; 12 nave antisubmarine; 7 vedete pentru Dunăre; 1 
bază navală; materialul de apărare a coastei şi munitiile din anexa nr. 1. 

Diferența dintre acest program şi cel întocmit în 1924 este că, din cauza 
progreselor făcute de hidroavionul torpilor, s-a redus numărul submarinelor de 
la 18 la 6 şi s-a renunţat complet la cele 12 vedete torpiloare de mare. 

În vederea realizării lui, Programul Naval a fost împărțit în mai multe 
etape, din care prima pe 9 ani cuprinde: 3 crucişătoare; 10 distrugătoare; 6 
submarine; 12 nave antisubmarine; 1 bază navală; materialul de apărare a 
coastei şi munitiile din anexa nr. 1. 

La rândul său Programul Naval pe 9 ani a fost împărțit şi el în 3 tranşe, 
fiecare pe 3 ani. 

Prima tranşă conține mijloacele strict necesare pentru apărarea litoralului 
maritim şi începerea construcției Bazei Navale, care va fi gata după terminarea 
tranşei a 2-a. 

Viceamiralul Scodrea termină expunerea sa, rugând Consiliul să aprobe 
Programul Naval propus şi să se treacă cât mai repede la realizarea lui, pentru a 
nu fi surprinşi de un eventual război. 

Ministrul Armatei propune ca generalul Schmidt să rezume informaţiile ce 
le are asupra înarmărilor chimice ale diferitelor state şi în special a vecinilor 
noştri. 

Generalul Schmidt arată că toate statele au luat măsuri pentru înarmarea 
chimică. Astfel: 

Rusia poate fabrica: clor — 100 t/zilnic; iperită — 50 t/zilnic; fosgen — 50 
t/zilnic; cloropricrina — 30 t/zilnic; arsine pot obține actualmente numai cu mari 
greutăți, până când zăcămintele din Urali vor fi lucrate. Dispun însă de o mare 
cantitate de alte substanţe, care înlocuiesc arsinele; fumigene — în cantități mari. 

Franta poate fabrica: clor — 50 t/zilnic; levisită — 30/t zilnic; fosgen — 20 
t/zilnic; iperită — nu sunt date precise. 

Anglia: nu sunt informaţii precise până în prezent. 

Statele Unite ale Americii: au un program foarte bogat. 

Polonia: suferă de lipsa materiilor prime. Dispune însă de clor, fosgen, 
cloropicrină, levisită (în cantitate mică) şi de mult clark. 

Iugoslavia dispune de: clor — 10 t/zilnic; iperită — 2 t/zilnic; adamsită — 1 
t/zilnic; fosfor — 250 kg; fosgen — foarte mult: 

Italia: are o practică foarte dezvoltată în chestiile chimice. Producţia sa 
cuprinde: clor, fosgen, adamsită, fumigene — în mare cantitate şi iperită — 
producție mijlocie. 

Spania dispune de: clor — 20-25 t/zilnic; fosgen — 11/2 t/zilnic; iperita — 1 
t/zilnic; iritante — 1 t/zilnic. 

Ungaria dispune de: clor, iperită, fosgen — în cantități mari. 

Germania: industria acestei tari poate pune la dispoziție cca. 90 t/zilnic de 
produse chimice. 

Ministrul Armatei completează informațiile relative la Germania, arătând 
că această tara dispune acum de 70 fabrici care pot produce gaze de luptă. 

Generalul Papană, inspectorul general Tehnic, arată următoarele: 

Rusia a semnat o convenţie că nu va face uz de gaze, însă face pregătiri în 
stil mare pentru a le întrebuința. În ceea ce ne priveşte pe noi este nevoie să 
dispunem atât de mijloace de apărare, cât şi de mijloace de atac. 

Mijloacele de apărare: trebuie să dispunem de măşti atât pentru armată, cât 
şi pentru o parte din populația civilă. Azi nu avem nimic. 

Mijloacele de atac: trebuie create 9 batalioane speciale de gaze. 

Gazele de luptă: trebuie create fabrici pentru producerea lor. 

Cantitatea necesară pentru încărcarea munițiilor toxice (25% din totalul 
necesar unui an de război), precum şi pentru atacul chimic este: fosgen — 4 000 
t/anual; iperită — 1 200 t/anual; arsine — 800 t/anual; arbanită — 7 000 t/anual; 
clorhidrină sulfurică cu trioxid de sulf — 7 000 t/anual. 

Pentru toate nevoile arătate ar trebui o sumă de cca. 20 miliarde lei 
(inclusiv pentru populația civilă). 

S-a prevăzut însă o primă etapă de 5 ani, în care să se realizeze programul 
arătat la Tabelul nr. V din rezumatul Memoriului Inspectoratului General 
Tehnic (anexa nr. 2). Costul acestor materiale, de primă urgență, ar fi de cca. 34 
miliarde lei. 

O altă mare nevoie a armatei noastre este şi crearea instalațiilor şi fabricilor 
pentru explozivi şi pulberi. 

Este absolut nevoie a se crea: 

o fabrică pentru acidul azotic, fără de care nu se pot avea nici pulberi, nici 
explozivi. Debitul necesar este de cca. 7 800 t/anual şi ar putea fi asigurat de 
Fabrica de la Dicio-Sânmartin; 

mărirea producției Fabricii de pulberi la 2 700 t/anual; 

o instalație pentru amonal (care poate înlocui trotilul în timp de război) cu 
un debit de 6 100 t/anual; 

o instalație pentru toluen pe lângă Rafinăria Steaua Română cu un debit 
1 500 t/anual; 

Realizarea celor de mai sus se poate face cu suma de cca. 200 milioane lei. 

Fabrica de trotil care se poate crea printr-un aranjament cu Fabrica de 
explozivi din Făgăraş. 

In rezumat trebuie luate măsuri pentru a se rezolva următoarele probleme 
de interes primordial: 1) măştile; 2) fabricile de gaze; 3) fabricile de acid azotic; 
4) fabrica de trotil. 

Ministrul armatei arată că avem o ofertă din partea Fabricilor Stoltzenberg, 
prin care se propune a se face instalații pentru producerea substanțelor volatile, 
vezicante, lacrimogene şi fumigene, precum şi instalațiile necesare pentru 
încărcare. Oferta urmează a fi studiată. 

Starea de inferioritate in care ne găsim fata de inamicii noştri probabili ne 
impune să păşim grabnic la înzestrarea armatei nu numai cu material chimic, 
dar cu toate materialele unui război modern. 

Urgenta înzestrării armatei mai este reclamată şi de concluziile la care a 
ajuns Comisia Pregătitoare a Conferinţei de Dezarmare de la Geneva. 

Generalul Samsonovici, şeful M.St.M. (Marelui Stat Major — n.n.), citeşte 
concluziile raportului generalului Dumitrescu Toma, delegatul nostru militar 
în comisia de mai sus. 

DI. Popovici, ministrul de Finanţe, spune: să se facă programul, iar noi să 
găsim mijloacele pentru înfăptuire. 

Regele: programul este stabilit. 

Ministrul de Finanţe: trebuie să avem curajul să tragem o poliţă asupra 
viitorului; să facem împrumuturi şi să cercetăm toate ofertele ce ni se fac, de 
exemplu, oferta Skoda. 

Regele: ne vin oferte şi din Germania. 

Principele Nicolae arată că străinii îşi camuflează toate fabricile militare. A 
vizitat Fabrica Steyr, care, după cum i s-a spus, fabrică arme de vânătoare, dar 
nu a găsit o singură armă de acest fel. Este de părere ca cele mai multe nevoi să 
fie camuflate, punându-le pe seama întreprinderilor comerciale particulare; 
numai tunurile nu se pot camufla. 

DI. Madgearu, ministrul Agriculturii şi Domeniilor, spune că satisfacerea 
nevoilor este în funcție de balanța plăţilor. Noi am ajuns la o anuitate, pe care 
deocamdată nu o putem depăşi. Orice împrumut este legat de o anuitate, care 
constituie o îngreunare a balanței plăţilor. Am avut un plan de 5 ani, căruia i s- 
a dat satisfacție completă; dacă planul trebuie completat pe 10 ani, vom face şi 
acest lucru, dar crede că deocamdată nu este pericol din partea Rusiei. Planul 
nostru de înzestrare trebuie revizuit şi încadrat în Planul de organizare al 
bogățiilor ţării, ceea ce nu se poate fără camuflări. Să creăm industrii, 
subventionandu-le pentru a le avea la război. 
din tara? Odată stabilite, putem trece la examinarea problemei. 

DI. Manoilescu, ministrul Industriei, arată că în_chestiunea industriei de 
război deosebim: industria metalurgică şi industria chimică. 

În ceea ce priveşte industria metalurgică sunt cunoscute încercările făcute 
cu Societatea Copşa-Cugir. Reaminteşte chestiunea maşinilor care stau pe chei 
la Constanta. S-a lucrat cu mijloace mici. Ne găsim acum în fata ofertei Skoda; 
înainte de o accepta trebuie să stabilim: 

Ce devin Reşiţa şi Hunedoara? 

Cum le specializăm? 

Unde cazăm industria metalurgică? 

Şi numai după aceia să încadrăm această forță în Planul de rationalizare a 
industriei. Casa Skoda, pentru suma de 14 miliarde lei, ne oferă confecționarea 
armamentului de care avem nevoie, în condițiile următoare: 

armamentul să fie fabricat timp de 15 ani, atât la Uzinele Skoda din 
Cehoslovacia, cât şi la uzinele pe care se obligă să le construiască la noi în tara; 

materialele ce vor fi fabricate în tara costă cca. 6,5 miliarde lei, în care sumă 
intră şi costul instalațiilor; 

pretul de fabricaţie pentru materialele fabricate in tard va fi cu 40% mai 
scump decât pentru cele fabricate în Cehoslovacia, Casa Skoda urmărind prin 
aceasta să-şi amortizeze instalaţiile făcute; 

timp de 8 ani, fabrica din tara va lucra cu personal cehoslovac, iar după 15 
ani cu personal român; în timpul 8-15 ani va lucra cu personal amestecat, 
conducerea având-o cehoslovaci. 

Această ofertă are avantajul că ne pregăteşte independența fata de 
străinătate, dar la început va fi foarte greu de a păstra secretul fabricattilor din 
cauza personalului străin. Ministerul Industriei a efectuat un studiu amănunţit 
asupra acestei oferte în vederea rationalizarii industriei metalurgice, studiu pe 
care îl va comunica Ministerului de Război. 

Trecând la Canalul de legătură Dunăre-Marea Neagră arată că această 
chestiune este în studiu de foarte multă vreme, dar până acum nu s-a făcut 
niciun progres. Trebuie să separăm chestiunea civilă de cea militară şi să 
începem lucrul. 

Regele este de părere ca problema să fie rezolvată sub forma civilă. 

DI. Manoilescu cere să se facă studii precise. Să se studieze traficul şi să se 
vadă cu cât s-ar ieftini navalul. Dacă chestiunea nu prezintă niciun 
inconvenient din punctul de vedere al apărării naționale, problema poate fi pusă 
numai din punct de vedere economic. _ 

O altă chestiune care ne interesează este aceea a flotei comerciale. In această 
privință, din motive de ordin economic (criza generală), crede că n-ar fi bine să 
comandăm vase comerciale. 

Principele Nicolae: de ce să nu facem şantiere la noi? Germanii sunt dispuşi 
să ne aducă şantiere. Trebuie să avem industrii pe toate tărâmurile. 

Regele: existența unei flote comerciale este o necesitate politică. Eu am 
călătorit toată lumea şi ştiu ce înseamnă să vezi pavilionul național într-un port 
străin. 

DI. Madgearu spune: toate statele din lume au legături pe apă. Este bine 
deci ca şi noi să avem asemenea legături. Modul cum s-a făcut la noi este însă 
defectuos; în loc de a da subvenții diferitelor societăți particulare, statul a luat 
această sarcină asupra sa. Din această cauză deficitele rezultate sunt mai mari 
decât subventtile ce s-ar fi acordat societăţilor. Se impune deci crearea de 
societăți pe care să le subventionam. 

DI. Răducanu arată că problema înarmării, care este o necesitate națională, 
nu are posibilități de realizare prin puterile noastre; nu se găsesc capitaluri care 
să finanțeze industria națională. Dar chestiunea are şi o latură politică care 
trebuie examinată cu Ministerul de Externe. 

DI. Mihalache: Problema de care ne ocupăm acum este Programul minimal 
al Marinei şi în special Baza Navală, pentru care se propune Lacul Taşaul. Până 
acum nu s-a dat un răspuns în această privinţă; el trebuie grăbit. Din punct de 
vedere economic urgenţa se impune cu o forță la care n-ar mai trebui să ne 
opunem. 

Din inspectiile şi cercetările făcute, a constatat că, în bună parte, criza prin 
care trece comerțul cu cereale se datorează şi costului ridicat al transporturilor 
pe C.F.R.; în consecință construirea Canalului Cernavoda-Constanta ar uşura 
mult problema transporturilor. Apele Dunării trebuie considerate de preferință 
ca Surse de transport, nu ca surse de irigație. 

Pentru ca guvernul să-şi dea cu părerea asupra problemei înarmărilor ar 
trebui să avem rapoarte documentate şi asupra aviaţiei şi gazelor de luptă. 

Soluția atinsă de ministrul Răducanu are mare importanță. Inarmarea 
noastră cu întreg utilajul ar fi greu de obținut prin propriile puteri, chiar dacă 
economic ar fi bine îndrumată. 

Este de văzut dacă diplomaţia noastră a dat tot ce se aştepta de la ea. 

Faţă de Rusia, Anglia este tot atât de interesată ca şi România. Amiralul 
Henderson nu este numai o părere tehnică, ea are şi o latură politică; el ar vrea 
să ne vadă cât mai tari. Nu trebuie deci pierdut momentul şi să analizăm ofertele 
ce ni le face. Să cultivăm acest interes al Angliei. 

Regele: preşedintele Consiliului de Miniştri şi ministru de Externe are 
cuvântul în această chestiune. Spre a ne putea apăra la mare, trebuie să ne aliem 
cu cineva şi noi trebuie să hotărâm cine este acel cineva. 

Primul-ministru Mironescu: problema trebuie pusă pe teren practic. Avem 
alianțe cu Franţa şi Italia. Pe care nu ne gândim să le părăsim. Acestea nu ne 
pot ajuta. Singură Anglia - care este cea mai mare putere maritimă - ne-ar putea 
ajuta, 

In Anglia sunt 3 factori principali: 

Amiralitatea 

Banca Angliei şi 

War Office. 

Amiralitatea pare dispusă să ne ajute (să intervină spre a ni se deschide 
credite pe termene lungi). Are nevoie deci de Banca Angliei, care, după ultimele 
informații, se pare că face oarece dificultăţi. War Office, în general, se opune la 
angajarea creditelor în afară (în tard sunt şomeri cărora trebuie să li se dea de 
lucru). Deocamdată nu se poate spune precis că Anglia ne-ar putea ajuta. 

În rezumat: 

1) Programul înarmărilor trebuie încadrat în Programul general economic; 
să dăm asupra economiei generale ceea ce trebuie armatei; 

2) să ne pregătim industria aşa ca să se poată transforma; 

3) chestiunea plăţilor, din cauza anuitatilor, este grea; 

4) nicio dificultate de ordin tehnic nu se opune la construirea Bazei Navale; 

5) Programul înarmărilor trebuie revizuit pentru a-l pune de acord cu 
Planul economic şi cu concluziile Comisiei Pregătitore a Conferinţei 
Dezarmării. Chestiunea dezarmării durează de foarte mult timp şi crede că nici 
anul viitor nu se va putea lua o hotărâre. Totuşi, nu trebuie să mai întârziem cu 
stabilirea programului de lucru. 

În toate statele ministerele civile au luat asupra lor o bună parte din 
chestiunile referitoare la apărarea țării; la noi s-a făcut prea putin în această 
privință (numai grănicerii şi jandarmii). 

Ministrul armatei: Marina noastră are nevoie de un program minimal. Este 
cazul să profităm de buna dispoziție a englezilor. Programul minimal cere 
anumite mijloace care se pot realiza în 3 ani. Insistă să se autorizeze 
achiziționarea lor. 

Generalul Gorski, inspectorul general al Aeronauticii, arată necesitatea 
hidroaviatiei şi mijloacelor A.A. (antiaeriene - n.n.) ca măsuri de apărare 
contra atacurilor aeriene inamice. Baza navală, hidroaviatia şi mijloacele A.A. 
fac un tot inseparabil. 

Arată dificultățile ce se întâmplă cu Societatea I.A.R. şi imposibilitatea de a 
ne procura material indigen, din cauză că nu avem capitalul necesar. 

Pentru găsirea mijloacelor propune înființarea unui „timbru al aviației”, 
cum s-a făcut în Turcia, Ungaria şi Bulgaria. 

Miniştrii Manoilescu şi Madgearu se opun pe motivul că este imposibil a se 
înființa impozite noi pentru anumite trebuinte. 

Regele dă cuvântul generalului Samsonovici, şeful M.St.M., să expună 
Planul de dezvoltare al retelei de C.F.R. 

Generalul Samsonovici arată că acest plan constă din 2 categorii de lucrări: 

Lucrări mici, relativ ieftine (halte intermediare, linii de garaj, consolidări de 
poduri, instalații de alimentare cu apă etc.), care odată realizate ne procură 
avantaje mari, scurtând durata concentrării armatelor cu 20-50%; 

Lucrări mari (construcții, dublări şi refaceri de linii) în scopul de a scurta 
durata de concentrare şi mai ales de a uşura transporturile de pe un front pe 
altul. 

Trecând la executarea acestui plan arată că el datează din 1924 şi, deşi s-a 
început o parte din lucrările din categoria a 2-a, până în prezent niciuna n-a fost 
terminată. 

Pe anul 1930 s-au alocat sume pentru construcții de linii de o importanță 
secundară (ex. linia Chişinău-Sahaidac), în loc să se aloce pentru liniile, care din 
punct de vedere strategic, au o importanță mult mai mare. 

În ordinea de urgenţă acestea sunt: 

construcția liniei Ilva Mică-Vatra Dornei; 

dublarea liniei Siretului; 

dublarea liniei Copşa Mică-Teiuş- Apahida; 

consolidarea liniilor Apahida-Ilva Mică şi Dărmăneşti-Vatra Dornei. 

Ministrul Madgearu spune că s-au dat bani numai pentru lucrările care 
necesitau sume mici şi se puteau termina. 

Ministrul Manoilescu arată că Planul lucrărilor întocmite de expertul 
francez Leverve trebuie revăzut (s-au cheltuit 200 milioane lei numai pentru o 
uzină). Trebuie făcut un demers diplomatic arătând că experții francezi frânează 
apărarea noastră națională. 

Ministrul Popovici insistă ca lucrările de interes național să fie făcute cu 
orice pret. Ne-am obişnuit să dăm prea mare importanță experților străini. 

Regele conchide că, din lucrările mari, trebuie neapărat să se realizeze: 

construcția liniei Ilva Mică-Vatra Dornei; 

dublarea liniei Siretului; 

dublarea liniei Copsa Mică-Teiuş- Apahida. 


* 


ANEXA NR. 1 
PROGRAMUL NAVAL 
propus de Inspectoratul General al Marinei în urma sporirii flotei 
sovietice şi a vizitei amiralului Henderson 


Denumirea materialelor Programul naval | 

Pe 10ani | 

| A FORTE NAVALE eee al | 
| Crucişătoare 3 | 
| Distrugătoare 10 | 
| Submarine torpiloare 4 | 
| Submarine miniere Dee | 
| Nave antisubmarine 12 | 
| Vedete (pentru Dunăre) - | 
| B. APĂRAREA COASTEI Po | 
| Baterii 305 mm 1 | 
| Baterii 152 mm 3 | 
| Baterii 210 mm 1 | 
| Baterii 90 mm A.A. 2 | 
| Mine de baraj 1 500 1 000 | 
| Nave puitoare mine 1 | 
| Proiectoare 6] 6 | 
| Aparate fumigene | Da |] Da | 
| Posturi T.F.F. mobile 2 | 
| Posturi radio gonio 3 | 
| Posturi ascultare submarine 3 | 
| Posturi detecție litorală 3 | 
| Material de dragaj pentru 4 nave 4 | 

Nave dragoare 


C. BAZA NAVALĂ f 
Lucrările hidraulice Da | 
| Docflotant | Da | 
Organizarea statiunilor de lansare | Da — | 
a | 
| Da k| 
| Da | 
| Da | 

Da 


Pulberi 


ANEXA NR. 2 
TABEL NR. 5 i 
DE COSTUL MATERIALELOR PREVĂZUTE ÎN ETAPA 1-A 


Măşti pentru oameni, efectiv mobilizabil 2 134 000 000 
şi cutii filtrante şi piese de schimb necesare la 
mobilizare 


Masti pentru cai şi piese de rezervă 20% 
din necesarul la mobilizare 


Costume speciale pentru iperită 


Încălţăminte specială pentru cai 20% 
din necesarul la mobilizare 


Aparate izolante 

Carbonat de sodiu 

Material şi armament toxic pentru 2 
batalioane gaze 

Crearea de fabrici pentru produs gazele 
toxice şi stațiile de încărcare 


| TOTAL: 3 274 893 590| 


89 400 000 


65 000 000 


160 000 000 


287 150 000 


200 000 


1 147 230 


13 487 400 


221 608 000 


312 900 960 

THE CONCERNS OF THE THE PERMANENT DELEGATION OF 
THE HOMELAND DEFENSE SUPERIOR COUNCIL ON THE 
MARITIME NAVAL PROGRAM, THE PRODUCTION OF 
CHEMICALS AND THE DEVELOPMENT OF THE RAILWAY 
NETWORK 


Abstract 


In the interwar period, the issues related to the implementation of 
the Naval Program, the Naval Base, the Danube-Black Sea Channel, the 
shipyards or the Commercial Fleet were in the attention of the 
Homeland Defense Superior Council. The debates recorded in the 
documents of the meetings reveal the diversity of opinions and the 
decisions made by King Carol II, particularly with regard to the 
development of the national defense industry. The topic, over 80 years 
later, is still one of interest. The important political and military 
personalities of the interwar period had an impact on the decisions that 
were adopted taking into account both the national interest and the 
political orientations. 

Keywords: Homeland Defense Superior Council, Naval Program, 
Naval Base, Danube-Black Sea Channel, shipyard, Commercial Fleet. 

George LASCU 


UNIFICAREA LEGISLATIVĂ ÎN PERCEPŢIA 
PROFESIONISTILOR DE LA „GAZETA TRIBUNALELOR“ (1933) 


România întregită s-a dezvoltat organic într-o modalitate care, 
fără a fi unică (elemente comune putând fi identificate atât la vecinii 
noștri, cât și la alte state europene), are o doză mare de 
individualitate; efortul de a obține un cadru juridic unitar a necesitat 
o lungă și sinuoasă gestație, dominată de Constituţia din 1923, punct 
central și reper incipient al amplului efort constructiv. Intreaga 
perioadă a fost marcată, într-un fel sau altul, în plan legislativ, de 
eforturile pentru realizare unificării legislative. Istoriografia 
românească! nu oferă mărturii directe, dar contextualizează epoca și 
fenomenul, prin asertiunile sintetice ale unor corifei ai istoriografiei 
românești?. 


* George LASCU, Universitatea „Ovidius” din Constanţa, Școala Doctorală de Ştiinţe 
Umaniste, Domeniul Istorie 

1 Istoria românilor, vol. VIII: România întregită (1918-1940) (Academia Română. 
Secţia de Ştiinţe Istorice şi Arheologie). Prof. univ. dr. Ioan Scurtu, 
coordonator. Dr. Petre Otu, secretar, Editura Enciclopedică, Bucureşti, 2003 
/856 pp. + 48 pl. color/. De asemenea, a se vedea pentru rezultatele 
istoriografiei de până la 1989 ampla sinteză - Mircea Muşat, Ion Ardeleanu, 
România după Marea Unire, vol. II. Partea I, 1918-1933; vol. II. Partea a Il-a, 
noiembrie 1933-septembrie 1940, Editura Ştiinţifică şi Enclopedică, Bucureşti, 
1986, 1988 /1.200+1.584 pp./ 

2 Ioan Scurtu, Monarhia in România 1866-1947, Editura Danubius, Bucureşti, 
1991; Idem, Gheorghe Buzatu, Istoria românilor în secolul XX, Editura Paideia, 
Bucureşti, 1999; Ion Agrigoroaie, România interbelică, Editura Universităţii 
„Alexandru I. Cuza”, Iasi, 2001; Ioan Scurtu, Viata cotidiană a românilor in 
perioada interbelică, Editura RAO, Bucureşti, 2001; Ion Agrigoroaie, România 
interbelică în paradigma europeană, Editura Universităţii „Alexandru I. Cuza”, 
Iasi, 2005; Idem, România interbelică — economie, administrație, apărare, Editura 
Universităţii Petrol-Gaze, Ploieşti, 2008; Ioan Scurtu, Politică şi viață cotidiană 
în România interbelică în secolul al XX-lea şi începutul secolului al XXI-lea, 
Editura Mica Valahie, Bucuresti, 2011; Idem, Istoria civilizației româneşti. 

Mărturiile de epocă sunt surse istoriografice consacrate; cu atât 
mai mult, mărturiile unor contemporani implicați direct în 
evenimente, ca profesioniști marcanți ai epocii. În speță, periodicele 
juridice românești reprezintă surse alternative? utilizate extrem de rar. 
Practic, nu am identificat în circuitul istoriografic românesc apeluri la 
ele. In acest sens, recuperarea documentara‘ pe diferite surse si 
paliere tematice nu poate decât să se constituie într-o primă etapă, 
necesară și obligatorie, pentru înțelegerea suplimentară a evoluţiei 
societății românești interbelice. 


Perioada interbelică (1918-1940), Editura Enciclopedică, Bucureşti, 2012; a se 
vedea şi sintezele — Ion Alexandrescu, Ion Bulei, Jon Mamina, loan Scurtu, 
Partidele politice din România (1862-1994), Editura Mediaprint, Bucureşti, 1995; 
Mihai Bărbulescu, Dennis Deletant, Keith Hitchins, Şerban Papacostea, 
Pompiliu Teodor, Istoria României, Editura Enciclopedică, Bucureşti, 1998; 
Florin Constantiniu, O istorie sinceră a poporului român, Editura Univers 
Enciclopedic, Bucureşti, 1999 (cunoaşte mai multe ediţii, revăzute şi adăugite; 
în 2008: ediţia a IV-a) 

3 Relev, în contextul temei de cercetare doctorală a subsemnatului (Evoluţii ale 
societății românești interbelice, reflectate în periodice juridice), comunicarea 
susținută în cadrul primei ediţii a Congresului Naţional al Istoricilor Români 
(Cluj-Napoca, 25-28 august 2016) — Surse documentare pentru istoriografie: 
periodicele juridice româneşti din perioada interbelică; această comunicare a fost 
susținută în cadrul secţiunii Raportul dintre cadrul politic și cadrul juridic în 
istoria românilor. Nu este inutil de menţionat prezența, de asemenea, în cadrul 
Congresului, a unei alte secțiuni dedicată istoriei Dreptului — Probleme actuale 
ale istoriografiei româneşti. De la politizarea istoriei la noile metode de cercetare 

4 Pasi in acest sens au fost realizați în ultima perioadă; a se vedea: George 
Lascu, „Opera legislativă națională realizată de Suveranul Ţării”, exprimată într- 
un număr festiv al revistei ,Justitia” (iulie-august 1938)”, în Virgil Coman, 
Luminiţa Stelian, Nicoleta Paraschiv (Grigore) (coord.), Profesor universitar dr. 
Valentin Ciorbea la 70 de ani. O viață în siajul muzei Clio, Editura Etnologică, 
Bucuresti, 2016, p. 167-201; Idem, Aspecte ale societăţii româneşti interbelice, 
reflectate în numărul inaugural al revistei ,,Justitia” (decembrie 1937), în Nicoleta 
Ciachir, Sorin Marcel Colesniuc (coord.), În amintirea unui istoric român: 
Nicolae Ciachir, Editura Etnologică, Bucureşti, 2016, p. 808-834; de asemenea, 
Idem, Cum a devenit o vacă ditamai calul. Cazuri amuzante de fals semnalate de 
Henri Stahl, în „Historia”, XVII, nr. 183, apr. 2017, p. 80-82; Idem, „Nimeni nu 
știe când să se retragă”. Despre pensionarea intelectualilor în interbelic, în 
„Historia”, XVII, nr. 185, iun. 2017, p. 80-82; Idem, La noi primează nu lupta de 
idei, ci lupta de persoane, în „Magazin istoric”, anul L, serie nouă, nr. 8 (605), 
aug. 2017, p. 51-5. 

„Gazeta Tribunalelor. Organ săptămânal juridic-social-economic” 
a apărut la București, în perioada 7 martie - 19 august 1919, fiind 
editat „sub direcţia unui comitet“5. Anunta o apariţie regulată, joi, un 
exemplar costând iniţial 25 de bani (foarte curând, prețul avea să 
crească la 1 leu). Abonamentul anual avea un cost general de 80 lei și 
un cost special de 40 de lei pentru avocați, magistrați și funcționari 
judecătorești. Redacţia și administraţia își aveau sediul în bulevardul 
Elisabeta nr. 1, București. 

Într-un cuvânt-înainte Către Cetitori, Comitetul (cu membri 
nenumiti) anunţă: „Azi, când toate clasele sociale se frământă pentru 
propasirea și atingerea idealului lor, azi când toate breslele își 
valorifică drepturile prin sacrificii meprecupetite, noi, care 
reprezentăm clasa cea mai cultă, trebuie să ne inaltam mai presus de 
interesele noastre zilnice și cu forțe unite să luptăm pentru 
menținerea prestigiului nostru de corp luminat. Pentru a usca 
neghina din ogorul nostru și pentru a ușura suferințele din sanctuarul 
dreptatei, apărem noi. Drumul nostru stim că va fi greu, dar suntem 
hotărâți, ținta noastră e ficsată și pasul ne e sigur și sănătos. Coloanele 
ziarului nostru se vor deschide primitoare tuturor acelora cari își fac 
un apostolat din îndeplinirea îndatoririlor pe care le au în justiție. D- 
nii magistrați, avocați și funcționari judecătoreşti isi vor putea spune 
cuvântul și cererile juste vor avea toată solicitudinea noastră. In 
schimb nu vom trece cu vederea nici o abatere. Ori ce ilegalitate va fi 
înfierată cu toată puterea pe care ne-o dă acest organ și voința noastră 
neclintită. Vrem o atmosferă nouă și curată în timpul dreptatei și o 
vom avea“ é, 

Proprietarii ziarului erau G. Cloni, Gh. Cotescu și Matei losefachi, 
primii doi fiind și prim-redactori, iar ultimul, director. Fapt relativ 
comun în epocă, ziarul a avut o apariţie în două serii: după nu mai 
mult de 15 numere, apărute relativ regulat, în 1919, incetandu-si 
apariția, pentru a o relua la nu mai puţin de unsprezece ani distanță, 
în 1930”: „S'au scurs 11 ani de atunci. Epocă tulbure în care patimile, 
stăvilite de puterea armelor și de grozăvia războiului, îngenunchiau 
înaintea ideii de drept și dreptate. Preoţii cari oficiau în templul 


5 Publicaţiile periodice româneşti (ziare, gazete, reviste), Tom III. Catalog alfabetic: 
1919-1924, Editura Academiei Republicii Socialiste România, Bucureşti, 1987, 
p. 414. 

* Comitetul, Către Cetitori, în „Gazeta Tribunalelor”, I, nr. 1, 7 mar. 1919, p. 1. 
7 Reapare în toamna anului 1930 (trei numere), continuând până în 1944. 
Publicaţiile periodice româneşti (ziare, gazete, reviste), Tom IV. Catalog alfabetic: 
1925-1930...., Editura Academiei, Bucureşti, 2003, p. 453. 


293 


https://biblioteca-digitala.ro 


justiției aveau cuvântul. Noi am ridicat atunci un mic altar unde se 
putea vorbi. Cuvântul scris era purtat de-a lungul tarei si nazuintile 
împărătești. Dar după putin timp un fulger a căzut asupra noastră si 
ne-a frânt avântul, dar nu ne-a doborât. Azi, când cerul întunecat 
ameninţă, când toți slujitorii justiției sufăr, din experienţa trecutului 
strângându-ne forțele, aprindem din nou făclia, pentru ca să se facă 
lumină în bezna ce ne înconjoară. Avem convingerea că nu este totul 
putred în templul zeiței Themis și, cu această credință, pornim la 
drum. Vom scormoni putregaiul și vom avea desigur dușmani, dar 
fulgerile lor nu ne vor mai atinge, pentru că am devenit imuni. Vom 
da pe fata nedreptatile si sub acoperișul nostru isi vor găsi adăpost 
slovele celor drepti si buni. În rândurile noastre nu se vor strecura 
patimi politice, pentru că singura politică pe care o facem este aceea a 
profesiunei noastre. Suntem prea îndrăgostiți de ea ca să o părăsim și 
prea recunoscători ca să o trădăm. Apariţia noastră justifică acest crez. 
Vor fi multi de părerea noastră? Adevarati slujitori ai justiţiei, aveți 
cuvântul“s. 

La un an de la reaparitie, perioadă în care s-a intenționat o 
frecvență lunară a tipăririi, I.Gr.Perieţeanu sintetizează rolul 
periodicului: „sărbătorirea unui an dela reaparitia unei publicatiuni 
de specialitate apare în ochii tuturor ca un eveniment de osebită 
însemnătate. Câtă perseverenţă si câtă abnegatie dovedește aceasta 
aniversare! Ce sfortari i-au trebuit confratelui distins Cotescu pentru a 
se sustrage el însuși și a sustrage și pe colaboratorii săi dela 


8 Direcţia, Cuvânt înainte, în „Gazeta Tribunalelor”, 20 octombrie 1930, p. 1. 
În același număr, exemplificativ: Gh. Cotescu, Politica și bara, la p. 1 — 
întregul material este o demonstraţie vastă, împănată cu multe exemple din 
viata cotidiană, a următoarelor asertiuni: „S-a spus că avocatul are două 
profesiuni, politica si bara, dar spre a fi drepţi trebue să recunoaștem că dacă le face 
pe amândouă, atunci nu are niciuna. Ambele sânt exigente și tranzacțiile nu pot 
decât să dăuneze amândurora. De obiceiu, pentru sufletele comune, pentru demagogi 
și oportunisti, bara, care nu le poate da satisfactiile visate din lipsa lor de chemare, 
nu este decât o trambulină care-i aruncă în vâltoarea luptelor politice, unde-i 
așteaptă, mai ales în timpurile de față, onoruri si averi”. De asemenea, X, Ceva 
despre unele dimisii - p. 2 -; Traian Romulus Scriban, Lăsaţi d-lor Politiciani în 
pace, Parchetele și Cabinetele de Instrucție! - p. 3; Cerber, Pripeală - p. 3; 
Clautius, Colegele - p. 4; Justus, Se tulbură apa - p. 6 (despre obligatiunile luate 
înainte de război); xxx O ținută de rigoare la desbaterile judecătorești. Nu se va 
pleda cu pălăria în cap și în haine de sport, iar avocatele nu vor mai apare cu brațele 
goale și prea luxos îmbrăcate - p. 6; C. Galaţi, O lege care ne trebue - p. 7; Caton, 
Clientela flotantă - p. 7 - s.a.m.d. 

preocupările luptei pentru trai spre a se devota scrisului, în schimbul 
singurei satisfactiuni de ordin moral pe care ţi-o dă munca închinată 
marilor interese ale propriei tale profesiuni, și mai mult, poate, ale 
magistraturei, care alături de armată constituie reazămul de căpetenie 
al unei națiuni? (...) «Gazeta Tribunalelor» și-a propus să 
îndeplinească importantul rol de santinelă a locasurilor din tot 
cuprinsul țării în care se împarte dreptatea. Intelege să stea de garda 
și să dea semnalul de alarmă. Coloanele ei sânt larg și sincer deschise 


? A se vedea, ca arc peste timp pentru evoluţia istorică a problematicii, I. Gr. 
Perieteanu (decanul Baroului la acea dată), Reforma constituțională a Statului 
Român, în „Justiţia“, nr. omagial, iulie-august 1938, p. 5 (selectiv, dintr-un 
articol de mari dimensiuni): „Nu-mi propun să fac, în cadrul acestui articol 
omagial, o descriere amănunțită a procesului morbid ce a format obiectul celor trei 
conferințe pe cari le-am rostit în 1934 şi 1935 la Bucureşti şi la Braşov 
(Desorientare şi Dibueli; Patologie Socială). E suficient să repet că vechiul 
nostru regim a oscilat între două politici: o politică de neprevedere, datorită căreia 
n'a putut elimina surprizele viitorului; o politică de neprevenire, care a împiedicat 
anularea evenimentelor ce aveau să vie. Suveranul nostru, care cumulează în 
persoana Sa un sumum de inteligență, de cultură şi virtuți nu se putea să conceapă 
«0 regalitate anonimă, desîncarnată, şi fără personalitate», din care decurge, după 
cum observa temeinic Ch. Maurras, o gestiune administrativă arbitrară, datorită 
inexistentei unei înalte puteri politice. Suveranul întotdeauna în curent cu treburile 
publice a deprins, probabil, din bilanțul activității instituțiilor de Stat o crudă 
realitate, aceia că «numărul exagerat de organe ale văzului creia viziuni discordante 
şi leneşe; iar în ce priveşte inițiativă, nouă sute de capete excelau în a paralitza o 
mie opt sute de braţe». Strălucitul rezultat al plebiscitului a dovedit, chiar pentru 
cei mai îndărătnici, acordul deplin dintre Suveran şi Națiune. Norodul, în bunul lui 
simț elementar, şi-a dat seama că numai persoana monarhului, printr-o cumpănită, 
dar neşovăielnică guvernare (sprijinită de o putere colectivă auxiliară compusă din 
valori, elanuri şi dinamisme) il poate feri de prabusirile pe cari le atrag in mod fatal 
după ele incoerenta şi instabilitatea. Norodul a înțeles din moment ce, în toate 
chipurile, e destinat oblăduirii, ceia ce interesează e să fie bine guvernat; că 
primejdiile puterii ori cât ar fi ele de mari sunt un nimic faţă de riscurile pe cari le 
implică lipsa de putere. Toate popoarele, observă Andre Maurois, în desordine, 
preferă securitatea libertăţii, cu care n-ai ce face când te-aşteaptă hecatomba — 
Românimea nu putea gândi altfel. Țăranul român, simbolist din fire, adânc pătruns 
de sentimentul monarhic, a primit noua formulă constituțională exclamând ca 
țăranul provental francez: «- Priviţi soarele. El singur face să-ncolţească şi să se 
coacă recoltele pe pământ!», «— Priviţi turma: Are un singur păstor!» Să ne 
proslăvim aşa dar Soarele şi Păstorul. Şi să ascultăm cu milă chitditul cârtiței 
politicianiste care se zbate buimacă în fața galeriilor şi muşuroaielor distruse”. 

tuturor voitorilor de bine ce stau dincoace de bară. Nici odată 
rândurile tipărite ale acestor coloane nu vor sluji drept ite pentru 
intrigi și infamii. Din potrivă, au fost, sunt și vor fi cărăruri ideale, 
spre nobile idealuri profesionale“. 

Dintre temele dezbătute, unificarea legislativă", chestiune 
pendinte în epoca interbelică, a făcut obiectul unor aplecări speciale. 
Prin filtrul perspectivei unor eminenti profesioniști ai dreptului, 
contemporani cu evenimentele, putem reconstitui fidel părți din 
conștiința profesioniştilor dreptului referitoare la o problemă 
fundamentală a României întregite. 

La sfârșitul lui 1930, Gh. Cloni realizează o introducere în 
problemă: „au trecut atâția ani dela înfăptuirea unității noastre 
naționale și vedem cu mâhnire că nici până în prezent nu s-a înfăptuit 
unificarea legislativă, atât de necesară existenței noastre de stat. Ne 
întrebăm cu toții îngrijoraţi, pentru ce atâta greutate și întârziere să 
punem ordine în trebile justiției? Când în Parlamentul nostru, sub 
diferite guverne, dela încheierea păcii până azi, s-au votat legi 
nenumărate, unele chiar de infimă importanţă, suntem indrituiti să ne 
mirăm și să întrebăm: oare, dacă n-a existat, nu există un ministru al 
Justiţiei cu mai multă bunăvoință pentru a accelera votarea unificării 
legislaţiei în România întregită? Chestiunea de timp nu mai poate 
forma o scuză, căci, dacă e adevărat că pentru o asemenea inițiativă 
legislativă a fost nevoe de timp, credem că 11 ani ajung și orice altă 
întârziere, pe lângă neajunsurile la cari suntem 'expuși, ne creiază și 
titlul de incapacitate, si mijlocul cel mai nimerit ca inamicii noștri să-l 
speculeze, în contra consolidării noastre. Ne facem ecoul tuturor, cu 
grije si drag de această tara și cerem celor în drept si cu răspundere să 
grăbească cu o oră mai curând această mare operă, să ne dea o lege 
pentru toți, chibzuită astfel, să împace pe toți fiii acestei tari ca, atunci 
când hotărârile se vor pronunţa în numele M.S. Regelui, ori în numele 
legei, să fie pronunţate în numele legilor românești, iar nu în numele 
legilor străine“.12 


10 I, Gr. Perieteanu, O remarcabilă aniversare, în „Gazeta Tribunalelor”, XI, nr. 
1, 20 oct. 1930, p. 1. Despre personalitatea lui Perieteanu, a se vedea Alex. 
Velescu, Bara românească contemporană: Perieteanu, în „Gazeta Tribunalelor”, 
XIII, nr. 4, 20 ian. 1933, p. 3. 

1 O lucrare clasică, Andrei Rădulescu, Unificarea Legislativă (Academia 
Română), Cultura Naţională, București, 1927 /44 p. 

12 Gh. Cloni, Despre Unificare, în „Gazeta Tribunalelor”, XI, nr. 3, 20 dec. 1930, 


p. 2. 


296 


https://biblioteca-digitala.ro 


În 1933, chestiunea devenise acută, făcând obiectul unei serii de 
intervenții („unele contrazicatoare”), dintre care recuperăm, pentru o 
privire de ansamblu a fenomenului, opiniile unor corifei ai dreptului 
românesc: „Se petrece acum sub ochii noștri un eveniment căruia nici 
chiar noi, juriștii, nu îi dăm importanţa ce i se cuvine. Se revizuesc 
toate codurile noastre fundamentale, se schimbă din temelie 
așezământul nostru legislativi3. Cod Civil, Cod Comercial, Cod Penal, 
Procedură Civilă și Penală se schimbă toate de la o zi la alta, iar 
«comisiunile mixte» lucrează undeva, intr’o sală, în mijlocul 


13 A se vedea o contextualizare la avocatul Friederich Weinberg, Spre 
unificarea legislativă, în „Gazeta Tribunalelor”, XIII, nr. 6, 20 mar. 1933, p. 2: 
„Pe birourile Corpurilor legiuitoare s-au depus proectele de cod civil, cod comercial, 
procedură civilă, ce urmează să fie votate pe întinsul Ţărei. Această legiferare este 
așteptată cu viu înțeles de toţi cetățenii țării, fiindcă reprezintă o mare operă 
socială, o dărâmare de barieră între diferitele provincii, guvernate azi de legiuiri 
diverse, un început de unire în muncă, în justiție, în dreptate. După unirea cea mare 
teritorială — care a dat expresiunea vie a unităței neamului, pentru consolidarea si 
desăvârșirea întregirei lui, unificarea legislativă complectează și desdvarseste visul 
milenar al poporului român. Baza statului este ideia de justiție — asigurată prin cei 
mai destoinici fii ai unui neam — magistrații, cărora le este încredințată siguranța 
statului — viata și avutul cetățenilor, viitorul neamului. Aceiasi lege, care 
sintetizează o normă de orientare — o regulă de manifestare — va fi aceiași de la 
Nistru până la Tisa și de la Dunăre până la Mare, și spiritul de siguranță, de 
muncă, de activitate rodnică si fecundă va lua un puternic avânt în fata legiuirii 
uniforme — în fata asigurărei dreptului ori unde cetățeanul este pe teritoriul Ţărei. 
Cine nu cunoaște desolarea firească si pesimismul periculos care coplesea sufletele si 
opria pe comercianți să încheie afaceri cu colegii lor din Transilvania, Bucovina, 
Basarabia și reciproc — tocmai din pricina lipsei de unitate in legiuire, din pricina 
variatelor și infinit de complicate rudimente de drept, care uluiau pe advocatul care 
se încumeta să abordeze o apărare în legiuirile provinciale? Unificarea comercială, 
civilă și penală va aduce respectul și siguranța capitalului ca factor de circulatiune; 
va aduce respectul proprietăței și libertatea în activitatea comercială — fără de care 
nu se poate să existe progres, va stimula inițiativa, va da curs liber activităței 
industriale și comerciale, şi va pune frâu pornirilor care prejudiciază interesele 
cetățenilor si viata lor. Inovatiunile fericite, introduse în legiuirile unificate, vor 
avea un puternic ecou în sufletul cetățenesc și o viaţă nouă, trepidantă, de activare 
și de muncă productivă, va fi ecoul prelung și puternic al aplicărei legiuirilor de 
unificare. «Gazeta Tribunalelor», apărătoarea dreptului și purtătoarea de cuvânt, ca 
tribună mândră si liberă a advocatilor români, salută această măreață operă de 
legiferare — creatoare de mari speranțe pentru progresul justiției româneşti”. 

indiferentei generale, cu o febrilitate ce contrastează cu încetineala 
pusă până acum. 

- Foarte bine se face, ar putea riposta un revizionist. Trebue 
câștigat timpul pierdut. 

- Nu e tocmai așa, ne-am permite noi să răspundem. Nici cele 
l'alte tari mările n'au reușit încă să-și aibă unificarea. 

Dar repercursiunea bruscă cu care d. Ministru al justiției a depus 
într'o banală după amiază la Cameră teancul de proecte noi cu mii de 
articole, si somptuoase expuneri de motive, graba ce pune d. M. 
Popovici a trece cât mai repede aceste coduri monumentale prin 
comisiile sale totd'auna descomplectate, ascunde sau o regretabilă 
ușurință de procedare sau vanitate naivă de a-și lega cu orice pret 
numele de opera redutabilă a Unificărei. Procedura asta pripită, mie 
însă îmi e fără teamă că se ascunde și altceva, pe care nu mă sfiesc să-l 
spun aici limpede. Am credinţa că toți aceia cari critică si ponegresc 
spiritul latin al legislației noastre din Vechiul Regat; toți aceia cari, 
crescuți sub stăpânirea Austro-maghiară au fost siliți să înveţe din 
tinerețe această legislaţie străină și nu cunosc de loc pe a noastră din 
regatul liber — se grăbesc să profite de puterea unui guvern prezidat 
de un ardelean și condus în ale justiției de alt ardelean, pentru a face 


o unificare după concepția și dorinţa altui ardelean, care e redactor al 
proectelor! (subl. în text) 
Spun aceasta în toată cunoștința de cauză. În adevăr, în primii ani 


de după războiu, când s'a pus problema Unificărei, cine nu-și aduce 
aminte de campania violentă a fraților din provinciile alipite, contra 
ideei de a se întinde peste tot legislația noastră românească? (subl. în 
text) Cine nu-și aduce aminte de nechibzuita atitudine a unora de a 
propaga concepţiile nemtesti și maghiare ca superioare a lor noastre?! 
Ti se părea că noi am trăit până la 1919 intr’o stare haotică, că am avut 
aici legi arhaice și inferioare, că nu aveam un Stat de drept între 
Carpaţi si Dunăre, ci un biet trib barbar oarecare... Se pierduse si 
mândria naţională și simțul măsurei si mai ales bunul simţ. «Sau 
aruncăm la coș codul Napoleon și ne adăpăm la izvoarele de la Buda- 
Pesta, sau Unificarea nu se face!» iată de ce oamenii noștri politici au 
ezitat cu drept cuvânt în fata problemei. S'a lăsat mai bine problema 
să doarmă, de cât să adăugăm încă un izvor de greutăți sufletești, la 
atâtea altele... Am lăsat timpului sarcina să lumineze rătăcirile. Si iată 
de odată curentul ardelean triumfând. Deși nejurist, d-l M. Popovici 
într'o bună zi ia repede sub brat teancul de coduri făurit de d. St. 
Laday, juristul așa de priceput al legilor maghiare, și le aruncă pripit 
pe masa comisiilor sale parlamentare. Ce spirit domină aceste coduri? 
Ce concepție generală le-a inspirat? Revizuim și îndreptăm, sau 

aruncăm la coș întregul nostru aşezământ napoleonian cu care azi 
Franța trăește destul de bine, pentru a ne aventura în coduri 
totalmente noui după nu știu ce concepții germano-ungare? 
Mărturisesc că timpul nu mi-a permis să aprofundez articol cu articol 
tot teancul de coduri cu care mi-a hărăzit masa de lucru Onor 
Minister de Justiţie. Se cere mult timp pentru așa ceva. Și numai după 
un minuțios examen al întregei opere poţi stăpîni concepţia ei bună 
sau greșită, și poți apoi păși la cercetarea fiecărui articol. Graba cu 
care s'a procedat si se discută, condamnă la o regretabilă 
superficialitate lucrarea comisiunilor. De aceea cu regret m'am 
abținut de a participa la ele. 

O larga discuție de presă trebuia să preceadă lucrarea 
comisiunilor, căci dacă au trecut 12 ani fără mult folos, să nu se uite 
că proectul codurilor de azi îl cunoaştem abea de 2-3 luni! Înainte de 
toate trebuia dezbătută pe larg si sintetic concepția generală a nouei 
legislații. Aceasta e principalul. A «revizui» nu înseamnă a arunca la 
coș tot ce ai. A revizui înseamnă a îmbunătăți ceea ce s'a acumulat 
prin munca atâtor generații. lar dacă ai vrea totuși printr'un orgoliu 
imprudent să creezi din temelie o nouă codificare napoleoniană în 
care Tronchet și Porlalis sunt reprezentați azi prin amicii noștri X. și 
Y. — rămâne să se examineze mai întâi, de către tot ce viața noastră 
juridică are mai strălucit, la ce directive generale să ne oprim, ce spirit 
preferim, ce tendinti sociale încurajăm. Un cod civil nu e numai operă 
de eruditiune, nu e operă de cabinet. E si operă de guvern, în care 
tendințele de politică generală și socială își au un rol precumpănitor. 
Viaţa fiecăruia dintre noi se aşează pe temelii noi. 

Citesc însă în „Curierul Judiciar” o serie de articole semnate 
„Judex”, în care autorul demonstrează sub titlul «Înstrăinarea 
Codurilor» că actualele noastre coduri au fost complect înlăturate, 
contrar afirmaţiunei din expunerea de motive a d-lui ministru de 
Justiţie. Ceva mai grav: alcătuitorul nouilor coduri, cari s'a inspirat 
fireşte din acele coduri pe cari a lucrat toata viata si pe cari le 
cunoaște și le admiră: codurile germano-maghiare! Nenumăratele 
citate exemplifică aceste grave constatări, cari în conditiunile în cari 
s'a alcătuit codul și procedura civilă, erau de așteptat. Și atunci mă 
întreb, si rog si pe colegii mei din diversele comisiuni să se întrebe si 
ei: putem și vrem noi să mergem pe această cale? Am fost și suntem 
noi așa de inferiori ca legislație încât, înăbușindu-ne o elementară 
mândrie națională, să acceptăm smeriti concepțiile maghiare? Ce 
hohot de râs ar fi, cu drept cuvânt, mâine la Buda-Pesta și ce trist 
certificat de pauperitate ne-ar arunca în față lumea științifică din 
Apus! 

Nu propovăduim aici sovinismul științific. Departe de asta. Dar 
nu se poate tăgădui că într'o operă de Unificare a unei tari întregite, 
este și o mare latură politică. Ce facem noi cu ea? Alunecând la 
discuție articol cu articol am impresia că nu vedem pădurea din cauza 
pomilor. Şi avansăm astfel pe un drum profund greșit, de pe care va 
trebui să ne întoarcem. Personal am până acum din ceea ce am citit 
aceiași impresie ca si colaboratorul Curierului Judiciar. As fi fericit să- 
mi schimb părerea când voi isprăvi studiul pacient al codurilor. Dar 
mă îndoiesc. Până atunci lumea noastră juridică trebuie să se miște. 
Un cod civil e ceva prea grav ca să-l privim cu indolenta noastră 
cunoscută. Voi reveni.” 


„Se anunţă în fine ca o realitate Comisiuni și paracomisiuni'5, 
compuse în bună parte din personagii cari acum apar drept capacități 
de nediscutat, puse să ne așeze și să ne cimenteze sufletul și viața, 
muncesc, se agită și toarnă în texte toată știința de care sânt capabili. 
Cinste lor! Această muncă și aceste lumini ne vor da siguranţa zilei de 
mâine. Un lucru însă nu trebuie uitat: că suntem o tara latină și apoi 
că spiritul latin ne-a ținut si ne tine si că tot acest spirit ne-a unit. 
Când s'a introdus Codul Napoleon nu ne-am simţit deloc stingheri, 
desi se părea că ruptura cu trecutul ne va desechilibra. Multe legi din 
cele care ne cârmuiseră înainte, respinse de noi și de sângele nostru, 
impuse doar de forța împrejurărilor, au căzut si nu le-am regretat (...) 
Asa a cerut destinul. În dragostea noastră nemărginită si 
neprecupetita am îndurat toate lipsurile, ne-am distrus tot ce-am avut 
mai bun, numai să vedem înfăptuit idealul național. Și când a sunat 


1 C. Xeni, Unificarea Legislativă, în „Gazeta Tribunalelor” XIII, nr. 8, 20 mai 
1933, p. 1. Despre Constantin Xeni, a se vedea Alex. Velescu, Bara românească 
contimporană: C. Xeni, în „Gazeta Tribunalelor”, XIII, nr. 5, 20 feb. 1933, p. 3,4 
15 Despre o „comisiune” mai putin cunoscută, a se vedea Traian Gh. Dimitriu- 
Soimu, Încercări de unificare legislativă în Balcani, in „Gazeta Tribunalelor”, 
XIII, nr. 4, 20 ian. 1933, p. 7: „În octombrie 1931, cea de-a doua Conferință 
balcanică ținută la Istanbul (Constantinopol) a hotărât instituirea unei comisiuni 
interbalcanice de jurişti, pentru unificarea dreptului. Între 11-13 iunie 1932, la 
Belgrad, s-a organizat o săptămână juridică, la care au luat parte numai delegați din 
Turcia, Grecia și Jugoslavia (...) La 22 octombrie 1932, Comisia pregătitoare juridică 
s-a întrunit la București, alegând ca președinte pe d-l V.V. Pella, prof. la 
Universitatea din lași și ca secretar general permanent pe d-l Dr. G. Popovici 
(Jugoslavia) (...) Cu această ocazie s-a emis ideia constituirei unei Uniuni Juridice 
Balcanice, asupra căreia se va mai discuta. Comisiunea pregătitoare astfel cum şi-a 
început lucrările, permite a netezi terenul și a pregăti unificările legislative dorite”. 


300 


https://biblioteca-digitala.ro 


ceasul, elanul nostru nu l'am precupetit. În același elan ar fi fost bine 
ca, în primele zile de bucurie a unirei, să fi întins pe tot cuprinsul 
României întregite legile acelora ce s'au sacrificat (...), fără condiţii, ca 
o înțelegere a unității neamului, ca o pecetluire a voinței de a creşte și 
trăi, sub acţiunea salvatorului ferment latin. 

Până azi am fi avut o unificare perfectă, s'ar fi asimilat tot ce-ar fi 
fost bun și s'ar fi modificat tot ceea ce n'ar mai fi corespuns timpului 
și cerințelor de unire. 

Ce trist spectacol! Trecând Carpaţii și intrând cât mai adânc în 
inima frumoasei și bogatei Transilvanii, dacă împrejurarea va face să 
vii în contact cu autoritățile judecătorești vei fi străin. Nu vei înțelege 
nimic sau prea putin. Legile adaptate intereselor si firei maghiare se 
aplică și azi. Unirea sufletească se destramă și ea din cauza lipsei de 
coeziune dintre lege și interesele supreme ale neamului. 

O limbă trunchiată, plină de termeni neintelesi și uneori ridicolă, 
săracă și imposibilă, circulă prin birourile autorităților judecătorești și 
cu ea se împarte dreptatea. Este limba legilor sub care românii au 
suferit, este limba pe care n'o putem primi. Si dacă fraţii noștri s'au 
obișnuit cu ea și dacă expresiile technice li se par acceptabile... [două 
rânduri cu lectură nesigură] ..., să nu lase să se întindă ca o pecingine 
pe corpul viguros al românismului. Luaţi proectul de cod civil și 
studiati-l, veți găsi lucruri de neînțeles, spuse într'o limbă pe care noi 
n'am cunoscut-o încă. 

Credeam că timpul ne va face mai intelegatori. Că dacă s'a pledat 
mult timp în unele ținuturi într'o limbă care nu era oficială, că dacă în 
birouri se vorbea asa fel încât tu român nu intelegeai, că dacă 
scripturile oficiale erau un adevărat atentat la limba românească, în 
ziua când va veni unificarea, toți locuitorii României Mari vor trebui 
să primească o legislație care să fie a noastră, turnată într'o limbă care 
să nu aibă nimic în comun cu ceea ce a fost în trecut. Nu putem crede 
totuşi că ne-am înșelat în așteptările noastre. Codurile nu vor rămâne 
așa cum au fost elaborate. Se plămădesc acum și timp este încă, până 
vor căpăta puterea de lege să se desăvârșească în spiritul neamului și 
să fie adaptate cerințelor lui vitale. 

Ştim, e greu de rupt cu trecutul, cu obiceiurile, cu ceea ce am 
învățat. Dar nu mai este vorba de noi, cei de azi, e vorba si de 
strămoșii noştri. Noi nu cerem însă prin aceasta concesii și sacrificii 
dela frații noștri desrobiti, noi cerem înțelegere. Nu prin faptul că 
suntem miezul în jurul căruia trebue să militeze supuse toate 
energiile, cerem să domine spiritul latin, ci pentru că acest spirit este 
specificul rasei noastre și tot ce s'ar face în contra lui se răzbună și se 
răzbună groaznic. 

Nu spune că legile maghiare, germane sau rusești, cari au cârmuit 
până acum ţinuturile alipite, nu au fost sau nu sunt bune, precum nu 
putem spune nici de legile engleze sau japoneze că sunt rele!€. Dar ce 
avem noi comun cu ele? 


1 A se vedea exemplificativ (inclusiv pentru potenţialul documentar al 
revistei), în contextul percepției sistemelor și concepțiilor juridice străine, 
Valentin I. Popescu, Realizări fasciste în justiţie. Cu prilejul primului deceniu de 
viață fascistă, în „Gazeta Tribunalelor”, XIII, nr. 3, 1932, p. 6: „Energica mișcare 
fascistă, de o captivantă si rapidă desfășurare, a știut să imprime manifestatiunilor 
post-belice un nou ritm de viață si de acțiune, impunând statului italian îndrăznețe 
realizări legislative (...) războiul transformase peninsula italică în prizoniera unor 
curente incendiare, a căror existență ajunsese să amenințe însuși Statul, lipsit de 
voință si pradă luptelor sociale. Statul liberal-democrat, cu o tradiție atât de 
puternică în Franța si realizat cu sacrificiul atâtor secole era considerat în Italia 
drept o existență împovărătoare, prilejuind neîncrederea si revolta in contra 
autorităților publice. Conducătorii gărzilor roşii își propagau tot mai intens opera 
lor de distrugere și ametiti de succesul primelor victorii svârliau invective murdare 
Tronului și destrămau organizația Statului prin greve, atentate și ciocniri 
sângeroase de stradă (...) Întronarea fascistă a fost o cauterizare necesară, aplicabilă 
în primul rând conștiinței civice, printr-o nouă educaţie politică și disciplină 
guvernamentală. Primii ani, cu un caracter de tranziție atât legislativ cât și politic, 
se rezumară concludent în discursul Ducelui din 3 ianuarie 1925, când schița 
salvatoarea doctrină a statului fascist. Înainte de a trece la revizuirea legislației 
generale, noul conducător a socotit mai întâi să-și impună noua concepție de Stat, 
făcând aspre rechizitorii doctrinei individualiste, perimată si păgubitoare. Pe ruinele 
statului liberal-democrat el înalță tânărul stat fascist, care nu vedea în individ decât 
un mijloc de realizare a scopurilor sale proprii, o forță utilă numai întrucât se 
identifică necesităților vieții nationale. Individul nu mai valorează decât ca un 
instrument al Statului, aceasta fiind suprema formulă de o dominantă austeritate. 
Cu această lapidară concretizare a doctrinei sale, Nimic în afară de Stat, nimic 
contra Statului, conducătorul Italiei fasciste trece la stricta aplicare a principiilor 
sale și numai prin câteva legi modifică tradiționala fizionomie a organelor 
fundamentale de Stat. În primul rând, prin legea din 24 Decembrie 1925 asupra 
prerogativelor Șefului Guvernului își atribui un rol decisiv în guvernarea fascistă. 
Între miniștri există mai mult decât o simplă solidaritate formală, există o unitate de 
direcție si de acțiune, o coheziune programatică ce dă ce (...) format din 
reprezentanții principalelor organizatiuni și prezidat de Șeful Guvernului, marele 
Consiliu al Fascismului a dobândit cu timpul si mai ales prin legea din 14 
Decembrie 1929, delicate funcțiuni, în special cu caracter politic. Partidul se 
identifică tot mai mult cu Statul. Numai după această reîntinerire a Statului în 
spiritul doctrinei anti-individualiste, activitatea legislativă se manifestă și în 

Interesul neamului — și numai de el trebui să vorbim când e vorba 
de o înfăptuire asa de mare - nu cere oare să i se dea aceea ce este 
specific lui, ca ceva natural? Și dacă este așa, de ce oare să năpădească 
legiuirile de mâine un spirit străin nouă, străin nouă românilor care 
am știut trăi și muri pentru păstrarea specificului nostru național? De 
ce mâine, inerente modificări și puneri la punct, când azi cu o 
înțelegere mai bună a rostului acestei opera, s'ar putea face aceea ce 
trebue să se facă? 

Membrii onoratelor comisiuni si subcomisiuni, savanţi de marca 
sau improvizati de diferite partide, să nu uite în primul rând că sunt 
români si că stau în fata viitorului să fie judecaţi. Nu cerem să se facă 
abstracții de tot aceea ce știința și experiența a dovedit ca bun, dar 
cerem să se primească numai ceea ce se poate armoniza cu sufletul și 
tradițiile noastre, pentru ca legea să nu fie o abstracție abia înțeleasă 
și tălmăcită de specialiști, ci o necesitate tasnita din intuiţia 
poporului. 

Numai atunci cei însărcinați cu această mare operă vor putea 
spune că şi-au făcut datoria către neam, numai atunci vor bine merita 
dela cei ce ne vor fi urmași. Suntem la o răspântie a istoriei. Azi 
popoarele se silesc să se afirme printr’o unitate sufletească si 
legislativă desăvârșită, pentru ca această închegare să reziste 
curentelor de destrămare pornite cu atâta cerbicie din tabăra celor 
învinși. Ori ce slăbiciune și ori ce neînțelegere a marilor clipe pe care 
le trăim, poate să aibă urmări incalculabile. 

Legea este cimentul care ne leagă sufletele. De aceea atenţia 
trebue să ne fie încordată asupra acestui material. Noi, cei ce ne facem 
datoria strigând deocamdată deceptia ce ne-a cuprins, când am văzut 
cât de înstrăinate ne sunt codurile ce ni se pregătesc. 


celelalte direcţii a vieţii juridice si reforma generală a codurilor Italiei începu prin 
codurile penal si de procedură penală, ce-au și intrat în vigoare la 1 Iulie 1931. O 
legiferare nouă stă la baza tuturor organizatiunilor, coordonând în acelaș spirit 
diversele forme de viață. Statul fascist, condus de o experiență matură și ridicat prin 
sacrificiul atâtor energii tinere, și-a sărbătorit luna trecută zece ani de biruintd. 
Prin prețuirea tineretului azi și cultivarea lui într-un spirit de justiție socială, Italia 
își asigură însuși viitorul ei de mâine”. O ultimă abordare românească, Carmen 
Escu Miiller, Evaluări ale opiniei publice românești asupra fascismului italian 
(1922-1943), Editura Argonaut, Cluj Napoca, 2016 /414 p./. (lucrare ce își 
justifică doar partial titlul; în fapt, sunt „unele” evaluări [,,unele percepții” 
fiind și mai adecvat], cercetarea fiind făcută pe baza studiului unui număr 
destul de limitat de periodice). 

Aşteptăm cuvântul marilor noștri juriști, magistrați $i avocaţi, 
cărora le punem cu dărnicie și cu dragoste coloanele noastre la 
dispoziție“. 


„La sub-comisiunea Dreptului Comercial, de când am început să 
particip la lucrări, mi-am dat, după puteri, prinosul meu de muncă și 
de experiență. Ante-proectul Codului Comercial nu e susceptibil de 
criticele aduse celorlalte proecte. S'a ţinut seamă de observatiunile 
făcute, de doctrină, de stadiul jurisprudenţei. Toţi membrii și 
referentii Consiliului legislativ, magistrați, avocaţi, reprezentând 
diferite partide, iau efectiv parte la lucrări. Dar... E un «dar» la mijloc. 
Lozinca este: «iute». Dacă germanii, când e vorba de război, 
intrebuintau cu predilecție «Und jetzt Rasch!», când a fost vorba de 
legiferare au mers foarte, foarte «langsam». Dovada, Codul lor Civil. 

Iuteala cu care in cele patru secţii ale Senatului Comisiunile 
lucrează la Codificare, este periculoasă pentru articolele de legi. 
Articolele de legi nu sunt articole de ziar, scrise în viteza zilelor care 
trec. Ele vor trebui să guverneze viata economică si socială a unei tari, 
decenii. Pilda o avem: Codul Civil de vre-o 70-80 de ani, Codul 
Comercial de circa 50 de ani etc. 

Articolele de Cod trebuie să reziste încercărei vremei. Ele nu 
seamănă cu acel frunziș pe care Octombrie îl îngălbenește și 
Noembrie îl alungă! 

Este bine că opera Consiliului Legislativ a dat ochii cu critica 
altora. S'au adus observatiuni din practica de toate zilele, s'au 
modificat textele propuse după nevoile actuale ale societatei noastre. 
De-abia acum fiecare Cod în parte trebuie armonizat. Trebuie puse în 
concordanţă textele admise, pentru ca dintr'un cod să facem ceva 
unitar. Ori cât de vigilentă ar fi o comisiune compusă dintr'atâtea 
persoane, scapă contradictiuni între numeroasele articole cari 
formează un Cod. 

Şi-apoi: Coordonarea Codurilor între ele. Desi odăile la Senat sunt 
vecine, comisiunile lucrează în mod deosebit. Textele elaborate de 
fiecare în parte trebuiesc coordonate. Altfel ne vom trezi cu 
«Unificarea» fiecărui Cod în parte și cu deosebiri de concepții între 
Coduri. Ni s'a atras atentiunea asupra multor nepotriviri între modul 
de a vedea a unei Comisiuni din camera vecină. Să se tie seama acum 
de observatiunile făcute. Lucrările acestea pregătitoare sunt prețioase. 
Să se coordoneze apoi Codurile între ele. Să se tie seamă acum de 


17 Gh. Cotescu, Tot unificarea legislativă, în „Gazeta Tribunalelor” XIII, nr. 8, 20 
mai 1933, p. 1. 

observatiunile făcute. Lucrările acestea pregătitoare sunt prețioase. Să 
se coordoneze apoi Codurile între ele. Să se puie în evidență 
contrazicerile dintre Coduri cari să fie supuse plenului tuturor 
comisiunilor. Numai astfel nu vom avea o unificare neunificată și nu 
vom fi siliți a recurge mereu la parlament pentru a se putea armoniza 
diferitele coduri. Modificările ulterioare și punerile la punct vor strica 
frumusețea operei, vor da aparenţa de cârpeală unui monument care 
trebue să să iasă desăvârșit, dela început, din mâna specialiștilor. 

A trecut destul timp peste noi dela întregirea neamului ca din 
experiența trecutului și cu înțelegerea nevoilor neamului și a 
situațiilor să fim capabili să dăm un monument legislativ închegat și 
unitar, tot astfel după cum este și sufletul poporului întreg!5. Deci sa 
nu ne grăbim. 

Desigur că oricare Ministru are dorința de a-și lega numele de 
unificarea legislativă. Să nu uităm, și aceasta o spunem încă odată, că 
legile de bază ale unui popor nu sunt efemere ca o dispoziţie 
ministerială sau ca o lege specială. Ele dăinuiesc decenii și veacuri. 
Vom avea ante-proectul eșit dela aceste comisiuni. Infans conceptus al 
legislației românești să-și facă gestatia. Să dăm, ca la romani, 
funcțiunea de curator veniris tuturor celor care nu-și leagă numele de 
el, dar să nu grăbim nașterea. 

Altfel nu vom avea pruncul zdravăn pe care tara îl așteaptă. Ar fi 
păcat! Pentru munca ce o depunem și pentru bunele noastre intenții, 
ar fi păcat“. 


Prezentată încă în unele producţii istoriografice în mod empatic 
(uneori de-a dreptul idilic), perioada interbelică a reprezentat, pe 
lângă momentul astral în care teritoriul geografic s-a suprapus cel mai 
aproape de fidel (desi nu integral) teritoriului etnic-istoric locuit de 
români, un model de evoluție neunitară, formată din hopuri, șocuri și 
bruscări — uneori acestea putând reprezenta și spectaculoase salturi 
înainte. 


15 În același sens, a se vedea și Aureliu M. Eliescu (avocat, fost deputat și 
senator), Ceva despre unificarea legislativă, în „Gazeta Tribunalelor” XIII, nr. 9, 
20 iun. 1933, p. 1: „(...) Prima grijă va fi să se facă unificarea; legea unificată nu va 
fi perfectă; dar ce e perfect pe lume? (...) Legea cea mai bună, după părerea mea, este 
aceea care reese în mod firesc din viața poporului la care se aplică. (...) D-lor 
Legislatori, mai lăsați teoriile care sunt desigur interesante și frumoase, si aplecati- 
vă ochii la realitățile triste, pe care o bună legiuire trebue să le înlăture”. 

1 Gr. L. Trancu-lași (avocat, fost ministru), Unificarea legislativă, în „Gazeta 
Tribunalelor” XIII, nr. 9, 20 iun. 1933, p. 1. 

La jumătatea interbelicului românesc, justiția era una dintre 
zonele de suferință ale societăţii. Dintre multele aspecte tematice 
dezbătute în epocă (cea a accesului la justiție, a accelerării justiției, a 
veniturilor magistraților și avocaților — subiecte practic neabordate în 
istoriografia românească), unificarea legislativă rămânea dezideratul 
fundamental. Desigur, accepțiunea terminologică intenționată in 
materialul de fata este aceea de desăvârșire a unificării legislative, 
deoarece, pe lângă reperul constituțional impus în 1923 de Partidul 
Naţional Liberal, o serie de măsuri legislative considerate urgente 
(spre exemplu, în domeniul organizării teritorial-administrative, al 
organizării justiției, în domeniul dreptului penal) au fost realizate și 
s-au constituit într-un fundament al evoluţiei societăţii; diferențe de 
evoluție legislativă au existat atât între provinciile românești 
reintegrate Statului Român, cât și între domenii de activitate în sine, 
existând astfel atât diferențe „orizontale“ cât și „verticale“ (diferențe 
identificabile și la vecinii noștri). 

Cauzele acestor întârzieri au o anumită complexitate, nefiind doar 
cauze determinate de interese partinice, cum s-a reținut majoritar în 
istoriografia românească. Neînţelegerile dintre profesioniști (vizibile, 
partial, și în expunerile de fata), conflictele de concepţie și tehnică 
legislativă (acestea fiind intra- și trans-partinice) au concurat, alături 
de factorii politici într-adevăr determinanti, la întârzierea desăvârșirii 
unificării legislative. 

Anul 1933 avea să marcheze intrarea într-o zonă politică 
contondentă, atât intern cât și extern, degradarea continuă a 
climatului de securitate făcând ca desăvârșirea unificării legislative 
intenționate să se realizeze altfel decât în termenii preconizati, multe 
realizări în acest domeniu fiind expresia unor imperative politice de 
moment. 

Mărturiile documentare recuperate prin materialul de fata vin să 
completeze imaginea despre evoluția României întregite în ansamblul 
ei, din prisma unei probleme specifice, dar de interes general, 
dezbătută de unii dintre corifeii dreptului românesc grupați în jurul 
prestigiosului periodic de specialitate „Gazeta Tribunalelor?™. 


20 A se vedea, recent, o valorificare a potenţialului revistei - George Lascu, ,,Profesiuni 
nepotrivite”. O dezbatere privind femeia avocat la mijlocul interbelicului românesc, in 
„Anuarul Marinei Române” XXI, 2018, Editura Muzeului Naţional al Marinei 
Române, Constanţa, 2018, p. 216-233. 

LEGISLATIVE UNIFICATION 
IN THE PERCEPTION OF PROFESSIONALS FROM THE 
„GAZETA TRIBUNALELOR” (1933) 


Abstract 


After the Great Unification of 1918, the efforts of the Romanian State 
were channeled towards the struggle of completing the unification by, 
among other things, obtaining a unitary legal framework. The entire 
interwar period was marked in the legislative plan by efforts to achieve 
complete legislative unification. In 1933, in the pages of the legal journal 
"Gazeta Tribunalelor” (1919-1944), some of the leaders of Romanian law 
(Gh. Cloni, C. Xeni, I.Gr. Perieteanu, Gh. Cotescu, Gr.L. Trancu-lași) 
debated this fundamental issue in a series of articles. 

Keywords: legal unification, Great Romania, interwar period, 
debates. 

Delia Roxana CORNEA" 


DIN ISTORIA PIERDUTĂ A MONUMENTELOR ISTORICE 
CONSTANTENE - DOCUMENTE PRIVIND INITIATIVELE 
AUTORITATILOR COMUNISTE DE SALVARE ȘI VALORIFICARE 
TURISTICĂ A MONUMENTULUI CASA BEIULUI 


Obisnuinta sau lipsa documentelor determină, adeseori, preluarea în 
în literatura de specialitate și în mediul public a unor sintagme cumva 
stereotipe, așa cum credem că a fost cazul și în ceea ce privește acest 
monument, astăzi dispărut. Astfel că, în general atunci când s-a vorbit 
despre acest monument, s-a spus că a fost demolat de autoritățile 
comuniste ale epocii, la începutul anilor '80, fapt întru totul adevărat, dar 
care, în lumina documentelor pe care le vom prezenta mai jos, comportă 
unele nuantari. R 

Despre ce documente este vorba? In cadrul Ministerului 
Turismului, la nivel central, a funcționat vreme îndelungată un Centru de 
Studii si proiectare pentru promovarea turismului, care intocmea anual 
planuri de valorificare turistică a obiectivelor istorice românești și trasa, 
de asemenea, liniile directoare pe care trebuia să evolueze dezvoltarea 
statiunilor turistice. Cu siguranţă acest organism, care a proiectat planuri 
de dezvoltare ce mergeau până în anul 2000, ar fi reușit cu succes să dea 
un cadrul general, după care să se ghideze și astăzi agenții sectoriali din 
turism, căci — fie vorba între noi — la vremea respectivă promovarea 
turistică se făcea fundamentat, având la bază studii și statistici, precum și 
o colaborare multidisciplinară. 

Un astfel de exemplu a fost realizarea în 1972 a unui studiu dedicat 
unuia dintre cele mai putin cunoscute monumente istorice și 
arhitecturale din Constanta — este vorba de Casa Beiului. Proiectul, 
numit Studiu- temă: Valorificarea turistică a Casei Beiului — Constanta’, a fost 
semnat de un colectiv format din: dr. O. Snak - director; arhitect VI. 
Protopopescu - director tehnic; arhitect St. R. Ionescu -— șef colectiv si 
profesor Oliver Velescu — șef proiect. Colectivul de elaborare a fost format 
însă din următorii specialiști: arhitect St.R. Ionescu, arhitect P. Borănescu 
și proiectant M. Dobrescu (pentru chestiunile legate de arhitectura 
monumentului); inginerii T. Chiose si N. Ciobanu au propus soluţiile 
tehnologice si de rezistență, iar cercetătorul științific Sperarta 


* Dr., muzeograf IA în cadrul Muzeului de Istorie National și Arheologie Constanta 
1 SANIC, Fond Institutul Naţional de Cercetare-Dezvoltare în Turism, Dosar 11/1972, 
p. 1-13. 

Eftimie a fost responsabilă cu schitarea studiului istoric și cu realizarea 
planului de marketing turistic. 

Planul, elaborat în septembrie 1972, avea următoarea documentaţie: 
Memoriu istoric; Memoriu de rezistență; Evaluare estimativă și un 
Studiu de marketing, fiind completat cu fotografii foarte slab calitativ 
(plan parter, o secțiune longitudinală) și o schiță care, din păcate, nu s-a 
păstrat la dosarul initial. În cele ce urmează vom reda integral prima 
parte a proiectului, precum și studiul de marketing (13 pagini în total), 
care credem că vor aduce informaţii noi, de mare interes, pentru toți cei 
interesați de istoria monumentelor istorice constantene, cu atât mai mult 
cu cât acest monument nu mai exisă astăzi. 


"CASA BEIULUI - CONSTANŢA 
STUDIU -TEMĂ PENTRU VALORIFICARE TURISTICĂ 


[Document 1.]** 


Monumente istorice de arhitectură musulmană se găsesc în România 
într-un număr foarte mic și numai în provinciile care au fost efectiv sub 
ocupaţie turcească — Dobrogea și Banatul. Cele mai multe din aceste 
documente sunt geamii și moschei și sunt răspândite în satele Dobrogei. 

Dintre puținele monumente turcești de arhitectură civilă, care se mai 
păstrează într-o stare relativ corespunzătoare este și așa-numita Casă a 
Beiului din Constanţa. 

Situată în partea de sud a orașului, spre faleză (adresa exactă: 
Fundătura 1 Mai), fostă reședință de vară a guvernatorului (beiului) turc 
al Dobrogei, casa datează probabil de la începutul secolului XIX și are 
valoare de unicat pe teritoriul României. (subl. n.) 

Într-adevăr, prin programul ei arhitectural, prin arhitectura și 
detaliile sculpturale și decorative, Casa Beiului întrunește reale calități 
artistice, care fac necesară scoaterea ei din starea de degradarea în care se 
află și punerea ei în valoare. 

Clădirea este alcătuită din două parti distincte, care formează însă 
un tot organic, cu o funcționalitate precisă. Elementul principal îl 


“ Am marcat astfel, în interiorul documentului citat, părțile sale componente, care se 
regăsesc în dosarul amintit. În total dosarul are 13 pagini scrise și o serie de fotografii 
alb-negru de o foarte slabă calitate, astfel încât am preferat să atașez în finalul 
articolului câteva fotografii preluate din Fototeca Institutului National al 
Patrimoniului. 

constituie pavilionul poligonal, acoperit cu o cupolă în formă de bulb, 
care se sprijină pe doi tamburi octogonali și ale căror fațete sunt decorate 
cu elemente geometrice viu decorate. 

Sub cei doi tamburi, o învelitoare largă ce se sprijină pe coloane (câte 
două în fiecare unghi), acoperă un cerdac larg, care oferă o frumoasă 
perspectivă în jur. E 

Intreaga construcție este din lemn si paiantă. Invelitoarea este din 
ardezie, iar patina ei neagră contrastează în mod plăcut cu spaţiul verde 
din jur, dar mai ales cu elementele decorative de lemn ale pavilionului. 
Pazia care înconjoară marginea învelitorii este din lemn traforat, lucrată 
simplu, sugerând prin conturul ei stalactitele — element decorativ specific 
artei musulmane. 

Mai evidente apar stalactitele la capitelele coloanelor care susțin 
învelitoarea cerdacului. Decorația tipic orientală apare si în felul cum 
sunt traforate contravântuirile dintre coloane, formându-se o suită de 
mici arce frânte, polilobate. 

Distonante sunt ferestrele mari, câte una pe fiecare latură, dar care 
par totuși originale și nu aparțin unei transformări ulterioare, dacă se 
tine seama de decorația chenarelor exterioare. Lucrate din tencuială, ele 
sunt alcătuite dintr-o suită de linii frânte, cu multe retrageri, încheiată 
deasupra ferestrelor printr-o largă acoladă care cuprinde în panoul astfel 
format și elemente decorative geometrice înscrise în câte un poligon. 

Interiorul acestui pavilion a fost gândit a fi foarte luxos. De aceea, 
cupola și pereții au fost pictați în culori tari, reprezentând elemente 
florale și geometrice - arabescuri - care înscriu, în câte un medalion, șase 
inscripții arabe, probabil versete din Coran. 

Pe latura opusă mării, adosate pavilionului octogonal, sunt două 
construcții mai joase, dispuse paralel, închizând o curte interioară, spre 
care aveau acces încăperile celor două aripi. 

Construcţiile sunt modeste, fațadele exterioare având o decorație 
formată din panouri de zidărie mai retrase, marcate de imposte. Mai 
îngrijit lucrate sunt fațadele dinspre intrare, în sensul că colțurile sunt 
marcate de colonete poligonale, iar panourile de zidărie sunt împodobite 
la partea superioară cu o suită de denticuli, formând o cornișă pe 
console. 

În curte, care inițial se presupune că a fost pavată cu marmură, 
exista un mic bazin cu apă și un havuz?. 


2 Termenul turcesc de „havuz“ desemna bazine de apă descoperite, construite in 
parcuri sau în grădini, frumos împodobite, și care de obicei aveau o fântână arteziană 
în interior. 

Porți mari, de fier lucrat și decorat tot cu motive otomane 
(semilune), închid intrarea în curte. Mai sunt de luat în considerare și alte 
elemente decorative, uși, gratii de ferestre etc., care la restaurarea și 
amenajarea clădirii trebuie avute în vedere. 

Clădirea era odinioară înconjurată de un parc, din care se mai 
păstrează astăzi unele plantaţii (tufe de liliac, garduri vii etc.). 

În ansamblu, clădirea Casa Beiului din Constanţa întrunește reale 
calități artistice, care au justificat, de altfel, considerarea ei ca monument 
istorică. 

Fiind o clădire cu funcții private, ea nu a avut rolul unui edificiu 
public și, prin urmare, nu are o istorie. Totuși, este demn de amintit că 
după anul 1877 casa a fost proprietatea generalului I.Em.Florescu, militar 
de mare valoare, primul comandant al armatei române unite, cel care a 
pregătit armata pentru Războiul de Independenţă, fiind unul din 
comandanții ei în 1877. Alt proprietar a fost doctorul N.Păulescu, mare 
fiziolog și, după ultimele constatări, descoperitorul insulinei. 

Clădirea, reparată în 1910, a fost devastată în timpul ocupației din 
timpul primului război mondial, fiind din nou reparată în 1931, fără a se 
aduce însă modificări arhitecturii. În același an, un pictor italian - 
Innocente Bruno - restaurează pictura interioară din pavilionul 
octogonal. 

In timpul bombardamentelor din 1944 o bombă distruge havuzul 
din curte și avariază grav una din aripile clădirii. 

În ultimii 30 de ani construcția este folosită total necorespunzător, 
fiind ocupată (fiecare încăpere) de câte o familie de condiții extrem de 
modeste. 


* 


Valorificarea clădirii Casei Beiului se impune din mai multe 
considerente: 

Faptul că în orașul Constanţa, cu circulaţia turistică binecunoscută, 
se menține într-o stare necorespunzătoare o clădire valoroasă din punct 
de vedere artistic, face necesară abordarea acestei probleme cu toată 
seriozitatea. 


3 Nu știm exact când a fost inclusă în Lista Monumentelor Istorice. În lista din 1980 
clădirea se regăsește în cadrul Regiunii Constanta, la poziția 4017 m.arh. (Casa 
Beiului, Fundătura 1 Mai), fiind tăiată cu o linie, semn că în septembrie 1980, când a 
fost publicată noua listă a monumentelor istorice, clădirea fusese deja demolată, vezi 


national-al-RSR-monumente-istorice-Vol-II-1980.pdf 

Valorificarea acestei case poate fi făcută în mod eficient numai din 
punctul de vedere al creării unui nou obiectiv turistic în zona litoralului. 
Pentru aceasta este de luat în considerare și faptul că la circa 1 km 
distanță de locul unde se află Casa Beiului urmează a fi instalat tumul de 
televiziune (260 m înălțime) și care va constitui un important punct de 
atracție, mai ales că se prevede amenajarea în turn a unei terase cu 
belvedere și chiar restaurant. 

Conform schiţei de sistematizare a orașului, întreaga zonă va fi 
amenjată pe etape în spațiu verde, Casa Beiului devenind unul din 
punctele centrale ale viitorului parc. 

Trebuie remarcat și faptul că numărul turiștilor de origine 
musulmană sosiți în ultimii ani în România este în continuă creștere, 
fapt ce se poate constata din analiza prezentată în anexă. 

Ţinând seama de toate aceste considerente, ca și de specificul 


arhitectural al clădirii, se propune amenajarea aici a unei unități de 
alimentaţie publică cu specific oriental, cu două profile distincte. 


Se propune înființarea unei Cafenele în pavilionul central și terasa 
care se va amenaja in fata acestuia. 

În unul din corpurile de clădire din spate poate funcționa un 
Restaurant cu sortiment restrâns (oriental). 

Pe latura opusă, în cealaltă aripă, ar urma să se amenajeze sectiile- 
anexă: bucătărie, bar, bufet-cafegerie, spălător veselă, spațiu de 
depozitare, grupuri sanitare și vestiar pentru personal. 

Pentru crearea specificul, se propune ca unitatea să aibă următorul 
sortiment de desfacere: 

În cafenea: cafea turcească la nisip, servită în ibrice de aramă. 
Deserturi: bacavla, sarailie, cataif, plăcintă cu brânză de vacă și stafide, 
halva turcească, serbeturi și dulceturi. Jardinieră de fructe orientale: 
alune, stafide, smochine, portocale. Băuturi fine la pahar: lichioruri, 
cocteiluri, răcoritoare. 

In restaurant: hors d'euvre, babic, ghiudem, măsline, salată orientală 
după rețetă autentică. Preparate calde: șașlic, chebab, pilaf de berbec, 
musaca, iemambaldi (vinete umplute), gamituri orientale, cus-cus. 
Deserturi: la fel la ca cafenea. Băuturi alcoolice și vinuri albe și negre, 
soiuri pure. 


În etapele următoare de proiectare, urmează a fi studiate pentru a fi 
încadrate în specificul oriental dotarea localurilor, îmbrăcămintea 
uniformă, listele meniu si celelalte amănunte. Se recomandă ca 
personalul de deservire să fie recrutat cu predilecție din rândul 
populației turce din Dobrogea. 

Deși spațiul este destul de restrâns, există posibilitatea organizării 
unor maniestări artistice în curtea interioară, valorificându-se în acest 
scop havuzul, care va trebui reconstruit și în jurul căruia se propune a se 
desfășura spectacolul. 

Tema acestuia, în care baletul va trebui să aibă o pondere 
importantă, poate fi inspirată din binecunoscutele povești orientale, 
cunoscute sub numele de 1001 Nopți. 

De altfel, însuși localul poate primi numele de 1001 NOPȚI, 
spectacolul devenind unul din punctele de atracție ale noului local. 

Mai poate fi luată în considerare organizarea în cafenea, în orele de 
după masă, pentru un public intelectual, a unor recitaluri de poezie 
orientală, și mai ales din poemele lui Omar Khayyam dedicate vinului, 
care sunt traduse în limba română și în toate limbile de circulaţie 
universală. Bine regizate, aceste recitaluri pot contribuit la sporirea 
consumului de alcool în local. 

Pentru a se asigura un flux regulat al clientelei, se propune 
includerea noii unități în circuitul de litoral, în sensul asigurării mesei de 
seară aici, așa cum se practică și cu alte restaurante (Nunta Zamfirei, 
Calul Bălan). 

Pentru îmbunătățirea arhitecturii curții interioare, se propune o 
nouă tratare spațială, prin crearea unor arcături de tip oriental, care se 
vor sprijini pe o amfiladă de colonete în același stil. În felul acesta se va 
mări suprafața utilă a viitorului local, creându-se și cadrul corespunzător 
pentru spectacolul propus a se desfășura în curte. 


Dintr-o primă studiere a viitorului spațiu comercial util se apreciază 
următoarele capacități: 


Cafenea: Terasa dinspre mare 104 locuri 
Pavilionul octogonal 
- în interior 30 locuri 
- în cerdac 20 locuri 
TOTAL: 154 locuri 
Restaurant: Aripa laterală 36 locuri 
Curtea interioară 40 locuri 
TOTAL: 76 locuri 
TOTAL GENERAL: 230 locuri 

După cum se poate constata și din Evaluarea estimativă a amenajărilor 
din anexă, costul lucrărilor este în jurul sumei de 1.680.000 lei, ceea ce 
revine în medie 7.000 lei de loc de masa, fata de 8.000 lei valoare medie 
pentru restaurantele de categoria I construite pe litoral. 


În concluzie, amenajarea de către Ministerul Turismului, prin 
unitățile sale, a acestui monument istoric și exploatarea aici a unei unități 
de alimentație publică cu specific, întruneşte toate condițiile de a se crea 
o unitate rentabilă și de mare efect plastic. 


SEF PROIECT 
Prof. Oliver Velescu 


[Document 2] 
MEMORIU DE REZISTENȚĂ 


Monumentul istoric Casa Beiului din Constanţa este o construcție 
din cărămidă, paiantă si lemn; este formată dintr-un pavilion (plan 
octogonal), acoperit cu o cupolă de lemn bogat pictată și acoperită cu o 
învelitoare în formă de bulb. Pavilionul este înconjurat de un cerdac 
acoperit, învelitoarea sprijinindu- se pe stâlpi de lemn. În prelungirea 
pavilionului sunt două aripi mai joase, care închid o curte interioară 
către care dau încăperile. 

S-a examinat starea generală a zidurilor pavilionului, cât și zidurile 
exterioare ale celor două aripi care închid curtea, putând fi apreciată - 
Bună - sub aspectul rezistenței, în sensul că nu prezintă degradări 
datorită unor tasări, care să depășească pe cele normale la asemenea 
clădiri. 

De asemenea, se menționează că zidurile nu au igrasie. 

Potrivit memoriului justificativ, privind partea istorică a acestui 
monument, se menționează că în anul 1944 clădirea a fost avariată de o 
bombă care a deteriorat una din aripile laterale și a distrus pavajul curții 
și fântâna de marmură care exista în curte. Deci bomba care a căzut în 
curtea interioară nu a degradat decât zidurile aripilor din partea curții, 
iar zidurile exterioare ale aripilor au rămas intacte. 

Tencuielile tavanului [şi] pereţilor prezintă fisuri neînsemnate și nici 
crăpături uzuale pentru alcătuirea [pe] care o au. 

Cu privirea la starea sarpantei de lemn, trebuie făcute relevee și 
sondaje care să permită o apreciere a stării acestora, cât si starea de 
umiditate a lemnului. 

În concluzie, din punct de vedere al rezistenței, clădirea poate fi 
luată în studiu pentru valorificarea ei turistică. 


Inginer 
Chiose Trifan 


[Document 3] 


EVALUAREA ESTIMATIVĂ A AMENAJARILOR PROPUSE LA 
CASA BEIULUI DIN CONSTANȚA 


I. CONSTRUCTII-MONTAJ 


a).Reconditionarea si amenajarea cladirii 


- corpul central al chioscului 25 mp x 800 lei/mp=20.000 lei 
-cerdac pavilion central 70 mp x 500 lei/mp=35.000 lei 
- corpurile joase 205 mp x 600 lei/mp=123.000 lei 
-acoperis, pazie, atic, 

ornament de varf =22.000 lei 


TOTAL =200.000 LEI 
b).Amenajare terasă și curte interioară 


-terase, rampe, parapete, scări, 


"D'-uri spre mare 400 mp x300 lei/mp=120.000 lei 
-curtea interioară 150 mp x 300 lei/mp=45.000 lei 
-refacere havuz =30.000 lei 
-reconditionare grilaj 

și poartă metalică =10.000 lei 
-iluminat exterior (30 lămpi 

de grădină — pitici și 12 proiectoare) =50.000 lei 


TOTAL =255.000 LEI 
c). Amenajare parc înconjurător, racorduri la utilități 


- parc 3500 mp x 20 lei/mp = 70.000 lei 
-instalatii hidranti 

pentru grădină =20.000 lei 
-obiecte decorative de parc 


(vase, jardiniere) =10.000 lei 
-racord apă = 28.000 lei 
-racord instalaţie 

electrică =15.000 lei 
-racord telefonic =12.000 lei 
-4 posturi telefonice 

(1 administraţie + 3 publice) =3.000 lei 
-priză împământare = 3.000 lei 


TOTAL =201.000 LEI 


TOTAL I (A+B+C) =656.000 LEI 


II. MOBILIER, UTILAJE ȘI DOTĂRI 


Se consideră că unitatea va avea următoarele capacități: 


-Terasa dinspre mare 104 locuri 

-Corpul central (pavilion) 30 locuri pe sofale 
-Cerdac 20 locuri la mese 
-Curtea interioară 40 locuri la mese 
-Corpul lateral curții interioare 36 locuri la mese 


TOTAL= 230 locuri 


Calculul se face pe baza indicilor valorici de diversificare (restaurant 
categoria I-a în ansambluri hoteliere de pe litoral) 


-Terasa spre mare 104 locuri x3.250 lei/loc=338.000 lei 
-Corp central pavilion 30 locuri x 3.800 lei/loc= 114.000 lei 
-Cerdac 20 locuri x 3.300 lei/ loc= 66.000 lei 
-Curte interioară 40 locuri x 3.250 lei/loc =130.000 lei 
-Corpul lateral curții 36 locuri x 3.300 lei/loc=118.800 lei 


TOTAL II =766.800 LEI 
TOTAL I +II =1.422.800 LEI 


IIL. ALTE CHELTUIELI 

-împrejmuire metalică din panouri, 

plasă de sârmă cca 180 ml x 150 lei/ml=30.000 lei 

-firmă luminoasă =30.000 lei 
317 


https://biblioteca-digitala.ro 


-lucrări de pictură cu 
specialiști la pavilionul central =15.000 lei 
TOTAL III =75.000 LEI 
TO TAL I+11+111=1.497.800 LEI 


-cote organizare șantier neprevăzute 
și costuri proiectare 12% 179.736 lei 
TOTAL=1.677.536 LEI 


-rotunjiri =2.464 lei 


TOTAL GENERAL=1.680.000 LEI 


Ceea ce revine, in medie, 7000 lei/loc la masa, fata de 8000 lei/loc la 
masă, valoare medie diversificată pentru restaurante pe litoral de 
categoria I-a. 

Mai sunt necesare o serie de lucrări ce cad în sarcina Consiliului 
Popular al Municipiului Constanţa, cum ar fi: 

-modemizarea străzii de acces (Fundătura 1 Mai) în lungime de circa 
300 m; 

-amenajarea unui parc pentru 25 autoturisme și 2 autocare, în 
suprafață de circa 450 mp; 

-iluminarea străzii; 

De asemenea, va fi utilă solicitarea concursului M.F.A. pentru 
detectarea unor eventuale obuze neexplodate, rămase din timpul 
războiului, întrucât terenul a fost intens bombardat, pentru a se asigura o 
deplină securitate lucrărilor de valorificare turistică. 


Intocmit 
Arh.St.R.Ionescu 
[Document 4] 
Sectorul de marketing turistic 


Situaţia sosirilor de turiști din țările musulmane in anii 1970, 1971 si 


previziuni pentru anii 1975 și 1980 


Anul | 1970 1971 
Iordania | 628 

| Irak 654 | 
| Iran 655 496 | 
| Oman ees 31 | 
| Pakistan 173 | 
| Republica Araba Egipt 1.124 | 
| Republica Arabă Siria 1.377 | 
| Sudan 214 | 
| Turcia PT 5.489 | 
| TOTAL 11.357 13.327 | 


Din datele prezentate se observa ca in ansamblul tarilor de origine 
musulmană, numărul vizitatorilor sosiți în tara noastră s-a mărit cu 
aproximativ 2.000 de persoane in 1971, fata de 1970, ceea ce corespunde 
unui ritm de creștere de peste 10%. Ţările care au avut creșteri 
remarcabile sunt Egiptul, Siria și Turcia. Acest grup de tari reprezintă 
0,5% din totalul turiștilor sosiți în România în ultimii doi ani. 
Considerând că aceste tari isi vor menține ponderea și în viitor in 
turismul international al țării noastre, înseamnă că în 1975 vor sosi 
aproximativ 21.500 turiști, iar în 1980 — 36.000 turiști din aceasta parte a 
lumii, ceea ce reprezintă o clientelă potenţială pentru oferta românească 
cu specific oriental. 

Această prevedere o considerăm însă ca minimală, deoarece în 
relația cu țările respective va apare o modificare esenţială în anii 
următori: construirea podului peste Bosfor‘, care în afară de facilitarea 
tranzitului automobilistic din Asia Mică spre centrul Europei, va 
constitui si o motivaţie în sine si prin ea, sursă de difuzare a circulației 
spre destinaţii interesante cum ar fi: Grecia cu monumentele antice, 
Bulgaria și România cu litoralul spre Marea Neagră și cu barajele peste 
Dunăre, lugoslavia cu diversitatea ofertei în teritoriu și pe litoral etc. La 
o depărtare radială de 600 km (distanță de parcurs într-o zi) se cuprind o 
întreagă gama de atracţii turistice — printre care și orașul Constanta cu 
tradiția sa. Putem deci prevede că fluxul turistic din țările musulmane 
spre România poate înregistra creșteri mult mai mari de 10% anual, cifra 
de 50.000 de sosiri la nivelul anului 1980, din această parte a lumii 
putând fi realizată cu un efort bine orientat de reclamă și propagandă. 


Cercetător științific 
Speranţa Eftimie" 


1 Este vorba despre Primul Pod peste Bosfor (Bogazi¢i Köprüsü), cunoscut oficial ca 
Podul Martirilor din 15 iulie, inaugurat la data de 29 octombrie 1973 și care asigură 
legătura între Asia și Europa. 

* 

La finalul prezentării acestui document se impune să trasăm câteva 
concluzii. 

Deși a fost unul dintre cele mai importante obiective istorice de 
origine musulmană de pe teritoriul României, Casa Beiului nu s-a 
bucurat însă de un destin luminos, deși era o adevărată bijuterie 
arhitecturală pentru stilul oriental. Din prezentarea întocmită în 1972 
aflăm așadar că, după integrarea Dobrogei în Vechiul Regat, Casa 
Beiului s-a aflat în proprietatea generalului loan Emanoil Florescu, 
primul comandant al armatei române unite dupa 18595, iar mai apoi, in 
condiții necunoscute, a trecut în proprietatea celebrului doctor fiziolog N. 
Păulescu. Este de presupus că în toată această perioadă casa s-a bucurat de 
lucrări de întreținere și îngrijire, fiind probabil folosită drept casă de 
vacanţă. În 1910 clădirea a fost reparată, dar în timpul ocupației bulgaro- 
germano-turce din timpul Primului Război Mondial, a suferit deteriori, ca 
de altfel alte circa 1000 de clădiri din Constanţa. A doua mare refacere a 
avut loc în anul 1931, când clădirea a fost supusă unor lucrări de 
restaurare/refacere, fără a se aduce însă modificări arhitecturii și, în același 
an, splendida pictură murală din pavilionul octogonal a fost restaurată de 
pictorul italian Innocente Bruno. 

În anul 1944 o bombă a distrus havuzul din curte şi a avariat grav 
una din aripile clădirii, dar studiul nu mai consemnează alte lucrări de 
refacere a părților deteriorate. Până la momentul întocmirii memoriului 
(septembrie 1972), Casa Beiului era locuită de mai multe familii nevoiașe 
din localitate, familii ce nu au adus îmbunătăţiri clădirii sau stării ei de 
conservare, astfel încât specialiștii susțineau necesitatea realizării unor 
intervenții imediate, de fapt, ample lucrări de restaurare și refacere. 

Proiectul propus Ministerului Turismului în toamna lui 1972 a fost 
unul complex, ce prevedea crearea unui local de categoria I, cu specific 
oriental, destinat nu numai turiștilor din ţară, ci și turiștilor ce veneau 
din ţările musulmane, al căror flux se afla în continuă creștere. Mai 
reținem din Memoriu si propunerile de amenajare a unui parc, ce ar fi 
suprapus mare parte din parcul inițial, precum și propuneri de 
accesibilizare a localului (reabilitarea străzii, construirea unei parcări 
s.a.), lucrări ce trebuiau întreprinse de autoritățile locale. 

De asemenea, este surprinzătoare informaţia ce apare în document, 
conform căreia la circa 1 km distanţă de locul unde se afla Casa Beiului 


5 După Unirea Principatelor Române, generalul I.Em. Florescu a îndeplinit funcția de 
ministru de Război în două rânduri, 28 noiembrie 1859-27 mai 1860 și 30 septembrie 
1862 — 11 octombrie 1863. 

se preconiza instalarea un turn de televiziune de 260 m înălțime, ce urma 
să fie amenajat pentru vizitare la etajele superioare, cu terase cu 
belvedere și restaurant. 

Nu am putut afla de ce acest generos și temeinic plan de valorificare 
a monumentului nu a fost adoptat și pus în aplicare de autoritățile 
comuniste ale vremii; cert este însă că în anul 1980 Casa Beiului a fost 
demolată, în condiţii care rămân, de asemenea, foarte vag cunoscute. 

Chiar dacă acest splendid monument nu a avut o istorie a lui, fiind o 
construcție civilă, asa cum spunea specialistul care s-a ocupat de 
întocmirea studiul istoric, Casa Beiului capătă astăzi, la patruzeci de ani 
de la demolarea lui, o istorie care să demonstreze că amintirea unor 
monumente în mentalul colectiv este uneori mai îndelungată decât 
existența lor fizică. 

Si totuși, nu ne putem opri în a ne întreba, cum ar fi arătat astăzi 
Casa Beiului, dacă amintitul proiect ar fi fost acceptat?... 


Fig. 1 - Casa Beiului, Constanţa, 
inv. 6987, an 1962, fără autor (Fototeca D.M.I. - Arhiva I.N.P.) 


é Trebuie spus că doar cu câţiva ani înainte de momentul respectiv — iulie 1967, 
Societatea Română de Radiodifuziune pusese în funcţiune postul de radio estival 
"Radio Vacanţa”, astfel încât această informație surprinzătoare pentru noi, coroborată 
acestui fapt, pare să releve interesul autorităţilor române din epocă de dezvoltare 
turistică şi nu numai a orașului Constanţa și a regiunii litoralului. 

Fig. 2 - Casa Beiului, vedere spre curtea interioară), 
inv. 6987, an 1962, fără autor (Fototeca D.M.I. — Arhiva I.N.P.) 


Fig. 3 - Casa Beiului detaliu, inv. 6987, 
an 1962, fără autor (Fototeca D.M.I. — Arhiva I.N.P.) 

FROM THE LOST HISTORY OF HISTORICAL MONUMENTS 
FROM CONSTANTA - DOCUMENTS REGARDING THE 
COMMUNITIES AUTHORITIES INITIATIVE OF SALVATION 
AND TOURIST VALUIFICATION OF HISTORICAL 
MONUMENT - THE HOUSE OF BEY 


Abstract 


The article presents a memory of restoration and tourist valorization 
of the monument from Constanţa known as the House of Bey, prepared 
in 1972 by a commission from the Ministry of Tourism. The study has 13 
pages completed by a series of photographs that recorded the 
degradation status of the monument at that date. The document is 
particularly important for knowing the history of this monument, which 
has disappeared today, also giving us information on the tourist 
development of Constanta in the Communist era. 

Keywords: House of Bey, memory of restoration and tourist 
valorization, Ministry of Tourism, historic monument 

Cristina BOTOGHINA* 


PICTORUL NICOLAE GRANT (1868-1950) — 
VLASTAR DIN NEAMUL GOLEȘTILOR 


Numirea scotianului Robert Gilmour Colquhoun! în calitate de 
consul al Marii Britanii în Principate, dincolo de consecinţele politice, 
a avut ca urmare punerea Ţărilor Române pe harta curiozitatii 
britanice. 

Tânărul scoţian Effingham Grant (1821-1892), pe care consulul 
Marii Britanii l-a ales în 1837 ca secretar, era un bun cunoscător al 
limbilor franceză, germană, italiană, greacă şi română. Familiile 
scoțiene Grant şi Colquhoun erau înrudite, ceea ce explică numirea lui 
Effingham Grant în postul diplomatic de la Bucureşti, într-o vreme în 
care astfel de numiri se datorau, în mare parte, relaţiilor sociale şi 
clientelare din metropolă. Se pare că în cazul lui Effingham Grant, 
numirea aceasta nu a exclus criterii meritorii, potrivit informaţiilor 
din corespondenţa lui Robert Gilmour Colquhoun.? 

Mai mult decât atât, Effingham Grant a fost fratele domnisoarei 
Mary Grant, care a devenit soția lui C.A. Rosetti și al cărui rol în 
revoluția din Țara Românească a fost mitologizat în Principautes 
danubiennes. Madame Rosetti 1848 (1853). A fost cea care a rămas în 
simbolistica istoriei naționale ca România revoluționară, portretizată 
de pictorul pașoptist Constantin Daniel Rosenthal, în 1850, la Paris, 
tablou ce s-a regăsit în toate manualele de istorie. Această dublă 
memorializare a făcut din soţia lui C.A. Rosetti o eroină romantică şi 
naţională — un fel de Marianne româncă - al cărei nume este purtat de 
străzi şi şcoli din Bucuresti şi din alte parti ale ţării. 

Nu după mult timp petrecut în Tara Românească, Effingham 
Grant a dovedit o mare dorință de identificare și integrare în 


Bx Muzeograf, Muzeul Viticulturii si Pomiculturii Golesti 

1 Robert Gilmour Colquhoun (1805-1870) a petrecut 24 de ani in București (1834- 
1859) și a fost o personalitate puternică a vremii, ale cărei merite au fost recunoscute 
de guvernele englez și otoman și recompensate prin diverse ordine și medalii. A fost 
martor la revoluţia din Tara Românească. 

2 Angela Jianu, A Circle of Friends — Romanian Revolutionaries and political Exile. 1840- 
1859, Brill Publishers, Leiden, ,,Balkan Studies Library”, 2011, p. 19-20. 

3 Dan Grigorescu, Trei pictori de la 1848, Editura Meridiane, Bucuresti, 1973, p. 78. 

societatea românească, ceea ce l-a determinat pe consulul general 
Robert Gilmour Colquhoun să afirme că „s-a descurcat foarte bine în 
situații delicate, cum au fost evenimentele din 1848 şi 1849”. 

Prin căsătoria cu Zoe Racoviţă“, Effingham Grant a intrat în 
rândurile înaltei societăţi bucureştene și a fost cel care a întemeiat 
prima familie aristocratică engleză din principatul muntean, 
îndeaproape înrudită prin alianţă cu vestitul neam al boierilor din 
Goleşti. Soții Grant au avut mai multi copii, dintre aceștia s-au 
remarcat: Robert>, Constantin (Dinu) şi Nicolae. 

Nicolae Grant s-a născut la 21 aprilie/9 mai 1868, în conacul 
Belvedere din Bucureşti, care a aparţinut străbunicului său din partea 
maternă - marele logofăt Constantin (Dinicu) Golescu (1777-1830) - 
fiind ultimul copil al soților Zoe, născută Racoviţă și Effingham 
Grant. 

Soții Grant nu au locuit exclusiv în tara şi nici în conacul 
Belvedere, ci au petrecut mulţi ani în Franţa, unde mai toţi copiii şi-au 
făcut studiile primare, liceale şi superioare. 

Excepţie nu a făcut nici Nicolae Grant, care şi-a făcut primele 
studii la pensionul Winter din Neuilly (1874-1876), la liceul din Tours 
(1876-1878), apoi la Montpellier. Reîntors în România, și-a continuat 
studiile în particular. 

Cea care i-a deschis cariera artistică lui Nicolae Grant a fost Maria 
Rosetti (1819-1893), soţia marelui om de stat şi revoluţionar de la 
1848, C.A. Rosetti (1816-1885), care i-a dăruit în 1876 o cutie cu 
acuarele. În anul şcolar 1884-1885 Nicolae Grant a frecventat, timp de 
şase luni, Şcoala de Belle-Arte din Bucureşti, unde i-a avut ca dascăli 
pe Theodor Aman şi pe Gheorghe Tătărescu. A fost coleg cu viitorii 
pictori Nicolae Vermont, Ipolit Strâmbu, pentru a pomeni doar doi 
dintre ei. Atunci Nicolae Grant a realizat prima sa lucrare, Conacul de 
la Belvedere din Bucureşti, aflată în prezent în patrimoniul Muzeului 
Golești. 

Pentru a-și completa studiile, Effingham Grant a fost de acord să- 
și trimită băiatul în Franța. Astfel, Nicolae Grant a plecat în vara lui 


4 Zoe Racoviţă (1827, Golesti - 9 noiembrie 1892, Bucuresti) a fost fiica lui Alexandru 
Racoviţă (1773-1853) și a Anicăi Golescu (1805-1878), singura fiică a marelui cărturar 
Constantin (Dinicu) Golescu (1777-1830) si a Zincăi Golescu (1792-1879). Alexandru 
Racoviţă a îndeplinit funcţia de ispravnic al Craiovei, între anii 1834 şi 1848, iar în 
timpul revoluţiei de la 1848 din Tara Românească a deținut funcția de preşedinte al 
Comisiei proprietăţii. 

5 Nicolae Noica, Inginerul Robert Effingham Grant în „Magazin istoric“, anul XLII, serie 
nouă, nr. 10 (499), octombrie 2008, p. 62. 

1885 și s-a înscris mai întâi la Şcoala de Arte decorative, unde, sub 
îndrumarea lui Hector Lemaire, s-a pregătit pentru concursul de 
admitere la Şcoala de Belle-Arte. A reușit la examen, fiind repartizat 
la atelierul maestrului Jean-Léon Gérome (1824-1904). 

Un an mai târziu, la 18 ani, Nicolae Grant a expus pentru prima 
oară la Salonul Artiştilor Francezi din Paris, un efect de lampă în 
sepia, inspirat din şcoala olandeză şi pictat în salonul mătuşii sale, 
Maria Rossetti. 

Până în 1893, când pictorul Nicolae Grant a expus câteva pânze la 
Ateneul Român, acesta a călătorit în toată Franţa. La această expoziție 
pictorul a expus mai multe lucrări, printre care o natură moartă în 
ulei reprezentând vişine împrăştiate pe o faţă de masă albă, tabloul 
fiind încadrat el însuşi într-o ramă re Aceasta lucrare l-a 
impresionat pe Nicolae Grigorescu care ,[...] felicitându-l pe tânărul 
artist, îi suflă la ureche că-l apreciază mai mult decât pe ceilalți colegi ai săi. 
Măgulit de aceste cuvinte de laudă şi drept recunoştinţă, Nicolae Grant i-a 
oferit în dar acest tablou marelui artist, care i-a dăruit în schimb una din 
renumitele sale tiganci”®. 

După această expoziție, Nicolae Grant a plecat în Bretania, unde a 
pictat numeroase tablouri, dintre acestea amintesc doar două: Trei 
bretoni (1894-1904) si Bretone la râu (1900-1905). Nicolae Grant nu a 
fost singurul pictor roman atras de frumusetea zonei. Primul dintre 
artistii romani care s-a lasat sedus de frumusetea orasului medieval 
Vitré a fost chiar Nicolae Grigorescu, care a pictat acolo intre anii 1878 
şi 1887. Drumul deschis de Nicolae Grigorescu a fost urmat, până 
către 1940, si de alti artiști, precum Gheorghe Petraşcu, Theodor 
Pallady, Iosif Iser, Jean Al. Steriadi, Eustațiu Stoenescu, Elena Popea 
sau Rodica Maniu, care au pictat viata la ţară, animația porturilor de 
pescari şi fascinantele peisaje marine. 

Operele realizate în aproximativ 20 de ani petrecuţi în Franța îl 
vor include pe Nicolae Grant în „rândul celor mai importanți pictori 
călători pe care i-a cunoscut istoria artelor românești, amintind și de 
afinitatea tinerilor intelectuali români față de școlile superioare de arte 
frantuzesti”’. In aceasta perioada, a călătorit deseori în spaţiul francez. 

Întors din călătorie în 1898, Nicolae Grant s-a logodit la Golești cu 
Alexandrina Bengescu, căsătoria având loc la biserica Kretzulescu din 
București. Un an mai târziu s-a născut unicul fiu, Georges, al cărui naș 


6 Georges N. Grant, Contribuţie la viata și opera lui Nicolae Grant, în „Museum. Studii si 
comunicări”, vol. X, Editura Tiparg, Golești-Argeș, Pitești, 2011, p. 34. 

7? Doina Pauleanu, Singularitate şi reconstrucție imaginară. Pictori români în Bretania, 
Editura Arcane, București, 2010, p. 261. 

a fost bunicul său, diplomatul George Bengescu. În același an a expus 
la Salon de la Société des Artistes Français, o pictură, nr. 943 - Fillettes 
aux bords de la riviere.8 

Nevoit să-și câștige existența in Franța, a lucrat în domeniul artei 
decorative, unde a realizat afișe pentru firme comerciale (Chocolat 
Meunier, pentru fabrica de piane „A. Bord”, reprezentând o femeie în 
rochie cu trenă, cântând pe claviatura unui pian cu coadă).? 

Trebuie spus că Nicolae Grant s-a implicat în mișcarea artistică 
din România. A făcut parte din societatea „Ileana“, care a organizat o 
expoziție în 1898 si care s-a bucurat de un mare succes.!0 La această 
expoziția au participat cu lucrări, alături de Nicolae Grant, și G. D. 
Mirea, Constantin Artachino, Eduard Grant (fratele său), Menelas 
Simonide, Constantin Pascali, Nicolae Gropeanu etc.” 

În 1900 s-a organizat Expoziţia Universală de la Paris, unde 
prezența românească în standurile Grupei a Il-a a fost numeroasă. 
Alături de Nicolae Grant au expus numeroși pictori, gravori, litografi 
si, nu în ultimul rând, arhitecti.12 Cu acest prilej, pictorul Nicolae 
Grant a prezentat patru tablouri intitulate astfel: nr. 12 - Le lavoire d’ 
Eaubonne; nr.13 - Sur le bord de la Cagne; nr. 14 - Coin de Jardin; nr.15 - 
Convalescence.!? 

Doi ani mai târziu a fost înființată Societatea „Tinerimea 
artistică”, fiind considerată cea mai coerentă și longevivă construcție 
artistică din prima jumătate a secolului XX. Această societate și-a 
propus să contribuie la dezvoltarea si promovarea artelor plastice din 
România. Cinci dintre fondatori - Kimon Loghi, Ipolit Strâmbu, 
Gheorghe Petrașcu, Ştefan Popescu și Frederic Storck - fuseseră 
influențați direct de modelele pariziene. Acestora li s-au alăturat 
artişti ai fostei Societăţi „Ileana”, din care făcea parte si Nicolae Grant, 
alături de Stefan Luchian, Nicolae Vermont, Arthur Verona, 


8 Gabriel Badea-Paun, Pictori romani in Franta 1834-1939, Editura Noi Media Print, 
Bucuresti, 2012, p. 123. 

9 Ibidem, p. 45. 

10 Adrian-Silvan Ionescu, Mișcarea artistică oficială în România secolului al XIX-lea, 
Editura Noi Media Print, București, 2008, p. 242; Petre Oprea, Barbu Brezianu, Cu 
privire la salonul „Artiştilor Independenti”, în „Studii şi Cercetări de Istoria Artei”, seria 
Artă plastică, tomul 11, Editura Academiei Republicii Populare Române, 1964, p. 134- 
144. 

1 Adrian-Silvan Ionescu, op. cit, p. 242. 

12 Laurenţiu Vlad, Imagini ale identității nationale, Editura Meridiane, Bucuresti, 2001, 
p. 94. 

13 Gabriel Badea-Paun, op.cit., p. 123. 

Constantin Artachino, Oscar Spathe și Demetrescu Mirea. Motivati de 
nevoia de racordare a artei plastice autohtone la marile modele 
occidentale, artiștii „Tinerimii artistice“ au respins amatorismul și 
regulile rigide ale academismului universitar. 

La Salon de la Societe Nationale des Beaux-Arts (SNBA) Nicolae 
Grant a expus, în anii 190114, 1902” şi 1904:€, mai multe lucrări. 

Începând cu 1903, Nicolae Grant a deschis aproape anual câte o 
expoziție la Ateneul Român, iar din 1910, an în care a hotărât să se 
întoarcă definitiv în tara, a luat parte regulat la viata artistică 
românească.!7 A prezentat lucrări in sala „Mozart“, la Cartea 
Românească, la Fundaţia „Dalles“, în Sala „Universul“ de la New 
York, unde a expus din îndemnul ambasadorului Carol Al. Davila.” 

În timpul Primului Război Mondial, artistul s-a aflat la Bucureşti 
și la Câmpulung Muscel, unde a pictat o serie de portrete (Fetele 
prințului Barbu Știrbey, Doamna Zoe N. Cutarida) si interioare (Atelierul 
pictorului Ion Steriade, Saloanele lui Barbu, Maria si Olga Catargi). 

Stabilirea în Câmpulung-Muscel nu a însemnat izolarea de viaţa 
artistică a capitalei. Dimpotrivă, pictorul Nicolae Grant a organizat, 
aproape în fiecare an, expoziţii în Bucureşti şi în alte oraşe, care s-au 
bucurat de aprecieri, prezentând natura, costumul popular muscelean 
și monumentele istorice din zonă, majoritatea picturilor în acuarelă, 
guaşe şi tempera, tehnică în care a ajuns aproape de desăvârşire, 
dându-le vigoarea şi strălucirea picturii în ulei. 

După Primul Război Mondial, Nicolae Grant a călătorit în diferite 
zone din tara (în 1921 a fost invitat de Goga la Rasinari, unde a pictat 
case, străzi vechi și aspecte din viata țăranilor ardeleni; la Balcic, 
unde, asemenea numeroșilor artiști, a surprins pe pânzele sale 
frumuseţea și pitorescul acestei zone”; la conacul de la Izvoru-Arges, 
unde a fost invitat de verişoara sa, Elena Perticari-Davila, și a pictat 


14 Ibidem, pictură, nr. 411 - Coin de parc. 

15 Ibidem, desen: nr. 1543 - Notre Dame de la Joie un jour de Pardon; nr. 1544 - Intérieur de 
l’église de Tréfiagat. 

16 Ibidem, pictură nr. 550 - Les jeunnes commères. p. 123. 

17 Petre Oprea, Cronicari si critici de artă in presa bucureșteană in primul deceniu al 
secolului al XX-lea, Editura Litera, București, 1982, p. 18; Repertoriul expozițiilor de artă 
românească, 1865-1918, lucrare elaborată în cadrul Institutului de Istoria artei „G. 
Oprescu”, de către Carmen Liiceanu, loana Vlasiu, Theodor Enescu, Irina 
Fortunescu. 

18 Georges N. Grant, op. cit., p. 79. 

19 Doina Păuleanu, Pictori români la Balcic, Monitorul Oficial, R.A., 2008, p. 8. 

interioare, peisaje, vederi câmpenești, iar în perioada 1937-1940, a 
pictat interioare de biserici (Bistrița, Horezu, Polovragi, Novaci).2% 

A pictat numeroase peisaje, flori, naturi moarte, interioare 
orientale, interioare boierești, dar a făcut și pictură de compoziţie, 
cum ar fi, de pildă, Dansul naiadelor, cu picturi murale de dimensiuni 
mari (1,80 x 1,70 m), așa cum sunt cele trei panouri decorative 
intitulate Păduricea de mesteceni, Spălătorese la Râul Târgului şi Torcând 
pe Gruiu, toate în ulei pe pânză în sala festivă a palatului 
administrativ din Câmpulung- -Muscel.?! În cele trei lucrări, Nicolae 
Grant a insistat, în egală măsură, asupra pitorescului locurilor şi 
asupra frumosului costum de Muscel, ,,[...] a cărei prezentare poate fi 
considerată document etnografic transpus în peisajul natural, atât de bogat 
în colorit şi lumină a zonei Muscel, dar şi asupra nobletei spațiului, a 
instantaneului unor privelişti inundate de lumină, cu bucuria, parcă, a 
redescoperirii naturii”? 

În 1935, din cauza unor greutăți financiare, Nicolae Grant a 
vândut casa din Câmpulung Muscel Băncii Naționale a României, 
care a transformat-o într-o casă de odihnă pentru salariaţii ei. 
Ulterior, casa a fost cedată Ministerului Sănătății, care a amenajat în 
ea un preventoriu T.B.C. 

Cartea intitulată Patru anotimpuri din viața unui om a Reginei 
Maria a fost ilustrată cu desenele lui Nicolae Grant. De asemenea, 
Nicolae Grant a realizat unele proiecte de timbre pentru Societatea de 
binefacere ,, Tesdtoarea”. 

Despre activitatea artistică a pictorului Nicolae Grant a scris fiul 
său, urmărind cataloagele de expoziţii personale si colective, precum 
și articolele publicate în presă, cu comentariile referitoare la 
expozițiile respective. 

Criticul și istoricul de artă Petre Oprea a consemnat părerile 
cronicarilor si criticilor de artă, precum Virgil Cioflec, Ionel Jianu, 
George Oprescu, Petru Comarnescu, cu privire la expoziţiile 
organizate de Nicolae Grant.” 


2 Georges N. Grant, op.cit., p. 80. 

21 Ștefan Trâmbaciu, Câteva date referitoare la prezența pictorului Nicolae Grant in 
Câmpulung Muscel, în „Museum. Studii și cercetări științifice”, Golesti-Arges, 1980, p. 
79. 

22 Ibidem, p. 80. 

23 Petre Oprea, Critici de artă în presa bucureșteană a anilor 1931-1937, Editura Tehnică 
Agricolă, București, 1997, p. 67. Idem, Critici şi cronicari de artă în presa bucureşteană a 
anilor 1938-1944, Editura Maiko, Bucureşti, 1999, p. 78. 

În lunga sa carieră artistică, care se întinde pe o perioadă de peste 
50 de ani, a pictat peste 1000 de tablouri (desene, acuarele, guașe, 
tempera si uleiuri).2 

Ultima expoziție personală, unde a expus 38 de acuarele, a avut 
loc la Ateneul Român, în 1946, când pictorul avea 78 de ani. După 
această expoziţie, Nicolae Grant a pictat copii după portretele 
originale ale strămoșilor săi, boierii Golescu, care i-au fost comandate 
de inginerul Nicolae Minescu, fostul director al INCOOP-ului. 
Portretele Zincăi Golescu, ale marelui ban Radu Golescu, Nicolae C. 
Golescu în costum de vânătoare și de aghiotant domnesc fac parte din 
expoziția de bază a Muzeului Golești. 

În succinta prezentare a creației și personalității pictorului 
Nicolae Grant, împărtășim opinia criticului de artă Tudor Octavian, 
care a notat că acesta ,,[...] a îmbătrânit devenind tot mai britanic, într-o 
lume tot mai frantuzitd, iar acuarelele lui conservă la superlativ parfumul 
epocii 1900. Nici un om instruit si care nu-i sărac sufletește nu rămâne 
indiferent la farmecul lor evocator” 8. 

În prezent, lucrări realizate de pictorul Nicolae Grant se regăsesc 
în case de licitaţii din România, precum Alis% și Artmarkt?’. Preţurile 
cu care tablourile au fost vândute au variat între 230 de euro - cum ar 
fi lucrarea Vas cu flori, acuarelă 33x25,5 cm (Bucureşti, 7 martie 2004) - 
ajungând până la 20.000 de euro, cum a fost cazul picturii intitulate 
Printre flori, ulei pe pânză, 55x 33,5 cm (Bucuresti, 20 aprilie 2008).2 În 
perioada cuprinsă între anii 1995 și 2011 au fost vândute 42 de lucrări, 
dintre care cinci au fost realizate în perioada când pictorul a călătorit 
în străinătate - Franța, Italia, Olanda - iar celelalte au avut ca teme 
peisaje din tara (Valea Argeşului, Capite în Ardeal, Peisaj cu râu etc.). 2° 


2 Doina Păuleanu, Singularitate si reconstrucție imaginară. Pictori români în Bretania, 
Editura Arcane, Bucureşti, 2010, p. 261. 

> Tudor Octavian, Pictori români uitaţi, Editura Noi Media Print, Bucuresti, 2008, p. 
78. 

**www.catalog-az.ro/catalog/alis-retrospectiva-pictura-sculptură-2013; catalog 
522/17.01.2012, poziţia 861; catalog 532/20.11. 2012, poziţia 762; 

27 www.catalog-az.ro/catalog/artmarkt; catalog Artmarkt Licitatia de toamnă — 2014- 
Top 100 Mari Maestri ai Artei Românești; catalog Artmarkt Licitatia de Crăciun 2014, 
o ediţie aniversară (9/17 decembrie 2014) p. 162. 

28 Dan Tudor, Indexul independent Tudor-Art, vânzări publice de artă România 1995-2011, 
gallerya. Ro, 2012, p. 177. 

2 Ibidem, p. 177. 

Nicolae Grant, 14 septembrie 1895 Alexandrina N. Grant, ulei pe pânză 
Fotografie din colecția Muzeului București, 1903, în colecţia Muzeului 
Golești Golești 


i 
Px 


PAINTER NICOLAE GRANT (1868-1950) — 
OFFSPING OF GOLEŞTI LINEAGE 


Abstract 


Effingham Grant, through his marriage to Zoe Racoviță, entered 
the ranks of the high society of Bucharest and was the one who 
founded the first English aristocratic family in the Wallachian 
principality, closely related - by alliance - with the famous boyars 
from Golești. The last child of the spouses Zoe and Effingham Grant, 
Nicolae, was born on April 21 / May 9, 1868, in the Belvedere mansion 
in Bucharest, which belonged to his maternal great-grandfather, the 
great chancellor Constantin (Dinicu) Golescu. 

Throughout his entire artistic career, the painter N. Grant has 
participated in more than 40 individual and collective exhibitions and 
has painted more than 1000 paintings (drawings, watercolors, 
gouaches, tempera and oils). 

Keywords: painting, Golescu family, Nicolae Grant. 

Valentin GHEORGHE 


ALEGEREA PARȚIALĂ, DIN 6 SEPTEMBRIE 1926, 
ÎN JUDEŢUL IALOMIŢA 


În mai 1926 au avut loc alegeri parlamentare. Principalele formaţiuni 
politice care s-au înscris în cursa electorală au fost Partidul Poporului, 
Partidul National Liberal, Partidul Țărănesc și Partidul National Român, 
alături de care au participat și alte organizaţii politice. Dintre 
candidaturi, cele mai importante au fost ale generalului Alexandru 
Averescu, liderul Partidului Poporului, aflat în fruntea listei pentru 
Camera Deputaţilor, și a lui lon Mihalache, conducătorul Partidului 
Ţărănesc, care a fost, de asemenea, cap de listă la Ialomița. Alegerile au 
fost câștigate de formațiunea Generalului Averescu atât la nivel național, 
cât și la nivel județean, unde reprezentanţii Partidului Poporului au 
obținut toate mandatele!. 

După cum erau regulile acelor vremuri, Generalul Averescu a 
candidat în mai multe județe. Fiind deja prim-ministru, el a renunțat la 
locurile obținute în județe, inclusiv la cel de la Ialomiţa. În această 
situație, conform legislaţiei în vigoare, a fost organizat un nou tur de 
scrutin, pentru ocuparea locului rămas vacant la Camera Deputaţilor. 

Momentul, inedit în politica locală, a fost tratat diferit de 
conducătorii organizaţiilor locale, dar și de cei de la nivel central. 
Înfruntarea s-a dus între reprezentanţii Partidului Poporului, Nicolae 
Ioan, al Partidului Ţărănesc, Ion Răducanu, si al Partidului National 
Liberal, Constantin Banu. Doar primii doi candidați au contat în cursa 
pentru ocuparea postului de deputat rămas liber. 

Pentru tratarea acestui subiect am folosit surse arhivistice, dar și 
articole din presa locală și centrală a formațiunilor politice din acea 
perioadă. Dat fiind faptul că lupta s-a dus între reprezentanţii primelor 
partide amintite anterior, edificatoare ni se par două documente, câte 
unul pentru fiecare formațiune, pentru a trata acest subiect. Primul 
document, inedit, descoperit de noi în fondurile arhivistice ale 


* Profesor, Liceul Teoretic „Carol I” din Fetești, Ialomița 

1 Ion Teodorescu, Consideratiuni statistice asupra rezultatelor alegerilor pentru Adunarea 
Deputaţilor, din 25 mai 1926, pe baza noi legi electorale în „Analele Statistice și 
Economice”, an IX, nr. 7-8, iulie-august 1926, p. 14-15. 

Consiliului National pentru Studierea Arhivei Securitatii?, este o 
scrisoare adresată de Ion Răducanu, lider al taranistilor la nivel central si 
candidat pentru locul vacant de la Ialomița, conducătorului Partidului 
Ţărănesc, Ion Mihalache. Răducanu îi cere lui Ion Mihalache să trimită în 
Ialomița fruntași ai partidului, parlamentari, în ziua alegerii pentru a 
putea face fata „furtului de urnă“ pe care credea că l-au pus la cale 
susținătorii lui Nicolae Ioan, candidatul averescan. Scrisoarea va fi 
atașată la finalul acestui material. Cel de-al doilea document provine de 
la reprezentanţii Partidului Poporului și a fost redactat după finalizarea 
operațiunii electorale pentru a justifica rezultatul obținut de candidatul 
Partidului Poporului. Memoriul a fost descoperit și publicat de Nicolae 
Petrescu în „Muzeul Național“. Importanţa acestor documente este una 
însemnată în tratarea activităţii electorale și a rezultatului votului din 6 
septembrie 1926, la Ialomița. Coroborate cu informațiile prezentate de 
presa locală și centrală, dar și cu sursele arhivistice, ele scot la iveală 
modalitatea specifică de desfășurare a procesului electoral interbelic la 
nivel national, cu particularitatile din teritoriu, în cazul de fata județul 
Ialomiţa. 

Dacă la scrutinul parlamentar din mai 1926 în fruntea listelor de la 
Ialomița s-au aflat Generalul Alexandru Averescu si Ion Mihalache, 
liderii naționali ai celor două formaţiuni politice, la alegerea parțială din 
septembrie 1926 candidaţii au fost diferiți. Partidul Poporului, aflat la 
guvemare, sigur de reușită, având în mâini și conducerea județului, a 
propus un politician local, pe Nicolae Ioan, care în trecut activase in 
rândurile țărăniștilor locali. Este surprinzătoare candidatura fostului șef 
al taranistilor ialomiteni pe lista partidului de guvernământ la această 
alegere parţială, din moment ce Organizaţia Judeţeană a Partidului 
Poporului avea în rândurile sale si alti fruntași cu influenţă în rândul 
electorilor locali. Fostul fruntaș țărănist din județ, Nicolae loan, s-a 
alăturat disidentei tardniste moderate, constituită de Constantin 
Spanisteanu, Stan Morărescu, Simion Mehedinţi“ si alti 60 de intelectuali. 
In baza cartelului electoral incheiat pentru alegerile partiale din 
septembrie 1926, Nicolae Ioan a fost desemnat candidatul Partidului 
Poporului, conform intelegerii dintre Generalul Alexandru Averescu cu 
Simion Mehedinţi?. Astfel stand lucrurile, este de înţeles de ce candidatul 


2 CNSAS, Fond Documentar București, dosar 6632, f. 240-241. 

3 Nicolae, Petrescu, The 1926 local elections in Călărași, în vol. „Muzeul Naţional“, nr. 
19, 2001, p. 237-242. 

+ |. Scurtu, Istoria Partidului Țărănist 1918-1926, Editura Enciclopedică, Bucuresti, 2002, p. 
175-178. 

5 Extras dintr-o scrisoare, „Fierul Roșu“, an I, nr. 3, 28 august 1932, p. 3. 

averescan din Ialomița, la alegerea parțială din 6 septembrie 1926, nu a 
fost susținut de parlamentarii și autoritățile guvernamentale, pierzând la 
scor scrutinul. 

De cealaltă parte, Partidul Ţărănesc a propus tot un fruntaș de la 
centru, lider important, profesorul universitar Ion Răducanu, ialomitean 
la origine. Desemnarea lui lon Răducanu a însemnat o nouă etapă în 
evoluția Organizaţiei Judeţene a Partidului Ţărănesc, de a cărei 
conducere se va ocupa până la dizolvarea partidelor politice de către 
comuniști. Ion Răducanu nu era străin de situația organizației taraniste 
din Ialomița pentru că, într-o scrisoare adresată lui Ion Mihalache 
înaintea alegerilor din mai 1926, îl îndemna pe acesta să meargă la 
Călărași să clarifice situația candidaturilor®. El se adresa șefului 
Partidului Ţărănesc după ce vorbise cu Gheorghe Vladescu-Albesti 
despre problemele organizaţiei din Ialomița. La scurt timp după 
anunțarea datei alegerii parțiale de la Ialomița, într-o altă scrisoare, Ion 
Răducanu se adresa lui Ion Mihalache, întrebându-l dacă s-a decis 
depunerea candidaturii sale si data când trebuie să ajungă în județ”. 

Lupta electorală s-a purtat între candidații Partidului Poporului și 
Partidului Ţărănesc. Propaganda electorală a celor doi competitori a fost 
diferită. Averescanii locali își prezentau candidatul în fata alegătorilor 
ialomiteni prin publicarea unei scrisori despre activitatea lui Nicolae 
loan în administraţia și politica județului Ialomița după Primul Război 
Mondial. Prin expunerea motivelor în presa națională, pentru care 
candidatul lor trebuia să fie ales, averescanii erau siguri de reușită, mai 
ales că au implicat întreg aparatul administrativ în campania electorală. 

Campania electorală a lui lon Răducanu a beneficiat de sprijinul 
tuturor fruntașilor locali, dar și al celor de la nivel central. Șeful Partidul 
Ţărănesc, Ion Mihalache, a participat la întrunirile electorale din Ialomița 
de la sfârșitul lui august 1926. Pe 29 august 1926 a luat parte la o adunare 
taranista la Slobozia care, din cauza intervenţiei autorităților, nu a mai 
avut caracterul unei mari manifestații”. Prezenti în număr mare, 
negustorii din oraș si din împrejurimi care s-au adunat în jurul lui Ion 
Mihalache au fost îndepărtați cu forța de șeful poliției locale. Abuzurile 
autorităților locale împotriva partizanilor lui lon Răducanu au continuat 
în localitatea Smirna, unde șeful postului de jandarmi a împiedicat pe 
reprezentanții Partidului Țărănesc din comună să pună la dispoziție lui 
Ion Mihalache o sală de prăvălie pentru adunare, întrunirea ținându-se 


6 CNSAS, Fond Documentar Bucuresti, dosar 6632, f. 231. 

7 Ibidem, f. 234. 

8 Scrisori din Ialomița, „Îndreptarea”, an VIII, nr. 205, 5 septembrie 1926, p. 3. 

? Ingerintele din judeţul Ialomița, , Aurora”, an IX, nr. 1446, 2 septembrie 1926, p. 1. 

în curtea unui sătean. La o altă manifestaţie, numai intervenţia liderului 
țărănist l-a scăpat din mâinile participanţilor pe preotul Dumitrescu, care 
încerca să tulbure liniștea adunării. 

Fiind conștient de implicarea autorităților în favoarea candidatului 
guvernamental, lon Răducanu a apelat la sprijinul celorlalți fruntași ai 
partidului. Cu trei zile înaintea alegerii, lon Răducanu, pentru a fi sigur 
de victorie și a preveni acțiunile partizanilor candidatului 
guvernamental, despre care credea că are sprijinul autorităților, cum era 
practica în epocă, i-a trimis o scrisoare lui Ion Mihalache”, în rândurile 
căreia îl informează cum trebuie să acționeze în județ. Ion Răducanu a 
solicitat delegarea în teritoriu a fruntașilor Partidului Ţărănesc, in 
localitățile unde considera că procesul electoral va fi fraudat. Prezența 
liderilor de la centru care erau și parlamentari era susținută de articolul 
51 din legea electorală, care le asigura statutul de delegați pentru 
supravegherea votării. Toate detaliile au fost puse la punct, iar în ziua 
alegerii au fost prezenţi, la secțiile de votare din judeţ, fruntașii: Dr. 
Nicolae Lupu la Fetești, Virgil Madgearu la Lehliu, Nicolae Costăchescu 
la Bărcănești, iar Costache Lupu la Munteni-Buzău!!. Dintre fruntașii 
organizației județene a Partidului Ţărănesc, Petre V. Hanes a fost 
repartizat la secția de votare Ciochina. De asemenea, în aceeași scrisoare, 
solicita și prezenţa altor fruntași, „adevărații oameni serioşi de la Bucuresti", 
printre care si D.R. Ioanitescu. Alți fruntași tardnisti nu au putut 
participa ca delegați la secţiile de votare din Ialomiţa, deoarece au mers 
la Galaţi, unde s-a organizat o altă alegere parțială, în aceeași zi. În 
încheiere, candidatul țărănist de la Ialomița concluziona că „ar fi păcat să 
pierdem alegerea din lipsa de pasivitate a parlamentarilor“. 

Candidatul Partidului Poporului, Nicolae loan, nu a avut aceeași 
susținere din partea fruntașilor locali care conduceau judeţul, și nici din 
partea liderilor centrali ai partidului. Chiar dacă reprezenta formațiunea 
aflată la putere, candidatul de la Ialomiţa a fost susținut de un număr 
restrâns de lideri de la centru, fără notorietate, cum ar fi deputatul de 
Vlașca, Spinisteanu, sau dr. Constantin Banu, secretar al Direcţiei 
Generale de Sănătate Publică, alături de care au fost câţiva fruntași 
județeni!?. Campania electorală a început cu opt zile înaintea alegerii, iar 
resursele utilizate au fost insuficiente pentru a putea desfășura o 
campanie care să aducă voturi. Dacă reprezentanţii Partidului Țărănesc 
au dispus de șapte automobile și sume de bani care au ajuns la 1.000.000 
de lei, cu care s-au plătit manifeste și mitinguri, reprezentanţii Partidului 


1 CNSAS, Fond Documentar Bucureşti, dosar 6632, f. 240-241. 
"Ibidem, f. 240-241. 
12 N. Petrescu, op. cit., p. 237. 


338 


https://biblioteca-digitala.ro 


Poporului au fost net în inferioritate. Cel mai important aspect al 
campaniei electorale a averescanilor l-a reprezentat neimplicarea 
prefectului loan F. Buricescu, fruntaș al Partidului Poporului și 
reprezentant al guvernului în teritoriu, care trebuia să-l sprijine pe 
Nicolae loan. Acesta nu a oferit niciun ajutor în campanie, ba, mai mult, 
chiar înainte de alegeri „a considerat că este înțelept să meargă în concediu “9. 
Pe durata lipsei sale, în fruntea Prefecturii l-a desemnat interimar pe 
inspectorul-sef al instituției, Șerbănescu, care a încercat să ajute cum 
poate candidatul formaţiunii de la putere, dar a fost oprit în multe 
rânduri să ia decizii. 

De asemenea, deputații ialomiteni ai Partidului Poporului, Vasile 
Roseteanu, Duţu Dobrescu și Gheorghe Lupu au intervenit în campania 
electorală și pe durata votării, sabotând propriul candidat și îndemnând 
cetățenii să voteze candidatul țărănist, pe Ion Răducanu. Aceștia, cu 
sprijinul altor fruntași locali, profesorii Elefterescu și V. Georgescu, au 
participat la întrunirile politice din teritoriu, unde au făcut anticampanie 
lui Nicolae Ioan, martori fiind primarii sau conducătorii organizaţiilor 
locale’. La încheierea scrutinului, în seara de 6 septembrie 1926, Ioan F. 
Buricescu, prefectul „absent“ din campania electorală, și cei trei deputați 
au sărbătorit înfrângerea în alegeri într-un local din Călărași. 

Campania electorală a țărăniștilor a fost pe placul alegătorilor 
ialomiteni. În localităţile pe unde a trecut, Ion Răducanu a fost primit cu 
„un deosebit entuziasm de populația satelor ialomitene, care în majoritate sunt 
țărăniste“!5, consemna la vremea respectivă ziarul național al Partidului 
Țărănesc. În paginile „Aurorei”, țărăniștii au publicat și atacuri la adresa 
lui Nicolae Ioan, pe care încercau să-l discrediteze în ochii votantilor, 
fiind acuzat că a fost dat afară din partid „pentru fapte dăunătoare 
plugarilor “18. 

Autoritățile de pe plan local nu l-au putut împiedica pe lon 
Răducanu să câștige alegerea parţială din 6 septembrie 1926 din județul 
Ialomița. La 10 septembrie 1926 Biroul Central Electoral Ialomița a 
publicat rezultatele oficiale ale scrutinului. Din cele peste 42000 de voturi 
valabil exprimate, candidatul țărănist lon Răducanu a obținut 22714, 
adjudecându-și mandatul de parlamentar”. Ceilalți contracandidati au 
obținut 12491 de voturi - Nicolae Ioan, iar cele 6885 de voturi obținute de 


13 Ibidem, p. 239. 

14 Ibidem, p. 240-241. 

15 Ingerintele din județul Ialomița, , Aurora”, an VI, nr. 1446, 2 septembrie 1926, p. 1. 
16 Talomiteni, , Aurora”, an VI, nr. 1448, 4 septembrie 1926, p. 2. 

17 BJAN Călărași, Fond Pretura Plasii Caldrasi(1917-1950 ), dosar 12/1932, f. 92. 

candidatul liberal Constantin Banu au fost proporționale cu activitatea 
formaţiunii sale în campania electorală. 

Înaintea afişării rezultatului oficial, oficiosul averescan recunoștea 
succesul țărăniștilor în alegerea parțială de la Ialomița din 6 septembrie 
1926, menţionând că „d-lui Ion Răducanu i-a folosit foarte mult si 
împrejurarea specială in care Partidul Poporului a dus lupta acolo“. 
Împrejurarea specială de care vorbește ziarul se referea la activitatea 
Organizaţiei Judeţene a Partidului Poporului, care nu a susținut 
candidatul propriu. După alegeri, Nicolae loan a întocmit un memoriu 
despre modul în care a decurs alegerea și cum s-au implicat 
parlamentarii partidului si fruntașii locali în campania electorală, 
menționând momentele când aceștia au luptat pe fata împotriva lui. Cu 
toate motivele prezentate în gazeta națională a partidului și acuzele 
pentru nesustinere aduse fruntașilor locali de Nicolae Ioan, un fapt este 
de netăgăduit: succesul categoric obținut de Ion Răducanu, candidatul 
Partidului Ţărănesc. 

Alegerea parțială din 6 septembrie 1926 pentru desemnarea unui 
deputat din partea județului Ialomița în forul legislativ al țării a 
reprezentat o premieră pentru politica locală. Chiar dacă s-a luptat cu 
candidatul partidului aflat la guvernare, Nicolae loan, reprezentantul 
Partidului Ţărănesc, Ion Răducanu a reușit să adune cele mai multe 
voturi, obținând mandatul de deputat. Succesul acestuia a fost posibil 
datorită resurselor financiare de care a dispus formațiunea, a prezenței în 
teritoriu, la secţiile de votare, a fruntașilor de la centru ai Partidului 
Ţărănesc. Un rol important în stabilirea rezultatului final al acestui 
scrutin l-a reprezentat și slaba susținere a candidatului guvernamental, 
Nicolae loan, de către fruntașii locali ai Partidului Poporului, precum și a 
celor din conducerea centrală, care au trimis lideri fără notorietate în 
rândul alegătorilor. 


ANEXĂ 

Scrisoare a lui Ion Răducanu, adresată lui Ion Mihalache, în vederea 
organizării campaniei electorale pentru alegerea parțială de la Ialomița 
din 6 septembrie 1926 

"București, 3 sept. 1926 

Dragă Mihalache, 


18 Primele rezultate ale alegerilor parțiale, „Îndreptarea”, an VIII, nr. 208, 7 septembrie 
1926, p. 1. 

Venim cu automobilul angajat de la București; 

Aci se pregătește furtul de la urne. Sunt pozitiv informat. Din cauză că 
deputaţii nu vin la Ialomița, - se va săvârşi furtul la urne. Deputaţii ar putea fi 
delegați, conf. art. 51 din lege. 

Pentru ca să fie delegați, ar trebui să fie sâmbătă dimineața în Călărași, fie 
ca cereri cu semnătura (cuvânt indescifrabil) legalizată, pentru schimbarea 
delegaților; 

Lupu (Nicolae - n.n.) e necesar; dar nu stim unde să trimitem maşina: tot 
la Fetești. 

Nu vin lacobescu, Lepădatu, Ionel Lupescu pornesc la Galati. Nu stau în 
ziua de votare aici. Armand Călinescu n-a venit. Mi-e teamă că rămânem cu 5 
deputați şi vom suferi urmările furtului de urnă. 

Dacă Madgearu nu vine de duminică seara la Lehliu, situația e pierdută la 
secția de acolo. 

Sunt ordine de la centru să facă loan (candidatul Partidului Poporului 
Nicolae Ioan - n.n.). 

Nu e decât o singură cale de scăpare: să vie adevărații oameni serioşi din 
Bucuresti (2 cuvinte indescifrabile), - Bolintineanu si prieteni ai lui Loanitescu — 
să fie pregătiți cu certificate că sunt înscrişi în listele electorale, că sunt eligibili, 
conf. art. 51 din legea electorală. 

Costăchescu (Nicolae -n.n.) e aici. E în județ. 

Ar fi păcat să pierdem alegerea, din lipsă de pasivitate a parlamentarilor. 

Semnează, 

Ion Răducanu 


Petre V. Hanes - telefonează-i - să vie la Ciochina, cu certificatul că e 
alegător la Cameră şi eligibil. 

Costăchescu merge la Bărcăneşti. 

Să vie Costache Lupu la Munteni Buzău. 


Sursa: CNSAS, Fond Documentar București, dosar 6632, f. 240-241 


THE BY-ELECTION OF SEPTEMBER 6, 1926, 
IN IALOMIŢA COUNTY 


Abstract 
During the interwar period, general or partial parliamentary 


elections were held when a place remained vacant, which animated the 

local political life. Such a moment was also held in Ialomița county, on 
September 6, 1926, when the first by-election was held, following, the 
resignation of General Alexandru Averescu to the place obtained during 
the May 1926 elections, at the Assembly of Deputies. For this campaign, 
the candidate of the People's Party, the govening party, Nicolae Ioan, 
registered. From the Peasant Party the university professor and 
frontman, Ion Răducanu, from lalomita, participated and the last 
candidate, the representative of the National Liberal Party, Constantin 
Banu. The election campaign was dominated by the first two candidates 
who had different backing. If lon Raducanu received the support of the 
leaders from the center of the Peasant Party who were present in the 
polling stations in the county, on the day of the election, on the other 
hand, the candidate of the ruling party, Nicolae Ioan, did not enjoy the 
same support and was sabotaged by partisans from the county. The 
proof of this fact is the result of the election that was favorable to Ion 
Raducanu. 

Keywords: parliamentary elections, Peasant Party, Ialomita County, 
election campaign. 

Costin SCURTU , Ana-Maria SCURTU" 


STABILIREA NORMELOR JURIDICE PRIVIN FUNCȚIONAREA 
SERVICIULUI RELIGIOS IN ARMATA ROMANA 


Scutul şi Crucea de sorginte română au izbutit să fie, chiar pentru 
întregul spaţiu european’, stavilă în calea pericolelor fel de fel, realitate 
judicios exprimată de Ştefan cel Mare când scria principilor creştini: 
„Necredinciosul împărat al turcilor (...) se gândeşte cum să supuie şi să 
nimicească toată creştinătatea”, fapt pentru care plănuise păgânul „să vie 
(...) cu toată puterea sa împotriva noastră şi să supuie tara noastră care e Poarta 
Crestinătății şi pe care Dumnezeu a ferit-o până acum. Dar dacă această poartă 
va fi pierdută - Dumnezeu să ne ferească de aşa ceva - atunci toată creştinătatea 
va fi în mare primejdie”?. Or, având prin români acest scut, „mulți creştini 
trăiau în pace”?. De aceea, ambele instituţii care-i aşază, unul lângă altul, 
pe militar şi pe cleric, rămân - ele însele, ca şi lucrarea lor împreună - 
între miracolele istoriei, puse la temelia Casei noastre numită România“. 

Alexandru cel Bun (1400-1432), domn creştin, înțelept şi paşnic, pe 
lângă abilităţile diplomatice şi arta militară, excelează şi printr-o credinţă 
neîndoielnică în Dumnezeu şi în puterea miraculoasă a Sfintelor moaşte, 
motiv pentru care, în 1415, „au trimis de au adus cu multă cheltuială 
moaştele Sf. mucenic Ioan al Novii (Ioan cel Nou - n.n.) de la Cetatea Albă şi 
le-au aşezat în Târgu, in Suceava la Mitropolie”5, arătând, pentru prima 
dată, că oştenii Moldovei ies la rampa istoriei „nu pe câmpul de luptă, ci 
asigurând paza moaştelor unui sfânt martirizat de păgâni şi ale cărui moaşte 
făcătoare de minuni au fost aduse la Suceava într-o impresionantă procesiune”®. 


* Muzeul Militar Naţional „Regele Ferdinand” - filiala Constanta. 

” Studentă la Facultatea de Drept, Universitatea București; reprezentant al Asociaţiei 
Culturale „Astra Dobrogeană”. 

1 Gheorghe Nicolescu, Gheorghe Dobrescu, Andrei Nicolescu, Preoţi in tranşee 1941- 
1944, Editura Europa Nova, Bucureşti, 1998, p. II. 

2 Arhivele Militare Române (în continuare, A.M.R.), fond Inspectoratul Clerului 
Militar, arhiva pe anul 1928, dos. 9. 

3 Ibidem, arhiva pe anul 1929, dos. 4. 

4 „Monitorul Oficial”, nr. 132, 8 iun. 1932. 

5 Alexandru V. Diţă, 1415. Semnificația politică a unui act religios: Aducerea moaştelor 
Sfântului loan cel Nou la Suceava, în „Armata şi Biserica”, nr. 4, 1996, p. 53. 

6 Ibidem. 

Reprezentanţii de seamă ai Bisericii, mitropolitul şi episcopii, uneori 
şi egumenii marilor mănăstiri, au jucat un rol politic însemnat în viaţa 
țării. Mitropolitul Teoctist al Moldovei este cel care „l-a pomăzuit” pe 
voievodul Ştefan cel Mare, în 1457, pe câmpul numit Direptate. Ignatie 
Sârbu, Mitropolitul Ţării Româneşti, a fost trimis de Constantin Şerban 
în solie în Transilvania (1655), pentru a cere sprijin principelui Gheorghe 
Rackoczy II. În Moldova, Mitropolitul Ghedeon a fost trimis la Moscova 
de către Gheorghe Ştefan (1656), pentru a încheia o alianţă antiotomană 
cu ţarul, Alexei Mihailovici. 

Pravilele românilor, elaborate după modelul codurilor de legiuiri 
din Imperiul Bizantin, au statornicit reglementări atât civile, cât şi 
bisericeşti, pentru abaterile săvârşite. Pravila se adresa clerului de mir, 
mai ales celui din lumea satelor, care trebuia determinat să-şi încadreze 
comportamentul în normele canonice şi să conducă enoriaşii în spiritul 
legilor bisericeşti. În acest cadru se înscriu Pravila cea mică (1640), 
Pravila cea mare (1652), Pravila lui Vasile Lupu. 

Tradiţia participării clerului în armată este din cele mai vechi 
timpuri. După modelul altor state cu tradiţie în domeniu (Austria, Rusia, 
Prusia), şi-a aflat locul în mod firesc în cele două armate, munteană şi 
moldoveană, instituţia „preotului de oştire” sau confesor militar. La 1834 
e amintit un „confesor al capelei” la Statul Major al dorobantilor, iar la 1837 
se specifica clar existenţa unui „preot al oştirii”, ieromonahul Visarion, la 
comandamentul armatei muntene. 

Etapele parcurse de serviciul religios în cadrul oştirii, începând cu 
anul 1850, au îndeplinit cu osârdie „religioasele datorii”, așa cum 
îndemnau odinioară Îndatoririle preoților de oştire, ivite la sfârșit de 
Brumărel, in 1850, prin vrednicia Mitropoliei muntene și a 
Departamentului Lucrărilor Ostăşeşti. În acel an apar primele 
Instrucţiuni, intitulate Indatoririle preoților de oştire, în şapte puncte, 
elaborate de Mitropolia Ungro-Vlahiei, împreună cu Ministerul 
Lucrărilor Ostăşeşti (M.L.O.), devenit ulterior Ministerul de Război. 

In a doua jumătate a secolului al XIX-lea, Direcţia Personal şi 
Operații Militare elabora ordine ale ministrului de Război, atât pentru 
organizarea procesului de recrutare şi selecţie în şcolile militare, cât şi 
pentru organizarea învăţământului militar, prin întocmirea tematicii 
concursurilor de admitere şi a metodologiilor de desfăşurare a acestora. 
Structura examenului de admitere în şcoala militară de ofiţeri 
demonstrează complexitatea şi gradul de erudiție a celor care aspirau la 
o carieră de ofiţer în armată. 

Viaţa acestor Instrucţiuni va fi de scurtă durată, întrucât la 6 aprilie 
1870 va fi elaborat, aprobat de domnitorul Carol I, şi pus în aplicare un 
alt act normativ privind activitatea preoţilor de oştire intitulat 
Regulamentul clerului din armata permanentă. Acestui Regulament îi 

urmează un decret dat în 1876, care preciza că „toate trupele şi unitățile 
teritoriale puteau să aibă câte un preot”, iar „în 1877 preoții unităților au fost 
înlocuiți cu preoții de Garnizoană, care deserveau toate unitățile din aceeaşi 
localitate”. 

In 1876 au mai au fost elaborate Instrucţiunile intitulate Datoriile 
preotului de armată, ce reglementau „activitatea preotului militar în timp de 
pace, în privinta oficierii cultului divin, a predării «ştiinţelor religioase», in 
şcolile militare şi stabileau sarcinile în timp de război”. Aceste Instrucţiuni au 
fost publicate de arhimandritul Gabriel Răşcanu (fost preot militar). 

Etapa premergătoare înfiinţării Episcopiei Armatei Române a fost 
între anii 1915 și 1921. La 15 mai 1915 Sf. Sinod dezbate propunerea 
Mitropolitului Pimen ca Armata să aibă un serviciu religios bine 
organizat, având ca îndrumător spiritual un protopop. Alesul Sf. Sinod a 
fost părintele Constantin Nazarie, profesor universitar de Morală 
Creştină la Facultatea de Teologie din Bucureşti. 

Părintele Nazarie întocmeşte Instrucţiunile asupra atribuţiunilor 
preoților de armată, care, după ce şi-au căpătat forma definitivă, trecând 
prin filtrul Sf. Sinod şi al Marelui Stat Major, „au devenit ordinul 3451 din 
28 octombrie 1915” al Marelui Stat Major şi au fost publicate in revista 
„Biserica Ortodoxă Română” din noiembrie 1915. Este de reţinut că 
Instrucţiunile elaborate de Părintele Nazarie „au stat la baza activității 
preoților din armată până la înființarea Episcopiei Armatei”8. Acest document 
a avut caracter de lege până la 20 iulie 1921. 

În subcapitolul intitulat Organizarea Serviciului religios în armată este 
de reţinut că, prin instalarea părintelui Nazarie şi elaborarea 
Instructiunilor, întreaga activitate a preoţilor a fost atât de bine 
coordonată, încât Marele Cartier General al Armatei nu a mai avut nimic 
de adăugat, întrucât — spune autorul — „tot ce se putea prevedea, prevăzusem 
eu până la cele mai mici detalii”, după care adaugă: „ca dovadă că 
Instrucţiunile alcătuite de mine erau absolut complete, lucrul acesta se poate 
vedea din faptul că în timpul războiului, cu toată varietatea de situații, n-am 
ieşit o singură dată din litera şi spiritul lor, şi n-am avut vreun caz să nu fie 
prevăzut în ele”?. Mai mult - spune el — preoţii care se vor distinge prin 
fapte de curaj şi barbatie vor fi propuşi la înaintare (avansare), spre a fi 
asimilați gradului de căpitan, în timp ce Ajutorul Şefului Serviciului 
Religios va fi asimilat în gradul de maior, iar Şeful Serviciului Religios în 
gradul de colonel. 


7 Biserica Ortodoxă Română, se va cita prescurtat „B.O.R.”, IV, 1877-1878, pp. 173-180. 

8 C. Nazarie, Referat asupra activității preoţilor de armată, în campania din 1916-1918, 
Bucureşti, 1920, p. 6-9. 

9 Ibidem, p. 8. 

Unificarea Bisericii Ortodoxe Române, ca rezultat al Marii Uniri din 
1918, a facilitat înființarea unei entităţi specializate, care să conducă 
permanent instituţia clerului militar, ai cărei preoţi erau răspândiţi pe 
cuprinsul întregului spaţiu românesc. Această instituţie a fost Episcopia 
Armatei!. Legiferările şi reglementările nominalizate erau încă o dovadă 
că „armata nu se poate dispensa de serviciul sufletesc nepretuit al preoțimii”!!, 
cum apreciase în aprilie 1921 ministrul de Război, clerul fiind receptat 
drept „o instituție bună, care va întări armata”!?. 

Sfântul Sinod, în conlucrare cu Ministerul de Război, a trimis 
corpurilor legiuitoare ale României (Senatului, la 8 iulie 1921; Adunării 
Deputaţilor, la 19 iulie 1921), spre a dezbate şi adopta proiectul Legii 
privitoare la organizarea clerului militar, document ce a statuat, pentru 
prima dată în istoria armatei române, instituţia preoţilor militari activi 
(permanenți). Diriguitor absolut al preoţilor militari de toate 
confesiunile va fi numit un episcop militar, care va purta titlul «Episcop 
de Alba-lulia», făcând parte din Sf. Sinod. 

Pentru întocmirea legii din 1921, clericii ortodocşi au avut alături şi 
reprezentanţi ai celorlalte culte recunoscute: pr. Ştefan Ucsnay, romano- 
catolic; pr. Iuliu Florian, greco-catolic; şef rabin dr. I. Niemirower, cultul 
mozaic; pr. Ernest Tokes, protestant". 

Drept pentru care Sfântul Sinod şi Ministerul de Război au 
promovat spre corpurile legiuitoare proiectul de Lege privitoare la 
organizarea clerului militar. Când Senatul a adoptat, în unanimitate, la 23 
aprilie 1921, cererea de a fi dezbătut în regim de urgenţă proiectul noii 
legi, ministrul de Război, generalul loan Răşcanu, elogia clerul militar 
pentru pastorația avută în conflagratia care se încheiase, considerând că 
acesta fusese „mai presus de orice laudă“, argumentând că: „preoțimea 
militară care a însoțit armata în timpul războiului a fost mai presus de orice 
laudă; ca adevăraţi apostoli, preoții n-au părăsit un moment postul lor sfânt şi 
de onoare, ajutând ofiterimea spre a putea duce la glorie trupele [...] şi acum, ca 


10 Tlie Manole, Preoţii şi oştirea la români (1830-1948), Răzvad-Târgovişte, Editura 
Daniel T., 1998, p. 89. 

Ştefan Pâslaru, 23 aprilie 1921: Legiferarea organizării clerului militar, în „Revista de 
Istorie Militară”, nr. 3, 1993, p. 38. 

12 Ibidem, p. 39. 

13 Aurel Pentelescu, Crucea şi arma: Episcopii militari (1921-1948), în „Dosarele Istoriei”, 
XII, nr. 1 (125), 2007, p. 49. 

14 A.M.R., fond Inspectoratul Clerului Militar, Microfilme, r. 1521, c. 0100. 

15 Philippe Gaudin, Semnificația unui studiu al religiilor astăzi, în „Marile religii”, 
Bucureşti, 1995, p. 27. 

şi în război, armata nu se poate dispensa de serviciul sufletesc nepretuit al 
preoțimii "16. 

Această Lege, având douăsprezece articole, a fost promulgată de 
regele Ferdinand I, prin Înaltul Decret Regal nr. 3378 din 20 Iulie 1921, şi 
publicată în „Monitorul Oficial” nr. 99 din 6 august 1921. Legea a fost 
urmată de un Regulament de punere în aplicare a Legii privitoare la 
organizarea clerului Militar, promulgat prin Decretul Regal nr. 1970 din 18 
iunie 1924 şi publicat în „Monitorul Oficial” nr. 115 din 1924. Acest 
Regulament este elaborat în 9 capitole şi 48 de articole. Corespundea 
Constituţiei din 1923. 

Conform noii legi, „se admit în cadrele armatei pentru necesitățile 
confesionale şi ale dezvoltării sentimentului religios preoții militari activi de 
orice rit” (art. 1). Regulamentul!” venea cu precizarea: „preoţii militari de 
orice religiune şi rit recunoscut de Ministerul Cultelor’®. 

Cadrul juridic în care se manifesta ecumenismul clerului militar era 
prevăzut amănunţit şi în Regulamentul pentru punerea în aplicare a legii 
privitoare la organizarea clerului militar, cuprins în Înaltul Decret Regal nr. 
1920 din 18 iunie 1924, în care se admiteau în cadrele armatei „preoții 
militari activi de orice rit, pentru necesitățile confesionale și ale dezvoltării 
sentimentului religios” (art.1)%9. 

Se prevedea că preoții cu gradul de căpitan se recrutează dintre 
licentiati şi doctorii în teologie, după o practică de păstorire de 3 ani, 
neavând o vârstă mai mare de 32 ani. Cei de divizii şi cei de corp de 
armată se recrutează dintre preoţii de regimente2. Comisia de concurs, 
numită prin decizie ministerială, includea, alături de preşedinte — care 
era inspectorul clerului militar - patru membri (art. 2); pentru preoţii 
cultelor minoritare, în comisie era inclus şi câte un reprezentant al 
confesiunii candidatului (art. 10)1. 

Clerul militar activ şi de rezervă avea subordonare dublă: pe plan 
administrativ şi disciplinar, toţi preoţii militari, pastori, rabini şi imami 
se aflau sub conducerea episcopului de Alba Iulia; pe plan spiritual, ei 
ascultau de şefii confesiunilor minoritare de care aparţineau. 


16 Ştefan Pâslaru, op. cit., p. 38. 

17 „Monitorul Oficial”, nr. 115, 1924; „Monitorul Oastei”, nr. 9, 1924; Ministerul de 
Război, Legea şi regulamentul privitoare la organizarea clerului militar, Tipografia 
Marelui Stat Major, București, 1924. 

18 Ibidem. 

19 Ibidem. 

20 Legea clerului militar, art. 7. 

2 Tlie Manole, op. cit, p. 97-98. 

Îndatoririle preoţilor militari reflectau, şi ele, dimensiunea 
ecumenică şi larga deschidere a regimului cultelor din România; preoţii, 
pastorii şi imamii incluşi în sistemul asistenţei religioase din armată 
aveau ca atribuţii comune săvârşirea slujbelor religioase la unităţile şi 
serviciile armatei, privegherea şi îngrijirea educaţiei religioase şi morale 
a ostaşilor, combaterea la trupă a pornirilor rele de orice natură, 
mărturisirea şi împărtăşirea cel puţin o dată pe an, ţinerea predicilor şi 
conferinţelor cu caracter religios, moral, naţional, social economic etc., 
după un plan stabilit de comun acord cu comandantul unităţii, ajutarea 
comandanților la organizarea şi conducerea şcolilor de carte (art. 19). 
Preoţii militari nu puteau avea nici parohie, nici catedre, puteau fi însă 
profesori la instituţiile militare??. 

Episcopul militar de Alba Iulia era membru al Sfântului Sinod şi 
senator de drept. Se instituie prin decret regal, dintre candidaţii 
recomandati de Sfântul Sinod, în acord cu ministrul de Război. Acesta 
are jurisdictiune dublă: una spirituală şi alta administrativă. 
Ecumenismul avea astfel și în armată, teren fertil de afirmare. Episcopia 
militară are aceeaşi organizare ca şi celelalte episcopii ale ţării. 
Cancelaria inspectorului clerului militar funcţionează la reşedinţa 
episcopiei militare, în capitala ţării. 

Din punct de vedere administrativ, clerul militar este supus regulilor 
şi îndatoririlor prevăzute de legi şi regulamente pentru ofițeri. 
Abaterile de ordin disciplinar cad în competenţa autorităţilor superioare 
eclesiastice militare. In scopul acesta va funcţiona un consistoriu spiritual 
militar, constituit dintr-un preot de corp de armată şi patru membri 
preoţi de divizie. Sentintele de caterisire a vinovatului pot fi atacate cu 
apel înaintea Sfântului Sinod. Caterisirea atrage după sine pierderea 
gradului militar preoţesc şi îndepărtarea sa din cler. Sentintele rămase 
definitive vor fi aprobate de episcopul clerului militar şi sunt aduse la 
cunoştinţa ministerului de Război pentru executare. 

În caz de mobilizare, era stabilit ca numărul de preoţi să se 
completeze cu preoţi militari admişi în cadrul de rezervă?. 

La 31 octombrie 1927 Marele Stat Major - Secţia 1 a primit tabelul nr. 
16420, cu sărbătorile legale?5 prevăzute la art. 9 din Legea pentru Statutul 
funcționarilor publici? şi art. 18 din Regulamentul Statutului”. Se 


22 Legea clerului militar, art. 4. 

23 Legea clerului militar, art. 10. 

24 Legea clerului militar, art. 11. 

25 A.M.R., fond 5416, dos. 1044, f. 311. 
% „Monitorul Oficial”, nr. 60, 1923. 

27 Loc. cit., nr. 189, 1923. 


348 


https://biblioteca-digitala.ro 


mentionau sărbătorile religioase, inclusiv cele 4 zile de Crăciun și zilele 
de Duminică. Pentru sărbătorile naţionale s-a prevăzut suspendarea 
serviciul şi oficierea Te-Deum-ului în toată ţara la datele de: 

24 ianuarie/4 februarie - Unirea Principatelor şi a tuturor românilor; 

10/23 mai - Proclamarea Independenţei (1877); 

Aniversarea Zilei Eroilor morţi pentru Patrie (Înălţarea Domnului). 

Se stipula oficierea Te-Deum-ului în toată ţara, fără suspendarea 
serviciului, la următoarele aniversări ale Familiei Regale: 22 iulie/4 
august - onomastica M.S. Reginei; 11/24 august - Naşterea M.S. Regelui; 
3/16 octombrie - Naşterea A.S.R. Principele Carol; 16/29 octombrie - 
Naşterea M.S. Reginei’®. 

Conform Legii pentru regimul general al cultelor, votată la 31 martie 
1928, în armată şi în alte instituţii ale statului (şcoli, spitale etc.) cultele 
aveau dreptul de „a săvârşi prin preoții lor, pentru credincioşii lor, servicii 
religioase de orice natură, cu observarea (respectarea - n.n.) legilor şi 
regulamentelor instituțiilor respective” (art. 16). In 1928 a intra în vigoare 
un nou act normativ: Regulamentul pentru serviciul reli gios în timp de pace şi 
campanie”. Un an mai târziu, Legea pentru organizarea ministerelor, 
promulgată cu Înaltul Decret nr. 2710 din 29 iulie 1929, preciza că 
Direcţia personalului avea şi atribuţii privind încadrarea armatei cu 
personal ecleziastic*?. 

Ecumenismul este o caracteristică importantă şi a altor reglementări 
şi acţiuni specifice asistenţei confesionale în structurile militare. 
Relevanta au în această privinţă şi prevederile cuprinse în Instrucţiuni 
provizorii asupra serviciului religios în timp de pace şi în timp de campanie, 
elaborate în 1931. Sunt 14 capitole şi două anexe referitoare la 
desfăşurarea asistenţei confesionale în armată“. Trebuie amintit că 
organizarea din 1932 a Ministerului nu prevedea în mod expres existenţa 
Inspectoratului clerului militar*. 

Instrucţiunile evidentiau importanţa pastoralei militare în pregătirea 
sufletească a soldatului (pentru o îngrijită educaţie religioasă-morală). Se 
stabilea că, în predici şi conferinţe, preotul se va feri de confesionalism 


28 A.M.R., fond 5416, dos. 1044, f. 285, 288, 311. 

2 Ion Agrigoroaiei, Organizarea cultelor în România reîntregită, în „Arhiva Moldovei”, 
nr. I-II, 1994-1995, Iaşi, 1996, pp. 142-144. 

3 AMR, M.St.M., Arhiva pe anul 1928, curent 110, Dosarul nr. 9. 

31 Idem, Arhiva pe anul 1929, curent 126, Dosarul nr. 4, f. 33. 

% „Monitorul Oficial”, nr. 132, 8 iun. 1932. 

33 AMR, M.St.M., Arhiva pe anul 1929, curent 126, D. nr. 4, f. 33; „Monitorul Oficial”, 
nr. 132, 28 iun. 1932. 

(art. 4, lit. b)*4, în sensul de prozelitism. Ideea era explicitată astfel: „În 
predici care vor fi totdeauna bine pregătite, preoții militari vor trata cu 
predilecție chestiuni de morală, insistând îndeosebi asupra virtuților ostăşeşti, 
dragostei de tard, de frați şi de Tron. Chestiuni de credință se vor atinge numai 
rar şi incidental şi atunci se impune a se arăta sublimul şi divinitatea 
învățăturii creştine şi datoria ce rezultă pentru creştin din acea învățătură, fără 
însă a ataca pe alții, nici chiar sectele religioase, căci acestea despart pe 
credincioşi” (art. 16). 

În timpul pastoratiei, pe front, sectele vor fi receptate drept 
instrumente de diversiune, primejdie de disolutie a credinţei şi de slăbire 
a forţei psihice şi morale. Atât la pace, cât şi la război, toate celelalte 
confesiuni „îşi vor urma ritul lor, cu obligația de a evita în predici polemicile 
religioase şi discuţiile politice ostăşeşti care ne apropie şi ne leagă pe toți în 
sentimentul datoriei de a ne iubi ca frații şi apăra tara, care ne este patria 
comună” (art. 17)%. 

Activitatea preoților militari se desfăşura în unităţile militare, in 
garnizoane, în spitale, la închisoarea militară, la şcolile militare”. In 
legătură cu preoţii minorităţilor religioase, Instrucţiunile includeau un 
capitol, VII, intitulat Preoţii minorităților religioase, care prevedea în mod 
expres: „Pentru îndeplinirea serviciilor religioase ale minorităților, în fiecare 
garnizoană de cel puțin patru corpuri de trupă şi cu un număr însemnat de 
credincioşi minoritari se numeşte câte un preot, pastor, rabin sau imam de 
garnizoană, ca preot militar activ” (art. 33). 

Ecumenismul era vizat şi de prevederea din Instrucţiuni, potrivit 
căreia „Preotul se va feri să vorbească de lucruri cari nu sunt în doctrina 
creştină. Să nu vorbească însă aşa fel cum ar putea vorbi un ofițer. El se va 
mărgini în cuvântările sale la adevărurile moralei creştine [...] dragostea de 
neam şi tara şi supunere necondiționată fata de mai marii lor, precum şi iubirea 
ce o datorează unul față de altul în calitate de camarazi. După cuvântare se 
stropeşte trupa cu apa sfințită” (art. 42)”. 

Indiferent de rit, în condiţii de campanie, ca şi în timp de pace, 
activitatea preotului militar cuprindea săvârşirea Sfintei Liturghii, a 
slujbelor religioase ocazionale (sfinţirea apei, Te-Deum de mulţumire 
adresată patronului spiritual al unităţii militare, Te-Deum pentru 


34 Instrucţiuni provizorii asupra serviciului religios in timp de pace şi în timp de campanie, 
Bucureşti, 1931, p. 9. 

35 Ibidem, p. 15. 

3% Ibidem. 

37 Ibidem, p. 14-21. 

38 Ibidem, p. 24. 

39 Ibidem, p. 30-31. 

izbândă, la Anul Nou, la sărbători, la onomasticele regale, rugăciuni 
pentru boli, pentru însănătoşire etc. (art. 47, 53), înmormântarea, 
pomenirea morţilor (art. 45-52)%0. 

„Soldatului de altă confesiune (preotul militar - n.n.) îi va arăta aceeaşi 
dragoste şi aceeaşi îngrijire părintească” (art. 50)“, la fel ca şi ostaşului 
aparţinând ritului în care oficiază, în mod obişnuit, acel preot găsind 
„Putere şi mijloace cât mai potrivite spre a întări şi înflăcăra sufletul ostaşului 
luptător. El nu va uita să pună înaintea ostaşilor pilda şi tăria de voință de a 
învinge a Apostolilor şi a Mucenicilor, [...] cum şi vitejia ostaşilor lui Ştefan cel 
Mare, ai lui Mihai Viteazul, ai regelui Carol şi Ferdinand, care au biruit pe 
vrăjmaşii neamului nostru” (art. 52)2. În competenţa preoţilor militari, aşa 
cum prevăd Instrucţiunile, intra şi „serviciul religios la prizonieri” 
coreligionari (art. 58). 

Grija pentru asistenţa religioasă fără discriminări confesionale şi 
deschiderea ritului ortodox din armata României către celelalte culte 
sunt accentuate în capitolul al IV-lea din Instrucţiuni. Se stabilea că 
trebuintele religioase pentru militarii greco-catolici, romano-catolici, 
evanghelici, reformaţi, mozaici şi mahomedani erau rezolvate prin clerul 
coreligionar mobilizat şi repartizat de Ministerul Armatei (Direcţia 
personalului), pe baza indicatiilor date de Marele Stat Major, respectivii 
preoţi, pastori, rabini şi imami fiind înscrişi în controalele armatei ca şi 
ceilalți ofițeri de rezervă (art. 64). 

Ultimul document legislativ notabil din prima jumătate a secolului 
XX, din istoria bilaterală a celor două instituţii - Armata şi Biserica — a 
fost Legea pentru organizarea Clerului Militar din martie 1937%. Această 
Lege este, de fapt, Legea Clerului Militar din 1921 modificată. Iniţiativa 
modificării a aparţinut Ministerului Apărării Naţionale, care, la 21 
ianuarie 1936 înaintează Sf. Sinod Proiectul de modificare a legii privitoare la 
Organizarea Clerului Militar, cu elidările, completările şi îndreptările de 
rigoare. Prin cele 19 articole ale sale nu a adus modificări importante 
legislaţiei anterioare. 

Episcopul general de brigadă dr. Partenie Ciopran (1896-1980), ales 
ca episcop de Sfântul Sinod la 17 iunie 1937, a fost hirotonit arhiereu 
pentru Episcopia Armatei la 25 septembrie 1937, iar la 8 octombrie a 


4 Ibidem, p. 33-38. 

“Ibidem, 1931, p. 36. 

42 Ibidem, p. 37. 

% Ibidem, p. 41. 

4 Ibidem, pp. 27-28, 44. 

45 „Monitorul Oficial”, nr. 67, 22 mar. 1937. 

primit la Peleș învestirea în funcție. În plan administrativ, a pus la 
punct toate rămânerile în urmă de la Catedrala Reîntregirii, unde a găsit 
multă dezordine. După trei ani de la instalare, toate mijloacele de 
transport (trăsură, maşină) aşteptau să plece în direcţiile unde oştirea şi 
clerul aveau nevoie de prezenţa lor. După începerea campaniei din Est 
(22 iunie 1941), cu tact şi înţelepciune „a condus misiunea de reîncreştinare 
ortodoxă în spațiul eliberat de sub bolşevici şi a reuşit să mențină instituția 
clerului militar pe linia de plutire în dramatica perioadă de după 23 august 
1944, până la 22 august 1948". 

Episcopul Partenie Ciopran a perfecționat asistența confesională în 
sistemul militar al României, a refăcut şi consolidat „în scurt timp bunele 
raporturi între preoți şi corpul ofițeresc”%, a condus opera de reîncreştinare 
ortodoxă în spaţiul eliberat de sub bolşevici de către armata română. Tot 
el a chemat la pastoratie şi preoţi militari pentru cultele minoritare“. P.S. 
Partenie a reuşit să menţină instituția clerului militar inclusiv în perioada 
1944-1948, cea mai dificilă din existenţa Armatei române”. 

În timpul războiului includerea preoţilor în structurile Armatei 
Române s-a realizat, conform legislaţiei, pe două căi: prin concurs pentru 
clerul militar activ şi prin chemarea la mobilizare pentru ceilalți preoți. 
La 22 iunie 1941 clerul militar activ totaliza: un episcop general de 
brigadă şi un protopop, colonel, la conducerea Episcopiei militare; 18 
preoți de corp de armată, care aveau gradul de locotenent-colonel sau 
maior; 88 preoţi de garnizoană, maiori5!. Alţi circa 200 preoţi vor fi 
mobilizați pentru marile unităţi şi unităţile din subordine, astfel că 
entităţile militare au putut beneficia de prezenţa şi de lucrarea neobosită 
a acestora. 

Activitatea Serviciului religios în campanie s-a desfăşurat în baza 
unor acte normative elaborate prin grija Inspectoratului Clerului Militar, 
încă din 193152. Ele erau structurate pe două părţi dedicate, prima avea în 
vedere îndatoririle preoţilor militari în timp de pace, iar cea de-a doua, 
activităţile în campanie. Erau abordate şi statuate îndatoririle preotului 
la mobilizare, importanţa activităţii acestuia în campanie, organizarea 
serviciului religios în caz de război, mobilizarea preoţilor, structura şi 


4 Aurel Pentelescu, Înființarea Episcopiei armatei. Episcopii militari, în „Armata şi 
Biserica”, Bucureşti, 1996, p. 181. 

47 Gheorghe Nicolescu, Gheorghe Dobrescu, Andrei Nicolescu, op. cit., p. IX. 

% „Arma Cuvântului”, nr. 6-7, 1940, p. 7. 

% Gheorghe Nicolescu, Gheorghe Dobrescu, Andrei Nicolescu, op. cit., p. V. 

50 Ibidem, p. IV-V. 

51 Tlie Manole, op. cit., p. 107. 

52 A.M.R., fond Biblioteca arhivistică, litera I, nr. 121. 

atribuţiile serviciului religios la diferite eşaloane, la comandamente, 
unităţi, formaţiuni de etape şi lagăre de prizonieri. 

Capitole distincte stabileau parametrii activităţii religioase a 
preotului în timpul mobilizării, spovedirea (spovedania) şi împărtăşania 
cu Sfintele Taine, binecuvântarea trupei la plecarea din gamizoană, 
activitatea pastorală pe timpul mobilizării, ridicarea moralului trupei 
prin „cuvântări, cetiri şi prin ținuta demnă a preotului". 

Din decembrie 1941 documentele oficiale referitoare la organizarea 
şi funcţionarea Ministerul Apărării Naţionale prevedeau că secretariatul 
general din Minister răspundea şi de Episcopia Armatei Alba lulia5?. 
Această episcopie a funcţionat până în anul 194855. 

In conformitate cu prevederile Legii clerului militar şi Regulamentului 
de aplicare a acesteia, preoţii necesari armatei în campanie se recrutau 
dintre preoţii militari activi şi din rândul celor de rezervă. Repartizarea 
preoţilor mobilizați la unităţi trebuia să se facă, de preferinţă, în aceeaşi 
garnizoană din care proveneau pentru a fi cât mai cunoscuţi trupei şi 
pentru realizarea unei comunicări sufleteşti cât mai profunde, favorizată 
de legăturile din timp de pace, care să dea roadele pe câmpul de luptă. 

Capela de campanie, în cazul în care preotul nu o poseda încă din 
timp de pace, consta dintr-o ladă de lemn, în care se păstrau toate 
odăjdiile şi vasele sacerdotale pentru săvârşirea Sfintei Liturghii şi a 
celorlalte Sfinte Taine. 

Un rol deosebit era conferit, prin instrucţiuni, acţiunii pastorale pe 
timpul mobilizării, care avea drept scop ridicare moralului trupei. Se 
prevedea ca în condiţiile de campanie să fie organizate servicii religioase 
ocazionale, ca Sfințirea apei, Te-Deum de mulţumire la patronul corpului 
de trupă, la obţinerea unor victorii sau cu ocazia altor împrejurări 
deosebite: la Anul Nou, la sărbători naţionale, la onomastica Regelui sau 
membrilor familiei regale. Rugăciunile pentru boli molipsitoare, sfinţirea 
de fântâni, curățirea bisericii pângărite se făceau după rânduiala stabilită 
în Molitvelnic şi Liturghiers*. 

România a creat momentul de răscruce 23 august 1944 - de mare 
însemnătate pentru coaliția Naţiunilor Unite. Dar noul aliat, Uniunea 
Sovietică, a instituit aici o adevărată ocupaţie militară, a dezarmat şi 
dezmembrat armata, a schimbat regimul politic, sprijinind lupta pentru 


5 Gheorghe Nicolescu, Gheorghe Dobrescu, Andrei Nicolescu, op. cit., p. V-VI. 

5 A.M.R., M.St.M., Serviciul religios, curent 230, litera D, Decizia ministerială nr. 1978 
din 22 august 1941 pentru organizarea şi funcţionarea M.Ap.N. 

55 Idem, Inspectoratul clerului militar, Arhiva pe anul 1945, curent 314, litera D, nr. 1, 
f. 352. 

56 Gheorghe Nicolescu, Gheorghe Dobrescu, Andrei Nicolescu, op. cit., p. VII. 

putere a comuniştilor. Noul regim va restructura şi politiza armata, 
determinând în final, pe planul asistenţei religioase, desfiinţarea clerului 
militar din structurile sale. 

Prin O.G. nr. 29 din 8 mai 1945, înființându-se Direcţia Superioară a 
Culturii, Educaţiei şi Propagandei” - numită şi Aparatul pentru 
Educaţie, Cultură şi Propagandă (A.E.C.P.) - s-au schimbat radical 
dimensiunile şi scopul prelucrării psihologice şi ale educaţiei. Însăşi 
structura acestui aparat - devenit Direcţie - dezvăluie politizarea 
programată a armateis8. 

Instrucţiunile nr. 6252/1945 stabileau modul în care Inspectoratul 
General al Armatei pentru Educaţie, Cultură şi Propagandă” colabora cu 
clerul militar: punându-se problema de a coordona munca preoţilor cu 
organismul menţionat, aceştia trebuiau să urmărească aplicarea 
preceptelor religioase la viaţa practică, evitând abstractul, teoreticul şi 
sectarismul, să urmărească întocmai noua linie de educaţie în armată; 
conlucrarea cu A.E.C.P. fiind obligatorie pentru clericii militari, 
orientarea lor se realiza prin conferințele organizate cu ofiţerii. 

În 1947 noi reglementări au întărit locul şi rolul A.E.C.P. şi, în 
consecinţă, au subminat asistenţa religioasă în armata română: Legea 
pentru organizarea şi funcționarea Ministerului Apărării Naţionale (L. 205) şi 
Legea pentru organizarea armatei (L. 206), promulgate la 21 iunie.® Titlul I, 
art. 2, alineatul B, punctul C, şi Titlul III, capitolul III, art. 28 al primei 
legi stipulau existenţa Episcopiei Armatei între organele centrale de 
conducere, iar art. 35 prevedea: „Episcopia Armatei organizează şi conduce — 
în legătură cu Inspectoratul General al Armatei pentru educaţie — educația 
religioasă în întreaga armată” & Era legiferată structura pentru asistenţa 
religioasă din armată, componentele fiind repartizate la minister, 
comandamente, garnizoane şi unități. 

Invocând o nouă reglementare juridică - Legea cultelor nr. 177/3 
august 1948, potrivit căreia preoţii militari nu mai făceau parte din 
cadrele active ale armatei“, după 27 de ani de fructuoasă şi 
binecuvântată conlucrare între Armată şi Biserică, prin Ordinul Nr. 
946426 din 22 August 1948, al Regiunii a III-a Militare, cu sediul la Cluj- 


57 A.M.R., fond 465, dos. 2, f. 1264. 

58 [lie Manole, op. cit., p. 163. 

59 A.M.R., fond 484, dos. 14/1945-1946, f. 6. 

60 A.M.R., fond Microfilme, rola P II 4.2457, c. 159-160. 

6 „Monitorul Oficial”, partea I A, nr. 141, 24 iun. 1947, p. 5110-5119, 5119-5127. 
€ [lie Manole, op. cit., p. 168. 

& „Monitorul Oficial”, nr. 178, 4 aug. 1948. 

« Raport nr. 49.585 din 30 august 1948. 

Napoca, Clerul Militar a fost desfiintat®. Decretul din 4 august 1948 
privind educaţia s-a corelat cu noua Lege a Cultelor (Decret 177/1948). 
Astfel, statul român controla în întregime treburile ecleziastice. Averile şi 
fondurile bisericii erau naționalizate. Alegerea Patriarhului, a majorităţii 
membrilor din Sfântul Sinod, a Consiliului Naţional al Bisericii şi a 
administraţiei patriarhale era dirijată de P.C.R. Controlul financiar direct 
îl aveau miniștrii comunisti®. 

Astfel, după circa 100 de ani de existenţă, asistenţa religioasă a fost 
înlăturată din structurile armatei române. Ateismul a înlocuit religia în 
cazărmi, gamizoane, şcoli şi spitale militare, Armata fiind separată de 
Biserică, oficial până în 1990. 

După evenimentele din decembrie 1989, cele două instituţii — 
Biserica şi Armata - şi-au reluat colaborarea. Actul de bază prin care s-a 
creat cadrul legislativ pentru reluarea asistenţei religioase în Armata 
română şi reorganizarea ei cu caracter permanent a fost Decizia din 1 
ianuarie 1994 a Ministerului Apărării Nationale privind crearea 
Compartimentului de Asistență Religioasă în Direcţia de Cultură. 

La 11 octombrie 1995, prin semnarea de către Ministerul Apărării 
Naţionale şi Patriarhia Română a „Protocolului cu privire la organizarea şi 
desfăşurarea asistenței religioase în Armata României”, se reînnoadă vechea 
tradiţie a prezenţei preotului în mijlocul oștirii. Compartimentul de 
Asistenţă Religioasă a fost transformat în Secţia de Asistenţă Religioasă 
şi Ordonanţa privind constituirea şi organizarea clerului militar’. 

A fost emisă Ordonanţa de Guvern nr. 106 din 31 august 2000 
privind constituirea şi organizarea clerului militar, care a intrat în 
vigoare pe 3 septembrie 2000. A fost aprobată Legea nr. 195 din 6 
noiembrie 2000 privind constituirea si organizarea clerului militar®?. 
Activitatea religioasă în unităţile militare aparţinând Ministerului 
Apărării este reglementată de Legea nr. 195 din 6 noiembrie 2004, privind 
constituirea şi organizarea clerului militar, şi de Ordinul ministrului 
Apărării nr. M. 149 din 14 noiembrie 2000 privind aprobarea 
Regulamentului de organizare şi funcționare a asistenţei religioase în armată. 


6 Alexandru Moraru, Biserica Ortodoxă Română între anii 1885-2000. Biserică. Națiune. 
Cultură”, vol. III, Tom. I, E.L.B.M.B.O.R., Bucuresti, 2006, p. 529. 

66 Niculae Șerbănescu, Patriarhia româna la 70 de ani (1925-1996), în „Autocefalie. 
Patriarhie, slujire sfântă”, București, 1995, p. 278. 

67 „Monitorul Oficial”, nr. 436, 3 sep. 2000. 

68 Ibidem. 

69 Idem, Partea I, nr. 561, 13 nov. 2000. 

Caracteristicele uniformei militare clericale, a însemnelor distinctive 
şi de ierarhizare, specifice clerului militar din Ministerul Apărării 
Naţionale, au fost stabilite prin Regulamentul din 19 mai 200470; 

În art. 1. - (1) Uniforma personalului militar clerical din Ministerul 
Apărării Naţionale este aceeași cu a ofițerilor în activitate. (2) Culoarea 
uniformei personalului militar clerical este determinată de culoarea 
uniformei categoriei de forțe ale armatei unde acesta este încadrat. 

Din toate timpurile şi în toate armatele, misiunea soldatului este 
aceea de luptător. Orice militar primeşte în dotare o armă. Deci, nu există 
soldat fără armă, aşa cum nu poate sluji un preot fără cruce. Sfântul 
Apostol Pavel recunoaşte că „nu o poartă degeaba” (Romani, 13, 4). Atunci 
când situaţia impune, el nu va ezita să folosească arma cu respectarea 
regulamentelor şi ordinelor primite. 

Având în vedere procesul de restructurare şi modernizare pe care îl 
traversează Armata României, se impune ca activitatea de asistenţă 
religioasă să fie susținută şi sprijinită unitar de centrele eparhiale, 
evitându-se situaţiile care dau naştere la precedente şi pot prejudicia 
stabilitatea şi chiar prezenţa preoţilor în structurile militare; în acest sens, 
respectarea Statutului Bisericii Ortodoxe Române, a Hotărârilor Sfântului 
Sinod şi a legislaţiei în vigoare, în ceea ce priveşte recrutarea şi numirea 
preoţilor, relaţiile de coordonare şi subordonare, statutul bisericilor şi 
capelelor militare, are rolul de întărire şi consolidare a prezenţei Bisericii 
în rândul structurilor militare. 

Armata şi Biserica au slujit interesele neamului şi ale creştinătăţii, au 
asigurat atât stabilitatea intemă, cât şi identitatea românilor, au 
participat la toate momentele derulate în spaţiul românesc şi uneori în 
cel învecinat, numai în răstimpul ultimelor trei secole oştenii (militarii) şi 
preoţii români luând parte la două revoluţii, 1821 şi 1848-1849, la două 
uniri, 1859 şi 1918, la patru războaie, 1877-1878, 1913, 1916-1919 şi 1941- 
1945, la răsturnarea regimului totalitar comunist în decembrie 1989 și la 
misiunile internaţionale sub egida NATO sau pentru menţinerea păcii în 
alte părţi ale lumii. 

Cele două instituţii au influenţat starea şi evoluţia societăţii, au 
conferit acesteia pecetea creştinismului, puterea continuității, forța 
uimitoare de a înfrunta, în răstimpul a peste două milenii, vitregiile care 
ne-au tot împresurat şi asediat”!. 


2 „Monitorul Oficial”, nr. 478, 28 mai 2004. 
7 „Monitorul Oficial”, nr. 115, 29 mai 2004. 

ESTABLISHING LEGAL NORMS REGARDING THE 
FUNCTIONING OF THE RELIGIOUS SERVICE IN THE 
ROMANIAN ARMY 


Abstract 


The prominent representatives of the Church, the metropolitan and 
the bishops, sometimes even the egumens of the great monasteries, 
played a significant political role in the life of the country. The fables of 
the Romanians, elaborated according to the model of the byzantine codes 
of laws, established civil and religious regulations for the deviations 
committed. The steps taken by the religious service within the army, 
from 1850, fulfilled the "religious duties", as formerly called "Duties of 
the army priests". In the second half of the nineteenth century, the 
Personnel Department and Military Operations elaborated orders of the 
Minister of War for the organization of the recruitment and selection 
process for the military schools. In 1876, the Instructions entitled Duties 
of the army priest were elaborated. The stage preceding the 
establishment of the Episcopate of the Romanian Army was between 
1915-1921. This stage begins on May 15, 1915, when the Holy Synod 
debates Metropolitan Pimen's proposal that the Army should have a 
well-organized religious service, having as its spiritual guide an 
archpriest. The unification of the Romanian Orthodox Church, as a result 
of the Great Union of 1918, facilitated the establishment of a specialized 
entity, which would permanently lead the institution of the military 
clergy, whose priests were spread throughout the entire Romanian 
space. The duties of the military priests also reflected the ecumenical 
dimension and the wide openness of the Romanian regime. 

Keywords: Religious Service; Romanian army; the military clergy; 
priests; The Orthodox Church. 

Dorin POPESCU! 


MAREA NEAGRĂ - DIN NOU PONT FĂRĂ HEGEMON, 
DIN NOU TEATRU HIBRID 


Evolutiile recente din dinamica geopolitică, de la conflictul din Siria 
la războiul hibrid din raioanele estice ale Ucrainei, pun în evidenţă o teză 
îndrăzneață, care merită aprofundări analitice. 

Este foarte posibil ca toate turbulentele geopolitice specifice ultimilor 
ani să reprezinte expresii ale tentativelor marilor actori de a-și crea 
poziţii favorabile de negociere pentru noile formate de revizuire a 
actualei ordini globale. 

In momentul de față, convențiile implicite care stau la baza 
actualului model geopolitic par a fi epuizate. Principiile de drept 
international care statuează ordinea mondială devin desuete. Sub 
presiunea conjugată a mai multor actori globali, actualul model 
geopolitic și-a atins limitele. Dreptul forței redevine principalul 
instrument de poziționare și acţiune politică. Eforturile unora dintre 
actorii globali de a obține acorduri prealabile ale Consiliului de 
Securitate al ONU pentru operațiuni militare de amploare (Afganistan, 
Irak etc.) par astăzi fotografii de epocă, în timp ce ONU însăși pare a-și fi 
atins capacitatea maximă de conservare a prestigiului formal care îi 
permitea să existe în calculele geopolitice ale marilor actori globali. 

Asistăm la paradigma destrămării actualei ordini politice mondiale 
și la constituirea unei noi paradigme geopolitice la nivel mondial. 
Intervenţia militară rusă în Georgia, ocuparea Crimeei și războiul hibrid 
din Donbas, impredictibilitatea noii Americi în era Trump, dezangajarea 
globală/planetară a Americii, Brexitul, criza politică internă a Uniunii 
Europene, avansul politicilor iliberale în Europa, reevaluarea acordurilor 
strategice în domeniul nuclear, mixajul extindere-implozie al construcției 
europene, conflictul din Siria, atacurile lupilor singuratici din Europa, 
noile hărți și politici migrationiste, entuziasmul militarist și ruinarea 
ordinii actuale de drept internațional prin acțiuni politice de forță, fără 
sancțiuni efective conjugate din partea comunității internaționale, par a fi 
simptomele noii paradigme geopolitice. 


* Dr., Preşedinte al Asociaţiei Casa Mării Negre/Black Sea House Constanţa, fost 
diplomat al României la Moscova, Cernăuţi și Sarajevo 

Este evident că marii actori se pregătesc pentru negocierile ce vor 
prefigura viitoarea ordine mondială. Din scenariile de pregătire a unei 
poziţii favorabile de negociere nu lipsesc acțiunile militare de amploare, 
show-urile militare exhibitioniste, testarea limitelor discursului 
diplomatic, rafinarea tehnicilor de război hibrid, reconfigurarea 
instrumentarului ideologic (fake news-urile, trolii), crearea unor teatre 
operaționale de antagonizare formală a pozițiilor în teren etc. 

În opinia noastră, această ultimă dimensiune/specificitate a noii 
paradigme geopolitice, crearea unor teatre operaționale de antagonizare 
formală a pozițiilor în teren, este una neconvenţională și particularizează 
noua paradigmă geopolitică fata de toate modelele precedente. Modelele 
geopolitice anterioare mizau pe recunoașterea consensuală a unui 
spatiu/teritoriu de confruntare directă, ca expresie paradigmatică a 
modelului geopolitic, în timp ce noile paradigme impun 
mascarea/camuflarea teritoriilor de conflict ideologic prin teatre de 
operațiuni (prioritar militare) create artificial. 

În eposul noii paradigme geopolitice, un rol esențial îl reprezintă 
tendința de oficializare artificială a unui teatru confruntational, care să 
mascheze intențiile autentice ale marilor actori politici. În momentul de 
față, conflictul din Siria pare a întruni consensul părților pentru a fi 
prezentat (oficializat) ca spațiu de tatonare a noii arhitecturi geopolitice: 
amploarea conflictului, intervenţia în teren a SUA și Federaţiei Ruse, 
noile alianțe politice conjuncturale din jurul Siriei, poziționarea singulară 
a Turciei, mixtura grupurilor locale de insurgență etc. par a configura un 
design geopolitic perfect pentru un teatru clasic de operaţiuni. 

Numai că noile geopolitici nu se mai articulează în jurul unor politici 
și practici clasice. Poligoanele autentice de testare a noii ordini globale 
nu mai sunt spațiile clasice de confruntare, ci mizează pe acestea pentru 
a crea derute și devieri. În timp ce în Siria se desfășoară conflicte la 
vedere, noile narative geopolitice esenţiale pentru designul noii ordini 
globale se întâlnesc și confruntă în spaţii atipice, cu instrumente non- 
convenţionale. Conflictul din Siria, cu toate efectele sale dramatice reale 
pentru soarta multor milioane de oameni, poate fi văzut din perspectivă 
geopolitică, în termenii unui realism politic cinic, ca o perdea de fum 
care acoperă narative neconvenţionale, ce pregătesc în altă parte noua 
ordine mondială. 

Cele mai avansate tehnologii neconvenţionale de testare a noii 
recuzite de negociere geopolitică par a aparține Kremlinului. Noua sa 
recuzită nu mai mizează prioritar pe pregătirea clasică a unui răspuns 
performant într-o posibilă confruntare militară directă, ci pe crearea și 
exploatarea prealabilă a unor brese/vulnerabilitati în osatura ideologică a 
celuilalt. Kremlinul contează deja (sau poate conta) în alegerea unui 
preşedinte american, în motivarea ideologică a unei tendințe de vot la 

nivelul întregii Americi, în funcționarea unor democrații iliberale (si 
antieuropene) în Europa, în boicotul funcționării actualei Europe, în 
inflatiile naționaliste anti-europene din țările până ieri sigure ale 
construcției europene, în crearea de crize politice majore etc. Russia 
Today, armatele de troli, omuletii verzi, fake-news-urile etc. au înlocuit 
diviziile de tancuri, bombardierele strategice sau submarinele nucleare, 
păstrate pentru confruntări militare clasice, pentru rezerva strategică. 

Crearea unor culoare favorabile de negociere în formatele ce vor 
stabili noua ordine mondială depinde, în momentul de fata, mai putin de 
arsenalul militar convenţional al marilor actori decât de mobilitatea și 
inventivitatea resurselor acestora de a șubrezi osatura ideologică a 
celuilalt. Când americanii descoperă că virtuțile democratice de care sunt 
mândri la nivel mondial nu mai sunt definitorii și suficiente pentru a-și 
alege liber liderul, tot arsenalul militar al Pentagonului (menit să creeze 
descurajări externe) riscă să devină irelevant. 

În această perspectivă paradigmatică, în jocul de şah geopolitic 
actual, esențială este, mai mult decât oricând, capacitatea jucătorilor de a 
anticipa mutările celuilalt. A anticipa mutările celuilalt, într-un joc în 
care a răspunde perfect acestora rămâne o simplă miză minoră, sporește 
substanţial șansa victoriei în joc. 

Unde mută geopolitic Moscova, în acest moment, și unde mută 
geopolitic toți ceilalți jucători de la masa mondială de șah? În modesta 
noastră opinie, Rusia mută militar în Siria și mută geopolitic în regiunea 
extinsă a Mării Negre. 


x 


După episodul paradigmatic al „înțelegerii” ruso-occidentale 
privind Republica Moldova?, devine imposibilă evitarea percepţiei că o 
anumită „oboseală geopolitică” a vectorului european (euroatlantic în 
general) în zona Mării Negre va genera în regiune, în anii următori, o 
resetare a echilibrului de forte, care va implica, in mod obligatoriu, 
reveniri spectaculoase ale influenţei ruse în acest teritoriu pentru care, de 
altfel, Moscova a depus eforturi geopolitice colosale de „reintegrare”. 

Principala preocupare a mediilor analitice europene este dacă 
această înţelegere externă este una prioritar de ordin tactic? sau dacă ea 


2 Scenariu ocult care a condus la evitarea/amânarea repetării alegerilor parlamentare 
anticipate în această tara, prin impunerea din exterior a soluţiei unei coabitări 
temporare la putere ACUM-PSRM, agreată şi sprijinită de Bruxelles, Moscova şi 
Washington, în primele zile ale lunii iunie a.c. 

3 Asemenea Intelegerii Politice Temporare, care a condus la configurarea binomului 
politic menţionat la Chişinău. 

constituie o parte şi, deopotrivă, un simptom al unui posibil acord 
geopolitic mai larg între Bruxelles, Moscova şi Washington, privind 
reconfigurarea paradigmei geopolitice actuale din spaţiul extins al Mării 
Negre, cu posibile efecte tectonice în cascadă asupra securității şi 
viitorului regiunii. În esenţă, redesenarea designului geopolitic la Marea 
Neagră ar implica o temporizare a extinderii europene şi o hibridizare 
geopolitică a zonei, ale cărei manifestări anticipate pot fi: transformarea 
Ucrainei şi R. Moldova într-un „cordon sanitar” (zonă-gri, zonă-buffer 
etc.) între „lumea rusă” şi „restul lumii”, testarea unor soluţii de 
compromis privind federalizarea teritoriilor acestora, „înghețarea“ 
militarizării regiunii, transformarea arealului Mării Negre într-un 
poligon experimental al noii ordini globale — unde testele includ soluţii 
consensuale ale Kremlinului şi aliaţilor săi occidentali. 

Îmi face o plăcere deosebită să constat că teza potrivit căreia 


regiunea extinsă a Mării Negre reprezintă unul dintre cele mai 
importante poligoane de experimentare şi teatre de „negociere” a noii 


ordini globale — teză geopolitică exclusivă a subsemnatului — se confirmă 
cu din ce în ce mai multă claritate.” 

Episodul „înţelegerii geopolitice de la Chişinău” (între Moscova, 
Bruxelles/Berlin şi Washington) poate fi văzut astfel în trei ipostaze: 
acord tactic cu obiective limitate (asigurarea tranziţiei de la un „stat 
oligarhic” spre o „democraţie în devenire”), acord strategic de nivel 
regional (cu obiective limitate geografic şi geopolitic la regiunea Mării 
Negre) sau test regional cu semnificaţie globală, care are funcţii 
prioritare de probă a coeziunii (testează capacitatea actorilor relevanti la 
nivel global de a crea soluţii consensuale, care să pregătească viitoare 
înţelegeri ale resetării globale a ordinii actuale a lumii). 

În toate scenariile devine evident că Rusia se reinventează în 
regiune, cu acordul sau complicitatea Europei. Foarte probabil, vom 
asista, implicit, la reducerea semnificativă a formatului şi ambițiilor 
Parteneriatului Estic, al cărui concept se reconfigurează în momentul de 
fata în marile cancelarii (europene). 

O resetare geopolitică pozitivă a Rusiei generează, în mod direct, noi 
scheme interventioniste (externe) pentru Kiev. Este foarte posibil ca 
actorii relevanti în regiune sa fi găsit deja soluţii atipice pentru plăgile 


+ Mai degrabă, Berlin. 

5 Am enuntat această teză încă din 2017, prin numeroase articole şi studii de serie, 
publicate/prezentate în România, Ucraina şi Turcia cu diferite prilejuri (de exemplu, 
în studiul Noua ordine mondială. Rusească, http://www.contributors.ro/ global- 
europa/noua-ordine-mondiala-ruseasca. 

6 Statele Unite, Uniunea Europeană, Federaţia Rusa. 


362 


https://biblioteca-digitala.ro 


inteme ale Ucrainei: Donbasul, Crimeea, orientarea strategică externă a 
țării etc. Din această perspectivă, este posibil ca drumul spre pace in 
Donbas să fie deschis (şi ulterior pavat) cu preţul amânării proiectului de 
integrare europeană a Ucrainei.” 

Dacă un astfel de acord geopolitic ruso-occidental funcţionează deja 
în regiune, avem toate temeiurile de a vedea Moscova ca pe un câştigător 
de etapă al actualului război hibrid de la Marea Neagra.® 

O resetare a jocului geopolitic la Marea Neagră este, în fond, efectul 
direct şi pervers al coabitării/juxtapunerii pe termen mediu a trei 
concepte definitorii pentru actuala fază de tulburare globală, cu impact 
direct în regiune: conceptul tribal al actualei administrații americane 
„America first” (care generează retrageri calculate din zonele aflate în 
afara interesului direct al contribuabilului american), „oboseala 
ontologică a Europei”, care va fi transformat continentul într-un El 
Dorado al ispitelor fugii, de la Brexit la multi-exit şi „primatul lumii ruse 
în spaţiul ex-sovietic” (concept de care Moscova nu s-a dezis niciodată, 
avant la lettre, în ultimul veac). Cu un concept în recul („America first”) şi 
unul în recesiune („oboseala Europei”), ambele defensive, îi va fi (fost) 
uşor Moscovei să redeseneze hărţi geopolitice la Marea Neagră prin 
contraofensive strategice de tip hibrid. 

Nu trebuie neglijată nici manifestarea paradigmatică a unui factor 
colateral permisiv, care a facilitat în regiunea Mării Negre importul unor 
soluţii şi scheme atipice: incapacitatea ţărilor din regiune de a produce 
soluţii „din interior”. Ţările din spaţiul extins al Mării Negre, cu notabila 
şi primejdioasa excepţie a Federaţiei Ruse, nu au avut niciodată un 
concept propriu sub forma unei strategii Black Sea First, care să 
tempereze elanul vital al Moscovei de la Novorossisk la Sevastopol, de la 
Urali la Soci. 

La nivel conceptual, Bucureştiul lăsase în mod convingător impresia 
de a se fi detaşat de plutonul leneş format din Bulgaria şi Turcia. 
Diplomaţia românească a creat, cândva, iniţiative solide în spaţiu şi bine 
conceptualizate, precum Sinergia Mării Negre, spaţiul extins al Mării 
Negre etc., însă aplombul conceptual şi diplomatic al Bucureştiului pare 
a se fi atrofiat. Bucureştiul a reşapat, fără viziune, în perioada sa de 


7 Chiar dacă tentativa anterioară de amânare a acestui proiect, concepută la Kremlin, 
a generat precedentele resetări geopolitice ale zonei, prin Maidanul Demnitatii, fuga 
lui lanukovici, anexarea Crimeei, războiul hibrid din Donbass, înghețarea relaţiilor 
ruso-ucrainene etc. 

8 Anticipez deja că teza va produce frisoane puriştilor pudici din mediile analitice, 
care şi-au făcut un obicei din a minimiza riscurile jocului geopolitic al Rusiei în 
regiune. 

exercitare a Preşedinţiei Consiliului Uniunii Europene”, conceptul 
Sinergiei Mării Negre (care nu mai are şanse reale de a produce o carieră 
de succes în Europa)!®, pentru care, de altfel, nici nu a (mai) mimat 
efortul de promovare pe agenda europeană. Este de neînțeles şi 
inacceptabil modul in care Bucureştiul a eşuat" în a-şi utiliza statutul de 
preşedinte în exerciţiu al Consiliului Uniunii Europene pentru a 
consolida coeziunile europene la Marea Neagră. Exemplul pe care îl 
invoc mereu cu amărăciune este că România (ţară riverană, cu interese 
directe de ordin strategic la Marea Neagră) nu a fost capabilă să propună 
nici o iniţiativă notabilă pentru zona Mării Negre pe perioada exercitării 
acestei Preşedinţii şi nici un eveniment de impact pe aceasta temă.!? 

În momentul de faţă, singurele initiative regionale la Marea Neagră 
sau cu impact asupra acestei regiuni care respiră încă (şi care nu îşi vor fi 
epuizat potenţialul funcţional) sunt B9/Bucharest Nine şi Iniţiativa celor 
Trei Mări. 

De imposibilitatea coagulării unei strategii Black Sea First sunt 
vinovate, prioritar, cele trei tari NATO din regiune — România, Turcia, 
Bulgaria, în subsidiar, exprimarea geopolitică extrem de modestă a 
Bulgariei la efortul regional coeziv şi politicile duplicitare ale Turciei în 
acvatoriul Mării Negre şi în spaţiul său extins. 

Aş mai remarca, pentru dezbaterea analitică de la Pont”, clivajul 
european intern, care va produce în perioada următoare efecte dramatice 
în planul şubrezirii coeziunii politicilor europene în regiune: 
viziunile/politicile pe contrasens ale UE şi NATO în spaţiul extins al 
Mării Negre. În timp ce Uniunea Europeană îşi recunoaşte slăbiciunile şi 
oboselile de exprimare în regiune, cedând iniţiativa Moscovei, Alianţa 
Nord-Atlantică pare a-şi coagula, în schimb, energiile, propunând 


9 ianuarie-iunie 2019. 

1 Şi de care mentionam cândva că „râd experţii în culise”, 
http://www.contributors.ro/editorial/chi%c8%99inau-sos-bucure%c8%99ti/, 

1 Aş spune chiar lamentabil. 

12 În schimb a organizat/desfăşurat două conferințe internationale de înalt nivel pe 
tema Holocaustului, fapt care poate produce/alimenta impresia că o parte a 
programului Presedintiei româneşti a Consiliului UE ar fi fost scrisă în afara 
teritoriului national (sic!). 

13 Pontica. 

initiative multiplicate, în cascada şi exponenţiale!t, ultima dintre acestea 
fiind chiar modificarea strategiei militare a Alianţei.!5 

Sigur că putem privi aceste dezacorduri strategice la Marea Neagră 
ca fiind o expresie a mutatiilor care se produc în interiorul polilor de 
putere în Uniune şi în relaţia transatlantică (în special ca expresie a unui 
apetit geopolitic în creştere al Parisului şi Berlinului, pe fondul 
diminuării polului de putere anglo-saxon). Dincolo de cauzele acestor 
dezacorduri, pare inoportun’® ca Marea Neagră să devină, contagios, un 
teatru de exprimare a dezacordurilor, ambițiilor şi rivalitatilor interne 
din Uniune şi din relaţia transatlantică. 

Aş aprecia, astfel, că ingredientele alchimice de mai sus privind 
noua configuraţie geopolitică din spaţiul extins al Mării Negre 
(configuraţie care se testează în prezent în regiune şi care se va exprima 
plenar în anul 2020 în întreg arealul pontic) — revenirea geopolitică a 
Federaţiei Ruse, hibridizarea regiunii, testarea în regiune a unor 
raporturi experimentale care vor confirma noua ordine globală, 
funcţionarea regiunii ca poligon de negociere a acestei noi ordini, eşecul 
politicilor strategice Black Sea First, acordurile strategice ruso-occidentale 
privind noile cordoane sanitare ale regiunii etc. — par a contura un nou 
tablou geopolitic la Marea Neagră în perioada următoare şi în 
perspectivă. 

Sper că Bucureştiul nu va privi prin hublou la tangajele noilor 
geopolitici şi (îşi) va regăsi drumul către cabina de comandă, pe care îl va 
fi rătăcit de câteva ori în ultimii ani... 


x 


Evolutiile de securitate din regiunea Mării Negre au devenit, în 
ultima perioadă, imprevizibile, mai ales după celebrele „lebede negre” 
din 2014 (Crimeea, Donbas). Federația Rusă a recuperat o mare parte din 
controlul geopolitic al regiunii pe care îl pierduse, etapizat, prin 
extinderea infrastructurii euro-atlantice în regiune. In momentul de fata 
Pontul Euxin este, din nou, fără hegemon și diferiți actori, locali și 
globali, construiesc diferite inițiative geopolitice care pot rezolva acest 


14 Focus on the Black Sea, tailored forward presence in the Black Sea region, 4 X 30 
Initiative etc. 

15 Recent, la 22 mai 2019, la Reuniunea de la Bruxelles a Comitetului Militar al 
Alianţei, experţii militari ai NATO au reconsiderat (pentru prima dată în ultimele 
decenii) strategia militară a Alianţei în legătură cu „amenințarea nucleară în creştere” 
venită din partea Federaţiei Ruse. 

1 Desigur, folosesc aici un eufemism diplomatic, care „îndulceşte” tonul 
perspectivei. 

vacuum. Întrucât marile iniţiative din regiune (SUA/NATO vs Federaţia 
Rusă) sunt opuse, chiar contondente, este extrem de probabilă 
transformarea rapidă a regiunii în teatru de conflict — prognoză credibilă 
pe termen mediu și chiar scurt. 

Mai mult, în actuala configuraţie geopolitică hibridă de la nivel 
global, regiunea Mării Negre reprezintă cel mai dinamic si cel mai 
imprevizibil laborator de testare/,„negociere a viitoarei ordini globale” 17; 
Federaţia Rusă joacă aici un șah geopolitic hibrid extrem de elaborat, iar 
răspunsurile SUA/NATO sunt pur reactive. Uniunea Europeană nu are 
ambiţii notabile în regiune și mizează, foarte probabil, pe un „concubinaj 
geopolitic” cu Moscova pe care îl propun, în diferite forme, Parisul și 
Berlinul. 

Federația Rusă a ales regiunea Mării Negre ca spaţiu predilect 
pentru război hibrid din mai multe motive: spațiul aparţine zonei sale de 
interes strategic prioritar; poate utiliza aici mirajul lumii ruse prin 
intermediul marilor comunităţi rusești atestate istoric în țările de la estul 
Europei; poate construi avanposturi și enclave hibride la viitoarea 
graniță a NATO și UE; poate opri liniile de înaintare ale NATO și UE pe 
direcțiile principale de avansare a infrastructurii acestora spre granițele 
actuale ale Federaţiei Ruse etc.; în fine, regiunea reprezintă nucleul 
ambitiei sale strategice de redobandire a controlului geopolitic în fostul 
spațiu sovietic. Regiunea Mării Negre reprezintă, astfel, teatrul perfect de 
operațiuni hibride ale Federaţiei Ruse, iar acțiunile Moscovei sunt conforme 
cu această nouă filosofie politică a Kremlinului; deja putem vorbi de 
crearea de către Federația Rusă, în acvatoriul Mării Negre, a unui spațiu 
tip A2/AD (Anti Access/AreaDenial), prin care Moscova reușește de facto să 
blocheze accesul NATO în zonă, prin atingerea unui nivel ridicat al 
propriilor capacități militare. 

„Tabloul” factorilor contextuali pe care se bazează recuperarea, de 
către Federaţia Rusă, a avansului geopolitic pierdut în regiune și care 
generează un adevărat culoar geopolitic favorizant pentru acțiunile hibride 
ale Moscovei în acest areal, poate fi lesne conturat în următoarele tușe 
groase: clivajul actual cronicizat din relația transatlantică, ambiția unor 
lideri politici ai Uniunii de a-și crea o „autonomie strategică” europeană 
de acțiune în contrapartidă cu SUA (chiar cu NATO), criza ontologică a 
Uniunii Europene, recalibrarea politicii externe a Turciei în plan 
regional. Cu poziționări voit modeste și rezervate ale Turciei în formatele 
NATO de consolidare a prezenţei colective în regiune, conform 
pachetului de măsuri adoptat în aprilie 2019 (si care, foarte probabil, va 
fi revizuit și îmbunătăţit la Summitul Alianţei de la Londra), cu 


17 Conceptul, după cum evidentiam anterior, îmi aparține. 

poziționări ambigue/duplicitare ale Bulgariei fata de iniţiativele aliate in 
regiune, cu menţinerea predicatelor limitative ale Convenţiei de la 
Montreaux, cu un dezinteres manifest al Uniunii Europene pentru 
această regiune (pe care o vede cel mult ca pe o piesă de schimb în relația 
cu Moscova), jocul geopolitic al Federaţiei Ruse are şanse reale de a-și 
adjudeca propriul control militar, politic și geopolitic al regiunii. În 
momentul de fata, Moscova se află în superioritate pe jocul de șah 
geopolitic și mută dezinhibat. 

Principalele instrumente hibride ale Kremlinului au produs deja 
rezultate: sunt indicii care probează realizarea unui compromis, cel putin 
de ordin tactic, între Moscova și unele mari capitale europene privind 
transformarea acestei regiuni într-un cordon sanitar, zonă gri, zonă-tampon 
etc. (compromisul este vizibil mai ales prin evoluţiile recente înregistrate 
în Ucraina si R. Moldova si a fost enunțat de diferiți experţi încă din 
primăvara acestui an). 

Fotografia analitică actuală a regiunii Mării Negre arată astfel un 
câștigător de etapă, Federaţia Rusă, în competiția pentru hegemonie 
geopolitică la Pont. 

Provoacă, însă, îngrijorări suplimentare nu doar fotografia analitică, ci 
chiar procesul degradării permanente a situației de securitate din 
acvatoriu, care implică, prioritar, riscul ridicat al basculării situației 
regionale de securitate într-un scenariu conflictual. 

Ultimii 20 de ani au consemnat o emancipare fără precedent a 
populaţiei țărilor de la frontiera estică actuală a Europei (Ucraina, R. 
Moldova, Armenia, Georgia, Belarus etc.) și puternice mișcări sociale 
orientate spre Europa. Mirajul lumii euroatlantice a contaminat fatal 
aspirațiile acestor populaţii, care și-au creat elite proprii, mecanisme de 
expresie, rezistențe politice, sociale, stradale chiar, față de perspectiva 
menținerii țărilor lor în imperiul post-sovietic. Revolutiile colorate din 
regiune au demonstrat forța acestor mișcări, amplitudinea acestui ideal 
de europenizare. Este posibil ca aceste mișcări socio-politice să nu mai 
accepte pasiv noile jocuri de culise ale marilor puteri care includ 
menținerea lor în orizonturile gri ale spațiului post-sovietic. Există, de 
asemenea, îngrijorări profunde ale unor state - precum țările baltice, 
Polonia și România - cu privire la riscul stabilirii unei noi cortine 
geopolitice gri în imediata lor vecinătate, în condiţiile în care Federaţia 
Rusă și-ar redobândi rolul hegemonic în apropierea actualei frontiere 
estice a UE și NATO. Mai mult, SUA și unele mari capitale europene își 
asumă, in mod plenar, rolul de aliat și garant al aspirațiilor către libertate 
și emancipare, către „lumea liberă” ale țărilor din regiune. 

Sunt, deci, premise suficiente pentru a se presupune că actuala 
competiție geopolitică pentru hegemonie la Pontul Euxin poate degenera 
oricând în conflict hibrid de tip deschis. Deja în momentul de fata, putem 

vorbi despre un conflict hibrid în formă latentă în regiune, iar acesta își 
poate dezvolta rapid manifestări deschise atunci când unul dintre actanti 
va decide să depășească linia rosie si să treacă de la „negocieri“ pentru 
hegemonie la impunerea ei. 

Strict pe termen scurt pot fi deja anticipate câteva episoade 
punctuale, care ar putea fi exploatate ca pretexte directe sau indirecte, 
pentru trecerea la etapa de „impunere a hegemoniei”: Summitul în 
„format Normandia” de la 9 decembrie a.c, care poate genera în Ucraina 
riscul imediat al unui nou „Maidan”; degradarea rapidă a coeziunii în 
UE si NATO (cu puncte critice: Summitul NATO din decembrie 2019 de 
la Londra, alegerile anticipate din Marea Britanie si Brexitul; 
permanentizarea „declarațiilor de dragoste” ale Parisului față de 
Moscova; alegerea unui nou cancelar la Berlin, alegerea unui nou 
președinte în Statele Unite etc.). Dacă toate aceste episoade vor fi 
convergente în direcția slăbirii tactice a capacității UE/NATO/SUA de a 
construi militar, politic, economic, geopolitic în regiune, este posibil ca 
această convergenţă să declanșeze la Moscova procesul de „impunere 
hibridă a hegemoniei” în spaţiul pontic. 

Sunt convins că mici armate de omuleti verzi (fabricati de uzinele de 
troli de pe Neva si controlati prin console hibride de la Moscova) 
pregătesc acest moment în diferite puncte critice precum Suhumi, 
Thinvali, Tiraspol, Comrat, Mariupol, Herson, Odesa etc. 

Geografia prezumtivă a impunerii este generoasă și se mișcă pe 
tancuri hibride spre vest... 


În mod straniu, deşi România a exprimat, de jure şi de facto, o poziție 
corectă în regiune, ba chiar am putea spune că, urmare directă a lobby- 
ului său, facilitat/ încurajat de menţinerea interesului ridicat al SUA 
pentru regiune, s-au realizat deja formate de etapă relativ convingătoare 
ale prezenţei și acțiunii comune a NATO în areal, iar aceste formate pot 
spori constant în perioada următoare. 

În pofida poziționării noastre corecte, școala analitică românească 
privind securitatea la Marea Neagră rămâne deficitară ca instrumente, 
viziune, impact. Tocmai de aceea, evaluările analitice solide occidentale 
privind securitatea în regiune rămân/devin în spaţiul public 
determinante pentru înțelegerea noilor arhitecturi de securitate regională 
și, mai ales, a modificărilor permanente și greu perceptibile ale acestora 
(pot fi relevante aici analizele periodice SIPRI). 

Principalul obiectiv al NATO în regiune ar trebui să fie, pe termen 
mediu și chiar scurt, recâștigarea inițiativei strategice, însă acest obiectiv 
nu poate fi atins fără o solidaritate de facto (efectivă, credibilă și pe 

termen lung) a Turciei, iar această solidaritate nu poate rezulta decât 
prin rezolvarea prin dialog și compromis a relațiilor sale multisectoriale 
cu SUA (NATO în sens larg), chiar si cu Uniunea Europeană(1), fără o 
construcție sistemică a UE în regiune, care să includă ca țintă vizibilă si 
credibilă continuarea extinderii (2) și fără atenuarea actualelor gâlceve 
provinciale și/sau disensiuni strategice între SUA și UE, între marile 
capitale și țările UE de la frontiera estică, între UE si NATO, din 
interiorul Uniunii etc. (3). 

Principalele probleme în efortul de anticipare a fizionomiei lebedelor 
negre din acvatoriul Mării Negre rămân încă, în opinia subsemnatului, 
modul în care Alianța va reacționa la cazurile ce pot activa celebrul 
articol 5 din Tratat, în cazul unor conflicte hibride de tip difuz și, 
respectiv, șansele modeste de capacitare a interesului real și a acțiunilor 
coezive ale NATO și UE pentru consolidarea apărării pe flancul sudic și 
simultan pentru trecerea la ofensivă geopolitică în acest flanc. 

Analiști americani credibili vad nedezmintit in București nucleul 
viitoarei construcții strategice euroatlantice la Marea Neagră și nu 
obosesc să facă lobby pentru România pe întreg spațiul care contează la 
nivel regional, de la Varșovia la Kiev, de la Chișinău la Odesa, de la Sofia 
la Istanbul. 

În mod aparent paradoxal, o piatră unghiulară a acestei construcții o 
poate reprezenta consolidarea configurației UE în regiune, inclusiv/ 
prioritar prin relansarea/ restartarea/ reinventarea unor inițiative deja 
obosite/perimate, precum Parteneriatul Estic și/sau Sinergia Mării Negre. 
Dacă formatele împinse ale NATO vor fi dublate aici de formate împinse 
ale UE, recâștigarea inițiativei strategice ar redeveni posibilă. 

Însă, deocamdată, ocheanul cu care privesc spre Marea Neagră 
Washingtonul, Bucureștiul, Varșovia etc. pare a fi diferit de cel utilizat la 
Paris sau Berlin. 


THE BLACK SEA - AGAIN PONTUS WITH NO HEGEMON, 
AGAIN HYBRID THEATRE 


Abstract 
All the specific geopolitical turbulences of the last few years 
represent expressions of the attempts of the great actors to create 


favorable negotiating positions for the new formats of revision of the 
current global order. Currently, the implicit conventions underlying the 

current geopolitical model seem to be exhausted. We are witnesses of the 
paradigm of dismantling the current global political order and creating a 
new global geopolitical paradigm. In our opinion, the creation of 
operating theaters for the formal antagonism particularizes the new 
geopolitical paradigm of all previous models. Previous geopolitical 
models relied on the consensual recognition of a direct confrontation 
space/territory as a paradigmatic expression of the geopolitical model, 
while the new paradigms require masking/camouflage of ideological 
conflict territories through artificially created theaters of operations 
(military priority). In the epic of the new geopolitical paradigm, the 
tendency to artificially formalize a confrontational theater that masks the 
authentic intentions of the great political actors has the essential role. The 
most advanced unconventional technologies for testing the new props of 
geopolitical negotiation seem to belong to the Kremlin. Russia moves in 
Syria only military but geopolitically into the wider Black Sea area. The 
Black Sea region has a special significance in the recent geopolitical 
calibration of the Kremlin. The wider Black Sea region represents for the 
Russian Federation the real tactical field that tests its geopolitical 
resistance to the Euro-Atlantic political advancement and also the 
strategic vector of Russia's course in the new geopolitical context, the 
geographical and geopolitical perimeter that decides on its future 
positions in the negotiations on the new world order. The replies of the 
other global Black Sea actors seem not to have reached the refined level 
of the Kremlin. Our suggestion is that we must read the geopolitical 
processes taking place in the wider Black Sea area as an expression of 
geopolitical competition, in an unofficial perimeter, between the great 
political actors, with the goal of creating geopolitical dividends in 
ongoing negotiations for a new global order. All this geopolitical texture 
makes the Black Sea region the perfect polygon for new tests on the 
negotiations on the new global order. In the penumbra of battles for the 
public, this region will provide the alchemical combination for the new 
world order. 

Keywords: Black Sea, Black Sea extended region, security, 
geopolitics, hybrid war, global order, EU, NATO, Romania. 

Sorin Marcel Colesniuc (coordonator), Dobrogea, 
edificii cu mozaic: Credința, Cultura, Cetatea, Editura 
Ex Ponto, Constanţa, 2019, 500 p. 


Dobrogea este un „model interetnic”, un „edificiu“ în care pietricele 
de diferite etnii - cu credințele religioase, obiceiurile, cultura fiecăreia 
dintre acestea — formează un „mozaic interetnic”, ce poate servi drept 
exemplu oricând și oricui. Acest „mozaic” reprezintă Cetatea, Dobrogea. 
În care trăiesc, laolaltă și în bună înțelegere, români și 14 minorități 
etnice - conform recensământului din anul 2011 - care, împreună, au 
construit „Cetatea”. 

Aceasta poate fi o interpretare a titlului volumului Dobrogea, edificii 
cu mozaic: Credința, Cultura, Cetatea, de 500 de pagini, coordonat de 
Directorul general al Muzeului de Istorie Naţională și Arheologie 
Constanţa, dr. Sorin Marcel Colesniuc. Cartea este parte a proiectului cu 
același nume, finanțat de Departamentul pentru Relaţii Interetnice și 
transpus în faptă de Asociaţia „Eurocult”, în colaborare cu muzeul 
constănţean mai sus amintit. În proiect a fost înscris și un simpozion 
științific în cadrul căruia au fost susținute comunicări științifice 
privitoare la minoritățile trăitoare în Dobrogea, parte dintre ele 
regăsindu-se în volumul de fata. 

Cele 26 de articole prezintă câteva dintre pietricelele care alcătuiesc 
„mozaicul” dobrogean: turci, tătari, germani, greci, ucraineni, albanezi, 
ruși lipoveni, italieni și albanezi. Poate de aceea, găsim în volum articole 
scrise în limbile unora dintre etniile menţionate: turcă, rusă, ucraineană, 
germană, albaneză, cărora li se adaugă limba engleză și, cum era normal, 
limba noastră, a tuturor, limba română. 

Semnatarii articolelor se înscriu în același „mozaic” al etniilor. 
Astfel, avem pe de o parte, istorici „minoritari” care scriu „ei, despre 
minoritățile lor”: Ghiursel Regep, Ibram Nuredin, Axinia Crasovshi, 
Victor Heinrich Baumann, Alexandr Varona, Constantin Cheramidoglu, 
Renata Topciu, Maria-Elena Muscan. Lor li se adaugă istorici români, 
care prezintă „imaginea celuilalt”, fie în urma cercetării, fie în urma 

propriei experiențe de viata în comun cu „minoritari“, precum Sorin 
Marcel Colesniuc, Doina Păuleanu, Marian Cojoc, Gheorghe Dumitrașcu, 
Costin Scurtu, Lavinia Dumitrașcu, Dorin Popescu, Anastasia Dumitru, 
Cristian Cealera. Cercetători din Ucraina s-au alăturat demersului 
proiectului, fiind prezenţi în volum cercetătorii Viaceslav Kușnir și Sehii 
Hakman. 

Tematica abordată este variată și extinsă ca perioadă. Astfel, cititorii 
pot afla despre stabilirea acestor etnii pe pământul dobrogean, credința 
religioasă și cultura lor, obiceiurile, învățământul, realizările, eroii jertfiți 
pe altarul patriei comune, relațiile cu românii și celelalte naționalități, 
legende, amintiri etc. 

Era necesar un nou volum - între atâtea altele — despre etniile 
Dobrogei? Fără îndoială, răspunsul este unul pozitiv, pentru că, pe de o 
parte, cunoșterea „celuilalt” este inepuizabilă si, pe de altă parte, 
modelul „mozaicului” etnic dobrogean este exemplul ce ar trebui urmat 
nu doar în România, ci si în alte tari. Un exemplu al unor importante 
pietricele de mozaic - românii și etnii - care, împreună, formează 
„Edificiul”, „Cetatea”...Dobrogea noastră. 


Dr. Lavinia DUMITRAȘCU 

Vasile Bâtlan, Deceniul uitat: Constanţa în anii 
1979-1989, Editura Printech, București, 2018. 


Vasile Bâtlan a publicat, de curând, un nou volum dedicat istoriei 
acestor locuri, care se adaugă celor anterioare, spre a întregi imaginea 
oraşului nostru în diverse epoci istorice şi privită din diferite unghiuri. 

Îndeobşte, se consideră că istoricii trebuie să aştepte să treacă mai 
multe decenii până când se pot apleca asupra unei etape din evoluţia 
societăţii, evitând astfel subiectivismul în aprecieri, astfel că perioada 
postbelică din istoria României a fost mai puţin cercetată. Cu atât mai 
rare sunt lucrările dedicate istoriei locale din acei ani, pe care cei mai 
tineri nu le pot înţelege cu uşurinţă, iar cei în vârstă par a încerca să-i 
uite... Profesorul Vasile Bâtlan nu a ezitat însă în a se apropia, 
retrospectiv, de ultimul deceniu existenţial al societăţii numite, atunci, 
socialiste, multilateral dezvoltate, în fapt o societate ajunsă într-un blocaj 
economic şi social fără ieşire. A analizat această societate prin prisma 
celor cercetate la sala de studiu a Arhivelor Naţionale din Constanţa, 
observând slăbiciunile sistemului, aşa cum le simțeau şi trăiau 
constantenii. Societatea constănţeană a acelor timpuri nu diferea, fireşte, 
de cea din alte colţuri ale ţării, pentru că, aşa cum remarcase Churchill, 
meritul societăţii socialiste era repartizarea egală a sărăciei. Dar a folosit 
şi istoria orală, mărturiile publicate sau nu ale altor martori sau actori ai 
evenimentelor din acea vreme, trecându-le, fireşte, prin filtrul gândirii 
celui ce a trăit timpurile şi prin prisma pregătirii profesionale a putut să 
le înțeleagă mai bine, comparându-le cu alte epoci istorice studiate. 

Volumul analizează, în primul rând, partidul conducător al acelor 
timpuri (P.C.R.), atât în privinţa mecanismelor sale interne de 
funcţionare, cât şi a rolului asumat de acesta în societatea românească de 
atunci; metehnele obişnuite ale politicianismului au fost exacerbate de 
sistemul de selecţie a cadrelor partidului comunist, rezultatul fiind totala 
sa inadecvare la cerințele societăţii şi vremurilor. Duplicitatea 
manifestată în relaţiile dintre cadrele de partid, atenţia exagerată pentru 
imaginea partidului şi a comunistului în societate, mistificarea realităţii 
în slujba intereselor înalte ale partidului sunt caracteristici ale perioadei 
analizate, puse în pagină de autor, cu nenumărate exemple concrete, ce 
ne îngăduie apropierea de adevărul crud al acelor vremuri. Politica de 
cadre a partidului este prezentată pe larg în carte, cu efectele ei în timp şi 
încercările făcute pentru a se îmbunătăţi situaţia la nivelul organelor de 

conducere din teritoriu. În acelaşi context, este abordată o problemă 
inedită, dorinţa de emigrare a membrilor de partid, greu de explicat 
pentru cei convinşi de superioritatea orânduirii socialiste şi, ca urmare, 
dificil de combătut. Trecută, însă, în epocă sub tăcere, pentru marea masă 
a cetăţenilor. 

Asumându-şi rolul de forţă conducătoare a societăţii, partidul 
comuniştilor era confruntat zilnic cu situaţia reală a ţării, căreia trebuia 
să-i facă fata. Dar care erau problemele ce îi frământau pe constănţeni la 
acea vreme, ca şi pe ceilalţi, de altfel? Aici avem un caz aparte, ce merită 
explicat. Cererile, petitiile sau reclamatiile cetăţenilor erau considerate, 
ca şi acum, acte de valoare redusă, având, ca urmare, un termen de 
păstrare de circa 3 ani, după care erau eliminate din arhivă, unde 
rămâneau doar documentele importante cu adevărat. Evenimentele din 
1989 au blocat însă acest mecanism de eliminare periodică - şi legală - a 
acestei categorii de documente, astfel că, atunci când arhivele 
organizaţiilor de partid din judeţul Constanţa au fost preluate, şi aceste 
dosare - conţinând cererile, reclamaţiile cetăţenilor - au ajuns în 
depozitele Arhivelor Naţionale. Acum, acestea pot fi puse la dispoziţia 
cercetătorilor, în condiţiile legii, ca orice alte categorii de documente, 
pentru că s-a decis să nu fie eliminate, chiar dacă în timpuri normale aşa 
se obişnuieşte mai peste tot. Din ele se vede ce nevoi şi frământări aveau 
constantenii pe atunci, iar din exemplele concrete puse la dispoziţie de 
cartea citată, cei de azi pot înțelege mai bine viata celor de ieri. Pe de altă 
parte, acest gen de documente arată fata nemachiată a societăţii, 
adevărata situaţie morală a celor din conducerea societăţii, unii dintre ei 
implicaţi în multe relaţii murdare şi stăpâniţi de vicii. Cutuma cerea ca 
aceia ce urmau să fie deferiţi justiţiei să fie întâi excluşi din partid, pentru 
că — nu-i aşa? — un membru de partid nu putea avea abateri de la etica şi 
echitatea socialistă... 

Un capitol aparte este dedicat analizei situaţiei economice din 
judeţul Constanţa, în perioada de referință, pe baza documentelor de 
arhivă ce oferă informaţii cu adevărat surprinzătoare pentru cei care nu 
au cunoscut direct acele cazuri concrete. Cititorul de azi, căruia i se 
vorbeşte de industrializarea masivă a ţării în epoca apusă, nu ştie ce 
însemna faptul că multe din complexele industriale lucrau cu pierderi 
planificate, că planul nu se realiza în cele mai multe cazuri iar lipsurile 
erau, de multe ori, acoperite contabil; piaţa resimțea, însă, din plin, 
carentele economiei socialiste centralizate, iar exporturile erau dificil de 
realizat, în condiţiile unei slabe calităţi a produselor obţinute. Criza s-a 
accentuat la începutul anilor '80 ai secolului trecut, astfel că, pe lângă 
implicarea conducerii politice direct în supravegherea producţiei, se 
ajungea la militarizarea sectorului energetic, care nu putea face faţă în 
condiţii bune necesităţilor publice şi economiei. Nici agricultura 
constănţeană nu se prezenta în condiţii mai bune, iar exemplele din carte 
ne dovedesc lipsa de rentabilitate a producţiei de grâu sau lapte, de 

exemplu, dar şi sistemul raportărilor false, ce nu făcea decât să reducă 
din cantitatea produselor rămase pentru hrana locuitorilor de aici. Cităm 
aici aprecierea corectă a autorului lucrării: „Cu o industrie putin 
competitivă, nevoită să vândă pe piețele externe la prețuri sub costuri, resursele 
pentru reluarea ciclului de producție industrială trebuiau aflate în alte sectoare 
economice şi bineînțeles pe seama nivelului de trai”. 

Alte pagini sunt consacrate analizei forțelor de muncă, a 
productivităţii lucrătorilor, dar şi a modului de aprovizionare a 
populaţiei cu cele necesare traiului, a locuinţelor şi condiţiilor din ele, 
toate contribuind la obţinerea unui anumit nivel de trai. Nu sunt omise 
nici sectoare mai rar prezente în lucrările istorice, precum starea de 
infractionalitate sau amploarea corupţiei, dar şi cele legate de situaţia 
sanitară a populaţiei, cu toate lipsurile obiective şi subiective. 

Este prima oară când cititorul de azi poate să vadă cum gândea şi ce 
spunea conducătorul unui judeţ din vremea comunismului, poate astfel 
să se apropie de „bucătăria” conducerii de tip comunist, ce avea pretenţia 
să poată controla toate domeniile existenţei umane. Efectul acestei 
concepţii eronate ni-l spune profesorul V. Bâtlan: „Controlul total exercitat 
de partid desființa inițiativele locale şi anula bunele intenții ale specialiştilor ce 
lucrau direct în producţie”. 

Cartea aceasta abundă în date, statistici şi informaţii concrete, ceea ce 
reprezintă un mare avantaj pentru cine vrea să se apropie de epoca 
analizată. Dincolo de principiile asumate şi de propaganda comunistă ce 
poate fi uşor demontată, cifrele sunt cele care ne arată fata adevărată, de 
multe ori crudă, a realităţii. Nu am ştiut, de pildă, că în ianuarie 1987 
județul Constanta era pe primul loc în tara la mortalitatea infantilă sau că 
o navă se construia în şantierul mai nou de la Mangalia cu cheltuieli 
duble faţă de cel de la Constanţa. Autorul aduce, astfel, argumente solide 
în sprijinul ideilor pe care le afirmă, al explicatiilor ce le propune pentru 
modul de funcţionare al societăţii pe care a cunoscut-o din diverse 
unghiuri. 

Prin cartea sa, Vasile Bâtlan incită la cercetare şi deschide noi 
orizonturi, sugerând teme ce trebuie să fie analizate cu minutiozitate in 
anii următori şi de alţi cercetători, pentru a ne ajuta să înțelegem mai 
bine ce a însemnat perioada 1948-1989 în istoria românilor. lată câteva 
dintre ele, aşa cum reies din lucrarea sa: „insuccesul istoric al P.C.R. de 
creare a muncitorului industrial, serios şi competent, productiv şi disciplinat”; 
iar mai departe: „care era rentabilitatea folosirii muncii orăşenilor, a elevilor şi 
a militarilor în agricultură?”, sau situaţia muncitorilor flotanti din 
agricultura dobrogeană. Trebuie ca cercetătorii să se ocupe serios de 
astfel de subiecte, să ne ajute să înţelegem epoca socialistă, să cunoaştem 
cu adevărat sistemul în care România a trăit mai bine de patru decenii. 
Cartea de faţă este un câştig în această privinţă. 


Dr. Constantin CHERAMIDOGLU 

Sorin Marcel Colesniuc (coordonator), Marea Unire de 
la Marea Neagră. Volum omagial dedicat 
Centenarului Marii Uniri a Românilor și împlinirii a 
140 de ani de la unirea Dobrogei cu România, Editura 
Celebris, Constanta, 2018, vol. I-II, 786 p. 


Lucrarea intitulată Marea Unire de la Marea Neagră. Volum omagial 
dedicat Centenarului Marii Uniri a Românilor și împlinirii a 140 de ani 
de la unirea Dobrogei cu România este coordonată de dr. Sorin Marcel 
Colesniuc, Directorul general al Muzeului de Istorie Naţională și 
Arheologie Constanţa. Ea a fost tipărită la editura Celebris din 
Constanţa, în condiții grafice excepționale, fiind produsul final al 
proiectului cultural „Marea Unire de la Marea Neagră”, care s-a 
desfășurat în cursul anului 2018, la Constanţa, și care a fost câştigat de 
Asociaţia Eurocult (care deține un impresionant portofoliu de 
evenimente cu profil cultural). 

De altfel, a fost singurul proiect al unei asociaţii din Constanţa care a 
fost desemnat câştigător de Ministerul Culturii în cadrul Sesiunii de 
selecție pentru manifestari/actiuni/proiecte culturale dedicate aniversării 
Centenarului României formulate și asumate de persoane juridice de 
drept privat fără scop patrimonial. 

Lucrarea cuprinde comunicările ştiinţifice susținute în cadrul unei 
manifestări eveniment (83 la număr), una dintre cele mai de anvergură 
manifestări cultural-stiintifice din România organizate în cinstea celor 
două momente ilustre din istoria noastră naţională, desfășurată în zilele 
de 26-28 octombrie 2018, la Muzeul de Istorie Naţională şi Arheologie 
Constanţa. Cu această ocazie s-au reunit 135 de istorici, academicieni și 
cercetători din tara și străinătate. Aceștia au susținut lucrări privind 
istoria teritoriului dintre Dunăre și Marea Neagră, din antichitate până în 
contemporaneitate, sub semnul Centenarului și, asa cum s-a precizat la 
momentul respectiv, evenimentul a dezvoltat „noi platforme de 
cunoaştere a identității naționale, a oamenilor ce au marcat drumul spre 
Marea Unire, a valorilor materiale si imateriale ale României, a 
participării reprezentatilor etniilor dobrogene la Primul Război Mondial, 

a ceea ce înseamnă cu adevărat patrimoniul sub toate formele lui, în 
special cel bazat pe valorile naţionale autentice sociale, artistice şi istorice 
în ţara noastră, în general, şi la Constanţa, în particular.“ 

Desfășurarea simpozionului a beneficiat de organizarea Ministerului 
Culturii și a Asociatei Eurocult, sub auspiciile parteneriatului și sub 
autoritatea științifică oferită de muzeul constănţean. Finalul activităților 
festive, caracterizate printr-o înaltă ţinută ştiinţifică, a avut loc în data de 
14 noiembrie 2018, o zi cu o deosebită semnificaţie pentru dobrogeni și 
anume: celebrarea a 140 de ani de Unirea Dobrogei cu România. Cu acest 
prilej s-a lansat și lucrarea supusă atenţiei noastre în rândurile de fata, in 
prezenţa mai multor personalităţi istorice şi din sfera administraţiei, 
importante la nivel naţional. 

În sfârșit, legătura dintre cele două evenimente s-a realizat printr-o 
expoziţie de ii şi obiecte artizanale (intitulată „IA — Zbor Centenar”), 
deschisă între 26 octombrie şi 14 noiembrie 2018, găzduită sub auspiciile 
reputatei și valoroasei instituţii culturale muzeale de la malul mării 
(MINAC). Expoziţia a inclus peste 50 de ii, cu valoare patrimonială, o 
colecție de fotografii de la sfârșitul secolului al XIX-lea - început 
secolului XX, precum și albume de fotografie, cusături și alte piese 
țărănești din perioada menţionată. Nu în ultimul rând, odată cu lansarea 
prezentului volum, a avut loc și premiera unui film-documentar inspirat 
din viata etniilor dobrogene, din perioada Primului Război Mondial, care 
a fost pus ulterior la dispoziția Ministerului Culturii, televiziunilor locale 
și naționale etc., pentru a fi difuzat în cadrul altor evenimentele 
organizate cu ocazia aniversării Centenarului Marii Uniri. 

Lucrarea, din rațiuni tipografice, a fost împărțită în două tomuri, 
relativ echilibrate ca număr de pagini (primul cuprinde 342 de pagini, iar 
cel de-al doilea 443 de pagini). In primul tom sunt prezente primele 
patru capitole, iar în cel de-al doilea ultimele trei capitole. Coordonatorul 
lucrării este cercetătorul științific dr. Sorin Marcel Colesniuc. Aceasta 
este doar una din multiplele sale experiențe avizate de autor, editor și 
coordonator de volume cu profil istoric și arheologic (13 apărute până în 
prezent). Dintre acestea le amintesc doar pe cele în care acesta este, ca și 
în cazul lucrării analizate, unic coordonator sau colaborator asociat, 
astfel: Revoluţia din Decembrie 1989. Valoarea libertății (Editura Etnous, 
Brasov, 2013), Studii de preistorie. Zona Pontică. In honorem dr. Ion Pâslaru 
(Editura CallasPrint, Mangalia, 2014), Kallatida (Editura CallasPrint, 
Mangalia, 2014), O istorie a orașului Cernavodă (Editura Starr Tipp, 
Slobozia, 2015), În amintirea unui istoric român-Nicolae Ciachir (Editura 
Etnologică, București, 2016), Dobrogea. Edificii cu mozaic: credința, cultura, 
cetatea (Editura Ex Ponto, Constanţa, 2019). 

Specialist cu foarte bune referințe în planul lumii științifice, foarte 
bun cunoscător al realităților istorice si arheologice ale spațiului istro- 


380 


https://biblioteca-digitala.ro 


pontic, dr. Sorin Marcel Colesniuc și-a făcut o datorie de onoare din 
implicarea în toate aceste evenimente care vin, în final, să celebreze un 
an de referință cu profunde dimensiuni naționale, de suflet, nu numai 
pentru etnosul dobrogean, ci și pentru cel general panromânesc. 

Nu în ultimul rând, menționăm în activitatea aceluiași coordonator, 
până în prezent, cele aproximativ 100 de articole cu subiect științific, la 
care putem adăuga cele aproximativ 400 de articole de popularizare a 
istoriei Dobrogei, apărute în reviste de cultură și ziare constănțene. 
Subliniem încă odată efortul coordonatorului pentru aducerea într-un 
format omogen a tuturor comunicărilor prezentate pe diferite paliere 
cronologice. 

Primele pagini ale volumului omagial cuprind Cuvântul înainte (p. 
13-15) semnat de Sorin Marcel Colesniuc și mesajul de salut (Să nu uităm 
și să învăţăm, p. 17) al președintelui Consiliului Judetean Constanta, 
Marius Horia Tutuianu, care face un scurt istoric al idealurilor de veacuri 
ale poporului român pentru unire deplină, marcând pe scurt cele două 
evenimente celebrate: „140 de ani de când Dobrogea a revenit la 
România independentă” și „1 Decembrie 1918, când România a devenit 
Mare”. Alocutiunea sa se finalizează prin următorul îndemn: „Acest 
volum, Marea Unire de la Marea Neagră, este un mic gest de mulțumire pentru 
toți oamenii simpli si oamenii mari care au făcut posibilă, fie si numai pentru 22 
de ani, România Mare. Din toată această istorie trebuie să învăţăm, pentru a nu 
repeta greşeli şi pentru a lua exemple de ce trebuie să faci dacă te simți, cu 
adevărat, ROMAN.” 

Cuprinsul propriu-zis al întregului volum este structurat pe șapte 
mari capitole tematice, după cum urmează: Preistorie (p. 21-92), Istorie 
greco-romană, bizantină si medievală (p. 93-212), Numismatică (p. 213-254), 
140 de ani de la Unirea Dobrogei cu România şi dezvoltarea ei până la Primul 
Război Mondial (p. 255-342), Primul Război Mondial şi Marea Unire a 
Românilor (p. 345541-), Basarabia si Bucovina (p. 545-730) si Varia (p. 733- 
771). 

În capitolul de preistorie (I) sunt prezente, în șase contribuții, 
rezultate ale cercetărilor privind cultura Starcevo-Criș, cultura Petrești, 
despre topoarele perforate de la Rupea (jud. Brașov), despre viața 
spirituală a comunităţilor culturii Zau, despre arheologia eneoliticului 
dobrogean și apoi noi date privind așezarea eponimă a culturii Gârla 
Mare. Printre semnatari reținem pe: dr. Gheorghe Lazarovici, dr. 
Comelia-Magda Lazarovici, dr. Valentina Voinea, dr. Sorin Marcel 
Colesniuc ș.a. 

Următorul capitol (II) cuprinde 14 articole, care dețin teme dedicate 
istoriei greco-romane, bizantine și medievale ale Dobrogei și spațiilor 
geografice apropiate, cu privire specială asupra unor obiective de interes 
arheologic cum sunt: Carsium/Harsova, Callatis/Mangalia, Capidava, 

Tomis/Constanta, Oltina etc. Ca teme sunt de enumerat: agricultura în 
perioadele clasică și elenistică, gladiatori și amfiteatre, șanțurile de 
apărare, rute comerciale, simbolistică, vami etc, pentru perioada 
secolelor V a.Chr.-XVIII p.Chr. Adăugăm și noi date privind arheologia 
subacvatică a țărmului dobrogean, respectiv noi cercetări arheologice în 
Tomisul antic (Acropola, Poarta de Nord/Poarta Mare a cetăţii etc.). 
Printre semnatari reținem pe: dr. Constantin Nicolae, dr. Ghiorghe 
Papuc, dr. Constantin Chera, dr. Cristina Paraschiv-Talmatchi, dr. 
Cătălin Dobrinescu, dr. Nicolae Alexandru, dr. Emilia Corbu etc. 

Capitolul III cuprinde, în totalitate, cinci lucrări cu subiect 
numismatic și arheologic privind: reperele muzeografice în arheologia 
dobrogeană, un istoric al colecționării și cercetării monedelor orașelor 
vest-pontice dobrogene, despre situația descoperirilor monetare de la 
Tomis și Histria din perspectiva colecţiei Institutului de Arheologie din 
București, iar din perioadă modernă decorații și modificări în sistemul 
valutar după Primul Război Mondial în România. Printre semnatari 
reținem pe: dr. Gabriel Custurea, dr. Gabriel Mircea Talmatchi, dr. 
Theodor Isvoranu și dr. Radu Tabără. 

Capitolul IV este format din 12 articole ce tratează diferite 
problematici privind spațiul dobrogean, cum sunt activitățile și 
contribuţiile unor personalități precum arhiepiscopul de București, 
Raymund Netzhammer, sub forma cronicarului din preajma Marii Uniri, 
ale lui Mihail Kogălniceanu, ale altor figuri reprezentative ale 
românismului după reintegrarea la Ţară, contribuția unor personalități 
bisericești la dezvoltarea culturală interbelică, coordonatele Războiului 
de Independenţă din anii 1877-1878 si Dobrogea „oglinzilor paralele”, 
preluarea teritoriului dobrogean și autoritățile ruse, unirea Dobrogei 
văzută ca o treaptă a devenirii statului român, situația socială, culturală 
și spirituală după Războiul de Independenţă, definirea procesului istoric 
petrecut în Dobrogea între anii 1877-1878 și 1913, administrarea 
Constanţei la 1879 și aspecte ale industriei mici din județul Constanţa. 
Printre semnatari reținem pe: prof. univ. dr. Marian Cojoc, dr. Karl Zeno 
Pinter, prof. univ. dr. Valentin Ciorbea, dr. Stoica Lascu, dr. Lavinia 
Dumitrașcu, dr. Florin Stan și alţii. 

Capitolul V cuprinde 23 de contribuţii, cele mai multe din volum 
pentru un singur capitol, care tratează câteva personalități și alte 
persoane implicate în Primul Război Mondial (Ervin Rommel, ofițerul 
arhitect Stelian Boiangiu, preotul Vasile Ulescu, generalul Alexandru 
Averescu, mai mulți soldați din Medgidia), date despre diferite bătălii 
desfășurate în cadrul aceluiași conflict ilustrat de fapte pline de eroism 
desfășurate pe aceste pământuri (lupta de la Turtucaia, apărarea Deltei 
Dunării etc.), chestiuni diplomatice/consecinte ale conflictului/felurite 
stiri (negocieri cu privire la orașul port Constanta în anii 1917-1918, 

Constanţa în presa bucureșteană, chestiunea Dobrogei în presa militară 
rusă, efectele războiului asupra societății dobrogene și ale ocupaţiei 
Puterilor Centrale asupra Constanţei la momentul anului 1918, imagini 
literare dobrogene, un breviar al narativelor diplomatice românești etc. 

Nu in ultimul rând, reținem informaţii și despre alte spații 
geografice apropiate teritoriului dobrogean (opoziția maghiară fata de 
eliberarea Transilvaniei, monumente ale comunității germane din Sibiu 
în preajma Marii Uniri, memoria unor monumente istorice din Galaţi), 
contribuția privind distrugerea și dispariția patrimoniului arheologic 
dobrogean afectat de reținerea sa ca pradă de război și altele. Printre 
semnatari reținem pe: dr. loan Opriș, dr. Constantin Cheramidoglu, dr. 
Adrian lie, dr. Costin Scurtu, dr. Robert Stănciugel, dr. Corina 
Apostoleanu, dr. Dorin Popescu, dr. Mariana Cojoc și alții. 

Capitolul VI, dedicat istoriei teritoriilor românești din Basarabia și 
Bucovina, reunește nu mai putin de 16 articole, care pun accent pe 
aspecte privind conștiința etnică și cea națională, pe evenimentele 
premergătoare unirii în cele două teritorii, pe modul în care problema 
Basarabiei s-a reflectat în cadrul diplomatic european (chestiunea 
orientală), de modul în care aceeași problemă s-a reflectat în analiza 
serviciilor românești de informații, despre școala teologică, despre 
generația Unirii, până chiar la caracteristica generală a vieții cotidiene 
din RSSM în perioada imediată de după finalizarea celui de-Al Doilea 
Război Mondial. 

De asemenea, sunt de adăugat câteva contribuţii care aduc în atenția 
contemporaneitatii rezultatele activității unor personalități din epocă, în 
contextul unirii și posterior acestui moment, privind teritoriile amintite, 
cum au fost generalul Alexandru Averescu sau Sextil Pușcariu. Printre 
semnatari reținem pe: academician Radu Ștefan Vergatti, academician 
Alexandrina Cernov, dr. Valentin Constantinov, dr. Dinu Postarencu, dr. 
Marian Zidaru, dr. Ion Negrei și alții. 

Capitolul VII cuprinde un număr de șapte materiale, care nu și-au 
regăsit locul tematic în cele anterioare prin natura subiectelor tratate, sub 
forma identitatilor culturale în comunism, elementelor imagologice 
privind scenariul Bulgariei Mari, file din istoria Războiului Crimeii, elite 
militare românești în Armata imperială a Austriei, despre activitatea 
Brigăzii Austro-Ungare „Papp Dander” pe frontul din Bucovina, Canalul 
Dunăre-Marea Neagră, românii de pretutindeni în programa școlară etc. 
Printre semnatari reținem pe: dr. Florin Muller, dr. Cristian Sandache, dr. 
Claudia Ilie, dr. Mihai Nicolae și alţii. 

După trecerea rapidă în revistă a majorităţii contribuţiilor, 
menţionăm faptul că ultimele pagini ale lucrării (pag. 773-785) sunt 
dedicate unor anexe care cuprind câteva fotografii reprezentative din 

cadrul lucrărilor sesiunii și din excursia de documentare la Complexul 
muzeal de la Adamclisi - Tropaeum Traiani (județul Constanta). 

Volumul omagiu (cu cele două tomuri componente) reprezintă o 
mărturie perenă a celebrării la un nivel corespunzător a două dintre cele 
mai importante evenimente ale poporului român, ale dobrogenilor, fiind 
tipărit în 3.000 de exemplare. Acestea au fost deja puse, cu titlu gratuit, la 
dispoziţia: Academiei Romane, Ministerului Culturii, Primăriei 
Municipiului Constanța, Consiliului Județean Constanța, universităților 
şi bibliotecilor județene şi municipale din România, specialiştilor în 
istorie și iubitorilor de istorie. 

Pe această cale, s-a dorit în mod expres difuziunea sa în toate 
mediile posibile, de la centrele culturale reale ale fiecărui judeţ, la 
universități, instituții administrative etc., ca o frumoasă pledoarie 
culturală pentru atragerea atenţiei asupra unor evenimente marcante din 
istoria naţională. Cu atât mai mult cu cât lucrarea, închinată celor două 
momente cadru din istoria românilor deja precizate, vine ca o 
încununare a unei sărbători supusă la trei dimensiuni programatice: 
istorică, socială şi artistică. Anul 2018 a stat sub semnul Centenarului 
Marii Uniri, o sărbătoare a întregii Românii, care ne-a orientat atenţia 
către o istorie veche în ceea ce privește trecutul românilor uniți. 

Toate articolele prezente în lucrare reprezintă contribuţii relevante și 
majoritar inedite (printr-o cantitate substanţială de informaţii inedite) în 
ceea ce priveşte diferitele aspecte de ordin istoric, arheologic și 
numismatic, tratate cu discernământ și acribie științifică. Retinem în 
acest sens noutatea şi valoarea argumentelor, deosebirile fata de 
cercetările anterioare, pertinenta și consistenţa concluziilor formulate. În 
cele două tomuri am constatat prezența mai multor sisteme de notare, 
dar acest lucru poate fi explicat prin complexitatea lucrării, a temelor 
abordate, din preistorie până în contemporaneitate. Deși dificil uneori de 
parcurs din acest punct de vedere, fie doar din perspectiva unui 
cercetător al antichităţii, fie din cea a unui cercetător al epocilor modernă 
si contemporană, acest fapt nu stirbeste cu nimic valoarea deosebită, de 
ansamblu, a contribuţiilor respective. Şi a lucrării finale, care le reunește. 

Prin valoarea sa deosebită, lucrarea de față devine cea de a doua 
contribuție fundamentală, de excepție, la problematica general-istorică a 
teritoriului dobrogean apărută la malul Mării Negre în ultimul deceniu, 
după cea coordonată de prof. univ. dr. Valentin Ciorbea. Astfel, domnia 
sa a iniţiat proiectul „Dobrogea 130 de ani în cadrul statului românesc” 
împreună cu Consiliul Judeţean Constanţa, care s-a concretizat în 
sesiunea ştiinţifică şi volumul Dobrogea 1878-2008. Orizonturi deschise de 
mandatul european. 

Lucrarea analizată reprezintă, incontestabil, o contribuție de mare 
valoare la istoriografia Dobrogei, redând dimensiunea reală și pozitivă a 

unor aspecte generale și particulare ale istoriei și arheologiei locale și nu 
numai. În ansamblul său, volumul merită toată aprecierea noastră. Astfel 
de lucrări sunt de dorit a fi susținute în mod curent, inclusiv financiar, de 
către autoritățile îndrituite, fiind obligatorie apariția lor măcar la un 
deceniu și de a ajunge nu numai în circuitul științific, ci și în cadrul 
comunităților locale din ţară și străinătate. 

Uitarea și necunoașterea istoriei nationale reprezintă primele 
simptome ale dispariției unui popor, a propriei conștiințe, iar acest lucru 
nu trebuie să se întâmple niciodată cu poporul român. Noi, ca istorici, 
alături de toți cei abilitati, trebuie să luptăm din răsputeri, cu 
posibilitățile noastre, să nu-i creăm un cadru favorabil de manifestare, de 
distrugere și atrofiere a conștiinței naționale. 


Dr. Gabriel Mircea TALMATCHI 

Valentin Ciorbea, Florin Stan (editori), Dobrogea în 
documente diplomatice românești (1878-1884), Editura 
Academiei Oamenilor de Ştiinţă din România, 
București, 2019, 165 p. 


Neobositul istoric al spaţiului dobrogean, profesorul Valentin 
Ciorbea, alături de mai tânărul, dar deja consacratul cercetător, Florin 
Stan, au reușit în toamna acestui an (noiembrie 2019) publicarea unui 
valoros volum de documente legate de evoluția Dobrogei în perioada 
1878-1884, adică perioada imediat următoare unirii Dobrogei cu Vechiul 
Regat. 

Trebuie să ne amintim, în acest context, că în pregătirea marcării a 
130 de ani de la integrarea regiunii în granițele statului român, prof. 
univ. dr. Valentin Ciorbea a iniţiat si desfășurat proiectul „Dobrogea 130 
de ani în cadrul statului românesc”, împreună cu Consiliul Judeţean 
Constanţa, proiect care s-a concretizat într-o sesiune ştiinţifică şi editarea 
volumului Dobrogea 1878-2008. Orizonturi deschise de mandatul european. 

Prezentul volum, intitulat Dobrogea în documente româneşti (1878- 
1884) este un demers similar, menit a marca, de această dată, cei 140 de 
ani de la integrarea Dobrogei, și a face lumină în privința unor aspecte 
mai putin cunoscute despre evoluția spațiului dobrogean în epoca si 
despre eforturile făcute de administraţia românească, începând cu 
toamna anului 1878, de a-și așeza structurile și de a-și consolida 
autoritatea în provincie. 

Volumul valorifică 73 de documente ce ilustează diferite aspecte 
legate de evoluţia Dobrogei, precum: evaluarea realitatilor din regiune și 
cunoașterea potențialului de dezvoltare, situația populației și a 
notabilitatilor din principalele localități, pregătirea instalării 
administrației românești la Tulcea și la Constanţa, situația frontierei 
sudice a Dobrogei și, în acest context, a situaţiei din zona Arab-Tabia, 
problematica emigrării etnicilor musulamani, date economice şi 
financiare relevante ș.a.m.d. 

Documentele au fost identificate și preluate din Arhiva Ministerului 
de Externe, condus la acea vreme de Mihail Kogălniceanu (3 aprilie 1877- 

25 noiembrie 1878), aici regăsindu-se rapoarte, dări de seamă, statistici și 
alte asemenea documente referitoare la diferite subiecte privind 
Dobrogea, grupate pe teme. În cele ce urmează vom semnala și noi o 
parte din documentele selectate de către editorii volumului. Astfel, 
atrage atenția un document deosebit de valoros (doc. nr. 18, Adresă a 
Ministerului de Război din 3 ianuarie 1879) ce prezintă statistica populaţiei 
si a localităților dobrogene consemnată la începutul anului 1879, si care 
face o trecere în revistă a orașelor și satelor dobrogene, cu numărul 
populaţiei si compoziţia etnică a fiecărei așezări, a impozitelor ce erau 
plătite guvernului otoman, cu alte cuvinte, un tablou recapitulativ al 
populației Dobrogei, care se ridica la 227.920 de oamenii, si cu 
autoritățile administrative din orașul Tulcea. Tot pe aceeași direcție se 
înscrie și documentul nr. 7 (din 14 septembrie 1878), care cuprindea o 
listă a „persoanelor notabile fiecărei naționalități aflate în toate oraşele 
Dobrogei”, listă transmisă de delegația română de la Tulcea ministrului 
Afacerilor Străine, Mihail Kogălniceanu. 

Alte documente ilustrează modalitatea în care s-a realizat transferul 
autorității asupra Dobrogei, de la oficialitățile rusești către cele 
românești, documente ce reflectă piedicile și tergiversările oficialilor ruși 
în realizarea acestui proces și întârzierea cu care trupele țariste au părăsit 
teritoriul Dobrogei. Amintim, în acest sens, documentele nr.13 și 14 care 
relevă refuzul rușilor de a preda oficialilor români biroul telegrafic de la 
Sulina, fapt ce împiedica transmiterea telegramelor oficiale către 
Bucureşti, dar și doc. nr. 20 (15 ianuarie 1879), prin care se solicita 
eliberarea de către trupele rusești a unui imobil, destinat a adăposti una 
din școlile românești. 

Un număr mult mai mare de documente tratează problematica 
trasării graniței româno-bulgare și atragem atenția asupra unui Memoriu 
întocmit de Ministerul Afacerilor Străine, referitor la problema delimitării 
graniței de sud a Dobrogei în zona Arab-Tabia (doc. 39 ), dar și asupra altora, 
care ilustrează această problemă deosebit de delicată, pentru a cărei 
rezolvare a fost instituită o comisie europeană de delimitare (vezi și doc. 
nr. 40). 

În paginile aceluiași volum regăsim și o serie de documente legate 
de mișcarea de populație din Dobrogea în anii ce au urmat războiului 
ruso-româno-turc și care reflectă interesul autorităților române privind 
situația etnicilor musulmani, lipoveni sau bulgari din regiune, situația 
emigrării musulmanilor din Dobrogea și a proprietățile lăsate de aceștia 
la părăsirea provinciei, fluxul de populaţie dinspre Regat în provincie 
(documentul din 21 martie 1881, emis de Căpitănia portului Cemavodă) 
ș.a. 

Toate cele 73 de documente redate în paginile volumului, din care 
cele redactate în limbi străine (în franceză) au fost traduse pentru a ușura 

accesul tuturor cititorilor, reflectă problematicile din epocă cu privire la 
situația Dobrogei si vin să întregească imaginea noastră privind acest 
complicat și, în egală măsură, delicat proces de integrare administrativă 
a regiunii în granițele ţării, care s-a realizat fără a se aduce nicio atingere 
numeroaselor etnii conlocuitoare de aici. 

Deși proiectul Dobrogea în documente diplomatice româneşti 1878-1884 
ar fi trebuit să marcheze cei 140 de ani scurși de la integrarea regiunii în 
graniţele țării, din motive obiective volumul a văzut lumina tiparului un 
an mai târziu, în 2019, fapt care nu stirbeste cu nimic aportul științific 
incontestabil adus de această nouă sursă istorigrafică în cunoașterea 
istoriei spațiului dobrogean. 

Mai trebuie să precizăm că volumul a apărut sub egida Academiei 
Oamenilor de Știință din România, al cărui membru este profesorul 
Valentin Ciorbea, și cu ajutorul financiar al unei binecunoscute firme de 
computere din Constanta, care s-a dovedit la fel de săritoare si cu alte 
ocazii în susținerea culturii si istoriei dobrogene. 

Prin noile documente scoase la lumină, volumul prezentat poate fi 
considerat una dintre cele mai valoroase contribuţii documentare la 
cunoașterea istoriei Dobrogei apărute în ultimii ani, dar totodată și un 
veritabil instrument de lucru pentru cercetătorii aplecati asupra 
diferitelor teme de istorie dobrogeană. Nu ne rămâne decât să aducem 
felicitări editorilor și să urăm succes, pe mai departe, neobositului istoric 
și profesor Valentin Ciorbea, în demersurile de identificare și valorificare 
a unor noi surse documentare, care să permită specialiștilor și, în fapt, 
tuturor dobrogenilor, o apropiere cât mai facilă de istoria provinciei 
noastre. 


Dr. Delia Roxana CORNEA 

Livia Buzoianu, Traian Cliante (redactori), Tristia: 
Epistulae Ex Ponto = Tristele. Scrisori din Pont/ 
Publius Ovidius Naso, traducere în limba română 
de Teodor Naum, Editura Ex Ponto, Constanţa 2019. 


Recent a văzut lumina tiparului o ediţie bilingvă (în limba latină și 
limba română) a scrisorilor din exil ale poetului Publius Ovidius Naso: 
Tristia (Tristele) şi Epistulae ex Ponto (Scrisori din Pont). Lucrarea a apărut 
grație sponsorizării din partea Asociaţiei „Gabriel Bălan” și a Fundației 
„Piaţa Ovidiu”. 

Actuala ediție este prima care oferă în paralel cele două versiuni: cea 
latină bazată pe texte din ediţii de prestigiu apărute la Heidelberg și 
Leipzig; cea în limba română reia traducerea lui Teodor Naum, apărută 
în 1972 la editura Univers. 

Cartea numără 750 de pagini; se deschide cu un Cuvânt înainte şi 
Notă asupra ediţiei, ambele necesare pentru înțelegerea conținutului si 
tonalitatii scrisorilor. Dincolo de timp (din perioada de tinerețe sau 
maturitate), de împrejurări sau consecințe, înțelegem că poezia 
reprezintă pentru Ovidius un mod de viață, un refugiu, o alinare și o 
formă de rezistență in fata unui destin sever. Textele păstrează 
dispunerea în distih elegiac (versuri lungi, de șase picioare metrice 
altemând cu versuri scurte, de 5 picioare) si au scurte note de subsol 
atunci când apar diferente de termeni de la o ediţie la alta. 

Textele sunt urmate de un bogat material de note si indici care 
familiarizează pe cititor cu civilizația și cultura antică, fie că este vorba 
de mitologie, personaje istorice, evenimente, locuri geografice etc. 
Coperta, supracoperta și mai multe pagini din interiorul volumului sunt 
ilustrate cu reproduceri ale unor opere de artă semnate de: Loretta 
Baluta, Constantin Grigoruta, Ina Iordan, Corina Vicolov si Valentin 
Popa. 

Apariţia unei ediţii bilingve a celor două cărți de elegii tomitane 
apare ca o necesitate. Prin alăturare, cititorul poate redescoperi 
frumusețea poeziei; poate aprecia muzicalitatea versului latin şi 

acuratețea traducerii; poate reține imagini sau înțelege semnificația unor 
termeni. 

Ovidiu și interesul pentru Ovidiu revin astfel într-un spațiu 
geografic ospitalier ~ Constanta de astăzi — si între oameni iubitori de 
lectură și doritori de cunoaștere. În aprecieri mai extinse, care îi stabilesc 
locul în literatura latină și universală, Ovidius a fost considerat pe rând, 
de Renaștere și Epoca Modernă „unicul poet de talent de la sfârștul epocii 
clasice” şi „poetul de legătură între cele două lumi care încheie perioada de 
strălucire a literaturii latine din vremea Principatului augustan si o deschide pe 
cea a literaturilor europene”. 

Ovidius va relata scene dramatice petrecute acasă, la Roma, 
înaintea plecării (I 3) si din timpul călătoriei pe mare (I 2). Tonul 
scrisorilor, care împrumută titlul culegerii, este trist cum „tristă-i este 
soarta“(IV 6), si cum ajunge să constate într-un joc de cuvinte, jocul 
propriului destin: “Eu n-am scris versuri triste/ Dar trist-a fost pedeapsa 
glumetului meu vers” (II 493-494). La acestea se adaugă versuri triste 
„ca locurile acestea” (ale exilului), „ca bietul autor” (V 12, 35-36) si 
sentimentul unei morți triste „pe-un țărm asa de trist” (III 3, 38). 

Pedeapsa primită este dreaptă („mânia Cezarului e dreaptă”; II 21) si 
acceptată (,,Osanda-mi fu mai blândă decât m-am aşteptat”; II 126). 
Sau, într-o altă formulare: „Pedeapsa mi-a fost dată pre cât mi-a fost și 
vina” (IV 4) și „osânda-i aspră, însă am meritat exilul” (V 10, 49). 
Vina este rezumată în două cuvinte — carmen si error: „poezia și-o 
oarbă rătăcire” (II 207-208), iar această „rătăcire“ pe care poetul nu o 
poate destăinui, l-a jignit. pe împărat si a atras mânia acestuia (ira 
Caesaris): „Că l-am jignit pe dânsul e marea mea pedeapsă” (V 11). Poetul isi 
definește vina ca „oarbă rătăcire” ce i-a luat minţile (I 2, 98-99; II, 109), 
greşeală si nu crimă („dintr-o greșeală numai o crimă a ieşit”; III 6, 26) 
și chiar o prostie. Aceasta trebuie să fi fost destul de gravă, pentru că 
singur recunoaște: „speranța piere, când aminte mi-aduc de ce-am făcut” (II 
147-148). 

Poetul admite că „de toată vina eu nu pot să mă apăr” (II 5, 51-52) 
și alege să-și apere poezia. Dar scrierea (poezia) incriminată (Ars 
amandi/ Ars amatoria) nu este nouă; ea a fost un joc poetic, o glumă (I 9, 
62) ce se adresa curtezanelor și nu matroanelor (II 303-304). Poetul isi 
delimitează purtarea de conţinutul operei sale: „purtarea mea e una si alta-i 
poezia” și „Viața mi-i onestă, dar versul zvăpăiat.” (II 353) 

Sentimentele care il încearcă sunt diferite: speranța într-o 
pedeapsă mai blândă și frica (timor sau metus), care este mai mare 
decât speranța și care îl oprește să-și numească prietenii. Frica se 
traduce prin frica de moarte și frica de un ţinut necunoscut, aflat „la 
marginea lumii” si sub Urse. 

A doua culegere de poezii, scrise între anii 12-16 d. Hr. și intitulată 
Epistulae ex Ponto (Scrisori din Pont sau Pontice) se compune din 
patru cărți, fiecare, pe rând, cu câte 10, 11, 9 și 16 elegii. 
Versurile lui Ovidius reprezintă pentru posteritate un document prețios: 
în ele aflăm poezie și istorie - a evenimentelor și a oamenilor — geografie 
și istorie literară, mitologie, cultură și civilizație. Poezia din exil a lui 
Publius Ovidius Naso rămâne în continuare o operă deschisă 
cunoaşterii, interpretărilor si analizei. 


Dr. Livia BUZOIANU 

Acest număr a văzut lumina tiparului prin sprijinul financiar 

